
Civilizacija grįžo į ankstyvuosius viduramžius kraujo taku (nieko 
keisto), bet tokiu greičiu, kokio nenumatė net užkietėja pesimistai. 
Tarytum būtų nėrusi stačia galva į prarają. Spalio 1-ąją Viešpats tūnojo 
danguje, akcijų biržos indeksas siekė 10140 punktų, ir dauguma 
lėktuvų skrido laikydamiesi savo grafiko (išskyrus kylančius ir 
besileidžiančius Čikagoje, bet iš jų nieko kito tikėtis nevertėjo). Po 
dviejų savaičių padangės vėl priklausė paukščiams, o iš biržos teliko 
prisiminimai. Iki Visų Sventųjų nakties kiekviename didmiestyje, nuo 
Niujorko iki Maskvos, įsivyravo nosį riečiantis dvokas. Anksčiau 
egzistavęs pasaulis išnyko amžiams. 

Įvykis, vėliau pavadintas impulsu, prasidėjo spalio 1-osios popietę, 
15:03 Rytų juostos laiku. Pavadinimas, be abejo, neatitiko tiesos, 
tačiau per artimiausias dešimt valandų dauguma mokslininkų, kurie 
būtų galėję atkreipti dėmesį į šį faktą, mirė arba išprotėjo. Koks 
skirtumas, kaip jis vadinosi. Svarbiausia — poveikis. 

Tądien, trečią po pietų, Bostone, Boilstono gatve, kone 
pasišokinėdamas žingsniavo jaunas, istorijos tėkmėje niekuo 
nepasižymėjęs vyriškis, vardu Kleitonas Ridelas. Jo veide švietė 
džiaugsminga šypsena, deranti prie guvios, strykčiojančios eisenos. 
Kairėje rankoje siūbavo dailininko aplankas, kuris priminė lagaminą. 
Dešiniosios pirštus apvyturiavo virvutė, priklausanti rudam plastikiniam 
parduotuvės maišeliui su užrašu MALONŪS NIEKUČIAI, kurį perskaityti 
galėjo visi juo susidomėję praeiviai. 

Pačiame maišelyje švytavo nedidukas apvalus objektas. Dovana, 
spėtumėte jūs, ir nesuklystumėte. Jeigu išsakytumėte nuomonę, jog 
Kleitonas Ridelas MALONIU NIEKUCIU nusprendė paminėti smulkią (o 
gal ir svarbią) pergalę, vėlgi būtumėte teisus. Krepšelyje gulėjo gan 
brangus, krištolinis prespapjė, kurio gelmėje tvyrojo pilka pūkų miglelė. 
Jis nusipirko smulkmeną traukdamas nuo „Koplio aikštės“ viešbučio link 
gerokai kuklesnės „Atlanto aveniu“ užeigos, kur pats apsistojo. Ridelą 
šiek tiek išgąsdino ant prespapjė pagrindo priklijuota etiketė su kaina 
(devyniasdešimt dolerių), bet dar labiau pašiurpino suvokimas, kad jis 
gali sau leisti taip išlaidauti. 

Įteikiant pardavėjui kreditinę kortelę, teko sukaupti visą ryžtą. Jis, 
suprantama, nė už ką nepirktų prespapjė savo reikmėms — 
parduotuvėje pamindžikuotų priešais vitriną, sumurmėtų čia užsuksiąs 
kitą syki ir nertų laukan. Dovana skirta Saronai, kuri dievino tokias 
smulkmenas ir iki šiol puoselėjo jam šiltus jausmus. Tu mane vis dar 
trauki, mažuli, pareiškė ji vakar, prieš jam išvykstant į Bostoną. 
Atsižvelgiant į tai, kokiam mėšlyne pernai jiedu murkdė vienas kitą, 
prisipažinimas Ridelą sujaudino. Dabar labiau už viską jis troško paliesti 
Saroną, jei tik toji leistųsi. Prespapjė tebuvo menkniekis (MALONUS 
NIEKUTIS), tačiau jai turėtų patikti subtili pilka ūkana, išplitusi krištolo 
gilumoje tarsi kišeninis rūkas. 

Klėjaus ausis pasiekė tilindžiavimas, atsklidęs nuo ledų furgono, 
stovinčio priešais „Keturių metų laikų“ viešbutį (dar prašmatnesnį nei 


„Koplio aikštė“), kitoje kelio pusėje, šalia Bostono bendruomenės 
parko, kuris driekėsi palei Boilstono gatvę per du ar tris kvartalus. Ant 
poros žaismingai nupieštų vaflinių indelių vaivorykštės spalvomis 
žvilgėjo užrašas PONAS SALDUKAS. Prie furgono langelio būriavosi trys 
vaikai, ant žemės pasidėję mokyklines kuprines, lūkuriuojantys, kol 
jiems įteiks skanėstus. Už trijulės stypsojo moteris, dėvinti kostiumėlį 
su kelnėmis, už pavadėlio laikanti pudelį, ir porelė merginų 
nusmukusiais džinsais, apsikarsčiusios skaitmeniniais „iPod“ grotuvais 
bei ausinėmis, kurios šiuo metu kadaravo ant kaklų, kad jos galėtų 
tarpusavyje susišnekėti — paauglės įnirtingai kuždėjosi, bet nuo 
krizenimo susilaikė. 

Klėjus stabtelėjo už jų ir negausią grupelę Žmonių pavertė trumpa 
eile. Atskirai gyvenančiai Žmonai jis nupirko dovaną, vėliau, pakeliui 
namo, apsilankys „Komiksų rojuje“, kur sūnui prigriebs naujausią 
„Voražmogio“ leidimą. Galėtų ir save kuo nors pavaišinti. Klėjus 
nekantravo Šaronai iškloti naujienas, tačiau žinojo, kad prisiskambinti 
žmonai bus įmanoma tik tada, kai ji grįš namo, maždaug be penkiolikos 
keturios. Iki tol jis paprasčiausiai tūnotų savo viešbutuke, matuotų 
žingsniais ankštą kambarį ir nuolat dirsčiotų į susegtą aplanką. Ne, jau 
verčiau prasklaidyti nuobodulį „Pono Salduko“ skanėstu. 

Furgono vairuotojas išniręs pro langą padavė vaikams porą 
„Gardžiųjų batonėlių“ ir didžiulį, šokoladinių bei vanilinių ledų pilną, 
vaflinį indelį, kurį įbruko didžiajam išlaidūnui, matyt, mokančiam ir už 
savo draugus. Kol iš madingų, dukslių džinsų kišenės šis krapštė dolerių 
gniūžtę, pudeli vedžiojanti, griežto stiliaus eilute pasipuošusi moteris 
kyštelėjo ranką į savo rankinę, iš jos gelmių sužvejojo mobilųjį telefoną 
(moterys, teikiančios pirmenybę verslininkių kostiumėliams, niekada 
neišeina iš namų neapsiginklavusios mobiliaisiais, kurie joms butini, 
kaip ir „American Express“ kreditinės kortelės) ir atvožė jo dangtelį. Iš 
parko atsklido amsėjimas bei šūksniai. Pastarieji neatrodė 
džiaugsmingi, bet pažvelgęs per petį Klėjus teišvydo kelis praeivius, 
skraidančią lėkštę įsikandusį palaidą šunį (argi miesto centre jie 
neturėtų būti vedžiojami su pasaitu, sukirbėjo mintis Klėjaus galvoje), 
saulės nušviestos žalumos bei viliojančių paunksnių akrus. Tokioje 
vietoje malonu atsipūsti ir sukrimsti porciją šokoladinių ledų, ypač 
žmogui, ką tik pardavusiam pirmąją savo komiksų knygelę ir 
numatomą tęsinį, už kuriuos, pagal kontraktą, gaus stulbinančią sumą 
pinigų. 

Kai jis atsigręžė, trijulė vaikų duksliais džinsais jau buvo pranykę; 
moteris griežto kirpimo eilute užsisakė grietininių ledų. Viena iš dviejų 
paauglių puikavosi mėtų spalvos mobiliuoju, prisegtu prie juosmens, 
tuo tarpu moteris spaudė savąjį prie ausies. Kaip visada, kai stebėdavo 
panašias scenas, Klėjus nejučia pagalvojo regįs elgesį, kuris kadaise 
būtų laikomas siaubingai nemandagus — netgi perkant kokį niekniekį iš 


nepažįstamo žmogaus, — bet dabar pamažu persikėlė į visuotinai 
priimtų manierų stichiją. 

Branguti, įtrauk savo pastebėjimus į „Tamsųjį klajūną „,„ pasigirdo 
žmonos balsas, kuris dažnai skambėdavo jo sąmonėje ir visais 
gyvenimo atvejais žinodavo, ką pasakyti. Beje, kaip ir gyvoji Sarona, 
nors jiedu gyveno atskirai. Aišku, mobiliaisiais jie nebendraudavo, nes 
Klėjus telefono neturėjo. 

Mėtų spalvos mobiliajame suzirzėjo pirmosios gaidos iš „Pakvaišusio 
varliuko“ melodijos, kurią taip mėgo Džonis — atrodo, ji vadinosi 
„Akseliu V.“ Nors Klėjus nebūtų to garantavęs. Turbūt todėl, kad 
nekreipdavo dėmesio į tokius niekus. Paauglė nutraukė nuo juosmens 
savo telefoną ir tarė: 

— Bete? — pasiklausiusi nusišypsojo, atsisuko į draugę. — Taip, čia 
Betė. — Kita mergina pasviro į priekį mažne priglausdama ausį prie 
telefono. Beveik identiškai sušiauštus jųdviejų plaukus, it kokių fėjų 
šukuosenas (Klėjui jos priminė animacinių filmukų veikėjas, pavyzdžiui, 
supermergaites), kedeno popiečio vėjelis. 

— Mede? — bemaž tuo pačiu metu pasakė moteris griežto stiliaus 
kostiumėliu. Jos pudelis kėpsojo ant šaligatvio, susaistytas raudonu, 
blizgučiais nusėtu pavadėliu, ir mąsliomis akimis spoksojo į Boilstono 
gatve plūstantį transporto srautą. Kitoje kelio pusėje, priešais „Keturių 
metų laikų“ viešbutį, ranka mojavo durininkas ruda uniforma, ko gero, 
kviečiantis taksi. Pro šalį lingavo turistų pilna amfibija, įspūdingų 
apimčių, bet visiškai nederanti prie sausumos. Iš garsiakalbio plyšojo 
vairuotojo balsas, pasakojantis apie kažkokius istorinius įvykius. Po 
kelių sekundžių merginos atšlijo nuo mėtų spalvos mobiliojo, 
susižvalgė, šyptelėjo, turbūt išgirdusios kažką juokingo, tačiau kikenti 
nepratruko. 

— Mede? Ar tu mane girdi? Ar tu... 

Moteris griežto kirpimo eilute pakėlė ranką, kurioje gniaužė pasaitėlį, 
ir ilganagiu pirštu užsikimšo vieną ausį. Išsigandęs, kad ji gali perverti 
savo būgnelį, Klėjus suvirpėjo. Jis pabandė įsivaizduoti, kaip nupieštų 
šią ŽmMogystą: su šuneliu, timpčiojančiu pavadį, verslininkės 
kostiumėliu, madingai trumpai kirptais plaukais... ir kraujo srovele, 
besisunkiančia iš ausies aplink pirštą. Tikroviškumo eskizui suteiktų 
paveikslėlio stačiakampyje pranykstančios amfibijos galas ir fone 
mostaguojantis durininkas. Tikrai suteiktų; jie nė kiek dėl to neabejojo. 

— Mede, aš tavęs negirdžiu! Ryšys trūkinėja! Tik norėjau tau 
perduoti, kad apsikirpau tame naujame... mano plaukus?... MANO... 

Vaikinas iš „Pono Salduko“ furgono atkišo grietininių ledų porciją — 
vaflių indelį su baltu kauburėliu, kurio šonais nudriko šokolado ir 
žemuogių sirupas. Abejingas, kelias dienas neskustas pardavėjo veidas 
bylojo, kad panašių vaizdų jis prisižiūrėjęs su kaupu. Užnugaryje 
kažkas sustūgo. Klėjus vėl pažvelgė per petį tvirtindamas sau, jog 


išgirdo džiaugsmo šūksnį. Kas dar gali skambėti trečią dienos, saulėtą 
popietę, Bostono bendruomenės parke? 

Moteris nerišliai suburbuliavo Medei, paskui įgudusiu rankos judesiu 
užvožė mobiliojo dangtelį. Įmetė aparatą į rankinę ir sustingo, tarsi 
užmiršusi, ką veikė ar netgi kur esanti. 

— Iš jūsų — keturi su puse dolerio, — pareiškė furgono vairuotojas, 
kantriai tiesdamas grietininius ledus. Klėjus dar spėjo pagalvoti, kaip 
sumautai brangiai viskas kainuoja šiame mieste. Galbūt moteris irgi 
taip manė — bent jam taip iš pradžių dingtelėjo, — nes akimirką 
vėpsojo į vaflinį puodelį ir nuo balto gūburio varvantį sirupą, tarytum 
pirmą kartą gyvenime būtų regėjusi ledus. 

Parke vėl pasigirdo riksmas, bet šįsyk ne Žmogaus, kažkas panašaus 
tarp nustebusio unkštimo ir skausmą išduodančio staugimo. Vėl 
atsisukęs Klėjus pamatė šunį, kuris ne taip seniai turseno per pievą 
įsikandęs skraidančią lėkštę — masyvų gyvulį, tikriausiai labradorą. 
Tiesą sakant, apie veisles jis nedaug teišmanė. Kai prisireikė šunį 
nupiešti, paprasčiausiai įsigijo atitinkamą knygą ir nukopijavo 
paveikslėlį. Apglėbęs labradorą kostiumuotas tipas (ne, aš netikiu savo 
akimis, pamanė Klėjus) kramtė jo ausį. Suo užkaukė, pabandė 
išsivaduoti iš jį įkalinusio glėbio. Tačiau individas verslininko kostiumu 
tvirtai jį laikė ir... o taip, ir buvo įsikandęs ausį. Klėjui bežiūrint, vyriškis 
ją nuplėšė. Šį kartą labradoras mažne žmogiškai užbliovė ir pabaidė 
būrį ančių, kurios kleketuodamos purptelėjo iš gretimo tvenkinio. 

— Zurk! — kažkas sukriokė už nugaros. Klėjus neabejojo išgirdęs 
žurk, nors tai galėjo būti ir žiurkė arba žiūrėk, bet vėliau jis suprato, 
jog labiausiai tikėtinas pirmasis variantas: ne žodis, o nerišlūs, agresiją 
išreiškiantys garsai. 

Klėjus pakreipė galvą į ledų furgoną tuo momentu, kai moteris 
griežto stiliaus eilute nėrė pro langą mėgindama prigriebti pardavėją. 
Jai pavyko įsikibti į baltos tunikos klostes, tačiau vaikinui užteko žengti 
vieną žingsnį atgal, kad atsikratytų užpuolikės gniaužtų. Jos kulnai 
trumpam pakilo nuo šaligatvio; kai švarkelis priekine dalimi slystelėjo 
prekystaliu į viršų ir žemyn, ėmė šiugždėti medžiaga bei dzingsėti 
sagos. Grietininių ledų porcija nuskriejo ant žemės. Moters 
aukštakulniams vėl klaptelėjus ant šaligatvio, Klėjus pastebėjo, jog 
kairysis jos riešas ir dilbis išteplioti sirupuotomis ledų dėmėmis. 
Sulenkusi kelius ji ėmė svyruoti. Uždarą, taktišką, plačiajam 
visuomenės ratui pritaikytą išraišką, kurią, Klėjaus manymu, derėjo 
vadinti „gatvės kauke“, deformavo nuožmus vypsnis, dėl kurio jos akys 
virto siaurais plyšeliais, o pražiotoje burnoje subolavo abi eilės dantų. 
Viršutinė lūpa taip atvipo, kad buvo matyti rausva, intymi it vulva, 
išvirkščia jos pusė. Pudelis nudriuokė į gatvę įkandin vilkdamas 
raudonąjį pasaitėlį. Juodas limuzinas pervažiavo šunelį, tam nespėjus 


nusigauti į kelio vidurį. Per vieną akies mirksnį iš pasišiaušusio garbanų 
kamuolėlio beliko išdrabstyti žarnokai. 

Vargšas turbūt ėmė viauksėti šunų rojuje anksčiau nei sumojo, kad 
atsisveikino su gyvybe, pamanė Klėjus. Blaivus protas tvirtino, jog dėl 
keistos būsenos kaltas šokas, bet tai nė trupučio neišsklaidė nuostabos, 
kurią sukėlė vienas kitą lydėję absurdiški įvykiai. Jis tiesiog stovėjo 
sustingęs, atvipusiu žandikauliu, vienoje rankoje laikė aplanką, kita 
spaudė rudą parduotuvės krepšelį. 

Kažkur, rodos, ties Niuberio gatvės kampu, nugriaudėjo sprogimas. 

Sušiauštais plaukais, kurie stirksojo virš „iPod“ grotuvų ausinių, 
paauglės nesiskyrė viena nuo kitos, tačiau toji, kuri turėjo mėtų 
spalvos mobilųjį, buvo blondinė, o jos draugė — brunetė. Sviesioji Fėja 
ir Tamsioji Fėja, dingtelėjo Klėjui. Nūnai Sviesioji nutrenkė telefoną ant 
šaligatvio sviedusi jį su tokia jėga, kad aparatas subyrėjo į šipulius, ir 
stvėrė moterį griežto kirpimo kostiumėliu už juosmens. Klėjus įtarė (jei 
tik tokiais momentais išvis įmanoma ką nors įtarti), kad ji ketino 
atplėšti moterį nuo ledų pardavėjo arba neleisti pulti į gatvę paskui 
šunytį. Mintyse netgi paplojo merginai. Tuo metu Tamsioji Fėja traukėsi 
atatupsta išsproginusi akis, prispaudusi smulkutes baltas rankas prie 
krūtinės. 

Klėjus numetė savo daiktus ant žemės ir pajudėjo pirmyn 
norėdamas pagelbėti Sviesiajai Fėjai. Akies krašteliu užfiksavo, kaip 
kitoje kelio pusėje, priešais „Keturis metų laikus“, ant šaligatvio 
užvažiavo automobilis, privertęs durininką sprukti į šalį. Iš viešbučio 
kiemo atsklido klyksmas. Nespėjus Klėjui prišokti prie Sviesiosios Fėjos, 
toji mitriai it gyvatė suleido stiprius jaunus dantis į moters kaklą iš 
kurio plūstelėjo galinga kraujo srovė. Paauglė priplojo veidą prie 
atsivėrusios žaizdos, įkuria mažne įsisiurbė (Klėjus galėjo kirsti lažybų, 
kad ji išties gėrė), po sekundės įniko purtyti auką nelyginant lėlę. 
Moteris pranoko merginą ūgiu ir buvo keturiasdešimčia svarų sunkesnė, 
tačiau Šviesioji Fėja kratė ją pakankamai stipriai, kad dėvinčioji 
verslininkės kostiumėlį atkragintų galvą į šonus taškydama kraujo 
čiurkšles. Tuo pačiu metu paauglė iškėlė savo kruviną veidą į ryškiai 
mėlyną spalio dangų ir triumfuojamai užstaugė. 

Ji išprotėjo, pagalvojo Klėjus. Visiškai pamišo. 

Tamsioji Fėja suriko: 

— Kas tu? Kas čia vyksta? 

Išgirdusi draugės balsą, Sviesioji dėbtelėjo į jos pusę. Nuo 
smailėjančių kaip durklai, virš kaktos pakibusių kirpčiukų varvėjo 
kraujas. Iš raudonai aptepliotų akiduobių spiginosi akys, blizgančios 
tarytum baltos lemputės. 

— Kas tu? — pakartojo Tamsioji Fėja, įsistebeilijusi į Klėjų. Po pauzės 
pridūrė: — Kas aš? 


Šviesioji paleido moterį ir toji išsiskėtojo ant šaligatvio. Iš perkąstos 
miego arterijos tebetryško kraujas. Pakvaišusi mergina puolė draugę, 
su kuria vos prieš kelias sekundes dalijosi telefonu. 

Klėjus nedvejojo nė akimirkos. Jei būtų uždelsęs, Tamsiajai Fėjai 
būtų iškąsta gerklė, kaip ir moteriai griežto kirpimo eilute. Jis netgi 
nesidairė. Tik pritūpė, sugriebė MALONIŲ NIEKUCIŲ krepšelį ir sviedė į 
Sviesiąją Fėją, kuri šoko ant bičiulės išskėtusi rankas. Jeigu nepavyktų 
pataikyti... 

Tačiau krištolinis prespapjė pataikė tiesiai į dešimtukądusliai 
bumbtelėjo į merginos pakaušį. Sviesioji Fėja sukniubo įremdama 
rankas, iškruvintą ir švarią, į asfaltą, galop dribo priešais draugės kojas 
kaip pašto maišas. 

— Kas čia vyksta, po velnių? — ėmė spiegti ledų pardavėjas, kurio 
balso stygas, ko gero, paplonino sukrėtimas. 

— Nežinau, — atsiliepė Klėjus. Jo širdis daužėsi krūtinėje kaip 
pašėlusi. — Padėk man. Greičiau. Moteris tuojau mirtinai nukraujuos. 

Užnugaryje, Niuberio gatvėje, pasigirdo su niekuo nesumaišomas 
dūžtančių mašinų bildesys, kurį lydėjo klyksmai. Po šių savo ruožtu 
driokstelėjo dar vienas sprogimas, šįkart stipresnis, sudrebinęs orą. Už 
„Pono Salduko“ furgono, kirtęs visas tris Boilstono juostas, automobilis 
nėrė į „Keturių metų laikų“ kiemelį, pakeliui nušlavė porą praeivių ir 
taranavo anksčiau avariją patyrusios, pirmgaliu į sukamąsias duris 
atsitrenkusios, mašinos bagažinę. Smūgis pastūmė pirmąjį automobilį į 
priekį, ir durys dar labiau persikreipė. Klėjus nepajėgė įžiūrėti, ar ten 
kas nors įstrigo (iš prakiurusio radiatoriaus veržėsi garų debesys), bet 
šešėlius skrodžiantys agoniški krioksmai liudijo, jog padėtis prasta. 
Siaubingai prasta. 

Ledų pardavėjas, kuriam vaizdą užstojo furgono šonas, persisvėrė 
per langą ir įsmeigė akis į Klėjų. 

— Kas ten atsitiko? 

— Nežinau. Sudužo kelios mašinos. Yra sužeistų žmonių. Tiek to. 
Verčiau man pagelbėk. — Jis atsiklaupė greta moters, susmukusios 
kraujo klane, tarp šipulių, kurie priklausė Sviesiosios Fėjos mobiliajam. 
Nelaimėlė prakąstu kaklu virpčiojo vis silpniau. 

— Iš Niuberio kyla dūmai, — tarė pardavėjas, nelįsdamas iš 
sąlygiškai saugaus ledų furgono. — Ten kažkas sprogo. Ir dar kaip! 
Galbūt mus užpuolė teroristai? 

Išgirdęs paskutinį žodį Klėjus pamanė, kad vaikinas greičiausiai 
neklysta. 

— Padėk man. 

— KAS AS? — ūmai sužvigo Tamsioji Fėja. 

Antroji paauglė visiškai iškrito Klėjui iš galvos. Pakėlęs aukštyn akis 
jis pamatė, kaip mergina tėškė plaštaka sau į kaktą ir šiek tiek 
pasistiebusi ant pirštų galų tris kartus apsisuko aplink save. Iš 


atminties gelmių išniro koledže, per literatūros paskaitą, skaitytos eilės 
—apsukite jį ratu tris sykius. Ar tik ne Koulridžas jas parašė? Tamsioji 
Fėja susverdėjo, tada skubriu žingsniu nudrožė šaligatviu, kol 
atsitrenkė į gatvės žibintą. Ji nebandė išvengti kliūties ar bent pakelti 
rankų. Rėžėsi veidu į stulpą, atšoko, pasvirduliavo vietoje ir vėl 
nukulniavo pirmyn. 

— Stok! — užriaumojo Klėjus. Pašokęs leidosi tekinas, slystelėjo 
kraujo baloje, suklupo, po sekundės išsitiesė, movė į priekį, tačiau 
užkliuvo už Sviesiosios Fėjos ir vėl vos nenudribo. 

Mergina atsigręžė. Iš lūžusios nosies sruvo kraujas, raudonai 
nudažęs apatinę veido dalį. Po smūgio kaktoje liko statmenas 
patinimas, it žaibas, nutvieskęs vasaros dieną. Vienoje iš akiduobių 
persikreipė akies obuolys. Ji prasižiojo, pademonstruodama išlaužytus 
dantis, už kurių lyginimą ortodontui neabejotinai teko mokėti 
įspūdingas sumas, ir nusijuokė. Tas vaizdas įstrigo Klėjaus sąmonėje 
visam gyvenimui. 

Tamsioji Fėja sustūgo ir nulėkė tolyn. 

Už nugaros ėmė urgzti įjungtas variklis, per garsiakalbį nuskambėjo 
varpelių tilindžiuojamas motyvas iš „Sezamo gatvės“. Atgręžęs galvą 
Klėjus išvydo nuo šalikelės atitolstantį „Pono Salduko“ furgoną. Tuo pat 
metu kitoje gatvės pusėje, viršutiniame viešbučio lange, sutrupėjo 
stiklas ir laukan pažiro šukės. Kartu su jomis pro atvirą ertmę kūliais 
nuskriejo kūnas. Jis ištiško ant šaligatvio. Viešbučio kiemą vėl pervėrė 
šūksniai. Siaubo ir skausmo klyksmai. 

— Ne! — suriko Klėjus nusivydamas ledų furgoną. — Grįžk ir padėk! 
Man reikia pagalbos, šunsnuki! 

Pardavėjas neatsiliepė — turbūt neišgirdo kvietimo, kurį užgožė 
tranki muzika. Klėjaus galvoje nuskambėjo dainos žodžiai, įsiminti dar 
tada, kai jis tikėjo, kad santuoka tęsis amžinai. Anuomet Džonis 
kiekvieną rytą žiūrėdavo „Sezamo gatvę“ sėdėdamas ant savo mėlynos 
kėdutės, delnukuose spausdamas buteliuką su čiulptuku. Regis, ten 
buvo dainuojama apie saulėtą dieną, kurios negalėjo aptemdyti 
debesys. 

Iš parko išskuodė vyriškis verslininko kostiumu, bliaunantis visa 
gerkle. Už jo nugaros plevėsavo švarko skvernai. Klėjus jį atpažino iš 
šuns plaukų, prilipusių prie smakro kaip ožio barzdelė. Zmogus nudūmė 
tiesiai į Boilstono gatvę. Automobiliai metėsi į šalis, idant jo 
nenutrenktų. Pakvaišėlis nusigavo į kitą kelio pusę tebežviegdamas, 
įnirtingai mostaguodamas rankomis. Jis smuko į „Keturių metų laikų“ 
kiemą ir pranyko po tentu, kur, užuot aprimęs, turbūt dar labiau 
įsisiautėjo, nes iš viešbučio ataidėjo audringų riksmų papliūpa. 

Klėjus liovėsi vaikęsis „Pono Salduko“ furgoną ir sustingo vieną koją 
nuleidęs ant šaligatvio, kitąnutekamajame griovyje. Tilindžiuojanti 
mašina išsuko į vidurinę Boilstono juostą. Jis jau ketino grįžti prie 


merdinčios moters ir sąmonę praradusios merginos, kai gatvėje 
pasirodė dar vienas, turistų sausakimšas autobusiukas, tik šitas ne 
slinko, o dundėjo visu greičiu ir beprotiškai vingiavo į šonus. Kai kurie 
griuvinėjantys keleiviai spiegė prašydami — melsdami — vairuotoją 
sustoti. Kiti paprasčiausiai įsikibo į metalinius turėklus, juosiančius 
nerangų griozdą, kuris barškėjo Boilstono gatve, prieš eismą. 

Vyriškis sportiniu nertiniu čiupo vairuotoją už pečių, bet kai tas 
įnirtingai pasimuistęs atsikratė užpuoliku, per primityvų autobusiuko 
garsiakalbį Klėjus išgirdo eilinį nerišlų riksmą. Šįsyk ne žurk, veikiau 
gerklinį krioksmą, panašų į gharrr. Staiga vairuotojas pastebėjo „Pono 
Salduko“ furgoną ir pakeitęs kryptį nusitaikė tiesiai į varpeliais 
žvangantį automobilį. 

— O Dieve, ne! Nereikia! — ėmė klykti moteris, sėdinti priešakinėje 
turistų autobusiuko eilėje. Kai monstras priartėjo prie veik šešis kartus 
už jį mažesnio ledų furgono, Klėjus mintyse išvydo paradą, regėtą per 
televizorių tais metais, kai „Red Soks“ tapo čempionais. Komandos 
nariai stypsojo tokiuose pačiuose autobusiukuose, kurių vilkstinė lėtai 
plerpė gatve, ir mojavo ekstazės apimtai, šaltos rudenio dulksnos 
merkiamai miniai. 

— O Dieve, meldžiu, nereikia! — vėl sucypė moteris. Greta Klėjaus 
pasigirdo švelnus vyriškas balsas: 

— Jėzau Kristau. 

Autobusiukas trenkėsi į ledų furgoną ir apvertė jį nelyginant vaikišką 
žaisliuką. Automobilis drebės ant šono (per garsiakalbį tebezvimbė 
„Sezamo gatvės“ motyvas) ir nučiuožė link bendruomenės parko 
spjaudydamas žiežirbų salves. Dvi avariją stebėjusios moterys čiupo 
viena kitai už rankų ir vos spėjo pasitraukti iš kelio. „Pono Salduko“ 
furgonas užlėkė ant šaligatvio, trumpam šoktelėjo į orą ir užgriuvo 
plieninę, parką supančią tvorą. Porą kartų užsikirtusi melodija pagaliau 
nutyko. 

Beprotis, laikantis autobusiuko vairą, nebepajėgė suvaldyti savo 
transporto priemonės. Ji nugriaudėjo atgal Boilstono gatve kartu su 
persigandusių, Įdiegiančių, į turėklus įsikibusių keleivių kroviniu, kitoje 
kelio pusėje užsiropštė ant šaligatvio, maždaug už penkiasdešimties 
jardų nuo tos vietos, kur paskutinį sykį skambtelėjo ledų furgono 
varpelis, ir rėžės į žemą atraminę sienelę, iškilusią priešais prabangių 
baldų parduotuvės, pavadintos „Miesto šviesos“, vitriną. Stiklas visiškai 
nemelodingai sudužo į druzgus. Platusis autobusiuko galas, ant kurio 
raudonavo užrašas „įlankos numylėtinė“, per penkis metrus pakilo į 
orą. Inercija troško apversti krypuojantį gremėzdą, tačiau jai 
pasipriešino masė. Jis nusileido ant šaligatvio įbedęs pirmgalįtarp 
išdrabstytų sofų ir prašmatnių svetainės krėslų, bet prieš tai tuzinas 
keleivių šastelėjo į priekį, išskrido iš autobuso ir pranyko iš akiračio. 

„Miesto šviesose“ subliuvo signalizacijos įtaisas. 


— Jėzau Kristau, — Klėjui iš dešinės pakartojo švelnus balsas. 
Atsisukęs jis pamatė nediduką vyruką retėjančiais tamsiais plaukais, 
siauručiais ūsais, nosį pasibalnojusį auksiniais akinių rėmeliais. — Kas 
čia vyksta? 

— Neįsivaizduoju, — vargais negalais išspaudė Klėjus. Dėl šoko 
liežuvis tarytum sustabarėjo. Kitoje gatvės pusėje zujo Žmonės, kai 
kurie bėgo iš „Keturių metų laikų“ pastato, kiti virto iš autobusiuko. 
Vienas iš pastarųjų susidūrė su bėgliu, sprunkančiu iš viešbučio, ir jie 
abu dribo ant šaligatvio. Per atokvėpio akimirką Klėjus ėmė spėlioti ar 
tik jis nekuoktelėjo. Gal paprasčiausiai regi haliucinacijas tūnodamas 
kokiame nors beprotnamyje, pavyzdžiui „Džuniper Hil“, Augustoje, 
laukdamas eilinės terazino dozės? — Vaikinas iš ledų furgono spėjo, 
kad mus užpuolė teroristai. 

— Aš nematau jokių ginkluotų vyrų, — pastebėjo ūsuotasis mažylis. 

— Arba apsikarsčiusių sprogmenų diržais. 

Kaip ir Klėjus. Užtat jis matė krepšelį su užrašu MALONŪS 
NIEKUCIAI ir kraują, kuris, srūdamas iš praplėštos moters gerklės — 
Viešpatie, pagalvojo jis, kiek kraujo, — beveik pasiekė aplanką. 

Šiame slypėjo maždaug tuzinas piešinių iš „Tamsiojo klajūno“, ir 
dabar būtent jie užvaldė Klėjaus mintis. Jis skubiai numygo link tos 
vietos, kur ne taip seniai stovėjo ledų furgonas; žemaūgis stengėsi 
neatsilikti. Kai viešbutyje sužvigo signalizacija, prisijungusi prie „Miesto 
šviesų“ sirenos, vyrukas krūptelėjo. 

— Garsas sklinda iš viešbučio, — nuramino Klėjus. 

— Zinau. Tiesiog... O Jėzau... — jis pastebėjo moterį griežto stiliaus 
kostiumėliu, drybsančią klane stebuklingo skysčio, kuris tekėjo jos 
gyslomis... kada? Prieš keturias minutes? Prieš dvi? 

— Ji negyva, — tarė Klėjus. — Man taip atrodo. Ją pribaigė ši 
mergina. — Mostu parodė į Sviesiąją Fėją. — Dantimis. 

— Juokaujate? 

— Deja, ne. 

Boilstono gatvėje, kažkur tolėliau, driokstelėjo dar vienas sprogimas. 
Abu vyrai susigūžė. Klėjus užuodė dūmų kvapą. Ciupęs krepšelį su 
aplanku, patraukėjuos nuo kraujo balos. 

— Tai mano daiktai, — sumurmėjo mintyse spėliodamas, kurių galų 
jam reikėjo aiškintis. 

Mažaūgis vyriškis, dėvintis tvido kostiumą, — gan dabitišką, Klėjaus 
manymu, — pasibaisėjęs spoksojo į lavoną, priklausantį moteriškei, 
kuri stabtelėjusi prie „Pono Salduko“ furgono nusipirkti grietininių ledų 
iš pradžių neteko šuns, o paskui prarado ir gyvybę. Jųdviejų užnugaryje 
galvotrūkčiais lėkė trys kvatojantys, pergalingai šūkčiojantys jaunuoliai. 
Pora jų buvo užsimaukšlinę „Red Soks“ gerbėjų kepuraites snapeliais į 
pakaušius. Trečiasis prie krūtinės spaudė kartono dėžę, ant kurios šono 
mėlynai švytėjo Žodis panasonic. Šis dešiniuoju sportbačiu įmynė į 


kraujo balą, išplitusią aplink moters kūną, ir, kai drauge su bendrais 
nudriuokė į rytinę bendruomenės parko dalį, kinų miestelio pusėn, 
įkandin savęs paliko pėdsakų giją. 

Klėjus priklupo ant vieno kelio ir laisvąja ranka, kuria negniaužė 
aplanko (nūnai, išvydęs bėgantį bernioką su panasonic aparatūros 
dėže, jis dar labiau sunerimo dėl piešinių saugumo), stvėrė Šviesiosios 
Fėjos riešą. Kai užčiuopė pulsą, lėtą, bet stiprų ir ritmišką, su 
palengvėjimu atsiduso. Kad ir ką mergina iškrėtė, ji tebuvo vaikas. 
Baisu net pagalvoti, jog vargšę pribaigė jo Žmonai skirta dovana. 

— Atsargiai, atsargiai! — kone užgiedojo ūsuotasis mažylis. Klėjus 
nė nespėjo atsigręžti. Laimei, rimtas pavojus jam negrėsė. Už 
dvidešimties jardų iš Boilstono gatvės išsuko automobilis, vienas iš 
degalus ryjančių visureigių, kuris išvertė plieninę parko tvorelę ir 
sustojo iki buferių paniręs į ančių tvenkinį. 

Pro atsivėrusias dureles išsikepurnėjo kažką neaiškiai sniaukrojantis 
jaunuolis. Jis atsiklaupė ežerėlyje, rieškučiomis pasėmė vandenį 
atsigėrė (Klėjaus galvoje sušmėžavo mintis apie visas antis, kurios 
daugelį metų su pasitenkinimu triedė į tvenkinį) ir nubrido į kitą krantą. 
Neilgai trukus išnyko medžių atžalyne mojuodamas rankomis, 
griausmingai dudendamas beprasmiškus garsus. 

— Mes privalome padėti šitai mergaitei, — kreipėsi Klėjus į 
ūsuotąjį. — Ji be sąmonės, tačiau gyva. 

— Dabar svarbiausia pasitraukti toliau nuo gatvės, kol mūsų 
nesuvažinėjo, — atšovė naujasis pažįstamas. Tarsi patvirtindami jo 
žodžius, netoli autobusiuko nuolaužų susidūrė taksi ir ilgas limuzinas. 
Pastarasis švilpė prieš eismą, vis dėlto kur kas labiau nukentėjo 
taksisto automobilis. Prieš Klėjaus akis taksi vairuotojas išlėkė pro 
priekinį sudaužytą langą ir žviegdamas, susiėmęs už kruvinos rankos, 
nusileido ant asfalto. 

Ūsuotasis mažylis, žinoma, teisus. Sveiko proto kruopelės, kurias 
Klėjus įstengė surinkti, — kurios išbyrėjo iš po storos sukrėtimo 
antklodės, — tvirtino, esą šiuo metu protingiausia būtų išsinešdinti iš 
Boilstono gatvės ir pasiieškoti saugaus prieglobsčio. Jeigu dėl 
katastrofiškos padėties kalti teroristai, tuomet tie išperos griebėsi 
anksčiau negirdėtos taktikos. Jam, tiksliau jiems abiem derėtų kur nors 
pasislėpti ir luktelėti, kol kas nors išaiškės. Be abejo, reikėtų susirasti ir 
veikiantį televizorių. Tačiau Klėjus nenorėjo palikti sąmonę praradusios 
merginos gatvėje, kuri netikėtai virto tikru beprotnamiu. Ja pasirūpinti 
reikalavo gera, dorai auklėto žmogaus širdis. 

— Jūs eikite, — išspaudė jis, nors tokiam pasiūlymui prieštaravo visi 
instinktai. Pašnekovo Klėjus visiškai nepažinojo, tačiau vyrukas bent 


jau nevapaliojo beprasmybių, nemosikavo rankomis ir nebandė įsikibti į 
jo gerklę prašieptais dantimis. — Bėkite į kokį pastatą, o aš... — jis 
prikando liežuvį nenutuokdamas, kaip užbaigti sakinį. 

— Ką gi jūs darysite? — pasitikslino mažylis siaurais ūsiukais. Ūmai 
įtraukė galvą į pečius ir krūptelėjo, nes vėl kažkas sprogo. Sį kartą 
viešbutyje, virš kurio iškilo stulpas juodų dūmų, aptemdžiusių žydrą 
dangų, kol galų gale juos prasklaidė vėjas. Klėjui šovė išganinga mintis. 

— Aš iškviesiu „farus“, — pasakė ir dūrė nykščiu į moterį 
verslininkės kostiumėliu, gulinčią savo kraujo klane. — Ji turėjo 
mobilųjį. Su kažkuo kalbėjosi, kai... na, žinote, kai prasidėjo... 

Jis nutilo mėgindamas atsiminti, kas tiksliai įvyko, prieš prasidedant 
velniavai. Nukreipė akis nuo negyvėlės, pažiūrėjo į merginą, tysančią 
be sąmonės, paskui dirstelėjo į lūženas, priklausančias mėtų spalvos 
mobiliajam telefonui. 

Erdvę pervėrė sirenų trelės, panašios, bet skirtingų tonų. Viena 
tikriausiai buvo policijos mašinų, kita — ugniagesių automobilių. 
Vietiniai, aišku, jų nepainiodavo, tačiau Klėjus gyveno ne Bostone, o 
Kent Ponde, Meino valstijoje, ir dabar būtų atidavęs viską, kad galėtų 
žaibo greitumu ten persikelti. 

Esmė ta, jog prieš atsiveriant pragaro vartams moteris griežto 
stiliaus eilute skambino kažkokiai Medei, norėdama pranešti, kad 
apsikirpo, o Šviesioji Fėja kalbėjosi mobiliuoju su savo bičiule. Jųdviejų 
pokalbio klausėsi Tamsioji Fėja. Ir staiga visos trys išsikraustė iš proto. 

Įtempk smegenis... 

Rytų pusėje pasigirdo kol kas griausmingiausias drioksmas, tarytum 
kažkas būtų paleidęs kurtinantį šūvį iš ilgavamzdžio šautuvo. Klėjus 
pašoko, nerimastingai susižvalgė su mažyliu tvido kostiumu, nukreipė 
akis į kinų miestelį ir šiaurinį Bostono galą. Jie nematė, kas sprogo, bet 
dabar ties horizontu, virš pastatų, kilo dar tamsesni ir tirštesni dūmų 
kamuoliai. 

Kol abu vyrai žiūrėjo į dangų, priešais „Keturių metų laikų“ viešbutį 
sustojo Bostono policijos mašina ir ugniagesių automobilis, aprūpintas 
sustumiamomis kopėčiomis. Dirstelėjęs į jų pusę Klėjus spėjo pastebėti 
dar vieną, iš viršutinio statinio aukšto lekiantį šoklį ir jam įkandin nuo 
stogo nušvilpusią porelę. Pakeliui žemyn tuodu, rodės, įnirtingai pešėsi. 

— Jėzau Marija, NE! — lūžtančiu balsu suklykė kažkokia moteris. — 
O Ne, tik ne TAI, tik ne TAI! 

Pirmasis iš savižudžių trijulės teškės į policijos mašiną, išdaužė galinį 
langą, aptaškydamas bagažinę krauju bei nudriskusiais mėsgaliais. Kiti 
du krisdami sutrupino kopėčias ir lyg paukščius pabaidė ugniagesius, 
įsisupusius į ryškiai geltonus apsiaustus. 

— NE! — vėl ėmė spiegti moteris. — Tik ne TAI! Tik ne TAI! Dieve 
mano, tik ne TAI! 


Tačiau iš penkto ar šešto aukšto išskriejo beprotiškus kūliavirsčius 
atliekanti mergina, kuri mirtinai pritrėškė į ją vėpsojusį policininką ir, 
žinoma, pati Žuvo. 

Iš šiaurės atsklido eilinis riaumojimas — tarsi pragare iš savo 
šaudyklės būtų pleškinęs šėtonas — ir Klėjus su žemaūgiu vyriškiu vėl 
apsimainė sunerimusiais žvilgsniais. Į padangę nesiliovė plūdę dūmai, 
galutinai užtemdę žydrynę. Jų nepajėgė išsklaidyti netgi ganėtinai 
stiprus vėjas. 

— Jie vėl naudojasi lėktuvais, — paskelbė ūsuotasis mažylis. — Tie 
išperos vėl naudojasi lėktuvais. 

Lyg patvirtindamas jo spėjimą, iš šiaurės rytų atvilnijo trečio 
siaubingo sprogimo banga. 

— Bet... juk ten yra Logano oro uostas. — Kaip ir anksčiau, Klėjus 
vos įstengė išspausti žodžius. Dar sunkiau sekėsi suregzti rišlią mintį. 

Jo galvoje sukosi tik kažkoks kvailas juokelis: Ar tu girdėjai apie 
[savo nuožiūra įterpkite etninę grupę] teroristus, kurie nusprendė 
parklupdyti Ameriką susprogdiną oro uostą? 

— Na, ir kas? — niauriai atšovė naujasis pažįstamas. 

— Kodėl užpuolė ne Henkoko pastatą? Kodėl ne Pru dangoraižį? 
Mažylis bejėgiškai nukorė pečius. 

— Nežinau. Man aišku tik tiek, jog mes privalome išsinešdinti iš 
gatvės. 

Vėlgi tarsi patvirtindami jo Žodžius pro šalį nukurnėjo pustuzinis 
jaunuolių. Bostonas yra jaunų Žmonių miestas, pagalvojo Klėjus — 
aplinkui tiek daug koledžų. Tas šešetukas, trys vaikinai ir trys 
merginos, kuitė be jokio grobio ir, laimei, nekvatojo kaip pamišėliai. 
Nelėtindamas žingsnio vienas iš vyrukų sužvejojo kišenėje mobilųjį ir 
prispaudė jį prie ausies. 

Klėjus įsmeigė akis į kitą kelio pusę ir pamatė dar vieną juodai baltą 
automobilį, sustojusį už pirmojo. Ką gi, iš negyvėlės rankinės krapštyti 
telefono nebereikės (ir gerai, nes jam visiškai nesinorėjo to daryti). 
Kreiptis į pareigūnus bus galima perbėgus gatvę... tiesa, dabar kišti 
nosį į Boilstoną mažų mažiausiai nepatartina. Net jeigu jis išdrįstų kirsti 
visas tris juostas, ar policininkai sutiktų ateiti čia ir žvilgtelėti į merginą, 
sukniubusią be sąmonės, kai viešbutyje pagalba būtina velniai žino 
kokiam skaičiui aukų? Kol Klėjus svarstė veiksmų planą ugniagesiai 
sulindo atgal į savo automobilį akivaizdžiai ketindami traukti į kitą 
vietą. Ko gero, į Logano oro uostą, o gal... 

— Viešpatie, jūs tik pažiūrėkite, — tyliu įsitempusiu balsu suniurnėjo 
žemaūgis vyrukas, įsistebeilijęs į vakarus, centro pusėn, iš kur kulniavo 
Klėjus, kai labiausiai iš visų dalykų geidė telefonu susisiekti su Sarona. 
Net žinojo, kaip pradėtų pokalbį: Geros naujienos, brangioji. 

Kad ir kaip susiklostytų mūsų santykiai, vaikiui badauti neteks. 


Jam atrodė, jog tai skambėtų maloniai ir žaismingai... kaip senais 
laikais. 

Šiuo metu juoktis nesinorėjo. Jų kryptimi artėjo (ne bėgo, o 
stypčiojo plačiais žingsniais) maždaug penkiasdešimties metų vyriškis, 
apsirengęs kostiuminėmis kelnėmis, sudraskytais marškiniais ir 
kaklaraiščiu. Sunku pasakyti, kokios spalvos buvo pastarieji du eilutės 
elementai, nes skylėti audiniai raudonavo nuo kraujo dėmių. Dešinėje 
rankoje žmogus gniaužė mėsininko peilį, kurio ašmenų ilgis siekė 
aštuoniolika colių. Klėjus neabejojo matęs šį įrankį „Virtuvės esmės“ 
vitrinoje, kai keliavo iš susitikimo „Koplio aikštės“ viešbutyje. Virtuvės 
peilių komplektą (priešais juos pastatyta graviruota kortelė skelbė: 
ŠVEDIŠKAS PLIENAS!) nutvieskė iš palangės žibančios lemputės, tačiau 
šita geležtė, atskirta nuo kitiį aiškiai prikrėtę daug bjaurasties, nes ant 
jos plieno rudavo kreštančio kraujo pluta. 

Vyriškis suplyšusiais marškiniais užsimojo peiliu, trumpais 
puslankiais įniko skrosti orą. Ritmiškai kartojamus mostagavimus 
nutraukė tik vieną kartą, kai rėžtelėjo savo krūtinę. Iš marškinių pjūvio 
pasruvo kraujo upelis. Vėjo gūsyje suplevėsavo kaklaraiščio skutai. 
Nerangiai svyruodamas link porelės jis kriokė it provincijos 
pamokslininkas, kuris kažką neaiškiai marmaliuoja, užvaldytas religinės 
ekstazės. 

— Ailal — staugė žmogus. — Yla-aila-a-babala naz! A-babala kodėl? 
A-bunalu išsisukinėji? Kazala! Kazala-GALIU! Fui! GĖ-DA-fui! — jis 
nuleido ašmenis Žemiau juosmens, ir Klėjus, turintis perdėm išlavintą 
regimąją atmintį, iš karto sumojo, kad gestą lydės veržlus kirtis. 
Pakvaišėlis smogs nė sekundei nelėtindamas absurdiškai plataus 
žingsnio, tęsdamas savo kelionę į nežinią. 

— Atsargiai! — sušuko mažylis siaurais ūsiukais, tačiau pats savo 
patarimo nesiklausė. Zemaūgis vyrukas, pirmasis normalus Žmogus, su 
kuriuo Klėjus Ridelas bendravo nuo tada, kai užvirė šita košė —tiksliau, 
žmogus, drįsęs užkalbinti jį, nors tam, atsižvelgiant į aplinkybes, 
reikėjo narsos, — suakmenėjo. Už aukso spalvos rėmelių išsprogo 
akys. Nejau pamišėlis ketino pulti ūsuotąjį, nes iš dviejų vyrų jis atrodė 
mažesnis ir silpnesnis? Jei taip, tuomet ponas Religinė Ekstazė ne 
visiškai supaikėjęs. Staiga Klėjus pajuto, kad išgąstį prislopino įniršis, 
koks apimtų, jeigu Žvelgtum pro mokyklos tvorą į chuliganą, 
priekabiaujantį prie smulkesnio, jaunesnio vaiko. 

— ATSARGIAI! — kone užkaukė mažaūgis, bet nė nebandė sprukti 
nuo artėjančios mirties, kuri ištrūko iš „Virtuvės esmės“ parduotuvės, 
neabejotinai priimančios tiek „Diner's club“, tiek „Visa“ kreditines, ir, 
žinoma, asmeninius čekius, jei tik šių savininkai gali įrodyti turį banko 
korteles. 

Paklusdamas instinktui, Klėjus griebė už dvigubos aplanko rankenos 
ir savo piešinius kyštelėjo tarp peilio bei naujojo pažįstamo tvido 


kostiumu. Ašmenys perskrodė juos kiaurai išgavusios duslų čekšt, 
tačiau smaigalys sustingo už keturių colių nuo aukos pilvo. Mažylis 
galiausiai atsipeikėjo ir stryktelėjo parko pusėn visa gerkle šaukdamas 
pagalbos. 

Zmogus supjaustytais marškiniais bei kaklaraiščiu (sprendžiant iš 
apvalainų skruostų ir pagurklio, į sotaus maisto ir fizinių pratimų 
pusiausvyrą jis numojo ranka prieš kokius dvejus metus) netikėtai 
liovėsi gražbyliavęs beprasmybes. Jis truputį suglumo, tačiau anaiptol 
nenustebo ir juo labiau neapstulbo. 

Tą akimirką Klėjų nutvilkė slogus įsiūtis. Peilis pervėrė visus 
„Tamsiojo klajūno“ paveikslus (jis visuomet savo darbus vadino 
paveikslais, o ne piešiniais ar iliustracijomis), ir dabar rodės, jog tas 
čekšt priklausė ašmenims, įsmigusiems į slaptą jo širdies kertelę. 
Suvokimas, kad kiekvienas iš originalų turėjo kopijas, įskaitant ir 
keturspalvius reklaminius puslapius, niekuo nepadėjo. Bepročio geležtė 
persmeigė raganių Džoną (pakrikštytą jo sūnaus vardu, suprantama), 
burtininką Fleką, šerifą Frenką ir jo vyrus, miegalių Džyną, nuodingąją 
Selę, Liliją Astotel, mėlynąją raganą ir, be abejo, Rėjų Deimoną, patį 
tamsųjį klajūną. Pervėrė fantastinius Klėjaus herojus, glūdinčius 
vaizduotės gelmėse, turėjusius jį išvaduoti nuo katorgos kaimiškose 
Meino mokyklose, kur tekdavo dėstyti dailę, išgelbėti nuo būtinybės per 
mėnesį sukarti tūkstančius mylių ir praktiškai gyventi savo 
automobilyje. 

Jis galėjo prisiekti išgirdęs, kaip tos būtybės sudejavo, bepročiui 
visas pamovus ant švediško plieno ir nutraukus tyrą jų miegą. 

Įtūžęs, nepaisydamas ašmenų (bent jau tuo momentu) Klėjus 
nuožmiai pastūmė vyriškį sudriskusiais marškiniais. Dar labiau įsiuto, 
kai aplankas, kuriuo jis naudojosi kaip skydu, išlinko aplink peilį ir įgavo 
„V“ raidės formą. 

— Blat! — sustūgo apdujėlis, bergždžiai mėgindamas iškrapštyti 
užstrigusią geležtę. — Blat kai-jam do-ram kazala a-babala! 

— Aš subabaluosiu tavo a-kazalą, šūdžiau! — užriko Klėjus ir pakišo 
koją atsitraukiančiam psichopatui. Vėliau jam toptelės, jog prispyrus 
reikalui kautis padeda instinktai. Kaip ir bėgti, šokti per upelį arba 
dulkintis. Pasako ir kada numirti, jei nelieka kitos išeities. Kraštutinės 
įtampos sąlygomis kūnas užgrobia valdžią ir elgiasi savo nuožiūra, 
leisdamas smegenims pailsėti — švilpauti, dunksnoti koja į taktą, 
nuobodžiaujančiu žvilgsniu varstyti dangų. Arba, kaip dabar, mąstyti 
apie peilį, smigusį į aplanką, kurį žmona tau padovanojo per dvidešimt 
aštuntąjį gimtadienį. 

Beprotis išsitiesė ant nugaros, kaip to siekė išmintingasis Klėjaus 
kūnas. Pats Kleitonas Ridelas dusliai švokštė ir abejomis rankomis 
gniaužė aplanką tarsi viduramžių karių skydą. Iš vienos jo pusės kyšojo 
didžiulio peilio rankena, iš kitos — ašmenų smaigalys. 


Pamišėlis dar bandė atsistoti, bet naujasis Klėjaus bičiulis šastelėjo į 
priekį ir atsivedėjęs spyrė gulinčiam į sprandą. Mažylis plūdo ašaromis, 
kurios tiško ant akinių lęšių ir žliaugė skruostais. Zmogus suplyšusiais, 
kruvinais marškiniais vėl dribo ant šaligatvio. Pro lūpas išniro liežuvis, 
gerklės gilumoje pasigirdo duslūs sniaukrojimai, primenantys jau 
girdėtas kvailystes, kurias vapėtų į transą pasinėręs religinis fanatikas. 

— Jis norėjo mus užmušti, — bliovė mažylis. — Jis norėjo mus 
užmušti! 

— Taip, taip, — sulinksėjo Klėjus. Mintyse išgirdo save sakant „taip, 
taip“ Džoniui. Anuomet, kai jį vadino Džoniu-šaunuoliu, ir kai sūnus 
grįžo iš lauko namo nusibrozdinęs blauzdas bei alkūnes, spiegdamas: 
Aš KRAUJUOJU! 

Nugriautas vyriškis (kurio visa krūtinė raudonavo nuo kraujo) 
pamėgino atsiremti į alkūnes. Sįsyk juo pasirūpino Klėjus, spyręs į 
vieną ranką, privertęs jį tėkštis atgal ant asfalto. Spardymas geriausiu 
atveju tebuvo laikina ir, beje, gana nemaloni apraminimo priemonė. 
Klėjus griebė už peilio rankenos, krūptelėjo užčiuopęs gličius, 
kręštančius drebučius — lyg būtų delnu palietęs šaltus kiaulės 
taukus, — ir patraukė ašmenis į save. Jie šiek tiek išlindo, po akimirkos 
užstrigo arba tiesiog nuslydo jo ranka. Sąmonėje sušmėžavo irzlus, iš 
aplanko tamsos atsklidęs komiksų veikėjų murmesys. Klėjus nejučia 
sudejavo, tuo pat metu nesiliovė svarstęs, ką darys su iškrapštytu 
peiliu. Mirtinai subadys pakvaišėlį? Galbūt kovos įkarštyje ir būtų 
įstengęs jį nudėti, bet tik ne dabar. 

— Kas atsitiko? — drebančiu balsu paklausė žemaūgis vyrukas. 
Klėjus jautėsi prislėgtas, tačiau jį vis vien sujaudino pasigirdusios 
rūpesčio gaidelės. — Jis jus sužeidė? Kelias sekundes stovėjau jums už 
nugaros ir nieko nemačiau. Jis jus pričiupo? Įpjovė? 

— Ne, viskas ger... 

Siaurėje nugriaudėjo ausų būgnelius draskantis sprogimas, 
greičiausiai Logano oro uoste, įrengtame kitoje Bostono įlankos pusėje. 
Abu vyrai įtraukė galvas į pečius ir krūptelėjo. 

Pasinaudojęs proga beprotis atsisėdo. Kol jis mėgino pakilti ant kojų, 
mažylis tvido kostiumo šniojo koja. Spyrė nerangiai, bet taikliai. 
Smūgis į krūtinę privertė apdujėlį griūti atgal ant asfalto. Jis 
sumaurojo, stvėrė užpuoliko pėdą ir būtų garantuotai parvertęs 
nelaimėlį, gal net sutraiškęs savo glėbyje, jei ne Klėjus, kuris griebė 
naująjį pažįstamą už pečių ir trūktelėjo į save. 

— Jis nurovė mano batą! — ėmė spiegti mažylis. Užnugaryje 
susidūrė dar du automobiliai. Ausis tvilkė riksmai ir staugiančios 
signalizacijos — mašinų, priešgaisrinės, įspėjančios apie vagis. 
Tolumoje ūbavo sirenos. — Sunkara nurovė mano ba... 

Staiga lyg iš niekur prie jų išdygo policininkas. Matyt, vienas iš tų, 
kuris sureagavo į sumaištį viešbutyje. Kai „faras“ priklupo ant kelio 


priešais burbuliuojantį pamišėlį Klėjus suvokė puoselėjąs mėlynšvarkiui 
pačius šilčiausius jausmus. Tiesiog nuostabu, kad jis nusprendė 
trumpam pasišalinti iš nelaimės vietos ir perbėgti gatvę. Kad išvis 
teikėsi juos pastebėti. 

— Nepraraskite budrumo, — nervingai įspėjo mažaūgis vyrukas. — 
Jis... 

— Aš žinau, kas jis toks, — atsiliepė policininkas, ir jo rankoje 
sužvilgėjo tarnybinis automatinis ginklas. Klėjus nematė, kada 
pareigūnas išgriebė pistoletą iš dėklo — galbūt laikė savo šaudyklę 
rankoje visą laiką? Jis pernelyg džiaugėsi „faro“ pasirodymu, kad 
atkreiptų dėmesį į tokią smulkmeną. 

Policininkas įsmeigė akis į beprotį. Pasviro priėjo arčiau. Mažne jam 
pasisiūlė. 

— Ei, bičiuli, kaip laikaisi? — sumurmėjo. — Kas naujesnio? 

Pamišėlis puolė „farą“ ir griebė jį už gerklės. Tą pačią akimirką 
policininkas dūrė vamzdžiu į apdujėlio smilkinį. Nieko nedelsdamas 
nuspaudė gaiduką. Iš kito galvos šono pro žilstančius plaukus ištryško 
kraujo srautas. Beprotis dribo ant šaligatvio ir dramatiškai atmetė 
rankas: tik pažiūrėk, mamyte, aš miręs. 

Klėjus ir nedidukas ūsuotasis žmogelis susižvalgė. Po sekundės abu 
įsispigino į policininką, kuris paslėpė ginklą dėkle ir iš marškinių 
kišenėlės iškrapštė odinį futliarą. Klėjui palengvėjo išvydus, kad 
pareigūno rankos mažumėlę dreba. Dabar jis „faro“ bijojo, tačiau būtų 
dar labiau išsigandęs, jeigu tas nė trupučio nevirpėtų. Deja, šitas įvykis 
pasirodė besąs ne išskirtinis. Pistoleto pokštelėjimas kažkaip 
pakoregavo Klėjaus klausą, turbūt išvalė atitinkamus kanalus, nes jo 
ausis pasiekė kiti pavieniai šūviai, pervedantys stiprėjančią kakofoniją. 
Iš plono odinio futliaro ištraukęs kortelę, panašią į vizitinę, policininkas 
įgrūdo jį atgal į kišenę. Iškėlė kortelę aukštyn, suėmęs ją dviem 
kairiosios rankos pirštais, dešiniąją nuleido ant tarnybinio ginklo 
buožės. Salia blizgančių pareigūno batų telkšojo bala kraujo, 
paplūdusio iš skylėtos bepročio galvos. Netoliese gulėjo moteris griežto 
sukirpimo eilute, tysanti kitame kraujo klane, jau pradėjusiame krešėti 
ir įgavusiame tamsesnio raudonio atspalvį. 

— Kuo jūs vardu, sere? — kreipėsi „faras“ įKlėjų. 

— Kleitonas Ridelas. 

— Ar galite pasakyti, kas yra mūsų šalies prezidentas? Klėjus galėjo. 

— Sere, kokia šiandienos data? 

— Spalio 1-oji. Ar jūs žinote, kas... Policininkas atsigręžė į ūsuotąjį 
mažylį. 

— Koks jūsų vardas? i 

— Tomas. Tomas Makortas. Gyvenu Maldene, Zalės gatvėje 140. 
Aš... 

— Kas per praėjusius rinkimus konkuravo su dabartiniu prezidentu? 


Tomas Makortas atsakė. 

— Ką vedęs Bredas Pitas? Mažaūgis vyrukas skėstelėjo rankomis. 

— Iš kur aš Žinau? Jei neklystu, kažkokią kino žvaigždę. 

— Tvarka. — Policininkas įteikė Klėjui kortelę. — Aš esu pareigūnas 
Ulrikas Ešlandas. Štai mano vizitinė. Jus, ponai, gali iškviesti, kad 
paliudytumėte, kas čia įvyko. Jums reikėjo pagalbos, aš ją suteikiau. 
Mane užpuolė, todėl turėjau deramai reaguoti. 

— Jūs ketinote jį nužudyti, — patikslino Klėjus. 

— Taip, sere, mes stengiamės kuo greičiau išvaduoti juos nuo 
kančių, — sutiko pareigūnas Ešlandas. — Jei mano žodžius perduosite 
tardymo komisijai, griežtai juos paneigsiu. Tačiau mums tenka griebtis 
drastiškų priemonių. Tokių pakvaišėlių nenumaldomai daugėja. Kai 
kurie žudosi. Kiti puola aplinkinius. — Padvejojęs jis pridūrė: — Tiesą 
sakant, visi kiti puola aplinkinius. — Priešingoje kelio pusėje tarsi 
patvirtinimas nuaidėjo šūvis, kurį lydėjo dar trys, sklindantys iš 
„Keturių metų laikų“ viešbučio, nūnai aplipusio stiklo šukėmis, 
persikreipusiais lavonais, sudužusiomis mašinomis ir pralietu krauju. — 
Vaizdas lyg iš suknistos „Gyvų numirėlių nakties“. — Pareigūnas Ulrikas 
Ešlandas žengė į Boilstono gatvę įsikibęs į savo pistoleto rankeną. — 
Skirtumas tas, kad šie Žmonės nėra velioniai. Nebent mes patys juos 
pribaigtume. 

— Rikai! — primygtinai sušuko „faras“ iš kitos gatvės pusės. — Rikai, 
mus iškvietė į Logano oro uostą! Visas mašinas! Ateik čia! 

Pareigūnas Ešlandas pažiūrėjo į dešinę ir į kairę, baimindamasis 
nevaldomai lekiančių automobilių. Tačiau pastarųjų nepastebėjo. 
Neskaitant duženų, Boilstonas staiga ištuštėjo. Tačiau gretimuose 
kvartaluose buvo girdėti sprogimai ir mašinų trenksmai. Sustiprėjo 
dūmų tvaikas. Įveikęs pusę gatvės policininkas sustojo ir atsisuko. 

— Jumis dėtas, pasislėpčiau, — tarė. — Jums vieną sykį pasisekė. 
Kitą kartą laimė gali ir nenusišypsoti. 

— Pareigūne Ešlandai, — atsiliepė Klėjus. — Jūs, vyručiai, palaikote 
ryšį ne mobiliaisiais? 

„Faras“ nužvelgė jį iš Boilstono gatvės vidurio — ne pačios 
saugiausios vietos. Klėjaus galvoje šmėkštelėjo nevaldomo autobusiuko 
vaizdas. 

— Ne, sere, — atsiliepė policininkas. — Visose mūsų transporto 
priemonėse įmontuotas radijo ryšys. Be to, mes turime šituos. — Jis 
patapšnojo per raciją kabančią po klubu, priešingoje nuo dėklo pusėje. 
Klėjui, tapusiam komiksų fanatiku tada, kai išmoko skaityti, sukirbėjo 
mintis apie nuostabų, praktiškų įtaisų pilną Betmeno diržą. 

— Nesinaudokite jais, — įspėjo pareigūną. — Ir perduokite kitiems. 
Nesinaudokite mobiliaisiais. 

— Kodėl taip sakote? 


— Todėl, kad jos šnekėjo telefonais. — Jis parodė į negyvą moterį ir 
be sąmonės sukniubusią merginą. — Prieš išprotėdamos. Kertu lažybų, 
kad ir vyrukas su peiliu... 

— Rikai! — užstaugė Ešlando porininkas. — Judink savo pasturgalį. 

— Slėpkitės, — dar sykį ištarė policininkas ir nukurnėjo link „Keturių 
metų laikų“. Klėjus gailėjosi nepakartojęs perspėjimo dėl mobiliųjų, bet 
džiaugėsi, kad pareigūnas galų gale atsidūrė saugioje vietoje. Nors, 
aišku, netikėjo, jog Bostone būtų galima rasti žmonių, kuriems negrėsė 
jokie pavojai. Tik ne šią popietę. 

— Ką jūs darote? — paklausė Klėjus. — Nelieskite lavono. O jeigu 
jis... na, žinote, užkrečiamas? 

— Aš nesiruošiu jo liesti, — atšovė Tomas Makortas. I Tik noriu 
atgauti savo apavą. 

Batas kėpsojo šalia kairiosios bepročio rankos, prie pat išskėstų 
pirštų, bet, laimei, ne toje galvos pusėje, pro kurią paplūdo kraujo 
čiurkšlės. Tomas jį atsargiai užkabino sulenktais pirštais ir patraukė į 
save. Tuomet atsisėdo ant šaligatvio, toje vietoje, kur prieš visą 
amžinybę stovėjo „Pono Salduko“ furgonas, ir apsiavė. 

— Batraiščiai sutrūkę, — suniurzgė. — Prakeiktas mulkis suplėšė 
raištelius. — Jis vėl apsiašarojo. 

— Varstykite batą kaip išeina, — pratarė Klėjus. Pats įniko knebinėti 
aplanke įstrigusį mėsininko peilį. Sis buvo smogtas su tokia jėga, jog 
teko kaip reikiant papurtyti už koto ir keletą sykių timptelėti į save, 
idant pavyktų ašmenis išvaduoti. Jie niro laukan nenoriai, šleikščiai 
brūžuodami popierių. Garsas privertė jį susigūžti ir paspėlioti, kas 
labiausiai nukentėjo aplanko viduje. Mintis, žinoma, kvaila, sukelta 
šoko, tačiau Klėjus nepajėgė susitvardyti. — Įverkite batraištį į porą 
skylučių, ir to užteks. 

— Taip, aš manau... 

Tomo Makorto balsą nuslopino mechaninis zyzimas, kuris netrukus 
sustiprėjo iki ūžesio. Nepakildamas nuo šaligatvio mažylis perkreipė 
kaklą. Klėjus irgi atsisuko gausmo kryptimi. Nuo „Keturių metų laikų“ 
viešbučio pajudėjęs trumpas, iš Bostono policijos mašinų sudarytas 
karavanas sustojo priešais „Miesto šviesas“ ir sudužusį, Žiburėliais 
mirgantį autobusiuką. Pro langus išnirę „farai“ žiopsojo į asmeninį 
vidutinio dydžio lėktuvą, gal „Sesna“ arba „Tvin Bonanza“ —Klėjus 
neskyrė vieno orlaivio modelio nuo kito, — skriejantį virš pastatų, tarp 
Bostono įlankos ir bendruomenės parko, sparčiai lekiantį apačion. Kai 
lėktuvas pasiekė žalumos plotus Jis susiūbavo, sparnu vos neužkabino 
rudenio spalvomis nusidažiusio medžio šakų ir pakrypo į Carlzo gatvės 
tarpeklį lyg pilotas būtų pamanęs, jog rado tinkamą nusileidimo taką. 


Iki žemės likus dvidešimčiai pėdų, kairysis jo sparnas nusviro žemyn, 
Čarlzo ir Bykono gatvių sankryžoje rėžės į pilko pastato, galbūt banko, 
fasadą, įspūdis, jog orlaivis sklendė, kaipmat išgaravo. Jis Žaibiškai 
apsisuko aplink įstrigusį sparną, tarytum atlikdamas akrobatinį triuką, 
tvojos į raudoną, greta banko dunksančio statinio mūrą ir pranyko 
ryškiai raudonos bei oranžinės ugnies vainiklapyje. Parką perliejo 
smūgio banga, kuri pakeliui nunešė ką tik į orą pakilusias antis. 

Klėjus nudelbė akis ir pamatė kumštyje gniaužiąs mėsininko peilį. 
Ištraukė jį iš aplanko, kol drauge su Tomu Makortu stebėjo lėktuvo 
avariją. Į marškinius nuvalė vieną ašmenų pusę, paskui kitą. Braukė 
lėtai, kad neįsipjautų (dabar drebėjo jo rankos). Tada užsikišo — vėlgi 
labai atsargiai — už diržo, iki pat koto. Tuo momentu prisiminė vieną iš 
pirmųjų ir, tiesą sakant, nevykusių bandymų sukurti komiksų knygelę. 

— Piratas Džokseris jūsų paslaugoms, gražuole, — sumurmėjo. 

— Ką? — paklausė Tomas, jau atsistojęs greta Klėjaus, spoksodamas 
į tolimąjį parko galą, kur pragaro liepsnose skendėjo lėktuvas. Iš 
ugnies kyšojo tiktai uodega, ant kurios buvo matyti numeris: LN6409B. 
Virš jo tviskėjo ženklas, panašus į sporto komandos emblemą. 

Po sekundės iš akių pradingo ir orlaivio uodega. 

Jis pajuto pirmąsias šilumos bangas, švelniai paglosčiusias veidą. 

— Nieko, — atsakė mažyliui tvido kostiumu. — Šiaušiam. 

— Ką? Ę 

— Sakau, nešdinamės iš Čia. 

— O... Gerai. 

Klėjus nukulniavo į pietinę bendruomenės parko pusę, ta kryptimi, 
kuria pėdino trečią valandą, prieš aštuoniolika minučių arba prieš 
amžinybę. Tomas Makortas stengėsi neatsilikti. Jis tikrai buvo itin žemo 
ūgio. 

— Beje, ar jūs dažnai burbat nesąmones? — pasiteiravo mažylis. 

— Žinoma, — atsiliepė Klėjus. — Jei netikit, pašnekinkit mano 
žmoną. 

— Kur mes einame? — paklausė Tomas. — Aš traukiau į metro 
stotelę. — Jis mostelėjo į žalią stoginę, nutolusią į priekį maždaug per 
kvartalą. Ten zujo negausi Žmonių grupelė. — Bet dabar nemanau, kad 
leistis į požemius būtų saugu. 

— Pritariu, — linktelėjo Klėjus. — Klausykit, „Atlanto aveniu“ 
viešbutyje, už penkių kvartalų, išsinuomojau kambarį. 

Tomas nušvito. 

— Manau, žinau, apie ką kalbate. Bet jis stovi Laudeno gatvėje, 
atokiau nuo Atlanto aveniu. 


— Ten ir keliaukime. Pažiūrėsime, ką rodo televizorius. Be to, 
norėčiau paskambinti žmonai. 

— Paprastu telefonu. 

— Suprantama. Mobiliojo niekada neturėjau. 

— O aš vieną tokį įsigijęs, bet palikau namuose. Telefonas sulūžo, 
kai Rafas, mano katinas, nušveitė jį nuo bufeto. Ruošiausi šiandien 
nusipirkti naują, bet... pone Ridelai... 

— Klėjau. 

— Tebūnie, Klėjau. Ar tu negalvoji, kad pavojinga naudotis ir 
stacionariu telefonu? 

Kleitonas Ridelas sustojo kaip įkaltas. Tokia mintis nė nedingtelėjo 
jam į galvą. Bet jeigu bėdos neaplenkė ir požeminių kabelių, tuomet 
kas išvis liko nepažeista? Jis prasižiojo, ketindamas kažką pasakyti 
Tomui, kai priekyje, prie įėjimo į metro stotelę, užvirė peštynės. Toje 
vietoje nuskambėjo paniški klyksmai ir jau pažįstami beprotiški 
sapaliojimai, kuriuos, aišku, šūkaliojo netikėtai pamišę individai. 
Priešais stoginę ir po žeme vedančius laiptus mindžikavusi grupelė 
ūmai išsibarstė. Keli žmonės spruko į gatvę apsikabinę vienas kitą, 
išgąstingai žvilgčiodami per pečius. Dauguma nuskuodė į parką ir 
pasklido į skirtingas puses. Stebint juos, Klėjui suspaudė širdį. 
Susikibusios porelės vaizdas jam kažkodėl patiko labiau. 

Greta stotelės tebestovėjo du vyrai bei dvi moterys. Jie, ko gero, ir 
pabaidė likusius išnirę iš požemių. Klėjui ir Tomui stabtelėjus už pusės 
kvartalo, tas ketvertas įniko tarpusavyje pliektis. Isteriškos, mirtinai 
aršios grumtynės vyko be jokios aiškios sistemos. Ne trise prieš vieną, 
ne du prieš du ir tikrai ne berniukai prieš mergaites, juolab kad viena iš 
tų „mergaičių“ buvo septintą dešimtį įpusėjusi moteris, stambaus 
sudėjimo ir absurdiška šukuosena, kurią regėdamas Klėjus prisiminė 
anksčiau pažinotas priešpensinio amžiaus mokytojas. 

Jie spardėsi, švaistėsi kumščiais, draskėsi, kandžiojosi urgzdami, 
stūgaudami ir sukdami ratus aplink pustuzinį žmonių, kurie drybsojo be 
sąmonės arba jau nužudyti. Vienas vyras užkliuvo už ištiestos kojos ir 
suklupo. Jaunesnė moteris bematant ant jo užšoko. Klupintis vyriškis 
čiupo kažką nuo šaligatvio — Klėjus nė kiek nenustebo jo delne 
pamatęs mobilųjį — ir vožė tuo daiktu į moters veidą. Telefonas 
sutrupėjo ir perdrėskė užpuolikės skruostą, iš kurio ant balto švarkelio 
peties pasipylė kraujas. Ji suspiegė, bet veikiau iš įsiūčio nei skausmo, 
griebė aukos ausis tarytum ąsočio ąsas, keliais įsispyrė vyrui į pilvą ir 
nustūmė jį į laiptų prieblandą. Susikibę, žviegdami kaip rujojantys 
katinai, tuodu pranyko tamsoje. 

— Eime, — burbtelėjo Tomas ir nedrąsiai patimpčiojo bendražygį už 
marškinių. — Eime. Į kitą kelio pusę. 

Klėjus leidosi pervedamas per Boilstono gatvę. Arba Tomas Makortas 
žiūrėjo, kur drožia, arba jam tiesiog labai pasisekė, nes visas tris 


juostas jiedu kirto be jokių trukdžių. Sustoję šalia „Kolonijų“ knygyno 
(geriausios knygos iš seniausių, geriausios iš naujausių) abu palydėjo 
žvilgsniais nugalėtoją (sunku tuo patikėti, bet ja tapo drūtoji senutė), 
kuri nužirgliojo į parką, liepsnojančio lėktuvo kryptimi. Nuo 
pasišiaušusių, neklusnių, Žilų sruogų ant apykaklės varvėjo kraujas. 
Klėjui nekėlė nuostabos tas faktas, kad ant kojų liko stovėti vienintelė 
senoji ponia, panaši į bibliotekininkę arba lotynų kalbos mokytoją, už 
poros metų išeisiančią į pensiją. Mokyklose teko matyti ne vieną tokią 
žmogystą, ir tos, kurios sugebėdavo išgyventi tarp mokinių tiek daug 
metų, dažniausiai būdavo nepajudinamos kaip uolos. 

Jis vėl prasižiojo pasirengęs pasakyti Tomui sąmojingą (bent pats 
taip galvojo) repliką, tačiau teįstengė vangiai sukrenkšti. Vaizdas 
akiratyje ėmė mirguliuoti. Regis, ne vien ponas Makortas, mažylis tvido 
kostiumu, nesugebėjo prisukti ašarų čiaupelių. Klėjus atžagaria ranka 
nusišluostė akis, dar sykį pabandė prabilti, bet ir vėl pajėgė tiktai kimiai 
sušvokšti. 

— Viskas gerai, — nuramino Tomas. — Verčiau išsiliek. 

Klėjus taip ir padarė, atsirėmęs į vitriną, pilną senų knygų, kurios 
supo „Rojai“ spausdinimo mašinėlę, išvydusią pasaulį gerokai seniau, 
negu įsiviešpatavo mobilaus ryšio epocha. Apraudojo moterį griežto 
stiliaus eilute, Šviesiąją Fėją ir Tamsiąją Fėją, su ašaromis apgailėjo 
save, nes gyveno ne Bostone, o tikrieji namai anksčiau niekada 
neatrodė taip toli. 

Už bendruomenės parko Boilstono gatvė susiaurėjo. Šiose vietose 
grūdosi tiek automobilių, pakliuvusių į avariją arba tiesiog paliktų, kur 
papuola, kad jiems nereikėjo nerimauti dėl kamikadzių limuzinų ar 
nevaldomų autobusiukų. Vis šiokia tokia paguoda. Aplinkui miestas 
dundėjo ir griaudėjo it pragaras Naujųjų metų išvakarėse. Netoliese irgi 
vyravo lalesys — labiausiai triukšmavo mašinų signalizacijos ir apie 
vagis įspėjantys įtaisai, — tačiau pati gatvė atrodė šiurpiai apleista. 
Jumis dėtas, pasislėpčiau, sakė pareigūnas Ulrikas Ešlandas. Jums 
vieną syki pasisekė. Kitą kartą laimė gali ir nenusišypsoti. 

Bet už dviejų kvartalų į rytus nuo „Kolonijų“ knygyno ir vos už 
kvartalo nuo kuklaus Klėjaus viešbutuko, jiems vėl nusišypsojo sėkmė. 
Iš skersgatvio, prieš pat jųdviejų nosis, šovė dar vienas pakvaišėlis, 
šįsyk daugmaž dvidešimt penkerių metų jaunuolis išsipūtusiais 
raumenimis, kuriuos veikiausiai pumpavo „Nautilus“ arba „Saibeks“ 
sportine įranga. Jis movė į gatvę, peršoko dviejų sulipusių automobilių 
buferius. Iš vaikino gerklės nesustabdomu srautu veržėsi beprasmiški 
vapaliojimai. Abejose rankose beprotis gniaužė mašinų antenas ir čaižė 
jomis orą nelyginant durklais. Kuitė visiškai nuogas, tik apsiavęs naujus 


„Nike“ sportinius batelius, paryškintus raudonais žaibais. Jo penis 
maskatavo į šonus, kaip paspartintu režimu siūbuojanti senoviško 
sieninio laikrodžio švytuoklė. Vyrukas nusigavo iki šaligatvio ir pasuko į 
vakarus, link bendruomenės parko, svaiginamai greitu ritmu 
krutindamas pasturgalio raumenis. 

Tomas Makortas stipriai suspaudė Klėjaus ranką. Paleido ją tik 
tuomet, kai pamišėlis dingo iš akių. 

— Jeigu jis būtų mus pastebėjęs... — išsižiojo. 

— Bet nepastebėjo. — Klėjus staiga pasijuto absurdiškai laimingas. 
Jis žinojo, jog džiaugsmas netrukus išblės, bet dabar dėl to nekvaršino 
galvos. Jautėsi kaip žmogus, prie pokerio stalo iš gautų kortų surinkęs 
„Eilę“ ir pasiglemžęs visą banką — stambiausią per vakarą susikaupusią 
sumą. 

— Užjaučiu tuos, kuriuos jis pamatys, — suniurnėjo Tomas. 

— Aš užjaučiu tuos, kurie jį pamatys, — atsiliepė Klėjus. — Eime. 

„Atlanto aveniu“ viešbučio durys buvo užrakintos. 

Klėjus akimirkai taip nustebo, jog tegalėjo stovėti vietoje ir trūkčioti 
nuolaf iš pirštų slystančią rankeną mėgindamas įsisąmoninti: užrakinta. 
Viešbučio durys. Neatsidaro. 

Tomas prišliejo kaktą prie stiklo, kad akių nespigintų šviesos 
atspindys, ir pabandė įžiūrėti vestibiulį. Siaurėje (neabejotinai Logano 
oro uoste) driokstelėjo dar vienas kurtinantis sprogimas, bet šįsyk 
Klėjus tik truputį suvirpėjo. Įsispitrijęs pro duris Tomas Makortas išvis 
nesureagavo į griaudėjimą. 

— Ant grindų guli lavonas, — galop pareiškė. — Vyras su uniforma, 
bet per senas, kad būtų pasiuntinukas. 

— Man nereikia nešti prakeikto bagažo, — atkirto Klėjus. — Aš tik 
noriu patekti į savo kambarį. 

Tomas keistai sušnarpštė, tarytum vėl ketindamas srūti ašaromis. 
Tačiau paaiškėjo, kad jis tiesiog tyliai nusijuokė. 

Ant vieno dvigubų durų stiklo didžiosiomis raidėmis juodavo užrašas 
ATLANTO AVENIU, ant kito švytėjo akivaizdus melas: PUIKIAUSI 
UŽEIGOS NAMAI VISAME BOSTONE. Tomas tvojo plaštaka per kairiąją 
durų pusę, tarp pagyrūniško šūkio ir kreditinių kortelių atvaizdų. 

Klėjus pasekė bendražygio pavyzdžiu ir taip pat prigludo prie stiklo. 
Kairiajame nedidelio vestibiulio šone dunksojo registratūros pertvara, 
dešinėje pusėje jis įžiūrėjo porą liftų. Grindis dengė tamsiai raudonas 
kilimas. Veidu į pastarąjį tysojo uniformuotas senukas, užkėlęs vieną 
koją ant kušetės, paslėpęs sėdimąją po „Kurje8Aivso“ reprodukcija. 

Gera Klėjaus nuotaika akimoju išsisklaidė. Jis stvėrė Tomui už 
kumščio, kuriuo tas ėmė įnirtingai bilsnoti per stiklą. 


— Nesivargink, — tarė. — Mūsų niekas nejleis, net jeigu tenykščiai 
liko gyvi ir nepakvaišo. Ypač jeigu išsaugojo sveiką protą. 

Tomo antakiai šoktelėjo į viršų. 

— Negi dar nesupratai?.. 

„Ko? 

— Padėtis pasikeitė. 

— Jie neturi teisės mūsų nejleisti. — Jis nusipurtė Klėjaus ranka, bet 
užuot įnikęs talžyti duris, priplojo veidą prie stiklo ir suriko. Nors buvo 
mažo ūgio, bet turėjo velniškai stiprų balsą. — Ei! Ei, ar viduje kas nors 
yra? 

Tylos pauzė. Vestibiulyje niekas nesukrutėjo. Senasis pasiuntinukas, 
kaip ir anksčiau, drybsojo negyvas, paveikslu prisidengęs sėdynę. 

— Ei, jei ten kas nors slepiasi, verčiau atidarykite duris! Man 
draugiją palaiko žmogus, kuris apsistojęs šiame viešbutyje, ir aš esu jo 
svečias! Atidarykite, antraip šveisiu į stiklą bordiūrinį akmenį! Ar girdite 
mane? 

— Bordiūrinį akmenį? — prajuko Klėjus. — Tu pasakei, bordiūrinį 
akmenį? — nesusivaldęs jis pratrūko kvatoti. Kikeno, kol kairėje pusėje 
pastebėjo judesį. Atsisukęs išvydo paauglę, stovinčią gatvėje, 
žvelgiančią į abu vyrus mėlynomis, išvargusiomis katastrofos aukos 
akimis. Ji vilkėjo baltą, bet kruviną suknelę. Po nosimi, ant lūpų bei 
smakro irgi rudavo kreštantis kraujas. Tačiau mergina neatrodė rimtai 
nukentėjusi arba kuoktelėjusi. Paprasčiausiai buvo patyrusi Soką. 
Mažne mirtinai sukrėsta. 

— Kaip tu jautiesi? — paklausė Klėjus ir žengė link nepažįstamosios. 
Ši savo ruožtu pasitraukė atatupsta. Tokiomis aplinkybėmis mergina 
elgėsi visiškai natūraliai. Jis sustingo ir iškėlė ranką it eismo 
reguliuotojas: nejudėk. 

Tomas atsigręžė, bet po sekundės vėl pratrūko daužyti duris, taip 
nuožmiai, kad senuose mediniuose rėmuose ėmė vibruoti stiklas, dėl ko 
suvirpėjo jo atspindys. 

— Suteikiu paskutinę progą! Jei neįleisite, mes patys įeisime! 

Klėjus jau ruošėsi pareikšti, kad šiandieną sumautu valdingu tonu jis 
nieko nepeš, kai iš už priimamojo pertvaros lėtai iškilo plikė. Zmogėnas 
tarsi pro periskopą žvalgėsi į grėsmingų vandenų paviršių. Klėjus 
atpažino viršugalvį anksčiau nei pamatė veidą. Galva priklausė 
administratoriui, kuris vakar jį priregistravo ir mašinų aikštelės, 
įrengtos už kvartalo, bilietėlyje įspaudė leidimo štampą. Tas pats 
administratorius iš ryto nurodė kelią į „Koplio aikštės“ viešbutį. 

Zmogus delsė nelįsdamas iš už pertvaros, tad Klėjus pamojavo 
kambario raktu su žaliu plastikiniu „Atlanto aveniu“ viešbučio karuliu. 
Paskui kilstelėjo savo aplanką manydamas, kad administratorius gali jį 
atpažinti. 


Turbūt taip ir atsitiko. Arba, kas labiau tikėtina, plikis nusprendė 
neturįs kitos išeities. Kad ir kaip ten būtų, jis išniro į atvirą erdvę ir 
puslankiu aplenkdamas lavoną atkurnėjo iki durų. Klėjus Ridelas 
neabejojo pirmą sykį gyvenime regis taip nenoromis bėgantį individą.! 
Vyriškis neapsidžiaugė tuo, ką išvydo lauke, tačiau kišenėje sužvejojo 
ryšulį raktų, sparčiai visus persklaidė, aptiko reikiamą ir įkišo į spyną. 
Tomas ketino stverti už rankenos, bet plikis iškėlė ranką kaip Klėjus, 
raginęs išsikruvinusią merginą nejudėti. Administratorius atrado antrą 
raktą, įgrūdo jį į kitą spyną ir galiausiai atšovė duris. 

— Užeikite, — pasakė. — Greičiau. — Staiga pastebėjo 
nepažįstamąją iš atokiau stebinčią trijulę. — Tik ne ji. 

— Taip, ir ji, — atrėžė Klėjus. — Eikš, brangute. — Bet paauglė 
nesiruošė paklusti. Matydama, kad žmogus su aplanku juda gatvės 
linkme, ji žaibiškai apsisuko ir leidosi tekina. Įkandin merginos 
suplevėsavo suknelės pakraščiai. 


8 


— Ji gali ten mirti, — pastebėjo Klėjus. 

— Ne mano bėdos, — atsakė administratorius. — Jūs einate ar ne, 
pone Ridlai? — jis kalbėjo bostonišku akcentu, visiškai nepanašiu 
[pietiečių darbininkų tarmę, būdingą Meino valstijai, kur kas trečias 
sutiktas, regis, buvo kilęs iš Masačiusetso, bet demonstravo pabrėžtinai 
britiškas manieras. 

— Aš esu Ridelas. — Pro atsivėrusį tarpdurį jis, žinoma, ners, tačiau 
ne iš karto. Kelias sekundes mindžikavo ant šaligatvio ir akimis ieškojo 
merginos. 

— Judinkis, — tyliai paragino Tomas. — Dabar nieko nepakeisi. 

Jis pataikė tiesiai į dešimtuką — dabar iš tikrųjų nieko neįmanoma 
pakeisti. Klėjus nusekė pavymui bendražygį į vestibiulį, o 
administratorius vėl du sykius užrakino paradines duris, tarytum 
tokiomis priemonėmis būtų juos pajėgęs apsaugoti nuo gatvėje 
vyraujančio chaoso. 

— Tai Franklinas, — tarė plikis, pamojęs į uniformuotą vyriškį, gulintį 
veidu į grindis. 

Jis per senas, kad būtų pasiuntinukas, išreiškė savo nuomonę 
Tomas, kai stebeilijosi per stiklą. Ir Klėjus jam pritarė. Ant smulkaus 
sudėjimo nūnai negyvo Žmogaus viršugalvio vešėjo kupeta žilų sruogų. 
Nelaimei, pati smegeninė, ant kurios jos veikiausiai tebeaugo (jis 
kažkur skaitė, jog žinia apie šeimininko mirtį pasiekdavo plaukus ir 


nagus ne iš karto), buvo perkreipta siaubingu kampu kaip pakaruoklio 
galva. 

— Jis išdirbo mūsų viešbutyje trisdešimt penkerius metus. Esu 
tikras, jog apie tai pasakodavo kiekvienam prisiregistravusiam svečiui. 

Kai kuriems ne po vieną kartą. 

Perdėm daili plikio tartis tampė pakrikusius Klėjaus nervus. Jeigu čia 
būtų pirstelėjimas, pamanė jis, tai šio garsas primintų gimtadienio 
cypynės, kurią pūstų astma sergantis vaikas, švokštimą. 

— Iš lifto išėjo žmogus, — pasakė administratorius, vėl sprukdamas 
už registratūros pertvaros, kur jautėsi kaip namuose. Iš palubės 
krentanti šviesa nutvieskė plikio veidą, ir Klėjus pamatė, kad jis 
mirtinai išblyškęs. — Vienas iš pakvaišėlių. Nelaimei, Franklinas stovėjo 
priešais duris... 

— Jums, aišku, nešovė į galvą bent jau nuimti prakeiktą paveikslą 
nuo jo sėdynės, — suurzgė Klėjus. Pasilenkęs jis čiupo „Kurje8Aivso“ 
reprodukciją ir metė ją ant kušetės. Tada nuo pagalvėlės nustūmė 
negyvėlio koją ir toji nusileido ant grindų išgaudama gerai pažįstamą 
garsą, kuriam daugumoje komiksų knygelių suteikiamas rašvtink 
SLUMŠT atitikmuo. 

— Žmogus iš lifto jam vožė tiktai vieną sykį — tęsė 
administratorius. — Betpo smūgio vargšelis įsirėžė į sieną. Turbūt tada 
ir susilaužė sprandą. Šiaip ar taip, paveikslas nukrito, kai Franklinas 
sudrebino mūrus. 

Veikiausiai, plikio nuomone, tai viską paaiškino. 

— O kaipgi tipas, kuris jam trenkė? — paklausė Tomas. — Kur dingo 
pamišėlis? 

— Išsinešdino. O aš nusprendžiau, kad būtų protingiausia užrakinti 
duris. — Jis žvelgė į abu vyrus spinduliuodamas baimės ir godulio, 
kuriuo trykšta paskalų ištroškęs liežuvautojas, mišinį. Tokios emocijos 
Klėjui kėlė ypatingą pasibjaurėjimą. — Kas vyksta lauke? Ar padėtis 
labai prasta? 

— Manau, pats žinote atsakymą, — atsiliepė Klėjus. — Argi ne todėl 
užsirakinote? 


— Taip, bet... 

— Kokias naujienas perduoda televizija? — įsiterpė Tomas. 

— Jokių. Transliacijos nutrūko... — jis dirstelėjo į savo rankinį 
laikrodį, —... maždaug prieš pusvalandį. 


— Ką perduoda radijas? 

Administratorius nudelbė mažylį manieringu žvilgsniu, sakančiu: jūs 
tikriausiai juokaujate. Klėjus pagalvojo, kad plikis galėtų parašyti knygą 
„Kaip per trumpą laiką nuteikti prieš save aplinkinius“. 

— Radijas čia? Viename iš centro viešbučių? Nejuokaukite. 

Lauke pasigirdo veriantis siaubo klyksmas. Prie durų išdygo 
mergina, dėvinti baltą iškruvintą suknelę, ir įniko delnu talžyti per 


stiklą, be paliovos žvilgčiodama per petį. Klėjus skubiai žengė link 
išėjimo. 

— Ei, juk durys užrakintos, — sušuko Tomas. — Gal pamiršai? Klėjus 
nepamiršo. Jis atsigręžė į administratorių. 

— Atidarykite. 

— Ne, — atrėžė plikis ir sunėrė rankas ant siauros krūtinės tarsi 
parodydamas, kad jis kalba rimtai. Tuo metu mergina vėl trumpam 
atsisuko į gatvę ir po sekundės ėmė dar stipriau daužyti į duris. 

Iš už diržo Klėjus išsitraukė mėsininko peilį, kuris buvo visai iškritęs 
iš galvos. Stebėtina, kaip natūraliai ir žaibiškai jis prisiminė turįs 
mirtiną ginklą. 

— Atidaryk, kalės vaike, — pakartojo. — Antraip perjausiu tau 
gerklę. 

— Nėra laiko! — užstaugė Tomas ir griebė vieną iš krėslų su aukšta, 
nepatogia atkalte, stūksantį prie kušetės. Atstatė jį kojomis į priekį ir 
nukūrė link dvigubų durų. 

Pamačiusi atbėgantį mažylį mergina susigūžė, pakėlė abi rankas, 
idant apsaugotų veidą. Staiga ant šaligatvio pasirodė ją persekiojęs 
žmogus. Į statybininką panašus plačiapetis masyviu, geltoną 
marškinėlių audinį įtempusiu pilvu ir riebaluotais plaukais, kuriuos buvo 
susirišęs į uodegėlę. 

Krėslo kojos pervėrė durų stiklus, dvi kairiosios ištaškė tą, ant kurios 
puikavosi užrašas ATLANTO AVENIU, dvi dešiniosios į šipulius suskaldė 
pagyrą PUIKIAUSI UZEIGOS NAMAI VISAME BOSTONE. Pastarosios 
smigo į mėsingą statybininko, stvėrusio savo auką už sprando, petį. 
Krėslo apačia įsirėmė į siūlę, skiriančią dvigubas duris. Apsvaigęs 
Tomas Makortas susvirduliavo atbulas. 

Pilvotas statybininkas plūste plūdo beprasmiškų garsų srautu; 
strazdanotu kairiuoju bicepsu pasruvo kraujas. Merginai pavyko 
išsivaduoti iš užpuoliko gniaužtų, tačiau susipynus kojoms nelaimėlė 
dribo žemyn, pusiau ant šaligatvio, pusiau — į nutekamąjį griovį. Iš 
siaubo ir skausmo ji suspigo. 

Klėjus nė pats nepajuto, kaip kirto vestibiulį (prisiminė tik tiek, kad 
pakeliui nuspyrė krėslą į šoną) ir atsidūrė priešais tuščius durų rėmus. 
— Ei, mulki! — suriko ir truputį padrąsėjo, nes plačiapetis storulis 

trumpam nustojęs riaumoti sustingo kaip įbestas. — Aha, tu! — 
pakartojo. — Kalbu su tavimi! — nieko gudresnio nesumąstydamas 
pridūrė: — Aš dulkinau tavo močią, o ji riogsojo po manimi kaip rąstas! 

Maniakas geltonais marškinėliais krioktelėjo kažką šiurpiai keisto, 
primenančio tai, ką verslininkės kostiumėlį vilkėjusi moteris rėkė prieš 
savo mirtį (Zurk!), kaip vijurkas atsisuko, netikėtai prašiepė dantis ir jį 


puolė. Nežinia, ką apdujėlis matė, bet tikrai ne vyriškį niauriu, 
prakaituotu veidu, kuris gniauždamas peilį pasvirto pro stačiakampį, 
nūnai „išstiklintą“ rėmą, nes Klėjui nė nereikėjo gintis. Beprotis pats 
užšoko ant atkištų peilio asmenų. Svediškas plienas lyg per sviestą 
įslydo į drebantį įdegusį pagurklį ir iš gerklės šovė raudonas fontanas. 
Karštas, kaip ką tik užvirta kava, kraujas aptaškė peilį laikančią ranką, 
ir Klėjus vos susivaldė neatšokęs. Vis dėlto jis liko stovėti vietoje — 
stūmė ašmenis pirmyn, kol šie galiausiai susidūrė su kliūtimi. Kadangi 
stabdžių mažulės neturėjo, po trumputės pauzės jie perskrodė kremzlę 
ir išniro pro storulio sprandą. Zmogus pasviro į priekį (Klėjus nieku 
gyvu nebūtų įstengęs jo prilaikyti viena ranka, nes tas tipas svėrė ne 
mažiau kaip du šimtus šešiasdešimt svarų, gal net visus du šimtus 
devyniasdešimt Maždaug 118 ir 131 kg.) ir akimirkai parimo į duris it 
girtuoklis, prisišliejęs prie gatvės žibinto. Rudos akys suapvalėjo, pro 
lūpų kraštą išlindo nikotino dėmelėmis nusėtas liežuvis, iš kaklo veržėsi 
kraujas. Staiga jam pakirto pakinklius, ir plačiapetis statybininkas 
drebės ant žemės. Tebespausdamas peilio kotą, Klėjus nusistebėjo, 
kaip lengvai ašmenys ištrūko iš lavono —kur kas lengviau, nei 
mėginant juos ištraukti iš odinio dervuoto aplanko. 

Kai pamišėlis nudribo, akiratyje vėl pasirodė mergina, vienu keliu 
įsirėmusi į šaligatvį kitu — į nutekamąjį griovį spiegianti ir purtanti ant 
veido užkritusius plaukus. 

— Nereikia, brangioji, — tarė Klėjus. — Nusiramink. 

Tačiau mergina nesiliovė klykusi. 

Ji buvo vardu Alisa Maksvel. Tiek pasakyti sugebėjo. Įstengė pridurti 
ir tai, jog drauge su gimdytoja į Bostoną traukiniu atkeliavo iš 
Boksfordo. Ketino pasivaikščioti po parduotuves, kuojos dažniausiai 
užsiimdavo trečiadieniais, kai mokykloje, kurią Alisa lankė, anksčiau 
užsibaigdavo pamokos. Išlipusios Pietinėje stotyje, motina su dukterimi 
sėdo į taksi, kurį vairavo Žmogus mėlynu turbanu. Anot merginos, ji 
neprisiminė, kas įvyko nuo tada, kai užsidarė automobilio durelės, iki to 
momento, kai plikas viešbučio administratorius atrakino sudaužytas 
dvigubas duris. 

Klėjus įtarė, kad Alisa kažką nutyli, nes ji ėmė drebėti, Tomui 
Makortui pasidomėjus, ar jos nešiojosi mobiliuosius. Tvirtino 
nepamenti, tačiau Klėjus neabejojo, jog kažkuri iš jų arba abi telefoną 
turėjo. Kaip visi žmonės šiai laikais. Jis pats tapo taisyklės išimtimi. 
Tomui savo ruožtu už išgelbėtą gyvybę greičiausiai reikėjo dėkoti 
katinui, nutrenkusiam mobilųjį nuo bufeto. 

Jie šnekėjosi su mergina (tiksliau, Klėjus klausinėjo merginos, o toji 
tylėjo vėpsodama į savo nubrozdintus kelius ir tik retsykiais 


krestelėdavo galvą) vestibiulyje. Franklino kūną teko nutempti už 
registratūros pertvaros, nepaisant garsių ir absurdiškų 
administratoriaus protestų, jog „lavonas gulės po mano kojomis“. Galop 
plikis, kuris prisistatė ponu Rikardžiu, pasislėpė savo kabinete. Nusekęs 
iš paskos Klėjus įsitikino, kad jis nemelavo dėl nutrūkusios televizijos 
transliacijos, ir paliko poną Rikardį pinti savo godas, kaip pasakytų 
Sarona Ridel. 

Administratorius neleido jam išeiti nepaleidęs atsisveikinimo šūvio. 

— Dabar mes atviri pasauliui, — tarstelėjo su kartėliu. — Jūs turbūt 
galvojate, jog nuveikėte kažką naudingo. 

— Pone Rikardi, — kiek įmanydamas kantriau atsiliepė Klėjus. — 
Beveik prieš valandą aš stebėjau, kaip kitoje bendruomenės parko 
pusėje sudužo lėktuvas. Jei neklystu, tokios pačios lemties sulaukė ir 
didesni orlaiviai Logano oro uoste. Galbūt terminalus užgriuvo 
savižudžiai teroristai. Centre vienas kitą lydi sprogimai. Todėl sakyčiau, 
kad šią popietę pasauliui atviras visas Bostonas. 

Tarsi pabrėždamas jo žodžius, iš viršaus atsklido galingas 
dunkstelėjimas. Ponas Rikardis nė nepakėlė akių. Jis tik atsainiai 
sumojavo ranka prašydamas Klėjaus pasišalinti. Kadangi televizorius 
nieko nerodė, ant kėdės kiūtintis plikis įbedė rūsčias akis į sieną. 

Klėjus su Tomu pristūmė prie durų du krėslus, neva menančius 
karalienės Anos laikus. Aukštos atkaltės kuo puikiausiai pridengė 
tuščius rėmus. Nors tai negarantavo jokio saugumo, Klėjus vis dėlto 
manė, kad būtų neblogai tiesiog atitverti vestibiulį, idant niekas 
negalėtų į jį žvalgytis iš gatvės, ir Tomas tam pritarė. Užstatę 
išbarbentas stiklines duris, virš pagrindinio fojė lango jie nuleido 
žaliuzes, kurios patalpą kaip reikiant pritemdė. Ant raudonojo kilimo 
tarytum kalėjimo grotos nudriko blyškios šešėlių juostelės. 

Išklausęs drastiškai sutrumpintą Alisos Maksvel istoriją, Klėjus galų 
gale žengė prie registratūros telefono. Rankinis jo laikrodis rodė 
keturias valandas dvidešimt minučių, visiškai įprastą popietės 
momentą, jei nekreiptume dėmesio į tą smulkmeną jog šiandieną 
išgaravo bet koks laiko pojūtis. Nuo to momento, kai parke kažkoks 
pamišėlis ėmė kandžioti šuns ausį, rodės, praėjo ištisos valandos. 
Laikas lyg ir pranyko, tačiau jis, aišku, egzistavo, bent jau toks, kokį 
matavo Žmonės. Kent Ponde Sarona jau bus grįžusi į namus, kūnuos jis 
iki šiol laikė savais. Klėjui magėjo pakalbėti su žmona, įsitikinti, ar ji 
gerai jaučiasi, perduoti, kad jam taip pat nieko baisaus nenutiko. Bet 
visa tai tebuvo mažmožiai. Svarbiausia (gyvybiškai svarbu!) sužinoti, ar 
Džonis sveikas gyvas. 


Klėjus nesinaudojo mobiliaisiais, kaip ir Šarona — jis tuo beveik 
neabejojo. Galbūt, kai balandį jiedu ėmė gyventi atskirai, žmona 
telefoną įsigijo, bet naujieną Klėjus būtų sužinojęs vienas iš pirmųjų, 
nes iš miesto neišsikraustė ir matydavo ją kiekvieną dieną. Nusipirkusi 
naują ryšio priemonę, Sarona visų pirma praneštų jam numerį, 
teisingai? O taip. Bet... 

Bet mobilųjį turėjo Džonis. Mažulis Džonis šaunuolis, kuris, beje, ne 
toks ir mažas (dvylika metų — gan padorus amžius). Paskutiniajam 
savo gimtadieniui sūnus užsigeidė raudono telefono, zirziančio motyvą 
iš mėgstamos jo televizijos programos. Aišku, mokykloje vaikiui buvo 
draudžiama naudotis naujuoju žaisliuku ar netgi išsitraukti jį iš 
kuprinės, tačiau pamokos jau seniai baigėsi. Šiaip ar taip, tėvai ragino 
sūnų nešiotis mobilųjį. Dalinai dėl jųdviejų išsiskyrimo. Ko tik 
nepasitaiko gyvenime — ir rimtų nelaimingų įvykių, ir smulkių 
nepatogumų, pavyzdžiui, galima pavėluoti į autobusą. Dabar Klėjaus 
galvoje skambėjo Saronos balsas, sakantis, kad pastaruoju metu 
užeidama į vaiko kambarįji dažniausiai rasdavo telefoną išsikrovusį, 
nušveistą ant stalo arba palangės kaip nereikalingą žaisliuką. 

Tačiau mintis apie raudonąjį Džonio mobilųjį kirbėjo Klėjaus galvoje 
nelyginant tiksinti uždelsto veikimo bomba. 

Jis palietė stacionarųjį telefoną, kėpsantį ant registratūros stalo, ir 
atitraukė ranką. Lauke vėl nugriaudėjo sprogimas, šįkart kažkur 
tolumoje. Tarytum už fronto linijos būtų driokstelėjęs artilerijos 
sviedinys. Nė negalvok apie tai, įspėjo save Klėjus. Nė nemanyk, kad 
mes atsidūrėme fronte. 

Nukreipęs žvilgsnį į vestibiulį, jis pamatė, jog Tomas tupi šalia Alisos, 
prisėdusios ant kušetės, ir kažką murma merginai viena ranka 
liesdamas masyvius, vyriškus jos batus, nenuleisdamas akių nuo 
vargšelės veido. Saunuolis. Kuo toliau, tuo labiau Klėjus džiaugėsi, jog 
susidūrė su Tomu Makortu... arba tuo, kad Tomas Makortas susidūrė su 
juo. 

Įprastoms ryšio linijoms, ko gero, nieko nenutiko. Tik klausimas, ar 
vertėtų pasitikėti tuo „ko gero“. Jis turėjo Žmoną, už kurią iki šiol 
jautėsi lyg ir atsakingas. Už sūnų taip pat, žinoma, be jokio „lyg ir“. 
Tačiau pavojų kėlė netgi mintys apie Džonį. Kiekvieną kartą, kai 
pagalvodavo apie berniuką, Klėjus pajusdavo, kaip sąmonėje 
sukrebždėdavo panikos žiurkė, pasirengusi ištrūkti iš savo trapaus 
narvo ir suleisti smailius dantukus į viską, kas pasitaikytų kelyje. 
Įsitikinęs, jog Sarona su Džoniu nenukentėjo, jis sugebės išlaikyti 
prakeiktą graužiką narvelyje ir planuoti, ką daryti toliau. Bet jei prikrės 
kvailysčių, niekam padėti nebegalės. Siek tiek pamąstęs Klėjus 
pašaukė administratorių. 

Nesulaukęs atsakymo iš kabineto jis dar sykį šūktelėjo. Į antrąjį 
kvietimą plikis vėl neatsiliepė, todėl Klėjus jį perspėjo: 


— Aš žinau, kad jūs mane girdite, pone Rikardi. Būsiu labai 
nepatenkintas, jei mane priversite pas jus ateiti. Susinervinęs galiu 
išmesti jus į gatvę. 

— Neturite teisės, — gaižiu, pamokančiu tonu atkirto 
administratorius. — Jūs tesate viešbučio svečias. 

Klėjus jau rengėsi pakartoti, ką Tomas sakė lauke — 
padėtispasikeitė, — bet kažkas privertė jį nutylėti. 

— Ką? — galop paklausė ponas Rikardis dar niauresniu balsu. Iš 
viršaus atsklido trenksmas, tarytum ant grindų būtų nudrėbtas sunkus 
baldas. Pavyzdžiui, komoda. Dabar net mergina pakėlė akis. Klėjui 
pasidingojo, kad jo ausis pasiekė prislopintas šūksnis, — o gal skausmo 
aimana, — bet šios nelydėjo jokie kiti garsai. Kas yra antrame aukšte? 

Ne, tikrai ne restoranas. Registruodamas Klėjų ponas Rikardis 
minėjo, jog čia restoranas neįrengtas. Antra vertus, greta viešbučio 
veikė „Metropoliteno“ kavinė. Jungiamieji kambariai, toptelėjo jam. Esu 
tikras, ten — jungiamieji kambariai, pavadinti indėnų genčių vardais. 

— Ką? — nuožmiai susniaukrojo ponas Rikardis. 

— Ar jūs bandėte kam nors skambinti, kai užvirė šita košė? 

— Aišku, bandžiau. — Administratorius išdygo tarpduryje, 
skiriančiame kabinetą nuo registratūros stalo, aprūpinto dokumentų 
stalčiukais, monitoriais, kurie rodė apsaugos kamerų perduodamą 
vaizdą, kompiuterių virtine. Jis nudelbė Klėjų pasipiktinusiu žvilgsniu. — 
Pradėjo spiegti priešgaisrinė signalizacija — aš ją atjungiau. Dorisė 
sakė, jog trečiame aukšte tiesiog užsidegė šiukšliadėžė. Paskambinau į 
gaisrinę norėdamas perspėti, kad nieko pas mus nesiųstų. Linija buvo 
užimta! Užimta, įsivaizduojate? 

— Jūs turbūt labai nusiminėte, — tarė Tomas. 

Ponas Rikardis pirmą kartą suminkštėjo. 

— Aš susisiekiau su policija, kai lauke... na, žinote... kai viskas ėmė 
ristis velniop. 

— Taip, — sulinksėjo Klėjus. Viskas ėmė ristis velniop — galima 
sakyti ir taip. — į jūsų skambutį išties kažkas atsiliepė? 

— Vyriškas balsas liepė man padėti ragelį, ir ryšys nutrūko. — Jo 
intonaciją vėl persmelkė apmaudo gaidelės. — Kai antrą sykį 
paskambinau — po to, kai iš lifto iššokęs pamišėlis nužudė Frankliną, — 
man atsakė moteris. Ji pareiškė... — pono Rikardžio balsas suvirpėjo, ir 
Klėjus pamatė pirmąsias ašaras, kurios nutekėjo siauromis vagelėmis, 
įsirėžusiomis abipus nosies, — ...pareiškė... 

— Ką? — kaip ir anksčiau užjaučiamai paklausė Tomas. — Ką gi jūs 
išgirdote, pone Rikardi? 

— Pasak jos, jeigu Franklinas negyvas, o jį užmušęs Žmogus išbėgo į 
gatvę, tuomet man niekas negrėsė. Būtent ji patarė man užsirakinti, 
nuleisti viešbučio liftus į vestibiulį ir juos atjungti. 


Tomas su Klėjumi persimetė žvilgsniais, bylojančiais: gera mintis. 
Pastarasis mintyse ūmai išvydo vabzdžius, įstrigusios tarp uždaryto 
lango ir tinklelio, įnirtingai dūzgiančius, bet nepajėgiančius išsivaduoti. 
Vaizdas kažkaip asocijavosi su bildesiais, pasigirdusiais antrame aukšte. 
Įdomu, kiek laiko praeis, kol dunksėtojas arba dunksėtojai atras 
laiptus. 

— Tada ji padėjo ragelį. O aš paskambinau žmonai, į Miltoną. 

— Jums pavyko susisiekti? — pasitikslino Klėjus. 

— Ji buvo labai išsigandusi. Prašė manęs sugrįžti. Aš atsakiau, kad 
policija patarė likti viešbutyje ir užsirakinti. Nurodžiau Žmonai sekti 
mano pavyzdžiu. Užtrenkti duris ir... na, suprantate... ir nepatraukti į 
save dėmesio. Ji meldė, kad grįžčiau namo. Sakė gatvėje girdėjusi 
šūvius ir sprogimus. Netgi matė, kaip per mūsų kaimynų, Benzikų, 
kiemą nubėgo apsinuoginęs vyriškis. 

— Taip, — švelniai, kone raminamai pratarė Tomas. Klėjus tylėjo 
truputį susigėdęs dėl pykčio, kurį jautė ponui Rikardžiui. Bet juk 
bendražygis irgi siuto. 

— Jai pasirodė — tiktai pasirodė, — jog tas Žmogus nešėsi... hmm, 
nuogo vaiko kūną. Bet gal ten viso labo buvo lėlė. Ji vėl ėmė melsti 
mane pasitraukti iš viešbučio. 

Klėjus išgirdo, ką norėjo. Stacionarūs telefonai iš proto neišves- 
davo. Ponas Rikardis — sukrėstas, bet tikrai ne pamišęs. Jis ištiesė 
ranką link ragelio, tačiau administratorius ūmai įsikibo į riešą ilgais, 
išblyškusiais, Šaltais pirštais. Plikis įsivažiavo ir sustoti neketino. 

— Apšaukusi mane kalės vaiku, žmona ryšį nutraukė. Be abejo, aš 
suprantu, kodėl ji supyko. Bet policija liepė man užsirakinti ir nekišti 
nosies į gatvę. Policija. Valdžios atstovai. 

— Taip, žinoma, valdžia, — linktelėjo Klėjus. 

— Jūs atvykote metro? — paklausė ponas Rikardis. — Aš visada 
keliauju į centrą metro. Labai patogus susisiekimas. Stotelė — vos už 
poros kvartalų. 

— Siandien patogumus galima užmiršti, — atsiliepė Tomas. — Po to, 
ką mes regėjome, po žemėmis manęs nenuviliotumėte už jokius 
pinigus. 

Administratoriaus akyse nušvito graudus, pritarimo prašantis 
žvilgsnis. 

— Matote? 

Klėjus vėl sukinkavo galva. 

— Bus geriau, jeigu jūs liksite čia, — pasakė žinodamas, kad jis pats 
keliaus namo pas savo berniuką. Ir pas Saroną, aišku, bet 
svarbiausia — pas sūnų. Zinodamas, kad jo niekas nesustabdys, 
nebent atsitiktų kažkas siaubinga. Slegiančios mintys bemaž temdė 
akiratį. — Tikrai geriau. — Pakėlęs ragelį jis nuspaudė 9, jungiantį su 


užmiesčiu. Būgštavo, kad jokio signalo neišgirs, bet, laimei, 
nuogąstavimas neišsipildė. 

Paskui Klėjus spūstelėjo 1 ir 207, Meino valstijos kodą, tada — 692, 
Kent Pondo ir aplinkinių miestelių prieškodį. Surinko paskutinius tris iš 
keturių skaičių, priklausančių telefonui, kuris stovėjo Ridelų namuose, 
kai ragelyje sucypsėjo trigubas signalas, ir įrašytas moteriškas balsas 
paskelbė: „Atleiskite, visos linijos užimtos. Prašom pamėginti kitą 
kartą.“ 

Šiuos žodžius lydėjo pyptelėjimas, liudijantis, jog ryšys su Meinu 
nutrūko, jei tik negyvas balsas sklido būtent iš ten. Netikėtai apsunkęs 
ragelis nusviro iki peties. Galop Klėjus užkabino jį ant svirtelės. 

Tomas išrėžė, kad jis kuoktelėjo, jei nori nešdintis iš viešbučio. 
Pirmiausia, pastebėjo mažylis, „Atlanto aveniu“ pastate sąlygiškai 
saugu, juolab kad liftai neveikia, o laiptai, iš vestibiulio vedantys į kitus 
aukštus, užversti dėžėmis ir lagaminais, kuriuos jie prigriebė iš bagažo 

skyriaus. Tiksliau, sukrauti priešais duris, esančias už liftų, trumpo 
koridorėlio gale. Net jeigu įsibrovėlis pasižymėtų įspūdingais fiziniais 
duomenimis ir įstengtų atšauti duris, jis tepajėgtų nustumti daiktų 
krūvą prie kitos sienos, ir pro atsivėrusią šešių colių spragą nieku gyvu 
nepralįstų. 

Visų antra, mieste, už sandaraus prieglobsčio ribų, triukšmas 
nenumaldomai stiprėjo. Aplinkui ūbavo vienos kitas perrėkiančios 
signalizacijos, buvo girdėti šūksniai, klyksmai, riaumojantys 
automobilių varikliai. Kartais į dausas plūstelėdavo tamsūs dūmai, kurių 
tirštumą, tiesa, veikiai prasklaidydavo stipraus vėjo šuorai. Kol kas, 
pagalvojo Klėjus, tačiau balsu to nepratarė, bent jau dabar — jis nė 
kiek netroško dar labiau gąsdinti merginos. Sprogimai drioksėjo ne 
padrikai, o protrūkiais. Vienas jų sudrebino orą taip arti, kad jie visi 
susigūžė neabejodami, jog iš rėmų išlėks fasadinio lango stiklas. Šis 
nedužo, bet trijulė vis vien nutarė persikraustyti į pono Rikardžio 
buveinę. 

Tomo Manymu, vien svarstydamas galimybę palikti minimalų 
saugumą garantuojantį viešbutį, Klėjus elgėsi kvailai, nes dabar 
laikrodis rodė penkiolika minučių po penkių. Netrukus dieną pakeis 
vakaras. Mėginimai išsigauti iš Bostono sutemus, tvirtino jis, prilygo 
beprotystei. 

— Pažvelk laukan, — mostelėjo mažylis į kabineto langelį, pro kurį 
atsivėrė vaizdas į Esekso gatvę, sausakimšą apleistų automobilių. Veidu 
į šaligatvį tysojo jaunos moters, dėvinčios džinsus ir sportinį, „Red 
Soks“ nertinį, lavonas. Ji gulėjo išskėtusi rankas, lyg prieš mirtį būtų 
bandžiusi plaukti. VARITEKAS, skelbė merginos nertinis. —Nejau 


manai, kad galėsi važiuoti mašina? Jei taip, siūlyčiau pergalvoti 
ketinimus. 

— Jis teisus, — tarė ponas Rikardis, sėdintis už stalo, vėl sunėręs 
rankas ant siauros krūtinės, tamsus lyg audros debesis. — Jūs 
pasistatėte automobilį Tamsvorto gatvės garaže. Abejoju, ar bent rasite 
savo raktus. 

Klėjus, kuris manė, jog sėstis už vairo — bergždžias reikalas, 
prasižiojo ketindamas atšauti, kad nė nesiruošė keliauti mašina (tik ne 
iš centro), kai lubas supurtė duslus,.antro aukšto grindis nutvilkęs, 
stuktelėjimas. 

— Kas ten? — paklausė Tomas. 

— Irokėzų kambarys, — atsakė ponas Rikardis. — Didžiausias iš trijų 
jungiamųjų patalpų. Ten laikome savo atsargas — kėdes, stalus, garso 
ir vaizdo aparatūrą. — Patylėjęs pridūrė: — Restorano neturime, bet 
klientams pageidaujant antrame aukšte surengiame kokteilių 
vakarėlius, pastatome švediškus stalus. Paskutinį smūgį... 

Administratorius neužbaigė sakinio, bet Klėjus ir taip suprato, ką jis 
norėjo pasakyti. Paskutinį trinktelėjimą sukėlė nugriautas stalelis su 
ratukais, ant kurio buvę stiklo dirbiniai išsibarstė po visą irokėzų 
kambarį. Ten pat kėpsojusius likusius stalus vartė pamišėlis, šėlstantis ' 
viršuje, zujantis antrame aukšte kaip vabzdys, įkalintas tarp lango 
stiklo ir tinklelio — padaras, stokojantis nuovokos, kad rastų išėjimą, 
tegalintis lakstyti ir daužyti, kas papuldavo po ranka... lakstyti ir 
daužyti. 

Po pusvalandžio užsitęsusios tylos pauzės pirmą sykį prabilo Alisa. 
Be jokio raginimo. 

— Jūs minėjote Žmogų, vardu Dorisė. 

— Dorisė Gutjeres, — sukinkavo galva ponas Rikardis. — Ūkvedė. 

Puiki darbuotoja. Turbūt geriausia iš visų čionykščių. Kiek žinau, ji 
buvo trečiame aukšte, kai... 

— Ar ji turėjo... — Alisa parodė gestą, kuris tapo Klėjui toks pat 
įprastas, kaip prie lūpų priglaustas, nutilti prašantis smilius. Dešinįjį 
kumštį mergina pakėlė prie skruosto, nykščiu dūrė į ausį, mažylį pirštelį 
ištiesė link burnos. 

— Ne, — pabrėžtinai manieringai atsakė plikis. — Viešbutyje 
darbuotojai privalo palikti telefonus savo spintelėse. Jei pažeidžia 
taisyklę, sulaukia papeikimo. Antrą sykį prasižengę gali būti atleisti. Aš 
asmeniškai paaiškinu padėtį, kai jie priimami į darbą. — Ponas Rikardis 
pakėlė vieną siaurą petį pusiau gūžtelėdamas. — Tai valdybos 
sprendimas, ne mano. 

— Ar ji būtų nusileidusi į antrą aukštą pažiūrėti, kas ten 
triukšmauja? — paklausė Alisa. 


— Tikriausiai. Bet garantuoti nedrįsčiau. Žinau tik tiek, kad, 
pranešusi apie užsidegusią šiukšliadėžę, į pranešimų gaviklio žinutes ji 
nesureagavo. Bandžiau susisiekti su Dorisė du kartus. 

Klėjus nenorėjo šaukti — matote, čia nesaugu, — todėl 
paprasčiausiai įbedė akis į Tomą, žvilgsniu mėgindamas jam perduoti 
savo mintis. 

— Kiek Žmonių liko kituose aukštuose? — pasiteiravo 
administratoriaus Tomas Makortas. 

— Neįsivaizduoju. 

— Spėkite. 

— Nedaug. Iš ūkio srities personalo — turbūt vienintelė Dorisė. 

Dirbantys dieną iškeliauja namo trečią. Naktinė pamaina pasirodo ne 
anksčiau kaip šeštą. — Ponas Rikardis kietai sučiaupė lūpas. — Tai viso 
labo tėra ekonominis gestas. Negaliu sakyti priemonė, nes ji 
nepasiteisina. Jei kalbėtume apie svečius... 

Plikis susimąstė. 

— Popietę mes galime sau leisti atsipalaiduoti. Netgi išglebti. Vakar 
dienos svečiai jau išsiregistravo — „Atlanto aveniu“ viešbutyje šią 
procedūrą būtina atlikti iki vidurdienio. Nauji atvykėliai pradėtų 
registruotis maždaug ketvirtą. Bent jau įprastomis popietėmis, ne 
tokiomis kaip šiandieninė. Svečiai dažniausiai vieši keletą dienų, kol 
sutvarko verslo reikalus. Manau, kaip ir jūs pats, pone Ridlai. 

Klėjus linktelėjo nesivargindamas įsiterpti ir pataisyti klaidingai jo 
pavardę ištarusį poną Rikardį. 

— Įpusėjus popietei, verslo Žmonės užsiima tuo, dėl ko atkeliavo į 
Bostoną. Todėl viešbutis praktiškai ištuštėja. 

Lyg tam prieštaraudami, iš antro aukšto vėl atsklido bildesys, 
dūžtančio stiklo garsai ir tylus laukinis urzgimas. Visi pakėlė akis į 
viršų. 

— Klausyk, Klėjau, — prabilo Tomas, — jei tas tipas nulips laiptais... 
nenutuokiu, ar tie žmonės sugeba mąstyti, bet... 

— Sprendžiant iš vaizdų gatvėje, — atsiliepė Klėjus, — mes 
klystume netgi vadindami juos žmonėmis. Vyrukas iš viršaus man 
veikiau primena vabzdį, įkalintą tarp lango ir tinklelio, bet galintį 
ištrukti į laisvę, jei tik aptiktų skylutę. Manau, rasti laiptus mūsų 
bičiuliui triukšmadariui padėtų nebent atsitiktinumas. 

— Atsitrenkęs galva į duris, kurios veda į vestibiulį, jis atsidarys 
priešgaisrines ir išeis į skersgatvį, — netikėtai entuziastingai pridūrė 
ponas Rikardis. — Mes išgirsime signalizaciją — ji įsijungia, kai 
atšaunama sklendė — ir suprasime, kad pamišėlis dingęs. Vienu 
rūpesčiu bus mažiau. 

Kažkur pietuose sududeno toks galingas sprogimas, kad visi įtraukė 
galvas į pečius. Dabar Klėjus nujautė žinąs, kaip jautėsi Beiruto 
gyventojai devintajame dešimtmetyje. 


— Aš tik bandau išdėstyti savo nuomonę, — kantriai tarė jis. 

— Nieko panašaus, — atšovė Tomas. — Tu vis vien iškeliausi, nes 
nerimauji dėl žmonos ir sūnaus. Stengies mus įtikinti tik todėl, kad nori 
draugijos. 

Klėjus suirzęs išpūtė orą. 

— Aišku, kad noriu... bet jus įtikinėju dėl kitų priežasčių. Dūmų 
tvaikas sustiprėjo, tačiau kada paskutinį kartą girdėjote priešgaisrinę 
signalizaciją? 

Klausimą pasitiko tyla. 

— Būtent, — sulinksėjo Klėjus. — Vargu ar Bostone padėtis ims 
gerėti, tik ne artimiausiu metu. Reikalai nenumaldomai blogės. Jei dėl 
nelaimių tikrai kalti mobilieji... . 

— Ji mėgino palikti žinutę tėčiui, — pratarė Alisa. Zodžius bėrė 
spėriai, tarsi būgštaudama, kad gali užmiršti, ką rengėsi papasakoti. — 
Norėjo įsitikinti, kad iš valyklos jis paims drabužius, nes mamai reikėjo 
geltonos suknelės, kurią ketino apsivilkti komisijos posėdžiui, o man — 
atsarginės uniformos, skirtos šeštadienio rungtynėms. Tai atsitiko taksi 
salone. Staiga mes papuolėme į avariją! Ji ėmė smaugti ir kandžioti 
vairuotoją. Šio turbanas nukrito, o viena veido pusė nusidažė krauju. 
Tada ir atsitrenkėme į kitą mašiną! 

Alisa nužvelgė vyrų trijulę, paslėpė delnuose savo veidą ir pratrūko 
raudoti. Tomas žengtelėjo link merginos, kad ją paguostų, bet ponas 
Rikardis nustebino Klėjų išnirdamas iš už registratūros pertvaros ir 
laibu dilbiu apkabindamas Alisą. 

— Nagi, nagi, — sumurmėjo administratorius. — Aš esu tikras, kad 
įvyko nesusipratimas. 

Ji nuleido rankas ir įbedė į plikį suapvalėjusias, paklaikusias akis. 

— Nesusipratimas? — mergina mostu parodė į kraujo plutą, 
ruduojančią ant baltos suknelės. — Argi čia nesusipratimas? Man teko 
prisiminti savigynos kursus, kuriuos lankiau pradinėje mokykloje, ir 
karatė smūgiais pašventinti savo motiną! Aš sulaužiau jai nosį... man 
rodos... — Alisa taip įniko kratyti galvą, kad suplevėsavo jos plaukai. 

— Bet jei nebūčiau pasiekusi galinių durelių ir jų atlapojusi... 

— Ji būtų tave nužudžiusi, — užbaigė Klėjus. 

— Ji būtų mane nužudžiusi, — pritardama sukuždėjo mergina. — Nė 
nežinojo, kas aš tokia. Mano motina. — Alisa pažiūrėjo į Klėjų su 
Tomu. — Zmones išvarė iš proto mobilieji telefonai, — tyliai, bet 
ryžtingai pridūrė. — Mobilieji, ir niekas kitas. 


14 


— Kiek gi tų prakeiktų žaisliukų yra Bostone? — balsu paspėliojo 
Klėjus. — Kokia jų skvarbą? 


— Sakyčiau, labai didelė, jei atsižvelgtume į koledžų studentus, 
kurių mieste pilna, — atsiliepė ponas Rikardis, vėl prisėdęs už 
pertvaros, tačiau dabar gerokai guvesnis. Galbūt iš sąstingio jį 
prižadino bandymai paguosti merginą, o gal dalykiškai nuskambėjęs 
klausimas. — Nors jais, be abejo, naudojasi ne vien pasiturintis 
jaunimas. Prieš porą mėnesių „Inc“ žurnale skaičiau straipsnį. Autorius 
tvirtino, kad Kinijoje yra tiek mobiliųjų, kiek Amerikoje gyventojų. 
Įsivaizduojate? 

Šiuo momentu Klėjus nė kiek netroško telkti vaizduotės galių. 

— Man aišku, kur tu lenki, — nenoriai sumurmėjo Tomas. — Tarkim, 
kokia nors teroristų grupuotė pakoreguoja mobiliųjų signalus. 
Paskambinęs arba sulaukęs skambučio tu gauni... ką?... pasąmoningą 
žinutę, kuri priverčia tave kuoktelėti? Skamba kaip mokslinė fantastika, 
bet prieš penkiolika ar dvidešimt metų nūdienos mobilieji irgi būtų 
atrodę kaip iš fantastikos srities. 

— Kažkas panašaus, — linktelėjo Klėjus. — Pakeistas signalas toks 
veiksmingas, kad gali išprotėti netgi nugirdęs pokalbį mobiliuoju. — Jis 
prisiminė Tamsiąją Fėją. — Bet baisiausia, jog susidūrę su chaosu 
žmonės... 

— ...visų pirma čiumpa telefonus ir bando sužinoti, kas jį sukėlė, — 
užbaigė Tomas. 

— Aha, — patvirtino Klėjus. — Savo akimis mačiau juos taip 
besielgiant. 

Mažylis nudelbė jį niauriu žvilgsniu. 

— Aš taip pat. 

— Man nesuvokiama, ką tai turi bendra su jūsų norais pasišalinti iš 
saugaus viešbučio, — patraukė pečiais administratorius, — ypač dabar, 
kai netrukus užslinkš tamsa. 

Tarsi atsakymas į jo pastebėjimą nugriaudėjo eilinis sprogimas, 
palydimas tuzino kitų, kurie tolo į pietryčius kaip slopstantys milžino 
žingsniai. Antro aukšto grindis vėl sudrebino trenksmas, ir po akimirkos 
jų ausis pasiekė tylus, tūžmingas kriokimas. 

— Vargu ar pamišėliai išsaugojo tiek proto, kad sugebėtų išsinešdinti 
iš miesto, — pratarė Klėjus. — Jie niekuo nesiskiria nuo to vyruko, kuris 
tūno virš mūsų ir nepajėgia rasti laiptų. 

Sekundę kitą jis manė, jog Tomo veidą perkreipė šokas, bet 
netikėtai susigaudę regįs viltingos nuostabos išraišką. 

— O Jėzau, — delnu plojo sau per skruostą mažylis. — Juk jie niekur 
neišeis. Aš apie tai nepagalvojau. 

— Dar vienas dalykas, — įsiterpė Alisa. Ji krimsčiojo apatinę lūpą ir 
žvilgsniu varstė savo rankas, kurias įnirtingai glamžė. Galų gale 
prisivertė dirstelėti į Klėjų. — Sutemus keliauti iš miesto būtų saugiau. 

— Kodėl? 


— Jei bėgi nuo bepročių ir pasislepi už kokio nors daikto, jie kaipmat 
tave pamiršta. 

— Iš kur tokios išvados, širdele? — paklausė Tomas. 

— Aš pati slapsčiausi nuo žmogaus, kuris mane persekiojo, — vos 
girdimu balsu atsakė ji. — Nuo to pilvūzo geltonais marškinėliais. Siek 
tiek anksčiau negu jus pastebėjau, tūnojau skersgatvyje. Už atliekų 
konteinerio. Persigandau, jog neturėsiu, kur sprukti, jeigu jis atlėks 
paskui mane. Bet nieko geresnio neišmąsčiau. Tas pamišėlis sustojo 
prie įėjimo į skersgatvį ir ėmė vaikštinėti ratais — nestygo vietoje, kaip 
pasakytų mano senelis. Iš pradžių galvojau, kad jis su manimi žaidžia. 
Na, žinote, kaip katė su pele. Juk matė, kaip nėriau tarp namų. Mus 
skyrė vos pora pėdų... vos pora pėdų... jis galėjo mane sugriebti 
ištiesęs ranką... — Alisą nukratė virpulys. — Bet kai pritūpiau už 
konteinerio, aš... na, suprantate... 

— Iš akių — iš atminties, — pakinkavo galva Tomas. — Bet kodėl tu 
nebėgai? 

— Nebeturėjau jėgų, — atsakė Alisa. — Kojos tapo guminės, aš pati 
iš siaubo suakmenėjau. Laimei, sprukti nereikėjo. Tas tipas 
pasisukinėjo veblendamas nesąmones ir nudrožė savo keliu. Nė 
negalėjau tuo patikėti. Jis bando mane išvilioti, tvirtinau sau... bet 
paskui susigaudžiau, kad pamišėlis nebūtų išmąstęs tokio plano. — 
Mergina įsmeigė akis į Klėjų, nudūrė jas į savo delnus. — Deja, 
netrukus vėl su juo susidūriau kaktomuša. Man derėjo iš karto likti su 
jumis, vyručiai. Kartais elgiuosi kaip tikra kvaiša. 

— Tu buvai išsigandu... — pradėjo Klėjus, bet jį nutraukė 
griausmingiausias, kokį teko girdėti, rytinę Bostono dalį sudrebinęs 
sprogimas, kurtinantis BA-BACH, privertęs juos tūptelėti ir prisidengti 
ausis. Viešbučio languose į šipulius suaižėjo stiklai. 

— Viešpatie... — išlemeno ponas Rikardis. Zvelgiant į akis, 
spindinčias po plike, Klėjui pasidingojo, kad jis regi našlaitėlės Enės 
globėją tėtušį Vorbaksą [* Miuziklo „Enė Vorbaks“ veikėjai]. — 
Tikriausiai išlėkė į orą didžioji, Nylendo gatvėje įrengta, „Shell“ 
degalinė. Ta, iš kurios kurą pumpuojasi visi turistų autobusiukai ir taksi. 

Klėjus nenutuokė, ar Rikardis teisus — degančio benzino kvapo kol 
kas neužuodė, — tačiau išlavinta sąmonės akimi pamatė trikampį 
miesto sektorių, liepsnojantį kaip propano fakelas. 

— Ar šiuolaikinis miestas gali sudegti? — paklausė Tomo. — Ar gali 
didmiestis, ręstas iš betono, metalo ir stiklo, supleškėti kaip Čikaga, 
kurią ėmė naikinti gaisrai, kai ponios O'Lieri karvė apvertė žibintą? 

— Kalbos apie nuspirtą žibintą tėra miesto legenda, — pastebėjo 
Alisa, trinanti sprandą, tarsi jai būtų įsiskaudėjusi galva. — Per 
Amerikos istorijos pamoką mums taip sakė ponia Majers. 


— Nenustebčiau, jeigu gaisrus iš tiesų buvo sukėlusi karvė, — 
burbtelėjo Tomas. — Tik pažiūrėkite, kokio likimo sulaukė Pasaulio 
prekybos centras, kai į dangoraižius įsirėžė lėktuvai. 

— Orlaiviai, pilni degalų, — pabrėžė ponas Rikardis. 

Plikio spėjimas pasitvirtino, nes neilgai trukus jų šnerves pakuteno 
degančio benzino tvaikas, atsklidęs pro išbarškėjusius vestibiulio 
langus, praslydęs po kabineto durimis it raganiškų kerų dvelksmas. 

— Ką gi, dėl „Shell“ degalinės neklydote, — tarė Tomas. 

Ponas Rikardis žengė prie durų ir jas atidarė, prieš tai spynoje 
pasukęs raktelį. Pro tarpdurį Klėjus įžvelgė apleistą, niūrioje 
prieblandoje skendinčią patalpą, kuri dabar netgi nepriminė viešbučio 
vestibiulio. Administratorius sušnarpštė ir vėl užtrenkė duris. 

— Kvapas sklaidosi, — pasakė. 

— Norėtumėte, — atšovė Klėjus. — Gali būti, kad jūs paprasčiausiai 
įpratote prie aromato. 

— Man rodos, jis teisus, — paprieštaravo Tomas. — Mieste pučia 
stiprus vakaris. Tai yra oro srautai juda vandenyno pusėn. Kiek 
girdėjau, naująją degalinę pastatė ant Nylando ir Vašingtono gatvių 
kampo, prie Naujosios Anglijos medicinos centro... 

— Ta pati. — užtikrino ponas Rikardis su niauriu pasitenkinimu. 

Protestų, žinoma, nestigo. Bet dideli pinigai gali juos numalšinti, 
patikėkite mani... 

Tomas jį nutraukė: 

— ...vadinasi, ligoninė jau užsiplieskė... kartu su visais, kurie liko jos 
pastatuose... 

— Ne. — Alisa prispaudė prie burnos delną. 

— O taip. Vėliau ateis eilė ir Vango centrui. Jeigu naktį vėjas 
neaprims, iki dešimtos ryto sučirškės viskas į rytus nuo Masačiusetso 
greitkelio. 

— Bet mes — vakarinėje dalyje, — atkreipė jų dėmesį į akivaizdų 
faktą ponas Rikardis. 

— Tuomet pavojus mums negresia, — atsiliepė Klėjus. — Bent 
nenukentėsime nuo šito gaisro. — Zengęs prie mažojo langelio jis 
pasistiebė ir žvilgtelėjo į Esekso gatvę. 

— Ką matai? — paklausė Alisa. — Zmones? 

— Ne... taip. Vieną. Kitoje kelio pusėje. 

— Pamišėlį? 

— Sunku pasakyti. — Bet Klėjus neabejojo regis beprotį, kurį išdavė 
svirduliuojanti bėgimo maniera ir nuolat atgal krypčiojanti galva. Prieš 
pranykdamas Linkolno gatvėje, vyrukas vos neįlėkė į bakalėjos vitriną. 
Nors Žmogaus balso nebuvo girdėti, jo lūpos krutėjo. — Jau išgaravo. 

— Daugiau nieko? — pasiteiravo Tomas. 


— Nieko. Matyti tiktai dūmai. — Patylėjęs Klėjus pridūrė: — Ir 
suodžiai su pelenais. Tik neaišku, ar daug jų nusės ant kelio. Visa tai 
blaško vėjo gūsiai. 

— Tebūnie, tu mane įtikinai, — nusileido Tomas. — Naujas pamokas 
aš įsisavindavau visuomet, nors ir palengva. Gaisrų niekas negesins — 
čia liks tiktai pakvaišėliai, — tad miestas sudegs iki pamatų. 

— Tavo tiesa. — Klėjus būtų lažinęsis, jog kitų miestų laukia tokia 
pati lemtis, bet kol kas tegalėjo galvoti apie Bostoną. Akiratį praplės 
vėliau, kai sužinos ar nenukentėjo Džonis. Visai įmanoma, jog bendro 
vaizdo taip ir neišvys. Juk užsidirbdavo duoną piešdamas vaizdelius, 
kuriuos įsprausdavo į ankštus rėmus. Kad ir kaip ten būtų, egoistiška jo 
esybė, plūduriuojanti smegeninės gelmėse, spėjo perduoti aiškią, 
mėlynais ir tamsaus aukso atspalviais žaižaruojančią mintį: kodėl taip 
įvyko būtent šiandieną? Po to, kai mane pagaliau aplankė sėkmė? 

— Ar leisite man prisijungti prie jūsų, vyručiai? — paklausė Alisa. 

— Žinoma, — atsakė Klėjus ir pažiūrėjo į administratorių. — O kaip 
jūs, pone Rikardi? 

— Aš savo postoneapleisiu, — pareiškė plikis. Kalbėjo išdidžiai, bet 
jo akyse tvykstelėjo baimingas žvilgsnis. 

— Vargu ar valdyba sumažins jums atlyginimą, jei tokiomis 
aplinkybėmis paliksite viešbutį be priežiūros, — pratarė Tomas švelniu 
balsu, kuris taip patiko Klėjui. 

— Aš savo posto nepaliksiu, — pakartojo administratorius. — Ponas 
Donelis, valdytojas, popiet išėjo į banką, kur ruošėsi pervesti į sąskaitą 
šios dienos pinigus. Jis paskyrė mane vyriausiuoju. Galbūt, kai grįš... 

— Pone Rikardi, meldžiu jūsų, eikite su mumis, — paprašė Alisa. — 
Čia likti pavojinga. 

Tačiau plikis vėl sunėrė laibas rankas ant krūtinės ir pakratė galvą. 

Jie nustūmė vieną krėslą aukšta atkalte į šoną, ir ponas Rikardis 
atrakino duris. Klėjus iškišo nosį laukan. Jokių Žmonių neišvydo, kita 
vertus, juos galėjo slėpti tamsūs pelenai, kuriuo vėjas nešiojo lyg juodą 
sniegą. 

— Eime, — paragino jis bendražygius. Visi trys pirmiausia sutarė 
nusigauti į gretimą „Metropoliteno“ kavinę. 

— Aš užsirakinsiu ir įremsiu krėslą į rėmus, — pasakė 
administratorius. — Bet klausysiuos įtempęs ausis. Jeigu pakliūsite į 
bėdą... jeigu, pavyzdžiui, „Metropolitene“ susidursite su vienu iš tų... 
individų... būtinai sušukite: „Pone Rikardi, pone Rikardi, mums jūsų 
reikia!“ Tuomet žinosiu, kad nieko nesibaimindamas galiu atidaryti 
duris. Supratote? 


— Taip, — atsiliepė Klėjus ir suspaudė siaurąplikio petį. Viešbučio 
administratorius krūptelėjo, bet nepajudėjo (nors nerodė jokio 
pasitenkinimo taip išreikšta pagarba). — Jūs — geras Žmogus. Iš 
pradžių taip nemaniau, bet dabar aišku, kad klydau. 

„Darau, ką galiu, — šaltai pratarė ponas Rikardis. — Tik 
neužmirškite... 

— Neužmiršime, — užtikrino Tomas. — Būsime ten kokias dešimt 
minučių. Jūs irgi riktelėkite, jei atsidursite keblioje padėtyje. 

— Gerai. — Bet Klėjus juo nepatikėjo. Pats nežinojo kodėl (kvaila 
manyti, jog ištikus nelaimei žmogus nesikviestų pagalbos), tačiau 
instinktyviai jautė, kad plikis nė nesiruošia jų šauktis. 

— Pone Rikardi, meldžiu, apsigalvokite, — neatlyžo Alisa. — Jūs gi 
Matote, kokia pavojinga vieta tapo Bostonas. 

Administratorius nusigręžė tylėdamas. Ir, dingtelėjo Klėjui, ne be 
nuostabos. Stai, kaip atrodo Žmogus, kuris bijodamas pokyčių 
nusprendžia rizikuoti gyvybe... 

— Negaiškim laiko, — tarstelėjo Klėjus. — Susitepkim sumuštinių, 
kol dar nepradingo elektra. 

— Mums nepakenktų ir vanduo buteliukuose, — pridūrė Tomas. 

Elektra pranyko tuo momentu, kai švarioje, baltomis plytelėmis 
išklijuotoje „Metropoliteno“ kavinės virtuvėlėje jie vyniojo paskutinį 
sumuštinį. Iki tol Klėjus spėjo tris sykius susisiekti su Meino valstija: 
sykį skambino į senuosius namus, antrą kartą — į Kent Pondo pradinę 
mokyklą, Saronos darbovietę, o trečią į Džošuos Cemberleno vidurinę, 
kurią lankė Džonis. Visais atvejais ryšys nutrūkdavo, jam surinkus 207, 
Meino kodą. 

Kai kavinėje užgeso šviesos, aklinoje tamsoje (bent jau kol prie jos 
neįprato akys) išgąstingai suspigo Alisa. Neilgai trukus užsižiebė 
avarinės lemputės, bet tai merginos nepaguodė. Viena ranka ji kabinosi 
į Tomą, kita mostagavo duonriekiu, kuriuo pjaustė sumuštinius. Dairėsi 
aplinkui išplėstomis, keistai matinėmis akimis. 

— Alisa, nuleisk peilį, — griežčiau nei ketino paliepė Klėjus, — kol 
nepaleidai mums žarnų. 

— Arba sau, — pridėjo Tomas maloniu, raminančiu balsu. Blausioje 
šviesoje sublyksėjo jo akinių stiklai. 

Mergina pakluso, bet po akimirkos vėl stvėrė ašmenis. 

— Aš noriu jį pasiimti, — išrėžė. — Juk tu, Klėjau, peilį turi. Man irgi 
jo reikia. 

— Tiek to. Bet tau būtinas diržas. Išpjausime juostą iš staltiesės. 

Pusė sumuštinių buvo su rostbifu ir sūriu, kita dalis — su kumpiu ir 
sūriu. Alisa juos įvyniojo į plėvelę. Po kasos aparatu Klėjus aptiko šūsnį 


maišelių. Viename jų šone puikavosi užrašas ŠUNŲ KREPŠELIS, kitame 
juodavo žodžiai ŽMONIŲ KREPŠELIS. Kartu su Tomu jis įgrūdo maistą į 
porą maišiukų. Į dar vieną sukišo tris butelius vandens. 

Stalai stovėjo paruošti pietų metui, tačiau klientų jie, be abejo, 
nebesulauks. Du ar trys riogsojo apversti, bet ant likusiųjų vis dar 
blizgėjo taurės bei sidabriniai įrankiai, kuriuos nutvieskė atšiauriai 
Svytinčios avarinės lemputės. Regint ramybę spinduliuojančią tvarką, 
Klėjui kažkodėl suspaudė Sirdį. Ant kiekvieno stalo bolavo švarios, 
sulenktos servetėlės ir kėpsojo miniatiūriniai toršerai. Praeis labai daug 
laiko, kol pastaruosiuose vėl nušvis lemputės, šmėkštelėjo mintis 
Klėjaus galvoje. 

Jis pamatė, jog Tomas su Alisa dairosi apniukusiais veidais — pats 
jautėsi ne ką geriau, — ir užsidegė kone maniakišku troškimu kaip nors 
pakelti bendražygiams nuotaiką. Omai prisiminė triuką, kurį rodydavo 
sūnui. Vėl pagalvojus apie Džonio mobilųjį, dantis prašiepė panikos 
žiurkė. Klėjus nuoširdžiai vylėsi, kad prakeiktas telefonas kėpso tarp 
dulkių po vaikio lova, ir jo baterija — senų seniausiai išsikrovusi. 

— Ziūrėkite, — tarė pastumdamas sumuštinius į šalį. — Prašyčiau 
įsidėmėti, jog mano plaštakos nė sykio neatsiskirs nuo riešų. — Jis 
stvėrė kadaruojantį staltiesės kraštą. 

— Dabar ne pats geriausias metas demonstruoti fokusus, — 
krestelėjo galvą Tomas. 

— Aš noriu pažiūrėti, — pasakė Alisa. Pirmą kartą nuo jų pažinties 
mergina nusišypsojo. Tiesiog pakėlė aukštyn lūpų kampučius... na, bet 
vis šis tas. 

— Mums prireiks staltiesės, — paskelbė Klėjus. — Tesugaišiu 
sekundę, be to, panelė geidžia reginio. — Jis atsigręžė į Alisą. — Tu 
turėsi ištarti stebuklingą žodį. Tiks ir abra kadabra. 

— Abra kadabra! — sušuko mergina, ir jis žaibiškai patraukė į save 
rankas. 

Fokuso Klėjus nerodė jau dvejus ar trejus metus, todėl mažai trūko, 
kad pastangos būtų nuėjusios vėjais. Tačiau klaida — vos pastebima 
dvejonė — suteikė triukui savotiško žavesio. Stalo įrankiai neliko toje 
pačioje vietoje, kai staltiesė stebuklingu būdu iš po jų pranyko, o 
pasislinko per keturis colius į dešinę. Pusė apvalaus taurės, kuri stovėjo 
arčiausiai Klėjaus, dugno nūnai kyšojo už stalo ribų. 

Nusijuokusi Alisa suplojo karučiais. „Magas“ grakščiai padarė 
reveransą. 

— Gal jau keliaujam, o, didysis Vermišelftsuniurnėjo Tomas, bet 
netgi jis šiepėsi. Avarinių lempučių šviesoje sužibėjo smulkus mažylio 
dantys. 

— Kai tik susiruošime. Prie vieno klubo ji galės užsikišti peilį, prie 
kito pritvirtins sumuštinių maišelį. Tau lieka krepšys su vandeniu. — 
Klėjus sulenkė staltiesę taip, kad šioji įgavo trikampę formą, ir susuko 


ją į diržą. Pastaruoju, įvertu į maišelio rankenas, bemaž pora sykiu 
apjuosė liauną merginos juosmenį. Iš užnugario surišo tvirtą mazgą ir 
prie dešiniojo šono kyštelėjo dantytą duonriekį. 

— O tu nagingas, — vėl nusišypsojo Tomas. 

— Kai moki, tai netrunki, — atšovė Klėjus. Tuo momentu kavinę 
suvirpino lauke pasigirdusio sprogimo banga. Virš stalo pakraščio 
išnirusi taurė pasviro, nuskriejo ant grindų ir sudužo. Visi trys įsispigino 
įsukes. Klėjus prasižiojo sakyti manąs, jog prietarų apie nelaimių 
pranašus paisyti nereikėtų, bet persigalvojo. Vis vien jų neapramintų. 
Juolab kad pats blogą lemiančiais ženklais tikėjo. 

Trumpam užsukti į „Atlanto aveniu“ viešbutį Klėjų vertė kelios 
priežastys. Visų pirma jam magėjo susirasti vestibiulyje likusį aplanką. 
Antra, paieškoti kokių nors makščių Alisos peiliui — nutarė, jog tiktų ir 
ilgėlesnis skutimosi reikmenų futliaras. Ir, be abejo, ruošėsi dar sykį 
pasiūlyti ponui Rikardžiui prie jų prisijungti. Jis nustebo, kai suvokė 
norįs šito labiau negu atgauti užmirštą piešinių aplanką. Keista, bet 
plikis ėmė jam patikti. 

Kai Klėjus prisipažino Tomui, kodėl apsisprendė grįžti į viešbutį 
mažylis nustebino jį linktelėdamas. 

— Tokius pačius jausmus man kelia pica su ančiuviais, — pareiškė 
bendražygis. — Vis sau kartoju, kad sūrio, pomidorų padažo ir negyvos 
žuvies kombinacija yra kažkuo šlykšti... bet retsykiais mane užvaldo 
tas gėdingas potraukis, ir aš nepajėgiu jo numaldyti. 

Gatvėje ir tarp pastatų šėlo juodų pelenų pūga. Ūbavo automobilių 
signalizacijos, bliovė apie vagis įspėjantys įtaisai, žviegė priešgaisrinės 
sirenos. Ore netvyrojo kaitra, tačiau Klėjus girdėjo, kaip pietuose ir 
rytuose traška liepsnos. Sustiprėjo ir degėsių tvaikas. Nuo 
bendruomenės parko, kur išplatėjo Boilstono gatvė, sklido riksmai. 

Kai trijulė priartėjo prie „Atlanto aveniu“ viešbučio, abu vyrai 
nustūmė vieną krėslą nuo durų rėmo. Vestibiulis skendėjo prieblandoje, 
kurioje lyg tamsūs šešėliai juodavo registratūros pertvara ir kušetė. 
Jeigu Klėjus nebūtų čia lankęsis anksčiau, jis nenutuoktų, kam 
priklausė tie migloti kontūrai. Virš liftų mirkčiojo vieniša avarinė 
lemputė. Žemiau jos it sparva dūzgė dėžutėje įkalintas elementas. 

— Pone Rikardi? — sušuko Tomas. — Pone Rikardi, mes grįžome dar 
kartą paprašyti jūsų persigalvoti. 

Niekas neatsiliepė. Po sekundės Alisa įniko atsargiai bilsnoti per 
stiklo Sukes, tebekyšančias iš durų rėmo. 

— Pone Rikardi! — vėl riktelėjo Tomas. Nesulaukęs jokio atsakymo 
pakreipė galvą į Klėjų. — Eisi vidun? 

— Taip. Pasiimsiu savo aplanką. Ten sudėti mano piešiniai. 


— Tu neturi kopijų? 

— čia originalai, — atkirto Klėjus, tarytum tuo viską paaiškintų. Na, 
bet svarbiausia, kad jis pats suprato savo motyvus. Antra vertus, 
viešbutyje liko ponas Rikardis. Klausysiuos įtempęs ausis, sakė 
administratorius. 

— O jeigu jį pričiupo triukšmadarys iš antro aukšto? — paklausė 
Tomas. 

— Pamišėlis nebūtų metęs mėgstamo užsiėmimo ir apačioje. Dabar 
mes kuo puikiausiai jį girdėtume. Beje, nuskambėjus mūsų balsams, jis 
atlėktų laukan burbuliuodamas kaip tas prietranka, kuris bandė mus 
paskersti parke. 

— Iš kur žinai? — sumurmėjo Alisa, kandžiodama apatinę lūpą. — Ar 
ne per anksti galvoti, kad perkandai visas naujas taisykles? 

Pastaba, žinoma, teisinga, tačiau maksodami gatvėje ir ginčydamiesi 
jie nieko gero nepeš. 

— Būsiu atsargus, — prižadėjo Klėjus ir įkėlė koją į tuščią rėmą, 
gana siaurą, bet pakankamai erdvų, kad pro ertmę pralįstų Žmogus. — 
Tik įkišiu galvą į kabinetą. Jeigu jo ten nerasiu, aš nepulsiu blaškytis 
tamsiais koridoriais kaip kokia mergiotė iš siaubo filmo. Stversiu 
aplanką, ir mes trauksime savo keliu. 

— Neužmiršk šaukti, — įspėjo Alisa. — Sakyk „Viskas gerai, viskas 
gerai“ ar kažką panašaus. Neužsičiaupdamas. 

— Taip ir padarysiu. Bet jei nebeišgirsite mano balso, sprukite. 
Nelįskite vidun manęs ieškoti. 

— Nesijaudink, — šaltu veidu atsakė mergina. — Aš irgi mačiau tuos 
filmus. Mūsų mieste stovi „Sinemaks“ kino centras. 

— Viskas gerai, — pranešė Klėjus nuleisdamas aplanką ant 
pertvaros. Jau galėčiau nešdintis, toptelėjo mintis. Ne, dar ne. 

Apeidamas registratūrą jis pažvelgė per petį ir pamatė vieną 
neuždengtą langą, kuris spingsėjo tirštėjančiose sutemose. Blėstančioje 
dienos šviesoje įžiūrėjo du juodus siluetus. 

— Viskas gerai, viskas gerai, keliauju į kabinetą, viskas gerai, vis... 

— Klėjau? — sunerimo Tomas, tačiau akimirką jo bendražygis 
neįstengė atsiliepti ir išsklaidyti mažylio baimės. Viduryje kabineto lubų 
kyšojo apšvietimo instaliacija. Po ja, rodos, ant špagato kadarojo ponas 
Rikardis. Plika galva slypėjo viename iš baltų plastikinių maišelių, į 
kokius svečiai paprastai sudėdavo purvinus skalbinius arba drabužius, 
kuriuos reikėdavo išlyginti. 

— Klėjau? — veriančiai, beveik isteriškai suspigo Alisa. 

— Viskas gerai, — sumurmėjo jis; liežuvis lankstėsi savaime, be 
jokios smegenų pagalbos. — Kol kas esu kabinete. — Klėjus atsiminė, 


su kokia veido išraiška ponas Rikardis paskelbė: aš savo posto 
neapleisiu. Balsas išdavė puikybę, tačiau akyse švytėjo baugštus, 
nuolankus žvilgsnis, kaip meškėno, kurį į garažo kampą įvaro stambus 
ir nuožmiai amsintis šuo. — Tuojau grįšiu. 

Klėjus traukėsi atbulas, tarsi administratorius būtų galėjęs išslįsti iš 
špagato kilpos ir užpulti iš užnugario, jeigu jis nusigręžtų. Nūnai dar 
labiau nei anksčiau nerimavo dėl Šaronos ir Džonio. Taip stipriai 
jųdviejų ilgėjosi, kad jausmas priminė pirmąją dieną mokykloje, kai 
motina jį paliko prie žaidimų aikštelės vartų. Kiti tėvai nusivedė vaikus į 
pastatą. Tuomet jam motina tarė: Nagi, Kleitonai, pirmyn. Žygiuok 
tiesiai į pirmąjį kabinetą. Tau nieko baisaus neatsitiks. Berniukai turi eiti 
į mokyklą vieni. Prieš žengdamas pro vartelius, Klėjus kurį laiką 
stebėjo, kaip gimdytoja tolsta Kedrų gatve. Zvelgė į mėlyną jos 
apsiaustą. Dabar stovėdamas tamsoje suprato, jog namiškių ilgesį iš 
dalies kurstė noras susitikti su sveiką protą išsaugojusiais žmonėmis. 

Tomas su Alisa — tikri šaunuoliai, bet jam reikėjo mylimų 
artimųjų — Klėjus išniro iš už registratūros ir nubėgo per vestibiulį. 
Priartėjęs prie ilgojo, sudužusio, lango pamatė persigandusius naujų 
draugų veidus, staiga prisiminė, kad vėl užmiršo pasiimti sumautą 
aplanką ir turėjo grįžti į patalpos gilumą. Siekdamas piešinių bemaž 
neabejojo, kad jo riešą sugriebs iš tamsos išnirusi pono Rikardžio 
ranka. Zinoma, nieko tokio neįvyko, tačiau antro aukšto grindis vėl 
suvirpino bildesys. Kažkas ten tebetūnojo, kažkas klupinėjo 
prieblandoje... kažkoks padaras, iki šios popietės buvęs žmogumi. 

Sį kartą, kai jis atsidūrė pusiaukelėje iki durų, avarinė, elemento 
energiją ryjanti lemputė mirktelėjo ir užgeso. Priešgaisrinių taisyklių 
pažeidimas, atklydo mintis Klėjui į galvą. Viešbučio savininkus man 
derėtų įskųsti atitinkamoms institucijoms. 

Jis iškišo laukan aplanką. Piešinius griebė Tomas. 

— Kur ponas Rikardis? — paklausė Alisa. — Jo ten nebuvo? 

— Mirė, — atsakė Klėjus. Pagalvojo, gal reikėtų sumeluoti, bet tam 
paprasčiausiai neturėjo jėgų. Lavono vaizdas pernelyg jį sukrėtė. Kaip 
tas Žmogus įstengė pasikarti? Už kokio kabliuko užkabino virvę? — 
Nusižudė. 

Alisa pravirko. Jeigu ponas Rikardis būtų veikęs savo nuožiūra, 
pamanė Klėjus, dabar ji tysotų ant asfalto negyva. Bet mergina to 
nežinojo. Vis dėlto ašaros kaupėsi ir jo akyse. Juk smulkusis 
administratorius ištaisė savo klaidą. Galbūt geresni taptų dauguma 
žmonių, jei tik jiems pasitaikytų proga. 

Vakaruose, tamsėjančioje gatvėje, prie bendruomenės parko, 
pasigirdo staugimas, perdėm galingas, kad būtų plūdes iš žmogaus 
gerklės. Jis priminė dramblio riaumoj imą. Ne džiaugsmingą ir ne 
skausmingą. Tiktai beprotišką. Alisa prisišliejo prie Klėjaus, ir jis 


apglėbė merginą. Jos kūnas drebėjo tarsi kratomas stiprios elektros 
srovės. 

— Verčiau pajudėkime, jei ruošiamės iš čia sprukti, — tarė Tomas. 

— Tikėkime, kelyje į bėdą nepakliūsime. Gal tuomet pavyks 
nusigauti į Maldeną, kur likusią nakties dalį praleistume mano 
namuose. 

— Velniškai gera mintis, — pagyrė jį Klėjus. Tomas nedrąsiai 
vyptelėjo. 

— Tikrai taip manai? 

— Tikrai. Kas žino, galbūt ten rasime ir pareigūną Ešlandą. 

— Apie ką tu šneki? — nesuprato Alisa. 

— Apie policininką, kurį mudu sutikome prie bendruomenės 
parko, — paaiškino Tomas. — Jis... na, Žinai, jis suteikė mums 
pagalbą. — Visi trys nukulniavo Atlanto aveniu, apsupti ore 
sūkuriuojančių, pelenų ir signalizacijų Žvygavimų. — Bet mes su juo 
nebepasimatysime. Klėjus tik bando pokštauti. 

— O... — nutęsė ji. — Džiugu, jog bent vienas iš mūsų neprarado 
humoro jausmo. — Greta šiukSliadėžės, ant šaligatvio, gulėjo mėlynas 
įskilęs mobilusis. Nė nesustodama Alisa nuspyrė jį į nutekamąjį griovį. 

— Puikus smūgis, — sumurmėjo Klėjus. 

Mergina patraukė pečiais — Penkerius metus žaidžiau futbolą, — 
atsakė ji. Tuo pat metu lyg žadėdami, jog dar ne viskas prarasta, 
užsižiebė gatvių žibintai. 

Gaisrus, šėlstančius tarp Federacijos alėjos ir Bostono uosto, stebėjo 
tūkstančiai žmonių, kurie stypsojo ant Mistinės upės tilto. Net ir po 
saulėlydžio iš vakarų tebepūtė stiprus, šiltas vėjas. Zvaigždes užtemdė 
griausmingai treškančios liepsnos. Danguje nušvito atgrasi, šiurpą 
keliantį pilnatis. Kartais drakono akis pranykdavo dūmų skraistėje, bet 
dažniausiai sklendė aiškiai matoma ir spinduliavo žemyn blausų, 
oranžinį žvilgesį. Klėjui ji asocijavosi su mėnuliais, piešiamais siaubo 
komiksuose, tačiau su kitais savo pastebėjimu jis nesidalijo. 

Visi tylėjo. Dauguma išsigelbėjusių spoksojo į miestą, iš kurio ką tik 
išsinešdino, žiūrėjo, kaip liepsnos pamažu praryja brangius, prie uosto 
įrengtus butus. Link tilto atsklido garsų kakofonija — priešgaisrinės ir 
automobilių signalizacijos, paįvairintos ūbaujančiomis sirenomis. Kurį 
laiką per garsiakalbį skambėjo piliečiams skirtas raginimas: 
PASITRAUKITE IŠ GATVIŲ. Netrukus jį pakeitė nurodymas: APLEISKITE 
MIESTĄ PĖSČIOMIS, EIKITE PAGRINDINĖMIS VAKARŲ IR ŠIAURĖS 
MAGISTRALĖMIS. Vienas kitam prieštaraujantys patarimai varžėsi 
tarpusavyje keletą minučių, kol galiausiai pirmasis nutyko. Dar po 
penkių minučių užsičiaupė ir balsas, siūlantis pasišalinti iš Bostono 
pėstute. Dabar tebuvo girdėti alkanų, vėjo kurstomų gaisrų maurojimas 
ir nuolatinis pokšėjimas, kurį, Klėjaus nuomone, veikiausiai skleidė nuo 
karščio sproginėjantys langai. 

Įdomu, ėmė jis spėlioti mintyse, kiek čia būriuojasi Žmonių, 
įstrigusių tarp ugnies ir vandens. 

— Pameni, klausei, ar šiuolaikinis miestas gali supleškėti? — prabilo 
Tomas Makortas. Pašvaistėje smulkus inteligentiško Žmogaus veidas 
atrodė išsekęs ir liguistas. Vieną skruostą bjaurojo pelenų dėmė. — Ar 
prisimeni? 

— Užsičiaupk, — atsiliepė Alisa. — Eime. — Kaip ir mažylis, ji buvo 
apimta nevilties, bet kalbėjo pašnibždomis. Tarsi sėdėtume bibliotekoje, 
pagalvojo Klėjus. Ne, veikiau laidotuvių biure. — Ar jau galime judėti? 
Man bloga nuo to reginio. 

— Taip, be abejo, — linktelėjo Klėjus. — Ar toli iki tavo namų, 
Tomai? 

— Nuo čia mažiau negu dvi mylios. Deja, keliauti teks ne tiesiu 
keliu. — Jiems nupėdinus šiaurės kryptimi, mažylis pamojo į priekį ir į 
dešinę. Toje pusėje tamsą sudraskė oranžinis švytėjimas, kokį 
debesuotą naktį skleistų gatvės žibintai. Tačiau pastarieji stūksojo 
tamsūs, o padangės buvo giedros. Juolab kad dūmų stulpai nuo žibintų 
paprastai nekildavo. 


Alisa sudejavo ir tučtuojau prisidengė burną lyg išsigandusi, jog kas 
nors iš minios, žiopsančios į degantį Bostoną, papriekaištaus dėl 
triukšmo. 

— Nesijaudink, — keistai ramiai pratarė Tomas. — Mes keliaujame į 
Maldeną, o ten, jei neklystu — Revero rajonas. Atsižvelgiant į dabartinę 
vėjo kryptį, Maldenui gaisrai negresia. 

Dabar pats metas patylėti, nebyliai paprašė Klėjus, bet Tomas jo 
minčių neišgirdo. 

— Kol kas, — pridūrė. 

Apatiniame tilto aukšte riogsojo keliolika tuzinų apleistų mašinų ir 
ugniagesių automobilis su užrašu RYTŲ BOSTONAS ant žalio it 
avokadas šono, kurį kliudė cementą gabenęs sunkvežimis (abi 
transporto priemonės stovėjo tuščios), bet didžioji dalis šito lygio 
priklausė pėstiesiems. Aišku, dabar juos derėtų vadinti pabėgėliais, tarė 
sau Klėjus ir kaipmat pasitaisė:Ne juos. Pabėgėliais derėtų vadinti mus 
visus. 

Aplinkiniai beveik nešurmuliavo. Dauguma stovėjo vienoje vietoje ir 
tylėdami stebeilijosi į degantį miestą. Judantys slinko lėtai, be paliovos 
dirsčiodami atgal. Kai trijulė priartėjo prie kito tilto galo (Klėjus įžiūrėjo 
„Senąjį šarvuotį“ — bent jau manė regis „Senąjį šarvuotį“, — nuleidusį 
inkarą uoste, atokiau nuo liepsnų), jis pastebėjo keistą dalyką. 
Nemažai praeivių spiginosi ir į Alisą. Iš pradžių Klėjų apsėdo 
paranojiškas įsitikinimas, tvirtinantis, esą žmones galvoja, kad jis su 
Tomu pagrobė merginą dėl kažkokių savų, amoralių paskatų. Teko sau 
priminti, jog pamėklės, kurios krutėjo ant Mistinės upės tilto, buvo 
užvaldytos šoko, daug negailestingiau atplėštos nuo savo namų negu 
nukentėję nuo uragano Katrinos, — tuos nelaimėlius bent jau perspėjo 
apie gresiančią katastrofą, — todėl vargu ar jų smegeninėse galėjo 
suktis tokios subtilios mintys. Didžioji dalis pernelyg pasinėrė į savus 
rūpesčius, kad pultų dėstyti moralus. Kai Mėnulis pakilo truputį 
aukščiau ir ėmė šviesti ryškiau, Klėjus pagaliau susigaudę, kur šuo 
pakastas: išskyrus Alisą akiratyje nebuvo matyti jokio kito paauglio. 
Netgi jis pats atrodė ganėtinai jaunas, palyginti su bendražygiais 
bėgliais. Minią, nukreipusią akis į fakelą kuris kadaise vadinosi Bostonu, 
dabar lėtai judančią Maldeno bei Danverso kryptimis, sudarė į penktą 
dešimtį įkopę individai. Netrūko ir tokių, kurie, iš pirmo žvilgsnio, galėjo 
naudotis pensininkų nuolaidomis. Likusiam jaunimui atstovavo tiktai 
keli vaikučiai su tėvais ir pora kūdikių, stumiamų sulankstomose, 
ratuotose kėdutėse. 

Šiek tiek toliau jis išvydo dar kai ką. Ant asfalto nestigo mobiliųjų, 
nutrenktų kas porą pėdų. Visi iki vieno buvo suskaldyti — arba 


pervažiuoti, arba sutrypti taip, kad iš telefonų teliko krūvelės vielų ir 
plastiko nuoplaišų. Akivaizdu, kad žmonės juos talžė kaip nuodingas 
gyvates, kurias būtina sunaikinti nelaukiant, kol jos vėl įkas. 

— Kuo tu vardu, brangute? — paklausė apkūni moteris, atlingavusi 
iš kitos kelio pusės, praėjus maždaug penkioms minutėms nuo to 
momento, kai trijulė įveikė tiltą. Tomas užsiminė, jog dar po ketvirčio 
valandos jie pasieks išvažiavimą į Zalės gatvę, ir tuomet iki jo namų 
tebus likę keturi kvartalai. Be to, pridūrė, kad katinas velniškai 
apsidžiaugs jį pamatęs, ir šioji replika privertė Alisą blausiai vyptelėti. 
Jau geriau vangi šypsena, pagalvojo Klėjus, negu jokios. 

Dabar mergina su instinktyviu nepasitikėjimu žvelgė į storulę, 
atsiskyrusią nuo tylių grupelių — trumpomis gretomis siūbuojantys 
vyrai ir moterys virto šešėliais, kurie vilko lagaminus bei parduotuvių 
maišelius arba ant pečių nešėsi kuprines. Kirtę Mistinę upę tie žmonės 
patraukė į šiaurę 1 —uoju greitkeliu, tolyn nuo gąsdinančių, pietuose 
siautėjančių gaisrų, nors ir matė, jog šiaurės rytuose užsiplieskė Revero 
rajonas. 

Apvalaina moteriškė atsakė Alisai nuoširdų susidomėjimą 
spinduliuojančiu žvilgsniu. Jos viršugalvį puošė tvarkingos, grožio 
salone susuktos garbanėlės. Ant nosies blizgėjo rainuotojo kvarco 
akiniai. Pečius dengė palaidas apsiaustas, vienas iš tokių, kuriuos 
Klėjaus motina vadino „automobilių apdangalais“. Vienoje rankoje ji 
nešėsi maišelį iš prekybos centro, kitoje laikė knygą. Sprendžiant iš 
veido išraiškos, storulė nelinkėjo jiems nieko blogo. Telefoniniams 
pamišėliams tikrai nepriklausė, — apleidus „Atlanto aveniu“ viešbutį 
susidurti su bepročiais neteko nė sykio, — bet Klėjus vis vien įsitempė. 
Mėginimai nerūpestingai užmegzti pokalbį, tarytum jie gurkšnotų 
arbatėlę, užuot sprukę iš liepsnojančio miesto, kėlė įtarimus. Antra 
vertus, tokiomis aplinkybėmis nepasitikėjimą galėjo kurstyti bet kas. 
Matyt, jam galutinai pakriko nervai. Turbūt ir Tomui, kurio akys, įbestos 
į apkūnią moteriškę, prašė jos pasišalinti. 

— Alisa? — atsiliepė mergina, vos Klėjui spėjus pagalvoti, kad ji 
nutylės. Balsas skambėjo kaip vaiko, kuris per nelengvą pamoką 
baiminasi, jog mokytoja pateikė suktą klausimą. — Aš esu Alisa 
Maksvel? 

— Alisa? — pakartojo storulė, ir jos lūpas perkreipė šypsena, 
mMotiniška bei saldi kaip veido išraiška. Nežinia kodėl, bet tas vypsnis 
dar labiau suerzino Klėjų. — Koks mielas vardas. Jis reiškia „Dievo 
palaimintoji“. 


— Tiesą sakant, mem, jis reiškia „karališkosios kilmės“, — įsiterpė 
Tomas. — Gal malonėtumėte palikti mus vienus? Siandien mergaitė 
prarado motiną ir... 

— Mes visi šią popietę kažko netekome, ar ne Alisa? — pareiškė 
žilaplaukė, neatsigręždama į Tomą. Ji turseno greta merginos, sulig 
kiekvienu žingsniu drebindama garbanėles. Alisa nuo moters 
neatitraukė akių, kuriose atsispindėjo nerimo ir susižavėjimo mišinys. 
Aplinkui kulniavo kiti žmonės, kai kurie mažne lėkė, bet didžiuma 
sliūkino nukorę galvas it šmėklos, plevenančios neįprastoje tamsoje. 
Kaip ir anksčiau, jaunimo Klėjus nepastebėjo. Tematė tuos pačius kelis 
trimečius, kūdikius ir, aišku, Alisą. Jokių paauglių — juk dauguma šių 
turėjo mobiliuosius, kaip ir Sviesioji Fėja, stovėjusi prie „Pono Salduko“ 
furgono bei spaudusi prie ausies mėtos spalvos telefoną, arba kaip jo 
sūnus, kurio raudoname „Nextel“ aparate skambėjo motyvas iš 
„Monstrų klubo“ ir kuris dabar tikriausiai buvo su mamyte mokytoja 
arba velniai žino kokioje vieto... 

Šalčiau. Neišleisk prakeiktos žiurkės iš narvo. Nes ji daugiau nieko 
neveikia, tik šmaižo kur papuola, kandžiojasi ir gaudo savo pačios 
uodegą. 

O moteriškė nesiliovė linkčiojusi. Jai pritarė šokčiojančios 
garbanėlės. 

— Taip, mes visi kažko netekome, nes atslinko didžių išmėginimų 
laikai, kurie aprašyti čia, Apreiškime. — Ji pakėlė aukštyn knygą. Sioji, 
suprantama, pasirodė besanti Biblija. Klėjui pasidingojo, kad už 
storulės akinukų, jis įžiūri akyse Žaižaruojančias kibirkštėles. 
Pastarosios išdavė ne susidomėjimą, o fanatiškumą. 

— Pakaks, skirstomės savais keliais, — suurzgė Tomas. Jo balse 
buvo girdėti pasibjaurėjimas (matyt, niršo ant savęs, kad leido 
nepažįstamajai taip prisigretinti), sumišęs su nerimu. 

Apkūnioji moteris neatkreipė į pastabą jokio dėmesio. Tiesiog 
siūbavo greta Alisos, rydama merginą savo žvilgsniu. Kas gi ją galėjo 
atitraukti? Policininkai, jei tiktai jų liko, turėjo svarbesnių reikalų. O čia 
kojas vilko sukrėsti pabėgėliai, kuriems buvo nė motais Biblija 
mostaguojanti garbanotoji paklaikėlė. 

— Į nedorėlių smegenis plūstelėjo beprotybės srautas, Nuodėmių 
miestą padegė sielą apvalantis te-hoo-vos deglas! — užstaugė storulė. 

Ji buvo raudonai nusidažiusi lūpas. Perdėm lygūs dantys, be abejo, 
priklausė senamadiškam protezui. — Dabar jūs regite neatgailaujančius 
bėglius, o taip, iš tiesų, jie kaip lervos, kurios veržiasi iš sprogusio 
dvėselienos pilvo... 

Alisa užsidengė delnais ausis. 

— Tegu ji užsičiaupia! — suriko ji. — Darykite ką nors! — tačiau 
vaiduokliški miestiečių pavidalai tebeplaukė pro šalį. Vienas kitas 


abejingai pažiūrėdavo į merginą ir vėl įsistebeilydavo į tamsą, kurioje 
skendėjo Niu Hempširas. 

Nusipenėjusi moteris apsipylė prakaitu. Liepsnojančiomis akimis ji 
mosikavo aukštyn iškelta Biblija ir įnirtingai purtė garbanėles. 

— Nuleisk rankas, mergaite, ir išklausyk Dievo žodžio, kol tie vyrai 
neprivertė tavęs sanguliauti atvirame pragaro tarpduryje! „Ir aš 
pamačiau danguje švytinčią žvaigždę Kartėlio vardu, ir tie, kurie 
pasirinko ją kelrode, žengė paskui Liuciferį. Tiesiai į ugnies... 

Klėjus atsivedėjęs jai kirto. Paskutinę akimirką kumštį pristabdė, bet 
nuo smūgio, pašventinusio fanatikės žandikaulį, petį vis vien nutvilkė 
atatranka. Moters akiniai stryktelėjo virš mopsiškos nosies ir nusileido 
atgal į savo vietą. Akys apniuko, jų vyzdžiai pranyko po vokais. Keliai 
sulinko, ir moteris ėmė virsti ant žemės. Iš gniaužtų išsprūdo Biblija. 
Nors priblokšta ir pasibaisėjusi, Alisa spėjo atitraukti delnus nuo ausų ir 
sugauti knygą. Tomas Makortas savo ruožtu griebė storulę už pažastų. 
Trinktelėjimas ir jį palydėję bendražygių manevrai taip puikiai derėjo 
tarpusavyje, tarytum būtų surepetuoti. 

Nuo tada, kai pasaulis ėmė ristis velniop, Klėjus pirmą kartą pajuto 
tuojau palūšiąs. Pats nesuvokė, kodėl jėgos apleido būtent dabar, o ne 
tuo momentu, kai teko stebėti paauglę, dantimis draskiusią aukos 
gerklę, arba peiliu besišvaisčiusį verslininką... arba poną Rikardį, 
užsimaukšlinusį ant galvos maišelį ir pasikorusį. Jis (kaip, beje, ir 
Tomas) spardė ašmenimis mostagavusį tipą tačiau tas apdujėlis 
atstovavo kitokios rūšies bepročiams. O senoji, garbanėles kračiusi 
ponia viso labo... 

— Jėzau, — sudrebėjo Klėjus, — moteriškė tebuvo nekenksminga 
keistuolė, o aš ją nokautavau. 

— Ji terorizavo jauną merginą kuri šiandieną prarado motiną, — 
atsiliepė Tomas, ir šįkart mažylis kalbėjo ne švelniu, raminančiu balsu, 
o nutaisęs neįtikėtinai šaltą toną. — Tu pasielgei teisingai. Nesijaudink, 
tokios senos karvės taip lengvai nenudaigosi. Ji pamažu atsigauna. 
Padėk nunešti ją į kitą kelio pusę. 

Jie pasiekė 1-ojo greitkelio atkarpąkartais vadinamą Stebuklingąja 
mylia arba Palaidūnų gatvele, — kurią supo vienos šalia kitų 
susispietusios alkoholio krautuvėlės, nukainotų drabužių bei sporto 
prekių parduotuvės ir „Fadrakers“ bei panašios užkandinės. Nors visos 
šešios juostos nebuvo užgrūstos, jose netrūko šiukšlių ir transporto 
priemonių, susidūrusių arba apleistų, kai jų savininkai supanikavo, 
pamėgino skambtelėti mobiliaisiais ir išprotėjo. Tarp liekanų nebyliai 
laviravo pabėgėliai, Kleitonui Ridelui primenantys skruzdeles, 


sprunkančias iš skruzdėlyno, kurį atsainiu spyriu sumaitojo pro šalį 
einantis Žmogus. 

Žemo, rausvo statinio pakraštyje žalias atšvaitinis ženklas skelbė: 
IŠVAŽIAVIMAS Į Zalės GATVĘ —1/4 MYLIOS. Į pastatą kažkas buvo 
įsilaužęs. Priešais fasadą blizgėjo dantytos stiklo šukės ir tyliai dejavo 
merdėjantis signalizacijos įtaisas. Užteko vieno žvilgsnio į tamsią, ant 
stogo pritvirtintą iškabą, kad Klėjus suprastų, kodėl po katastrofos šita 
vieta tapo viliojančiu taikiniu: MILZINISKOS NUOLAIDOS 
ALKOHOLINIAMS GĖRIMAMS. 

Jis spaudė vieną storulės ranką Tomas gniaužė kitą, Alisa prilaikė 
murmančios moters galvą kai visi trys atsargiai ją pasodino ir atrėmė į 
kelio ženklo stulpelį. Priglaudusi sėdimąją prie asfalto, žilaplaukė 
religinė fanatikė atsimerkė ir blausiu žvilgsniu apsidairė. 

Tomas porą sykių spragtelėjo pirštais prieš jos akis. Apkūnioji 
moteriškė sumirksėjo, įsispigino į Klėjų. 

— Jūs man... trenkėte, — sušvokštė ir pakėlė delną prie sparčiai 
tinstančio skruosto. 

— Taip, man labai gai... 

— O man — nė kiek, — įsiterpė Tomas, kalbėdamas tuo pačiu lediniu 
balsu. — Jūs terorizavote mūsų globotinę. 

Storulė tyliai nusijuokė, bet jos akyse sužvilgo ašaros. 

— Globotinę! Pirmą sykį girdžiu, kad ištvirkėliai taip gintųsi. Tarsi 
nežinočiau, ko gašlūs vyrai norėtų iš gležnos mergaitės, ypač tokiais 
laikais. „Jie nesigailėjo nei dėl sanguliavimų, nei dėl sodomijos ir...“ 

— Užsičiaupkite, — liepė Tomas, — antraip pats jums smogsiu. 
Priešingai nei mano bičiulis, kuriam, kiek suprantu, nusišypsojo laimė 
neaugti tarp šventuolių ir jų nepažinoti, aš tvosiu iš visų jėgų. Perspėju, 
dar vienas žodis... — jis pagrūmojo kumščiu moteriškei prieš nosį. Jau 
anksčiau Klėjus padarė išvadą, jog Tomas — išsilavinęs, kultūringas 
žmogus ir ne smurtautojas, tačiau, žvelgdamas į tą nediduką, kietai 
suspaustą kumštį, jis niekaip neatsikratė blogos nuojautos, jog regi 
pranašingą įsiviešpatausiančios epochos ženklą. 

Zilaplaukė prikando lūpą. Rausvai padažytu jos skruostu nutekėjo 
ašara. 

— Atvėsk, Tomai, — paprašė Alisa. — Aš jau nurimau. 

Mažylis šveitė storulės maišelį jai ant kelių — Klėjus nė nepastebėjo, 
kada Tomas jį paėmė nuo gatvės, — iš Alisos delno išgriebė Bibliją, 
stvėrė vieną mėsingą žieduotą moters ranką ir į šią įgrūdo knygą 
nugarėle į priekį. Jau rengėsi atsitraukti, bet paskutiniu momentu 
persigalvojo. 

— Tomai, nereikia, — paprašė Klėjus. — Keliaujame. 

Nepaisydamas bendražygio prašymo, Tomas Makortas pasviro link 
moters ir įrėmė rankas į savo kelius. Keista porelė — kūninga moteris 
su akinukais ir palinkęs akiniuotas vyrukas — Klėjui atrodė kaip figūros, 


kurias nupiešė kuoktelėjęs dailininkas, parodijuojantis iliustracijas iš 
ankstyvųjų Carlzo Dikenso leidinių. 

— Įsiklausykite Į mano patarimą, sese, — tarė Tomas. — Policija 
jūsų nebesaugos, kaip tą darė, kai jūs su savo draugais, teisuoliškais 
religiniais fanatikais, Žygiuodavote prie šeimos planavimo centrų arba 
Emilės Kathart klinikos... 

— Aborto fabriko! — išspjovė ji ir Biblija prisidengė veidą lyg 
bijodama smūgio. 

Užuot trenkęs, Tomas niauriai išsišiepė. 

— Aš nieko neišmanau apie beprotybės srautą, bet šį vakarą mieste 
apstu pamišėlių. Ar supratote, ką sakau? Liūtai išsivadavo iš savo 
narvų, ir labai tikėtina, kad jie pirmiausia puls gerklingus krikščionis. 
Šiandien, trečią popiet, kažkas atėmė iš jūsų teisę į laisvą žodį. Tik 
norėjau jus paprotinti. — Jis atsigręžė į Alisą bei Klėjų, ir šis pamatė, 
kad viršutinė ūsuotoji mažylio lūpa mažumėlę virpa. — Eime? 

— Taip, — linktelėjo Klėjus. 

— Oho, — prasižiojo mergina, kai jie vėl nupėdino link išvažiavimo] į 
Zalės gatvę, palikdami už nugaros alkoholinių gėrimų parduotuvę, 
siūlančią milžiniškas nuolaidas. — Tu užaugai su panašiomis 
davatkomis? 

— Su motina ir abejomis jos seserimis, — patvirtino Tomas. — Visos 
trys lankė Naujosios Anglijos Kristaus išganytojo bažnyčią. Įsivaizdavo 
Jėzų esantasmeniniu jų gelbėtoju, o bažnyčios vadovams jos buvo tiktai 
pinigines purtančios naivuolės. 

— Kur dabar yra tavo motina? — paklausė Klėjus. 

— Danguje, — atsakė į jį dirstelėjęs Tomas. — Nebent ją apmovė ir 
dėl rojaus. Prakeiktiems šunsnukiams tokia suktybė — niekų darbas. 

Išvažiavimo apačioje, prie STOP ženklo, dėl alaus statinaitės grūmėsi 
du vyrai. Jei būtų paprašytas spėti, Klėjus greičiausiai pasakytų, kad 
gėrimą kažkuris iš tųdviejų pričiupo krautuvėlėje su milžiniškomis 
nuolaidomis. Nūnai ji kėpsojo parimusi ant turėklų, nusėta įdubimais, 
apvarvėjusi putomis, kol raumeningi, išsikruvinę vyrai švaistėsi 
kumščiais. Alisa prisišliejo prie Klėjaus, ir tas apkabino merginą tačiau 
peštukų vaizdas kažkodėl veikė raminamai. Jie siautulingai kriokė, bet 
neatrodė pakvaišę kaip miesto centre regėti žmonės. 

Vienas jų, „Seltiks“ gerbėjų striukę užsimetęs plikagalvis, kabliu 
tvojo į prakirstą konkurento lūpą ir išvertė jį iS kojų. Kai praplikęs 
žmogus pajudėjo link parkritusio tipo, šis skubiai nuropojo į šoną 
pašoko ir spjaudydamas kraują ėmė trauktis atbulas. 

— Pasiimk ją, sūdžiau! — sustūgo jis ryškiu, verksmingu bostonišku 
akcentu. — Tikiuos, paspringsi! 


Plikis žalia striuke Žengė į priekį lyg vėl ketindamas paleisti į darbą 
kumščius, ir priešininkas leidosi tekinas link 1-ojo greitkelio. Dvikovos 
nugalėtojas pasilenkė virš savo trofėjaus, bet akies krašteliu pastebėjo 
Klėjų, Alisą bei Tomą ir išsitiesė. Nors vyriškis stovėjo vienas prieš tris, 
juoduojančiu paakiu, išsitepliojęs krauju, iš praplėšto ausies Iezgelio 
skruostu srūvančiu krauju, jo veide, kurįteapšvietė blėstanti gaisro 
pašvaistė, nebuvo matyti jokios baimės. Klėjus išgirdo mintyse senelio 
balsą, tvirtinantį, jog šitas mušeika — grynas airis. Tą patvirtino ir 
trilapis dobilas, išsiuvinėtas ant striukės nugaros. 

— Kokio velnio žiopsot? — paklausė jis. 

— Mes tik einame pro šalį, — švelniai atsakė Tomas. — Aš gyvenu 
Zalės gatvėje. 

— Man nusispjaut, kur jūs keliaujate, — suurzgė plikagalvis. — Į 
Zalės gatvę ar velniop. Cia vis dar laisva šalis, ar ne? 

— Sį vakarą? — įsiterpė Klėjus. — Sakyčiau, pernelyg laisva. 

Pamąstęs plikis išsižiojo ir nusijuokė rūškana veido išraiška: cha cha. 

— Arkas nors iš jūsų žino, kas, po galais, atsitiko? 

. Žmones iš proto išvarė mobilieji telefonai, — paaiškino Alisa. 
Vyriškis stvėrė statinę, lengvai užsivertė ant pečių ir pakreipė taip, kad 
ji nustotų varvėti. 

— Suknisti šūdniekiai, — burbtelėjo. — Niekada jais nesinaudojau. 

Tik ryja minutes. Ir kam tas mėšlas reikalingas? 

Klėjus nežinojo. [ plikio klausimą veikiausiai būtų atsakęs Tomas — 
juk mobilųjį turėjo, — tačiau tas nusprendė patylėti. Matyt, nenorėjo 
veltis į ilgas diskusijas. Gal ir gerai, nes raumeningasis tipas iš dalies 
priminė nesprogusią granatą. 

— Miestas dega, tiesa? — paklausė plikagalvis. 

— Taip, — linktelėjo Klėjus. — Savoje aikštėje „Seltiks“ 
krepšininkams šiemet žaisti nelemta. 

— Vis vien jie šūdo verti, — pareiškė vyriškis. — Dokui Riversui 
derėtų treniruoti komandą iš Policijos atletikos lygos. — Jis nenuleido 
nuo trijulės akių, laikydamas statinę ant peties, pats aptekęs krauju. 
Dabar atrodė nusiteikęs taikingai, kone geranoriškai. — Zygiuokite, — 
paragino juos. — Bet jumis dėtas, taip arti miesto ilgam nelikčiau. 
Padėtis tiktai prastės. Visų pirma daugės gaisrų. Manote, kad visi, kurie 
išsidangino į šiaurę, prisiminė užsukti dujinių viryklių sklendes? 
Abejoju, velniai rautų. 

Vyrai su mergina pajudėjo iš vietos, bet Alisa staiga sustojo ir 
parodė į statinę. . —Alus jūsų? Plikis protingai pastebėjo: 

— Tokie laikai mus užklupo pirmą sykį, vaikeli. Išnyko bet kokia 
įprasta tvarka. Liko tik „čia ir dabar“... na, gal dar rytojus. Dabar alus 
yra mano. Jeigu viso neišgersiu, jis bus mano ir rytoj. Verčiau drožkite 
savo keliu. Pranykite. 

— Iki pasimatymo, — pamojo ranka Klėjus. 


— Nemanau, — atsiliepė plikagalvis, bet delną kilstelėjo. Jie apėjo 
STOP ženklą ir patraukė ten, kur, regis turėjo driektis Zalės gatvė, kai 
plikagalvis sušuko: — Ei, gražuoli! 

Atgal atsisuko tiek Klėjus, tiek Tomas. Susižvalgę abu nusišypsojo. 
Vyrukas su statine virto šešėliu, juoduojančiu ties išvažiavimu iš 1-ojo 
greitkelio. Figūra galėjo priklausyti bet kam — kad ir urviniam Žmogui, 
ant peties nuleidusiam kuoką. 

— Kur dingo visi nukvakėiiai? — pasiteiravo plikis. — Tik neaiškrnkit, 
jog tie sutraukos išdvėsė. Nė už ką nepatikėsiu. 

— Geras klausimas, — atsiliepė Klėjus. 

— Kur gi ne, po velnių. Nenuleiskit akių nuo vaikelio, vyrai. — 
Nelaukdamas atsakymo Žmogus, kuris išsikovojo statinę alaus, 
apsisuko ir dingo tamsoje. 

— Na, štai, — maždaug po dešimties minučių tarė Tomas, ir pro 
dūmų debesis, temdžiusius dausas pastarąją valandą, galiausiai išniro 
pilnatis, tarytum ūsuotasis, akinukus nešiojantis mažylis būtų.davęs 
ženklą padangių apšvietėjui. Praradusi šleikštu oranžinį ir įgavusi 
sidabrinį atspalvį šviesa nutvieskė tamsiai mėlyną, o gal žalią ar netgi 
pilką namą (kadangi gatvės žibintai neveikė, jo spalva buvo 
nenusakoma). Tačiau Klėjus matė, kad pastatas — tvarkingas, 
traukiantis akį nors ir ne toks didelis, kaip galėjo pasirodyti iš pirmo 
žvilgsnio. Apgaulingą įspūdį, kurį sustiprino Mėnulio skleidžiamas 
vejos į vienintelę gatvėje kolonomis paremtą verandą. Siek tiek į kairę 
iš stogo kyšojo akmeninis kaminas. Virš prieangio juodavo tamsus 
mansardos langas. 

— Ak, Tomai, kaip gražu! — suaikčiojo Alisa perdėtai pakerėtu balsu. 
Mergina visiškai nusiplūkusi, pamanė Klėjus, ir ją tuojau apims isterija. 
Jis pats negalvojo, jog namas kažkuo žavingas, bet tokį būstą išties 
galėjo turėti Žmogus, ramia sąžine švaistantis pinigus mobiliems 
telefonams ir kitiems įmantriems dvidešimt pirmojo amžiaus 
žaisliukams. Aplinkiniai pastatai niekuo nesiskyrė nuo šito namo, tačiau 
Klėjus abejojo, ar savo išore jų savininkai prilygo fantastiškai Tomo 
išvaizdai. Sviesa nedegė nė viename lange — nenuostabu, žinant, kad 
nutrūko elektros tiekimas. Gali būti, jog čionykščiai apleido namus, bet 
Klėjus taip nemanė, nes kone fiziškai jautė žvilgsnius, varstančius jų 
trijulę. 

Bepročių, telefoninių pamišėlių? Jis prisiminė moterį griežto kirpimo 
eilute. Sviesiąją Fėją, apdujėlį pilkomis kelnėmis ir sudraskytu 
kaklaraiščiu, Žmogų verslininko kostiumu, kuris nukando šuniui ausį. 
Pagalvojo apie nuogalių, energingai mostagavusį automobilio 


antenomis. Ne, varstymas žvilgsniais į pakvaišėlių repertuarą įtraukti 
nebuvo. Savo aukas jie paprasčiausiai puldavo. Tačiau jei pastatuose — 
bent jau keliuose iš jų — slepiasi normalūs Žmonės, tuomet kur 
išgaravo telefoniniai pamišėliai? 

Klėjus nežinojo. 

— Vargu ar jį galima pavadinti gražiu, — atsiliepė Tomas, — bet 
namas tebestovi, ir man to užtenka. Kol čia ėjome, beveik įtikėjau, jog 
šioje vietoje nerasime nieko, išskyrus rūkstančią skylę. 

— Jis įkišo ranką į kišenę ir ištraukė raktų žiedelį. 

— Na, ar užsuksite į mano kuklią buveinę? 

Jie numynė takeliu, tačiau spėjo įveikti vos pustuzinį žingsnių, kai 
Alisa suriko: 

— Palaukite! 

Klėjus žaibiškai apsisuko sunerimęs, bet apimtas nuovargio. Dabar 
jis manė žinąs, kaip po kautynių jaučiasi ant kojų nebepastovintys 
kareiviai. Už nugaros neišvydo jokių telefoninių pamišėlių, plikio, iš 
kurio apdraskytos ausies sunkėsi kraujas, ar senosios ponios, 
vapenančios pranašystes apie Apokalipsę. Pamatė tiktai Alisą, 
nuleidusią vieną kelį ant Saligatvio ir takelio sankirtos. 

— Kas atsitiko, mieloji? — paklausė Tomas. 

Mergina atsistojo, ir vienoje jos rankoje Klėjus pastebėjo mažutį 
batelį. 

— Vaikiškas „Nike“ sportbatukas, — tarė Alisa. — Ar tu... 

Tomas papurtė galvą. 

— Aš gyvenu vienas. Neskaitant Rafo, suprantama. Jis mano esąs 
namų valdovas, bet viso labo tėra katinas. 

— Tuomet kieno šitas sportbatis? — ji įsmeigė į vyrus klausiamą, 
išsekusį žvilgsnį. 

— Neįsivaizduoju, — atsiliepė Klėjus. — Verčiau atsikratyk tuo 
daiktu, — pasiūlė, nors puikiai suprato, jog Alisa nepaklus. Jį persmelkė 
erzinantis deja vu pojūtis. Mergina prispaudė ranką, kurioje gniaužė 
batelį prie pilvo ir sustojo už Tomo, jau stypsančio ant laiptų, blausioje 
šviesoje lėtai ieškančio reikiamo rakto. 

Netrukus išgirsime katiną, pagalvojo Klėjus. Rafą. Ir tikrai, murkimu 
juos pasitiko mylimas Tomo Makorto kniauklys. 

Tomas pasilenkė, o Rafas, arba Rafis, — ir vienas, ir kitas vardo 
variantas buvo Rafaelio trumpinys, — šoko į šeimininko rankas. 
Suurzgęs jis kilstelėjo galvą, pauostė dailiai pakirptus mažylio ūsiukus. 

— Aha, aš irgi tavęs pasiilgau, — sulinksėjo Tomas. — Atleidžiu tau 
visas nuodėmes, patikėk manimi. — Jis nusinešė katiną per uždarą 


verandą, glostydamas gyvūnėlio viršugalvį. Alisa nusekė iš paskos. 
Paskutinis į prieangį žengė Klėjus, kuris uždarė duris ir užšovė velkę. 

— Eime į virtuve, — paragino Tomas, kai jie atsidūrė pačiame name, 
kur tvyrojo malonus baldų lako ir išdirbtos odos kvapas. Toks aromatas 
Klėjui asocijuodavosi su vyrais, pasirinkusiais ramų gyvenimą, kuriame 
nebūtinai figūruodavo moteris. — Antros durys į dešinę. Nesitraukite 
nuo manęs. Koridorius gan platus, ir ant grindų nieko nėra. Bet iš 
abiejų pusių stovi staliukai, juodi kaip derva. Manau, patys matote. 

— Galima ir taip sakyti, — sumurmėjo Klėjus. 

— Cha cha. 

— Prožektorių turėsi? 

— Bus ir jie, ir dujinis Koulmano žibintas, kuris švies dar ryškiau. Bet 
pirmiausia užsukime į virtuvę. 

Trijulė patraukė koridoriumi, Alisa atsargiai žingsniavo tarp abiejų 
vyrų. Klėjus girdėjo, kaip ji trūksmingai alsuoja mėgindama užgniaužti 
nepažįstamos aplinkos baimę. Tą padaryti, žinoma, sekėsi sunkiai. Po 
velnių, jis pats jautėsi nesmagiai. Jeigu čia būtų bent truputį šviesiau... 

Keliu stuktelėjus į vieną iš stalų, apie kuriuos užsiminė Tomas, 
kažkas subarškėjo, grasindamas nulėkti ant grindų. Klėjus įsitempė, 
pasirengęs išgirsti dūžtančio stiklo garsus ir Alisos riksmą. Nekilo jokių 
abejonių, kad ji mažų mažiausiai cyptelės. Bet nematomas daiktas, gal 
vaza ar šiaip koks niekutis, nusprendė pagyventi ilgiau ir sustingo savo 
vietoje. Jam rodės, kad praėjo amžinybė, kai Tomas pagaliau prabilo: 

— Cia, tiesiai į dešinę. 

Virtuvėje viešpatavo neįžvelgiama, kaip ir koridoriuje, tamsa. Klėjus 
spėjo pagalvoti apie visus dalykus, kurių jam ir juo labiau Tomui, trūko: 
mikrobangų krosnelėje žvilgančio skaitmeninio ekranėlio, šaldytuvo 
ūžesio, galbūt šviesos, pro langą sklindančios iš gretimo namo, 
krintančios ant kriauklės ir išryškinančios čiaupą. 

— Štai stalas, — tarė Tomas. — Alisa, aš paimsiu tave už rankos, 
gerai? Užčiuopei kėdę? Nepyk, kad vedžioju tave, kaip aklą. 

— Nieko bai... — prasižiojo ji ir neužbaigusi sakinio išspaudė 
aiktelėjimą, nuo kurio Klėjus pašoko lyg įgeltas. Ranką nuleido ant savo 
peilio (jau ėmė laikyti jį savu) koto anksčiau nei susigaudę, ką daro. 

— Kas yra? — griežtai paklausė Tomas. — Kas yra? 

— Nieko, — atsiliepė mergina. — Tik katinas. Jo uodega palietė 
mano kojas. 

— O... atleisk. 

— Viskas gerai. Kokia aš kvaila, — pridūrė ji su panieka, kuri 
privertė Klėjų suvirpėti. 

— Ne, — paprieštaravo jis. — Atsipalaiduok, Alisa. Diena buvo sunki. 

— Diena buvo sunki! — pakartojo mergina ir nusijuokė tokiu balsu, 
kuris Klėjui nė trupučio nepatiko. Nutaisiusi panašią intonaciją, Alisa 
reiškė susižavėjimą Tomo namu. Ką reikės daryti, kai vaikelis galutinai 


palūš, paklausė jis savęs. Filmuose isterijos apimtos moterys paprastai 
susitvardo po vieno vienintelio antausio, tačiau jas bent jau įmanoma 
įžiūrėti. 

Klėjui nereikėjo imtis drastiškų priemonių ir pliaukšėti jai per 
skruostą, papurtyti arba sugriebti. Alisa pati išgirdo keistas gaideles, 
nuskambėjusias jos balse, ir pasistengė aprimti: iš pradžių dusulingai 
sugargaliavo, paskui giliai atsipūtė ir nutyko. 

— Sėskis, — pasiūlė Tomas. — Tu išvargusi. Tau irgi vertėtų pasekti 
jos pavyzdžiu, Klėjau. Aš pasirūpinsiu šviesa. 

Apčiuopomis sugraibęs kėdę, Klėjus įsitaisė už stalo, beveik 
nematomo, nors jo akys prie tamsos jau įprato. Į kelnes kažkas 
sušiugždėjo. Tyliai miauktelėjo. Rafas. 

— Ei, — kreipėsi jis į miglotą merginos pavidalą, kai nutolo Tomo 
žingsniai, — senis Ratukas išgąsdino ir mane. — Klėjus melavo. 

— Teks jam atleisti, — tarė Alisa. — Jei ne katinas, Tomui būtų 
atsisukę varžteliai, kaip ir kitiems žmonėms. O jis toks mielas. 

— Sutinku. 

— Man labai baisu, — prisipažino mergina. — Manai, rytojaus dieną 
bus geriau, ir aš taip nebebijosiu? 

— Nežinau. 

— Turbūt kraustais iš proto dėl savo žmonos ir sūnelio. 

Klėjus atsiduso, delnais patrynė veidą. 

— Sunkiausiai sekasi užgniaužti bejėgiškumo jausmą. Matai, mes 
gyvenome atskirai... — jis prikando liežuvį ir palingavo galva. Manė 
nebepajėgsiąs tęsti, bet jėgų suteikė Alisa, tvirtais, vėsiais pirštais 
suėmusi jo ranką. — Neoficialiai išsiskyrėme pavasarį. Gyvename tame 
pačiame miestelyje, bet mūsų santuoka tapo, kaip pasakytų mano 
motina, „išdraikyta“. Zmona dirba mokytoja pradinėje mokykloje. 

Klėjus pasviro į priekį mėgindamas įžvelgti jos veidą. 

— Nori išgirsti, kas labiausiai mane graužia? Jeigu šita velniava būtų 
užvirusi prieš metus, aš galėčiau guldyti galvą, kad sūnus likęs su 
motina. Bet šį rugsėjį jis pradėjo lankyti vidurinę mokyklą, maždaug už 
penkių mylių nuo namų. Vis klausiu savęs, ar Džonis sėdėjo namuose, 
kai aplinkiniai pamišo. Kartu su draugu jis keliavo autobusu... 

ir turėjo būti grįžęs namo. O tada nudrožęs tiesiai pas motiną. 

Arba iš kuprinės išsitraukęs mobilųjį ir jai paskambinąs, linksmai 
pakišo mintį panikos žiurkė... ir įkando. Pajutęs, jog stipriau spaudžia 
Alisos pirštus, Klėjus atgniaužė kumštį, tačiau jo veidu ir rankomis 
tebežliaugė prakaitas. 

— Tu nieko tiksliai nežinai, — pratarė ji. 

— Nežinau. 

— Mano tėtis Niutone įkūrė rėmelių ir graviūrų dirbtuvę, — pasakė 
Alisa. — Jis labai pasitiki savo jėgomis ir, esu tikra, per šitą chaosą 
nenukentėjo, bet dėl manęs, aišku, baisiai nerimauja. Supranti? 


Klėjus linktelėjo. 

— Niekaip nesiliauju galvojusi, ką jis valgė vakarienei, — pridūrė 
mergina. — Dabar kvaila mąstyti apie tokius dalykus, bet jis nemoka 
nieko gamintis. 

Užuot pasidomėjęs, ar jos tėvas turėjo mobilųjį, — instinktai 
perspėjo to nedaryti, — Klėjus paklausė: 

— Kaip jautiesi? 

— Normaliai, — ji patraukė pečiais. — Kad ir kas jam nutiko, aš 
nieko nepakeisiu. 

Verčiau nebūtum to sakius, mintyse sugriežė dantimis Klėjus. 

— Ar aš tau minėjau, kad pats padovanojau mobilųjį savo vaikiui? — 
tarė ausis raižančiu kaip varno kranksėjimas balsu. 

— Taip. Dar prieš tiltą. 

— O, teisingai. — Jis įniko krimsčioti apatinę lūpą, bet prisivertė 
liautis. — Sakiau ir tai, kad sūnus neretai užmiršdavo įkauti aparato 
bateriją? 

— Aha. 

— Tuo metu aš negalėjau žinoti... — ištrūkusi iš savo narvo panikos 
žiurkė ėmė šmaižyti sąmonėje ir kandžiotis. 

Jo ranką sugniaužė abu Alisos delnai. Klėjus nenorėjo leistis 
raminamas ir prarasti savitvardą tačiau mintis, kad merginai labiau 
reikėjo pabūti guodėja negu jam — guodžiamuoju, privertė atsileisti. 
Jiedu vis dar sėdėjo susikibę, šalia alavinės druskinės ir pipirų indelio, 
stovinčių ant virtuvinio stalo, kai iš rūsio grįžo Tomas, nešinas keturiais 
prožektoriais ir neišpakuotu Koulmano žibintu. 

Tviskėjimas, sklindantis nuo Koulmano lempos, buvo pakankamai 
ryškus, kad jie nustumtų į šoną prožektorius. Nors ji spinduliavo 
atšiaurią ir baltą šviesą, Klėjui patiko žvilgesys, išvaikęs visus šešėlius, 
išskyrus paties dujinio žibinto ir katino, kurio siluetas energingai 
strykčiojo sienomis nelyginant Visų Šventųjų dienai skirtas, iš juodo 
gofruoto popieriaus iškirptas papuošalas. 

— Manau, tau derėtų užtraukti užuolaidas, — pastebėjo Alisa. 
Tomas, naršęs vieną iš plastikinių maišiukų, rastų „Metropoliteno“ 
kavinėje, pažymėtų užrašais ŠUNŲ KREPŠELIS ir ŽMONIŲ KREPŠELIS, 

sukluso. 

— Kodėl? 

Ji patraukė pečiais ir nusišypsojo. Klėjus nusprendė, jog keistesnio 
vypsnio, perkreipusio paauglės veidą, jam neteko regėti per visą 
gyvenimą. Mergina nuo smakro ir nosies nusivalė kraują, tačiau jos 
akis supo tamsūs nuovargio ratilai. Koulmano žibinto apšviesta 
fizionomija atrodė blyški kaip lavono, o šypsena, praskyrusi virpančias, 


blausias lūpas, tarp kurių akimirkai subolavo dantys, glumino, nes 
priminė dirbtinį suaugusiojo vypsojimą. Nūnai Alisa panėšėjo į aktorę iš 
penkto dešimtmečio pabaigos, vaidinančią aristokratę ties nervinės 
krizės riba. Ji sukaliojo pirštu ant stalo padėtą sportbatuką. Sulig 
kiekvienu suktelėjimu į orą pakildavo ir sučežėdavo raišteliai. Klėjus 
nuoširdžiai vylėsi, kad ji netrukus palūš. Nes kuo ilgiau laikysis, tuo 
pačiai bus sunkiau, kai ją galų gale apsės neviltis. Alisa truputį aprimo, 

— Man rodos, žmonės neturėtų mūsų matyti, — atsakė mergina ir 
vėl spriegė per vaikišką sportinį batelį. Sis apsisuko aplink save. 

Raištukų galai sucaksėjo į blizgantį stalo paviršių. — Dar 
prisišauksime... bėdą. 

Tomas pažvelgė į Klėjų. Pastarasis sukinkavo galva. 

— Gali būti, kad ji teisi, — ištarė. — Aš nė kiek nesidžiaugiu 
tūnodamas vieninteliame apšviestame kvartalo name. Na, ir kas, kad iš 
gatvės pusės šviesų nematyti. 

Mažylis atsistojo, tylėdamas priėjo prie kriauklės ir užtraukė 
užuolaidas. Zengęs prie kitų dviejų langų procedūrą pakartojo. Jau 
ruošėsi grįžti prie stalo, bet netikėtai pakeitė kryptį ir uždarė duris, 
skiriančias virtuvę nuo koridoriaus. Alisa dar kartelį pasuko 
sportbatuką. Koulmano žibintas spindėjo taip ryškiai, kad Klėjus aiškiai 
pamatė rausvą ir violetinį apavo atspalvius, kuriuos mėgo tiktai vaikai. 
Batelis vėl įveikė ratą aplink savo kulną. Raišteliai šovė į orą ir 
čekštelėjo. Tomas prisėdo susiraukęs, įbedęs akis į jos žaisliuką. Liepk 
jai nukelti tą daiktą nuo stalo, pagalvojo Klėjus. Pasakyk, jog neaišku, 
kur sportbatis mėtėsi, todėl jį derėtų padėti ant grindų. Tuomet Alisa 
pratrūktų, o mes pasistengtume ją apraminti, ir šitas etapas galiausiai 
būtų įveiktas. Netylėk. Mergaitė turbūt nori, kad ją subartum, todėl taip 
ir elgiasi. 

Bet Tomas tiesiog sužvejojo maišelyje sumuštinius — su rostbifu bei 
kumpiu — ir juos padalino. Iš šaldytuvo ištraukė šaltos arbatos ąsotį 
(„Vis dar vėsi“, — sumurmėjo), katinui metė žalios maltos jautienos 
likučius. 

— Jis nusipelnė skanėsto, — kone teisindamasis pasakė. — Be to, 
elektrai dingus, maistas netrukus suges. 

Ant sienos kabėjo telefonas. Klėjus nukėlė ragelį nors ir suvokė 
nieko nepešiąs. Sįkart nė neišgirdo pypsėjimo. Aparatas nukeipo kaip... 
na, kaip moteris griežto stiliaus kostiumėliu, žuvusi Bostono 
bendruomenės parke. Jis vėl atsisėdo ir ėmė doroti sumuštinį. Jautėsi 
išalkęs, bet į maistą vos prisivertė pažiūrėti. 

Alisa nuleido savo riekes po trijų kąsnių. 

— Aš negaliu valgyti, — prisipažino. — Tik ne dabar. Tikriausiai 
todėl, kad esu pernelyg pavargusi. Beje, man norėtųsi nusimesti šitą 
prakeiktą suknelę. Švariai išskalbti jos nebeįmanoma... viską atiduočiau 


už kitus drabužius. Ji dvokia prakaitu ir krauju. — Mergina spriegė 
pirštu per sportbatį ir šis apsisuko greta suglamžyto popieriaus, ant 
kurio kėpsojo beveik nepaliestas sumuštinis. — Užuodžiu ir savo 
motiną. Jos kvepalus. 

Kelias sekundes niekas iš trijulės nepratarė nė žodžio. Klėjus sėdėjo 
ant kėdės visiškai sutrikęs. Sąmonės akimi jis pamatė, kaip Alisa 
išsirango iš suknelės ir lieka tiktai su balta liemenėle bei apatinėmis 
kelnaitėmis, dėl įkritusių akių panaši į popierinę lėlę. Laki dailininko 
vaizduotė papildė jos pečius ir kulkšnis ąselėmis, stirksančiomis į 
šonus. Mintyse nupiešta figūra sukrėtė Klėjų tuo, kad ji nė trupučio 
neatrodė seksuali. Iš tolumos atsklido labai tylus sprogimo garsas. 

Pirmasis prabilo Tomas, dėl ko Klėjus pasijuto jam dėkingas. 

— Tau turėtų tikti mano džinsai, jei tik pasiraitosi jų apačią. — 
Mažylis atsistojo. — Kertu lažybų, kad juos užsitempusi atrodysi 
žavingai kaip Hakas Finas iš „Didžiosios upės“ miuziklo, pastatyto 
mergaičių mokyklos. Užlipkime į antrą aukštą. Paieškosiu tau drabužių, 
kuriais apsirengsi rytą, o tu pati pernakvosi svečių kambaryje. Mano 
spintos lentynos lūžta nuo pižamų pertekliaus. Koulmano žibintas tau 
reikalingas? 

— Ne, pasitenkinsiu prožektoriumi. Tu tikrai rasi man drabužių? 

— Tikrai, — užtikrino jis. Paėmė vieną žibintuvėlį, jai įteikė kitą. Jau 
ketino kažką pasakyti dėl sportbatuko, kurį mergina prigriebė, tačiau 
paskutinę akimirką persigalvojo. — Galėsi ir nusiprausti. Bake vandens 
liko nedaug, bet jo užteks, kad prisipildytų kriaukle. — Tomas pakėlė 
akis į bendražygį. — Nenumatytiems atvejams, rūsyje visada laikau 
buteliukus su vandeniu, todėl iš troškulio mes nemirsime. Klėjus 
kinktelėjo galva. 

— Saldžių sapnų, Alisa, — palinkėjo. 

— Tau irgi, — atsiliepė ji mieguistu balsu ir dar neaiškiau 
išvebleno: — Džiaugiuosi su tavimi susipažinusi. 

Tomas atšovė duris — tamsoje susiūbavo žibintuvėlių švieselės — ir 
praleidęs merginą užtrenkė jas sau už nugaros. Ant laiptų pasigirdo 
žingsniai, kurių bildėjimas veikiai persikraustė į antrą aukštą. Galop 
Klėjaus ausis pasiekė tekančio vandens šniokštimas. Srovė nustojo 
plūdusi anksčiau, nei vamzdžiuose supukšėjo oras. Jam taip pat 
knietėjo nusiplauti kraują bei purvąkaip, aišku, ir šio būsto šeimininkui. 
Vonios kambarys greičiausiai įrengtas ir pirmame aukšte. Jeigu Tomas 
linkęs ne tik pedantiškai puoselėti savo išvaizdą, bet ir kruopščiai 
prižiūrėti namus, tuomet vanduo, pripildęs tualeto bakelį, bus švarus. 
Jis galės pasinaudoti ir didžiosios talpyklos likučiais, suprantama. 

Rafis užšoko ant Tomo kėdės, baltoje Koulmano lempos šviesoje 
ėmė laižyti letenas. Jo murkimo nenustelbė netgi žibinto ūžesys. Katino 
požiūriu, gyvenimas vis dar buvo puikus. 


Klėjus prisiminė, kaip Alisa sukinėjo sportbatėlį, ir paklausė savęs, 
ar penkiolikmetes išvis gali pakirsti nervinis išsekimas. 

— Kvailystės, — kreipėsi jis į katiną. — Be abejo, gali. Taip nutinka 
nuolat. Filmai apie paauglių problemas kiekvieną savaitę patenka į 
žiūrimiausiųjų dešimtukus. 

Rafis įbedė į Žmogų žalias akis, bet letenos lyžčioti nesiliovė. 
Papasakok dar ką nors, prašė jos. Ar vaikystėje tave muš-š-šė? Ar 
lytiš-š-škai susijaudindavai, pažvelgęs į motiną? 

Užuodžiu ir savo motiną. Jos kvepalus. 

Alisa, kaip popierinė lėlytė, su ašelėmis, kyšančiomis iš pečių ir kojų. 

Kvaily's-s-stės, bylojo žaliosios Rafio akys. Ąs-s-selės styro iš 
drabužių, o ne lė-ė-ėlės. Koks-ss gi tu dailininkas? 

— Bedarbis, — paaiškino jis. — Būk geras, patylėk. — Klėjus 
užsimerkė, bet pasijuto dar prasčiau. Dabar žalios Rafaelio akys, rodės, 
sklendė tamsoje atsiskyrusios nuo kūno nelyginant veizolai, 
priklausantys Ceširo katinui iš Liuiso Kerolo knygos: mes visi čia 
išprotėja, brangioji Alisa. Kaip ir anksčiau, nenutrūkstamam žibinto 
šnypštimui antrino murkavimas. 

Tomas grįžo į virtuvę po penkiolikos minučių. Be jokių ceremonijų 
nustūmęs Rafą nuo kėdės jis suleido dantis į sumuštinį ir atplėšė didelį 
kąsnį. 

— Mergaitė miega, — pranešė. — Luktelėjau, kol ji apsivilks mano 
pižamą, o paskui mudu išmėtėme suknelę į šiukšlių maišą. Padėjusi 
galvą ant pagalvės ji užmigo per minutę. Esu tikras, kad aprimo, kai 
pagaliau atsikratėme tais kruvinais skarmalais. — Po trumputės pauzės 
pridūrė: — Jie išties klaikiai smirdėjo. 

— Tau nesant, — tarė Klėjus, — iškėliau Rafo kandidatūrą į Jungtinių 
Amerikos Valstijų prezidento postą. Jį išrinko vieningu pritarimu. 

— Šaunu, — atsiliepė Tomas. — Neblogas variantas. Kas balsavo? 

— Milijonai. Išsaugoję sveiką protą. Biuletenius atsiuntė mintimis. — 
Klėjus išsprogino akis ir pabaksnojo sau per smilkinį. — Aš galiu 
skaityti minti-i-is. 

Tomo žandikauliai nustojo krutėti. Po sekundės jis vėl ėmė kramtyti 
kąsnį... tik gerokai lėčiau. 

— Zinai, — prabilo, — tokiomis aplinkybėmis tavo pokštai neatrodo 
juokingi. 

Klėjus atsiduso, nurijo šaltos arbatos gurkšnį per prievartą 
krimstelėjo sumuštinio. Liepė sau įsivaizduoti maistą kaip organizmui 
būtiną kurą. 

— Ne. Tikriausiai ne. Atleisk. 

Tomas pakėlė savąją stiklinę. 


— Nesigraužk. Aš dėkingas už tavo pastangas. Ei, kur nukišai 
aplanką? 

— Palikau verandoje. Norėjau, kad rankos būtų laisvos, kol mes 
slinksime Mirties koridoriumi, vedančiu į Tomo Makorto buveinę. 

— Sąmojinga. Klausyk, man velniškai apmaudu dėl tavo šeimos... 

— Tik nereikia užuojautų, — šiukštokai nutraukė jį Klėjus. — Manęs 
gailėtis dar per anksti. 

— ...bet aš džiaugiuosi, kad su tavimi susidūriau. Tiek ir tenorėjau 
pasakyti. 

— Jausmas abipusis. Rami vietelė, kurioje galėsiu pernakvoti, išties 
ne pro šalį. Garantuoju, kad Alisa man pritartų. 

— Jei tiktai iki ryto Maldenas nesupleškės. 

Klėjus linktelėjo pakreipęs lūpų kampučius aukštyn. 

— Jei tik. Ar atėmei iš jos tą šlykštų sportbatį? 

— Ne. Alisa pasiėmė jį į lovą, kaip... kaip kokį pliušinį meškiuką. 
Išsimiegojusi jausis geriau. 

— Tikrai taip manai? 

— Ne, — atsakė Tomas. — Bet jeigu mergaitė pabus išsigandusi, aš 
praleisiu naktį prie jos lovos. Atsigulsiu greta, jeigu prireiks. Tikiuosi, 
supranti, kad jos nė pirštu nepaliesčiau. 

— Taip. — Klėjus žinojo, jog ir pats Alisos neliestų, tačiau jis suprato, 
ką Tomas turėjo omenyje. — Kai tik prašvis, trauksiu į šiaurę. Būtų 
gerai, jeigu judu prie manęs prisijungtumėte. 

Tomas trumpam susimąstė. 

— O kaipgi jos tėvas? — galiausiai paklausė. 

— „Labai pasitiki savimi“ — cituoju mergaitės žodžius. Ji labiausiai 
nerimavo dėl to, ką tėvas valgys vakarienei. Sprendžiant iš balso, Alisa 
dar nepasirengusi to sužinoti. Pažiūrėsime iš ryto, kokia bus jos 
savijauta, bet, kaip sakiau, būtų geriau, jeigu mes neišsisklaidytume. 
Tačiau vakarų pusėn, į pramoninius miestelius, aš keliauti nenoriu. 

— Vakarų kryptis tavęs nevilioja visiškai. 

— Teisingai, — prisipažino Klėjus. 

Jis galvojo, jog Tomas puls ginčytis, tačiau apsiriko. 

— Ką darysime šią naktį? — pakeitė temą mažylis. — Gal reikėtų 
paeiliui budėti? 

Tokia mintis nė nebuvo atėjusi Klėjui į galvą. 

— Nematau prasmės, — atsakė. — Jeigu Zalės gatve atžygiuos 
išprotėjusi, ginklais ir fakelais mojuojanti minia, kaip mes 
pasipriešinsime? 

— Aš siūlyčiau ne priešintis, o slėptis. Pavyzdžiui, rūsyje? 

Klėjus apsvarstė jo žodžius. Sprukti į rūsį tarytum į kokį bunkerį 
derėtų tik tuomet, jei nebeliktų kitos išeities, bet šis variantas, 
suprantama, geresnis, nei leistis papjaunamam virtuvėje ir prieš mirtį 
galbūt stebėti, kaip Alisą prievartauja tuntas pakvaišėlių. 


Nieko panašaus neįvyks, sudirgęs pamanė jis. Tai viso labo tėra 
bevertės spėlionės. Nieko panašaus neįvyks. 

Vis dėlto derėtų neužmiršti, kad Bostonas skendėjo ugnies jūroje, 
kad žmonės plėšė alkoholinių gėrimų parduotuves ir iki kraujo grūmėsi 
dėl alaus statinių. Dabar gali nutikti bet kas. 

Tomas tylėjo neatplėšdamas akių nuo bendražygio, leisdamas jam 
pagalvoti... gal todėl, kad pats jau buvo viską apmąstęs. Rafas 
stryktelėjo šeimininkui ant keliųj mažylis nustūmė sumuštinį į šalį ir 
paglostė katiną. 

— Zinai, — pagaliau prašneko Klėjus, — jei rastum keletą šiltų 
antklodžių, aš susiraityčiau verandoje. Ji uždara, ir ten tamsiau negu 
mane. Ypač jeigu lauke sukinėsis telefoniniai pamišėliai. Man 
nepasirodė, kad jie būtų slapukai. 

— Sutinku. Ne tokie, kurie pultų tave vogčiomis. O jeigu žmonės 
atklys iš užnugario? Vos už kvartalo driekiasi Lino alėja. 

Klėjus gūžtelėjo, tuo parodydamas, kad jie neįstengs apsisaugoti 
nuo visų ar netgi daugumos pavojų. 

— Tiek to, — numojo ranka Tomas pakramtęs sumuštinį ir kumpio 
likučius sušėręs Rafui. — Bet pažadėk, kad trečią nakties mane prikelsi. 
Jei Alisa iki tol neatsibus, lai miega iki ryto. 

— Pažiūrėsime, — atsakė Klėjus. — Klausyk, aš nujaučiu atsakymą, 
bet ar tu kartais neturi ginklo? 

— Ne, — papurtė galvą Tomas. — Netgi dujinio balionėlio. — Mažylis 
nukreipė žvilgsnį į sumuštinį ir padėjo jį ant stalo. Kai vėl pakėlė akis, 
šios Klėjui pasirodė neįtikėtinai niaurios. — Ar prisimeni, ką sakė 
policininkas prieš nušaudamas beprotį? — paklausė tyliu balsu, kokiu 
žmonės aptaria paslaptis. 

— Taip. 

Ei, bičiuli, kaip laikaisi? Kas naujesnio? Klėjus niekada šito neužmirš. 

— Aš žinojau, kad tikri šūviai skamba kitaip negu filmuose, bet nė 
nejįtariau, jog taip galingai, taip ūmiai. Ir tas garsas... kai iš galvos 
ištryško.... 

Staiga Tomas pasviro į priekį, smulkų delną spausdamas prie 
burnos. Judesys išgąsdino Rafį ir katinas šoko ant grindų. Mažylis tris 
sykius tyliai sužiaukčiojo, o Klėjus įsitempė neabejodamas, kad tąsymą 
lydės vėmalų srautas. Sirdyje vylėsi, jog pats nepradės lupti ožių, 
tačiau savo skrandžiu nepasitikėjo. Užtektų menkiausio postūmio, kad 
jis atsikratytų maistu, nes Klėjus kuo puikiausiai nutuokė, apie ką 
Tomas kalbėjo — apie šūvį bei tekštelėjimą, kurį išgavo lipni, asfaltą 
ištepliojusi masė. 

Laimei, namų šeimininkas susivaldė ir pakėlė ašarojančias akis. 

— Nepyk, — sumurmėjo. — Man nevertėjo gilintis į praeitį. 

— Nereikia atsiprašinėti. 


— Ką gi, jeigu jau ketiname keliauti, privalėsime kažkaip sutramdyti 
jautrumą... — jis užsikirto, bet tučtuojau pratęsė: — Tie žmonės, kurie 
nesugebės... — vėl prikando lūpą. Užbaigti mintį įstengė tiktai iS trečio 
karto. — Tie Žmonės, kurie nesugebės atbukti... na, jiems greičiausiai 
lemta mirti. 

Jiedu susižvalgė, nutvieksti baltos Koulmano žibinto šviesos. 

— Kai išsigavome iš Bostono centro, aš nepastebėjau, kad bent 
vienas praeivis turėtų ginklą, — tarė Klėjus. — Iš pradžių jų 
nesižvalgiau, bet vėliau pradėjau dairytis atidžiau. 

— Manau, žinai kodėl, tiesa? Neskaitant Kalifornijos, Masačiusetsas 
garsėja griežčiausiu ginklų nešiojimą apribojančiu įstatymu visoje 
šalyje. 

Klėjus prisiminė, jog prieš kelerius metus ties valstijos siena matė tą 
patį bylojančius skelbimus. Vėliau juos pakeitė kitais, kurie įspėjo, kad 
jei policija sugaus tave už vairo apsvaigusį, naktį praleisi šaltojoje. 

— Jeigu tavo automobilyje „farai“ rastų paslėptą pistoletą, tarkim, 
dėklėje, šalia registracijos liudijimo ir draudimo kortelės, — tęsė 
Tomas, — sėstum už grotų kokiems septyneriems metams. Už šautuvą, 
aptiktą tavo pikape, — netgi per medžioklės sezoną, — mokėtum 
dešimties tūkstančių dolerių baudą ir dvejus metus plūktumeis 
viešuosiuose darbuose. — Jis griebė sumuštinio liekanas, apžiūrėjo ir 
padėjo atgal ant stalo. — Jei nesi nusikaltėlis, pistoletą gali nusipirkti ir 
laikyti namuose. Bet nešiotis? Nė už ką, nebent būtum šventumo 
įsikūnijimas, kaip tėvas O'Melis. Gal net ir tuomet leidimo negautum. 

— Nenustebčiau, jei dėl griežtų apribojimų kai kas iš pabėgėlių 
išsaugojo gyvybę. 

— Pritariu šimtu procentų. Pameni tuos du vyrus, kurie pešėsi dėl 
alaus statinės? Ačiū Dievui, kad nė vienas jų nesišvaistė 38 kalibro 
revolveriu. 

— Būtent. 

Tomas atsilošė į kėdės atkaltę, sukryžiavo rankas ant siauros 
krūtinės ir apsidairė. Ryškiame, bet nedideliame, Koulmano žibintą 
supančiame šviesos rate sublykčiojo jo akinių stiklai. 

— Bet dabar man būtų malonu delne gniaužti pistoletą. Netgi po to, 
kai išvydau, kokį jovalą palieka šūviai. O aš visada maniau esąs 
pacifistas. 

— Kiek laiko čia gyveni, Tomai? 

— Beveik dvylika metų. Pakankamai ilgai, kad matyčiau, kaip 
Maldenas virsta Sūdviliu. Galutinai į srutų duobę nenusirito, bet tokios 
lemties, deja, neišvengs. 


— Gerai, pamiklinkime smegenis. Kuris iš tavo kaimynų gali turėti 
ginklų? 

Tomas atsiliepė nedvejodamas: 

— Arnis Nikersonas. Gyvena kitoje gatvės pusėje, už trijų namų. Ant 
savo „Kamrio“ užsiklijavęs Nacionalinės šaulių asociacijos simbolį ir, 
aišku, lipduką su raginimu balsuoti už Bušą bei Čeinį... 

— Suprantama... 

— Dar porą NSA ženkliukų pamatytum ant Nikersono pikapo, prie 
kurio jis pritvirtina namelį ant ratų, kai lapkritį traukia medžioti į tavo 
kraštus. 

— O mes tik džiaugiamės pinigais, sumokamais už medžioklės 
leidimą, — pridūrė Klėjus. — Siūlau rytoj įsilaužti į jo namus ir pasiimti 
ginklus. 

Tomas Makortas taip įsispoksojo į pašnekovą, lyg tas būtų netekęs 
vieno šulo. 

— Mano kaimynas gal ir nėra paranojikas kaip tie karinių žaidimų 
fanatikai iš Jutos — juk gyvena Mokesčiusetse, — bet savo vejoje jis 
įsirengęs signalizacijos sistemą, kuri tiesiai šviesiai klausia: KAIP 
MANAI, PŪZRE, AR TAU PAVYKS IŠNEŠTI SVEIKĄ KAILĮ? Be to, esu 
tikras, jog Žinai, kokiais atvejais, pagal oficialias NSA nuostatas, iš 
asociacijos narių galima atimti ginklus. 

— Rodos, tik tada, jeigu juos plėštum iš atšalusio lavono pirštų... 

— Teisingai. 

Klėjus palinko į priekį ir išklojo tai, kas jam paaiškėjo dar prie 
išvažiavimo iš 1-ojo greitkelio: dabar Maldenas tebuvo eilinis sumautas 
JAV miestelis, kuriame, kaip.ir visoje šalyje, neveikė joks ryšys. 
Atleiskite, su abonentu susisiekti neįmanoma, prašom paskambinti 
vėliau. Artėdamas prie Zalės gatvės jis jautė, kad šis kvartalas 
tuščias... ar tikrai? 

Nesąmonės. Tave apėmė nuojauta, jog esi stebimas. 

Iš tiesų? Net jei ir taip, ar intuicija galima pasikliauti? Ar verta 
atsižvelgti į jos kuždėjimus, prieš imantis konkrečių veiksmų, kai teko 
išgyventi tokią dieną? Mintis atrodė absurdiška. 

— Tomai, įdėmiai mane išklausyk. Rytoj įsidienojus vienas iš mūsų 
nudroš prie Nekelsono namo... 

— Nikersono. Tavo sumanymas niekam tikęs, nes pranašas Makortas 
regi savo kaimyną, klūpantį šalia svetainės lango su automatine 
šaudykle, skirta pasaulio pabaigai, kuri, beje, jau prasidėjo. 

— Tebūnie, eisiu aš, — pareiškė Klėjus. — Pažadu to nedaryti, jeigu 
šią naktį arba rytojaus rytą Nikersono namuose išgirsime šūvius. 
Garantuoju, kad liksiu tūnoti čia, jei ant to vyruko vejos pamatysiu 
lavonus su šautinėmis ar kitokiomis žaizdomis. Aš irgi žiūrėjau senąsias 
„Prieblandos zonos“ serijas, iš kurių supratau, jog civilizacija primena 
ploną kiaušinio lukštą. 


— Tuomet, — rūškanai suniurnėjo Tomas, — ponai diktatoriai, Idi 
Amine ir Pol Pote, kaltintojas baigė savo kalbą. 

— Trauksiu pas Nikersoną iškėlęs aukštyn rankas. Paspausiu durų 
skambutį. Jei kas nors atsilieps, pasakysiu, jog noriu tiktai šnektelėti. 
Kas gali nutikti pačiu blogiausiu atveju? Jis man lieps nešdintis. 

— Ne, blogiausiu atveju jis tave nupils, kol stovėsi ant prieangio 
kilimėlio, ir aš liksiu vienas su motinos netekusia paaugle, — atrėžė 
Tomas. — Laidyk užuominas apie „Prieblandos zoną“, kiek tik širdis 
maga, bet nepamiršk šiandien matytų Žmonių, kurie pliekėsi Bostone, 
prie metro stotelės. 

— Ten... aš nežinau, kas ten vyko, bet mes stebėjome, kaip pešėsi 
psichiniai ligoniai. Vargu ar pats tuo abejoji, Tomai. 

— O kaip Biblija grūmojusi davatka? Arba du vyrai, kurie tvatijo 
vienas kitą dėl alaus statinės? 

Na, taip, tie individai nepriklausė išprotėjusių gretoms. Kad ir kaip 
ten būtų, Klėjus tvirtai apsisprendė nusigauti iki namo, stovinčio 
priešingoje gatvės pusėje, ir paieškoti ten ginklo. Jeigu ras ne vieną, 
aprūpins jais ir Tomą su Alisa. L 

— Aš numatęs kelionę į šiaurę, — tarė jis. — Zygiuosime maždaug 
šimtą mylių. Atkarpą kitą, manau, pavažiuosime automobiliu, bet gali 
būti, jog visą kelią turėsime įveikti pėstute. Nejau galvoji, kad peiliai — 
geriausios apsisaugojimo priemonės? Klausiu tavęs rimtai, nes kai kas 
iš Zmonių, su kuriais susidursime, turės ginklų. Juk pats žinai. 

— Taip. — Tomas perbraukė pirštais dailią savo šukuoseną, komiškai 
ją sušiaušdamas. — Maža to, neabejoju, jog Arnio ir Bėtės nėra 
namuose. Tuodu ne tik dievino šaudykles, bet ir naujausias 
technologijas. Vairuodamas savo falo pasididžiavimą, didįjį pikapą 
„Dodžą Ramą“, Nikersonas amžinai burbuliuodavo mobiliuoju. 

— Na štai. 

Tomas atsiduso. 

— Tebūnie. Iš ryto griebsimės veiksmų atsižvelgdami į padėtį. Gerai? 

— Tvarka. — Klėjus vėl čiupo sumuštinį, nes skrandis pareikalavo 
maisto. 

— Kur jie visi pranyko? — paklausė Tomas. — Tie, kuriuos vadini teį 
Iefoniniais pamišėliais? Kur jie dingo? 

— Nežinau. 

— Pasakysiu tau, ką manau. Po saulėlydžio bepročiai turbūt sulindo į 
pastatus ir nusibaigė. 

Klėjus nutaisė skeptišką veido išraišką. 

— Pasuk smegenis, ir tu suprasi, kad esu teisus, — neatlyžo 
Tomas. — Čia garantuotai teroristų diversija. Sutinki? 

— Tavo paaiškinimas labiausiai tikėtinas, nors... aš nė velnio 
nesuvokiu, kaip įmanoma užprogramuoti signalą, kad šis iškrėstų tokią 
šunybę. 


— Tu mokslininkas? 

— Nejau sakiau. Aš esu dailininkas. 

— Vadinasi, jei valdžios atstovai tvirtina sugebantys kontroliuoti 
kompiuterizuotą protingą bombą iš lėktuvnešio, skrendančio už dviejų 
tūkstančių mylių, padėti jai rasti kelią į dykumoje įrengtą bunkerį, tu 
tegali žiūrėti į nuotraukas ir patikėti, jog minėtos technologijos 
egzistuoja. 

— Argi Tomo Klensio bestseleriai man meluotų? — nesišypsodamas 
paklausė Klėjus. 

— Jeigu tokios technologijos egzistuoja, kodėl gi nepripažinus ir 
šitos, bent teoriniame lygmenyje? 

— Ką gi, rėžk savo mintis. Tik prašyčiau paprastais žodžiais. 

— Maždaug trečią dienos teroristų organizacija, galbūt netgi kokios 
nežymios šalies vyriausybė, generavo kažkokį signalą arba impulsą. Kol 
kas tarkime, kad jį persiuntė visi pasaulio mobilieji. Tikėkimės, kad 
klystu, bet dabar reikėtų turėti omenyje blogiausią variantą. 

— Ar jis jau nutrūkęs? 

— Iš kur man žinoti? — atšovė Tomas. — Gal nori įsijungti mobilųjį ir 
pažiūrėti? 

— Tašššškas tavo naudai — taip sakydavo mano berniukas. — 
Viešpatie, meldžiu tavęs, tegul taip tebesako. 

— Bet jeigu toji grupuotė gebėjo pasiųsti signalą, kurį išgirdę visi 
kuoktelėjo, — tęsė Tomas, — argi negali būti, jog tame impulse slypėjo 
įsakymas po penkių valandų nusižudyti? Arba paprasčiausiai užmigti ir 
nustoti alsuoti? 

— Mano nuomone, tai neįmanoma. 

— Dar vakar būčiau nepatikėjęs, jeigu man būtų išpranašavę, jog 
nuo „Keturių metų laikų“ viešbučio atlėks peiliu besišvaistantis 
pamišėlis, kuris mėgins mane nudobti, — pastebėjo Tomas. — Būčiau 
nepatikėjęs ir tuo, kad Bostonas sudegs iki pamatų, o čionykščiai 
gyventojai — mobiliųjų neturintys laimės kūdikiai — spruks iš miesto 
per Mistinę upę arba Zakimo tiltą. 

Mažylis pasviro pirmyn, Įdėmiai žvelgdamas į pašnekovą. Jis nori 
tikėti savo prielaidomis, pagalvojo Klėjus. Negaišk laiko 
atkalbinėjimams, nes jis nuoširdžiai trokšta tikėti. 

— Tam tikra prasme, impulsas niekuo nesiskiria nuo bioterorizmo, 
kurio vyriausybė taip baiminosi po rugsėjo 11-osios, — pareiškė 
Tomas. — Per mobiliuosius telefonus, kasdieniame mūsų gyvenime 
tapusius dominuojančia ryšio forma, vienu metu gali suburti žmones į 
tau paklusnią armiją, kurią sudarantys kariai nieko nebijo, nes jie 
prarado sveiką nuovoką, ir sunaikinti infrastruktūrą. Kur dabar yra 
Nacionalinės apsaugos būriai? 

— Irake? — surizikavo spėti Klėjus. — Luizianoje? 

Sąmojis pasirodė lėkštokas, ir Tomas nė nenusišypsojo. 


— Niekur. Kaip tu sutelksi ginkluotąsias pajėgas, kurios visiškai 
priklauso nuo mobiliojo ryšio? Jei kalbėtume apie lėktuvus, paskutinis, 
kurį mačiau, sudužo ties Čarlzo ir Bykono gatvių kampu. — Jis nutilo, 
bet po pauzės vėl prakalbo, žvilgsniu svilindamas pašnekovą: — Visatai 
yra jų darbas... kad ir kas jie būtų. Tie Žmonės gyvena savo krašte, 
garbina savas dievybes... ir ką gi jie mato? 

Klėjus krestelėjo galvą, pakerėtas Tomo akių, žaižaruojančių už 
akinių stiklų. Nūnai mažylis priminė vizijas atskleidžiantį aiškiaregį. 

— Jie pamatė, kad mes vėl sukūrėme Babelio bokštą. Tiktai iš 
elektroninių tinklų. Siuos išnaikinus, bokštas subyrėjo per vieną 
akimirką. Visa tai yra jų darbas, — pakartojo Tomas, — o mums 
nusišypsojo akla sėkmė, kaip kokiems vabaliūkščiams, kurių 
nesutraiškė milžino koja. Nejau tikrai galvoji, kad jie neįstengtų 
užkoduoti signalo taip, kad po penkių valandų jo paveikti individai 
tiesiog užmigtų ir, liautųsi kvėpavę? Sakyčiau, tai gryni niekai, palyginti 
su pirmuoju fokusu. 

— O aš sakyčiau, kad mums metas pamiegoti. 

Sekundę kitą Tomas nejudėjo susikūprinęs virš stalo, vėpsodamas į 
Klėjų lyg nepajėgtų suvokti, ką tas šneka. Galop nusijuokė. 

— Aha, tavo užuomina aiški. Aš pernelyg įsiaudrinau. Atleisk. 

— Nėra ko atsiprašinėti, — numojo ranka Klėjus. — Tikiuosi, tu 
teisus, ir visi pakvaišėliai iš tiesų nusibaigė. — Patylėjęs sumurmėjo: į 
Na... nebent mano berniukas... Džonis šaunuolis... — jis nepajėgė 
užbaigti. Galbūt, tiksliau, greičiausiai todėl, kad jei po pietų Džonis 
bandė skambinti mobiliuoju ir buvo nutvilkytas to paties impulso, kaip 
Šviesioji Fėja bei moteris griežto kirpimo eilute, Klėjus abejojo, ar jam 
norėtųsi išvysti sūnų gyvą. 

Tomas ištiesė ranką, ir Klėjus abiem delnais suspaudė gležnus, 
laibus mažylio pirštus. Jis numanė, kuo užsibaigs pokalbis, bet dabar 
tarytum stebėjo sceną iš šalies. Zodžius, regis, leido tarti kažkam 
kitam, nors ir jautė, kaip kruta lūpos, o skruostus degina ašaros. 

— Man taip baisu dėl vaikio, — tvirtino jo burna. — Baisu dėl jų 
abiejų, bet labiausiai dėl sūnaus. 

— Viskas bus gerai. — Tomas, suprantama, nelinkėjo nieko blogo, 
tačiau Klėjui iš siaubo suspaudė širdį, nes tokias frazes žmonės 
paprastai murmėdavo, kai nebelikdavo ką sakyti. Frazes: „tu atsigausi“ 
arba „jis atsidūrė geresnėje vietoje“. 

Alisos klyksmai išblaškė painų bet ganėtinai malonų Klėjaus sapną 
kuriame jis vėl buvo šešerių, — gal net jaunesnis, bet tikrai ne 
vyresnis, — matė save Eikrono mugėje, tupintį bingo palapinėje, po 
ilgu stalu, prie kurio sėdėjo motina, besižvalgantį į moteriškų kojų 


mišką, užuodžiantį salsvą pjuvenų kvapą ir girdintį monotonišką 
pranešėjo balsą: „B—12, žaidėjai, B—12! Tai vitaminas, kurį suteikia 
saulės šviesa!“ 

Sekundę, bet tiktai vieną, pasąmonė bandė įjungti merginos riksmus 
į sapną tvirtindama, esą jis girdi šeštadienio vidurdieniais plyšaujančią 
švilpynę. Klėjus leido sau nusnūsti verandoje po to, kai valandą 
spiginosi laukan ir įsitikino, jog netikėtumų laukti neverta, bent jau ne 
šią naktį. Matyt, jis neabejojo ir tuo, kad Alisa miegos prastai, nes 
sąmonė kaipmat susigaudę, kam priklausė klyksmas. Klėjui nė neteko 
patirti erzinančios akimirkos, kai pabudęs nenutuoki, kur esi. Vienu 
momentu jis buvo berniukas, pritūpęs po bingo stalu Ohajo valstijoje, o 
kitu — antklode apsivyniojęs kulkšnis ritosi nuo patogios, ilgos kušetės, 
stovinčios uždarame prieangyje. Kažkur namo gilumoje Alisos Maksvel 
balsas pakilo į aukštas, ausį veriančias tonacijas. Spiegimas mažne 
galėjo į šipuliukus suskaldyti krištolinę taurę. Vakarykštės dienos 
košmarus atspindintys riksmai teigė, jog tokie dalykai negalėjo įvykti, 
todėl juos reikėtų neigti, kiek leido jėgos. 

Klėjus pabandė išvaduoti kojas iš šiltų antklodžių, bet iš pradžių 
visos pastangos nuėjo perniek. Jis nušokčiojo link durų, vedančių į 
koridorių, jas atšovė ir paniškai dirstelėjo į Zalės gatvę tvirtindamas 
sau, jog kvartale netrukus užsižiebs šviesos, — nors žinojo, kad nėra 
elektros, — ir kažkas išdygęs ant pievelės (pavyzdžiui, ginklų turintis,! 
naujausiomis technologijomis besižavintis ponas Nikersonas) 
griausmingai lieps mergiščią užčiaupti. Neverskite manąs ateiti, 
užstaugs Arnis Nikersonas. Neverskite manąs ateiti ir jos nušauti! 

Negana to. klyksmas galėjo privilioti telefoninius pamišėlius, kaip 
naktinius drugius — tviskanti lemputė. Tomo aiškinimais, neva jie visi 
išmirė, Klėjus tikėjo ne labiau nei Kalėdų Senelio dirbtuve, įkurta 
Šiaurės ašigalyje. 

Tačiau Zalės gatvė, tiksliau, jos atkarpa, nusidriekusi į vakarus nuo 
miesto centro, žemiau Maldeno dalies, kurią mažylis vadino Granados 
aukštumomis, išliko tamsi ir nebyli. Jokio judėjimo nebuvo matyti. 
Priblėso netgi Reverą naikinančių gaisrų pašvaistė. 

Galiausiai nusikratęs antklodėmis Klėjus nėrė į namą, sustojo laiptų 
apačioje ir įbedė akis į juodą antrą aukštą. Ausis pasiekė Tomo 
balsas — tylus bei raminantis tonas. Siurpus, vientisas merginos 
kvyksmas pamažu ėmė lūžinėti. Jį pertraukė atokvėpiui skirtos pauzės, 
vėliau šniurkščiojimai ir nerišlūs šūksniai, kurie veikiai virto žodžiais. 
Įsiklausius vienąjų buvo galima suprasti: košmaras. Tomas nesiliovė 
Alisos švelniai guodęs ir melavęs, jog rytą ji pasijus daug geriau. Klėjus 
nesunkiai įsivaizdavo juos sėdinčius ant lovos, svečių kambaryje, 
vilkinčius pižamas su vienodomis monogramomis „TM“, išsiuvinėtomis 
ant krūtinės kišenių. Gal reikėtų juodu taip nupiešti? Mintis privertė 
Klėjų šyptelėti. 


Nutaręs, kad mergaitė galutinai aprimo, jis grįžo į verandą. Ten 
tvyrojo Žvarbokas oras, tačiau, vėl įsisupus į antklodę, kūną kratę 
virpuliai gan greitai nuslopo. Klėjus prisėdo ant kušetės ir nužvelgė 
gatvę. Kairėje, į rytus nuo Tomo būsto, plytėjo verslo rajonas. 
Tolumoje, ties įvažiavimu į miesto aikštę, lyg ir mirkčiojo šviesoforas. 
Kitoje pusėje, iš kurios trijulė atėjo, stūksojo nakties skraiste apsigaubę 
gyvenamieji namai. 

— Kurgi jūs? — sumurmėjo jis. — Kai kas iš jūsų, nepraradusių 
sveiko proto, patraukė į šiaurę arba vakarus. Bet kur dingo likusieji? 

Gatvė atsakymo nepateikė. Po velnių, gal Tomas teisus — galbūt 
mobilieji telefonai perdavė šeimininkams nurodymą pakvaišti trečią 
valandą dienos ir griūti negyviems aštuntą? Pernelyg gerai, kad būtų 
tiesa. Antra vertus, jis panašiai jautėsi sužinojęs apie įrašomus 
kompaktinius diskus. 

Nūnai tiek lauke, tiek Tomo name viešpatavo tyla. Po kurio laiko 
Klėjus atsilošė kušetėje ir užsimerkė. Pagalvojo, gal vertėtų vėl sudėti 
bluostą, bet abejojo, kad įstengs užsnūsti. Galų gale jis įmigo ir šį kartą 
jokių sapnų neregėjo. Prieš pat aušrą link verandos atiturseno maišytos 
veislės šuo. Pažiūrėjęs į žmogų, knarkiantį šiltos antklodės kokone, jis 
nubidzeno savo keliu. Slepsėjo niekur neskubėdamas — šį rytą maisto 
liekanų buvo apstu, ir ateityje jų pristigti neturėtų. 

— Klėjau, kelkis. 

Petį supurtė ranka. Klėjus atsimerkė, virš savęs pamatė Tomą, 
dėvintį mėlynus džinsus ir pilkus flanelinius marškinius. Priešakinę 
verandos dalį nutvieskė blyški šviesa. Nuleidęs kojas nuo kušetės jis 
žvilgtelėjo į savo rankinį laikrodį — paaiškėjo, jog dar tik dvidešimt 
minučių po šešių. 

— Tu privalai tai pamatyti, — tarė Tomas, išbalęs, sunerimęs, 
papilkėjusiais ūsiukų kraštais. Virš kelnių kyšojo vienas marškinių 
skvernas, ant pakaušio į visas puses stiebėsi nešukuoti plaukai. 

Klėjus nukreipė akis į Zalės gatvę, išvydo šunį, kažką įsikandusį 
nasruose, už pusės kvartalo į vakarus kėblinantį palei apleistus auto—, 
mobilius. Daugiau niekas nejudėjo. Ore tvyrojo nemalonus tvaikas, 
atsiduodantis dūmais, kurie, matyt, atsklido iš Bostono arba Revero — 
arba iš jų abiejų. Bent tiek gerai, kad aprimo vėjas. Jis atsigręžė į 
Tomą. 

— Ne čia, — papurtė galvą mažylis ir tyliai pridėjo: — Kieme. 
Pamačiau, kai ėjau į virtuvę išsivirti kavos užmiršęs, kad artimiausiu 
metu apie ją nė neverta svajoti. Gal jaudinuos be reikalo, bet... žinai, 
man tai nepatinka. 


— Alisa miega? — Klėjus įkišo ranką po antklode apgraibomis 
ieškodamas kojinių. 

— Taip, ačiū Dievui. Spjauk tu į kojines ir batus. Juk ne prabangiame 
viešbutyje esi. Eime. 

Jis nusekė paskui Tomą, kuris avėjo patogias šlepetes, į virtuvę. Ant 
bufeto pastebėjo pusiau nugertą šaltos arbatos stiklinę. 

— Rytais man sunku atsibusti be kofeino, — sukuždėjo Tomas. — 
Todėl šliūkštelėjau sau arbatos — įsipilk, jei nori; ji vis dar vėsi, — 
tuomet virš kriauklės atitraukiau užuolaidą. Tiesiog užsimaniau 
pažvelgti į savo sodą, na, Žinai, užmegzti ryšį su išoriniu pasauliu. Ir 
pamačiau... žiūrėk. 

Klėjus įsmeigė akis pro langą. Už dailaus vidinio kiemelio, kuriame 
dunksojo dujinis grilis, driekėsi pusiau veja, pusiau sodas, apsuptas 
aukštos medinės tvoros. Vartelių sklendę turbūt kažkas nurovė, nes 
dabar jie siūbavo atviri ir persikreipę nelyginant sulaužytas riešas. 
Tomas veikiausiai būtų išsiviręs kavos ant grilio, jeigu ne Žmogus, 
sėdintis sode, greta dekoratyvinio vienračio karučio, ryjantis perskelto 
moliūgo minkštimą ir spjaudantis sėklas. Jis vilkėjo mechaniko 
kombinezoną, viršugalvį slėpė po tepaluota kepuraite su nublankusia 
raide B. Ant krūtinės, iš kairės pusės, raudonavo išblukęs vardas: 
DZORDZAS. Kiekvieną sykį, kai vyriškio veidas prasmegdavo moliūge, 
pasigirsdavo čepsėjimas. 

— Sūdas, — išspaudė Klėjus. — Vienas iš jų. 

— Taip. Jeigu jau yra vienas, atsiras ir kiti. 

— Jis įsilaužė pro vartus? 

— Be abejo, — atsakė Tomas. — Savo akimis nemačiau, kaip 
brovėsi, bet vakar, išvykdamas į Bostoną, vartelius palikau užrakintus. 
Mano santykiai su Skotoniu, vyruku, gyvenančiu priešingoje gatvės 
pusėje — ne patys šilčiausi. Jis man ne sykį aiškino nemėgstąs „tokių 
bičų kaip tu“. — Mažylis trumpam užsičiaupė. Kai vėl išsižiojo, prabilo 
dar tyliau, ir Klėjui teko pasvirti arčiau Tomo, kad išgirstų, ką tas 
sako. — Zinai, kas bjauriausia? Aš pažįstu vaikiną. Jis dirba centre, 
Sonio „Texaco“ degalinėje, vienintelėje, kuri iki šiol remontuoja 
automobilius. Tai yra remontavo. Kartą vyrukas man pakeitė 
radiatoriaus žarnelę. Papasakojo, kaip drauge su broliu pernai 
nukeliavo į „Jankių“ stadioną, kur matė, kaip Kertis Silingas sudorojo 
Rendį Džonsoną. Man jis pasirodė labai mielas. O dabar... tik pažvelk. 
Sėdi mano sode ir kemša šviežią moliūgą! 

— Kas ten vyksta, vyručiai? — iš užnugario nuskambėjo Alisos 
balsas. 

Tomas atsisuko sunerimęs. 

— Tau nereikėtų to matyti. 

— Ne, — paprieštaravo Klėjus, — tegul žiūri. 


Jis nusišypsojo — lūpų kampučiai savaime pakrypo į viršų. Ant 
pižamos, kurią merginai paskolino Tomas, neišvydo jokios 
monogramos, tačiau ji buvo mėlyna, kaip Klėjus ir įsivaizdavo. Basa, iki 
blauzdų atraitotomis klešnėmis, sutaršytais plaukais Alisa atrodė 
bauginamai žavi ir, nors naktį sapnavo košmarus, kur kas labiau 
atsipūtusi negu Tomas. Klėjus galėjo kirsti lažybų, kad mergaitė geriau 
pailsėjusi ir už jį patį. 

— Tai ne autokatastrofa, nieko panašaus, — pratarė. — Tik vaikinas, 
valgantis moliūgą Tomo sode. 

Atsistojusi tarp jųdviejų Alisa įsirėmė į kriauklės kraštą ir pasistiebė. 
Ranka, perbraukusi Klėjaus dilbį, vis dar skleidė po miego užsilikusią 
šilumą. Ji gan ilgai spoksojo pro langą, bet galiausiai atsigręžė į Tomą. 

— Tu sakei, kad jie nusižudė, — pareiškė, tik neaišku, kaltindama ar 
pašaipiai. Turbūt pati nežino, sukirbėjo mintis Klėjaus galvoje. 

— Aš to negarantavau, — išlemeno mažylis. 

— O man susidarė įspūdis, jog esi visiškai tuo tikras. — Ji vėl 
nukreipė žvilgsnį į kiemą. Bent tiek gerai, pamanė Klėjus, kad 
nepersigando. Tiesą sakant, mergina buvo stebėtinai rami ir su palaida, 
pernelyg didele pižama atrodė čapliniškai juokinga. 

— Eee... vyručiai? 

— Ką? — vieningai atsiliepė jie. 

— Pažvelkite į karutį, šalia kurio jis sėdi. Į ratą. 

Klėjus bematant suprato, ką Alisa turėjo omenyje — daržovės 
kiautą, minkštimą ir sėklas. 

— Tas tipas sutraiškė moliūgą į ratą, kad išgautų jo turinį, — 
pastebėjo mergina. — Spėju, kad priklauso jiems... 

— O taip, Žinoma, kad priklauso, — patvirtino Klėjus. Mechanikas 
Džordžas sėdėjo sode praskėtęs kojas, leisdamas žiūrovams pamatyti, 
kad nuo vakarykštės popietės jis užmiršo motinos pamokymus prieš 
triedžiant nusimauti kelnes. 

— ...bet jis pasinaudojo ratu kaip įrankiu. Bepročiai taip nesielgtų. 

— Vakar vienas jų švaistėsi peiliu, — atšovė Tomas. — Stebėjome ir 
pamišėlį kuris mostagavo automobilių antenomis. 

— Taip, bet čia... na, čia visai kitoks vaizdas. 

— Taikingesnis? — Tomas žvilgtelėjo į įsibrovėlį. — Kažkodėl man vis 
vien nesinori eiti laukan. 

— Ne, ne taikingesnis. Man sunku paaiškinti. 

Klėjus nujautė suvokiąs, apie ką ji kalba. Vakar pratrūkusi agresija 
buvo akla ir beatodairiška. Jos užvaldyti žmonės griebdavo bet ką, kas 
pasitaikydavo po ranka. Taip, verslininkas išties mojavo peiliu, o 
raumeningas jaunuolis čaižė orą mašinų antenomis, bet nereikėtų 
užmiršti ir individo, kuris parke nukramtė šuns ausį. Šviesioji Fėja taip 
pat darbavosi dantimis. Sode įsitaisęs pamišėlis iš tiesų skyrėsi nuo 
savo bendrų. Ir ne vien todėl, kad valgė, užuot žudęs. Vis dėlto, kaip ir 


mergina, Klėjus nė neįstengė tiksliai pasakyti, kuo gi jis buvo 
nepanašus į kitus bepročius. 

— O Dieve, dar du, — suniurnėjo Alisa. 

Pro atvirus vartelius įlingavo kokių keturiasdešimties metų moteris 
pilkomis, purvinomis kostiuminėmis kelnėmis ir senyvas vyriškis į 
sportiniais šortais bei trumparankoviais marškinėliais su užrašu 
PAGYVENUSIŲJŲ GALYBĖ. Moteriškė vilkėjo žalią palaidinukę, virtusią 
draiskanomis. Pro plyšius stirksojo blyškiai žalsvi liemenėlės kaušeliai. 
Senis stipriai šlubčiojo ir sulig kiekvienu žingsniu atkišdavo alkūnes į 
priekį, kad neprarastų pusiausvyros. Prakaulią kairę koją dengė 
sudžiūvusio kraujo pluta. Iš dviejų sportbačių jis buvo išsaugojęs tiktai 
dešinįjį. Nužvelgdama kiemą ir sodą moteris be paliovos kartojo 
beprasmiškus garsus: „Gūūm gūūm!“ Atsainiai pažiūrėjo į Džordžą, 
moliūgų dorotoją, tada, aplenkdama mechaniką šonu, nužirgliojo link 
lysvės, kur nuo vijoklio nutraukė agurką ir ėmė įnirtingai jį čiaumoti. 
Senis nusiubavo į sodo pakraštį ir ten sustingo lyg visą energiją 
išeikvojęs robotas. Jis nešiojo mažučius, turbūt, skaitymui skirtus 
akinius auksiniais rėmeliais. Pirmuosiuose aušros spinduliuose 
sublizgėjo stiklai. Klėjui seniokas atrodė kaip Žmogus, kadaise buvęs 
protingas, bet dabar visiškai pakvaišęs. 

Virtuvėje prie lango susigūžusiai trijulei užkando žadą. 

Pagyvenęs vyriškis įsmeigė akis į Džordžą, kuris nusviedė į šalį 
žievės gabalą, pažiūrėjo į likusią kevalo dalį ir vėl sugrūdo veidą į 
minkštimą. Atėjūnų atžvilgiu agresyviai nusitekęs nebuvo, netgi rodės, 
kad jų nepastebėjo. 

Senis nuklibikščiavo pirmyn, pasilenkė ir įniko timpčioti į save 
moliūgą, dydžio sulig futbolo kamuoliu. Plušėjo vos už trijų pėdų nuo 
Džordžo. Prisiminęs peštynes prie metro stotelės, Klėjus sulaikė kvapą. 

Alisa suspaudė jo ranką. Vos prieš kelias minutes šilumą skleidęs 
delnas atšalo. 

— Ką jis darys? — sušnibždėjo mergina. 

Klėjus be žodžių papurtė galvą. 

Mėgindamas atsikąsti moliūgo, senis susimušė nosį, tačiau negrabūs 
judesiai kažkodėl juoko nekėlė. Persikreipusius akinius jis pirštu 
pastūmė į vietą. Gestas buvo toks įprastas ir normalus, kad vienai 
trumpai akimirkai Klėjus nusprendė pats išprotėjęs. 

— Gūūm! — suriko moteris žalia skarmalu virtusia palaidinuke, 
trenkė ant žemės perpus suvalgytą agurką ir nuslinko link kelių vėlyvų 
pomidorų. Ropojo, paslėpusi veidą po nukarusiais plaukais. Jos kelnių 
sėdimoji juodavo nuo žemių. 

Tuo momentu senis pastebėjo dekoratyvinį karutį. Jis nusinešė 
moliūgą prie vienračio ir tik tuomet, regis, pastebėjo Džordžą. Ant šono 
pakreipęs galvą įsispigino į mechaniką, o tas oranžinėmis sultimis 


ištepliota ranka pamojo į karutį — parodė gestą, kurį Klėjus matė 
tūkstančius kartų. 

— Prašom, — sumurmėjo Tomas. — Kad mane kur skradžiai. 

Senyvam akiniuočiui klaupiantis, raišą koją neabejotinai persmelkė 
veriantis skausmas. Jis susiraukė, pakėlė raukšlėmis išvagotą veidą į 
šviesėjantį dangų ir kimiai užkriokė. Tuomet kilstelėjo moliūgą virš 
vienračio. Porą sekundžių bandė prisitaikyti drebindamas seniokiškus 
bicepsus, galiausiai vožė daržovę į rato kraštą. Ant Žemės nukrito du 
mėsingi pusrutuliai. Kiti įvykiai klostėsi Žaibiškai. Džordžas nusviedė 
šalin pusiau surytą moliūgą, pasviro, abejomis oranžinį atspalvį 
įgavusiomis rankomis stvėrė senį už galvos ir ją pasuko. Netgi per 
stiklą buvo girdėti lūžtančio sprando treškėjimas. Ilgi žili aukos plaukai 
šovė į orą. Mažučiai akinukai nuskriejo į burokėlių lysvę. Po vieno 
mėšlungiško virpesio kūnas suglebo. Džordžas paleido lavoną. Alisa 
pratrūko klykti, bet Tomas tučtuojau uždengėjai burną savo delnu, virš 
kurio iš siaubo suapvalėjo merginos akys. Sode mechanikas čiupo 
šviežią moliūgo gabalą ir ėmė ramiai jį kramsnoti. 

Dėvinčioji suplyšusią palaidinukę nerūpestingai apsidairė ir suleido 
dantis į ką tik nurautą pomidorą. Smakru bei purvina gerkle nuvarvėjo 
raudonos sultys. Regint moterį ir Džordžą, maumojančius daržoves 
galiniame Tomo Makorto kieme, Klėjaus galvoje kažkodėl sušmėžavo 
mėgstamo paveikslo pavadinimas: „Taikioji karalystė“. 

Jis suvokė ištaręs tuodu žodžius balsu tik tada, kai Tomas atsuko 
niaurų veidą ir pasakė: 

— Jau nebe. 


13 


Visi trys tebestovėjo virtuvėje, kai po penkių minučių tolumoje 
užstaugė signalizacijos sirena. Sprendžiant ir parpiančio garso, 
netrukus ji turėjo nutilti. 

— Ar numanote, kas ten žviegia? — paklausė Klėjus. Sode Džordžas 
paliko ramybėje moliūgus ir ėmė kasti didžiulę bulvę. Jis priartėjo prie 
moters, bet į šią nekreipė jokio dėmesio. Kol kas. 

— Labiausiai tikėtina, jog centre, „Seifevėjaus“ parduotuvėje, 
nustojo veikti generatorius, — atsiliepė Tomas. — Signalinis įtaisas, 
kuriam energiją tiekia akumuliatorius, turbūt specialiai skirtas tokiems 
atvejams, nes ten pilna greitai gendančių prekių. Bet aš tiktai spėju. 
Nenustebčiau, jei sirena įsijungė Pirmajame Maldeno banke arba... 

— Pažiūrėkite! — įsiterpė Alisa. 

Moteris atitraukė pirštus nuo raunamo pomidoro, pakilo ir nupėdino į 
rytinę namo pusę. Džordžas atistojo, jai einant pro šalį, ir Klėjus 
pagalvojo, kad mechanikas nužudys apdriskėlę, kaip ir senį. 
Lūkuriuodamas jis įsitempė, pamatė, kaip Tomas tiesia rankas link 


Alisos, idant ją nugręžtų nuo lango, bet Džordžas paprasčiausiai nusekė 
paskui moterį ir pradingo už pastato kampo. 

Mergina nėrė pro virtuvės duris. 

— Nepapulk jiems į akis! — perspėjo Tomas skuosdamas įkandin. 

— Nesijaudink. 

Pavymui nubėgęs Klėjus nerimavo dėl jų abiejų. 

I svetainę įlėkusi trijulė spėjo pamatyti, kaip palei kambario langą 
praslinko moteris dėmėtomis kelnėmis ir Džordžas dar purvinesniu 
kombinezonu. Jų kūnus į dalis suskaldė žaliuzės, nuleistos, tačiau ne 
aklinai. Pažvelgti į namą nesiteikė nė vienas iš poros, bet dabar 
mechanikas žygiavo taip arti moters, kad galėjo jai įkąsti į sprandą. 
Alisa kartu su abiem vyrais koridoriumi atlėkė iki Tomo kabineto, kurio 
žaliuzės buvo užtrauktos. Bet Klėjus pamatė šešėlius, numygushis palei 
langą. Mergina pripuolė prie atvirų verandos durų. Kušetę tebedengė 
dalis šiltos antklodės. Medinės, akinančios saulės šviesos užlietos 
prieangio grindys, rodės, liepsnojo. 

— Alisa, atsargiau! — sušnypštė Klėjus. — Ne... 

Bet ji stabtelėjo nukreipusi akis pro tarpdurį. Salia merginos 
sustingo ir Tomas, ne ką už ją augesnis. Zvelgiant iš užnugario, jiedu 
panėšėjo į brolį ir seserį. Nė vienas iš poros nebandė slėptis už staktos, 
kad jų nepastebėtų bepročiai. 

— Nušaukite mane... — išlemeno Tomas, iš pažiūros beveik praradęs 
amą. Greta jo stypsanti Alisa pravirko lyg nuvargęs, kūkčiojantis 
vaikas. Toks, kuris pradeda įprasti prie nuolatinių bausmių. 

Klėjus juos pasivijo. Moteris purvinomis kelnėmis kirto pievelę. 
Džordžas vis dar kulniavo iš paskos, bemaž koja į koją. Prie šaligatvio 
darnios jųdviejų eisenos truputį išsiderino, nes mechanikas, kuriam, 
matyt, atsibodo slinkti už nugaros, nukulniavo jai iš kairės pusės. 

Zalės gatvėje knibždėte knibždėjo pamišėlių. 

Iš pradžių Klėjui pasidingojo, kad jų yra ne mažiau kaip tūkstantis. 
Tačiau tokios mintys išdulkėjo, kai objektyvus dailininko žvilgsnis įrodė 
jį siaubingai apsiskaičiavus — galbūt dėl žmonių vaizdo sukeltos 
nuostabos (Klėjus tikėjosi išvysiąs tuščią gatvę), o gal dėl šoko, kurį 
pakurstė suvokimas, jog lauke blaškosi vien tik pakvaišėliai. Apie 
priklausomybę apdujėlių gretoms bylojo abejingos, be išraiškos 
fizionomijos, į tuštumą įbestos akys, dėmėti, kruvini, susitaršę 
drabužiai (kai kuriais atvejais netgi pliki kūnai), atsitiktiniai 
kranksėjimai ir konvulsiški galūnių trūkčiojimai. Vienas vyriškis 
baltomis apatinėmis kelnaitėmis ir trumparankoviais sportiniais 
marškinėliais be paliovos kažkam saliutavo. Apatinė kūningos moters 
Iūpa buvo perplėšta pusiau ir kadarojo taip atvipusi, kad už jos aiškiai 
buvo matyti dantys. Aukštas paauglys mėlynais džinsiniais šortais 
stimpino gatvės viduriu, rankoje gniauždamas krauju aptekusį įrankį 
primenantį padangų laužtuvą. Palei Tomo namą nukėblino indų ar 


pakistaniečių kilmės ponas, į šonus krutinantis žandikaulius ir drauge 
kalenantis dantimis. Berniukas, — o Dieve, Džonio amžiaus vaikis, — 
traukė šaligatviu, rodos, nejausdamas jokio skausmo, nors jo ranka 
plaikstėsi po išnertu pečiu kaip bizūnas. Kruviną varnos pilvą graužė 
jauna, simpatiška mergina, dėvinti trumpą sijonėlį ir berankovę 
palaidinukę. Vieni dejavo, kiti krenkštė garsus, iš kurių kitados 
pajėgdavo sudaryti žodžius, ir visi judėjo rytų kryptimi. Klėjus 
nenutuokė, kas juos ten vilioja — bliaunanti signalizacija ar maisto 
kvapas, — tačiau toji šutvė lingavo į Maldeno centrą. 

— Jėzau, zombių rojus, — sumurmėjo Tomas. 

Klėjus nevargino liežuvio pritarimams. Gatvę užpildę žmonės nebuvo 
tikri zombiai, tačiau mažylis beveik nesuklydo. Jei kas nors iš jų 
atsigręš į namą, pamatys, kad jis nėra tuščias, ir nutars mus prigriebti, 
sveiko kailio neišnešime. Nebeliktų jokios vilties išsigelbėti. Net jeigu 
užsibarikaduotume rūsyje. Bėgti į kitą kelio pusę paieškoti ginklų? 
Nevykusi idėja. 

Suvokimas, jog žmona su sūnumi greičiausiai turėjo sprukti nuo 
tokių padarų, kėlė siaubą. Juk čia ne komiksų knygelė, o pats Klėjus — 
ne didvyris. Jis buvo visiškai bejėgis. Galbūt šiame pastate jų trijulei 
negresia rimti pavojai, tad, kalbant apie artimiausią ateitį, vargu ar 
Tomas ir Alisa sutiks kur nors keliauti. 

— Jie panašūs į paukščius, — pratarė Alisa atžagariomis rankomis 
nuo skruostų nusitrynusi ašaras. — Į paukščių pulką. 

Klėjus bematant suprato, kur mergaitė suka, ir instinktyviai ją ap—. 
kabimo. Regint mechaniką Džordžą, kuris nusekė paskui moterį, užuot 
ją sudorojęs, kaip ir senį, jam į galvą atėjo tokia pati mintis. Tai 
porelei, aišku, atsisukę visi iki vieno sraigteliai, bet jie numynė pro 
vartelius tarsi paklusdami nebyliam susitarimui. 

— Kaip tai? — pasitikslino Tomas. 

— Tu, ko gero, nežiūrėjai „Migruojančių pingvinų“, — atsiliepė Alisa. 

— Apsirinki, — atkirto mažylis. — Jei užsimanau pamatyti ką nors 
krypuojant su fraku, drožiu į prancūzų restoraną. 

— Bet negi neatkreipei dėmesio, kaip paukščiai elgiasi, ypač 
pavasarį ir rudenį? — paklausė Klėjus. — Nemanau, jog būtum toks 
nepastabus. Jie visi sutūpia ant to paties medžio šakų arba telefono 
laido... 

— Kartais šis netgi įdumba nuo jų gausos, — pridūrė Alisa. — O 
paskui vėl įsitempia, kai paukščiai vienu metu pakyla į orą. Anot mano 
tėčio, jie veikiausiai turi grupės vadovą, bet ponas Salivanas, gamtos 
mokslų mokytojas iš vidurinės mokyklos, tvirtina, kad viskuo kalta 


grupinė sąmonė, verčianti skruzdėles ropoti iš savo skruzdėlyno arba 
bites skristi iš avilio. 

— Pulkas ūžteli tai į dešinę pusę, tai į kairę, bet atskiri paukščiai 
niekada tarpusavyje nesusiduria, — tęsė Klėjus. — Protarpiais nuo jų 
pajuoduoja dangus, o klegesys varo iš proto. — Po pauzės pridūrė: — 
Bent jau mano kraštuose. — Jis vėl šiek tiek patylėjo. — Tomai, ar tu... 
ar atpažįsti ką nors iS tų žmonių? 

— Keletą. Ana ten eina ponas Potovamis iš kepyklos. — Jis parodė į 
indą, kuris kraipė žandikaulius ir barškino dantimis. — O ši žavi 
mergina... manau, ji dirba banke. Pameni, kaip minėjau Skotonį, kuris 
gyvena kitoje kvartalo pusėje? 

Klėjus linktelėjo. 

Išblyškęs Tomas dūrė pirštu į nėščią moterį tedėvinčią maistu 
ištepliotą palaidinę, kurios kraštai siekė šlaunis. Spuoguotus jos 
skruostus įrėmino šviesūs plaukai, nosyje blizgėjo smeigė. — Ten jo 
marti. Džudė. Ji visuomet labai maloniai su manimi elgdavosi. — 
Mažylis pridėjo šaltu, dalykišku balsu: — Man plyšta širdis. 

Iš miesto centro atsklido griausmingas šūvis. Alisa sucypė, bet 
Tomui nebereikėjo pridengti merginos lūpų. Ji pati užspaudė delnais 
savo burną. Šiaip ar taip, į šūksnį nesureagavo nė vienas iš apdujėlių. 
Jų ramybės nesutrikdė ir ginklo drioksmas. Pakvaišėliai tiesiog traukė 
savo keliu nei greičiau, nei lėčiau. Klėjus įsitempė laukdamas kito 
pokštelėjimo, bet vietoj jo teišgirdo riksmą, kuris ūmai nutrūko. 

Prieblandoje šalia verandos pasislėpusi trijulė nuo bepročių 
neatplėšė akių. Visi tie Žmonės traukė rytų kryptimi. Lygiomis gretomis 
nežygiavo, bet jų eilėse visgi buvo galima įžiūrėti kažkokią tvarką, kurią 
atspindėjo ne kerėpliški, beprasmybes svaičiojantys ir keistus gestus 
atliekantys telefoniniai pamišėliai, o nebylių, ant asfalto krentančių jų 
šešėlių procesija. Klėjus prisiminė Antrojo pasaulinio karo kroniką, 
kurioje regėjo, kaip danguje plūdo bangos bombonešių. Jis suskaičiavo 
du šimtus penkiasdešimt pro šalį kėblinančių žmogystų, kol šitas 
užsiėmimas galų gale atsibodo. Vyrai, moterys, paaugliai. Netgi Džonio 
bendraamžiai. Kur kas daugiau vaikų negu senukų, nors mažylių, 
jaunesnių nei dešimties metų, jis beveik nematė. Klėjui nė nesinorėjo 
galvoti, kas nutiko berniukams ir mergaitėms, kuriais niekas 
nebegalėjo pasirūpinti po to, kai Žmones iš proto išvarė nelemtas 
impulsas. 

Arba kas nutiko berniukams ir mergaitėms, kuriuos tuo momentu 
globojo mobiliaisiais kalbėję suaugusieji. 

Zvelgdamas į tuščiaakius vaikiščius, Klėjus nejučia ėmė spėlioti, kiek 
iš jų pernai kamavo tėvus (kaip Džonis) prašymais nupirkti mobiliuosius 
telefonus su konkrečiomis melodijomis. 

— Viena sąmonė. — ištarė Tomas. — Jūs tikrai tuo tikite? 


— Aš tikiu, — atsakė Alisa. — Nes... argi kas nors iš jų gali būti 
išsaugojęs savo sąmonę? 

— Ji teisi, — sulinksėjo Klėjus. 

Nors ir ne tokiu gausiu srautu, migracija (šis žodis lipte prilipo prie 
stebimų eitynių) tęsėsi netgi po pusvalandžio. Vienoje gretoje 
nušleivojo trys vyriškosios giminės būtybės: pirma užsimetusi boulingo 
žaidėjo marškinėlius, antra vilkinti sudriskusį kostiumą, o trečia 
paslėpusi apatinę veido dalį po sukepusių kruvinų mėsgalių pluta. 
Įkandin kreiva vorele sekė du vyrai ir moteris, paskui Siuos siūbavo 
pagyvenusi dama, panaši į bibliotekininkę, tik apnuoginta, vėjo 
gūsiuose švytuojančia krūtimi, ir nerangi mergina, kuri galėjo būti jos 
pagalbininkė. Vieną į rytus svyruojantį būrelį netrukus atsivydavo kitas, 
sudarytas iš tuzino pakvaišėlių, išsidėsčiusių į stačiakampį tarytum 
Napoleono karuose dalyvavę daliniai. Kažkur toli aidintys garsai išties 
asocijavosi su kautynėmis — padriki šautuvų ar pistoletų tratėjimai. 
Kartą, visai čia pat, gal Medforde, ar net pačiam Maldene, orą 
perskrodė riaumojimas, ištrūkęs ir automatinio stambaus kalibro 
ginklo. Sūvius, be abejo, lydėjo klyksmai. Nors šie buvo girdėti 
tolumoje, Klėjus negalėjo jų supainioti su niekuo kitu. 

Iš visko sprendžiant, Bostono apylinkėse išliko gausybė proto 
nepraradusių žmonių, ir kai kuriems pavyko rasti ginklų. Labai tikėtina, 
kad jie nutarė užsiimti telefoninių pamišėlių medžiokle. Kiti, savo 
nelaimei, klaidžiojo lauke, kai išaušo ir į gatves išgužėjo bepročiai. 
Klėjus prisiminė, kaip mechanikas Džordžas čiupo senio galvą 
oranžinėmis sultimis ištepliotomis rankomis ir vienu staigiu trūktelėjimu 
sulaužė aukos kaklą. Prisiminė, kaip mažučiai, skaitymui skirti akinukai 
nuskriejo į burokėlių lysvę, kur ir pasiliko. Visiems laikams. 

— Verčiau grįšiu į svetainę ir prisėsiu, — pareiškė Alisa. — 
Nebejaučiu jokio noro į juos spoksoti. Arba jų klausytis. Mane pradeda 
pykinti. 

— Suprantama, — kinktelėjo galva Klėjus. — Tomai, gal tu... 

— Ne, eik pats. Aš dar kurį laiką pasižvalgysiu. Juk kažkam iš mūsų 
derėtų stovėti sargyboje, ar ne? 

— Taip. 

— Tuomet po kokios valandos mane pakeisi. Budėsime pamainomis. 

— Gerai. Sutarta. 

Apglėbęs Alisos pečius Klėjus pajudėjo koridoriumi, bet Tomo balsas 
jį sustabdė: 

— Dar vienas dalykas. 

Jie atsigręžė į mažylį. 

— Siandieną mums reikėtų kuo geriau pailsėti, jeigu tebeketiname 
keliauti į šiaurę. 

Klėjus nudelbė Tomą įdėmiu žvilgsniu, svarstydamas, ar namų 
šeimininkas nekuoktelėjo. Rodos, ne, bet... 


— Ar nematei, kas vyksta lauke? — paklausė. — Negirdėjai šūvių? 
Tų... — Alisos akivaizdoje jis nenorėjo sakyti „tų klyksmų“, nors, Dievas 
matė, saugoti jos jausmus jau buvo per vėlu, — ...šūkavimų? 

— Ir mačiau, ir girdėjau, — atkirto Tomas. — Bet juk pamišėliai 
nesišlaistė gatvėmis naktį. 

Akimirką porelė stypsojo vietoje kaip įkalta. Staiga mergina ėmė 
kartą gyvenime perkreipė toks nenatūralus, įsitempęs vypsnis. Bet 
širdyje sukirbėjo viltis, kelianti kone fizinį skausmą. 

— Tomai, gali būti, jog tu esi genijus, — pagaliau išsižiojo Klėjus. 

Mažylis išsaugojo rimtą veido išraišką. 

— Nė nesvajok. Per stojamuosius egzaminus į universitetą 
nesurinkau nė tūkstančio balų. 


15 


Alisa, kuri aiškiai jautėsi geriau, dėl ko abiem vyrams kaip reikiant 
palengvėjo, užlipo į antrą aukštą, idant Tomo spintoje paieškotų sau 
tinkamų dieninių drabužių. įsitaisęs ant kušetės Klėjus galvojo apie 
Šaroną ir Džonį, mėgino išmąstyti, ką tuodu būtų darę ir kur ėję. 
Galimybės, kad impulsas išskyrė motiną su sūnumi, nė nesvarstė. Jis 
snūstelėjo ir per miegus aiškiai išvydo saviškius Kent Pondo pradinėje 
mokykloje, Saronos darbovietėje. Užsibarikadavę sporto salėje kartu su 
dviem ar trimis tuzinais kitų Žmonių, jie valgė savitarnos užkandinėje 
pasidarytus sumuštinius ir gėrė pieną iš mažųjų kartono pakelių... 

Jį prižadino Alisos balsas, nuskambėjęs viršutiniame aukšte. Klėjus 
žvilgtelėjo į rankinį laikrodį ir pamatė, kad drunijo beveik dvidešimt 
minučių. Ant smakro nutįso seilių gija. 

— Alisa? — jis žengė prie laiptų. — Viskas gerai? — Tomas irgi 
pakėlė akis aukštyn. 

— Taip, bet gal sekundei užliptum čia? 

— Tuojau. — Klėjus nukreipė žvilgsnį į mažylį patraukė pečiais ir 
užbėgo laiptais į viršų. Alisą rado svečių kambaryje, kuriame, 
sprendžiant iš išvaizdos, pastaruoju metu retai kas viešėdavo, nors dvi 
pagalvės liudijo, jog Tomas praleido su ja didžiąją nakties dalį, o 
sujauktos antklodės bylojo, kad mergina miegojo itin neramiai. Dabar ji 
vilkėjo iš lentynos iškrapštytas chaki spalvos kelnes ir sportinį nertinį su 
užrašu KENOBIO EŽERO PRAMOGŲ PARKAS, virš kurio, ant krūtinės, 
vingiavo amerikietiškų kalnelių kontūrai. Ant grindų kėpsojo masyvus 
nešiojamas grotuvas, kurio vaikystėje Klėjus su draugais geidė ne 
mažiau, negu Džonis šaunuolis troško raudono mobiliojo telefono. 
Tokius gremėzdus jie vadino getų sprogdintojais arba 
griausmadėžemis. 


— Radau jį spintoje, — paaiškino Alisa. — Su elementais. Norėjau 
įjungti kokią radijo stotį, bet staiga išsigandau. 

Klėjus pažiūrėjo į „getų sprogdintoją“, riogsantį ant elegantiškųj 
kietmedžio grindų, ir taip pat pajuto baimę. Dėbsojo į grotuvą kaip į 
užtaisytą ginklą, vis dėlto pirštai patys siekė mygtuko, kurį jam magėjo 
stumtelėti nuo padalos, pranešančios, kad griausmadėžė pasirengusi 
groti kompaktinius diskus, iki FM, trumpųjų bangų, atžymos. Matyt, 
Alisą užvaldė panašus noras, štai kodėl mergina jį pakvietė. Pojūtis 
išties galėjo priminti tą, kuris aplankytų užsimanius paliesti užtaisytą 
šautuvą. 

— Prieš dvejus metus man jį padovanojo sesuo, — nuo tarpdurio 
atsklido Tomo balsas, privertęs juodu krūptelėti. — Pernai liepą sudėjau 
elementus ir nusinešiau jį į paplūdimį. Kai buvau vaikas, pliaže nuolat 
klausydavomės radijo, tik aš niekuomet neturėjau didelio grotuvo. 

— Aš taip pat, — tarė Klėjus. — Bet norėjau tokį įsigyti. 

— Nusivežiau jį į Hemtono paplūdimį, Niu Hempširo valstijoje, 
pasiėmęs krūvą „Van Halen“ ir Madonos diskų. Bandžiau jų klausytis, 
bet tai nė iš tolo neprilygo vaikystės malonumams. Nuo tada grotuvo 
nejudinau. Spėju, jog dabar radijo bangos perduoda tiktai statinius 
trikdžius. 

— Viena kita stotis turėtų veikti, — paprieštaravo mergina nervingai 
krimsčiodama apatinę lūpą. Ji tuojau ims kraujuoti, pamanė Klėjus. — 
Tos, kurias mano bičiuliai vadina „automatais“. Jos vadinamos žmonių 
vardais, pavyzdžiui, BOBŲ arba FRENKU, bet visos prijungtos prie 
gigantiško, Kolorade sumontuoto radijo kompiuterio ir transliuoja 
muziką per palydovus. Bent taip tvirtino mano draugai. Juk... — Alisa 
aplaižė sukandžiotą lūpą, į kurios paviršių jau baudėsi ištrykšti 
kraujas. — Juk taip perduodami ir mobiliojo ryšio signalai, tiesa? 
Palydovais. 

— Nežinau, — atsakė Tomas. — Turbūt ilgų nuotolių... ir garantuotai 
transatlantiniai. Manau, koks nors genijus sugebėtų persiųsti klaidingą 
palydovinį signalą ir į mikrobangų bokštus, kurie sustiprina impulsus... 

Klėjus iš karto suprato, apie kokius bokštus šnekama — apie 
plieninius karkasus, aplipusius palydovinėmis lėkštėmis lyg pilkomis 
dėlėmis. Per pastarąjį dešimtmetį jų pridygo visur. 

— Jei aptiktume vietinę stotį — tęsė Tomas, — gal išgirstume 
vertingų pranešimų. Sužinotume, kokių veiksmų imtis ir kur eiti... 

— Aha, o jei impulsas persmelkė ir radijo bangas? — atsiliepė 
Alisa. — Stai kodėl man baugu. Kas bus, jeigu įjungsime grotuvą, ir 
mūsų smegenis pervers signalas, kurį girdėjo mano motina? Arba 
tėvas? O taip, jis taip pat turėjo mobilųjį, visiškai naują, su „kietais“ 
priedais —vaizdo kamera, automatiniu sujungimu, interneto ryšiu, — ir 
savo žaisliuką dievino! — iš merginos gerklės išsprūdo isteriškas 
juokas, sumišęs su sielvarto gaidelėmis. — Kas bus, jeigu mus 


nutvilkys tai, ką jie girdėjo? Mano tėvai ir tie apduję, gatve slinkę 
žmonės? Ar tu išdrįstum taip rizikuoti? 

Iš pradžių Tomas tylėjo. Galop prabilo, atsargiai, lyg norėdamas 
pažiūrėti, kaip bendražygiai sureaguos. 

— Surizikuoti galėtų vienas iš mūsų. Kiti du išeitų iš kambario ir 
palauktų... 

— Ne, — nukirto Klėjus. 

— Meldžiu, tik ne tai, — beveik pro ašaras sušniurkštė mergina. — 
Jūs man reikalingi abudu. 

Stovėdama kambaryje trijulė rijo akimis grotuvą. Klėjus nejučia į 
prisiminė mokslinės fantastikos romanus, skaitytus paauglystėje 
(kartais paplūdimyje, vietoj „Van Halen“ per radiją besiklausant 
„Nirvanos“). Pasaulio pabaigą aprašydavo ne vienas autorius. Po 
tragiškų katastrofų pagrindiniai veikėjai vėl atkurdavo civilizaciją. Jie 
būdavo priversti įdėti daug pastangų, susidoroti su įvairiausiomis 
kliūtimis, tačiau naudodavosi įrankiais bei technologijomis ir savo tikslą 
pasiekdavo. Klėjus nepajėgė atminti nė vienos knygos, kurios veikėjai 
stypsotų miegamajame ir žiopsotų į grotuvą. Anksčiau ar vėliau atsiras 
didvyriu, kurie aptiks kokį instrumentą arba įjungs radiją, pagalvojo jis, 
nes pirmąjį žingsnį vis vien kam nors žengti teks. 

Taip. Bet tik ne šį rytą. 

Kai Klėjus pakėlė „getų sprogdintoją“, įkišo jį į spintą ir uždarė duris, 
pasijuto tarsi būtų išdavęs kažką svarbaus. 

Po valandos „organizuota“ procesija pamažu iširo. Tuo metu budėjo 
Klėjus. Alisa virtuvėje valgė vieną iš sumuštinių, kuriuos trijulė atsinešė 
iš Bostono — sakė norinti juos užbaigti ir tik tada sėsti prie konservuoto 
maisto, nes nežinia, kada vėl bus galima paragauti šviežios mėsos. 
Tomas miegojo svetainėje susiraitęs ant sofos. Klėjus girdėjo 
palaimingą mažylio knarkimą. 

Jis pastebėjo keletą Žmonių, nugoglinusių prieš srautą, besiveržiantį 
rytų kryptimi, ir intuityviai suvokė, kad Zalės gatvėje einančiųjų gretos 
truputėlį pakriko. Iš pradžių Klėjus manė, jog dėl to kalti vakarų pusėn 
svyruojantys tipai, dar labiau paklaikę nei likusieji, bet paskui įbedė 
žvilgsnį į šešėlius. Anksčiau regėti dailūs žuvies griaučių raštai išsiklaipė 
ir netrukus galutinai deformavosi. 

Nūnai dauguma traukė į vakarus, kai kas graužė maistą, išgriebtą iš 
kokios nors bakalėjos, tikriausiai iš „Seifevėjaus“ parduotuvės, kurią 
minėjo Tomas. Pono Skotonio marti, Džudė, spaudė nemenką kibirėlį 
šokoladinių ledų, aptirpusių, nutaškiusių ją nuo kelių iki nosies 
smaigalio. Rudas glajus, ištepliojęs veidą, priminė kosmetiką, kuria 
nusigrimuodavo juodaodžiais apsimetantys muzikantai. Jei ponas 


Potovanis kadaise buvo užkietėjęs vegetaras, tai dabar jis užmiršo bet 
kokius įsitikinimus ir įnirtingai rijo abejomis rankomis gniaužiamus 
žalius jautienos kotletus. Storulis purvinu kostiumu laikė mėsos gabalą 
panašų į atšilusią veršio koją. Kai Džudė Skotoni pabandė ją atimti iš 
apkūnaus vyriškio, pastarasis atsivedėjo ir tvojo kulšimi tiesiai nėščiajai 
moteriai į kaktą. Si susmuko kaip kirvio pentimi pašventintas jautukas. 
Dribo pilvu į asfaltą, tiesiai ant sukežusio ledų kibirėlio. 

Įsidienojus pamišėlių minia sutirštėjo. Netrūko ir smurto atvejų, 
tačiau Šie neprilygo vakarykštiems agresijos protrūkiams. Bent ne čia. 
Signalizacija, kuri vangiai plyšavo „Seifevėjuje“, jau buvo nusigalavusi. 
Tolumoje retsykiais supokšėdavo pavieniai šūviai, bet savo galia jie 
gerokai nusileido driokstelėjimui, sudrebinusiam miesto centrą. Klėjus 
stebėjo, ar nors vienas iš pakvaišėlių bandys brautis į namus, bet jie, 
nors retsykiais užklysdavo į pieveles, nerodė jokio noro vaizduoti 
įsilaužėlius. Tik maklinėjo, kur papuola, kartkartėmis vieni iš kitų 
atimdavo maistą, susipešdavo ar imdavo kandžiotis. Trys ar keturi, 
įskaitant Džudę Skotoni, tysojo ant asfalto negyvi arba be sąmonės. 
Klėjus spėjo, jog didžiuma jų, šiek tiek anksčiau praėjusių palei Tomo 
namą, vis dar slankiojo miesto aikštėje, galbūt šoko gatvėje arba 
dalyvavo „Pirmoje metinėje žalios mėsos valgymo šventėje“ — na ir 
ačiū Dievui. Tačiau keista, kad taip netikėtai išgaravo instinktyvus, 
visus juos vienijęs noras spiestis į pulką. 

Po vidurdienio, kai akių vokai tapo sunkūs it švinas, Klėjus 
nužingsniavo į virtuvę, kur rado Alisą, snūduriuojančią prie stalo, 
nuleidusią galvą ant rankų. Viename delne, tarp suglebusių pirštų, 
raudonavo vaikiškas „Nike“ sportbatukas. Prižadinta mergina pažvelgė į 
jį mieguistomis akimis ir prispaudė savo turtą prie nertinio lyg 
būgštaudama, kad Klėjus mėgins batelį atimti. 

Jis pasiteiravo, ar Alisa sugebėtų kurį laiką pabudėti koridoriaus gale 
neužmigdama poste ir nepapuldama bepročiams į akis. Ji atsakė, kad 
galėtų. Nusprendęs, jog savo Žodį mergaitė tęsės, Klėjus nunešė kėdę 
prie verandos. Alisa trumpam sustojo prie svetainės durų, po sekundės 
tyliai šūktelėjo: 

— Žiūrėk. 

Pažvelgęs per petį jis išvydo katiną, miegantį ant Tomo pilvo, ir 
sukrizeno. 

Mergina atsisėdo ant kėdės, atokiau nuo durų, idant tie, kurie 
nukreiptų akis į namą, jos nepastebėtų. 

— Ei, jie nebesibūriuoja į pulką, — kaipmat pastebėjo pokyčius 
Alisa. — Kas atsitiko? 

— Nežinau. 

— Kiek dabar valandų? 

— Dvidešimt minučių po dvyliktos. 

— Nepameni, kada jie pradėjo spiestis? 


— Ne. — Klėjus stengėsi neprarasti kantrybės, nors akys pačios 
merkėsi. — Gal pusę septynių? Septintą? Nežinau. Koks skirtumas? 

— Būtų didelis, jeigu mums pavyktų suvokti jų veiksmų planą. Kaip 
manai? 

Jis atsakė apie tai pamąstysiąs, kai atsibus. 

— Po kelių valandų prižadink mane arba Tomą. Pakelk anksčiau, 
jeigu įvykiai pakryps netikėta eiga. “ 

— Tokių įvykių tau neužtenka? — liūdnai vyptelėjo ji. — Zygiuok į 
miegamąjį. Tu atrodai išsekęs. 

Užlipęs laiptais į svečių kambarį, Klėjus nusispyrė batus ir griuvo ant 
lovos. Akimirką pagalvojo apie jos Žodžius: jeigu mums pavyktų 
suvokti jų veiksmuplaną. Nejau Alisa kažką užčiuopė? Mažai tikėtina, 
tačiau... 

Saulėtame miegamajame vyravo ramybėje. Išsitiesus tokiame 
kambaryje, labai lengva išmesti iš galvos spintoje glūdintį radiją, kurio 
nedrįsai įjungti. Bet kur kas sunkiau užmiršti, jog tavo žmona, vis dar 
mylima, nors judu ir gyvenate atskirai, gali būti negyva, o dievinamas 
sūnus — išprotėjęs. Antra vertus, Žmogaus organizmas turėjo savo 
reikmiųKas žino, gal maloniam poguliui tinkamas momentas 
nebepasitaikys. Panikos žiurkė krustelėjo, bet dantų neprašiepė, ir 
Klėjus užmigo vos spėjęs sumerkti akis. 

Šįkart jį už peties purtė Alisa. Energingai siūbavo prie kairiojo riešo 
pririštas, šiurpiu talismanu virtęs sportbatukas. Kambaryje tvyrojusi 
šviesa pasikeitė. Pro langą besismelkiantys spinduliai krypo priešinga 
linkme ir buvo priblėsę. Jis gulėjo ant kito šono, maža to, norėjo 
šlapintis, vadinasi, miegojo ganėtinai ilgai. Klėjus atsisėdo ir nustebo, 
netgi pasibaisėjo išvydęs laikrodį, kuris rodė penkiolika minučių po 
šešių. Jis knarkė ilgiau nei penkias valandas. Kita vertus, su miegu 
buvo susipykęs ne vien praėjusią naktjužvakar taip pat negalėjo sudėti 
bluosto, nes nervinosi dėl pokalbio su "Tamsiojo arkliuko“ komiksų 
kompanijos atstovais. 

— Viskas gerai? — paklausė griebdamas ją už riešo. — Kodėl manęs 
neprižadinai anksčiau? 

— Nes tau reikėjo pailsėti, — atsakė Alisa. — Tomas miegojo iki 
dviejų, aš pati nusnūdau iki keturių. Nuo tada budime abu. Leiskis 
žemyn. Pamatysi pritrenkiantį vaizdą. 

— Jie vėl būriuojasi į pulką? Mergina sulinksėjo. 

— Aha, bet šį sykį traukia priešinga kryptimi. Ir ne tik. Eime. Tualete 
jis ištuštino šlapimo pūslę ir nusileido laiptais į pirmą aukštą. Tomas su 
Alisa stovėjo verandos tarpduryje apkabinę vienas kitą per juosmenį. 
Baimintis, jog bepročiai juos pastebės, nevertėjo. Dangų aptraukė 


debesys, ir prieangis nugrimzdo į šešėlius, o lauke tebraukė keletas 
žmonių. Visi judėjo į vakarus, bėgti nebėgo, tačiau kulniavo greitu 
žingsniu. Grupelė keturių pakvaišėlių žygiavo gatve, kilnodami kojas 
virš sudribusių kūnų ir ant žemės nutrenkto maisto, tarp kurio buvo 
matyti iki kaulo apgraužta veršio kulšis, galybė suplėšytų celofaninių 
maišelių, kartoninių dėžučių ir išbarstyti vaisiai bei daržovės. Iš paskos 
sekė šešetukas, drožiantis šaligatviu. Jie tarpusavyje nesižvalgė, bet 
kulniavo tokia lygia greta, kad šiam būreliui praeinant palei Tomo 
namus Klėjui pasidingojo, jog regi vieną žmogų — sutartinai siūbavo 
netgi pamišėlių rankos. Tuos šešis vijosi maždaug keturiolikos metų 
šlubčiojantis, kažką neaiškiai maurojantis vaikinukas. 

— Jie nekreipė dėmesio į negyvus ir gulinčius be sąmonės, — prabilo 
Tomas, — bet padėjo porelei, kuri krutėjo. 

Klėjus žvilgsniu paieškojo nėščios moters, bet jos niekur nepamatė. 

— Ir poniai Skotoni? 

— Jai taip pat. 

— Vadinasi, jie vėl elgiasi kaip normalūs žmonės. 

— Nė nesvajok, — pakratė galvą Alisa. — Vienas vyras, kurį jie 
bandė pastatyti ant kojų, negalėjo paeiti ir porą sykių susmuko. 
Kažkuriam iš pagalbininkų atsibodo vaizduoti skautą, ir jis... 

— Užmušė sužeistąjį, — pabaigė sakinį Tomas. — Bet ne rankomis 
kaip vyrukas iš sodo, o dantimis. Išplėšė gabalą gerklės. 

— Aš pastebėjau, ką jis ketina daryti ir spėjau nusigręžti, bet viską 
girdėjau, — sušniurkštė Alisa. — Jis... žviegė. 

— Nagi, nagi. — Klėjus švelniai spūstelėjo jos ranką. — Aprimk. 

Gatvė beveik ištuštėjo. Pro šalį nukėblino dar pora atsilikėlių. 

Nors išsirikiavę vienoje linijoje, tuodu kaip reikiant raišavo ir sliūkino 
anaiptol ne darniai. 

— Kur jie eina? — paklausė Klėjus. 

— Alisos manymu, kur nors po stogu, — atsiliepė Tomas džiugiu 
balsu. — Kol dar nesutemo. Spėju, kad ji teisi. 

— Bet kur? Po kokiu stogu? Ar jūs matėte, kad jie slėptųsi šito 
kvartalo namuose? 

— Ne, — sutartinai atsakė abu. 

— Niekas iš jų negrįžo, — pridūrė Alisa. — Ne taip kaip rytą. Visa jų 
šutvė įsikūrusi už Maldeno prekybos centro ribų ar netgi toliau. Gal 
apsistojo viešuose pastatuose, tarkim, sporto salėse... 

Mokyklų sporto salės. Tai išgirdęs Klėjus nė kiek neapsidžiaugė. 

— Ar tu matei filmą „Mirusiųjų aušra“? — pasiteiravo Alisa. 

— Taip. Tik nesakyk, jog tau leido jį žiūrėti kino teatre. 

Mergina dėbtelėjo į Klėjų, tarsi jo smegeninėje būtų atsisukę keli 
varžteliai. 

— Viena iš mano draugių turi DVD grotuvą. „Mirusiųjų aušrą“ 


mačiau aštuntoje klasėje, kai pas ją nakvojau. — Senų senovėje, kai 
Laukiniuose Vakaruose paštą pristatydavo raiteliai, o lygumose ganėsi 
gausios bizonų bandos, bylojo Alisos balsas. — Tame filme visi 
negyvėliai — na, bent jau dauguma — prisikėlę grįžo į prekybos centrą. 

Tomas Makortas išpūtė akis ir ėmė juoktis. Ne šiaip sukrizeno, o 
pratrūko kvatoti taip stipriai, jog turėjo atsiremti į sieną. Klėjus net 
pagalvojo, jog vertėtų uždaryti duris, skiriančias verandą nuo 
koridoriaus. To betrūko, kad kikenimą išgirstų lauke svyruojantys 
padarai. Nūnai jis neatsigynė minties apie beprotį pasakotoją iš Edgaro 
Po „Išdavikės širdies“, pasižymėjusį aštria klausa. 

— Jie tikrai ten ėjo. — Alisa įrėmė į šonus rankas. Virš riešo 
šoktelėjo vaikiškas sportbatukas. — Tiesiai į prekybos centrą. — Tomas 
prajuko dar smarkiau. Mažyliui pakirto pakinklius ir jis lėtai susileido 
ant grindų, nė akimirkai nenustodamas plyšauti, teškendamas delnais 
sau per marškinius. 

— Jie mirė... — sušvokštė, — ...bet prisikėlė ir grįžo... į parduotuvę. 
Jėzau Kristau, ar garbusis Džeris F-Falvelis... — jį vėl apėmė isterija. 
Skruostais pasruvo skaidrios ašaros. Susitvardęs Tomas vargais 
negalais užbaigė: — Ar Džeris Falvelis žino, jog rojus yra Niukaslo 
prekybos centre? 

Klėjus taip pat suprunkštė. Kaip ir Alisa, nors mergina akivaizdžiai 
suirzo, kad bendražygis, užuot susidomėjęs jos pastaba arba bent 
geraširdiškai pašmaikštavęs, iškrito iš padų. Bet žmonių juokas 
dažniausiai užkrečia aplinkinius, netgi kai šie rūstauja. 

Visiems trims bemaž aprimus, Klėjus nei iš šio, nei iš to tarė: 

— Jeigu rojus nepanašus į pietines valstijas, aš ten keliauti nenoriu. 

Komentaras vėl kone išvertė juos iš kojų. Vis dar kikendama Alisa 
pareiškė: 

— Jeigu pamišėliai spiečiasi į pulkus ir nakvoja mokyklų sporto 
salėse, normalūs žmonės galėtų susirasti kulkosvaidžius ir iššaudyti 
juos šimtais. 

Pirmasis juoktis liovėsi Klėjus. Jo pavyzdžiu pasekė Tomas, kuris 
įsmeigė akis į merginą ir nuo savo dailiai pakirptų ūselių nusivalė 
drėgmę. 

Alisa linktelėjo tebesišypsodama. Nuo kvatojimo įraudo jos 
skruostai, dėl ko simpatiška paauglė virto tikra gražuole. 

— Net ir tūkstančiais, jeigu jie nutarė susigrūsti toje pačioje vietoje. 

— Jėzau, —išspaudė Tomas. Nusiėmęs akinus ėmė kruopščiai trinti 
stiklus. — Tu nejuokauji. 

— Kalbu apie išgyvenimą, — dalykiškai atsakė Alisa. Nudūrė žvilgsnį 
į sportinį batelį, pririštą prie riešo, pakėlė akis į vyrus ir vėl sukinkavo 
galva. — Mums reikėtų perprasti jų veiksmų planą. Ištirti, ar bepročiai 
tikrai būriuojasi į pulkus ir kuomet tai daro. Jeigu nakčiai visi apsistoja 


vienoje vietoje, privalome sužinoti kur būtent. Nes jei suprasime jų 
elgesį... 

Iš Bostono juos išvedė Klėjus, bet kai po dvidešimt trijų valandų 
trijulė pasišalino iš namo, stovinčio Zalės gatvėje, vadovės pareigas 
neabejotinai perėmė penkiolikmetė Alisa Maksvel. Kuo ilgiau Klėjus 
galvojo apie dabartinę padėtį, tuo mažiau ja stebėjosi. 

Tomas Makortas nestokojo to, ką jo britų kilmės giminaičiai vadino 
narsybe, bet mažylis nebuvo gimęs lyderiu ir niekada toks netaps. Pats 
Klėjus turėjo vedliui reikalingų savybių, bet tą vakarą Alisa pranoko 
naujuosius bičiulius ne vien intelektu ar noru išgyventi: ji prarado 
artimuosius, tačiau įstengė su tuo susitaikyti. Pasitraukiant iš Tomo 
būsto, abu vyrus užgriuvo naujos netektys. Klėjų prislėgė depresija, 
kurią, kaip iš pradžių atrodė, sukėlė sprendimas — deja, 
neišvengiamas — palikti savo piešinių aplanką. Bet vėliau jis suvokė, 
jog siaubą kurstė vaizdai, kurie veikiausiai atsivers prieš akis Kent 
Ponde. 

Nuspėti, kodėl apniuko Tomo fizionomija, daug paprasčiau. Jis nė 
trupučio netroško atsisveikinti su Rafaelu. 

— Atverk duris ir jas paremk, — tarė Alisa — naujoji, tvirtesnė Alisa, 
sulig kiekviena minute vis ryžtingesnė. — Nieko jam nenutiks, Tomai. 

Rafis lengvai susiras maisto. Praeis nemažai laiko, kol katės ims 
badauti arba kol pamišėliai pristigę maisto ims misti katiena. 

— Jis sulaukės, — atsiduso mažylis. Prisėdęs ant kušetės svetainėje, 
įsisupęs į apsiaustą, užsimaukšlinęs minkštą fetrinę skrybėlę, jis atrodė 
elegantiškai, tačiau spinduliavo liūdesį. Rafas murkė ant šeimininko 
kelių ir akivaizdžiai nuobodžiavo. 

— Kaip ir kiti naminiai gyvūnai, — pastebėjo Klėjus. — Pagalvok apie 
šunis — nykštukinius ir milžiniškus. Jie visi iki vieno padvės. 

— Mudu gyvenome kartu ilgą laiką. Nuo tada, kai jis dar buvo 
kačiukas. — Tomas vos sulaikė ašaras. — Ziūriu į jį kaip į laimę nešantį 
talismaną. Nepamiršk, aš turėčiau padėkoti Ratui už išgelbėtą gyvybę. 

— Dabar mes būsime tavo amuletai, — tarė Klėjus, mintyse 
pridurdamas, kad ir jis kartą gelbėjo mažyliui gyvybę. — Ar ne, Alisa? 

— Aha, — patikino ji. Mergina vilkėjo pončą, kurį Tomas iškrapštė iš 
spintos, ir nešėsi kuprinę, nors joje viso labo gulėjo žibintuvėlio 
elementai kartu su tuo klaikiu sportbatuku, pranykusiu nuo jos riešo. Į 
savąjį krepšį Klėjus taip pat įsimetė elementus bei Koulmano lempą. 
Alisa tvirtino, jog nieko daugiau jiems neprireiks. Sakė, kad neverta 
temptis maisto, nes jo bus galima rasti kelyje. — Mes tapome trimis 
muškietininkais, Tomai — visi už vieną ir vienas už visus. O dabar 
drožiame įNikelbių namus, kur pasiieškosime muškietų. 

— Nikersonų, — automatiškai pataisė jis, tebeglostydamas katiną. 


Alisa buvo pakankamai sumani — ir, matyt, užjaučianti, — kad 
neatšautų „koks skirtumas“, tačiau, sprendžiant iš žvilgsnio, jos 
kantrybės taurė tuojau turėjo persipildyti. 

— Tomai, metas eiti, — paragino jį Klėjus. 

— Taip, Žinoma. — Mažylis nuleido Rafą ant kušetės, bet staiga jį 
pakėlė ir pakštelėjo tiesiai į kaktą. Katinas sureagavo į bučinį viso labo 
truputį primerkdamas akis. Vėl padėjęs jį ant sofos Tomas atsistojo. — 
Prie viryklės tau palikau dvigubą maisto porciją, vaikeli, — pratarė. — 
Be to, pilną dubenį pieno ir kitų skanėstų. Galinės durys bus praviros. 
Nepamiršk, kur tavo namai, ir galbūt... ei, galbūt mudu dar susitiksime. 

Kniauklys nušoko ant grindų ir iškėlęs uodegą nuturseno į virtuvę. 
Atgal nė neatsigręžė kaip tikras savo padermės atstovas. 

Įlenktas, pagražintas horizontalia raukšlele, nuo dūrio vietos 
nutįsusia į priešingas puses, piešinių aplankas rėmėsi į svetainės sieną. 
Prieš išeidamas į koridorių Klėjus nukreipė akis ton pusėn, bet atsispyrė 
pagundai jį paliesti. Akimirkai prisiminė ten tūnančius herojus, su 
kuriais taip ilgai gyveno ankštame kabinete ir gerokai erdvesnėse (bent 
pats tuo tikėjo) savo vaizduotės platybėse: burtininką Fleką, miegalių 
Džyną, stryksių Džeką, nuodingąją Selę ir, aišku, patį tamsųjį klajūną. 
Prieš dvi dienas Klėjus neabejojo, kad vieną dienąjie mėgausis 
populiarumu. Dabar pieštiems komikso veikėjams beliko skylė, Žiojinti 
jų gretose, ir katino Rafaelo draugija. 

Mintyse jis išgirdo, kaip miegalius Džynas, išjodamas iš miesto ant 
automatinio eržilo Robio, sušuko: S-sudie bi-bičhdiai. K-kas z-žino, g- 

— Sudie, bičiuliai, — ištarė jis balsu. Tyliai, tačiau nesidrovėdamas. 
Juk atėjo pasaulio pabaiga. Atsisveikinimas, aišku, neįspūdingas, bet to 
turėtų užtekti. Kaip pasakytų miegalius Džynas: Vis ge-geriau nei v-v- 
ožt į a-k-kį surū-rūdiju— jusiu s-s-strypu. 

Klėjus nupėdino paskui Alisą ir Tomą į verandą, į kurios stogelį 
barbeno rudeninio lietaus lašai. 

Tomas slėpė viršugalvį po fetrine skrybėle, Alisa savąjį prisidengė 
pončo gobtuvu, o Klėjui mažylis rado beisbolo kepuraitę su „Red Soks“ 
komandos emblema. Kurį laiką jo plaukai neperšlaps, jei tiktai nejįsilis. 
Net jeigu prapliups kliokti... ką gi, susiieškoti maisto bus įmanoma be 
jokio vargo, kaip pastebėjo mergina. Nuo prieangio pakylos jie įžiūrėjo 
maždaug du kvartalus. Dienos šviesa užleido vietą sunkiai įžvelgiamai 
prieblandai, bet Zalės gatvė atrodė tuščia, neskaitant kelių lavonų ir 
šiukšlių, paliktų telefoninių pamišėlių. 

Kiekvienas iš trijulės nešėsi po peilį, įkištą į savadarbes makštis. Jei 
Tomas neklydo dėl Nikersonų, netrukus jie įsigis rimtesnius ginklus. 


Bent Klėjus taip tikėjosi. Esant reikalui, jis galėtų pasinaudoti 
mėsininko peiliu, tačiau dabar abejojo, ar įstengtų šaltakraujiškai 
suvaryti ašmenis į žmogaus krūtinę. 

Kairėje rankoje Alisa laikė prožektorių. Atsisukusi ji įsitikino, jog 
Tomas taip pat gniaužia žibintuvėlį ir patenkinta linktelėjo. 

— Tvarkelė, — prabilo. — Tu vedi mus įNikersonų namus, teisingai? 

— Taip, — atsakė Tomas. 

— Jei pakeliui ką nors išvysime, pašviesime jiems į veidus. — 
Mergina dirgliai nužvelgė abu vyrus. Klėjus nujautė, kad ji jaudinasi lyg 
prieš svarbų egzaminą mokykloje. Nieko nuostabaus — jų išties laukė 
itin rimtas išmėginimas. k 

— Teisingai, — atsiliepė Tomas. — Tokiu atveju pasakysime: „Cia 
eina Tomas, Klėjus ir Alisa. Mes esame normalūs. Kuo jūs vardu?“ 

— Jeigu jie turės žibintuvėlius, — prasižiojo Klėjus, — galime spėti... 

— Nė velnio, — suniurzgėjo ji. — Anot mano tėčio, prielaidomis tiki 
žiopliai, kurie kiša nagus prie atviro elektros laido. Supratot? Prie-lai- 
do... 

— Supratom, — nutraukė ją Klėjus. 

Alisa perbraukė delnu akis, tik neaišku, ką nusitrynė — lietaus lašus 
ar ašaras. Klėjus nejučia ėmė spėlioti, ar Džonis kur nors rauda 
galvodamas apie savo tėvą. Jis iš visos širdies vylėsi, jog sūnus dar 
pajėgė verkti... ir sugebėjo išsaugoti atsiminimus. 

— Jei tie Žmonės atsilieps ir prisistatys, vadinasi, mums greičiausiai 
niekas negresia, — dėstė mergina. — Tiesa? 

— Tiesa, — patvirtino Klėjus. 

— Aha, — sutiko Tomas šiek tiek išsiblaškęs. Jis stebeilijosi į gatvę, 
kur nebuvo matyti nė gyvos dvasios ir jokių siūbuojančių prožektorių 
spindulių. 

Kažkur tolumoje it petardos sutratėjo šūviai. Oras smirdėjo 
degėsiais, kuriais pradviso nuo ryto. Dėl drėgmės tvaikas sustiprėjo, 
įdomu, pamanė Klėjus, kiek laiko lavonams teks pūti, kol tvankuma, 
išplitusi virš didžiosios Bostono dalies, virs nepakeliamu dvoku. Na, 
jeigu artimiausioje ateityje vyraus šiltos dienos... 

— Jei susidursime su normaliaisiais, o jie paklaus, ką darome ir kur 
einame, koks bus mūsų atsakymas? — neatlyžo Alisa. 

— Mes dairomės išsigelbėjusių Žmonių, — atsiliepė Tomas. 

— Būtent. Nes jie yra mūsų draugai ir kaimynai. Einantys pro šalį, 
jei tik juos sutiksime, norės traukti savo keliu. Vėliau turbūt 
prisijungsime prie normaliųjų — kuo mūsų daugiau, tuo visiems bus 
saugiau. Bet dabar... 

— Dabar privalome rasti ginklų, — užbaigė Klėjus. — Jeigu jų yra. 

Griebkimės darbo, Alisa. 

Mergina apdovanojo ji nerimastingu žvilgsniu. 


— Kas yra? Ko nors nepaminėjau? Nesibaimink, sakyk. Aš žinau, jog 
tesu vaikas. 

Klėjus atsakė kiek begalėdamas kantriau, nors jo nervai vibravo kaip 
pertemptos gitaros stygos. 

— Nieko nėra, širdele. Tiesiog nenoriu stovėti vienoje vietoje. Beto. 
abejoju, ar mes ką nors pamatysime. Dar per anksti. 

— Tikiuosi, tu teisus, — sumurmėjo Alisa. — Mano plaukai 
pasišiaušę, o vienas nagas nulūžęs. 

Abu vyrai padėbsojo į ją sekundę kitą ir galiausiai nusijuokė. Visi 
trys pasijuto geriau. Tvirtesnių tarpusavio ryšių nepajėgė sutraukyti 
netgi tolimesni įvykiai. 

— Ne, — sugokčiojo Alisa. — Ne, aš negaliu. — Dar sykį žiaugtelėjusi 
pridūrė: — Tuojau apsivemsiu. Atleiskit. 

Iš šviesos rato, supančio Koulmano žibintą, ji nėrė į tamsoje 
skendinčią Nikersonų svetainę, kurią su virtuve jungė platus 
skliautuotas tarpduris. Klėjus išgirdo tylų šlumšt, kai mergina suklupo 
ant kilimo. Po pauzės Alisa vėl sužiaugčiojo ir, sprendžiant iš garsų, 
atsikratė skrandžio turiniu. Jam kone palengvėjo. 

— O Jėzau, — išlemeno Tomas. Svokšdamas įkvėpė ir šįkart mažne 
užbliovė drebančiu balsu: — O Jėėėėzau. 

— Tomai. — Klėjus matė, kad svyruojantis mažylis gali bet kurią 
akimirką apalpti. Vargu ar tuo reikėtų stebėtis. Juk tie kruvini palaikai 
priklausė kaimynams, Nikersonams. 

— Tomai! — Jis žengė tarp bendražygio ir dviejų lavonų, drybsančių 
ant virtuvės grindų balose kraujo, kuris atšiauriai baltoje žibinto 
šviesoje atrodė juodas lyg indiškas rašalas. Laisvąja ranka paplekšnojo 
per bičiulio veidą. — Nenuleipk! — pastebėjęs, jog Tomas nebesiūbuoja 
į šonus, prabilo tyliau: — Eik į kambarį ir pasirūpink Alisa. Aš apžiūrėsiu 
virtuvę. š 

— Ką ten veiksi? Cia guli Betė Nikerson, ir jos smegenys... jos 
smegenys ištaškytos... — mažylis garsiai nurijo seilių gniužulą.“— 
Didžioji dalis veido nuplėšta, bet aš atpažįstu mėlyną jos palaidinę su 
baltais taškeliais. O prie centrinės pakylos tyso Haidė. Nikersonų duktė. 
Ją atpažįstu, net ir... — Tomas pakratė galvą, tarsi mėgindamas 
prasklaidyti sąmonėje išsikerojusią siaubo miglą ir pakartojo: —Ką 
ketini ten veikti? 

— Esu tikras, jog pastebėjau tai, ko ieškome. — Klėjų patį pribloškė 
šaltai skambantis jo balsas. 

— Virtuvėje? 

Tomas pabandė žvilgtelėti pro bendražygio šoną, tačiau tas visu 
kūnu užstojo mažyliui vaizdą. 

pasidairykite ginklų. Surikite, jei aptiksite aukso gyslą. Tik nepraraskite 
budrumo. Visai įmanoma, jog namuose slankioja ir ponas Nikersonas. 
Mes galime spėti, kad jis buvo darbe, kai įvyko nelaimė, bet, kaip sako 
Alisos tėtis... 

— Prielaidomis tiki žiopliai, kurie kiša nagus prie atviro elektros 
laido. — Tomas išspaudė šykščią, geibią šypsenėlę. — Aišku. — Jis 
pajudėjo, bet staiga sustojo ir apsisuko. — Man nerūpi, kur mes 
keliausime, Klėjau; aš tik nenoriu likti čia ilgiau nei būtina. Arniui ir 
Betei Nikersonams karštos meilės nejaučiau, bet jie buvo mano 
kaimynai ir elgėsi su manimi kur kas maloniau negu tas idiotas 
Skotonis iš kito kvartalo. 

— Supratau. 

Tomas įjungė žibintuvėlį ir pranyko svetainėje, iš kur netrukus 
atsklido Alisą raminantis jo murmėjimas. 

Giliai įkvėpęs, pakėlęs aukštyn Koulmano lempą, Klėjus žengė 
virtuvėn. Kojas kilnojo atsargiai, kad nejliptų į kraują, išsiliejusį ant 
kietmedžio grindų. Jis sudžiūvo, tačiau teptis padus lipnia, ruda mase 
vis vien nesinorėjo. 

Mergaitė, tysojusi ant nugaros prie centrinės pakylos, buvo gan 
aukšta, tačiau kasytės ir kampuotos kūno linijos liudijo, kad ji dvejais 
ar trejais metais jaunesnė už Alisą. Perkreipta galva, rodės, parodijavo 
klausiamą gestą; iš akiduobių veržėsi negyvos, išsprogusios akys. 
Šiaudų spalvos plaukai — toje galvos pusėje, iš kurios jai trenkė — 
nusidažė tamsiu kaštoniniu atspalviu, kaip ir grindys. 

Motina gulėjo pusiausėda, atsirėmusi į bufetą, į dešinę nuo viryklės, 
kur dunksojo kampinės, iš vyšnios medienos suręstos spintelės. Nuo 
miltų vaiduokliškai pabalo jos rankos. Kruvinos kojos, kurias margino 
įkandimų žymės, tysojo nepadoriai praskėstos. Kartą, prieš 
pradėdamas piešti ribotu tiražu išleistą komiksų knygelę „Grumtynės 
pragare“, Klėjus internete susirado nušautų aukų nuotraukų. Manė, kad 
jos gali praversti darbui, tačiau apsiriko. Sautinės žaizdos kėlė siaubą 
savo beprasmiškumu. Kaip ir vaizdas, atsivėręs Tomo kaimynų 
virtuvėje. Virš kairiosios Betės Nikerson akies išdraskytą kaktos kaulą 
dengė sukrešėjusio kraujo purslai, dešiniosios obuolį moteris taip 
užvertė aukštyn, tarytum prieš mirtį jai būtų magėje pažiūrėti, kas 
vyksta galvoje. Spintelė, į kuriąprieš nusibaigdama šliejosi ponia 
Nikerson, aplipo jos plaukais ir smegenų skysčiu. Virš lavono dūzgė 
kelios musės. 

Klėjaus skrandį sutraukė mėšlungis. Jis pakreipė į šoną galvą ir 
prisidengė bumą. Mintyse liepė sau susitvardyti. Į svetainę nulėkusi 
Alisa jau nustojo vemti — tiesą sakant, dabar jos ir Tomo balsai sklido 
iš namo gilumos — ir jis visiškai netroško, kad merginą vėl imtų tąsyti. 


Galvok apie juos kaip apie manekenus, filmų rekvizitus, įsakė sau, 
nors žinojo šiam nurodymui paklusti nepajėgsiąs. 

Kai Klėjus atsigręžė į negyvėlius, jis pasistengė žiūrėti į kitus 
dalykus, išmėtytus ant grindų. Tai padėjo apmalšinti skrandžio 
spazmus. Ginklą jau matė anksčiau. Jo buožė kyšojo tarp šaldytuvo ir 
vienos spintelės, kitoje erdvios virtuvės pusėje. Išvydus moters ir 
mergaitės lavonus, instinktai paragino nukreipti į šoną akis, ir Klėjaus 
žvilgsnis visai atsitiktinai užkliuvo už pistoleto rankenos. 

Šiaip ar taip, ginklo pirmiausia būčiau ieškojęs čia. 

Jis netgi pastebėjo, kur pistoletas kabojo anksčiau: apkaboje, tarp 
sienoje įmontuoto televizoriaus ekrano ir masyvaus it fabriko agregatas 
konservų atidarytuvo. Tuodu ne tik dievino šaudykles, bet ir naujausias 
technologijas, minėjo Tomas. O prie sienos pritvirtintas ginklas tik ir 
laukiąs, kada galės šokti į tavo ranką... argi tai ne geriausias abiejų 
pomėgių pavyzdys? 

— Klėjau? — tolumoje pasigirdo Alisos balsas. 

— Ką? 

Jo klausimą lydėjo laiptais besileidžiančių kojų bildesys. Po akimirkos 
mergina šūktelėjo iš svetainės: 

— Tomas sakė, jog tu liepei pranešti, jei rasime aukso gyslą Ką tik ją 
aptikome. Poilsio kambarėlyje pamatėme kokį tuziną ginklų Ir šautuvų, 
ir pistoletų. Ant spintelės priklijuotas apsaugos kompanijos lipdukas, 
tad mus greičiausiai suims... juokauju. Ateini? 

— Po minutėlės, širdele. Tik nelįsk į virtuvę. 

— Nesijaudink. Verčiau pats iš ten nešdinkis, kol neapsivėmei. 

Mintys apie pykinimąjau seniai buvo pranykusios iš jo galvos. 

Nikersonų virtuvėje, ant kietmedžio grindų, Klėjus pastebėjo dar du 
objektus. Jis nė kiek nenustebo išvydęs kočėlą — ant centrinės pakylos 
kėpsojo pyragui skirta skarda, tešlos dubuo ir geltona dėžutė su užrašu 
MILTAI. Antrasis daiktas — mėlynomis bei oranžinėmis saulutėmis 
aplipdytas mobilusis telefonas, koks galėjo priklausyti tiktai paaugliui, 
gulėjo greta Haidės Nikerson rankos. 

Sąmonės akimis Klėjus matė, kas čia atsitiko, nors reginys ir kėlė 
pasibjaurėjimą. Betė Nikerson ruošėsi kepti pyragą. Ar ji žinojo, jog 
Bostone, Amerikoje, gal net visame pasaulyje, vyko siaubingi dalykai? 
Galbūt naujienas išgirdo per televizorių. Jeigu taip, vadinasi, televizijos 
kanalai psichogramos neperdavė. 

Užtat ją gavo duktė. O taip. Ir Haidė užpuolė motiną. Ar Betė 
Nikerson bandė atvesti dukrą į protą prieš užsimodama kočėlu ir 
nutrenkdama ją ant grindų? O gal paprasčiausiai smogė? Ne todėl, kad 
savo atžalai užsiplieskė neapykanta, bet iš skausmo ir baimės? Kad ir 
kaip ten buvo, vožtelėjimas Haidės neapramino. Tuo metu Betė vilkėjo 
tiktai palaidinę, jos kojos buvo plikos. 


Klėjus švelniai patraukė žemyn drabužio pakraščius pridengdamas 
neišvaizdžius, namuose dėvimus apatinius. Prieš mirtį moteris juos 
sutepė išmatomis. 

Haidė, kokių keturiolikos, galbūt vos dvylikos metų mergaitė, įniko 
riaumoti beprasmiška kalba, kurią mobiliuosius turėję nelaimėliai 
išmoko tą pačią sekundę, kai savo telefonuose išgirdo Žinutę „Sudie, 
sveikas prote“, ir ėmė stūgauti tokius perlus, kaip žurk,y-yla arba 
tozala-GALIU! Pirmasis smūgis kočėlu išvertė ją iš kojų, bet 
nenokautavo. Išprotėjusi mergaitė puolė graužti motinos blauzdas. Ne 
krimsčioti, o nuožmiai plėšti mėsos gabalus, kartais net iki kaulo, *ntų 
atžymas papildė vaiduokliškos tatuiruotės, kurias, žinoma, paliko 
jaunosios Haidės kabės. Klykdama — garantuotai agoniškai, beveik 
nesuvokdama, kadaro, Betė Nikerson vėl smogė, tik šį kartą stipriau. 
Klėjus kone išgirdo duslų trakštelėjimą, kai lūžo mergaitės kaklas. 
Mylima duktė, susmukusi ant šiuolaikinės virtuvės grindų, prašiepusi 
kabėmis įtvirtintus dantis, ištiesusi ranką link šalia numesto modernaus 
mobiliojo telefono. 

Ar jos motina svarstė, ko griebtis, prieš čiupdama pistoletą, 
išimdama jį iš apkabos, įtvirtintos tarp televizoriaus ir konservų 
atidarytuvo. Kur ginklas velniai žino kiek laiko laukė, kol švarioje, 
puikiai apšviestoje virtuvėje pasirodys įsilaužėlis arba prievartautojas? 
Klėjus taip nemanė. Jo nuomone, Betė Nikerson nė sekundei nedvejojo, 
nes troško pasivyti tolstančią dukters sielą, idant galėtų nedelsdama 
pasiaiškinti, kodėl taip elgėsi. 

Klėjus perėjo virtuvę ir pakėlė ginklą. Iš pradžių tikėjosi, jog toks 
technologiškai pažangių prietaisų fanatikas, kaip Arnis Nikersonas, bus 
apsirūpinęs automatiniu žaisliuku, gal net su lazeriniu taikikliu, tačiau 
viso labo tepamatė senamadišką 45 kalibro „Koltą“. Geriau pagalvojus, 
tuo stebėtis nevertėtų. Zmonai revolveris veikiausiai atrodė patogesnis, 
nes iškilus pavojui jai nebūtų reikėję tikrinti, ar ginklas užtaisytas, iš už 
mentelių bei prieskonių dėžučių žvejoti apkabą arba atlaužti spyną, kad 
pažiūrėtų, ar šovinys įslydęs į lizdą. Ne, laikant rankoje šitą seną 
išperą, pakakdavo vieno mosto, ir būgnas išvirsdavo laukan. Būtent 
taip Klėjus ir padarė. Be jokio vargo. „Tamsiajame klajūne“ teko piešti 
begalę šito ginklo variantų. Įtarimas pasitvirtino —vienas iš šešių lizdų 
buvo tuščias. Jis išpurtė vieną šovinį gerai žinodamas, ką aptiks. Betė 
Nikerson arba jos vyras užtaisė 45 kalibro „Koltą“ neteisėtais 
skeveldriniais šoviniais, „policininkų žudikais“. Nenuostabu, kad jai 
nuplėšė pusę galvos. Keisčiausia, jog iš pastarosios dar kažkas liko. Jis 
pažvelgė į moters lavoną, įsirėmusį į kampinę spintelę, ir pravirko. 

— Klėjau? — riktelėjo Tomas, laiptais kildamas iš rūsio. — Bičiuli, 
Arnis turėjo, ko tik širdis geidžia! Radau automatinį ginklą, už kurio 
saugojimąjis būtų ilgam sėdęs į Volpoulo kalėjimą... Klėjau? Kaip 
laikaisi? 


— Tuojau ateisiu. — Jis pasitrynė akis, spriegė per saugiklį ir užsikišo 
revolverį už diržo. Tuomet nusitraukė peilį kartu su savadarbėmis 
makštimis ir padėjo ašmenis ant spintelės, greta Betės Nikerson, 
tarytum apsikeisdamas su ja ginklais. — Po dviejų minučių. 

— JO-0-0. 

Klėjus išgirdo, kaip Tomas nugarmėjo laiptais į Arnio Nikersono 
ginklinę, ir nusišypsojo, nors skruostais tebevarvėjo ašaros. Atmink 
ateičiai, liepė sau: jei įleisi malonų „žydrą“ vyruką iš Maldeno į kambarį 
pilną šaudyklių, jis ims vograuti „j-0-o-o“ nelyginant Silvesteris 
Stalonė. 

Vienąpo kito atitraukęs stalčius, trečiajame Klėjus aptiko sunkią 
raudoną dėžutę su užrašu: AMERIKOS GYNĖJAS .45 KALIBRAS 
AMERIKOS GYNĖJAS 50 ŠOVINIŲ. Užtaisai slypėjo po indų 
pašluostėmis. Jis įsimetė dėželę į kišenę ir nupėdino pas Tomą bei 
Alisą. Dabar degė noru kuo greičiau iš čia išsinešdinti. Bėda ta, kad bus 
sudėtinga atgrasyti bendražygius nuo mėginimų išsinešti visą Arnio 
Nikersono surinktą ginklų kolekciją. 

Zengęs pro skliautinį praėjimą, Klėjus sustojo, atsigręžė, pakėlė 
Koulmano žibintą ir nužvelgė palaikus. Mėginimai užtempti moters 
palaidinę ant plikų šlaunų nieko nepakeitė. Kad ir kaip pažiūrėsi, 
virtuvėje gulėjo du lavonai, ir jų žaizdos badė akis lyg girto Nojaus 
nuogumas, kai jį pamatė sūnus. Galbūt derėjo kūnus kažkuo pridengti, 
bet kuo visa tai užsibaigtų, pradėjus ieškoti drobulių? Pakurstytų mintis 
apie Saroną? Apie Džonį? 

— Saugok Dieve, — sumurmėjo didžiai abejodamas, kad Viešpats 
įvykdys jo prašymą. Klėjus nuleido lempą ir pasuko link žibintuvėlių 
švieselių, šokinėjančių rūsyje, kur tūnojo Tomas su Alisa. 

21 Porelė segėjo diržus su automatiniais, stambaus kalibro, į dėklus 
sugrūstais pistoletais. Negana to, ant mažylio peties kabėjo šovininė. 

Klėjus nežinojo, juoktis ar verkti. Viena jo dalis geidė šieptis, kita — 
pratrūkti ašaromis. Aišku, pasidavus emocijoms, tuodu pagalvotų, kad 
jį apėmė isterija, ir būtų teisūs. 

Rūsio sieną paįvairino įspūdingų apimčių televizorius. Dar vieną 
ekraną tik truputį mažesnį, kažkuris iš Nikersonų sujungė su 
naujutėlaičiu kompiuterinių žaidimų pulteliu, kuri Klėjus kadaise būtų 
mielai apžiūrėjęs. Gal net pavarvinęs seilę. Kaip atsvara 
technologiniams stebuklams, prie stalo teniso lentos, pačiame kampe, 
dunksojo automatinis patefonas, bet dabar savo kerinčiomis spalvomis 
jis nešvytėjo. Rūsyje, suprantama, kabojo ir dvi įstiklintos ginklų 
spintelės. Tomas ir Alisa užraktų nejudino, tačiau apdorojo vitrinas, 
kurios ant grindų pabiro šukėmis. 

— Fiksatorius Alisa nulaužė veržliarakčiu, — paaiškino Tomas. — 
Iškrapštė jį garaže, pasiknaisiojusi tarp. Arnio Nikersono įrankių. 


— Šitie tėra žaisliukai, — numojo ranka mergina. — Pažiūrėk, ką 
radau už įrankių dėžės įvyniotą į antklodės atraižą. Manau, jog žinau, 
kas tai. Ar aš teisi? — ji pakėlė objektą nuo stalo atsargiai suėmusi už 
metalinės buožės ir įteikė Klėjui. 

— Kad aš apsitriesčiau, — išsprūdo tam. — Juk čia... — jis 
pažvairavo į reljefinį ornamentą, iškilusį virš saugiklio. — Atrodo, jis 
rusiškas. 

— Be abejo, — patvirtino Tomas. — Gal „Kalašnikovas',? 

— Jūs mane pribloškėte. Radote ir šovinių? Turiu omenyje dėžutes, 
kurių užrašai sutampa su ginklo graviūromis. 

— Pustuzinį sunkių dėžučių. Tai kulkosvaidis, ar ne? 

— Galima ir taip pavadinti. — Klėjus spragtelėjo svirtele. — Viena iš 
šitų padalų turbūt Žymi pavienio šaudymo režimą, o kita — automatinę 
ugnį. 

— Kiek kulkų jis išspjauna per minutę? — pasiteiravo. 

— Nežinau, bet spėju, kad reikėtų klausti, kiek kulkų ginklas 
paleidžia per sekundę. 

— Oho, — jos akys suapvalėjo. — Sugebėsi išmąstyti, kaip juo 
šaudyti? 

— Alisa... kertu lažybų, jog naudotis tokiais agregatais mokomi 
šešiolikmečiai fermerių sūnūs. Aišku, kad išmąstysiu. Galbūt 
bandymams teks paaukoti šovinių dėžutę, bet šaudyti tikrai 
išmoksiu. — Meldžiu, Viešpatie, tik neleisk jam sprogti mano rankose, 
pagalvojo. 

— Argi Masačiusetso valstijoje nėra draudžiama laikyti kulkosvaidžių 
namuose? — nusistebėjo mergina. 

— Jau ne, Alisa, — atsakė Tomas rimta veido išraiška. — Metas 
keliauti? 

— Taip, — patvirtino ji ir dirstelėjo į Klėjų, matyt, dar ne visiškai 
apsipratusi su vedlės, priimančios sprendimus, vaidmeniu. 

— Taip, — sutiko jis. — į šiaurę. 

— Neprieštarauju, — tarė Alisa. 

— Aha, — sulinksėjo Tomas. — į šiaurę. Judėkime. 

Prašvitusį lietingą rytą Klėjus, Alisa ir Tomas pasitiko Šiaurės 
Redinge, daržinėje, prijungtoje prie apleistų arklidžių. Pro tarpdurį jie 
išvydo pirmuosius, į pulkus susispietusius pamišėlius, kurie traukė 62- 
uoju keliu į pietvakarius, Vilmingtono kryptimi. Visi kaip vienas vilkėjo 
peršlapusius, apšepusius drabužius. Keli iš apdujėlių pėdino basi. Iki 
vidurdienio jie pranyko. Maždaug ketvirtą, kai debesis pervėrė ištįsę 
saulės spinduliai, vėl pasirodę bepročių būriai nulingavo priešinga 
linkme. Dauguma kažką maumojo, kai kas netgi tiesė pagalbos ranką 
negalintiems išstovėti ant kojų. Siandieną jokių Žmogžudysčių trijulė 
nematė. 

Koks pustuzinis pakvaišėlių vilko masyvius daiktus, kuriuos Klėjus 
bemat atpažino. Vieną jų Alisa ištraukė iš spintos, Tomo svečių 
kambaryje. Visi trys stovėjo aplink jį, bet nedrįso įjungti. 

— Klėjau? — prabilo mergina. — Kodėl jie nešasi griausmadėžes? 

— Nežinau. 

— Man tai nepatinka, — suurzgė Tomas. — Nepatinka, kaip jie 
būriuojasi į pulkus ir kaip padeda vieni kitiems... bet labiausiai 
nepatinka žiūrėti, kai tie maišytgalviai tempia grotuvus. 

— Bet jų tėra keletas... — išsižiojo Klėjus. 

— Pažvelk į ją, ana ten, — nutraukė mažylis, durdamas pirštu į 
vidutinio amžiaus moterį, svyruojančią 62-uoju plentu, rankose 
laikančią radijo imtuvą/kompaktinių diskų grotuvą, dydžio sulig 
svetainės pagalvėle. Spaudė jį prie krūtinės it miegantį vaikelį. Asfaltu 
driekėsi 'aidas, kyšantis iš prietaiso nugarėlės. — Kažkodėl nė vienas 
neneša lempų arba skrudintuvų. O jeigu pamišėliai užprogramuoti taip, 
kad elementais aprūpintų radijo imtuvus, sujungtų šiuos į tinklą ir 
pradėtų transsliuoti tą impulsą, pasąmonei skirtą Žinutę? Kas, jeigu jie 
užsimanė pričiupti Žmones, kurių nepasisekė išvesti iš proto per pirmąjį 
bandymą? 

Jie. Amžinai populiarūs, paranojos pagimdyti „jie“. Alisa iš kažkur 
iškrapštė savo sportbatuką ir dabar nervingai jį gniaužė, bet merginai 
prabilus jos balsas skambėjo ramiai: 

— Vargu ar tu teisus. 

— Kodėl taip manai? — paklausė Tomas. Ji pakratė galvą. 

— Sunku pasakyti. Tiesiog taip atrodo. 

— Moteriška intuicija? — jis šypsojosi, bet ne pašaipiai. 

— Galbūt. Abejonių nekyla dėl vieno dalyko. 

— Kokio? — pasiteiravo Klėjus, nors ir nujautė, ką mergina atsakys. 


— Jie tampa protingesni. Ne pavieniai asmenys, veikiau kaip 
mąstanti visuma. Gal mano pastebėjimas ir beprotiškas, bet jis labiau 
tikėtinas negu mintis, kad pakvaišėliai renka į krūvą gremėzdiškus 
grotuvus, kurių radijai veikia trumposiomis bangomis, užsimanę 
nutrenkti mus į psichopatų šalį. 

— Telepatinis grupinis protas... — mąsliai nutęsė Tomas. Alisa 
nenuleido žvilgsnio nuo mažylio, kol šis svarstė, ar tai gali būti tiesa. 
Klėjus, jau nusprendęs, kad mergina nesuklydo, paskutinį kartą 
žvilgtelėjo laukan. Jis pagalvojo, jog reikėtų iš kur nors gauti kelių 
atlasą. 

Tomas sulinksėjo. 

— Ei, kodėl gi ne? Juk spiestis į pulką verčia būtent telepatinis 
grupinis protas. 

— Tu tikrai taip manai ar tik pataikauji... 

— Tikrai. — Jis ištiesė ranką ir palietė Alisos pirštus, kurie 
nenuilsdami spūsčiojo vaikišką sportinį batelį. — Garbės žodis. Būk 
gera, palik ramybėje tą daikčiuką. 

Merginos veide sušmėžavo vypsnis. Klėjus vėl nusistebėjo, kokia 
Alisa žavinga. Ir kiek nedaug trūksta, kad ji palūžtų. 

— Šieno patalai atrodo viliojančiai, o aš jaučiuosi nusiplūkusi. Pats 
laikas sudėti bluostą ir kaip reikiant išsimiegoti. 

— Aha, atsipūsk, — pritarė Klėjus. 

Jis sapnavo, jog drauge su Šarona ir Džoniu šaunuoliu surengė 
vaišes šalia savo mažojo namelio. Zmona ant pievos patiesė navahų 
antklodę. Jie kramsnojo sumuštinius ir gėrė šaltą arbatą. Staiga dangus 
pajuodo. Pamojusi jam virš peties Šarona sušuko: „Žiūrėk! Telepatai!“ 
Tačiau, kai Klėjus pasuko atgal galvą, jis teišvydo varnų pulką, tokį 
milžinišką, kad paukščių tirštuma užtemdė saulę. Ausų būgnelius ūmai 
pakuteno tilindžiavimas, panašus į „Sezamo gatvės“ motyvą, kuris 
skambėjo iš „Pono Salduko“ ledų furgono. Visgi jis suprato girdįs 
mobiliojo muzikėlę ir savo sapne pašiurpo. Atsigrįžęs pamatė, jog 
Džonis šaunuolis pranyko. Kai paklausė Saronos, kur vaikis dingo — 
apimtas siaubo, jau žinodamas atsakymą, — Žmona pareiškė, kad jis 
nulindo po apklotu, nes norėjo atsiliepti į skambutį. Iš po užtiesalo 
atsklido bumbtelėjimas. Klėjus nėrė paskui sūnų į svaiginantį šieno 
aromatą rėkdamas Džoniui, jog šis išjungtų mobilųjį, ištiesė ranką, bet 
vietoj berniuko užčiuopė tiktai krištolinį rutulį: „Maloniuose 
niekučiuose“ įsigytą prespapjė su pilka pūkų miglele, tvyrančia stiklo 
gilumoje tarytum kišeninis rūkas. 

Tą pačią akimirką košmarą išsklaidė Tomas, energingai papurtęs jį 
už peties ir pranešęs, kad jau po devynių. Padangėse švietė mėnulis, ir 


trijulei atėjo metas leistis į kelionę. Klėjus pirmą sykį gyvenime taip 
džiaugėsi, kad jį prižadino. Apskritai paėmus, sapnas apie bingo 
palapinę teikė kur kas didesnį malonumą. 

Alisa keistai į jį pažvelgė. 

— Kas yra? — pasidomėjo Klėjus tikrindamas, ar nuleido automatinio 
ginklo saugiklį — poreikis tuo įsitikinti tapo antrąja prigimtimi. 

— Tu kalbėjai per miegus. Šaukei: „Išjunk jį, išjunk jį!“ 

— Visi turėjo išjungti savo mobiliuosius, — atšovė Klėjus. — Tuomet 
nelaimės būtų mus aplenkusios. 

— Tačiau kas galėtų atsispirti telefono skambučiui? — paklausė 
Tomas. — Priglaudi zirziantį savo žaisliuką prie ausies... ir tavo 
smegenys virsta drebučiais. 

— Stai taip kalbėjo suknistas Zaratustra, — burbtelėjo Klėjus. Alisa 
juokėsi, kol apsiašarojo. 

Mėnuliui besislapstant už debesų ir vėl nušvintant properšose —kaip 
vaikiškų knygų apie piratus ir užkastus lobius iliustracijose, dingtelėjo 
Klėjui, — jie pasišalino iš arklidžių ir nužygiavo į šiaurę. Tą naktį sutiko 
ir kitus iš savo padermės. 

Nes dabar yra mūsų metas, pamanė Klėjus, permesdamas 
automatinį ginklą iš rankos į ranką. Užtaisytas jis pasirodė besąs 
velniškai sunkus. Telefoniniams pamišėliams priklauso dienos. Kai su 
žimba žvaigždės, laukan išnyrame mes. Tapome savotiškais vampyras. 
Mus ištrėmė į nakties tamsą. Jei tarpusavyje žvalgomės iš arti, vienas 
kitą nesunkiai atpažįstame, nes gebėjimą kalbėti išsaugojome. Iš 
atokiau žiūrėdami į praeivius suprantame, kad jie yra normalūs, 
kadangi dauguma nešasi kuprines ir ginklus. Bet, jeigu mus skiria 
didelis atstumas, įrodyti, jog nevirtome bepročiais, galime tiktai 
mojuodami įjungtais žibintuvėliais. Vos prieš tris dienas mes ne tik 
valdėme Zemą, bet ir jautėmės kalti prieš kitas rūšis, kurias 
sunaikinome siekdami kiaurą parą veikiančios kabelinės televizijos ir 
mikrobanginėje krosnelėje iškeptų spragėsiu siūlomos nirvanos. Dabar 
evoliucijos kelias mus atvedė iki žmonių su prožektoriais stadijos. 

Jis atsisuko į Tomą. 

— Kur jie eina? — paklausė. — Kur pakvaišėliai slepiasi, nusileidus 
saulei? 

Mažylis nudelbė Klėjų šaltu žvilgsniu. 

— Siaurės ašigalyje. Visi elfai išmirė nuo elnių pasiutligės, ir tie 
vyrukai padeda Kalėdų Seneliui, kol užgims nauji jo pagalbininkai. 

— Jėzau, greičiausiai šiandien kažkas ne ta koja nulipo nuo šieno 
kupetos. 

Tomas nė nešyptelėjo. 

— Manęs neapleidžia mintys apie katiną, — prisipažino jis. — Vis 
mąstau, kaip Rafiui sekasi. Tu, žinoma, galvoji, jog elgiuosi kaip idiotas 
sielodamasis dėl naminio gyvio. 


— Ne, — paprieštaravo Klėjus, tačiau pats nerimaudamas dėl sūnaus 
ir žmonos išties manė, kad liūdėti dėl katino — mažų mažiausiai kvaila. 
Kelių atlasą trijulė rado atvirukų ir pažintinių knygelių kioske, vos 
porą šviesoforų turinčiame Balardveilo miestelyje. Jie kulniavo šiaurės 
pusėn ir nūnai džiaugėsi nusprendę likti kaimiškose vietovėse, tarp 93- 

iosios ir 95-osios magistralių. Pakeliui sutikti klajūnai, kurie judėjo į 
vakarus, tolyn nuo 95-ojo kelio, pasakojo apie siaubingas automobilių 
grūstis ir klaikias avarijas. Vienas iš kelių piligrimų, traukiančių rytų 
kryptimi, užsiminė, jog 93-iojoje magistralėje, netoli išvažiavimo į 
Veikfildą, į orą išlėkė autocisterna. Sprogimą lydėję gaisrai ir visa 
virtinė driokstelėjimų pačirškino beveik per mylią nusidriekusią, į šiaurę 
slinkusią mašinų eilę. Jis tikino, esą ten įsivyravo dvokas, kokį galėtų 
kelti pragare kepinami žuvų piršteliai. 

Andoverio priemiestyje Klėjus, Tomas ir Alisa vėl susidūrė su 
prožektoriais nešinais žmonėmis ir išgirdo gandus, kurie dėl nuolatinio 
kartojimo vis labiau panėšėjo į tiesą: Niu Hempširo pasienis uždarytas. 
Valstijos policija iš pradžių šaudydavo ir tik vėliau pateikdavo 
klausimus. „Farams“ nerūpėjo, pamišę jūs ar sveiko proto. 

— Tai viso labo tėra nauja sumauto šūkio, per amžių amžius 
puošusio jų prakeiktus pažymėjimus, versija, — iškošė pagyvenęs 
rūstaus veido vyriškis, su kuriuo trijulei teko šnekėtis. Ant pečių, 
paslėptų po prabangiu apsiaustu, jis buvo užsimetęs nedidelę kuprinę, 
rankoje laikė ilgakotį žibintą. Iš kišenės styrojo pistoleto buožė. — 
Jeigu jūs esate Niu Hempšire, galite nevaržomai čia gyventi. Jei 
užsimanėte atvykti į Niu Hempširą, galite čia padvėsti. 

— Tuo... tuo sunku patikėti, — išsižiojo Alisa. 

— Tikėk, kuo nori, panelyte, — atšovė laikinasis bendražygis. — Aš 
buvau sutikęs keletą žmonių, kaip ir jūs, bandžiusių nusigauti į šiaurę. 
Bet pamatę, kaip „farai“ nupylė nelaimėlius, kurie mėgino įveikti Niu 
Hempširo pasienį, į šiaurę nuo Dansteiblo, visi skubiai pasuko atgal į 
pietus. 

— Kada? — pasitikslino Klėjus. 

— Praėjusią naktį. : 

Nors Klėjui ir magėjo dar šio to paklausinėti, jis prikando LIEZUVĮ. 

Andoveryje rūsčiaveidis vyriškis ir dauguma kitų pakeleivių, 
pėdinusių transporto priemonėmis užkimštu (bet praeinamu) keliu, 
pasuko į 133-iajį plentą, link Lovelo, į vakarų pusę. Trijulė liko 
pagrindinėje miestelio gatvėje — visiškai tuščioje, neskaitant vieno kito 
maisto ieškančio, žibintuvėliais mostaguojančio individo. Jie stovėjo 
nežinodami, ką daryti toliau. 

— Tu juo tiki? — kreipėsi Klėjus į Alisą. 

— Ne, — atsakė ji ir pažiūrėjo į Tomą. Mažylis pakratė galvą. 

— Aš taip pat. To vyruko istorija priminė mitą apie kanalizacijos 
vamzdyne įsikūrusį aligatorių. 


Mergina sulinksėjo. 

— Be telefonų naujienos negali būti perduodamos taip sparčiai. 

— Aha, — patvirtino Tomas. — Naujos kartos miesto legenda. Bet 
neužmirškite, mes kalbame apie valstiją, kurią vienas mano draugas 
praminė Niu Hembezdžiu. Todėl ir manau, kad mums derėtų kirsti) 
sieną kuo atokesnėje vietoje. 

— Vis šioks toks planas, — tarė Alisa, ir jie vėl pajudėjo į kelią, 
žingsniuodami iš miesto vedančiais šaligatviais. 

Andoverio priemiestyje pro išdaužytą IGA prekybos centro vitriną 
laukan žengė vyriškis, prie abiejų smilkinių diržais prisitvirtinęs 
prožektorius. Nepažįstamasis draugiškai pamojavo trijulei ir pasuko link 
jų, laviruodamas tarp išvartytų parduotuvės vežimėlių, pakeliui 
mėtydamas konservuotą maistą į krepšį, panašų į laikraščių išnešiotojo 
kapšelį. Jis sustojo greta pikapo, nuvirtusio ant šono, prisistatė ponu 
Rosku Hentu iš Metueno ir pasidomėjo, kur jie keliauja. Kai Klėjus 
paminėjo Meiną, Hentas palingavo galva. 

— Niu Hempširo pasienis uždarytas. Prieš pusvalandį bendravau su 
dviem vyrais, kurie buvo priversti pasukti atgal. Pasak tos porelės, jie 
bando atskirti telefoninius pamišėlius nuo tokių žmonių kaip mes, bet 
nepervargsta besistengdami. 

— Ar tuodu tikrai savo akimis matė valstijos sienos sergėtojus? — 
paklausė Tomas. 

Roskas Hentas dėbtelėjo į mažylį tarytum manydamas, kad jis 
supaikėjo. 

— Kitų žmonių žodžiais reikia pasitikėti, — atsakė. — Juk dabar 
negali griebtis telefono ir paskambinti kokiai informacinei tarnybai, kad 
įsitikintum, ar jie sako tiesą. — Po pauzės vyriškis tarė: — Zalėje ir 
Našuos miestelyje jie degina lavonus. Kvapas kaip kepto paršiuko. 
Pasak tųdviejų. Man draugiją palaiko penki žmonės, kuriuos veduosi į 
vakarus. Prieš saulėtekį sukarsime keletą mylių. Ta kryptimi driekiasi 
atviras kelias... 

— Bent jūs taip girdėjote, ar ne? — nutraukė pašnekovą Klėjus. 

Hentas nužvelgė jį su švelnia panieka. 

— Aha, girdėjau. Išmintingam Žmogui pakanka ir vieno žodžio, kaip 
tvirtindavo mano motinėlė. Jei neatsisakysite ketinimų drožti į šiaurę, 
kirskite valstijos sieną vidurnaktį. Sutemus pamišėliai lauke 
neslankioja. 

— Mes žinome, — atsakė Tomas. 

Vyrukas su dviem žibintuvėliais, prilipdytais prie smilkinių, praleido 
pro ausis mažylio komentarą ir vėl kreipėsi į Klėjų, kurį akivaizdžiai 
laikė grupės vadovu. 


— Irjie nesinešioja prožektorių. Mostaguokite savo žibintais. 
Kalbėkite. Saukite. Zmonės nuo pasienio supras, kad nesate bepročiai. 
Vargu ar įsileis į valstiją, bet ir nenušaus, jeigu jums šypsosis sėkmė. 

— Pakvaišėliai tampa protingesni, — įsiterpė Alisa. — Jūs tą žinote, 
pone Hentai, tiesa? 

" Roskas Hentas prunkštelėjo. 

— Jie vaikščioja gaujomis ir vieni kitų nebeskerdžia. Sunku pasakyti, 
ar tai liudija apie proto prašviesėjimą, bet vieną dalyką galiu 
garantuoti: jie tebežudo mus. 

Klėjaus veide vyriškis veikiausiai pastebėjo abejonę, nes 
nusišypsojo: 

— Sįryt mačiau, kaip tie išperos pričiupo moterį. Savo akimis, aišku? 

— Taip, — linktelėjo Klėjus. 

— Rodos, numanau, kodėl ji išdygo gatvėje. Tai įvyko Topsfilde, 
maždaug už dešimties mylių nuo Andoverio. Kartu su savo bičiukais 
apsistojau 6-ajame motelyje. Moteris žingsniavo mūsų kryptim.. 
Tiksliau, skubėjo. Kone bėgo. Be paliovos dirsčiojo per petį. Išvydau ją, 
nes negalėjau sumerkti akių. Nors nusišauk, kaip sunku įprasti miegoti 
dienomis. 

Klėjus jau norėjo atsakyti, kad jie visi įprato be didelio vargo, bet 
paskutinę akimirką persigalvojo. Akies krašteliu pastebėjo, kad Alisa 
vėl gniaužia savo talismaną. Jis nė kiek netroško, jog mergaitė 
klausytųsi istorijos, tačiau suprato negalįs nieko pakeisti. Visų pirma 
suteiktos žinios ateityje galbūt išgelbės jiems gyvybę (ir šita 
informacija gerokai patikimesnė nei kalbos apie Niu Hempširo pasienį); 
antra, tokius pasakojimus teks girdėti ne kartą. Gerai į juos įsiklausius, 
gal pavyks suvokti pamišėlių elgseną. 

— Moteris turbūt ieškojo patogesnio prieglobsčio. Išvydo 6-ąjį Motelį 
ir pagalvojo: „Ei, kambarys su lova, visai čia pat, prie „Exxon“ 
degalinės. Vos už kvartalo“. Bet ji nespėjo įveikti nė pusės kelio, kai iš 
už kampo išniro puskvaišių gauja. Jie pėdino... žinote, kaip jie dabar 
žygiuoja. 

Roskas Hentas nukulniavo link pašnekovų įsitempęs ir sustabarėjęs 
kaip alavinis kareivėlis. Ties jo šonu susiūbavo laikraščių išnešiotojo 
krepšys. Telefoniniai pamišėliai slankiojo ne taip, bet trijulė suvokė, ką 
jis mėgino pasakyti. 

— Ir ji... — vyriškis atsirėmė į apverstą pikapą ir abiem delnais 
patrynė savo veidą. — Stai ką jūs privalote suprasti. Nieku gyvu nevalia 
leistis sučiumpamiems arba apsigauti manant, kad jie virsta normaliais 
žmonėmis, nes retsykiais vienam ar kitam atsitiktinai pasiseka 
nuspausti reikiamą nešiojamo grotuvo mygtuką ir įjungti kompaktinį 
diską... 

— Jūs tai matėte? — išpūtė akis Tomas. — Girdėjote? 


— Aha, porą kartų. Antrasis tipas, kuris buvo papuolęs į mano 
akiratį, taip švytavo savo griausmadėže, kad melodija nuolat trūkčiojo, 
bet aš ją kuo puikiausiai girdėjau. Taigi jie mėgsta muziką, gal net 
atgavo vieną kitą šulą... būtent todėl jūs turite išlikti itin atsargūs. 

— Kas nutiko moteriai? — paklausė Alisa. — Tai, kurią jie prigriebė? 

— Ji pabandė apsimesti pamišėle, — atsiliepė Hentas. — Ziūrėdamas 
pro kambario langą pagalvojau: „Saunuole, mergaite. Jei vaidinsi 
įtikinamai ir sugebėsi šiek tiek nuo jų nutolti, smuk į artimiausią namą 
vos tik sulauksi palankios progos“. Nes jie nemėgsta uždarų erdvių. 
Pastebėjote? 

Klėjus, Tomas ir Alisa sutartinai pakratė galvas. 

Hentas linktelėjo. 

— Jie gali eiti po stogu, bet entuziazmu nespinduliuoja. 

— Kaipgi pamišėliai atspėjo, kad moteris — ne iš jų būrio? — 
neatlyžo Alisa. 

— Nežinau. Galbūt užuodė? 

— Arba palietė jos mintis? — spėjo Tomas. 

— Arba neįstengė jų paliesti. — pataisė mergina. 

— Aš nieko apie tai neišmanau, — tarė Roskas Hentas, — bet 
mačiau, kaip bepročiai ją užmušė. Gatvėje sudraskė į gabalus, 
tiesiogine prasme. 

— Kada? — sukluso Klėjus. Pamatęs, kad Alisa svyruoja, skubiai ją 
apkabino. 

— Siandien, devintą ryto. Topsfilde. Todėl, jei susidursite su gauja 
pakvaišėlių, drožiančių Geltonų plytų keliu ir nešančių grotuvus, iš kurių 
griaudės: „Kodėl gi mums nesusidraugavus“... — Hentas niūriai 
nužvelgė trijulę apšviesdamas pašnekovus žibintuvėliais, pritvirtintais 
abipus jo galvos. — Jumis dėtas, nepulčiau prie jų rėkdamas kerno 
šabe [* Kerno šabe — ištikimas drauge (išvertus iš indėnų, tevos 
genties, kalbos)]. 

— Truputį patylėjęs, pridūrė: — į šiaurę taip pat neičiau. Net jeigu 
pasienyje jūsų nenušaus, tik tuščiai sugaišite laiką. 

Pasitarę automobilių aikštelėje, prie IGA prekybos centro, jie vis vien 
pasuko šiaurės pusėn. | 

Klėjus su draugais stabtelėjo netoli Siaurės Andoverio, ant pėsčiųjų 
viaduko, iškilusio virš 495-ojo greitkelio. Debesys vėl sutirštėjo, tačiau 
vienoje properšoje Mėnulis švytėjo pakankamai ilgai, kad jie išvystų 
šešias juostas, užgrūstas nebyliomis transporto priemonėmis. I pietus 
vedančiame kelyje tarytum negyvas dramblys riogsojo apvirtęs 
šešiolikaratis. Aplink jį dunksantys oranžiniai stulpeliai bylojo, jog 
kažkas bent jau simboliškai sureagavo į avariją. Siek tiek tol.au vienas 
greta kito stovėjo du tušti policijos visureigiai. Vilkiko galas juodavo 
nuo degėsių. Trumpalaikė mėnesiena nenutvieskė jokių lavonų. Keletas 


žmonių slinko pakilimu, skiriančiu priešingos krypties juostas, bet netgi 
ten kliūčių nestigo. 

— Reginys šiurpokas, bet savotiškai tikroviškas, ar ne? — 
sumurmėjo Tomas. 

— Ne, — abejingai atsiliepė Alisa. — Man jis labiau primena 
specialius efektus iš vasaros kino hito. Nusipirk kibirėlį spragėsiu, 
griebk „kolą“ ir stebėk pasaulio pabaigą, kuri vaizduojama... kaip tai 
vadinasi? Kompiuterine grafika? Mėlynaisiais ekranais? Na, panašiais 
šūdniekiais. — Ji pakėlė sportbatuką už raištelio. — Stai ko man 
užtenka, kad suvokčiau realybę. Kokio nors mažo daikčiuko, kurį 
galėčiau laikyti rankoje... Ką gi, metas judėti. 

28-ajame greitkelyje irgi netrūko apleistų automobilių, bet jis buvo 
erdvus, palyginti su 495-uoju keliu, ir iki ketvirtos ryto jie priartėjo prie 
Metueno, gimtojo pono Rosko Hento, dvižibinčio, miestelio. Jo šnekomis 
daugiau ar mažiau tikėjo, todėl gerokai prieš saulėtekį susirado 
pastogę. Apsistojo motelyje, įrengtame 28-ojo ir 110-ojo kelių 
sankryžoje. Priešais namelius stovėjo koks tuzinas mašinų, tačiau jos 
irgi atrodė apleistos. Nieko keisto. Abiem plentais keliauti įmanoma, bet 
tiktai pėsčiomis. Klėjus ir Tomas, stypsodami šalia automobilių; 
aikštelės, sumojavo prožektoriais. 

— Mes normalūs! — sušuko mažylis. — Ateiname! 

Statiniai, kurie, anot ženklo, priklausė „Maloniojo slėnio“ užeigai, 
siūlančiai pašildytą baseiną, HBO kabelinę televiziją ir nuolaidas 
grupėms, juos pasitiko tyla. 

— Zygiuojam, — paragino bičiulius Alisa. — Man siaubingai gelia 
kojas. Be to, netrukus prašvis. 

— Ziūrėkit. — Nuo įvažiavimo į motelio kompleksą Klėjus pakėlė — 
kompaktinį diską ir į jį nukreipė Žžibintuvėlio spindulį. Maiklo Boltono 
„Meilės dainos“. 

— O tu sakei, kad jie tampa protingesni, — parodė dantis Tomas. 

— Neskubėk su vertinimais, — atkirto Klėjus. — Juk diskas išmestas, 
tiesa? 

Alisa nušvietė jo įdėklą savuoju prožektoriumi. 

— Kas tas vyrukas? 

— Brangute, — atsiliepė Tomas, — tau verčiau nežinoti. — Jis stvėrė 
kompaktinį diską ir sviedė per petį. 

Bendražygiai išlaužė trijų sujungtų kambarių duris — kuo švelniau, 
kad iš vidaus galėtų jas užšauti skląsčiais. Suvirtę ant patogių lovų 
išmiegojo beveik visą dieną. Ramybės niekas nedrumstė, nors vėliau, 
tą vakarą, Alisa užsiminė lyg ir girdėjusi tolumoje skambančią muziką, 
bet pripažino tikimybę, kad galbūt ją paprasčiausiai susapnavo. 

„Maloniojo slėnio“ vestibiulyje, sudaužytoje vitrinoje, jie rado kur 
kas smulkesnio mastelio negu turimas kelių atlasas žemėlapius. 
Atsargiai, kad nesusipjaustytų rankos, Klėjus išgriebė Masačiusetso ir 
Niu HempSiro žemėlapius. Tuo pačiu momentu išvydo jaunuolį, 
susmukusį už registratūros, nieko nereginčiomis akimis spoksantį į 
tuštumą. Ziūrint į jį, susidarė įspūdis, jog kažkas papuošė lavono bumą 
keistos spalvos korsažu, bet po akimirkos Klėjus susigaudę matąs 
žalsvus, iš skruostų kyšančius smaigalius, kurie savo atspalviu derėjo 
prie šukių, nusėjusių vitrinos lentyną. Zenklelis, prisegtas prie velionio 
krūtinės, skelbė: AŠ ESU HENKAS, PAKLAUSKITE MANĘS APIE SIOS 
SAVAITĖS KAINAS. Dėbsodamas į negyvėlį Klėjus trumpam prisiminė 
poną Rikardį. 

Tomas su Alisa lūkuriavo šalia priimamojo tarpdurio. Laikrodis rodė 
penkiolika minučių po devynių, ir laukėjau buvo įsivyravusi aklina 
tamsa. 

— Kaip sekėsi? — pasiteiravo mergina. 

— Šitie mums pravers. — Jis įteikė Alisai žemėlapius, pakėlė 
Koulmano žibintą, idant bičiuliai galėtų juos perversti, palyginti su kelių 
atlasu ir sudaryti naktinio žygio planą. Galvodamas apie sūnų ir žmoną, 
Klėjus stengėsi išsiugdyti fatalizmo pojūtį nebijoti žvelgti tiesai į akis: 
kas įvyko Kent Ponde, to nepakeisi. Arba Sarona su Džoniu sveiki gyvi, 
arba ne. Galbūt rasti juos pavyks, gal ir ne. Deja, klausytis sveiko proto 
balso ir atsiduoti likimui jam sekėsi ne visą laiką. 

Pajutęs atslenkančią neviltį Klėjus sau pareikšdavo esąs laimės 
kūdikis, nes sugebėjo išgyventi. Gryna teisybė. Tačiau sėkmę atsvėrė 
tas faktas, kad jis buvo Bostone, už šimto mylių į pietus nuo Kent 
Pondo, matuojant atstumą tiesia linija (bet jiems, aišku, teko žygiuoti 
kreivėmis), kai mobiliuosius persmelkė impulsas. Tačiau Klėjus susidūrė 
su gerais, draugų vardo vertais žmonėmis, ir šiuo atžvilgiu jam sekėsi 
labiau nei pakeliui matytiems tipams — vyrukui, kovojusiam dėl alaus 
statinės, apkūniajai religinei fanatikei, ponui Roskui Hentui iš Metueno. 

Viešpatie, jeigu Džonis atsidūrė tavo glėbyje, verčiau gerai juo 
pasirūpink. 

O jeigu telefonas jam buvo pasiekiamas ranka? Tarkim, pastaruoju 
metu berniukas vis dažniau nešdavosi raudoną mobilųjį į mokyklą, nes 
taip elgėsi kiti vaikai? 

Jėzau. 

— Klėjau, kaip tu jautiesi? — pasidomėjo Tomas. 

— Normaliai. Kodėl klausi? 

— Nežinau. Tu mažumėlę... paniuręs. 

— Už registratūros aptikau lavoną. Vaizdas — ne pats maloniausias. 


— Pažvelkite, — Alisa pirštu perbraukė giją, vingiuojančią per 
valstijos sieną ir Niu Hempšire, truputį į rytus nuo Pelhemo, įsiliejančią į 
38-ąjį kelią. — Trasa visai nebloga. Iki jos reikėtų eiti plentu kokias 
aštuonias devynias mylias... — ji mostelėjo į 110-ąjį kelią, kur dulksnos 
migloje blausiai žvilgėjo mašinos ir gudronas. — Ką manote? 

— Puikus pasiūlymas, — atsiliepė Tomas. 

Mergina atsigręžė į Klėjų. Sportbatuko nebegniaužė — turbūt įsimetė 
į kuprinę, — bet aiškiai buvo matyti, kaip norėjo jį suspausti. Gerai, kad 
Alisa neįjunkusi į cigaretes, šmėkštelėjo mintis Klėjaus galvoje, antraip 
ji sudūmytypo keturis pakelius per dieną. 

— Jeigu pasienis saugojamas... — pradėjo ji. 

— Dėl to galėsime nerimauti, kai ten nusigausime, — atsakė Klėjus, 
bet pats nė kiek nesijaudino. Vienaip ar kitaip, į Meiną jis pateks. Net 
jeigu reikės brautis per krūmynus, kaip neteisėtai kertant Kanados 
sieną, kai spalį užsimanydavai pas kaimynus prisirankioti obuolių. Jeigu 
Tomas su Alisa nepanorės prisijungti... ką gi, jis labai apgailestaus, bet 
savo sprendimo nekeis. Nes Klėjus privalo sužinoti, kas atsitiko jo 
šeimai. 

Raudonoji vingri gija, kurią Alisa aptiko „Maloniojo slėnio“ 
žemėlapyje, turėjo pavadinimąDosčio upokšnio kelias, kuris driekėsi 
beveik tuščias. Iki valstijos sienos jie žingsniavo keturias mylias, bet 
tame ruože tepamatė penkis ar šešis apleistus automobilius ir tik vieną 
duženą. Praėjo ir porą namų, kurių languose tvieskė šviesa. Iš jų pusės 
sklido generatorių riaumojimas. Kurį laiką trijulė svarstė, ar nederėtų 
ten užsukti. 

— To betrūko, kad įsiveltume į susišaudymą su kokiu vyruku, 
saugojančiu savo namų židinį, — pasakė Klėjus. — Jei tiktai išvis ką 
nors rastume. Nenustebčiau, jeigu generatoriai užprogramuoti įsijungti, 
kai apygardoje nutrūksta elektros tiekimas, ir jie veiks, kol išeikvos 
kurą. 

— Beje, ką mes darytume, jeigu aptiktume sveiką protą 
išsaugojusius Žmones, ir šie mus įsileistų, nors vargu ar tuomet jie 
elgtųsi protingai? — pridėjo Tomas. — Paprašytume, kad leistų 
skambtelėti jų telefonu? 

Jie pasitarė, gal reikėtų kur nors sustoti ir iš transporto priemonių 
grūsties išvaduoti kokį automobilį (žodžio „išvaduoti“ autorystė 
priklausė Tomui), bet galiausiai visi vieningai sutiko su išsakyta 
nuomone, kad pastangos susirasti ratus nevertos dėmesio. Jeigu 
valstijos sieną iš tiesų sergsti patruliai arba linčiuotojai, būtų kvaila link 
jos artėti sėdus į „Sevį Tahoją“. 

Todėl bendražygiai numygo pėsčiomis. Pasienyje, kaip ir tvirtino 
nuojauta, į jokias kliūtis neįsirėžė. Pamatė tiktai ženklą (nedidelį, 
puikiai tinkantį dvijuosčiam plentui, besirangančiam fermerių krašte) su 
pranešimu JŪS [VAŽIUOJATE Į NIU HEMPŠIRĄ i ir šūksniu SVEIKI 


ATVYKĘ! Aplinkui viešpatavo tyla, kurią mažumėlė prasklaidė lietaus 
lašai, varvantys asfalto juostą supančiuose miškuose, protarpiais 
padvelkiantis švelnus vėjelis ar kokio nors gyvūno šiugždesys. Jie 
trumpam sustojo, perskaitė, kas užrašyta ant ženklo, ir vėl nubraukė 
pirmyn, už nugaros palikdami Masačiusetso valstiją. 

Pojūtis, kad jie liko vieni, išgaravo, kai užsibaigė Dosčio upokšnio 
kelias. Ties ženklu, ant kurio buvo užrašyta 38-ASIS NIU HEMPSIRO 
PLENTAS ir MANČESTERIS —19 ML. 38-ajame trijulė matė vos vieną 
kitą pakeleivį, tačiau persikrausčius į 128-ąjį — platų, nuolaužomis 
užverstą, beveik tiesiai į šiaurę nusidriekusį greitkelį — po pusvalandžio 
bėglių sruvenimas virto nuolatine tėkme. Aplinkiniai dažniausiai 
žingsniavo grupelėmis, susidedančiomis iš trijų keturių narių, kurie, 
kaip pastebėjo Klėjus, nesidomėjo niekuo, išskyrus save. 

Vienu momentus jie susidūrė su moterimi, maždaug 
keturiasdešimties metų, ir dviem dešimtmečiais vyresniu vyriškiu. 
Abudu stūmė parduotuvės vežimėlius. Kiekviename iš šių tūnojo po 
vaiką. Pagyvenusio vyriškio transporto priemonėje gulėjo augus, 
nepatogiai susiraitęs, miegantis berniukas. Klėjui su savo draugija 
bežiūrint į šeimą, nuo vežimo atlūžo ratukas ir kokių septynerių metų 
vaikinukas išvirto ant žemės. Tomas spėjo sugriebti pyplį už peties, 
neleisdamas jam tėkštis į asfaltą iS visų jėgų, tačiau berniukas vis vien 
nusibrozdino kelį. Ir, žinoma, išsigando. Tomas jį pakėlė, bet vaikis, 
išvydęs nepažįstamą žmogų, ėmė ropoti atbulas ir dar labiau įsiverkė. 

— Viskas gerai, ačiū. Aš juo pasirūpinsiu, — tarė vyriškis. Prisėdęs 
šalikelėje pasistengė apraminti mažulį, kuris „pagavo zuikį“ (šią sąvoką 
Klėjus paskutinį kartą girdėjo, kai pats buvo septynerių). 

— Gregoris pabučiuos žaizdelę, ir skausmas atslūgs, — sukuždėjo 
žmogus. Tuomet pakštelėjo į nubrozdintą vietą, o vaikis atrėmė galvą į 
vyro petį vėl pamažu grimzdamas į miego gelmes. Gregoris nusišypsojo 
Tomui bei Klėjui ir linktelėjo. Sprendžiant iš išvaizdos, jis jautėsi 
mirtinai nusiplūkęs. Kitados tikriausiai buvo puikiai sudėtas, geros 
fizinės formos šešiasdešimtmetis, bet dabar atrodė kaip 
septyniasdešimt penkerių metų žydas, kuris sprunka velniop iš vokiečių 
okupuotos Lenkijos. 

— Nieko mums nenutiks, — užtikrino jis trijulę. — Jūs galite eiti savo 
keliu. 

Klėjus išsižiojo norėdamas paklausti: kodėl gi mums nesusijungus? 
Kodėl nesuvienijus jėgų? Ką pasakysi, Gregai? Taip šnekėtų veikėjai iš 
fantastinių romanų, kuriuos teko skaityti paauglystėje. Kodėl mums 
nesuvienijus jėgų? 

— Aha, drožkite, ko laukiate? — suriko moteris, nespėjus jam 
prabilti. Jos vežimėlyje tebepūtė į akį ketverių ar penkerių metų 
mergaitė. Gregorio palydovė užstojo savo turtą, tarytum išsigandusi, 


kad Klėjus arba kažkuris kitas iš trijulės bandys jį pasiglemžti. — 
Manote, jog mes turime kažką, ko jums reikia? 

— Natalija, liaukis, — kantriu, išvargusiu balsu paprašė Gregoris. 

Bet Natalija nesiliovė, ir Klėjus ūmai susiprotėjo, kodėl nemaloni 
scena taip slėgė. Ne todėl, kad ant jo tulžį liejo moteris, kurią dėl 
išsekimo ir siaubo apėmė paranoja. Tai suprantama ir atleistina. Širdį 
spaudė regint praeivius, kurie žygiavo nesustodami, mostagavo 
žibintuvėliais, tyliai burbuliavo savo negausiose grupelėse, retsykiais 
tarpusavyje apsimainydavo lagaminais. Tarp sudužusių mašinų, per 
šiukšles, nulėkė ant motorolerio įsitaisęs padauža, ir žmonės prasiskyrė 
užleisdami jam kelią, bet apmaudžiai murmėdami. Jiems, ko gero, būtų 
nusispjaut, net jeigu vaikis būtų išvirtęs iš vežimėlio ir susilaužęs 
sprandą, o ne nusibrozdinęs koją. Neatsisuktų ir į šalikelėje 
dvėsuojantį, perkrautą kelioninį krepšį velkantį storulį, jei tas, nelauktai 
nutrenktas apopleksijos, išsidrėbtų ant asfalto. Niekas nemėgintų jo 
gaivinti — šiaip ar taip pagalbos telefonu 911 gydytojų jau 
nebeišsikviesi. Nė vienas nesivargino atsigręžti ir riktelėti: „Aha, 
paaiškink jam padėtį, poniute!“ arba „Ei, biče, liepk jai prikąsti liežuvį“. 
Jie paprasčiausi ėjo nesidairydami. 

„„bet mes turime tiktai šituos vaikus. Našta, kurios neprašėme. 

Patys vos įstengiame pasirūpinti savimi. Gregoris turi širdies 
stimuliatorių, ir ką mums reikės daryti, kai išsikraus elementas? O dar 
tie vaikai. Norite vaiko? — ji apsidairė paklaikusiomis akimis. — Ei! Ar 
kas nors iš jūsų pageidaujate vaiko? 

Mergytė pasimuistė. 

— Natalija, tu prižadinsi Poršiją, — papriekaištavo Gregoris. 

Moteris prajuko. 

— Vaje, kokia bėda! Atėjo sumauta pasaulio pabaiga, o jis jaudinasi, 
kad prikelsiu vaiką! — pabėgėlių eitynės nenutrūko nė akimirkai. 

Žmonės nekreipė į šūkaujančią Nataliją jokio dėmesio. Štai, kaip 
mes elgiamės, pagalvojo Klėjus. Stai, kas nutinka, kai mums iš po kojų 
išslysta tvirtas pagrindas. Kai nebelieka filmuojančių kamerų, kai 
neliepsnoja pastatai, 0 Andersonas Kuperis nesako: „GrĮžkime į CNN 
studiją Atlantoje“. Štai, ko sulaukiame, kai dėl sveiko proto stokos 
šalies saugumas priverstas išformuoti savo gretas. 

— Leiskite man paimti berniuką, — tarė Klėjus. — Panešiu jį kol 
rasime kitą vežimą, nes šitas galutinai sulūžo. — Jis žvilgtelėjo į Tomą, 
kuris tik patraukė pečiais ir sulinksėjo. 

— Atstokite nuo mūsų, — iškošė moteris, ir jos rankoje staiga sužibo 
pistoletas. Nors ir nedidelio, turbūt vos 22 kalibro, ginklas visgi galėtų 
mirtinai sužeisti, jeigu kulka kliudytų gyvybiškai svarbų organą. 

Iš abiejų Klėjaus pusių pasigirdo traškėjimas — Tomas su Alisa 
išsitraukė savuosius, iš Nikersonų nusavintus pistoletus ir dabar taikėsi 
į moterį, vardu Natalija. Tokia reakcija irgi pasirodė visiškai natūrali. 


— Nuleiskite ginklą, Natalija, — ramiai prabilo jis. — Mes jau 
judėsime. 

— Kurgi ne, krušena, — atrėžė ji ir laisvosios rankos plaštaka nuo 
akių nusibraukė nepaklusnią plaukų sruogą. Atrodo, nė nepastebėjo, 
kad jaunas vyriškis ir paaugliško amžiaus mergina atstatę į ją 
vamzdžius. Dabar Žmonės į juos žvalgėsi, bet, užuot sustoję, 
paspartindavo žingsnį idant kuo greičiau apeitų konflikto, gresiančio 
kraujo praliejimu, vietą. 

— Eime, Klėjau, — tyliai paragino Alisa suimdama jį už riešo. — Kol 
niekas nežuvo. 

Jie nupėdino pirmyn. Mergaitė nepaleido bendražygio rankos, 
tarytum šis būtų mylimas jos vaikinas. Mes tiesiog užsimanėme 
paslampinėti vidury nakties, pamanė Klėjus, nors nenutuokė, kuri 
dabar valanda, ir dėl to nekvaršino galvos. Jo krūtinėje širdis daužėsi 
kaip pašėlusi. Tomas nuo jųdviejų neatsiliko, bet už pirmo posūkio ėmė 
žingsniuoti atbulas, delne tebegniauždamas pistoletą. Matyt, norėjo 
būti pasirengęs netikėtumams, jei Natalija vis dėlto nuspręstų 
pasinaudoti savo mirtinu žaisliuku. Nes šiuo metu, kai neribotam laiko 
tarpui iš rikiuotės išėjo telefonų linijos, šaudymas į nugarą taip pat 
galėjo tapti mėgstamu Žmonių užsiėmimu. 

Prieš pat aušrą, slinkdami 102-uoju keliu, į rytus nuo Mančesterio, 
jie išgirdo labai tylią muziką. 

— Jėzau, — išlemeno Tomas, sustojęs kaip įkaltas. — Juk čia 
„Drambliuko pasivaikščiojimas“. 

— Kas? — pralinksmėjo Alisa. 

— Instrumentinis kūrinys iš tų laikų, kai degalų galonas kainavo 
ketvirtį dolerio. Priklauso Lesui Braunui ar kažkam panašaus. Mano 
motina turėjo plokštelę. 

Prie trijulės prisigretinę du vyrai stabtelėjo atsipūsti. Jie buvo 
pagyvenę, bet abu atrodė geros fizinės formos. Kaip porelė neseniai į 
pensiją išėjusių paštininką kurie nusprendė pakeliauti po Kotsvoldso 
kalvas, kad ir kur jos būtų, pagalvojo Klėjus. Vienas nešėsi masyvią, 
prie plieninio karkaso pritvirtintą, juosmenį siekiančią kuprinę, kitas 
turėjo krepšelį, kadaruojantį po dešiniuoju petimi. Po kairiuoju kybojo 
ginklas, primenantis 30-to kalibro „Vinčesterį“. 

Zmogus su kuprine pakėlė ranką ir dilbiu nusivalęs prakaitą nuo 
raukšlėtos kaktos pratarė: 

— Tavo mama, sūneli, gal ir klausėsi Leso Brauno versijos, bet šitą, 
labiau tikėtina, dainuoja Donas Kostas arba Henris Mančinis. 


Anuomet jie nesiskundė populiarumo stoka. O dabar užgrojo... — jis 
pakreipė galvą į vaiduokliškų kuždesių pusę. — Kad mane kur, juk ten 
Lorensas Velkas. 

— Lorensas Velkas? — kone su baiminga pagarba išspaudė Tomas. 

— Kas? — paklausė Alisa. . 

— Klausosi, kaip plumpsi dramblys, — nusijuokė Klėjus. Jis jautėsi 
nuvargęs, bet neatsispyrė norui pakvailioti. Džonis susižavėtų tokia 
muzika, toptelėjo mintis jam į galvą. 

Vyriškis su kuprine nudelbė Klėjų truputį paniekinančiu žvilgsniu ir 
atsisuko į Tomą. 

— Būtent, Lorensas Velkas, — patvirtino — Mano akys jau ne tokios 
aštrios kaip jaunystėje, užtat klausa nė kiek nepablogėjo. 

Mudu su Žmona žiūrėdavome jo laidą kiekvieną sumautą šeštadienio 
vakarą. 

— Dodžas irgi puikiai praleisdavo laiką, — pridūrė bendras su 
„Vinčesteriu“, vienintelį kartą įsiterpdamas į pokalbį. Klėjus neturėjo nė 
menkiausio supratimo, ką jis norėjo tuo pasakyti. 

— Lorensas Velkas ir Sampanės orkestras, — pratarė Tomas. — Tik 
pagalvokite. . 

— Lorensas Velkas ir Šampanės muzikantai, — atsiliepė vyriškis su 
kuprine. — Jėzau Kristau. 

— Nepamirškite seserų Lenon ir mielosios Alisos Lon, — pridėjo 
Tomas. 

Tolumoje vaiduoklišką melodiją pakeitė kita. 

— O čia „Kalkuta“, — atsiduso Žmogus su didžiule kuprine. — Ką gi, 
mums laikas judėti. Buvo malonu su jumis praleisti dienos atkarpėlę. 

— Nakties, — pataisė Klėjus. . 

— Ne-e, — krestelėjo galvą pašnekovas. — Sis paros metas tapo 
mūsų dienomis. Nejau nepastebėjote? Geros jums kelionės, vyručiai. 
Tau irgi, jaunoji panele. 

— Ačiū, — sukuždėjo jaunoji panelė, stovinti tarp Klėjaus ir Tomo. 

Kuprinę užsivertęs vyriškis nudrožė pirmyn. Šautuvu apsiginklavęs 
bendras ryžtingai patraukė įkandin. Aplinkui slinko nenutrūkstama 
šokčiojančių žibintuvėlių švieselių, kurios vedė žmones į Niu Hempširo 
gilumą, procesija. Staiga senis su kuprine sustojo ir atsigręžė į trijulę. 

— Ne vėliau kaip po valandos siūlyčiau kur nors pasislėpti, — 
tarė. — Pasiieškokite kokio namo arba motelio. Tikiuosi, žinote apie 
batus? 

— Ką apie juos reikia žinoti? — nesuprato Tomas. 

Vyriškis apdovanojo jį kantriu žvilgsniu, kuriuo veikiausiai 
nudelbdavo visus juokauti mėginančius paikšius. Tolumoje „Kalkuta“ 
užleido vietą polkai. Miglotą lietingą naktį skambantys muzikos garsai 
kėlė šiurpą. Nemalonius pojūčius pakurstė ir apie batus prabilęs, 
milžinišką kuprinę nešantis senis. 


— Kai susirasite kokią užuovėją, savo apavą palikite prieangyje. 
Pamišėliai jo neima, galite dėl to nesijaudinti. Tačiau normalūs praeiviai 
suvoks, kad būstas užimtas, ir pasidairys kito. Tai išgelbėja... — jis 
nudūrė akis į automatinį Klėjaus ginklą, — ...išgelbėja nuo nelaimingų 
atsitiktinumų. 

— Ar jų pasitaiko? — sukluso Tomas. 

— O taip, — su gąsdinančiu abejingumu patvirtino vyriškis. — 
Nelaimių išvengti neįmanoma. Toks jau Žmonių būdas. Bet pastogių yra 
apsčiai, ir jums nėra jokio reikalo veltis į konfliktus. Tiesiog prie durų, iš 
lauko pusės, palikite batus. 

— Iš kur visa tai žinote? — pasidomėjo Alisa. i 

Senis nusišypsojo, ir rūstus jo veidas gerokai prašviesėjo. Ziūrėdami 
netgi trečią nakties atrodė kerinčiai. 

— Kai Žmonės šneka, aš įtempiu ausis. Kai pats kalbu, kartais manęs 
klausosi kiti. Ar tu klauseisi? 

— Taip, — atsakė mergina. — Man visada sakydavo, jog puikiai 
sugebu klausytis. 

— Tuomet perduok mano žodžius klajūnams, kuriuos sutiksi ateityje. 
Užtenka, kad esame priversti taikstytis su jais. — Seniui nereikėjo 
leistis į smulkmenas. Visi be vargo suvokė, ką jis turėjo galvoje. —To 
betrūko, kad imtume vaidytis tarpusavyje. 

Klėjus prisiminė Nataliją, atkišusią 22 kalibro pistoletą. 

— Jūs teisus. Dėkui už patarimą. 

— Dabar groja „Alaus statinės polką“? — paklausė Tomas. 

— Teisingai, sūneli, — atsakė senis su kuprine. — Armoniką traukioja 
Maironas Florenas, tesiilsi jo siela ramybėje. Jums derėtų užsukti į 
Geiteną, mielą kaimelį, daugmaž už dviejų mylių. 

— Jūs irgi ten įsikursite? — pasiteiravo Alisa. 

— O ne, mudu su Rolfu žygiuosime truputį toliau. 

— Kodėl? 

— Todėl, kad galime, jaunoji panele. Kito paaiškinimo neturiu. Geros 
jums dienos. 

Šį kartą nė vienas iš trijulės jam neprieštaravo. Nors abiejų vyrų 
amžius svyravo ties septynių dešimčių riba, jiedu veikiai pranyko iš 
akiračio kulniuodami įkandin spindulio, kuris sklido iš Rolfo, ginkluoto 
senio, žibintuvėlio. R 

— Lorensas Velkas ir Šampanės muzikantai, — neslėpė susižavėjimo 
Tomas. 

— „Drambliuko pasivaikščiojimas“, — nusijuokė Klėjus. 

— Kodėl Dodžas irgi puikiai leisdavo laiką? — panoro sužinoti Alisa. 

— Turbūt todėl, kad galėjo, — atsiliepė mažylis ir pratrūko kvatoti, 
kai ji nutaisė suglumusią veido išraišką. 

Melodijos sklido iš Geiteno, mielo kaimelio, pasak senio su kuprine. 
Muzika negriaudėjo kaip per Bostone vykusį „AC/DC“ siautėjimą, kurį 
Klėjus regėjo paauglystėje — vėliau jam ne vieną dieną spengė 
ausyse, — tačiau vilnijo pakankamai garsiai, kad primintų Pietų Bervike 
drauge tėvais stebėtus vasaros grupių koncertus. Tiesą sakant, jis 
manė muzikos šaltinį aptiksiąs bendrose ganyklose — praskaidrinti 
masinį bėgimą senomis populiariomis melodijomis, paleistomis per 
garsiakalbius, kuriems gyvybę suteikė baterijos elementai, greičiausiai 
sumąstė koks nors pagyvenęs asmuo, o ne telefoninis pamišėlis. 

Geitenas išties turėjo bendrąsias ganyklas, bet jos buvo tuščios, 
neskaitant kelių Žmonių, prožektorių ir Koulmano žibintų šviesoje 
valgančių vėlyvą vakarienę arba ankstyvus pusryčius. Muzika skambėjo 
truputį tolėliau į šiaurę. Dabar Lorensą Velką pakeitė švelnus, kone 
migdantis sopraninio saksofono ūbavimas. 

— Tai Vintonas Marsalis, ar ne? — paklausė Klėjus. Jis ketino 
pasiūlyti kur nors pamiegoti, nes matė, kad Alisa vos pastovi ant kojų. 

— Arba Kėnis G, — atsiliepė Tomas. — Zinai, ką Kėnis G pasakė 
išėjęs iš lifto? 

— Ne, bet neabejoju, jog tu mane apšviesi. 

— „Oho, šita vieta — jėga!“ 

— Tavo juokeliai galutinai pribaigė mano humoro jausmą, — 
sumurmėjo Klėjus. 

— Aš nesupratau, — prisipažino Alisa. 

— Neverta aiškinti, — numojo ranka Tomas. — Klausykite, mums 
reikėtų susirasti prieglobstį. Aš jau nusigalavęs. 

— Mane irgi slegia nuovargis, — linktelėjo mergina, — nors anksčiau 
galvojau, jog dėl futbolo treniruočių esu puikios fizinės būklės. 

— Aha, man taip pat nepakenktų atsipūsti, — sutiko Klėjus. 

Už prekybinio Geiteno rajono Centrinė gatvė, sutampanti su 102- 
uoju plentu, virto Akademijos alėja. Klėjaus tai nestebino, nes 
priemiestyje matytas ženklas skelbė, esą vietinėse apylinkėse įsikūrusi 
istorinė Geiteno akademija, apie kuriąjam viso labo teko girdėti 
miglotus gandus. Rodos, šioji įstaiga buvo viena iš Naujosios Anglijos 
parengiamųjų mokyklų, skirtų vaikams, neišgalintiems susimokėti už 
mokslus Ekseteryje arba Miltone. Įsitikinimas, jog neilgai trukus jie 
sugrįš į „Burger Kings“ užkandinių, duslintuvų taisyklų ir motelių tinklų 
kraštą, išblėso pamačius 102-ąjį kelią supančius malonios išvaizdos 
namelius. Bėda ta, jog daugumą prieangių puošė avalynė — kai kur 
netgi po keturias poras. 

Pėsčiųjų gretos kaip reikiant praretėjo, kai kiti klajūnai pranyko 
namuose, prie kurių laukujų durų nestovėjo batai. Praslinkę pro „Citgo“ 
degalinę ir priartėję prie akmeninių kolonų, iškilusių abipus įvažiavimo į 


Geiteno akademiją, Klėjaus draugija pasivijo priešakyje kulniavusią 
trijulę: du vyrus ir moterį. Visi buvo vidutinio amžiaus. Tie žmonės lėtai 
siūbavo šaligatviu ir apžiūrinėjo kiekvieną namą tikrindami, ar prie 
paradinių jų durų nepadėtas apavas. Moteris pastebimai šlubčiojo, tad 
vienas vyriškis turėjo ją prilaikyti apkabinęs per juosmenį. 

Geiteno akademija stovėjo iš kairės pusės, ir Klėjus suprato, kad 
būtent ten kažkas įjungė grotuvą (nūnai ausis dirgino monotoniška, 
styginiais instrumentais griežiama „Nuskraidink mane į Mėnulį“ versija). 
Jis pastebėjo dar du dalykus. Visu pirma čia Žemę teršė ypač daug 
šiukšlių — suplėšytų maišelių, pusiau suvalgytų daržovių, apgraužtų 
kaulų — ir didžiuma jų apšnerkštė link akademijos vedantį žvyro takelį. 
O antra, ten stovėjo du Žmonės. Ant lazdos parimęs senis ir berniukas 
su žibintu, nuleistu tarp kojų. Daugmaž dvylikos metų vaikis 
snūduriavo atsišliejęs į koloną. Jis vilkėjo drabužius, panašius į 
mokyklinę uniformą: pilkas kelnes, tokios pačios spalvos megztinį ir 
kaštoninį, ornamentu papuoštą švarkelį. 

Kai trijulė, traukianti priešakyje Klėjaus ir jo draugijos, priartėjo prie 
akademijos takelio, senis, užsimetęs ant pečių tvido švarką su 
lopiniuotomis alkūnėmis, suriko veriančiu balsu, kuris bylojo, kad 
„Mane išgirs netgi sėdintys atokiausiame auditorijos kampelyje“: 

— Ei, sveiki! Sveiki, sakau! Gal užsuktumėte pas mus? Pasiūlytume 
jums prieglobstį. Bet svarbiausia, jog mes turime... 

— O mes nieko neturime, ponuli, — atsiliepė moteris. — Neskaitant 
keturių pūslių, kurios iškilo ant mano padų. Po dvi ant kiekvienos. Aš 
vos paeinu... 

— Bet pas mus pilna vietos... — pradėjo senis ir tučtuojau 
užsičiaupė. Matyt, moterį prilaikantis vyriškis jį nutvilkė atšiauriu, 
grėsmingu žvilgsniu. Todėl trijulė praslinko pro takelį, kolonas ir ženklą, 
kabantį ant senamadiškų, geležinių „S“ formos kablių, skelbiantį: 
GEITENO AKADEMIJA. 1846 „Jaunas protas šviečia kaip lempa 
tamsoje“. 

Seniokas pasviro ant savo lazdos, tačiau išvydęs Klėjų, Tomą ir Alisą 
vėl išsitiesė. Jau ketino sušukti, bet persigalvojo, veikiausiai 
nusprendęs, jog praeivius atgraso dėstytojiškos jo manieros, ir lazdos 
galiuku bedė savo bendražygiui į šonkaulius. Berniukas atsimerkė ir 
paklaikusias akis žaibiškai nukreipė į užnugarį — į mūrinius, 
„Nuskraidink mane į Mėnulį“ užgožė tokia pat vangi kažkokios dainos, 
galbūt „Tu mane sužavėjai“, variacija. 

— Džordanai! — subliuvo jis. — Tavo eilė! Pasiūlyk jiems užeiti. 

Vaikis, vardu Džordanas, krūptelėjo, sumirksėjo seniui, ir įbedė akis, 
kuriose atsispindėjo niaurus, nepatiklus žvilgsnis, į artėjančius tris 
nepažįstamuosius. Klėjus pagalvojo apie išprotėjusį zuikį ir miegapelę iš 


„Alisos stebuklų šalyje“. Turbūt tuo kvaršinti galvos nevertėjo, juolab 
kad jis jautėsi labai pavargęs. 

— O, sere, jie niekuo nesiskirs nuo kitų, — palingavo galva 
berniukas. — Ir pas mus apsilankyti nepanorės. Niekas nepriima mūsų 
kvietimo. Pabandysime rytoj. Man jau limpa akys. 

Klėjui, nors ir nusigalavusiam, magėjo sužinoti, ko reikia seniui... 
na, nebent jo ketinimams griežtai paprieštarautų Tomas ir Alisa. 
Smalsumais dalies nulėmė tai, kad pagyvenusio vyriškio bendražygis 
priminė Džonį. Bet labiausiai norą kurstė vaikio suvokimas, jog 
naujajame, anaiptol ne didingame pasaulyje, neatsiras Žmonių, galinčių 
ištiesti pagalbos rankąkad jis ir pagyvenęs vyriškis, į kurį berniukas 
kreipėsi „seru“, tegalėjo pasikliauti savimi. Bet jeigu vaikas teisus, 
greitai nebeliks nieko, ką vertėtų gelbėti. 

— Pirmyn, — paragino senis vėl švelniai stuktelėjęs Džordanui lazdos 
galu. — Pasakyk jiems, jog turime daug laisvos vietos. Mielai 
suteiksime pastogę, bet iš pradžių jiems reikės pamatyti... kažkas 
privalo tai išvysti. Jeigu ir šitie atsisakys, keliausime namo. 

— Gerai, sere. 

— Dėkui, Džordanai. 

Berniukas abejingai nusliūkino link trijulės, dulkai jo batai brūkšėjo 
per žvyrą, iš po megztinio kyšojo išpešiotų marškinių kraštas. Vienoje 
rankoje vaikis laikė tyliai zyziantį žibintą. Jo akis supo juodi ratilai, 
kokie atsiranda ilgą laiką nemiegojusiam Žmogui, plaukų kaltūnai 
meldė vandens ir šampūno. 

— Tomai? — išsižiojo Klėjus. 

— Pažiūrėsime, ko jis nori, — atsiliepė mažylis, — nes matau, jog 
tau knieti... 

— Ponai? Atleiskit, ponai? 

— Sekundėlę, — paprašė Tomas berniuko ir rimtai pažvelgė į 
Klėjų. — Ne vėliau kaip po valandos prašvis. Tikiuosi, tas vyrukas 
teisus sakydamas, jog akademijoje galėsime puikiai pailsėti. 

— O taip, sere, — patvirtino Džordanas. Sprendžiant iš balso, jis nė 
kiek netroško puoselėti tuščių iliuzijų, bet vilties kibirkštis užsižiebė 
širdyje savaime. — Pas mus erdvės netrūksta. Simtai bendrabučio 
kambarių ir dar Citemo namelis. Pernai ten viešėjo Tobijas Volfas. Mes 
klausėmės paskaitos apie jo knygą „Senoji mokykla“. 

— Aš ją skaičiau, — kažkodėl suglumo Alisa. 

— Mobiliųjų neturėję berniukai išsilakstė. Tie, kurie telefonus 
turėjo... 

— Mes žinome, — neleido jam užbaigti mergina. 

— Aš gaunu stipendiją. Gyvenau Holovėjuje. Mobiliojo įsigyti 
neįstengiau. Kai užsimanydavau paskambinti namo, tekdavo naudotis 


+„Mi- 


— Bet tu, Džordanai, juokeisi paskutinis, — tarė Tomas. 

— Taip, sere, — paklusniai atsakė vaikis, tačiau zirziančio žibinto 
šviesoje Klėjus nepastebėjo nė šypsenos užuominos — tiktai liūdesį ir 
nuovargį. — Jeigu eisite su manimi, supažindinsiu jus su direktoriumi. 

Nors pats nusikamavęs, Tomas atsiliepė itin mandagiai, tarytum jie 
stovėtų saulėtoje verandoje, pavyzdžiui per tėvų arbatėlę, o ne 
šiukšlėmis nusėtoje Akademijos alėjoje, penkiolika po keturių ryto. 

— Mums būtų be galo malonu, Džordanai. 

— Šėtono interkomai, štai kaip juos vadindavau, — pareiškė Čarlzas 
Ardajus, dvidešimt penkerius metus vadovavęs anglų kalbos fakultetui 
ir buvęs visos akademijos direktoriumi, kai mobiliuosius persmelkė 
impulsas. Dabar, pasiramstydamas lazdele, jis stebėtinai sparčiai 
klibikščiavo šlaitu aukštyn. Jovalo srauto, užliejusio takelį privengė, tad 
ėjo šaligatviu. Džordanas pėdino šalia ir nenuleido nuo jo budraus 
žvilgsnio. Aiškiai būgštavo, kad senukas neprarastų pusiausvyros. O 
Klėjui kėlė nerimą mintis, kad kopiant į kalvą, nors ir ne stačią, jį gali 
nutrenkti širdies smūgis. 

— Aišku, kalbėdavau nerimtai. Juokaudavau, krėsdavau pokštus, 
komiškai perdėdavau. Bet iš tiesų man niekada nepatiko tie žaisliukai, 
ypač akademinėje aplinkoje. Jei būčiau pareikalavęs uždrausti juos 
mokykloje, visi būtų užprotestavę. Zinote, kaip sakoma: prieš vėją 
nepapūsi. Teisingai? — jis keletą sykių supukšėjo — Per šešiasdešimt 
penktąjį mano gimtadienį mobilųjį padovanojo brolis. Kai nusėdo 
elementas... — vėl pasigirdo pukšėjimas, — ...aparato nebeįkroviau. Ar 
žinojote, jog tie telefonai spinduliuoja radiaciją? Menkučiais kiekiais, 
suprantama, bet vis tiek... kai radiacijos šaltinis taip priartėja prie tavo 
galvos... smegenų... 

— Sere, palaukite, kol nusigausime iki Tonio stadiono, — prabilo 
Džordanas. Jis prilaikė Ardajų, kai šio lazda trumpam, bet grėsmingai 
pakrypo, slystelėjusi ant supuvusio vaisiaus skiltelės. 

— Gera mintis, — sutiko Klėjus. 

— Taip, — atsakė direktorius. — Aš tik... tik norėjau pasakyti, kad 
niekada jais nepasitikėjau. Priešingai nuo kompiuterių. Į tuos 
pasinėriau stačia galva. 

Viršukalnėje pagrindinis takas suskilo į dvi atšakas. Kairioji 
nuvingiavo statinių, greičiausiai bendrabučių, pusėn. Dešinysis driekėsi 
link auditorijų, administracijos pastatų ir tamsoje baltai švytinčio 
arkinio įėjimo, pro kurį sruvo pamazgų bei vyniojamojo popieriaus upė. 
Direktorius Ardajus nusivedė juos prie skliauto, bet į šiukšles stengėsi 
nelipti. Džordanas prilaikė senuką už alkūnės. Muzika (dabar dainavo 
Betė Midler, traukianti „Vėją po mano sparnais“) sklido pro arką, už 


kurios Klėjus pamatė tuzinus kompaktinių diskų, išbarstytų tarp kaulų 
ir tuščių bulvių traškučių pakelių. Jo širdį pervėrė bloga nuojauta. 

— Eee... sere? Direktoriau? Gal mums nederėtų... 

— Viskas gerai, — nuramino Ardajus. — Ar kada žaidėte „muzikines 
kėdes“? Aišku, kad žaidėte. Kol melodija nenutilo, mums nėra ko 
jaudintis. Tik greitai žvilgtelėsime ir keliausime į Čitemo namelį 
direktoriaus rezidenciją. Nuo Tonio stadiono ją skiria ne daugiau kaip 
du šimtai jardų. Garbės žodis. 

Klėjus klausiamai pažiūrėjo į Tomą, kuris netardamas nė žodžio 
patraukė pečiais. Alisa sukinkavo galva. 

Į juos nerimastingai žvelgiantis Džordanas pastebėjo nebylų 
apsimainymą gestais. 

— Jūs privalote tai pamatyti, — pasakė berniukas. — Direktorius 
teisus. Kol savo akimis neišvysite, tol nepatikėsite. 

— Ką mes privalome pamatyti, Džordanai? — pasitikslino mergina. 
Bet vaikis tiesiog įbedė į ją savo jaunas akis. 

— Palaukite, — atsiliepė. 

— Ok, tu, šūdo gare, — nukorė žandikaulius Klėjus. Mintyse žodžiai 
skambėjo kaip gerklingas nuostabos bei siaubo, papildyto žiupsneliu 
įniršio, maurojimas, bet pro lūpas teišsprūdo verksmingas kuždesys. 

Gal todėl, kad, stebint reginį iš taip arti, muzika griaudėjo ne 
silpniau nei per paauglystėje matytą „AC/DC“ koncertą (nors saldžiu 
mergaitišku Debės Būn balsu giedama, net ir visu garsu paleista daina 
„Tu apšvietei mano gyvenimą“ skyrėsi nuo „Pragaro varpų“, kaip 
dangus — nuo žemės). Bet dėl žado praradimo didžiąja dalimi, be 
abejo, kaltas sukrėtimas. Klėjus manė, jog po impulso ir katastrofą 
lydėjusio pasitraukimo iš Bostono jis bus pasiruošęs viskam, tačiau 
akivaizdžiai klydo. 

Geiteno akademija kartu su kitomis parengiamosiomis mokyklomis, 
žinoma, nesižavėjo tokia plebėjiška ir agresyvia sporto šaka kaip 
amerikietiškas futbolas, bet jautė didelį prielankumą europietiškam 
originalui. Tonio stadioną supančiose tribūnose galėjo tilpti ne mažiau 
kaip tūkstantis Žmonių, ir jos buvo išpuoštos vėliavomis, kurios apšiuro 
tik dabar, po kelių lietingų dienų. Tolimajame stadiono gale, įmantrios 
švieslentės viršuje, slinko didžiosios raidės. Tamsoje Klėjus nepajėgė 
įskaityti Žinutės, bet tikriausiai nebūtų jos įžiūrėjęs ir dieną. 
Svarbiausia, šviesos užteko, kad jie įžvelgtų pačią futbolo aikštę. 

Kiekvieną vejos colį dengė telefoniniai pamišėliai, tysantys ant 
nugarų nelyginant sardinės konservų skardinėje, sulipę kojomis, 
klubais ir pečiais, nukreipę veidus į juodą priešaušrio dangų. 


— Viešpatie švenčiausias, — išspaudė Tomas. Lemeno prislopintu 
balsu, nes prie burnos spaudė kumštį. 

— Gaudykit mergaitę! — riktelėjo direktorius. — Ji tuojau apalps! 

— Ne, ne, aš jaučiuosi normaliai, — užtikrino Alisa, bet trūksmingai 
alsuodama įsirėmė į Klėjų, kai tas ją apkabino. Mergina spoksojo į 
stadioną išplėstomis akimis, tačiau šiose atsispindėjo sustingęs 
narkomano žvilgsnis. 

— Jie sugulę ir po atviromis tribūnomis, — tarė Džordanas 
demonstratyviai ramiu balsu, kokiu, Klėjaus manymu, berniukai tikina 
savo draugus esą vikšrai, šliaužiojantys negyvos katės veizolais, 
nekelia jiems jokio pasišlykštėjimo... o paskui susiriečia dvilinki ir ima 
lupti ožius. — Asai su direktoriumi galvojame, jog ten jie guldo 
sužeistuosius, kurie jau nepasveiks. 

— Mudu su direktoriumi, Džordanai. 

— Atleiskit, sere. 

Debė Būn pasiekė poetinį katarsį ir galiausiai užsičiaupė. Stojo tyla, 
bet ją veikiai nutraukė Lorensas Velkas ir Sampanės muzikantai, vėl 
užgroję „Drambliuko pasivaikščiojimą“. Dodžas irgi gerai leido laiką, 
prisiminė Klėjus. 

— Kiek griausmadėžių jie sujungė? — paklausė Ardajaus. — Ir kaip 
sugebėjo tai padaryti? Dėl Dievo meilės, juk tų padarų smegenys 
išvarvėjusios. Jie kaip zombiai! — staiga jam į galvą šovė siaubinga, 
nelogiška, bet kartu įtikinama mintis. — Tai jūsų darbas? Norėjote juos 
apraminti ar... na, nežinau. 

— Nėjo, — sumurmėjo Alisa, tebekiūtodama po saugia Klėjaus 
ranka. 

— Abi jūsų prielaidos klaidingos, — atsakė direktorius. 

— Abi? Aš ne... 

— Jie turbūt dievina muziką, — mąsliai burbtelėjo Tomas. — Į 
pastatus landžioti nemėgsta, bet kompaktiniai diskai gatvėse nesimėto. 

— Nekalbant apie griausmadėžes, — pridėjo Klėjus. 

— Dabar nėra laiko pasakoti. Jau švinta dangus, ir... Džordanai, 
paaiškink jiems. 

Berniukas klusniai išrėžė lyg mokinys, atsakinėjantis pamoką, kurios 
nesupranta: 

— Prieš aušrą visiems vampyrams būtina slėptis po stogu. 

— Teisingai, sulig pirmais gaidžiais. O dabar žiūrėkite. Daugiau nieko 
neprašau. Jūs nenutuokėte, jog tokios vietos egzistuoja? 

— Alisa žinojo, — pakreipė į ją galvą Klėjus. 

Kurį laiką visi stypsojo nejudėdami ir spiginosi į stadioną. Nakties 
tamsa išties ėmė sklaidytis, todėl dabar Klėjus suvokė, kad visi 
bepročiai guli išplėtę akis. Nieko nemato, tiesiog drybso atsimerkę. 

Čia vyksta kažkas negera, pamanė jis. Poreikis spiestis į pulkus 
tebuvo pradžia. 


Kūnų ir bereikšmių veidų (daugiausiai baltų; juk šitas kraštas 
priklausė Naujajai Anglijai) sausakimša veja kurstė baimę, bet nieko 
nereginčios, dausas varstančios akys kėlė iracionalų siaubą. Kažkur 
netoliese užgiedojo paukštis. Gerklę paleido ne gaidys, tačiau 
direktorius vis vien mėšlungiškai krūptelėjo ir susverdėjo. Sįsyk jį 
prilaikė Tomas. | 

— Eime, — paragino svečius Ardąjus. — Čitemo namelis stovi gana 
arti, bet mums metas judėti. Nuo drėgmės visai sustirau. įsikibk man į 
alkūnę, Džordanai. 

Alisa atšlijo nuo Klėjaus, žengė prie senuko ir sustojo iš kitos jo 
pusės. Gan rūsčiai nusišypsojęs direktorius papurtė galvą. 

— Mane gali vesti Džordanas. Dabar mudu rūpinamės vienas kitu, 
tiesa, Džordanai? 

— Taip, sere. 

— Džordanai? — išsižiojo Tomas jiems artėjant prie aukšto, 
pretenzingos išvaizdos, Tiudorų epochai būdingo stiliaus pastato, kurį 
Ardąjus vadino Citemo nameliu. 

— Sere? 

— Tie žodžiai virš švieslentės... aš jų neįskaičiau. Kas ten parašyta? 

— AUKLĖTINIAI, SVEIKI ATVYKĘ Į ABSOLVENTŲ SU SITIKIMO 
VAKARĄ. — Džordanas kone nusišypsojo, bet po akimirkos vėl apniuko 
prisiminęs, jog šiais metais absolventų savaitgalis atšauktas. Jei ne 
nuovargis, gal ir būtų susitvardęs, bet nūnai, prieš pat saulėtekį 
visiems žygiuojant į direktoriaus rezidenciją, kiaurą naktį nemiegojęs, 
mokyklinę uniformą tebedėvintis, paskutinis Geiteno akademijos 
mokinys pratrūko ašaromis. 

— Nepakartojama, sere, — sustenėjo Klėjus, natūraliai, kaip ir 
bendražygiai, perėmęs kreipinį kurį vartojo berniukas. 

— Taip, — pritarė Alisa. — Ačiū. Per savo gyvenimą man dar neteko 
vienu prisėdimu suvalgyti dviejų mėsainių. Bent jau ne tokių milžiniškų. 

Buvo trečia valanda dienos. Jie sėdėjo Citemo namelio verandoje, iš 
kiemo pusės. Carlzas Ardajus — arba direktorius, kaip jį vadino 
Džordanas, — pakepė mėsą ant nediduko dujinio grilio. Senukas 
užtikrino, jog jautiena nepašvinkusi, nes generatorius, tiekęs energiją 
užkandinės šaldikliui, nustojo veikti tiktai vakar, maždaug vidurdienį (ir 
tikrai, paplotėliai, ištraukti iš šaldymo kameros, kurią Tomas su 
Džordanu atnešė iš sandėliuko, vis dar bolavo apsitraukę šerkšnu, 
negana to, savo tvirtumu prilygo ledo rituliui). Anot Ardajaus, kepti 
jautieną ant grotelių bus galima iki penktos valandos, nors sveikas 
protas ragino sėsti prie ankstyvų pietų stalo. 

— Jie užuos kvapus? — paklausė Klėjus. 


— Tarkim, mes nedegame troškimu tą sužinoti, — atsakė 
direktorius. — Teisingai, Džordanai? 

— Taip, sere, — patvirtino vaikis ir suleido dantis į kitą mėsainį. 
Antrąją porciją maumojo lėčiau, bet Klėjus neabejojo, kad berniukas ją 
įveiks. — Turime lindėti tarp keturių sienų, kai jie pabunda, ir tuomet, 
kai grįžta iš miesto. Ten išslenka kiekvieną rytą. Švarina jį lyg 
paukščiai, sulėkę į apsėtą lauką. Taip sako direktorius. 

— Maldene jie būriuodavosi į pulką ir grįždavo namo anksčiau, — 
pastebėjo Alisa. — Tik mes, suprantama, nežinojome, kur yra jų 
namai — Mergina ėmė varstyti akimis padėklą, apkrautą pudingo 
indeliais. — Galiu vieną paimti? 

— Be abejo. — Direktorius stumtelėjo desertus link jos. — Čiupk ir 
mėsainį. Tai, ko nesuvalgysime, vis vien suges. 

Alisa išspaudė dejonę ir palingavo galva, tačiau pudingo indelį prie 
savęs prisitraukė. Jos pavyzdžiui pasekė Tomas, —1 miestą pamišėliai 
visada išlinguoja tuo pačiu laiku, — mąsliai pratarė Ardajus, — bet 
pastaruoju metu atgal iš tikrųjų keliauja vėliau. Įdomu kodėl? 

— Nes priversti ilgiau ieškoti maisto? — spėjo Alisa. 

— Galbūt... — jis paskutinį sykį atsikando mėsainio ir likučius dailiai 
pridengė servetėle. — Pulkų skaičius pastebimai išaugo. 
Penkiasdešimties mylių spinduliu jų yra ne mažiau kaip tuzinas. Iš 
žmonių, žygiuojančių pietų kryptimi, girdėjome, kad pulkai spiečiasi 
Sendaune, Fremonte, Kandijoje. Dienąjie klaidžioja po miestelius, 
turbūt ieško ne vien maisto, bet ir kompaktinių diskų. Vakarėjant 
bidzena ten, iš kur atėjo. 

— Jūs tuo garantuotas? — pasiteiravo Tomas, ištuštinęs vieną 
deserto indelį ir tiesdamas ranką link kito. 

Ardajus papurtė galvą. 

— Aš nieko negaliu garantuoti, pone Makortai. — Žilas, 
susiraizgiusias jo plaukų sruogas (anglų kalbą dėstančiam profesoriui 
būdinga ševeliūra, pamanė Klėjus) Svelniai kedeno popietės vėjelis. 
Dangus išsigiedrijo. Iš verandos atsivėrė puikus vaizdas į akademijos 
teritoriją, kur šiuo metu jie nematė nė gyvos dvasios. Džordanas 
protarpiais užsukdavo už namo, pasidairydavo nuo šlaito, kuris 
nuožulniai leidosi link Akademijos alėjos, grįžęs pranešdavo, jog ten irgi 
viešpatauja ramybė. — Jūs nematėte nė vienos jų poilsiavietės? 

— Ne-e, — atsakė Tomas. 

— Bet mes keliaudavome naktimis, — priminėjam Klėjus. — Dabar 
tamsusis paros metas pateisina savo vardą. 

— O taip, — sutiko direktorius ir mažne svajingai pridūrė: — Kaip Ie 
moyen age. Išversi, Džordanai? 

— Kaip viduramžiais, sere. 

— Saunuolis, — jis patapšnojo berniukui per petį. 


— Pražiūrėti galima netgi stambius pulkus, — tęsė Klėjus. — Jiems 
nė nereikia slėptis. 

— Taip, jie nesislepia, — patvirtino direktorius Ardajus stogeliu 
sudėdamas pirštus. — Bent kol kas. Pamišėliai spiečiasi į pulkus... ieško 
maisto. Kartais grupinės jų sąmonės veikla išsiderina, bet kuo toliau, 
tuo rečiau. 

— Mančesteris sudegė iki pamatų, — netikėtai pakeitė temą 
Džordanas. — Mes net iš čia regėjome liepsnas, ar ne, sere? 

— Taip, — sulinksėjo direktorius. — Buvome liūdno ir gąsdinančio 
vaizdo liudininkais. 

— Ar tiesa, jog tuos, kurie mėgina nusigauti į Masačiusetsą, 
pasienyje nušauna? — paklausė berniukas. — Taip kalba Žmonės. Pasak 
jų, tokie pavojai negresia tiktai kelyje į Vermontą. 

— Skiedalai, — numojo ranka Klėjus. — Panašius gandus girdėjome 
ir apie Niu Hempširo sieną. 

Džordanas akimirkai išpūtė akis ir prapliupo juoktis. Ramų orą 
suvirpino tyras, žavingas garsas. Staiga tolumoje pokštelėjo šūvis. 
Kažkur arčiau nuaidėjo įtūžio arba siaubo kupinas riaumojimas. 

Vaikis užsičiaupė. 

— Kodėl sutemus jie nugrimzta į tokią keistą būseną? — prabilo 
Alisa. — Ir kam reikalinga muzika? Ar naktimis jos klausosi visi pulkai? 

Direktorius pažvelgė į berniuką. 

— Aha. — atsiliepė tas. — Bet tik lėtas melodijas. Jokio roko, kantri 
ar... 
— Ir jokių klasikinių kūrinių, — įsiterpė Ardajus. — Nieko, kas 
reikalauja susikaupimo. 

— Tai jų lopšinės, — paaiškino vaikis. — Taip manome asai su 
direktoriumi. 

— Mudu su direktoriumi, Džordanai. 

— Mudu su direktoriumi, sere. 

— Mes iš tikrųjų taip galvojame, — tarė Ardajus. — Nors įtariu, kad 
muzika ne vien skirta jiems apraminti. O taip, ne vien. 

Klėjus suglumo, nes nenutuokė, ko tikėtis. Iš bendražygių veidų 
pamatė, kad juos užvaldė panašus jausmas — sąmyšis, kurį papildė 
nenoras klausytis pratęsimo. 

Senukas palinko į priekį. 

— Ar galėčiau kalbėti atvirai? Aš privalau būti atviras. Toks jau mano 
papratimas. Prašysiu jūsų pagalbos, nes noriu įgyvendinti vieną šiurpą 
keliantį sumanymą. Manau, tam daug laiko neturime. Greičiausiai nieko 
doro nepešime, bet., kas žino? Mes gi nė neįsivaizduojame, kokį ryšį 
palaiko jų, hmm... pulkai. Kad ir kaip ten būtų, aš neketinu sudėjęs 
rankas žiūrėti, kaip tie... padarai... gviešiasi užgrobti ne tik mano 
mokyklą, bet ir dienos šviesą. Atlikti užduotį savo jėgomis, deja, 
neįstengčiau. Aš esu per senas, o Džordanas — pernelyg jaunas. Sunku 


pasakyti, kuo tapo toji govėda paklaikusių individų, tačiau jie neseniai 
buvo žmonės. Nieku gyvu neleisčiau berniukui to stebėti. 

— Aš sugebėsiu įvykdyti savo pareigą, sere! — užprotestavo vaikas. 
Rėžė žodžius ryžtingai, pagalvojo Klėjus, kaip musulmonas paauglys, 
užsijuosęs sprogmenų prikimštą savižudžio diržą. 

— Reiškiu pagarbą tavo narsai, Džordanai, bet verčiau nereikia. — 
Direktorius apdovanojo berniuką maloniu žvilgsniu, bet kai atsigręžė į 
kitus iš jo akių padvelkė šaltis. — Jūs nešiojatės gerus ginklus. Aš 
teturiu vienvamzdį 22 kalibro šautuvą. Nė nežinau, ar jis veikia, nors 
vamzdis atsilaužia — aš tikrinau. Net jeigu ginklas tebėra tinkamas 
naudojimui, nenustebčiau, jeigu jis atsisakytų šaudyti mano turimais 
užtaisais. Tačiau mūsų automobilių parke įrengtas degalų siurblys, o 
benzinas galėtų nutraukti jų gyvybes. 

Jis pamatė, koks siaubas perkreipė klausytojų veidus, nes sukinkavo 
galva. Klėjui direktorius nebeatrodė panašus į mielą senąjį poną Cipsą 
[* Filmo „Sudie, pone Čipsai“ (1939 m.) veikėjas], buvęs internatinės 
mokyklos mokytojas ir direktorius... Dabar Ardajus labiau panėšėjo į 
puritoniškų pažiūrų, iš aliejiniais dažais tapyto paveikslo žvelgiantį 
senolį, kuris nė nemirktelėdamas grandinėmis sukaustytą prasižengusį 
žmogų. Arba lieptų ant laužo sudeginti moterį apkaltinęs ją 
raganavimu. 2 

Linktelėjimas buvo skirtas Klėjui. Sis nė trupučio tuo neabejojo. 

— Aš žinau, ką sakau. Ir suprantu, kaip skamba mano žodžiai. Bet 
mes ne žudysime, o naikinsime kenkėjus. Jūsų priversti, aišku, negaliu. 
Kad ir kaip susiklostys įvykiai — padėsite juos sudeginti ar ne — 
paprašysiu jūsų perduoti kitiems... 

— Kam? — išvebleno Alisa. 

— Visiems, sutiktiems kelyje, panele Maksvel. — Jis pasviro virš 
savo mėsainio likučių, svilindamas trijulę mažutėmis, veriančiomis 
negailestingo teisėjo akimis. — Papasakokite, kas čia vyksta — kalbu 
apie žmones, per šėtono interkomus išgirdusius žinutes iš pragaro. Kol 
dar ne vėlu, tai išgirsti privalo kiekvienas, iš kurio atimta galimybė 
džiaugtis dienos šviesa. — Ardajus delnu perbraukė apatinę savo veido 
dalį, ir Klėjus pamatė, jog pašnekovo pirštai mažumėlę virpa. Dėl 
drebulio, be abejo, lengviausia apkaltinti senatvę, bet anksčiau jis, 
regis, direktoriaus nekratė. — Mes baiminamės, kad gana greitai nieko 
nebeįstengsime pakeisti. Ar ne, Džordanai? 

— Taip, sere, — berniukas akivaizdžiai kažką žinojo, nes jo veide 
atsispindėjo siaubas — Kas? Kas čia dedasi? — paklausė Klėjus. — Jūsų 
užuominos kažkaip siejasi su muzika ir sujungtomis griausmadėžėmis? 

Direktorius nukorė pečius, ūmai prislėgtas nuovargio. 

— Grotuvai nesujungti, — paaiškino. — Negi nepamenate, kaip 
sakiau, kad abi jūsų prielaidos klaidingos? 

— Pamenu, bet nesumojau, ką norėjote tuo pa... 


— Kompaktinis diskas įdėtas tiktai į vieną, anot jūsų, griausmadėžę. 
Kaip tvirtina Džordanas, rinkinys dainų, kurios nuolat kartojamos. 

— Mes tikri laimės kūdikiai, — sumurmėjo Tomas, bet Klėjus beveik 
negirdėjo, ką sako mažylis, mėgindamas įsisąmoninti Ardajaus 
žodžius — grotuvai nesujungti. Ne, to negali būti. 

— Jūsų minėtosios griausmadėžės supa stadioną, — tęsė 
direktorius. — Veikia visos iki vienos. Naktį į akis aiškiai krenta 
raudonos jų lemputės... 

— Taip, — įsiterpė Alisa, — aš mačiau švytinčius taškelius, bet 
nesupratau, ką jie reiškia. 

— ...tačiau aparatuose nieko nėra — nei kompaktinių diskų, nei 
kasečių, — ir jokie laidai jų nejungia. Tie grotuvai funkcionuoja kaip 
vykdomieji mechanizmai, kurie retransliuoja manipuliatoriaus 
skleidžiamus garsus. 

— Muzika sklinda ir iš pamišėlių bumų, jei tik jos pražiotos, — 
pratarė Džordanas. — Ji labai tyli... kaip kuždesys... bet girdima. 

— Ne, — nukirto Klėjus. — Tavo vaizduotė, vaikeli, pernelyg laki. 

— Aš pats negirdėjau jų šnabždesių, — prisipažino Ardajus. — Antra 
vertus, mano klausa gerokai susilpnėjusi, palyginti su tais laikais, kai 
mėgavausi rokenrolu... kai buvau Džyno Vinsento ir „Blue Caps“ 

gerbėju. Ziloje senovėje, kaip pasakytų Džordanas ir jo draugai. . 

— Jūs priklausote labai senai mokyklai, sere, — oriu ir prieraišumą 
išduodančiu balsu pastebėjo berniukas. 

— Gryna teisybė, — pritarė direktorius, paplekšėjo vaikiui per petį ir 
atsisuko į trijulę. — Jei Džordanas tvirtina girdėjęs... aš juo tikiu. 

— Tai neįmanoma, — neatlyžo Klėjus, — jei nėra siųstuvo.... 

— Jie atstoja siųstuvus, — atsakė senukas. — Regis, išsiugdė tokį 
gebėjimą, kai juos persmelkė impulsas. 

— Minutėlę. — Tomas kilstelėjo ranką it eismo reguliuotojas, nuleido, 
bet, kai išsižiojo, vėl ją pakėlė. Džordanas įdėmiai į jį žiūrėjo įsitaisęs 
šalia direktoriaus Ardajaus, sąlyginai saugioje vietoje. Galop mažylis 
paklausė: — Jūs šnekate apie telepatiją? 

— Spėju, tai ne les mot juste, kitaip tariant, tinkamas žodis, jei 
kalbėtume apie šį konkretų fenomeną — atsiliepė direktorius. — Bet 
kam tie formalumai. Galėčiau kirsti lažybų iš visų mėsos paplotėlių, 
kurie liko mano šaldymo kameroje, kad tarpusavio pokalbiuose 
„telepatijos“ sąvokąjau minėjote anksčiau, kai mes dar nebuvome 
susipažinę. 

— Ir jūs laimėtumėte dvigubus mėsainius, — sukinkavo galva Klėjus. 

— Gal ir taip, bet poreikis spiestis į pulką — visai kas kita, — 
paprieštaravo Tomas. 

— Nes?.. — klausiamai nutęsė Ardajus. 

— Nes, na... — Tomas nesumąstė, kaip užbaigti, ir Klėjus suprato 
kodėl. Nes tai anaiptol ne kita. Zmonėms nebūdinga burtis į pulkus. Jie 


suvokė elementarią tiesą dar tuomet, kai stebėjo mechaniką Džordžą, 
per Tomo veją kulniuojantį į Zalės gatvę, įkandin moteriškos giminės 
žmogystos, užsitempusios purvinas kostiumines kelnes. Tuodu siūbavo 
taip arti vienas kito, kad jis lengvai galėjo krimstelėti moteriai į 
sprandą, tačiau dantų nešiepė. Kodėl? Todėl, kad kandžiojimosi etapas 
baigėsi, ir telefoniniai pamišėliai ėmė spiestis į pulkus. 

Bent jau liovėsi puldinėję saviškius. Nebent... 

— Profesoriau Ardajau, iš pat pradžių jie žudė visus, kurie 
pakliūdavo po ranka... 

— Taip, — sutiko direktorius. — Mums labai pasisekė, kad 
išsigelbėjome, tiesa, Džordanai? 

Berniukas sudrebėjo ir linktelėjo. “ 

— Aplinkui lakstė vaikai. Netgi kai kurie mokytojai. Zudė, 
kandžiojosi, burbuliavo beprasmiškus garsus... Aš pasislėpiau viename 
iš šiltnamių. 

— O aš tūnojau šito namo mansardoje, — pridūrė direktorius, ir pro 
langelį stebėjau, kaip mano mylima akademija ritasi velniop, tiesiogine 
žodžio prasme. 

— Išsigelbėjusieji bėgo į miestą, — pasakojo Džordanas. — Dabar 
daug kas iš jų grįžo. Įsikūrė ana ten. — Jis pakreipė smakrą stadiono 
kryptimi. 

— Ir kokias išvadas mes turėtume padaryti? — paklausė Klėjus. 

— Manau, jūs pats žinote, pone Ridelai. 

— Klėjau. 

— Tebūnie Klėjau. Man rodos, dabartinius įvykius galima pavadinti 
laikina anarchijos stadija. Sakyčiau, mes stebime karo pradžią. Karo, 
kuris tęsis itin trumpą laiko tarpą ir bus siaubingai šlykštus. 

— Ar tik jūs neperdedate... 

— Nieko panašaus. Galiu kliautis tik savo pastebėjimais — savo ir 
Džordano, bet norėčiau atkreipti dėmesį į tą faktą, jog šalia mūsų 
apsistojo itin gausus pulkas. Mes ne sykį regėjome, kaip jie traukia į 
miestą, keliauja atgal ir... tarkim, ilsisi. Pamišėliai nustojo pjautis 
tarpusavyje, bet tebežudo „normaliesiems“ priskiriamus žmones. Man 
asmeniškai tai asocijuojasi su karo padėtimi. 

— Jūs išties matėte, kaip jie žudo normaliuosius? — paklausė Tomas. 
Greta jo įsitaisiusi Alisa iš kuprinės iškrapštė vaikišką „Nike“ 
sportbatuką. 

Direktorius įbedė į mažylį niaurų žvilgsnį. 

— Taip. Deja, matė ir Džordanas. 

— Mes niekuo negalėjome padėti, — suniurnėjo berniukas 
ašarotomis akimis. — Jų paprasčiausiai per daug. Į akademijos 
teritoriją atklydo vyras ir moteris. Nežinau, ką tuodu čia veikė prieš pat 
sutemas, bet jie aiškiai nieko nežinojo apie Tonio stadioną. Moteris 
buvo sužeista, todėl ją teko prilaikyti. Toji pora susidūrė su dvidešimt 


bepročių, grįžtančių iš miesto. Vyriškis bandė ją nešti. — Džordano 
balsas užlūžo. — Vienas gal ir būtų įstengęs pasprukti, bet su našta... 
Jis nusigavo iki Hortono bendrabučio ir išsitiesė ant žemės. Tuomet juos 
abu užgriuvo pamišėliai, kurie... 

Neužbaigęs sakinio vaikinukas veidu įsikniaubė į pilkšvą senio 
apsiaustą. Platus direktoriaus delnas paglostė glotnų Džordano 
sprandą. 

— Jie, regis, pažįsta savo priešus, — mąsliai tarstelėjo Ardajus. — 
Nenustebčiau, jei agresyvus elgesys mūsų, normaliųjų, atžvilgiu buvo 
užkoduotas autentiškoje impulso žinutėje. 

— Galbūt, — sutiko Klėjus. Mintis pasirodė prasminga, nors ir šiurpi. 

— Jei paklaustumėte, ką pulko nariai veikia naktį, kai išsitiesia ant 
žemės ir žiopsodami į dangų klausosi muzikos... — direktorius atsiduso, 
vienoje apsiausto kišenėje sužvejojo nosinaitę ir užtikrintais judesiais 
nuvalė berniukui akis. Klėjus matė, kad išvados, kurias direktorius 
padarė, kėliajam siaubą, bet ne abejonę. — Manau, jie persikrauna. 

— Matote raudonas lemputes? — paklausė Ardajus griausmingu 
balsu, kuris skelbė, kad „mane išgirs netgi sėdintys atokiausiame 
auditorijos kampelyje“. — Suskaičiavau mažiausiai Sešiasdešimt tris... 

— S-š-ša! — sušnypštė Tomas. Nedaug trūko, kad delnu būtų 
uždengęs senio burną. 

Direktorius atsakė ramiu žvilgsniu. 

— Nejau pamiršote, ką aną naktį sakiau apie muzikines kėdes? 

Tomas, Klėjus ir Ardajus stovėjo ties sukamaisiais varteliais. Jų 
užnugaryje žiojėjo arkinis įėjimas į Tonio stadioną. Bendru sutarimu, 
Alisa ir Džordanas liko Citemo namelyje. Dabar futbolo aikštėje 
skambėjo instrumentinė džiazo „Merginos iš Ipanemos“ versija. Klėjaus 
manymu, jei telefoniniai pamišėliai rinktų populiariausiųjų dešimtukus, 
viena iš pirmųjų vietų neabejotinai atitektų šiam kūrinėliui. 

— Ne, — papurtė galvą Tomas. — Kol muzika nenutilo, mums nėra 
ko nerimauti. Aš tik nenorėčiau tapti pirmuoju, kuriam gerklę išdraskys 
lunatikuojanti taisyklės išimtis. 

— To nebus. 

— Iš kur toks tikrumas, sere? — pasiteiravo mažylis. 

— Jie gi nekerta į akį — nepykit už kalambūrą. Kitaip tariant, miegu 
to nepavadinčiau. Eime. 

Jis pajudėjo nuožulniu, betoniniu takeliu, kuriuo kadaise į aikštę 
kulniuodavo žaidėjai. Pamatęs, kad Klėjus su Tomu mindžikuoja 
vietoje, kantriai paaiškino: 

— Reikšmingos žinios retai kada įgyjamos be jokios rizikos. O dabar, 
sakyčiau, informacija mums yra gyvybiškai svarbi. Pirmyn. 


Jiedu nusekė įkandin stuksenančios lazdos. Priešakyje bendražygio 
pėdinantis Klėjus aiškiai matė lemputes, raudonuojančias 
griausmadėžėse, kurios juosė aikštę. Ardajus nesuklydo dėl skaičiaus. 
Čia iš tikrųjų riogsojo nuo šešiasdešimties iki septyniasdešimties 
aparatų. Masyvius grotuvus, atskirtus dešimties — penkiolikos pėdų 
tarpais, supo kūnai. Zvaigždžių šviesoje regint pastarųjų vaizdą, ant 
sprando piestu stojosi gyvaplaukiai. Jie nedrybsojo krūvomis — 
kiekvienas gulėjo savame vejos plotelyje, tačiau buvo taip sulipę, kad 
uždengė visą stadiono žalumą. Dėl susipynusių jų rankų atrodė, kad 
aikštė nuklota lygiomis popierinių lėlyčių gretomis. Tamsoje sklandė 
muzikos garsai — tokias melodijas leidžia prekybos centruose, pamanė 
Klėjus — ir šleikštus purvo, pūvančių daržovių tvaikas, sumišęs su nosį 
liečiančiu išmatų bei trūnėsių smarve. 

Direktorius apėjo iš savo vietos išstumtus, apverstus vartus, kurių 
tinklą kažkas nudraskė. Pakraštyje kūnų jūros tysojo jaunas, kokių 
trisdešimties metų vyriškis, dėvintis marškinėlius su NASCAR lenktynių 
ženklais. Ant vieno dilbio ir bicepso, iki pat rankovių, rudavo dantytos, 
iš pirmo žvilgsnio pūliuojančios įkandimų žymės. Delne jis gniaužė 
raudoną kepuraitę, Klėjui priminusią Alisos sportbatuką. Zmogus 
stebeilijosi į žvaigždes padūmavusiomis akimis ir klausėsi Betės Midler, 
kuri vėl ėmė dainuoti apie vėją po jos sparnais. 

— Ei! — suriko Ardajus gargždančiu, veriančiu balsu ir taip smeigė 
lazdos galu vyriškiui į pilvą, jog sustingęs pamišėlis pagadino orą. — Ei! 
Ar negirdi? 

— Liaukitės! — išlemeno Tomas. 

Direktorius pašaipiai perkreipė sučiauptas lūpas ir lazdos galiuku 
šveitė aukštyn raudonąją kepuraitę. Sioji nusileido už dešimties pėdų, 
ant moters veido. Klėjus priblokštas stebėjo, kaip ji truputį slysteli 
skruostu atidengdama nemirksinčią, nieko nereginčią akį. 

Vyriškis ištiesė ranką, lėtai tarsi užsimiegojęs, į kumštį suspaudė 
delną, kuriame prieš sekundę gniaužė kepurėlę, ir aprimo. 

— Jis galvoja, kad savo turtą rado, — pakerėtas sukuždėjo Klėjus. 

— Tikriausiai, — abejingai atsiliepė Ardajus ir bedė lazda į vieną iš 
pūliuojančių įkandimų. Vyrą turėjo persmelkti siaubingas skausmas, bet 
jis niekaip nesureagavo. Tiesiog vėpsojo į dausas, kur nuvilnijo Dyno 
Martino, užėmusio Betės Midler vietą, balsas. — Aš galėčiau perskrosti 
šitam individui gerklę, o jis nė nebandytų manęs sustabdyti. Aplinkiniai 
irgi nešoktų ginti savo bendro, nors dieną, kertu lažybų, jie suplėšytų 
mane į gabalus. 

Tomas pritūpė prie vieno iš „getų sprogdintojų“. 

— Į šį aparatą elementai sudėti. Spėju iš svorio. 

— Taip. Baterijomis aprūpinti visi grotuvai. Jiems energija 
reikalinga. — Pasvarstęs direktorius pridėjo kelis Žodžius, be kuriųjo 
draugija būtų kuo puikiausiai apsiėjusi: — Kol kas. 


— Mes nesunkiai galėtume juos užpulti, ar ne? — prabilo Klėjus. —Ir 
sudoroti kaip karvelius, kuriuos devyniolikto amžiaus pabaigoje 
išnaikino medžiotojai? 

Senis sukinkavo galva. 

— Ištaškydavo paukščių smegenėles, kai tie nutūpdavo ant žemės, 
tiesa? Neblogas palyginimas. Bet jei darbuočiaus lazda, užtrukčiau visą 
amžinybę. Deja, plušėti tektų pernelyg ilgai, netgi pasitelkus 
automatinius jūsų ginklus. 2 y 

— Aš vis vien neturėčiau užtektinai Sovinių. Cia guli... — Klėjus 
nužvelgė bepročių eiles. Nuo kūnų gausos jam įsiskaudo galvą. — Ne 
mažiau kaip šeši ar septyni šimtai. Neskaičiuojant nukištų po 
tribūnomis. 

— Sere? Pone Ardajau? — išsižiojo Tomas. — Kada jūs... kaip... 

— Klausiate, kaip nustačiau jų transo intensyvumą? 

Mažylis linktelėjo. 

— Atėjau pasižvalgyti po stadioną pačią pirmąją naktį. Anuomet 
pulkas, suprantama, buvo mažesnis. Mane atviliojo elementarus, 
nenugalimas smalsumas. Džordano nesivedžiau. Tiesą sakant, 
persiorientuoti į naktinę egzistenciją jam sekėsi sunkokai. 

— Jūs rizikavote savo gyvybe, — pastebėjo Klėjus. 

— Neturėjau, iš ko rinktis, — atšovė Ardajus. — Jaučiausi kaip 
užhipnotizuotas. Gana greitai susigaudžiau, kad jie guli be sąmonės, 
nors ir atsimerkę. Siek-tiek paeksperimentavęs su lazda įsitikinau, jog 
prikelti juos iš transo būsenos praktiškai neįmanoma. 

Klėjus prisiminė, kaip akivaizdžiai senis raišuoja, ir jau norėjo 
paklausti, ar direktorius svarstė, kas būtų nutikę, jeigu būtų paaiškėję, 
kad iš savo bandymųjis padarė klaidingas išvadas, tačiau paskutinę 
akimirką liežuvi prikando. Ardajus tiesiog pakartotų savo teiginį esą 
reikšmingos žinios neįgyjamos be jokios rizikos. Džordanas teisus — jis 
iš tikrųjų priklausė labai senai mokyklai. Klėjui nė už ką nebūtų magėje 
grįžti į paauglystę ir stovėti priešais Geiteno akademijos direktorių ant 
kilimėlio, laukiant drausminės nuobaudos. 

Tuo tarpu Ardajus purtė galvą. 

— Seši — septyni šimtai — gerokai per menkas skaičius. Mūsų 
futbolo aikštės matmenys niekuo nesiskiria nuo patvirtintų oficialiose 
taisyklėse. Jos plotas siekia šešis šimtus kvadratinių jardų. 

— Kiek gi jų guli? 

— Atsižvelgiant į tai, kaip tie kūnai susiglaudę? Mano nuomone, 
mažiausiai tūkstantis. 

— Bet iš tiesų jų čia nėra, tiesa? 

— Būtent. Grįžtantys vakarais — nuolat gausėjantis būrys, kaip 
tvirtina Džordanas, kuriam, patikėkite manimi, pastabumo nestinga, — 
vis mažiau į mus panašūs. Kuo toliau, tuo labiau jie tolsta nuo to, ką 
vadiname žmonėmis. 


— Ar jau galime keliauti atgal į jūsų namus? — silpnu balsu išspaudė 
Tomas. 

— Žinoma, — sutiko direktorius. 

— Sekundėlę, — paprašė Klėjus ir priklupo prie jauno vyriškio 
trumparankoviais, NASCAR lenktynių simbolika papuoštais 
marškinėliais. Vykdyti savo sumanymo nė kiek negeidė — sąmonės 
akimi regėjo, kaip raudonąją kepurėlę graibiusi ranka čiumpa/f už 
gerklės, —tačiau prisivertė. Prie pat žemės tvyrojo dar šleikštesnis 
dvokas. Klėjus manė įpratęs prie atgrasaus kvapo, bet, pasirodo, klydo. 

— Ei, ką tu... — pradėjo Tomas. 

— Sa. — Jis nuleido galvą prie pražiotos vyriškio burnos, mažumėlę 
sudvejojo ir pasviro labiau. Ant apatinės sustingusio žmogaus lūpos 
įžvelgė blausiai žvilgančias seiles. Iš pradžių Klėjus apkaltino įsišėlusią 
savo vaizduotę, tačiau dar per du colius priartėjęs prie nemiegančio 
padaro, ant kurio nugaros buvo užrašyta Rikio Kreivėno pavardė, — 
nūnai galėjo vyruką pabučiuoti, — suprato, kad ausys jo neapgauna. 

Jį labai tyli, tikino Džordanas. Kaip kuždesys... bet girdima. 

Ir Klėjus išgirdo — keista, bet pro lūpas ištrūkę šnabždesiai vienu 
kitu skiemeniu aplenkė Dyno Martino vokalą, skambantį per sujungtas 
griausmadėžės, traukiantį „Kada nors kažką pamilsta visi“. 

Stojantis taip sutrakšėjo kelių sąnariai, kad jam vos pavyko 
užgniaužti riksmą. Tomas pakėlė žibintą, išplėtė akis. 

— Kas? Kas? Tik nesakyk, kad vaikis... Klėjus linktelėjo. 

— Grįžkime po stogu. 

Nuožulnaus tako pusiaukelėje jis šiurkščiai griebė direktoriui už 
peties. Nemandagus gestas Ardajaus lyg ir nesutrikdė. 

— Jūsų teisybė, sere. Mes privalome jais atsikratyti. Sunaikinti kuo 
daugiau ir kuo greičiau. Spėju, jog antros tokios progos neturėsime. O 
gal manote, kad aš apsirinku? 

— Ne, — atsakė senis. — Deja, nemanau. Per karą, kuriame, esu 
įsitikinęs, mes dalyvaujame, priešus tenka žudyti. Siūlyčiau aptarti 
planą mano būste. ISgertume karštos kakavos. Į savąjį puodelį 
šliūkštelėsiu burbono — niekaip neatsispiriu savo barbariškai prigimčiai. 

Tako viršuje Klėjus paskutinį sykį nukreipė akis atgal. Tonio stadioną 
gaubė tamsa, bet ją šiek tiek prasklaidė žvaigždžių tviskėjimas, todėl 
žmonių kilimas, užklojęs visą aikštę, buvo aiškiai įžiūrimas. Atsitiktinis 
praeivis nė nesuvoktų, ką regi, jei čia užklystų, dingtelėjo jam. Bet 
vieną kartą išvydęs... vieną kartą išvydęs... 

Akimirkai Klėjui pasivaideno tarytum tie kūnai — aštuoni šimtai ar 
net tūkstantis — alsuoja kaip vienas organizmas. Iliuzija sukėlė tokį 
siaubą, kad jis nusisuko ir beveik tekinas leidosi paskui Tomą bei 
Ardajų. 

Direktoriaus užkaistą kakavą jie gurkšnojo svetainėje, dviejų dujinių 
žibintų šviesoje. Iš pradžių Klėjus manė, jog senis pasiūlys 
pasivaikščioti Akademijos alėja ir į Ardajaus armiją užverbuoti daugiau 
savanorių, tačiau nieko panašaus neišgirdo. 

Automobilių parke įrengtas degalų siurblys, pasakojo direktorius, 
pumpavo benziną iš keturių šimtų galonų talpos cisternos, tad jiems 
tereikėjo ištraukti kaištį. Šiltnamyje dunksojo bent tuzinas laistytuvų, 
kuriuose tilpo po trisdešimt galonų skysčio. Jais apkrautas sunkvežimis 
nusileis vienu iš takų, vedančių į futbolo aikštę, ir... 

— Luktelėkit, — įsiterpė Kiėjus. — Kol neįsigilinome į strategijos 
aptarimą, gal išdėstytumėte savo teoriją, su kuo mes susidūrėme? Jei 
tik, žinoma, ją turite. 

— Na, konkrečių išvadų jums nepateiksiu, — prisipažino senis, — bet 
mudu su Džordanu nestokojame pastabumo, galime pasigirti išlavėjusia 
intuicija ir gerai pažįstame vienas kitą. 

— Aš priklausau „apkiautėliams“ kompiuterių fanatikams, — tarė 
Džordanas, laikydamas rankoje kakavos puodelį. — Esu 
šimtaprocentinis ponas Moksliukas ir toks buvau visą gyvenimą. 
Pamenate, minėjome, jog toji šutvė persikrauna? Jiems ant kaktų tarsi 
mirkčioja užrašas: INSTALIUOJAMA PROGRAMINĖ ĮRANGA, PRAŠOM 
[JUNGTI PARENGTIES REŽIMĄ. 

— Nesuprantu, — sumurmėjo Tomas. 

— Užtat man viskas aišku, — atsiliepė Alisa. — Džordanai, tu galvoji, 
kad žmones persmelkė tikras impulsas, tiems, kurie jį girdėjo ištrynęs, 
hmm... kietuosius diskus? 

— Na, taip, — patvirtino berniukas. Jis buvo pernelyg mandagus, 
kad atrėžtų: „Negi man teks kartotis?“ 

Tomas suglumęs pažvelgė į merginą. Bet Kiėjus žinojo, jog mažyliui 
netrūksta nei proto, nei nuovokos. 

— Tu turėjai kompiuterį, — tarė Alisa. — Mačiau jį tavo kabinete. 


— Taip... 
— Programinę įrangą instaliavaisi? 
— Zinoma, bet... — Tomas prikando lūpą įsitempusiu žvilgsniu 


varstydamas mergaitę. Ji atsakė tuo pačiu. — Tu kalbi apie jų 
smegenis? 

— O kas, jūsų manymu, yra smegenys? — paklausė Džordanas. — 
Masyvus, senas kietasis diskas. Organinė schema. Nė neaišku, kiek ji 
turi baitų. Tarkim, „gigą“, pakeltą šimtus laipsnių. Begalybę baitų. — Jis 
palietė savo mažutes, prie galvos prigludusias ausis. — Štai čia, mūsų 
galvose. 

— Netikiu, — pareiškė Tomas, tačiau išgeibęs balsas ir liguista veido 
išraiška liudijo, kad jis tikėjo. Prisiminęs beprotystę, užvaldžiusią 


Bostoną, Kiėjus sutiko, jog vaikio mintis skamba gan logiškai ir kartu 
siaubingai: vienu metu buvo švariai ištrinti milijonai, gal net milijardai 
smegenų, it koks senamadiškas kompiuterinis diskas, kurį sunaikina 
galingas magnetas. 

Jis pagalvojo apie merginos, turėjusios mėtų spalvos mobilųjį, 
draugę. Kas tu? Kas čia vyksta, sustūgo Tamsioji Fėja. Tuomet keletą 
sykių plaštaka vožė sau į kaktą, paraitė kulnus ir tiesiu taikymu teškės į 
žibinto stulpąne vieną, o du kartus, — išsilaužydama dantis, už kurių 
lyginimą jos tėvai, be abejo, ortodontui atseikėjo nemenką sumą. 

Kas tu? Kas aš? , 

Į mobiliojo skambutį ji neatsakė. Mėgino klausytis, ką Sviesiosios 
Fėjos bičiulė kalbėjo per telefoną, bet šio prie ausies nespaudė, todėl ją 
tenutvilkė dalis impulso. 

Klėjaus, kuris dažniau mąstydavo vaizdais negu žodžiais, sąmonėje 
nušvito kompiuterio monitorius, užpildytas eilutėmis — KAS TU KAS AŠ 
KAS TU KAS AŠ KAS TU KAS AŠ KAS TU KAS AŠ. Ekrano apačioje 
blykstelėjo nediskutuotina kaip Tamsiosios Fėjos likimas išvada: 

SISTEMOS GEDIMAS 

Kietasis Tamsiosios Fėjos diskas buvo ištrintas dalinai? Mintis kėlė 
pasibaisėjimą, bet Kiėjus neabejojo, jog tai — gryna tiesa. 

— Universitete studijavau anglų kalbą, bet jaunystėje skaičiau 
galybę darbų iš psichologijos srities, — pasakė direktorius. — Pradėjau 
nuo Froido, suprantama — kiekvienas pirmiausia gilinasi į Froido 
veiklą — vėliau susidomėjau Jungu ir Adleriu. O paskui ėmiau tyrinėti 
visų žymesnių psichologų darbus, kol galiausiai įsisąmoninau vieną 
dalyką: spėjimus, kaip funkcionuoja sąmonė, vienija pagrindinė, 
Darvino, teorija. Froido žodyne esminį išlikimo poreikį apibrėžia id 
sąvoka. O Jungas pasiūlo didingesnę rasės pasąmonės mintį. Manau, 
niekas nesiginčytų su tuo, kad jei iš Žmogaus būtų atimta visa sąmonė, 
visa atmintis ir gebėjimas logiškai protauti, liktų tyras ir gąsdinantis 
pradas. 

Jis patylėjo, laukdamas komentarų, bet klausytojai neišdavė nė 
garso. Direktorius linktelėjo, lyg tokia padėtis būtų jį tenkinusi, ir tęsė: 

— Nei Froido, nei Jungo pasekėjai nedrįsta to tvirtinti tiesiai šviesiai, 
bet jie iškelia hipotezę, jog mes galime turėti savotišką šerdį 
nulemiančią žmogaus gyvavimą, arba — jei šnekėtume Džordano 
pamėgtais terminai — kodo eilutę, kurios neįmanoma ištrinti. 

— PD, — pridūrė berniukas. — Pagrindinė direktyva. 

— Taip, — sutiko direktorius. — Matote, iš esmės mums netinka 
komo sapiens vardas, kadangi Žmonių šerdį sudaro beprotystė. 
Pagrindinė direktyva ragina žudyti. Mano draugai, žinote, kas paaiškėtų 
išvertus miglotus Darvino teiginius į normalią kalbą? Mes tapome 
Zemės valdovais ne dėl iškiliausio savo proto ar netgi nuožmiausio 
būdo, o todėl, kad garsėjome kaip pasiučiausi, labiausiai kraujo 


ištroškę močkrušiai visose džiunglėse. Štai, ką prieš penkias dienas 
atskleidė impulsas. 

— Aš atsisakau tikėti, jog evoliucijos pradžioje žmonių giminę 
tesudarė pamišėliai ir žudikai, — krestelėjo galva Tomas. — Jėzau 
Kristau, o kaipgi panteonas? Arba Mikelandželo „Dovydas“? O kaip toji 
Mėnulyje palikta plokštelė su užrašu: „Mes nešame taiką visai 
žmonijai“? 

— Beje, ant tos plokštelės minimas ir Ričardas Niksonas, — šaltai 
pastebėjo Ardajus. — Kvakeris, bet anaiptol ne taikus. Pone Makortai... 
Tomai, aš neketinau rėžti kaltinimų žmonijai. Jei vis dėlto nutarčiau 
teisti mūsų padermę, būtinai atkreipčiau dėmesį, kad kiekvienam 
Mikelandželui tenka po markizą de Sadą, kiekvienam Gandžiui — po 
Eichmaną, kiekvienam Martinui Liuteriui Kingui — po Osam bin Ladeną. 
Apsiribokime tuo, kad žmonės tapo dominuojančia planetos rūšimi dėl 
dviejų esminių savybių: intelekto ir nenumaldomo troškimo žudyti 
visus, kurie jiems stoja skersai kelio. 

Ardajus pasviro pirmyn ir nužvelgėjuos savo protingomis akimis. 

— Galų gale Žmonijos intelektas užgožė žudiko instinktą, ir protas 
nuslopino bet kokius pamišėliškus akstinus. Tokią įvykių eigą irgi 
nulėmė poreikis išgyventi. Esu tikras, jog paskutinį sykį abi 
priešingybės susirėmė 1963-ųjų spalį. Dėl branduoliniu į Kubą perkeltų 
užtaisų. 

Bet šitą diskusiją atidėkime kitam kartui. Svarbiausia, jog dauguma 
žmonių nuslopino pačias bjauriausias savo savybes, tačiau mobiliuosius 
perskrodęs impulsas nuplėšė visus apsauginius sluoksnius ir apnuogino 
mūsų esmę. 

— Kažkas iš narvo išleido Tasmanijos velnią, — sumurmėjo Alisa — 
Kas? 

— Koks dabar skirtumas, — atsiliepė direktorius. — Įtariu, jog 
impulso kūrėjai nenutuokė, ką daro... ir koks bus jų veiklos rezultatas. 
Remdamiesi paskubomis atliktais — galbūt per kelerius metus ar net 
mėnesius — eksperimentais jie veikiausiai galvojo, kad užlies pasaulį 
visagriaunančia terorizmo banga. Bet iš tiesų sukėlė protu 
nesuvokiamo smurto cunamį. Negana to, paveiktieji neišvengė 
mutacijų. Nors dabartinės nelaimės mus šiurpina, visai tikėtina, jog 
netrukus žiūrėsime į jas kaip į tylą prieš visą audrų virtinę. Ir jeigu 
mums maga ką nors pakeisti, griebtis veiksmų reikėtų nedelsiant. Nes 
vėliau tokios progos galime ir neturėti. 

— Apie kokias mutacijas jūs šnekate? — paklausė Klėjus. Užuot 
atsakęs, Ardajus pažvelgė į dvylikametį Džordaną. 

— Tavo eilė, jaunuoli. 


— Aha... — berniukas trumpam susimąstė. — Jūs, bičiuliai, žinote, 
kad žmogus panaudoja tiktai menką dalį smegenų galios? 

— Taip, — mažumą įsižeidęs patvirtino Tomas. — Aš skaičiau. 

Džordanas kinktelėjo galva. 

— Net jei pridėtume visas jų kontroliuojamas autonomines funkcijas 
ir pasąmonės stichiją — sapnus, nuojautą, lytinį potraukį ir panašius 
dalykus, — vis vien rodos, jog mūsų smegenys veikia tuščiąją eiga. 

— Holmsai, jūs mane stulbinate, — pareiškė mažylis. 

— Tomai, nevaizduok pižono, — papriekaištavo Alisa, ir Džordanas ją 
apdovanojo svajinga šypsena. 

— Aš ir nevaizduoju. Vaikis — tikras proto bokštas. 

— Gryna tiesa, — abejingai pritarė direktorius. — Džordanui kartais 
iškyla sunkumų su literatūrine anglų kalba, bet stipendiją jis gavo ne 
todėl, kad puikiai žaidė šokinėjančiais skridinėliais. — Matydamas, kad 
berniukas pasijuto nesmagiai, Ardajus ištiesė kaulėtus pirštus ir meiliai 
pašiaušė Džordano kaltūnus. — Prašau tęsti. 

— Na... — vaikinukas patylėjo sumišęs, bet po akimirkos vėl 
įsivažiavo į ritmą. — Jei smegenys iš tiesų primintų kietuosius diskus, 
galima sakyti, jog mūsų kaušai būtų praktiškai tušti. — Džordanas 
pastebėjo, kad jo Žodžiai suprantami tiktai Alisai. — Įsivaizduokite 
informacinę eilutę, kurioje parašyta: naudojami — 2 procentai, laisvi — 
98 procentai. Niekas nenutuokia, kam reikalingi tie 98 procentai, bet 
juose slypi didelis potencialas. Pavyzdžiui, insultų aukos... kartais jos 
sugeba pasitelkti į pagalbą anksčiau nenaudotas smegenų sritis, kad 
išmoktų vaikščioti ir kalbėti. Rodos, tarsi tos zonos apsupa pažeistą 
vietą, ir išsiderinusias funkcijas padeda atgaivinti kitos smegenų dalys, 
panašios į nukentėjusią. 

— Tau patinka tyrinėti sąmonę? — nustebo Klėjus. 

— Mano susidomėjimas natūraliai išaugo iš potraukio kompiuteriams 
ir kibernetikai, — patraukė pečiais Džordanas. — Be to, ryju . 
kiberpankines knygas. Viljamo Gibsono, Briuso Sterlingo, Džono Šir- 
lio... 

— Nylo Styvensono? — pasufleravo Alisa. Berniukas nušvito. 

— Nylas Styvensonas yra dievas. 

— Nenukrypk nuo temos, — švelniai perspėjo direktorius. Džordanas 
gūžtelėjo. 

— Jei ištrinsi kietąjį kompiuterio diską, savaime regeneruotis jis 
negalės... na, nebent Grego Biero romane. — Jis vėl nusišypsojo, bet 
dabar vypsnis, Klėjaus manymu, buvo nervingas ir greitai išblėso. 
Tikriausiai dėl Alisos, kuri akivaizdžiai jį svaigino. — Siuo atžvilgiu 
žmonės nėra panašūs į mašinas. 

— Tačiau viena yra išmokti vaikščioti po širdies smūgio ir visai kas 
kita — telepatijos būdu gebėti sujungti griausmadėžes į tinklą, — tarė 
Tomas. — Siuos du dalykus skiria praraja. — Jis droviai apsidairė 


tarytum manydamas, kad aplinkinius prajuokins žodis „telepatija“. Bet 
niekas nė nešyptelėjo. 

— Kaip ir insultą nuo paties impulso, kuris pervėrė mobiliuosius, — 
atšovė Džordanas. — Asai su direktoriumi — mudu su direktoriumi 
galvojame, kad jis ne tik sunaikino smegenų turinį iki pat vienintelės 
neištrinamos kodo eilutės, bet ir kažką įjungė. Kažką, kas slypėjo 
žmonijoje milijonus metų, devyniasdešimt aštuoniuose procentuose 
nenaudojamo kietojo disko. 

Klėjus vogčiomis nuleido rankeną ant revolverio, kurį aptiko Betės 
Nikerson virtuvėje, buožės. 

— Nuspaudė gaiduką, — pasakė. 

Džordano akys prašviesėjo. 

— Būtent! Mutacinį gaiduką. Taip nebūtų atsitikę, jeigu ne 
nuodugnus ištrynimas. Ir dabar iš tų Žmonių, — jei tik juos dar galima 
vadinti žmonėmis, — kuriasi... ne, auga... | 

— Vienas organizmas, — įsiterpė direktorius. — Stai, ką mes 
manome. 

— Bet ne šiaip pulkas, — pridėjo berniukas. — Jų fokusai su 
grotuvais tėra pradžia. Kaip mažo vaiko mėginimai išmokti apsiauti 
batus. Įsivaizduokite, ką jie sugebės daryti po savaitės, mėnesio arba 
metų. 

— Visai įmanoma, jog tu klysti, — išspaudė Tomas sausu kaip 
sudžiūvęs šakalys balsu. 

— Bet gali būti, kad jis teisus, — paprieštaravo Alisa. 

— Aišku, teisus, — sulinksėjo Ardajus ir siurbtelėjo karštos 
kakavos. — Kad ir kaip ten būtų, aš jau senas ir netrukus labinsiuos su 
giltine, todėl susitaikysiu su bet kokiu jūsų sprendimu. — Įsivyravo 
tylos pauzė, per kurią jis nužvelgė Klėjų, Alisą ir Tomą. — Jei tik jis bus 
teisingas. 

— Pulkai bandys susivienyti, — tęsė Džordanas. — Net jei nepalaiko 
ryšio dabar, gana greitai jie sugebės girdėti vienas kitą. 

— Nesąmonės, — užprotestavo Tomas. — Absurdas, kaip ir istorijos 
apie vaiduoklius. 

— Galbūt, — sutiko Klėjus. — Bet žinote, man niekaip neduoda 
ramybės viena mintis. Siuo metu naktys priklauso mums. O kas bus, 
jeigu pamišėliai nuspręs, kad jiems reikia mažiau miego? Arba nustos 
bijoti tamsos? 

Keletą sekundžių visi tylėjo. Už lango sustiprėjo vėjo švilpesys. 
Klėjus gurkštelėjo atvėsusios kakavos, kuri, tiesą sakant, ir anksčiau 
tebuvo drungna. Kai vėl pakėlė akis, Alisa jau sėdėjo nustūmusi savo 
puodelį į šoną ir delne sugniaužusi talismanąvaikišką „Nike“ 
sportbatuką. 

— Aš noriu juos sunaikinti, — prabilo mergina. — Tuos, tysančius 
futbolo aikštėje, noriu sudoroti visus iki vieno. Nesakau „užmušti“, nes 


manau, jog Džordanas teisus. Pribaigsiu juos ne vardan Žmonijos, o 
dėl motinos ir tėčio... jaučiu, kad jis irgi pražuvęs. Ir dėl draugių Vi-kės 
bei Tesės. Jos buvo geros bičiulės, bet niekur nevaikščiodavo be 
mobiliųjų. Dabar veikiausiai kirmija panašioje vietoje kaip šitas 
sukruštas stadionas. — Nuraudusi Alisa pažiūrėjo į direktorių. — 
Atleiskit, sere. 

Senis numojo ranka. 

— Ar tokia užduotis mūsų jėgoms? — paklausė ji. — Ar mes 
įstengsime juos nušluoti nuo žemės paviršiaus. 

Carlzas Ardajus, įkopęs į paskutinę savo karjeros stadiją — 
vadovavęs Geiteno akademijai, kai atėjo pasaulio pabaiga — prašiepė 
ėduonies išgraužtus dantis. Klėjus pamanė, jog daug ką atiduotų, jei 
turėtų galimybę ant popieriaus perteikti tą vypsnį, šaltą ir 
negailestingą. 

— Panele Maksvel, — atsiliepė direktorius, — kodėl gi mums 
nepabandžius? 

Kitą dieną, ketvirtą ryto, Tomas Makortas maksojo už pikniko stalelio 
tarp dviejų akademijos šiltnamių, kaip reikiant apgadintų nuo tada, kai 
telefonus persmelkė impulsas. Sėdėjo užsikėlęs kojas, kurias dar 
Maldene apavė „Reeboks“ sportbačiais, ant suolelio, galvą nuleidęs ant 
rankų. Šias savo ruožtu laikė įrėmęs į kelius. Jo plaukų sruogas taršė 
vėjelis. Priešais mažylį įsitaisiusi Alisa parėmė smakrą ant sunertų 
pirštų. Merginos veidą nušvietė kelių prožektorių spinduliai, išraižę 
skruostus temdančius šešėlius. Nors ir nuvargusi, ji tebeskleidė žavesį, 
kurį suteikė netgi atšiauri šviesa. Salia Alisos kiurksantis Ardajus atrodė 
paprasčiausiai išsekęs. Ties vieno šiltnamio galu lyg neramios dvasios 
raibuliavo pora dujinių Koulmano žibintų, nutvieskusių Klėjų su 
Džordanu. Tuodu išėjo laukan pro stiklines duris nepaisydami iš abiejų 
šiltnamio pusių žiojinčių skylių. Po sekundės vyriškis šleptelėjo greta 
Tomo, o berniukas, kaip įprastai, prisiglaudė prie direktoriaus. Vaikis 
atsidavė stipriu degalų bei trąšų kvapu, bet dar labiau — neviltimi. 
Keletą raktų rinkinių Klėjus nušveitė ant stalo, tarp žibintuvėlių. Lai guli 
čia, kol juos po keturių tūkstančių metų atras koks nors archeologas, 
pagalvojo jis. 

— Atleiskit, — tyliai pratarė Ardajus, — aš tikrai maniau, kad užduotį 
atliksime be jokio vargo. 

— Aha, — atsiliepė Klėjus. Darbas išties atrodė paprastas. Jiems 
tereikėjo degalais užpildyti šiltnamio laistytuvus, šiuos sukrauti į 
sunkvežimi, nuvažiuoti įTonio stadioną, pakeliui benzinu apšlakstant 
automobilio kėbulą, ir užžiebti degtuką. Jis išsižiojo ketindamas 
pasakyti Ardajui, jog Džordžas V. Bušas irgi tikėjosi lengvai susidorosiąs 


su Iraku (kurą į purkštuvus — šliūkš; degtuką — brūkšt), bet susilaikė. 
Kam tas beprasmiškas žiaurumas. 

— Tomai, kaip jautiesi? — paklausė Klėjus suvokęs, kad mažylis 
nepasižymi ištverme. 

— Normaliai, tik nusiplūkęs. — Jis pakėlė galvą ir nusišypsojo. — 
Neįpratęs prie naktinės pamainos. Ką darysime dabar? 

— Griūsime į lovas. Saulė patekės maždaug po keturiasdešimties 
minučių. — Rytuose dangus jau buvo šiek tiek prašvitęs. 

— Taip nesąžininga, — išrėžė Alisa, tūžmingai pasitrynusi 
skruostus. — Mes stengėmės iš visųjėgų! 

Jie tikrai stengėsi, tačiau nuolat susidurdavo su kliūtimis. Kiekviena 
smulki (ir, deja, bereikšmė) pergalė pareikalavo siutinančio 
užsispyrimo, kurį jo motina vadino „bolševiko viduriavimu“. Iš dalies 
Klėjus norėjo kaltinti direktorių... bet niršo ir ant savęs, kad 
neapsvarstė Ardajaus pasiūlymo iš visų pusių. Sveikas protas tvirtino, 
esą senojo mokytojo planas pačirškinti futbolo aikštę prilygo 
mėginimams mostaguoti peiliu per susišaudymą. Tačiau mintis rodės 
viliojanti... Kol paaiškėjo, jog degalų saugykla įrengta užrakintame 
angare. Teko paaukoti pusvalandį naršant gretimą mokyklos 
inspektoriaus kabinetą, dujinių lempų šviesoje peržiūrint ant lentos 
sukabintus raktus, kurių, velniai rautų, niekas nesiteikė sužymėti. 
Garažo spyną atšaunantį raktą aptiko Džordanas. 

Bet vėliau jie suprato, kad nepakaks vien ištraukti kaištį, nes vietoj 
šio, visų pirma, puikavosi dangtelis, užrakintas, kaip ir angaras. 
Bendražygiai turėjo grįžti į kabinetą ir vėl knaisiotis tarp raktų, kol 
pasisekė atrasti tinkamą. Alisa pastebėjo, jog dangtelis kyšo iš 
rezervuaro apačios. Kitaip tariant, sunkio jėgos veikiami degalai 
potvyniu plūstelės jiems į glėbį, jeigu prie ertmės nebus pritvirtintas 
sifonas arba žarna. Pastarosios jie dairėsi ištisą valandą, bet neišvydo 
nieko pa našaus. Tomas iš kažkokios kertės iškrapštė siaurą piltuvėlį 
kurį pamačius bičiulius kone apėmė isterija. 

Kadangi sunkvežimių raktai irgi stokojo žymių (bent jau tokių, kokias 
suprastų automobilių parke nedirbę žmonės), ieškoti tinkamo jų 
komplekto vėl reikėjo bandymų ir klaidų metodu. Sįsyk darbas ėjosi 
sparčiau, nes už garažo stovėjo tiktai aštuonios mašinos. 

Galų gale jie nupėdino į šiltnamius, kur surado ne tuziną, o viso labo 
aštuonis laistytuvus. Maža to, kiekviename tilpo ne po trisdešimt, o po 
dešimt galonų skysčio. Mėgindami užpildyti purkštuvus visi permirktų 
degalais, juolab kad tūkstančio pamišėlių neišnaikinsi aštuoniomis 
dešimtimis benzino galonų. Tai suvokę, Tomas. Alisa ir direktorius grįžo 
prie pikniko stalelio. Klėjus su Džordanu užsiliko šiltnamyje, idant 
pasižvalgytų didesnių laistytuvų, tačiau jie nieko nepešė. 

— Mes aptikome kelis smulkius purkštuvėlius, — pasakė Klėjus. — 
Na, žinote, tuos su masyviais vamzdžiais. 


— Ir stambesnius purkštuvus, — pridūrė Džordanas, — pilnus 
herbicidų ar kitokių augalų chemikalų. Pirmiausia derėtų juos išpilti, o 
tai reiškia, kad turėtume paslėpti veidus po kaukėmis, jei nenorime 
nusinuodyti dujomis. 

— Tikrovė negailestinga, — niūriai suurzgė Alisa, pažiūrėjo į delne 
spaudžiamą sportbatuką ir įsigrūdo jį į kišenę. 

Berniukas čiupo raktus nuo vieno techninės priežiūros pikapo. 

— Mes galėtume nuvažiuoti į centrą, — pasiūlė. — Į „Patikimų“ 
ūkinių prekių parduotuvę. Ten purkštuvų garantuotai rastume. 

Tomas papurtė galvą. 

— Iki jos — daugiau kaip mylia. O pagrindinė gatvė užversta 
nuolaužomis ir apleistomis mašinomis. Galbūt kai kurias aplenkti 
sugebėtume, bet ne visas. Važiuoti per pievas neįmanoma. Namai stovi 
pernelyg arti vieni kitų. Zmonės žygiuoja pėsčiomis ne be priežasties. 
—Jie matė klajūnų, minančių dviračių pedalus, bet ne itin daug. 
Sparčiai riedėdamas galėjai įsirėžti į užtvarą ir nulėkti nuo savo 
metalinio žirgo, net jeigu tas aprūpintas prožektoriumi. 

— Ojei pasirinktume šalutines gatveles? — paklausė direktorius. 

— Šitą gal imybę siūlyčiau apsvarstyti rytojaus naktį — atsakė 
Klėjus. — Pirmiausia pėsčiomis išžvalgysime kelią ir tik tada sėsime prie 
sunkvežimio vairo. — Pamąstęs jis pridėjo: — Manau, parduotuvė 
prekiauja įvairaus storio Žarnomis. 

— Nematau, kad džiūgautum. — tarstelėjo Alisa. 

Klėjus atsiduso. 

— Na, užtverti siauras gatveles nesudėtinga. Būsime priversti 
plūktis, net jeigu mums labiau pasiseks negu šiandieną. Nė nežinau, ką 
daryti. Belieka tikėtis, kad šis variantas atrodys man patrauklesnis, kai 
išsimiegosiu ir atgausiu jėgas. 

— Be abejo, atrodys, — nenuoširdžiai patikino direktorius. — Mums 
visiems. 

— O kaip degalinė, įrengta priešais mokyklą? — nieko doro 
nesitikėdamas paklausė berniukas. 

— Kokia degalinė? — kilstelėjo antakius Alisa. 

— Jis kalba apie „Citgo“, — paaiškino Ardajus. — Mes susiduriame 
su tomis pačiomis problemomis, Džordanai. — Rezervuaruose, po 
kolonėlėmis, pilna benzino, bet nėra elektros energijos, kuri padėtų 
išsiurbti kurą. Ir aš abejoju, ar ten būtų kanistrų, kuriuose tilptų 
daugiau nei penki galonai. Mano nuomone... — nebaigęs dėstyti savo 
nuomonės, direktorius pasiteiravo: — Kas yra, Klėjau? 

Šis mintyse regėjo trijulę, šlubčiojančią palei degalinę. Vienas iš vyrų 
prilaikė moterį už juosmens. 

— Jūs turite omenyje „Citgo“, stovinčią kitoje gatvės pusėje? 

— Taip... 


— Bet ten buvo parduodamas ne vien benzinas. — Klėjus nė kiek tuo 
neabejojo, nes matė šalia degalinės dunksančią porelę sunkvežimių. 
Anuomet nemanė, jog tuodu gali praversti, todėl neatkreipė į juos 
dėmesio. 

— Aš nesuprantu, kur jūs lenk... — direktorius užsikirto, įbedė 
žvilgsnį į Klėjaus akis ir dar kartelį pademonstravo negailestingąją 
šypseną. — O... — nutęsė. — Ooo. Vaje. O, taip. 

Tomas ir Alisa spiginosi į juos nieko nesuvokdami. Džordanas 
paprasčiausiai lūkuriavo. 

— Gal malonėsite mums iškloti, apie ką šnekėjote? — paprašė 
mažylis. 

Klėjus prasižiojo, ketindamas pasidalyti savo mintimis, — jis buvo 
tikras, kad sumanymas išdegs, ir tokio puikaus plano nesiruošė slėpti 
nuo draugų, — bet tuo momentu Tonio stadione išblėso muzikos garsai. 
Ne šiaip nutruko, kaip kiekvieną rytą, o nėrė į tylą, tarytum kažkas 
spyriu būtų nuleidęs grotuvą lifto šachta. 

— Jiems dar per anksti keltis, — sukuždėjo Džordanas. 

Tomas griebė Klėjų už dilbio. 

— Kažkas naujo, — ištarė. — Vienas iš prakeiktų „getų sprogdintojų“ 
tebeveikia, nors ir labai tyliai... Aš jį girdžiu. 

Stiprus vėjas pūtė nuo futbolo aikštės, nes iš tos pusės gūsiai atnešė 
pūvančio maisto, trūnijančių ir neplautų kūnų dvoką kartu su 
vaiduoklišku ūbavimu — „Drambliuko pasivaikščiojimu“, kurį grojo 
Lorensas Velkas ir Sampanės muzikantai. 

Staiga iš šiaurės vakarų krypties atsklido pamėkliška dejonė. Sunku 
pasakyti, kokį atstumąji vilnijo vėjo šuoruose — galbūt dešimt mylių, 
gal visas trisdešimt. Paskui stojo tyla... tyla... kurią ūmai nutraukė 
nebūdraujantys, bet ir nemiegantys padarai iš Tonio stadiono. Jų 
aimana skambėjo garsiau ir dusliau, kaip šmėklų dūsavimas, kylantis į 
juodą, žvaigždėtą dangų. 

Alisa delnais prisidengė burną. Pro jos pirštus į viršų kyšojo sportinis 
batelis, aplink kurį išsprogo akys. Džordanas apsikabino direktorių ir 
veidu įsikniaubė į senio šoną. 

— Pažiūrėk, Klėjau! — pašokęs, smilių bedęs į dausas, Tomas nukūrė 
žolėtu praėjimu, skiriančiu du apšiurusius šiltnamius. — Ar matai? 
Dieve mano, ar matai? 

Siaurės vakaruose, kur pasigirdo dejavimas, horizontą nutvieskė 
rausvai oranžinis, nenumaldomai aukštyn plintantis švytėjimas. Vėjo 
gūsiuose atplaukė pakartotinis gailus kauksmas... ir į jį vėl atsakė 
panašus, tik griausmingesnis ošimas, sklindantis iš Tonio stadiono. 

Prie abiejų vyrų pribėgo Alisa. Įkandin jos atsiūbavo direktorius, 
apkabinęs Džordano pečius. 

— Kas ten? — Klėjus parodė į žvilgesį, kuris jau ėmė blėsti. 

— Turbūt Glen Folsas, — atsakė Ardajus. — O gal Liteltonas. 


— Šiaip ar taip, pamišėliai skrunda, — tarė Tomas. — Čionykštė 
šutvė žino, kad jie dega. Matyt, išgirdo. 

— Arba pajuto, — pataisė Alisa. Sudrebėjusi išsitiesė ir parodė 
dantis. — Nuoširdžiai viliuosi, jog mano spėjimas teisingesnis. 

Tarytum atsakydamas į jos žodžius, Tonio stadione orą sudrebino 
vieningas balsų staugimas, bylojantis apie užuojautą arba, kas labiau 
tikėtina, bendrą visų bepročių patiriamą agoniją. Iš vieno grotuvo — to 
vienintelio, kuriame sukosi kompaktinis diskas, spėjo Klėjus — 
tebeskambėjo muzika. Po dešimties minučių prie jo prisijungė kiti. 
Ausis pasiekė netikėtai pagarsėjusi, „The Carpenters“ daina „Salia 
tavęs“. Tuo metu direktorius Ardajus jau buvo nusivedęs juos atgal į 
Čitemo namelį. Neilgai trukus melodija vėl nutyko, bet šį kartą tiesiog 
išsijungė, kaip ir praėjusį rytą. Tolumoje, neaišku, už kiek mylių, 
pokštelėjo šūvis. Ir pasaulį, laukiantį kol tamsą pakeis dienos šviesa, 
užvaldė nyki tyluma. 

Kai rytines dausas nušvietė saulė, kuri raudonais spinduliais 
perskrodė medžių šakas, telefoniniai pamišėliai lygiomis gretomis 
išlingavo iš futbolo aikštės į Geiteno centrą ir aplinkinius rajonus. Jie 
leidosi nuo kalvos į Akademijos aveniu pamažu išsisklaidydami, 
žingsniavo visiškai ramūs, tarytum prieš saulėtekį nieko nebūtų įvykę. 
Tačiau jų povyza Klėjui nekėlė jokio pasitikėjimo. Jeigu mes norime 
įgyvendinti planą, reikia nusigauti į „Citgo“ degalinę dar šiandien, 
tvirtino jis sau. Slankiojant po miestą dieną, keletą jų tikriausiai teks 
nušauti, bet rizikuoti vertėjo, nes būriu bepročiai vaikščiojo tiktai rytais. 

„Mirusiųjų aušrą“, pasak Alisos, jie stebėjo iš valgomojo. Vėliau 
Tomas su direktoriumi patraukė į virtuvę. Klėjus rado juodu sėdinčius 
už stalo, kurį nutvieskė spindulių juostos, geriančius drungną kavą. 
Nespėjęs prasižioti ir išaiškinti, kuo ruošėsi užsiimti įsidienojus, pajuto, 
kaip jo riešą palietė Džordanas. 

— Išsinešdino ne visi pakvaišėliai, — pranešė berniukas ir tylesniu 
balsu pridūrė: — Su kai kuriais iš jų lankiau mokyklą. 

— O aš maniau, kad jie visi apsipirkinėja „K-mart“ prekybos 
centre, — atsiliepė Tomas. — Dairosi nukainotų produktų. 

— Patys pažiūrėkite, — nuo tarpdurio šūktelėjo Alisa. — Sunku 
pasakyti, kas ten vyksta, bet mes greičiausiai stebime... kaip jūs ten 
vadinate... eilinį žingsnį į kitą evoliucijos stadiją? 

— Neabejotinai, — suniurnėjo berniukas. 

Stadione likę telefoniniai pamišėliai — maždaug šimtinė, Klėjaus 
manymu — iš po tribūnų vilko negyvėlius. Iš pradžių nešėjuos į mašinų 
stovėjimo aikštelę, plytinčią į pietus nuo stadiono, ir už ilgo, žemo 
mūrinio pastato. Atgal grįždavo tuščiomis rankomis. 


— Ten, po stogu, nutiesti bėgimo takeliai, — pasakė direktorius. — Ir 
saugojama visa sportinė įranga. Už statinio driekiasi status šlaitas. 
Kertu lažybų, kad jie verčia lavonus nuo skardžio. 

— Kurgi ne, — pasišlykštėjęs išlemeno Džordanas. — Meta tiesiai į 
pelkėtą šlaito apačią. Jie supus. 

— Tokia visų lavonų dalia, — švelniai pastebėjo Tomas. 

— Zinau, — berniuko balsas liudijo, kad jį gali tuojau supykinti. — 
Bet saulėje jie ims pūti sparčiau. — Po pauzės: — Sere? 

— Taip. Džordanai? | 

— Aš mačiau Nojų Čatskį. Iš jūsiškio dramos skaitovų būrelio. 
Mirtinai išblyškęs direktorius patapšnojo vaikui per petį. 

— Išmesk jį iš galvos. 

— Sunku, — pašnibždomis atsiliepė Džordanas. — Kartą Nojus mane 
fotografavo. Savo... na, žinote, kuo. 

Jų laukė naujas netikėtumas. Nuo bendro būrio ūmai atiskyrė du 
tuzinai bičių-darbininkių, nulingavusių link šiltnamių, judančių „V“ 
formos gretose, kurios žiūrovams priminė žąsų migraciją. Grupelėje 
kėblino ir Džordano atpažintas berniukas, Nojus Catskis. Likusieji 
negyvėlių šalintojai palydėjo saviškius žvilgsniais ir nupėdino takeliais, 
vedančiais į futbolo aikštę, pasirengę toliau žvejoti lavonus iš po 
atvirųjų tribūnų. 

Po dvidešimties minučių į šiltnamius žygiavusi kompanija grįžo, 
Šįkart vienoje vorelėje. Kai kurie rankose neturėjo nieko, tačiau 
dauguma stūmė karučius arba rankinius vežimėlius, kokiais gabenami 
masyvūs kalkių ir trąšų maišai. Gan veik į šias transporto priemones 
telefoniniai pamišėliai ėmė krauti kūnus, todėl darbas kaip reikiant 
paspartėjo. 

— Pats tikriausias Žingsnis į priekį, — pratarė Tomas. 

— Gal net ne vienas, — pridūrė direktorius. — Jie tvarkosi savo 
buveinėje, naudojasi įrankiais. 

— Man tai nepatinka, — sumurmėjo Klėjus. 

Džordanas pakėlė į jį pabalusį, išsekusį, nevaikiškai susenusį veidą. 

— Sveiki įstoję į klubą, — pasakė jis. 

Jie miegojo iki pirmos valandos dienos. Paskui, įsitikinę, kad lavonų 
tampytojai atliko užduotį ir prisijungė prie draugijos, kuri išsisklaidė po 
miestą, visi penki nusileido nuo šlaito, iki kolonų, stūksančių abipus 
įvažiavimo į Geiteno akademijos teritoriją. Alisa atvirai išsišaipė iš 
Klėjaus aiškinimų, esą jiedu su Tomu turėtų imtis darbo vieni. 

— Tik nereikia vaizduoti Betmeno ir Robino, — suniurnėjo ji. 

— Vaje, o aš visada troškau būti šauniuoju vaikinuku, — vos 
pastebimai sušveplavo Tomas, bet kai mergina, gniauždama jau 


apdriskusį sportbatuką, nudelbė jį šaltomis akimis, mažylis sumišo. — 
Nepyk. 

— Į degalinę jūs galite eiti vieni du, — tarė Alisa. — Tačiau visi kiti 
privalo jus stebėti iš kitos gatvės pusės. | 

Direktorius norėjo, kad Džordanas liktų Citemo namelyje. Berniukui 
nespėjus atsiliepti (veikiau, audringai užprotestuoti), mergina 
paklausė: 

— Džordanai, ar tavo akys geros? 

Jis nusišypsojo ir vėl pervėrė Alisą svajingu žvilgsniu. 

— Puikios. 

— Kompiuterinius žaidimus mėgai? Kalbu apie šaudykles. 

— Be abejo. Zaidžiau jų begalę. 

Ji padavė vaikiui pistoletą. Klėjui neprasprūdo pro akis tas faktas, 
kad berniukas, palietęs ginklą, suvirpėjo kaip kamertonas. 

— Jeigu aš arba direktorius Ardajus liepsime tau šauti, ar tu 
nuspaust gaiduką? 

— Taip. 

Alisa atsigręžė į senį nutaisiusi provokuojančią ir drauge 
atsiprašančią veido išraišką. 

— Mums pravers kiekvienas Žmogus. 

Direktorius nusileido, ir dabar jie stovėjo šalia akademijos vartų 
žiūrėdami į“Citgo“ degalinę, įrengtą priešingoje gatvės pusėje, šiek tiek 
arčiau miesto. Iš savo vietos visi puikiai matė dar vieną, truputį 
mažesnį ženklą: ŽEMO SLĖGIO DUJOS. Šalia kolonėlės riogsojo vienas 
vienintelis, dulkėtas, regis, seniai apleistas automobilis praviromis 
vairuotojo durelėmis. Iš dešinės, vienų iš nedaugelio Naujojoje 
Anglijoje likusių guobų šešėlyje, slėpėsi du vilkikai, savo formomis 
panašūs į gigantiškus propano balionus. Ant kiekvieno iš jų juodavo 
užrašai: Zemo slėgio dujos ir Pietinei Niu Hempširo sričiai paslaugos 
teikiamos nuo 1982-ųjų. 

Šioje Akademijos aveniu atkarpoje telefoniniai pamišėliai nesišlaistė. 
Apavas buvo matyti didžiumos namų prieangiuose, bet ne visų. Matyt, 
bėglių srautas pamažu seko. Dar per anksti daryti išvadas, perspėjo 
save Klėjus. 

— Sere? Klėjau? Kas tai? — paklausė Džordanas, bedęs pirštu į 
alėją, sutampančią, aišku, su 102-uoju keliu, nors saulėtą, tykią 
popietę, kurią trikdė tik paukščių čiulbesys ir vėjo kedenamų lapų 
šiugždėjimas, tokia smulkmena labai lengvai galėjo iškristi iš galvos. 
Ant asfalto Klėjus pamatė rausva kreida pakeverzotus žodžius, bet 
neįstengdamas jų įskaityti krestelėjo galva. 

— Pasirengęs? — kreipėsi į Tomą. 

— Žinoma, — užtikrino mažylis. Stengėsi kalbėti abejingai, tačiau 
barzdaplaukiais apžėlusi jo gerklė įnirtingai pulsavo. — Tu — Betmenas. 
Aš — šaunusis vaikinukas Robinas. 


Jie nukurnėjo per gatvę nepaleisdami iš rankų pistoletų. Rusišką 
automatą Klėjus paliko Alisai, nors ir būgštavo, kad ginklas išvers ją iš 
kojų, jei mergaitei vis dėlto teks šaudyti. 

Kelio dangą puošė rausvas užrašas: 

KEŠVAKAS.NERYŠ 

— Supranti, ką tai reiškia? — paklausė Tomas. 

Klėjus papurtė galvą. Jis nesuprato, tačiau nė kiek dėl to 
nesijaudino. Nūnai tenorėjo pasišalinti iš Akademijos aveniu vidurio, 
kur jautėsi ne saugiau negu skruzdėlė, ropojanti ryžių dubenėlyje. Jau 
ne pirmą kartą pagalvojo parduosiąs velniui sielą už galimybę sužinoti, 
kad jo sūnus — sveikas gyvas ir netūno ten, kur suaugusieji bruka 
ginklus vaikams, įsisavinusiems kompiuterinių žaidimų subtilybes. Argi 
ne keista? Klėjus manė nusistatęs prioritetus ir losiąs su kortomis, 
kurias šiuo momentu laikė rankoje, bet širdgėlą kurstančios mintys 
nutvilkydavo sąmonę pačiomis netikėčiausiomis akimirkomis. 

Pranyk Džoni. Dabar ne vieta ir ne laikas apie tave mąstyti. 

Vilkikai su propano cisternomis stovėjo tušti ir užrakinti, bet nieko 
baisaus. Šiandieną sėkmė nuo jų nenusigręžė. Raktai kabėjo ant lentos, 
valdytojo kabinete, po ženklu su įspėjimu: NUO 12 NAKTIES IKI 6 
RYTO VAŽIUOTI DRAUDŽIAMA VISIEMS BE IŠIMTIES VILKIKAMS. Po 
kiekvienu raktu ant grandinėlės kadaravo mažutis propano balionėlis. 
Pusiaukelėje iki durų Tomas palietė Klėjaus petį. 

Gatvės viduriu lygioje gretoje, bet ne koja į koją, braukė du 
telefoniniai pamišėliai. Vienas jų iš dėžutės traukė ir čiaumojo 
pyragėlius „Tvinkius“, buvo išsitepliojęs veidą grietinėle, trupiniais bei 
cukraus pudra. Kitas, moteriškos giminės padaras, prie krūtinės spaudė 
knygą, dydžio sulig kavos staliuku. Toji būtybė Klėjui panėšėjo į 
choristę, nešančią įspūdingų apimčių giesmyną. Knygos viršelį puošė 
nuotrauka, kurioje pro sūpynėmis virtusią padangą nėrė kolis. Paguodą 
teikė viena aplinkybė: moteris laikė knygą apverstą aukštyn kojomis. 
Dar labiau ramino bukos, beprasmės veidų išraiškos, ir tai, kad jiedu 
slampinėjo vieni — vadinasi, vidurdieniais bepročiai į pulką dar 
nesispiesdavo. 

Tačiau knygos vaizdas jo nesužavėjo. 

Ne, visiškai nesužavėjo. 

Jie praėjo palei kolonas, už kurių Klėjus įžiūrėjo akis išputusius Alisą, 
Džordaną ir direktorių. Kai apdujėliai peržengė paslaptingą pranešimą 
KEŠVAKAS.NERYŠ, moteris ištiesė ranką link bendražygio skanėstų. 
Vyriškis nusisuko su visa dėžute. Sviedusi knygą ant asfalto (tomelis 
nusileido ant galinės nugarėlės, ir Klėjus išvydo pavadinimą: „100 
mylimiausių pasaulio šunų“) ji vėl pabandė gauti pyragėlių. Palydovas 
skėlė įkyruolei antausį, ir dienos ryloje neįtikėtinai garsiai sušiureno jos 
plaukai. Tuodu nė sekundei nesiliovė judėję pirmyn. Moteris užbaubė: 
„Ooof“. Vyriškis atsakė (bent taip pasirodė Klėjui): „Yyyf“. Zygiuodama 


pro „Citgo“ degalinę, ji dar kartelį pamėgino išgriebti „Tvinkių“ dėžutę. 
Šįkart pyragėlių savininkas atsivedėjęs vožė bendrei į sprandą, o tada 
įsimetė į burną eilinį gardėsį. Moteriškė sustojo. Pažiūrėjo į jį. UŽ poros 
žingsnių į priekį stabtelėjo ir vyriškis. Sustingo atgręžęs į ją nugarą. 

Saulės sušildytoje degalinės kontoroje Klėjus kažką pajuto. Ne, 
pataisė save, ne kambaryje, o savyje. Aš gaudau kvapą lyg būčiau per 
greitai kopas laiptais. 

Galbūt viskuo kaltas patalpoje įsivyravęs troškumas... 

Tomas pasistiebė ir sukuždėjo jam į ausį: 

— Jauti? 

Linktelėjęs Klėjus parodė į rašomąjį stalą. Valdytojo kabinete 
nedvelkė nė menkiausias skersvėjis, bet stalą nukloję popieriaus lapai 
pastebimai virpėjo. Tarytum iš vonios ištekantis vanduo peleninėje 
tingiai suko ratus pelenai, kurie link vidurio stūmė dvi — ne, tris — 
nuorūkas. 

Vyriškis atsisuko į moterį. Jųdviejų žvilgsniai susikirto. Veido išraiškų 
Klėjus neįskaitė, bet jautė, kaip ant jo rankų piestu stojas gyvaplaukiai 
ir girdėjo tylų žvangčiojimą. Garsą skleidė raktai, sukabinti ant lentos, 
po ženklu, kuris draudė vilkikams važinėti naktimis. Jie taip pat ėmė 
krutėti ir dabar dzingsėjo vienas į kitą. 

— Oool — pakartojo beprotė, tiesdama ranką. 

— Yyyn, — atšovė vyriškis, tedėvintis skarmalais virtusį kostiumą 
apsiavęs juodus, dulkėtus batus. Prieš šešias dienas, ko gero, 
darbavosi vidurinės grandies vadybininku, prekeiviu arba butų 
komplekso valdytoju. Siuo metu vienintelį turtą jam atstojo „Tvinkių“ 
pyragėlių dėžutė, kurią pakvaišėlis spaudė prie krūtinės įnirtingai 
drebindamas lipnią burną. 

— Oool — neatlyžo moteris, ir vietoj vienos rankos ištiesė abi. 
Parodė nuo neatmenamų laikų žinomą gestą: duokš. Raktai 
suskimbčiojo smarkiau. Viršuje pasigirdo zvimbimas — bzzzt, kai 
sumirksėjo ir užgeso fluorescencinė lempa, neprijungta prie jokio 
energijos tiekimo šaltinio. Nuo vidurinės kolonėlės ant betoninės 
pakylos Žvangėdamas nukrito žarnos antgalis. 

— Ooo, — atsiliepė vyras ir suglebęs nukorė pečius. Ore vyravusi 
įtampa nelauktai išgaravo. Ant lentos nustojo tilindžiuoti raktai. Pelenai 
paskutinį kartą lėtai apsuko ratą savo apdaužytame, metaliniame 
relikvijoriuje ir galiausiai sustingo. Nė nesuprastum, jog kažkas įvyko, 
pamanė Klėjus,.jei ne antgalis, dribtelėjęs ant žemės, ir cigarečių 
nuorūkos, sustumtos į vieną krūvelę. 

— Ooo, — pareiškė moteris, tebelaikydama į priekį atkištas rankas. 
Bendražygis pajudėjo jos pusėn. Baidyklė apšnerkštais plaukais stvė rė 
„Tvinkius“ ir susikimšo juos į burną su visais popierėliais. Kaip ir prieš 
kelias akimirkas, Klėjų apėmė palengvėjimas... šioks toks. Tuodu vėl 
nukėblino centro kryptimi. Moteris trumpam sustojo ir išspjovė celofanu 


aplipusią įdaro masę. I „100 mylimiausių pasaulio šunų“ nė neatkreipė 
dėmesio. 

— Kas čia buvo? — tyliu, virpančiu balsu išspaudė Tomas, kai porelė 
beveik pranyko iš akiračio. 

— Nežinau, bet man tai nepatinka, — atsakė Klėjus, delne 
gniauždamas raktus nuo vilkikų su propano cisternomis. Vieną rinkinį 
įteikė mažyliui. — Suvaldysi mašiną su mechanine pavarų dėže? 

— Vairavimo mokykloje mus sodino tiktai prie mechaninės pavarų 
dėžės. O kaip tu? Pajėgsi? 

Klėjus kantriai nusišypsojo. 

— Aš nesu „žydras“, Tomai. Įprastos lytinės pakraipos vyrukai žino, 
kaip keisti mechanines pavaras, be jokių instrukcijų. Kaltink mūsų 
instinktus. 

— Labai juokinga. — Mažylis praktiškai nesiklausė. Vis dar spoksojo į 
nutolstančią keistąją porelę. Kuo toliau, tuo nuožmiau tvinkčiojo jo 
gerklė. — Pasauliui vis vien galas, tad pradėkime homikų medžioklę, ar 
ne? 

— Teisingai. Bet medžiojami bus ne vien „žydri“, jeigu jie įvaldys tą 
mėšlą. Imkimės darbo. 

Jis žengė link durų, bet sustojo pajutęs Tomo prisilietimą. 

— Klausyk, aš nežinau, ar kiti ką nors pastebėjo... bet jeigu ne, gal 
jiems nereikėtų nieko pasakoti? 

Klėjus prisiminė, kaip Džordanas stengėsi nepaleisti direktoriaus iš 
akių, kaip Alisa spūsčiodavo savo kraupųjį sportbatuką arba laikydavo 
ten, kur galėdavo jį pasiekti ranka. Mintyse išvydo ratilus, supančius 
bendražygių akis, ir pagalvojo apie planą kurį jie ketino įgyvendinti šį 
vakarą. Armagedonas — turbūt per stiprus Žodis, bet geresnio Klėjus 
nesumąstė. Kad ir kuo tapo telefoniniai pamišėliai, kadaise jie buvo 
žmonės, tad sumanymas iškepti tuos padarus gyvus džiaugsmo nekėlė. 
Vien įsivaizdavus žudynes, sąmonę nutvilkydavo peršulys. 

— Neprieštarauju, — pagaliau atsakė. — Kilk į kalną įjungęs žemą 
pavarą, gerai? 

m Žemiausią, kokią tik rasiu, — užtikrino Tomas. Abu vyrai 
nukulniavo link vilkikų. — O kiek, tavo manymu, jie turi pavarų? 

— Mums užteks ir pirmosios. 

— Matant, kaip jie stovi, tau greičiausiai reikės pasiieškoti atbulinės. 

— Nė velnio, — atšovė Klėjus. — Kokia nauda iš pasaulio pabaigos, 
jei negali važiuoti tiesiai pro sumautą tvorą? 

Būtent taip jie ir padarė. 

Akademijos kalva direktorius Ardajus ir vienintelis likęs jo mokinys 
vadino aukštą, banguotą šlaitą, kuris nuo mokyklos pastatų leidosi link 


pagrindinio kelio. Ten vis dar žaliavo žolė, o šią dengė vos vienas kitas 
nukritęs lapas. Popietė užleido vietą ankstyvam vakarui, bet ant šlaito 
telefoniniai pamišėliai dar nepasirodė. Alisa įniko žingsniais matuoti 
Čitemo namelio koridorių, bet gana dažnai sustodavo greta švieslangio, 
pro kurį atsiverdavo puikus vaizdas į Akademijos kalvą, porą auditorijų 
rūmų ir Tonio stadioną. Sportinį batelį mergina vėl prisirišo prie riešo. 

Kiti sėdėjo virtuvėje ir iš skardinių gėrė kolą. 

— Jie negrįžta, — pranešė mergina po eilinio rato. — Greičiausiai su 
žinojo mūsų planus — galbūt telepatiškai — ir nutarė iš čia išsinešdinti. 
Apsukusi dar du ratus (kiekvieną sykį stabtelėdama, pažiūrėdama 

pro didįjį svetainės langą) ji vėl įkišo galvą į virtuvę. 

— O gal prasidėjo visuotinė migracija? Galbūt žiemai jie išlėkė į 
pietus kaip prakeiktos liepsnelės? 

Iš tarpdurio mergina pranyko nesulaukusi atsakymo. Koridoriuje 
pasigirdo žingsniai — tolstantys ir artėjantys, tolstantys ir artėjantys. 

— Ji man primena Ahabą, medžiojanti Mobį, — pastebėjo 
direktorius. 

— Eminemas gal ir mulkis, bet dėl Mobio nesuklydo, — niūriai 
sumurmėjo Tomas. 

— Nesupratau? — kilstelėjo antakius Ardajus. 

Mažylis numojo ranka. 

Džordanas pažvelgė į laikrodį. 

— Vakar jie grįžo pusvalandžiu vėliau. Nemanote, kad reikėtų ją 
perspėti? 

— Neverta, — atsakė Klėjus. — Leiskime Alisai pačiai sutramdyti 
emocijas. 

— Ji gerokai persigandusi, ar ne, sere? 

— O tu ramus? 

— Iš siaubo man dreba kinkos, — tyliai prisipažino vaikas. 

Vėl išdygusi prie virtuvės durų Alisa pareiškė: 

— Manau, visiems bus geriau, jeigu pamišėliai nepasirodys. Nežinau, 
ar jie išties perkrauna savo smegenis, bet tie padarai susiję su 
kažkokiais bjauriais kerais. Pajutau juos šią popietę. Prisimenate moterį 
su knyga ir vyrą su „Tvinkiais“? — mergina palingavo galva. — Slykštus 
burtai. 

Niekam nespėjus atsakyti, ji grįžo į sargybą. Po riešu susiūbavo 
sportbatukas. 

Direktorius įbedė akis į Džordaną. 

— Tu ką nors jautei, sūneli? Berniukas padvejojo, bet atsiliepė: 

— Kažką tikrai pajutau. Man ant sprando atsistojo gyvaplaukiai. 
Ardajus nukreipė žvilgsnį į du vyrus, sėdinčius priešingoje stalo pusėje. 

— O judu? Juk buvote arčiau? 

Klėjų ir Tomą išgelbėjo Alisa, kuri įlėkė į virtuvę įraudusiais 
skruostais, išplėtusi akis. į grindų plyteles cypčiojojos sportbačių padai. 


— Jie ateina, — šūktelėjo mergina. 

Visi keturi pro švieslangį stebėjo, kaip telefoniniai pamišėliai 
susiliejančiomis gretomis kopė į Akademijos kalvą. Ilgi, sulipę, ant 
žolės nutįsę jų šešėliai priminė vėjo malūnėlį, kuris susitraukė ir, rodės, 
įniko suktis, kai jų virtinės priartėjo prie skliautinio praėjimo — Tonio 
arkos, pasak Džordano ir direktoriaus. 

Alisai veikiant reikėjo įsikibti į savo talismaną. Nusiplėšusi 
sportbatuką nuo riešo, ėmė mėšlungiškai jį maigyti. 

— Jie pamatys, ką mes prikrėtėme, ir apsisuks, — greitakalbe 
sušnypštė. — Jeigu jau pradėjo rankioti knygas, matyt, įgavo bent lašą 
proto. 

— Pažiūrėsime, — atsiliepė Klėjus. Jis beveik neabejojo, jog 
telefoniniai pamišėliai sueis į Tonio stadioną, net jeigu keistajai grupinei 
sąmonei kels nerimą ten atsivėręs vaizdas. Netrukus žemę apgaubs 
tamsa, o kitos poilsiavietės jie neturėjo. Galvoje Smėkštelėjo lopšinės, 
kurią jam niūniuodavo motina, nuotrupa: nuvargai per dienelę, mažuli. 

— Tikiuosi, kad jie sulįs į stadioną ir ten pasiliks, — tyliau nei bet 
kada anksčiau suniurnėjo Alisa. — Jaučiuosi taip, lyg tuojau 
sprogčiau, — mergina prunkštelėjo. — Bet juk sprogti turėtų jie, tiesa? 
Jie. — Tomas atsisuko į merginą, ir ši burbtelėjo: — Viskas gerai. Nieko 
man nėra, tad neaušink burnos. 

— Aš tik norėjau pasakyti, jog kaip bus, taip bus. — Naujaamžiškas 
mėšlas. Kalbi kaip mano tėvas. 

Nuotraukų rėmelių karalius. — Ji atžagaria ranka patrynė skruostą, 
kuriuo nuvarvė jo ašara. 

— Aprimk, Alisa. Verčiau žiūrėk pro langą. 

— Pasistengsiu, gerai? Pasistengsiu. 

— Ir liaukis žaidusi su tuo sportbatuku, — irzliai paprašė 
Džordanas. — Jo žlegsėjimas veda mane iš proto. 

Mergina įsmeigė akis į sportinį batelį tarsi būtų nustebusi ir vėl 
prisirišo jį prie riešo. Bendražygių akiratyje telefoniniai pamišėliai 
vientisu srautu plūstelėjo pro Tonio arką. Zygiavo nesistumdydami ir 
taip darniai, kad šiuo atžvilgiu jiems nebūtų prilygusi jokia minia, kuri 
brautųsi į stadioną per absolventų susitikimo savaitgalį, idant pažiūrėtų 
futbolo rungtynes. Jie matė, kaip įveikę praėjimą bepročiai išsisklaidė ir 
užtvindė nuožulnius takus. Žiūrovai būgštavo, kad žemyn į aikštę 
srūvanti tėkmė ims lėtėti ir galiausiai sustos, bet nieko panašaus 
neįvyko. Slubčiojantys, žaizdoti, vienas kitą prilaikantys atsilikėliai 
suėjo į stadioną kur kas anksčiau nei raudonuojanti saulė nusileido už 
bendrabučių pastatų, stūksančių vakarinėje akademijos dalyje. Jie grįžo 
namolio kaip karveliai, parskridę į savo lizdus, arba kregždės — į 


Kapistrano bažnyčią. Praėjus penkioms minutėms nuo to momento, kai 
tamsėjančiame danguje nušvito vakarė žvaigždė, Dynas Martinas 
užtraukė: „Kada nors kažką pamilsta visi“. 

— Aš veltui nerimavau, ar ne? — išsižiojo Alisa. — Kartais elgiuosi, 
kaip tikra pakvaišėlė. Taip sako mano tėvas. 

— Ne, — paprieštaravo direktorius. — Visi pakvaišėliai turėjo 
mobiliuosius, brangute. Štai kodėl jie spiečiasi ana ten, stadione, o tu 
esi čia, su mumis. 

— Įdomu, kaip likimas susiklostė Ratui, — tarė Tomas. 

„ — O man įdomu, kaip sekasi Džoniui, — pasakė Klėjus. — Džoniui ir 
Saronai. 

Tą vėjuotą rudenio naktį, dešimtą valandą, šviečiant beveik 
sudilusiam mėnuliui, Klėjus su Tomu stovėjo orkestrui skirtoje nišoje, 
įrengtoje už vieno futbolo aikštės galo. Priešais juodu stovėjo betoninė 
užtvara, dydžio sulig žmogaus juosmeniu. Iš vejos pusės ji buvo 
apmušta storu minkštos medžiagos sluoksniu. Porelei iš šono dunksojo 
keletas rūdijančių, muzikantams skirtų pultų, ant kurių vėjas supūtė 
išdraskytų maišelių bei popiergalių krūvas. Jiems už nugaros ir iš 
viršaus, atvirosiose tribūnose, aukštą direktoriaus figūrą, parimusią ant 
liaunos lazdos, supo Džordanas ir Alisa. 

Per stadioną nuvilnijo komiškai didingai sustiprintas Debės Būn 
balsas. Paprastai ją pakeisdavo Li Ana Vomak, kurios daina „Tikiuosi, tu 
šoki“ galiausiai užleisdavo vietą Lorensui Velkui ir Sampanės 
muzikantams. Bet vargu ar taip įvyks šįvakar. 

Sustiprėjusio vėjo gūsiai atnešė lavonų, pūvančių pelkėje, už bėgimo 
takelio pastato, smarvę ir purvo bei prakaito kvapą, sklindantį nuo 
gyvųjų, kurie spaudėsi futbolo aikštėje. Jei tik jų būseną galima 
pavadinti gyvavimu, pamanė Klėjus ir mintyse karčiai vyptelėjo. 
Racionalių aiškinimų paieškos jau seniai tapo mėgstamiausiu žmonijos 
užsiėmimu, bet šiandieną jam savęs prigauti nepavyks: kad ir kas buvo 
tie pamišėliai, jie priklausė gyviesiems, kaip ir pats Klėjus. 

— Ko tu lauki? — sumurmėjo Tomas. 

— Nieko... visiškai nieko. 

Iš dėklo, kurį Alisa aptiko Nikersonų rūsyje, Klėjus išsitraukė 
užtaisytą, senamadišką 45 kalibro „Koltą“. Mergina siūlė paimti 
automatinę šaudyklę, iki šiol taip ir neišbandytą, tačiau jis atsisakė 
tvirtindamas, esą jei darbui netiks pistoletas, tai nepadės ir kiti ginklai. 

— Nesuprantu, kodėl tau nepatinka automatas, — patraukė pečiais 
Alisa. — Juk jis švirkščia trisdešimt ar keturiasdešimt kulkų per 
sekundę. Vilkikus be vargo paverstum sūrio tarkomis. 


Klėjus su tuo sutiko, bet priminė, kad šią naktį jie ruošiasi kai ką 
padegti, o ne sunaikinti, ir paaiškino, kokią neteisėtą amuniciją Arnis 
Nikersonas parūpino žmonai. 45 kalibro skeveldrinius šaudmenis, 
kadaise vadintus dumdumais. 

— Gerai, — nusileido ji, — bet jei nepasiseks, tau vis vien reikėtų 
išbandyti poną Mitruolį. Nebent tipeliai iš stadiono jus... — užuot 
pasakiusi „puls“, Alisa sumataravo dviem pirštais lyg kojomis. — Jei 
taip atsitiks, raitykit kulnus. 

Vėjas nuo švieslentės atplėšė sudriskusios vėliavos atraižą, ir toji 
ėmė pleventi virš sausakimšai susigrūdusių miegalių. Aplink aikštę 
tarytum pakibusios ore raudonavo griausmadėžių lemputės. Iš visų 
grotuvų sklido muzika, nors tik viename iš jų sukosi kompaktinis 
diskas. Medžiagos rėžis užkliuvo už vilkiko buferio, paplazdėjo keletą 
sekundžių ir nuslydęs pranyko naktyje. Automobiliai su dujų 
cisternomis stovėjo viduryje aikštės, iškilę virš masės tysančių pavidalų 
nelyginant groteskiški metaliniai stalkalniai. Telefoniniai pamišėliai 
drybsojo po mašinomis ir supo jas iš visų pusių, taip arti, jog kai kurie 
gulėjo įspausti į ratus. Klėjus vėl pagalvojo apie karvelius ir 
devyniolikto šimtmečio medžiotojus, kuokomis taškiusius jų smegenis. 
Visa rūšis išnyko dar neprasidėjus dvidešimtam amžiui... antra vertus, 
tie gyviai tebuvo paukščiai su kvailomis, persikrauti nepajėgiančiomis 
smegenėlėmis. 

— Klėjau? — tyliai prabilo Tomas. — Ar tu tikrai nori surengti šitas 
skerdynes? 

— Ne. — Paskutiniu momentu jam iškilo daug neatsakytų klausimų. 
Pavyzdžiui, ko imtis, jeigu sumanymas neišdegs? Arba ką reikės daryti 
Jei įvykiai klostysis pagal planą? Karveliai nebuvo pajėgūs kerštauti. O 
aikštėje sugriuvę padarai... — Ne, bet eisiu iki galo. 

— Tuomet pirmyn, — paragino Tomas. — Nes, neskaitant visų kitų 
dalykų, dainos „Tu apšvietei mano gyvenimą“ kūrėjui derėtų pragare 
dulkinti negyvas žiurkes. 

Klėjus ištiesė dešiniąją ranką, kurioje laikė pistoletą, suėmė riešą 
kairiosios pirštais ir nusitaikė į vieno vilkiko cisterną. Paleis porą kulkų į 
šią, kitas dvi susmeigs į gretimą. Jei reikės, kiekvienai liks dar po vieną 
šūvį. O jeigu nieko nepeš pleškindamas iš revolverio, čiups automatinį 
ginklą, Alisos pakrikštytą ponu Mitruoliu. 

— Neužmiršk pritūpti, sprogus cisternai, — perspėjo Tomą. 

— Nesijaudink. — Mažylis perkreipė veidą laukdamas „Kolto“ 
pokštelėjimo arba to, kas jį lydės. 

Debė Būn įkvėpė oro pasirengusį išgiedoti baigiamąsias dainos 
gaidas. Klėjus pats nesuprato kodėl, bet jautė privaląs ją nutraukti. 
Būsi mulkis, jei prašausi iš tokio atstumo, pagalvojo jis ir nuspaudė 
gaiduką. 


Antro šūvio neprireikė. Cisternos viduryje sužibo ryškiai raudona 
gėlė. Toji savo ruožtu nutvieskė įlenktą metalinį paviršių, kuris prieš 
sekundę buvo lygut lygutėlis. Talpyklos gelmėje kunkuliavo pragaras. 
Staiga gėlės kontūrai išskydo, ir ji virto sraunia upe, o raudonis įgavo 
baltai oranžinį atspalvį. 

— Žemyn! — suriko Klėjus ir užgriuvo mažylį tą pačią akimirką, kai 
nakties tamsą pakeitė dykumos vidurdienis. Ausis užgulusį riaumojimą 
lydėjo toks griausmingas BA-BABACH, kad sprogimas persismelkė iki 
kaulų smegenų. Virš galvos prašvilpė šrapnelis. Jam pasirodė, jog 
Tomas kažką suspiegė, tačiau tuo garantuotas nebuvo, nes pasaulį 
ūmai sudrebino dar vienas gausmas, ir oras ėmė kaisti — vis stipriau ir 
stipriau. 

Klėjus stvėrė mažylį už pakarpos kartu užgriebdamas dalį apykaklės 
ir nutempė jį betoniniu taku, vedančiu į atviras tribūnas. Pats driuokė 
beveik užsimerkęs, kad jo neapžlibintų akinantis švytėjimas, kuris 
užsiplieskė futbolo aikštėje. Dešinėje pusėje, ant pagalbinių suolelių, 
žnegtelėjo didžiulis agregatas. Ko gero, variklis, pamanė Klėjus beveik 
neabejodamas, kad jam po kojomis traška į šipulius sudraskyti 
muzikantų pultai. 

Tomas staugė, jo akiniai buvo pakrypę ant šono, tačiau ant kojų 
mažylis išsilaikė, ir iš pirmo žvilgsnio atrodė nesužeistas. Juodu leke 
taku į viršutinius stadiono sektorius, kaip iš Gomoros sprunkantys 
bėgliai. Priešais Klėjus matė abiejų šešėlius, ištįsusius ir plonyčius 
nelyginant voratinklio gijos. Aplinkui į tribūnas bumbsėjo iš aikštės 
atskrieję objektai: rankos, kojos, buferio gabalas, moters galva 
liepsnojančiais plaukais. Už nugaros driokstelėjo antras BA-BABACH, o 
gal jau trečias, ir šįsyk paleido gerklę pats Klėjus. Kojos susipynė, ir jis 
dribo. Visas pasaulis nenumaldomai kaito, akis raižė vis ryškėjanti 
šviesa, todėl jis jautėsi lyg būtų atsidūręs garso studijoje, kuri priklausė 
Aukščiausiajam. 

Mes nesuvokėme, ką darome, pagalvojo žvelgdamas į sulipusius 
šaltmėtinius saldainius, kreivą šleivą metinukų dėžutę, mėlyną 
kepuraitę su užrašu „Pepsi“. Nė neįsivaizdavome, kas įvyks, ir dabar už 
savo nuodėmes mokėsime visą suknistą gyvenimą. 

— Kelkis! — suriko Tomas, kurio balsas, regis, sklido iš tolybių. 

Klėjus pajuto, kaip jo dilbį trūkčioja liauni mažylio pirštai. Staiga 
išvydo ir Alisą, įsikibusią į kitą jo ranką. Šviesoje mergina spindėjo. 

Sportbatukas šokčiojo po riešu it pritvirtintas prie spyruoklės. Ji 
buvo aptiškusi krauju, apdrabstyta drabužių lopinėliais ir garuojančios 
mėsos gabaliukais. 

Klėjus įsirėmė alkūnėmis į žemę, galop priklupo ant vieno kelio. Alisa 
privertė jį atsistoti iš visų jėgų tempdama aukštyn. Užnugaryje tarsi 
drakonas maurojo propanas. Prie trijulės šuoliais atlėkė Džordanas. 


Berniukui iš paskos svirduliavo direktorius — kiekviena raukšlele, 
vagojančia išraudusius Ardajaus skruostus, tekėjo prakaitas. 

— Ne, Džordanai, ne! — užkriokė Tomas. — Patrauk jį iš kelio! — 
vaikis paklusniai apglėbė senį per juosmenį ir nustūmė į Soną. Prie 
Alisos kojų teškės degantis liemuo su žiedeliu bamboje, ir mergina 
spyrė jį nuo tako. Penkis metus žaidžiau futbolą, prisiminė Klėjus jos 
žodžius. Kai ant Alisos viršugalvio nupleveno liepsnojantys marškiniai, 
jis spėjo nušveisti draiskanas ant Žemės, kol neužsidegė mergaitės 
plaukai. 

Nuožulnaus tako viršuje, į paskutines rezervuotas vietas, įsirėžė 
pusė automobilio ašies su ratu, nuo kurio į visas puses plaikstėsi ugnies 
liežuviai. Jeigu gremėzdiška nuolauža būtų užstojusi kelią, penketukas 
būtupačirškintas — bent jau direktorius. Laimei, erdvės užteko, kad 
sulaikę kvapą jie įstengtų įveikti tirštą dūmų užsklandą. Po akimirkos 
bėgliai nusvyravo pro sukamuosius vartelius. Džordanas su Klėjumi, 
kuriam mataruojanti Ardajaus lazda porą sykių trinktelėjo per ausį, 
kone vilko senį. Tačiau praėjus pusei minutės nuo to momento, kai 
pasisekė sėkmingai prasmukti pro degantį ratą, jie pasiekė Tonio 
stadiono arką. Atsisukę, nutaisę vienodas apdujusias veido išraiškas, 
kurios priklausė Žmonėms, negalintiems patikėti savo akimis, visi 
įsistebeilijo į milžinišką ugnies stulpą, kylantį virš atvirųjų tribūnų ir 
žurnalistams skirtos užtvaros. 

Ant šaligatvio, greta bilietų pardavimo kabinos, nupleveno 
liepsnojantis vėliavos skarmalas, įkandin savęs jis išspjovė kelias 
žiežirbas ir galiausiai sustingo. 

— Ar tu žinojai, jog taip atsitiks? — paklausė Tomas. Jo akis supo 
balti ratilai, kaktą ir skruostus nudažė raudonis. Pusė ūsiukų apsvilo. 

Klėjus girdėjo bendražygio balsą, bet, kaip ir anksčiau, atrodė, jog 
tas sklinda iš tolumos. Tiesą pasakius, prislopo visi garsai, tarytum į 
ausis jis būtų susikišęs vatos gniužulus arba kamštelius, kuriuos Arnis 
Nikersonas įteikdavo savo antrajai pusei, kai nusivesdavo žmoną į jų 
mėgstamą šaudyklą, kur abu veikiausiai pleškindavo į taikinius nuo 
savo diržų nenusegę nei mobiliųjų, nei pranešimų gaviklių. 

— Ar tu žinojai? — Tomas pabandė jį supurtyti, bet tik nuplėšė dalį 
marškinių. 

— Ne, po velnių, gal tu proto netekai? — Klėjui dingojosi, kad jo 
balsas ne tiek kimus, kiek sukepąs. — Nejau galvoji, jog būčiau ten 
stovėjęs, jei būčiau žinojęs? Mus išgelbėjo toji betoninė užtvara. Jeigu 
ne ji, būtume perpjauti pusiau. Arba išgaravę. 

— Aš sudraskiau tavo marškinius. 

Klėjui magėjo mažyliui užvožti, bet drauge apglėbti ir išbučiuoti — 
vien todėl, kad šis liko gyvas. 


— Aš noriu grįžti po stogu, — tarė Džordanas iš baimės drebančiu 
balsu. 

— Be jokių abejonių, mes privalome atsitraukti nuo stadiono saugiu 
atstumu, — pritarė direktorius. Akivaizdžiai virpėdamas jis spiginosi į 
pragarą, kuris išplito virš atvirųjų tribūnų. 

— Ar paeisite, sere? — pasiteiravo Tomas. 

— O taip. Jei tik Džordanas padės, iki namų kaip nors nusigausiu. 

— Mes juos pričiupome, — prabilo Alisa, nuo savęs atsainiai 
braukdama mėsgalius, ant drabužių palikdama kraujo dryžius. Tokių 
akių, kokias Klėjus išvydo merginos veide, jam neteko matyti per visą 
gyvenimą. Na, nebent vienoje kitoje nuotraukoje ir įkvepiančiuose 
šeštame bei septintame dešimtmečiuose gyvavusio komiksų meno 
pavyzdžiuose. Jis prisiminė, kaip vaikystėje dalyvavo komiksų gerbėjų 
konvente ir girdėjo Volasą Vudą pasakojant apie savo mėginimus 
nupiešti tai, ką pats dailininkas vadino „panikos žvilgsniu“. Dabar šis 
atsispindėjo penkiolikmetės, priemiestyje gyvenusios mergaitės veide. 

— Alisa, eime, — paragino ją Klėjus. — Mums reikia grįžti į Citemo 
namelį ir susikrauti mantą. Turime iš čia nešdintis. — Sulig paskutiniu! 
žodžiu jis suvokė, jog nori pakartoti įspėjimą ir įsitikinti, ar tame yra 
tiesos. Kai antrą sykį įgarsino savo mintis, pasijuto esąs ne vien teisus, 
bet ir persigandęs. 

Ji turbūt negirdėjo, ką sakė Klėjus. Alisa džiūgavo — persisotino 
triumfu kaip vaikas, kuris Helouvyno dieną grįždamas namo sužiaumojo 
gautus saldainius. Merginos akių vyzdžiai pliskėjo ugnimi. 

— Ten niekas negalėjo išgyventi. 

I Tomas griebė Klėjų už rankos. Nuo spustelėjimo jį nutvilkė 
skausmas, koks persmelkia, jei nusvilus saulėje kas nors prisiliečia prie 
tavo odos. 

— Ko apniukai? 

— Manau, mes suklydome, — atsakė Klėjus. 

— Nuojauta? Kaip degalinėje? — po perkreiptais akinukais žvilgėjo 
skvarbios Tomo akys. — Kai vyras ir moteris grūmėsi dėl prakeiktų 
pyr... 

— Ne, aš tik galvoju, kad mes padarėme klaidą. — Tiesą sakant, jis 
žinojo. — Judinkimės. Mums reikėtų pasišalinti iš akademijos dar šią 
naktį. 

— Tebūnie, — linktelėjo mažylis. — Eime, Alisa. 

Mergina nužingsniavo taku, vedančiu prie Citemo namelio, kur už 
didžiojo švieslangio tebešvietė jų palikta pora dujinių žibintų. Netrukus 
vėl atsigręžė į stadioną. Ugnis užliejo tiek Žurnalistų vietas, tiek 
atvirąsias tribūnas. Virš futbolo aikštės užgeso žvaigždės. Iš Mėnulio 
beliko vaiduokliškas pavidalas, kaitros migloje, pakibusioje virš liepsnų 
jūros, šokantis beprotišką pasiutpolkę. 


— Jie žuvo, pranyko, suskrudo, — iškošė Alisa. — Dek, mažuli, de... 
Būtent tada pasigirdo riksmas, atsklidęs ne iš Glens Folso ar Liteltono, 
o tiesiai iš užnugario. Sį kartą pamėklės dejonės garsas nepriminė. 
Skambėjo kaip agoniškas klyksmas, priklausantis kažkokiai esybei, — 
Klejaus įsitikinimu, sąmoningai esybei, — kuri išniro iš miego gelmių ir 
suvokė pleškanti. 

Alisa išsprogino akis, suspigo ir delnais užsispaudė ausis — 
Atsitraukim! — šūktelėjo berniukas, griebęs direktoriui už riešo — Sere, 
mes privalome atsitraukti! 

— Per vėlu, Džordanai, — pasakė Ardajus. 

Po valandos į laukujės Citemo namelio duris jau rėmėsi pilnesnės nei 
kada nors anksčiau jų kuprinės. Kiekyienoje glūdėjo po kelis 
marškinius, maišeliai su riešutų bei razinų mišiniu, sulčių atsargos, 
„Slim Džims“ jautienos lazdelės ir žibintuvėliai su elementais. Klėjus 
ragino Tomą ir Alisą kuo skubiau susikrauti mantą, ir dabar būtent jis 
nuolat landžiojo į svetainę, kur pro didįjį langą mestelėdavo akį laukan. 

Akinanti užsiplieskusių dujų čiurkšlė galop nusėdo, bet atvirosios 
tribūnos, kaip ir žurnalistų užtvara, vis dar skendėjo liepsnose. Pats 
Tonio stadionas žaižaravo naktyje tarytum kalvėje apdorojama pasaga. 
Iš gulinčiųjų aikštėje išsigelbėti negalėjo niekas — Alisa buvo teisi, 
tačiau pakeliui į Citemo namelį (direktorius kėblino nelyginant senas 
girtuoklis, kad ir kaip draugai stengėsi jį prilaikyti), jų ausis du sykius 
pasiekė vaiduokliškos aimanos, kurias iš kitų pulkų atnešė vėjas. Klėjus 
sau tvirtino, esą tose dejonėse negirdėti jokio pykčio, tikino save, kad 
viskuo kalta įsiaudrinusi jo vaizduotė (prasikaltusio Žmogaus, masines 
žudynes sukėlusio galvažudžio vaizduotė), bet giliai širdyje tuo 
netikėjo. 

Įvyko klaida, antra vertus, mažai tikėtina, jog būtų pavykę išmąstyti 
kitą planą. Praėjusią popietę jiedu su Tomu jautė, tiksliau, matė, 
besikaupiančią galią, kurią skleidė vos pora telefoninių pamišėlių. Jie 
neturėjo teisės laukti, kol tie padarai sustiprės. 

— Aišku, kad neturėjome, velniai rautų, — suurzgė jis ir nusigręžė 
nuo lango. Nors nenutuokė, kiek laiko žiopsojo į degantį stadioną, 
pagundai dirstelėti į laikrodį atsispyrė. Nedaug trūko, kad sajnonėje 
įsišėltų panikos žiurkė. Išsiveržusi iš savo narvo ji veikiai įsiskverbtų ir į 
bendražygių galvas. Pradėtų nuo Alisos. Mergaitė šiaip ne taip 
susitvardė, apsigaubė plonu — permatomu kaip celofanas, sakydavo 
Klėjaus motina, užkietėjusi bingo žaidėja — apsimestinės ramybės 
sluoksniu. Pati būdama nepilnametė, Alisa stengėsi demonstruoti ryžtą, 
kad pakeltų nuotaiką kitam vaikui. 

Kitas vaikas. Džordanas. 


Klėjus nurūko atgal į koridorių, nukreipė žvilgsnį į duris, į kurias 
rėmėsi viso labo trys kuprinės, ir pamatė laiptais besileidžiantį Tomą. 
Vieną, be jokios draugijos. 

— Kur berniukas? — paklausė mažylio. Ausis slėgęs spengimas 
atlėgo, tačiau balsas, ištrūkęs pro jo lūpas, vis vien skambėjo 
nepažįstamai. Klėjus nujautė, jog turės praeiti šiek tiek laiko, kol 
sprogimo poveikis galutinai išnyks. — Juk prašiau tavęs padėti susidėti 
jam daiktus. Ardajus minėjo, kad vaikis atsinešė kuprinę iš bendrabu... 

— Jis prie mūsų neprisidės. — Tomas patrynė veidą. Atrodė 
pavargęs, nusiminęs, išsiblaškęs... ir juokingas, nes dabar virs jo lūpų 
styrojo tik pusė nenusvilusių ūsiukų. 

— Ką? 

— Tyliau, Klėjau. Aš tik perduodu žinią. 

— Susimildamas, gal paaiškinsi konkrečiau? 

— Jis neišeis be direktoriaus. Cituoju Džordano žodžius: „Jūs manęs 
nepriversite“. Jo tiesa, jei rimtai ketini iškeliauti dar šiąnakt. 

Iš virtuvės išniro Alisa. Ji buvo nusipraususi, susirišusi plaukus į 
uodegėlę, ant pečių užsimetusi naujus, mažne iki kelių kadaruojančius 
marškinius, tačiau merginos oda Svytėjo nuo nusvilimo, kurio 
peršėjimą jautė ir pats Klėjus. Bent tiek gerai, pamanė jis, kad mūsų 
kūnų nenusėjo pleišėjančios pūslelės. 

— Alisa, tau teks pasitelkti moterišką įtaigą ir įkalbėti Džordaną 
prisišlieti prie mūsų. Jis nusprendė... 

Nesiklausydama Klėjaus mergina prašvilpė pro šalį, suklupo, griebė 
savo kuprinę, iš kurios puolė krapštyti visą turtą. Akimirką jis 
priblokštas spoksojo į Alisą, galiausiai atsigręžė į Tomą ir šio veide 
pastebėjo atsispindinčius supratimą bei užuojautą. 

— Kas yra? — suriko. — Kas yra, dėl Dievo meilės! — Klėjų apėmė 
tūžmingas susierzinimas, kokį paskutiniais metais, kai gyveno kartu su 
žmona, perdėm dažnai jausdavo Saronai. Dabar niršo ant savęs už tai, 
kad leidosi užvaldomas pykčio. Bet... po velnių, šiuo momentu jiems 
visiškai nereikėjo papildomų problemų. — Kas yra? 

— Pažiūrėk į jos riešą, — tarė Tomas kryptelėdamas smakru. 

Klėjus nukreipė akis į merginos ranką, po kuria, vietoj nelemto 
sportbatuko, teišvydo purviną raištelį. Jam nugėlė paširdžius. Kokia 
absurdiška padėtis... o gal ir ne absurdiška. Alisai verkiant reikėjo 
talismano. Na ir kas, kad šį atstojo nudrengtas, vaikiškas sportinis 
batelis. 

Laukan išlėkė trumparankoviai marškinėliai ir nertinis su užrašu ant 
krūtinės GEITENO RĖMĖJŲ KLUBAS. Nusirideno elementai. Atsarginis 
žibintuvėlis taip teškės į grindų plyteles, kad įskilojo stiklas. 
Skraidančių daiktų vaizdas privertė Klėjų aprimti. Tai neturėjo nieko 
bendra su Saronos Ridel įniršio priepuoliais, kuriuos jam tekdavo 


atlaikyti, kai namuose pritrūkdavo riešutinės kavos arba ledų. Alisos 
Maksvel veidas virto gryno siaubo kauke. 

Jis atsiklaupė greta mergaitės, suėmė už riešų. Bemaž fiziškai jautė, 
kaip bėga sekundės ir minutės, kurias derėjo išnaudoti kelionei. Kad ir 
kaip ten būtų, jos pulso tvinkčiojimas pastebimai sulėtėjo. Dabar, 
žvelgdamas į Alisos akis, jis įžiūrėjo ne paniką, o agonišką skausmą ir 
suvokė, jog tas sportbatukas padėjo jai susitaikyti su visomis 
netektimis — motinos, tėvo, Betės Nikerson su dukterimi, — netgi leido 
atsiriboti nuo pragaro, siautėjusio Tonio stadione. 

— Jo čia nėra! — suspigo Alisa. — Maniau, kad įsidėjau jį į kuprinę, 
bet klydau. Aš niekur jo nerandu! 

— Zinau, širdele. — Tebegniauždamas jos riešus Klėjus kilstelėjo 
vieną, po kuriuo kabėjo batraištis. — Matai? — palaukęs, kol Alisa 
nukreips žvilgsnį į savo ranką, jis spriegė per raištelio galus, nutįsusius 
po mazgu. 

— Jie per ilgi, — išspaudė mergina. — Anksčiau tokie nebuvo. 

Klėjus pabandė prisiminti, kada paskutinį sykį teko regėti sportbatį. 
Nors nemanė, kad mintyse įmanoma atgaivinti kiekvieną 
smulkmenąatsižvelgiant į tai, ką jie patyrė, — bet staiga suvokė labai 
gerai viską pamenąs. Sportinis batelis tebešokčiojo po riešu, kai 
nugriaudėjus antrajam sprogimui Alisa drauge su Tomu stengėsi jį 
pastatyti ant kojų. Ją išterliojo kraujas, mėsos gniužulėliai ir drabužių 
skuteliai, tačiau batukas siūbavo savo vietoje. Klėjus negalėjo to 
garantuoti, bet jam rodės, kad amuletas jau buvo atitrūkęs nuo rankos, 
kai mergaitė nuspyrė nuo tako degantį Žmogaus liemenį. 

— Jis atsirišo, širdele, — pasakė Alisai. — Atsirišo ir nukrito. 

— Aš ji praradau? — merginos akis, kuriose atsispindėjo nepatiklus 
žvilgsnis, sudrėkino pirmosios ašaros. — Tikrai? 

— Nė kiek neabejoju. 

— Tas batelis nešė man sėkmę, — sukuždėjo ji pravirkdama. 

— Ne, — paprieštaravo ją apkabinęs Tomas. — Mes nešame tau 
sėkmę. 

— Iš kur žinai? 

— Nes pirmiausia radai mus, — paaiškino mažylis. — Kaip matai, nė 
vienas iš mūsų kojų dar nepakratė. 

Alisa apglėbė abu vyrus ir kurį laiką trijulė stovėjo sustingusi tarp 
išdrabstytų mergaitės daiktų. 

Ugnis persimetė į auditorijų pastatą, kuris, anot direktoriaus, buvo 
vadinamas Hekerio rūmais. Maždaug ketvirtą ryto vėjas nuslopo, 
neleisdamas liepsnoms išplisti į kitus statinius. Kai patekėjo saulė, 
Geiteno akademijos teritorijoje tebetvyrojo propano, apanglėjusios 


medienos ir pajuodavusių kūnų tvaikas. Į giedrą dangų, nušvitusį 
tobulą, Naujajai Anglijai būdingą spalio rytą, kilo pilkšvai juodų dūmų 
stulpas. Čitemo namelis taip ir neištuStėjo. Įvykiai ėmė rutuliotis 
virstančių domino plokštelių principu. Direktorius galėjo leistis į žygį 
nebent važiuotas, tačiau keliai buvo užgrūsti apleistomis arba į avariją 
patekusiomis mašinomis. Džordanas atsisakė prisijungti prie trijulės be 
Ardajaus, o šis neįstengė jo perkalbėti. Alisa, nors ir sielvartaudama dėl 
prarasto talismano, neketino išvykti be Džordano. Tomas savo ruožtu 
nesiruošė palikti merginos. O Klėjus nė kiek netroško iškeliauti be 
jųdviejų, tačiau mintis, jog naujieji pažįstami bent jau laikinai tapo 
svarbesni už sūnų, kėlė siaubą. Maža to, nuojauta primygtinai tvirtino, 
esą už skerdynes Tonio stadione visiems penkiems lemta sumokėti 
aukštą kainą. Jei tik jie nepasišalins iš Geiteno, jau nekalbant apie 
nusikaltimo vietą. 

Klėjus tikėjosi, kad jausis geriau, kai išauš, bet palengvėjimo 
nesulaukė. 

Nūnai penki bendražygiai žvelgė pro didįjį svetainės langą, bet iš 
rūkstančių griuvėsių, aišku, niekas neišsvirduliavo. Vienintelį garsą 
skleidė traškanti ugnis, kuri, sudorojusi atviras tribūnas, skverbėsi į 
Fizinio lavinimo fakultetą ir persirengimo kambarėlius. Daugmaž 
tūkstantis pamišėlių, kurie tysojo futbolo aikštėje, suskrudo, pasak 
Alisos. Troški, vimdanti jų smarvė paskatino Klėjų atsikratyti skrandžio 
turinio. Jis žinojo, jog pykinimo priepuolių neišvengė nė vienas, netgi 
direktorius. 

Mes suklydome, dar kartą pagalvojo. 

— Jums, bičiuliai, derėtų žygiuoti, — prabilo Džordanas. — Nieko 
mums nenutiks. Išgyvensime, kaip ir anksčiau, tiesa, sere? 

Direktorius Ardajus, įbedęs akis į Klėjų, nuleido klausimą 
negirdomis. 

— Kas įvyko vakar, kol judu su Tomu tūnojote degalinėje? Man regis, 
ten nutiko kažkas tokio, dėl ko pasikeitė jūsų veidas. 

— Nejaugi? Kaip aš atrodau dabar, sere? 

— Kaip spąstus užuodžiantis gyvis. Ar tuodu gatvėje jus pastebėjo? 

— Ne visai. — Klėjus nesidžiaugė tituluojamas gyviu, nors ir neneigė 
juo nesąs: kūnas iš mėsos ir kraujo, įsisavinantis deguonį su maistu, 
atsikratantis anglies dvideginiu bei mėšlu. 

Savo masyviu delnu Ardajus įniko masažuoti kairiąją krūtinės dalį. 
Kaip ir dauguma senio gestų, šis atsidavė teatrališkumu — jis buvo ne 
tiek apsimestinis, kiek perdėm akivaizdus, lyg skirtas mokiniams, 
sėdintiems auditorijos gale. 

— Tuomet kas? 

Slėpti, ką teko išgyventi „Citgo“ degalinėje, nebeliko prasmės, todėl 
Klėjus atvirai išklojo direktoriui, kokį vaizdą regėjo pro valdytojo 
kontoros langą: fizinę kovą dėl sužiedėjusių pyragėlių, kuri netikėtai 


virto psichinėmis grumtynėmis. Paporino, kaip plazdeno popierėliai, 
kaip peleninėje nelyginant iš vonios išleidžiamas vanduo sūkuriavo 
pelenai, kaip ant lentos dzingsėjo raktai ir nuo kolonėlės nukrito žarnos 
antgalis. 

— Aš mačiau, kaip ji atlūžo, — įsiterpė Džordanas. Jam pritardama 
galva sukinkavo Alisa. 

Tomas paminėjo, kad jam užkando žadą. Klėjus pridūrė patyręs 
tapačią būseną. Abu mėgino paaiškinti juos apėmusį jausmą, jog 
aplinkui kaupėsi keista, galinga energija. Anot Klėjaus, panašus oras 
pranašaudavo perkūniją. Mažylio nuomone, atmosfera pritvinko 
kažkokio slegiančio troškumo. 

— Paskui tas vyrukas leido jai pasiimti keletą sumautų skanėstų, ir 
įtampa kaipmat išgaravo, — pratęsė Tomas. — Pelenai nustojo suktis 
ratu, raktai liovėsi skambčioję, prieš audrą vyraujanti tvankuma 
atslūgo. — Tarsi prašydamas patvirtinimo jis atsigręžė į Klėjų. Tas 
linktelėjo. 

— Kodėl anksčiau nepapasakojote? — paklausė Alisa. 

— Nes tai nieko nebūtų pakeitę, — atsakė Klėjus. — Mes vis tiek 
būtume išsprogdinę jų lizdą. 

— Taip, — sutiko Tomas. Staiga Džordanas pasiteiravo: 

— Jūs nemanote, kad telefoniniai pamišėliai virsta psionikais? 

— Aš nežinau, ką šis žodis reiškia, — prisipažino mažylis. 

— Zmones, kurie įstengia judinti daiktus vien apie tai pagalvoję. 

Arba atsitiktinai, jei nesuvaldo emocijų. Tokie gebėjimai, kaip 
telekinezė ir levitacija... 

— Levitacija? — kone sukriokė Alisa. 

Berniukas į ją nė nedirstelėjo. 

— ...tėra psionikos atšakos. Jos pagrindą sudaro telepatija. Būtent 
jos ir bijote, ar ne? Telepatijos. 

Tomas pirštais perbraukė raudoną odos lopinėlį, kurį ne taip seniai 
dengė ūseliai. 

— Na, šita mintis buvo atėjusi man į smegeninę. — Jis trumpam 
nutilo pakreipęs galvą ant šono. — Tik nežinia, ar ji verta dėmesio. 

Nepaisydamas komentaro, vaikas tęsė: 

— Tarkim, kad jie išties tampa telepatais, užuot buvę zombiai, 
kuriems maga spiestis į pulkus. Na, ir kas? Cionykščiai virto pelenais 
nenutuokdami, kas juos pakūrė. Nes žuvo miegodami, panirę į transą... 
žodžiu, atsijungę nuo realybės. Jeigu nerimaujate, kad mūsų vardus ir 
išvaizdas pakvaišėliai telepatiškai nufaksavo savo bičiuliams, 
supantiems Naujosios Anglijos valstiją, verčiau atsipalaiduokite. 

— Džordanai... — išsižiojo direktorius ir krūptelėjo. Jis tebetrynė 
kairiąją krūtinės sritį. 

— Sere? Kaip jūs jaučiatės? 


— Normaliai. Bet gal atneštum man „Zantako“ tabletę iš vonios 
kambario ir buteliuką mineralinio vandens. Būčiau labai dėkingas. 

Berniukas nulėkė vykdyti užduoties. 

— Jus, žinoma, kankina ne skrandžio opa? — paklausė Tomas. 

— Ne, — atsiliepė direktorius. — [tampa. Sena... na, juk nesakysi 
draugė... gal sena pažįstama? 

— O jūsų širdis? — tyliai pasidomėjo Alisa. 

— Tvinksi nepriekaištingai, — patikino Ardajus su trikdančiu 
džiugesiu prašiepdamas dantis. — Jei „Zantakas“ nepadės, galvosiu 
kitaip. Bet iki šiol tie vaistai suteikdavo palengvėjimą visada. Zinote, 
nemalonumų niekas neprašo — jie patys mus užgriūna. O, Džordanai, 
ačiū. 

— Nėra už ką, sere. — Kaip įprastai nusišypsojęs berniukas padavė 
jam tabletę ir vandens stiklinę. 

— Aš labai norėčiau, kad keliautum su jais, — tarė direktorius, kai 
nurijo vaistus. 

— Su visa pagarba jums, sere, pamišėliai niekaip negalėjo žinoti, 
kas juos sudegino. 

I Ardajus klausiamai pažiūrėjo į Tomą ir Klėjų. Pirmasis skėstelėjo 
rankomis, antrasis tiesiog patraukė pečiais. Klėjus galėjo išsakyti, ką 
jautė pats ir, be jokių abejonių, kiti: mes suklydome, ir likdami čia 
darome antrą klaidą, bet nematė prasmės. Džordano veide atsispindėjo 
užsispyrimas, nustelbęs mirtinos baimės išraišką. Jis nė užką nesileis 
perkalbamas. Juolab kad jau išaušo, o dienomis lauke slankiodavo jie. 

Jis pašiaušė berniuko plaukus. 

— Kaip pasakysi, Džordanai. Eisiu prigulti ir šiek tiek nusnūsiu. 

Vaikui tarytum akmuo nuo širdies nusirito. ž 

— O aš prieš miegą išgersiu garsiosios drungnos Citemo namelio 
kakavos, — pareiškė Tomas. — Ir nusiskusiu ūsų likučius. Jei išgirsite 
verksmingas raudas, žinokite, kad staugiu aš. 

— Ar galėčiau pažiūrėti? — paprašė Alisa. — Man visuomet knietėjo 
pamatyti, kaip aimanuoja ir ūbauja suaugęs Žmogus. 

Klėjus su Tomu apsigyveno ankštame trečiojo aukšto miegamajame. 
Alisa įsikūrė gretimame kambaryje. Klėjui nusiaunant batus, pasigirdo 
atsainus beldimas į duris, ir per slenkstį nelaukdamas pakvietimo žengė 
direktorius. Jei ne rausvos dėmelės, žvilgančios po akimis, visas jos 
veidas būtų mirtinai išbalęs. 

— Jums negera? — Klėjus atsistojo. — Vis dėlto sustreikavo širdis, 
tiesa? 

— Džiaugiuosi, jog pasiteiravote. Aš abejojau, ar mano užuominas 
kas nors pastebės, bet, regis, sumanymas išdegė. — Ardajus pažvelgė 
per petį į koridorių ir lazdos galu uždarė duris. — [dėmiai mane 
išklausykite, pone Ridelai... Klėjau, ir neprasižiokite, nebent nuspręsite, 
kad jums būtina šį tą pasitikslinti. Po pietų arba anksti vakare kažkuris 


atras mane negyvą lovoje, o jūs pasakysite, kad mano širdis neatlaikė 
praėjusios nakties įvykių. Aišku? 

Klėjus linktelėjo. Jis puikiai suprato, ką turėjo omenyje direktorius, ir 
nurijo instinktyviai pro lūpas besiveržiantį protestą. Senajame 
pasaulyje gal ir būtų derėję prieštarauti, bet tik ne dabar. Gilintis į 
priežastis, kodėl Ardajus pateikė tokį pasiūlymą, nereikėjo. 

— Jei Džordanas įtars, jog nusižudžiau, nes norėjau jį išvaduoti nuo, 
žavingai vaikišku berniuko įsitikinimu, šventos pareigos, jis irgi gali 
atimti sau gyvybę. Ar bent pasiners į būseną, kurią mano vaikystėje 
senoliai vadino juodąja fuga. Džordanas nuoširdžiai dėl manęs 
sielvartaus, bet vėliau atsigaus. O mintis, kad užbaigiau gyvenimą 
savižudybe siekdamas išvaryti jį iš Geiteno, vaikį palaužtų visam laikui. 
Ar jūs supratote ? 

— Taip, — užtikrino Klėjus ir pridūrė: — Sere, palaukite dar dienelę. 
Galbūt savo planą nuspręsite atidėti. Visai įmanoma, jog tie 
sprogdinimai mums niekaip neatsirūgs. — Jis pats netikėjo savo 
žodžiais, be to, matė, kad Ardajus nusiteikęs ryžtingai — rimtus 
ketinimus išskaitė iš nuvargusio senio veido, kietai sučiauptų lūpų, 
žibančių akių, — tačiau neatlyžo: — Luktelėkite vieną dieną. Tikėkime, 
kad prie mūsų niekas nekibs. 

— Jūs girdėjot riksmus, — atšovė direktorius. — Nuožmų staugimą. 
Jie mūsų ramybėje nepaliks. 

— Gal, bet... 

Ardajus nutraukė jį mostelėdamas lazda. 

— Jei tie padarai vis dėlto bandys brautis pro duris ir jeigu pajėgs 
suvokti ne vien saviškių, bet ir mūsų mintis, kaip manote, ką jie 
įskaitys jūsų galvoje, su sąlyga, jog toji dar nebus nuriedėjusi nuo 
pečių? 

Klėjus nutylėjo, bet nenuleido akių nuo direktoriaus veido. 

— Net jeigu jie nepasižymi telepatinėmis savybėmis, — tęsė 
senis, — ką gi jūs siūlote? Likti čia? Per dienų dienas, savaitėmis? Kol 
ims snigti? Kol nusibaigsiu nuo senatvės? Mano tėvas gyveno iki 
devyniasdešimt septynerių. O jums reikėtų pasirūpinti Žmona ir vaiku. 

— Arba mano žmona su vaiku sveiki gyvi, arba ne. Aš su tuo 
susitaikiau. 

Ardajus suprato, kad Klėjus meluoja, nes senio lūpas perkreipė toji 
trikdanti Sypsena. 

— Kaip manote, jūsų sūnus irgi pasidavė likimui? Vos praėjus 
savaitei nuo katastrofos? Nejau, galvojate, berniukui nerūpi, gyvas jo 
tėvas, miręs ar išprotėjęs? 

— Tai smūgis žemiau juostos, — virpančiu balsu sumurmėjo Klėjus. 

— Tikrai? Aš nė nežinojau, jog mes kovojame. Siaip ar taip, teisėjo 
pašonėje nėra. Esame tiktai mes, mėmės, kaip sakoma. — Direktorius 
pažiūrėjo į uždarytas duris ir vėl atsigręžė į pašnekovą. — Lygtis 


elementari. Jūs negalite likti, aš negaliu išvykti. Visiems bus geriau, jei 
Džordanas keliaus su jumis. 

— Bet pribaigti jus kaip nuvarytą arklį... 

— Nieko panašaus, — atkirto Ardajus. — Arkliai nepraktikuoja 
eutanazijos, priešingai nuo žmonių. — Prasivėrė durys, ir kambaryje 
išdygo Tomas, o direktorius be jokios pauzės pratęsė: — Ar jūs, Klėjau, 
niekada neplanavote užsiimti komercinėmis iliustracijomis? Turiu 
omenyje knygas. 

— Daugumai komercinių leidyklų mano stilius pernelyg rėžiantis akį. 
Bet apipavidalinti viršelius teko. Kelioms smulkioms leidybinėms 
įmonėms: „Grant“ ir „Eulalia“, kurios specializavosi maginės fantastikos 
srityje. Darbavausi ir prie Edgaro Raišo Barouso knygų apie nuotykius 
Marse. Bent jau vienos kitos. 

— Barsumas! — riktelėjo direktorius, energingai sumostaguodamas 
lazda. Staiga delnu patrynė saulės rezginį ir susiraukė. — Prakeikta 
širdperša! Atleiskit, Tomai, — prieš miegą tenorėjau truputį 
pasišnekučiuoti. 

— Nieko tokio. — Mažylis palydėjo jį žvilgsniu. Lazdos stuksenimui 
nutolus koridoriumi, atsisuko į Klėjų ir paklausė: 

— Kaip jis jaučiasi? Atrodo labai išblyškęs. 

— Regis, normaliai. — Klėjus dūrė pirštu į Tomo veidą. — Argi tu 
nežadėjai nusiskusti likusių ūsų? 

— Nutariau pašalinti juos vėliau, kai aplinkui nesisukinės Alisa. Man 
patinka mergaitė, bet kartais ji gali būti tiesiog blogio įsikūnijimas. 

— Tave apsėdo paranoja. 

— Ačiū už palaikymą. Man velniškai jo reikėjo. Praslinko vos savaitė, 
o aš jau ilgiuosi savo psichoanalitiko. 

— Paranoja, sumišusi su persekiojimo ir didybės manijomis. — 
Klėjus pakėlė kojas ant siauros lovos, užkišo rankas už pakaušio ir 
įsmeigė akis į lubas. 

— Tau norėtųsi iš čia ištrūkti, ar ne? — paklausė Tomas. 

— Suprantama, — atsakė jis abejingu, jokių emocijų neišduodančių 
balsu. 

— Viskas bus gerai, Klėjau, garbės žodis. 

— Tu taip sakai, bet mes jau nustatėme, jog tave kankina 
persekiojimo ir didybės manijos. 

— Galbūt, — sutiko Tomas, — tačiau maždaug kas šešias savaites 
jas atsveria sumenkėjęs savęs vertinimas ir išgeibusi savimeilė. Kad ir 
kaip ten būtų... 

— ...dabar per vėlu judėti į kelią. Tik ne šiandien. 

— Teisingai. 

Išvada savotiškai apramino. Tomas pasakė dar kažką, bet Klėjus 
teišgirdo pradžią — „Džordanas mano...“ — ir užmigo. 

Jis pabudo su riksmu lūpose, bent taip iš pradžių galvojo. Pažvelgęs į 
ramiai kirmijantį mažylį, kurio akis dengė frotinis rankšluostis, suprato, 
jog šūksnis skambėjo galvoje. Jei pro lūpas ir ištrūko koks nors 
aiktelėjimas, jis buvo per tylus, kad prižadintų kambarioką. 

Patalpa, žinoma, tamsoje neskendėjo, nes už lango, danguje, 
ritinėjosi popiečio saulė. Prieš griūdamas ant gulto Tomas užtraukė 
užuolaidas, todėl jų miegamajame, laimei, įsivyravo prieblanda. Kurį 
laiką Klėjus tysojo sustingęs. Perdžiūvusią gerklę kuteno medžio drožlių 
prieskonis, krūtinėje kaip paklaikusi spurdėjo širdis — ausyse 
tvinkčiojantis jos pulsavimas priminė aksomo slopinamą žingsnių 
bildesį. Neskaitant tų garsų, name viešpatavo tyla. Į naktinį gyvenimą 
iki galo persiorientavo ne visi, bet šiuo metu direktoriaus Ardajaus 
buveinėje vyravo ramybė. Lauke sučirškė paukštis, kažkur tolumoje, — 
tikrai ne Geitene, pamanė Klėjus, — nepaliaujamai ūbavo signalizacija. 

Ar jam kada nors teko regėti bjauresnį sapną? Taip, galbūt vieną 
sykį. Praėjus kokiam mėnesiui nuo Džonio gimimo, Klėjus sapnavo, kad 
iškėlė kūdikį iš lopšio, norėdamas pakeisti sauskelnes, ir apkūnus 
sūnaus kūnelis paprasčiausiai iširo rankose kaip prastai sulipdyta Iėlė. 
Be abejo, anąsyk košmarą pakurstė baimė susimauti, tapti prastu 
tėvu — baimė, kurią jis jautė iki šiol, kaip teisingai pastebėjo Ardajus. 
O kaip paaiškinti šitą sapną? 

Kambaryje dunksojo rašomasis stalas; iš džinsų, kuriuos Klėjus 
nušveitė greta lovos, kyšojo Sratinukas. Jis stvėrė rašiklį basas 
nupėdino prie stalo, prisėdo ir ištraukė stalčių, kurio viduje rado tai, ko 
ieškojo: laiškinį popierių. Kiekvieno lapelio viršuje puikavosi užrašai 
GEITENO AKADEMIJA ir „Jaunas protas šviečia kaip lempa tamsoje“. Jis 
paėmė vieną. Miegamasis skendėjo prietemoje, bet šviesos užteko. 
Klėjus spragtelėjo per šratinuko galvutę ir trumpam sustingo, 
mėgindamas kuo tiksliau prisiminti, ką sapnavo. 

Jis, Tomas, Alisa ir Džordanas stovėjo išsirikiavę aikštėje. Ne 
europietiško futbolo, kaip Tonio stadione — gal amerikietiško? Fone 
šmėžavo karkasinė struktūra, kurioje mirkčiojo raudona švieselė. Klėjus 
nenutuokė, ką regįs, bet žinojo, kad aikštėje pilna į juos vėpsančių 
žmonių — pernelyg gerai atpažįstamų individų, kurių veidus bjaurojo 
žaizdos, o drabužiai buvo virtę draiskanomis. Jis su draugais stypsojo... 
narvuose? Ne, ant pakylų. Bet šios niekuo nesiskyrė nuo narvų, nors 
grotų ir neturėjo. Klėjus negalėjo pasakyti, kodėl į galvą šovė toks 
palyginimas, tačiau neabejojo esąs teisus. Deja, sapno smulkmenos 
nenumaldomai blėso. 

Prie Tomo, stovinčio viename jų gretos gale, žengė vyriškis — ne 
paprastas vyriškis, kuris nuleido ranką ant mažylio galvos. Klėjus 
neprisiminė, kaip Žmogus sugebėjo tai padaryti, — juk bendražygis 


buvo iškilęs ant platformos, kaip ir jie visi, — bet jo delnas atsidūrė ant 
Tomo viršugalvio. Po akimirkos nuskambėjo nepažįstamojo balsas: „Ec- 
ce homo — įmanus“. Ir žodžius palydėjo sutartinis tūkstantinės minios 
riaumojimas: „NELIESK!“ Vyriškis priėjo prie Klėjaus ir pakartojo sakinį. 
Ranka palietęs Alisos pakaušį tarė: „Eccefemina — insana“. Džordonui 
pasakė: „Eccepuer — insanus“. Kiekvieną kartą Žiūrovai suošdavo: 
NELIESK!“ 2 

Per visą ritualą nei vyriškis (Šeimininkas? Vedlys?), nei gausus 
žmonių pulkas neprasižiojo. Visi šūksniai buvo grynai telepatiniai. 

Suteikęs savo dešiniajai rankai visišką laisvę (rankai ir ją valdančiai 
smegenų kertelei), Klėjus įniko piešti atvaizdą. Pats sapnas šiurpino 
savo nenormalia kaltinančia atmosfera ir įtraukimu, bet labiausiai 
gąsdino vyriškis, glaudęs delną prie jų galvų nelyginant išvaržytojas, 
kuris apygardos mugėje ruošėsi parduoti galvijus. Klėjus jautė, jog 
sugebėjęs atkurti jo išvaizdą popieriuje, perteiks siaubo įsikūnijimą. 

Minios atstovas pasirodė besąs juodaodis įspūdingos apimties galva, 
asketišku veidu, iškilusiu virš liauno, bemaž prakaulaus kūno. Tamsias, 
standžias jo plaukų garbanėles bjaurojo trikampė išpjova. Pečiai buvo 
siauručiai, o klubai praktiškai neegzistavo. Po garbanų kilimu Klėjus 
brūkštelėjo plačią, išvaizdžią, mokslo žmogui galinčią priklausyti kaktą. 
Tuomet sudarkė ją eiliniu pjūviu ir patamsino tą vietą, kurioje vieną 
antakį pridengė atvipęs odos lopinys. Kairiajame, matyt, prakąstame 
vyriškio skruoste žiojėjo skylė. Atplėšta apatinė lūpa nukaro ir 
perkreipė fizionomiją į nuvargusio žmogaus vypsnį. Bėdų kilo dėl akių, 
kurių Klėjui niekaip nesisekė pavaizduoti. Sapne jos atspindėjo 
sąmonę, bet kažkodėl atrodė negyvos. Po kelių nesėkmingų bandymų 
jis numojo ranka ir ėmėsi palaidinės — tokį apdarą vaikai vadindavo 
gaubšle, — su žodžiu, užrašytu ant krūtinės baltomis didžiosiomis 
raidėmis. (Iš šono brūkštelėjo rodyklę, ties kuria pažymėjo: 
RAUDONA.) Drabužis buvo perdėm didelis kaulėtam kūnui, todėl 
viršutinę žodžio dalį uždengė klostė, bet Klėjus neabejojo įskaitęs 
universiteto pavadinimą: HARVARDAS. Jau rengėsi juo papildyti 
atvaizdą, kai iš apačios atsklido prislopintas verksmas. 

Klėjus galėjo kirsti lažybų, kad ašaras liejo Džordanas. Maudamasis 
džinsus jis per petį pažvelgė į Tomą, tačiau tas nė nekrustelėjo. Mirtinai 
atsijungęs, .pagalvojo, atidarė duris ir tyliai išnėrė į koridorių. 

Antrojo aukšto aikštelėje sėdėjo Alisa, vietoj pižamos tevilkinti 
trumparankovius marškinėlius su Geiteno akademijos simbolika, 
glėbyje siūbuojanti berniuką. Džordanas kiūtojo įsikniaubęs veidu į jos 
petį. Ant laiptų išgirdusi basų kojų šlepsėjimą, mergina pakėlė galvą ir 


prašneko anksčiau, nei Klėjus spėjo paklausti, dėl ko vėliau būtų labai 
pasigailėjęs: kas nors atsitiko direktoriui? 

— Jis susapnavo košmarą. 

Klėjus ištarė klausimą, kuris pirmiausiai pervėrė smegeninę ir nūnai 
rodės gyvybiškai svarbus: 

— O tu? 

Ji suraukė antakius. Plikomis kojomis, surišusi plaukus į kaselę, 
įdegusiu veidu, lyg kiaurą dieną būtų praleidusi paplūdimyje, Alisa 
panėšėjo į vienuolikmetę Džordano seserį. 

— Ką? Ne. Išgirdau jį verkiantį. Tikriausiai būdau ir... 

— Minutėlę, — nutraukė mergaitę Klėjus. — Nejudėk iš vietos. 

Jis grįžo į trečiojo aukšto miegamąjį, nuo stalo čiupo eskizą. Šį kartą 
krebždesys privertė Tomą atplėšti akis. Mažylis apsidairė sumišęs, tarsi 
nesuvokdamas, kur esąs, galop įbedė žvilgsnį į bendražygį ir 
atsipalaidavo. 

— Atgal į tikrovę, — suurzgė. Delnu patrynęs veidą įsirėmė į 
alkūnę. — Ačiū Dievui Kelinta dabar valanda? 

— Tomai, ar tu sapnavai košmarą? Jis linktelėjo. 

— Aha, atrodo. Girdėjau kažką verkiant. Džordaną? 

— Taip. Ką regėjai sapne? Pameni? 

— Kažkas apšaukė mus bepročiais, — atsakė Tomas, ir Klėjui nugėlė 
paširdžius. — Turbūt sakė tiesą. Kas yra? Negi ir tau... 

Nenustygdamas vietoje Klėjus išskubėjo į koridorių. Kai prisėdo 
greta Džordano, vaikas į jį pažvelgė nutaisęs suglumusią, baugščią 
veido išraišką. Nūnai nė trupučio nepriminė vunderkindo kompiuterių 
žinovo. Jeigu į kasytę susirišusi plaukus ir nudegusi Alisa atrodė kaip 
vienuolikmetė, tai berniukas regresavo iki devynmečio. 

— Džordanai. — prabilo Klėjus. — Tavo sapnas... košmaras... ar tu jį 
pameni? 

— Vaizdai pamažu blėsta. — prisipažino vaikas. — Bet aš prisimenu, 
kaip jie mus sustatė ant pakylos... prisimenu, kaip į mus žiūrėjo. Tarsi 
būtume gyvuliai. Be to, sakė, kad esame... 

— ...bepročiai. 

Berniuko akys suapvalėjo. 

— Aha! 

Už nugaros subildėjo žingsniai — laiptais leidosi Tomas. Klėjus į jį nė 
neatsigręžė. Tiesiog parodė Džordanui lapelį. 

— Paradui vadovavo jis? 

Vaikis nutylėjo. Jam nė nereikėjo atsakyti. Išvydęs atvaizdą 
Džordanas krūptelėjo, įsikibo į Alisą ir prispaudė veidą prie jos krūtinės. 

— Kas čia? — suglumusi paklausė mergina. Jau tiesė ranką link 
popieriaus, bet šį pirmasis nustvėrė Tomas. 

— Jėzau, — sumurmėjo jis atiduodamas piešinį. — Sapnas beveik 
išgaravo, bet aš prisimenu perpjautą skruostą. 


— Ir lūpą — pridūrė Džordanas. Kadangi jis veidu glaudėsi prie 
Alisos, žodžiai nuskambėjo dusliai. — Netgi dabar mintyse matau, kaip 
ji kadaravo. Sitas tipas mus rodė jiems. Jiems. — Berniukas sudrebėjo. 
Alisa patrynė Džordanui nugarą ir sunėrė rankas virš jo mentikaulių. 

Klėjus atkišo jai popiergalį. 

— Kąnors primena? . 

Ji papurtė galvą ir jau ketino pasakyti „ne“, kai laukujės Citemo 
namelio duris sudrebino užsitęsęs, trūksmingas beldimas. Alisa 
suspigo. Džordanas tvirčiau apkabino mergaitę, tarsi trokšdamas į ją 
įsirausti ir išspaudė šūksnį. Tomas stvėrė Klėjui už peties. 

— Ei, kokio šūdo... 

Po tylos pauzės kažkas vėl ėmė nuožmiai trankyti duris. Kaip ir per 
pirmąją smūgių serija, Mergina nesulaikė riksmo. 

— Griebkit savo ginklus! — užbliovė Klėjus. — Ginklus! 

Akimirką visus, susibūrusius saulėtoje laiptų aikštelę, apėmė 
sąstingis. Galop jų ausis pasiekė eiliniai įnirtingi trinkčiojimai, panašūs į 
kaulų barškesį. Tomas nukūrė į trečią aukštą Klėjus leidosi tekinas iš 
paskos, bet paslydo ir turėjo čiupti už turėklų, kad išlaikytų 
pusiausvyrą. Atstūmusi berniuką Alisa puolė į savo kambarį. Nudriuokė 
tokiu greičiu, kad suplazdėjo plikas šlaunis pridengusių marškinėlių 
pakraščiai. Džordanas liko sėdėti susigūžęs prie suktinių laiptų kolonos, 
išsproginęs drėgnas akis į pirmojo aukšto koridorių. 

— Šalčiau, — įspėjo Klėjus. — Tiktai nepanikuokime, gerai? 

Nepraėjus nė porai minučių nuo to momento, kai pasigirdo beldimas 
į duris, jų trijulė jau stypsojo laiptų apačioje. Tomas laikė rankose 
rusišką, kol kas neišbandytą kulkosvaidį, Alisos pramintą ponu 
Mitruoliu, mergina abiejose delnuose gniaužė po automatinį devynių 
milimetrų kalibro ginklą, o Klėjus spaudė Betės Nikerson „Koltą“, kurį 
per sprogimus kažkaip sugebėjo išsaugoti (nors neatsiminė, kaip įsikišo 
revolverį už diržo, kur vėliau jį rado). Džordanas tebetupėjo antro 
aukšto aikštelėje ir iš viršaus apatinių langų neįžiūrėjo. Gal ir gerai, 
pamanė Klėjus. Citemo namelyje įsivyravo neįprasta, nieko gero 
nežadanti prieblanda. 

Kambariuose sutemo, nes kiekvieną langą aplipo būriai telefoninių 
pamišėlių: tuzinai, gal net šimtai keistai abejingų veidų, daugumą kurių 
„puošė“ sužalojimai, patirti per pastarąją anarchijos kupiną savaitę. 
Jiems trūkų dantų, ausų ir akių, kūnus margino mėlynės, svilėsių 
žymės, pajuodusios odos nuorėžos. Minia tylėjo, bet ji spinduliavo 
godulio atmosferą, amą atimančią, sunkiai tramdomą galią. Klėjus kone 
tikėjosi pamatyti, kaip ginklai išsprūsta iš rankų ir ima patys šaudyti. 

Į mus, pamanė. 


— Dabar žinau, kaip nuolaidų kuponų antradieniais prieplaukoje 
jaučiasi į akvariumus sukišti omarai, — panosėje burbtelėjo Tomas. 

— Salčiau, — pakartojo Klėjus. — Sulaukime pirmojo jų žingsnio. 

Bet vietoj žingsnio duris vėl sukrėtė ilgai užsitęsusi trenksmų serija. 
Paskui iš lauko atsklido garsas — rodos, ant prieangio buvo nuleistas 
kažkoks krovinys — ir padarai, susispietę prie langų, lyg po signalo 
atsitraukė. Dailiomis gretomis. Tokiu paros metu į pulkus jie 
nesiburdavo, bet, iš visko sprendžiant, padėtis pasikeitė. 

Klėjus nudrožė link didžiojo svetainės švieslangio priglaudęs 
revolverį prie šono. Tomas su Alisa nuo jo neatsiliko. Prieš trijulės akis 
telefoniniai pamišėliai (kurie Klėjui nebeatrodė pamišę, bent jau ne 
įprasta prasme) lingavo atbuli su šiurpą keliančiu vikrumu, išsaugodami 
tą patį atstumą, skiriantįjį arba ją nuo aplinkinių. Galop visi sustingo 
tarp Čitemo namelio ir rūkstančių Tonio stadiono griuvėsių, it koks 
apšiuręs armijos batalionas, atžygiavęs iki lapais nuklotos pratybų] 
aikštės. Kiekviena ne visai tuščia akis smigo į direktoriaus rezidenciją. 

— Kodėl jų delnai ir kojos suodinos? — užnugaryje nuskambėjo 
baugštus balselis. Jie atsisuko į Džordaną. Klėjus nė nepastebėjo 
pilkšvų dėmių, ištepliojusiųjų rankas, bet jam nespėjus prasižioti, 
berniukas pats atsakė į savo klausimą. — Jie ėjo pasižiūrėti, ar ne? 
Žinoma. Ėjo pasižiūrėti, kaip mes sudorojome jų draugus. Ir tos 
baidyklės siunta. Aš jaučiu. O jūs? 

Kad ir kaip nesinorėjo to pripažinti, Klėjus, aišku, irgi pajuto 
įsielektrinusį, griausmą pranašaujantį sunkumą — vos suvaldomą įniršį. 
Jis prisiminė Sviesiąją Fėją, dantimis įsikibusią į aukos, moters griežto 
kirpimo kostiumėliu, gerklę, bei pagyvenusią ponią, kuri laimėjo mūšį 
Boilstono gatvėje, ties metro stotele, ir nužirgliojo į Bostono 
bendruomenės parką nekreipdama dėmesio į kraują, varvantį nuo žilų, 
trumpai kirptų plaukų. Pagalvojo apie jauną vyruką, visiškai nuogą, 
neskaitant sportbačių, bėgusį ir čaižiusį orą automobilio antenomis. 
Negi jis tikrai manė, kad įtūžis išgaravo, kai tie bepročiai ėmė spiestis į 
pulkus? Naivuolis... 

— Ir aš jaučiu, — patvirtino Tomas. — Džordanai, jeigu jie turi 
antgamtinių galių, kodėl tiesiog nepriverčia mūsų nusižudyti? 

— Arba mintimis nesusprogdina mūsų galvų? — virpančiu balsu 
pridūrė Alisa. — Kartą mačiau tokius fokusus kine. 

— Nežinau, — atsiliepė berniukas ir pažvelgė į Klėjų. — Kur 
Skarmalius? 

— Taip praminei jį? — Klėjus dirstelėjo į rankoje laikomą piešinį —į 
sudraskytą odą, perplėštą palaidinės rankovę, apsmukusius mėlynus 
džinsus — ir nusprendė, kad vyrukui, vilkinčiam bluzoną, kuris skelbė 
apie jo priklausomybę Harvardui, Skarmaliaus vardas puikiai tiko. 

— Aš jį vadinu nelaimės pranašu, — vos girdimai sulemeno 
Džordanas. Pažvelgė į atėjūnus — mažiausiai tris, gal net keturias 


šimtines, ką tik atkeliavusias iš gretimų miestelių — ir nukreipė akis į 
Klėjų. — Jūs jį matėte? 

— Tik sapne. 

Tomas pakratė galvą. 

— Man jis viso labo tėra piešinys ant popieriaus lapo. — atsiliepė 
Alisa. — Aš jokio Skarmaliaus nesapnavau. Lauke nepastebėjau nė 
vieno, dėvinčio bluzoną su gobtuvu. Ką jie veikė futbolo aikštėje? 
Mėgino nustatyti žuvusiųjų tapatybes? — spėjimas jai pačiai atrodė 
abejotinas. — Juk ten iki šiol turėtų būti karšta. 

— Ko jie laukia? — suurzgė Tomas. — Jei neketina mūsų pulti arba 
pasirūpinti, kad peiliais subadytume vieni kitus, tuomet ko jie laukia? 

Klėjus ūmai suvokė žinąs, kodėl tie padarai delsia ir kur rasti 
Džordano minėtą Skarmalių — mintį kuri toptelėjo į galvą, ponas 
Diveinas, algebros mokytojas, būtų pavadinęs „apvaizda“. Jis apsisuko 
ant kulno ir numygo koridoriumi. 

— Kur eini? — prislopintu balsu šūktelėjo Tomas. 

— Noriu patikrinti, kokių dovanų jie mums paliko. 

Bendražygiai nulėkė jam iš paskos. Mažylis pasivijo Klėjų, kai šis 
suėmė durų rankeną. 

— Vargu ar tai geras sumanymas, — perspėjo. > 

— Gal ir ne, bet jie garantuotai laukia, kol mes išeisime. Zinai, jei 
būtų norėję mus nudobti, jau gulėtume negyvi. 

— Jis greičiausiai teisus, — suniurnėjo Džordanas. 

Klėjus atidarė duris. Ilgajame, pintais baldais apstatytame 
prieangyje, į kurį žengus akis prikaustydavo vaizdas į šlaitą, vilnijantį 
žemyn link Akademijos alėjos, buvo malonu pasėdėti tokiomis kaip 
šioji, saulėtomis rudenio popietėmis, bet dabar žavinga panorama 
Klėjui nė kiek nerūpėjo. Laiptų apačioje stypsojo grupelė bepročių, 
kurių rikiuotė panėšėjo į strėlės antgalį. Priešakyje stovėjo vienas 
individas, jo užnugaryje — du, už pastarųjų — trys, paskui keturi, penki 
ir šeši. Iš viso dvidešimt vienas. Pirmasis buvo Skarmalius iš sapno. 
Klėjaus eskizas įgavo materialų pavidalą. Ant raudonos palaidinės išties 
puikavosi užrašas HARVARDAS. Atvipusius kairįjį skruostą vagojančio 
pjūvio kraštus kažkas kilstelėjo iki nosies ir atsainiai sujungė baltomis 
siūlėmis, žvilgančiomis tamsioje odoje kaip ašarų paliktos drėgmės 
gijos. Toje vietoje, kur sutruko trečiasis ir ketvirtasis dygsniai, atsivėrė 
plyšeliai. Klėjus pamanė, jog pačią siūlę atstojo meškerės valas. Po 
atsiknojusia lūpa bolavo dantys — lygios jų gretos bylojo, jog kitados, 
kai pasaulis buvo mielesnis ir ne toks pavojingas, vyrukas dėvintis 
bluzoną dažnai apsilankydavo pas ortodontą. 

Už laukujų durų, ant prieangio kilimėlio, riogsojo deformuotų objektų 
krūva, lyg ekscentriško skulptoriaus kūrinys. Klėjus ne iš karto suprato 
regis išsilydžiusių, iš Tonio stadiono suneštų griausmadėžių liekanas. 


Alisa cyptelėjo. Keletas nuo karščio kontūrus praradusių „getų 
sprogdintojų“ įvirto per slenkstį, ir kartu su jais, nuo grotuvų viršaus, 
nusirideno kažkoks daiktas. Mergina puolė pirmyn, Klėjui nespėjus jos 
sustabdyti, metė ant Žemės vieną automatinį ginklą, stvėrė pastebėtą 
daiktą, kuris pasirodė besąs vaikiškas „Nike“ sportbatėlis, ir priglaudė 
prie krūtinės. 

Abu vyrai susižvalgė. Jie neturėjo telepatinių savybių, bet suprato 
vienas kitą be žodžių. Kas toliau, klausė Tomo akys. 

Klėjus atsigręžė į Skarmalių. Įdomu, pagalvojo, ar galima jausti, 
kaip tavo sąmonę tyrinėja kitas asmuo? Ar tas padaras skaito jo mintis 
netgi šiuo momentu? Jis ištiesė rankas į vyruką su raudona palaidine. 
Vienoje tebelaikė „Koltą“, bet nei Skarmalius, nei kiti iš gausaus 
pakvaišėlių būrio neparodė išsigandę ginklo. Klėjus skėstelėjo delnais: 
ko tau reikia? 

Juodaodžio lūpas perkreipė vypsnis, šaltas it ledas. Klėjui 
pasidingojo, jog tamsiai rudų akių paviršiuje blyksi pyktis, bet jų 
gelmėse nepavyko įžvelgti jokių kibirkščių. Rodės, tarsi akiratyje 

Skarmalius pakreipė ant šono galvą ir iškėlė pirštą: palauk. Tarytum 
po signalo iš Akademijos alėjos atsklido galybė agoniškų priešmirtinių 
klyksmų, kuriuos papildė gerokai menkesnis kiekis grobuoniškų, 
gomurinių riaumojimų. 

— Ką jūs darote? — sustūgo Alisa. Ji žengė į priekį mėšlungiškai 
spūsčiodama sportinį batelį. Dilbio gyslos taip įsitempė, kad nuo jų ant 
odos krito šešėliai, pailgi ir tiesūs it pieštuko brūkšniai. — Ką jūs darote 
tiems žmonėms? 

Lyg mes patys nežinotume atsakymo, pamanė Klėjus. 

Mergina pakėlė ranką, kurioje laikė pistoletą. Tomas čiupo už ginklo 
ir išrovė iš Alisos gniaužtų, kol nenuaidėjo šūvis. Ji žaibiškai atsigręžė į 
mažylį tiesdama pirštus. 

— Atiduok, girdi, ką sakau? Girdi? 

Klėjus nustūmė ją nuo Tomo. Džordanas stebėjo sceną nuo tarpdurio 
suapvalėjusiomis, siaubo sklidinomis akimis, o Skarmalius stovėjo 
gyvosios strėlės smailėje ir demonstravo ledinę šypseną, sustingusią 
veide, iš kurio dvelkė įtūžis. Bet po pykčio kauke neslypėjo niekas... 
neruseno jokia sąmonės žiežirba. 

— Saugiklis buvo nuleistas, — tarė Tomas. — Ačiū Dievui už menkas 
malones. — Po trumpos pauzės kreipėsi į Alisą. — Norėjai mus visus 
pražudyti? 

— Negi manai, kad jie pasitrauks? — mergina taip paleido gerklę, 
kad sunkiai sekėsi ją suprasti. Po šnervėmis dviem skaidriais dryžiais 
nutekėjo liūlys. Apačioje tarp medžių nusidriekusi gatvė skambėjo nuo 
rėksmo ir spiegimo. Kažkokia moteris sužvigo „ne, meldžiu, nereikia“ ir 
užstaugė iš siaubingo skausmo. 


— Aš neįsivaizduoju, ką jie mums padarys, — raminamu balsu 
pasakė Tomas. — Bet jei užsimanytų mus pribaigti, savo ketinimus jau 
būtų įgyvendinę. Pažiūrėk į tą išperą, Alisa, pragarą gatvėje jie 
suorganizavo specialiai dėl mūsų. 

Pasigirdo keletas šūvių, liudijančių, jog atsirado žmonių, kurie bandė 
apsiginti, bet jų buvo nedaug. Ginklų pokšėjimus užgožė skausmo ir 
paniškos nuostabos klyksmai, atvilniję iš rajono, plytinčio greta Geiteno 
akademijos, kur sudegė bepročių pulkas. Ausis veriantis triukšmas 
tęsėsi ne ilgiau kaip dešimt minučių, bet kartais, pagalvojo Klėjus, laiko 
tėkmė išties sustodavo. 

Dešimt minučių virto valandomis. 

Kai riksmai nutyko, Alisa tebestovėjo tarp Klėjaus ir Tomo nukorusi 
galvą. Ji nuleido abu automatinius ginklus ant staliuko, skirto 
lagaminams bei kepurėms, dunksančio prie pat lauko durų. Džordanas 
spaudė merginos delną ir spoksojo į Skarmalių bei jo kolegas, 
susispietusius ant tako, priešais Citemo namelį. Kol kas berniukas 
direktoriaus nepasigedo. Klėjus žinojo, jog netrukus vaikis ims 
klausinėti, kodėl prie jų neprisijungė Ardajus, ir tada prasidės kita 
siaubingos dienos scena. 

Skarmalius žengė pirmyn, apibus šonų nuleido rankas ir linktelėjo 
tarsi sakydamas: aš jūsų paslaugoms. Tuomet pamojo Akademijos 
kalvos ir gatvės pusėn, tačiau nuo grupelės, susibūrusios atvirame 
tarpduryje, už griausmadėžių skulptūros, akių neatplėšė. Klėjui šitas 
gestas reiškė: kelias laisvas, galite eiti. 

— Gal ir eisime, — prabilo jis. — Tik visų pirma kai ką paaiškinsiu. 
Esu tikras, kad sudorotumėte mus kada panorėję, — jūsų pajėgos 
gerokai gausesnės, — bet jei nesiruoši grįžti į savo štabą, rytoj kažkam 

teks tave pavaduoti. Nes aš asmeniškai nudėsiu tave patį pirmą. 

Skarmalius priglaudė delnus prie skruostų ir išplėtė akis: o varge! 
Likusieji išsaugojo bereikšmes veido išraiškas. Sekundę kitą į juos 
padėbsojęs Klėjus švelniai uždarė duris. 

— Atleiskit, — vangiai pratarė Alisa, — aš negalėjau klausytis, kaip 
jie klykia. 

— Viskas gerai, — nuramino ją Tomas. — Tu nieko blogo nepadarei. 
Beje, jie sugražino poną Sportbatį. 

Mergina nudūrė akis į savo turtą. 

— Stai kaip mus rado? Užuodė jį kaip pėdsekiai šunys? 

— Ne, — atsiliepė Džordanas. Mažutis ir išsikamavęs berniukas 
sėdėjo ant kėdės su aukšta atkalte, po skėčio stovu. — Jie tik norėjo 
pasakyti, jog tave pažįsta. Bent aš taip manau. 


— Aha, — pritarė Klėjus. — Guldau galvą, kad jie suprato, kas 
sudegino vietinį pulką, anksčiau, nei čia atsibeldė. Išskaitė iš mūsų 
sapnų, panašiai, kaip mes miegodami įžiūrėjome jo veidą. 

— Bet aš ne... — pradėjo Alisa. 

— Nes tu budai, — paaiškino Tomas. — Ateis laikas, ir su 
Skarmaliumi galėsi pabendrauti artimiau. — Patylėjęs pridėjo: — Jei tik 
jis turi ką pasakyti. Turiu prisipažinti, Klėjau, jog nieko nesuvokiu. Mes 
pribaigėme čionykštį pulką, ir jie žino, jog tai — mūsų darbas. Nė kiek 
neabejoju. 

— Zinoma. 

— Tuomet kurių galų reikėjo žudyti gaują nekaltų piligrimų, kai jie 
lengvai — na, be didelių pastangų — galėjo įsilaužti į šituos namuos ir 
mus užmušti? Atsakomųjų veiksmų sąvoka man suprantama, bet aš 
nematau prasmės... 

Būtent tuo momentu Džordanas nuslydo nuo kėdės, apsidairė 
neslėpdamas vis stiprėjančio nerimo ir paklausė: 

— Kur direktorius? 

Klėjus pasivijo vaiką tiktai antro aukšto aikštelėje. 

— Palauk, Džordanai. 

— Ne, — atšovė berniukas baltesnių, labiau persigandusiu nei 
įprastai veidu. Jo plaukai styrojo į visas puses. Išsidraikiusią ševeliūrą 
verkiant reikėjo apkirpti; dabar susidarė įspūdis, tarytum sruogos būtų 
užsimaniusios pasistiebti ant šaknų galiukų. — Jis nepasirodė per visą 
sambrūzdį! Direktorius būtų su mumis, jeigu gerai jaustųsi. — Vaiko 
lūpos suvirpėjo. — Pamenate, kaip jis trynė sau krūtinę? Galbūt ne vien 
dėl rėmens? 

— Džordanai... 

Berniukas praleido jo žodžius pro ausis. Kuriam laikui tikriausiai 
netgi išmetė iš galvos Skarmalių ir šio gaują. Džordanas atsikratė 
Klėjaus ranka ir nuskuodė koridoriumi šaukdamas „Sere! Sere!“, pro 
būrį direktorių iš devyniolikto amžiaus, kurie susiraukę žvelgė į jį nuo 
sienų. 

Klėjus dirstelėjo per petį. Iš Alisos tikėtis pagalbos nevertėjo — ji 
sėdėjo ant grindų, laiptų apačioje, ir žiopsojo į sumautą sportinį batelį 
nelyginant Hamletas, gręžiantis akimis Joriko kaukolę. Į antrą aukštą 
nenoriai pakilo Tomas. 

— Kaip manai, kokia jo būklė? — paklausė Klėjaus. 

— Na... vaikio nuomone, direktorius būtų prie mūsų prisijungęs, 
jeigu jaustųsi gerai, ir aš linkęs jam pritarti... 

Džordanas sužvigo veriančiu sopranu, kuris perskrodė abiejų vyrų 
smegenis kaip ietis. Pirmasis iš vietos pajudėjo Tomas. Klėjus 


suakmenėjo koridoriaus gale mažiausiai trims, o gal net septynioms 
sekundėms. Jį užlaikė viena mintis: Žmonės, išvydę nelaimėli kuris 
patyrė širdies smūgį, rėkia ne taip. Matyt, senio sumanymas neišdegė. 
Galbūt išgėrė ne tas tabletes. Kai jis įveikė pusę koridoriaus, priekyje 
pasigirdo sukrėsto Tomo balsas: 


— O Dieve, Džordanai, nežiūrėk... — reikalavimas skambėjo kaip 
vienas žodis. 
— Palauk! — iš užnugario sušuko Alisa, bet Klėjus neketino jos 


klausytis. Durys į kuklius direktoriaus apartamentus buvo praviros. Už 
slenksčio atsivėrė vaizdas į knygų pilną kabinetą, kuriame kėpsojo 
nūnai bevertė elektrinė viryklėlė. Iš gretimo kambario, miegamojo, pro 
tarpdurį plūdo šviesa. Tomas stovėjo priešais rašomąjį stalą, įspaudęs 
Džordano veidą sau į pilvą. Direktorius sėdėjo už stalo. Nuo svorio 
sukamoji kėdė pasviro ant savo ašies, ir dabar Ardajus, regis, spiginosi 
į lubas vienintele išlikusia akimi. Virš atkaltės pakibo žili susitaršę 
plaukai. Klėjui senis priminė koncertuojantį pianistą, kuris ką tik 
sugrojo paskutinius sudėtingo kūrinio akordus. 

Už nugaros iš siaubo sušvokštė Alisa, bet jis nekreipė į merginą nė 
menkiausio dėmesio. Apimtas jausmo, tarsi stebėtų save iš šalies, 
sumedėjusiomis kojomis žengė prie stalo ir pažvelgė į popieriaus lapą, 
padėtą ant sugertuko. Nors ant jo nestigo kraujo dėmių, žodžius 
pasisekė įskaityti be jokio vargo. Ardajus liko ištikimas senai mokyklai 
iki pat pabaigos, būtų pasakęs Džordanas. 

aliene geisterkrank insano elnebajos vansinnigfou atamagaokashii 
gek dolzinnig hullu gila meschuge nebun dement Klėjus temokėjo anglų 
kalbą ir truputį prancūzų, kurios mokėsi vidurinėje, tačiau puikiai 
suprato, ką visa tai reiškia. Skarmalius užsigeidė juos išrūkyti iš 
Geiteno akademijos, bet kažkaip sužinojo, jog ilgiems 
pasivaikščiojimams direktoriui Ardajui neužteks jėgų. Todėl privertė jį 
atsisėsti už stalo ir keturiolika skirtingų kalbų užrašyti žodį „išprotėjęs“ 
o paskui, suvaryti masyvaus parkerio smaigalį į dešiniają aki, tiesiai į 
senas, išmaningas smegenis. 

— Jie privertė direktorių nusižudyti, tiesa? — trūksmingu balsu 
suvebleno Alisa. — Kodėl jį o ne mus? Kodėl jį o ne mus? Ko jie nori? 

Klėjus prisiminė, kaip Skarmalius pamojo į Akademijos alėją, 
sutampančia su 102-uoju Niu Hempširo plentu. Telefoniniai pamišėliai 
kūnuos jau liežuvis neapsivertė vadinti bepročiais — bent jau ne 
įprastais, — panūdo, kad jie vėl trauktų į kelionę. Ko dar siekė tie 
padarai JIS neįsivaizdavo. Gal taip ir geriau. Galbūt nežinojimas prilygo 
malonei. 

Spintelėje, koridoriaus gale, glūdėjo pustuzinis lininių staltiesių, ir 
viena iš jų atstojo įkapes direktoriui Ardajui. Alisa pasisiūlė jas užsiūti, 
bet prapliupo ašaromis, kai tokiai užduočiai jai pritrūko savitvardos 
arba gebėjimo darbuotis adata. Svelniai ją nustūmęs Tomas įtempė 
drobulę ir skubiais, kone profesionaliais mostais padvigubino dygsnių 
skaičių. Klėjui dingtelėjo, kad jis panašus į boksininką, dešiniąja ranka 
talžantį nematomą kriaušę. 

— Tik nereikia pokštų, — neatsigręždamas tarė mažylis. — Esu 
dėkingas už tai, kąpadarei Ardajaus kambaryje, — pats nė už ką 
nebūčiau sutikęs imtis šio darbo, — bet dabar negalėčiau klausytis 
jokių juokų. Netgi neužgaulių kaip iš „Vilo ir Greisės“. Aš vos valdausi. 

— Aišku, — atsiliepė Klėjus, nors visiškai neketino laidyti sąmojingų 
replikų. Kalbant apie žygdarbį, atliktą direktoriaus kabinete... na 
kažkas turėjo pašalinti plunksnakotį iš Ardajaus akies. Juk nepaliksi jo 
styroti galvoje. Todėl Klėjus tuo pasirūpino — traukė parkerį nukreipęs! 
žvilgsnį į kambario kampą stengdamasis negalvoti, kuo užsiima, arba 
kodėl smaigalį taip sunku iškrapštyti. Vyti šleikštulį keliančias mintis iš 
savo sąmonės jam sekėsi didesnę laiko dalį. Subrūkšėjęs į kaulą 
plunksnakotis galiausiai išniro iš senio akiduobės, ir Klėjaus ausis 
pasiekė glitus pliumptelėjimas, kurį išgavo mėsos gabaliukas, nuo 
sulinkusio plieninio parkerio galiuko nutiškęs ant sugeriamojo 
popieriaus. Jis neabejojo atminsiąs šiuos garsus iki gyvenimo pabaigos, 
bet dabar svarbiausia, kad prakeiktas daiktas vis dėlto išgriebtas. 

Lauke, tarp rūkstančios futbolo aikštės ir Čitemo namelio, spietėsi 
daugmaž tūkstantis telefoninių pamišėlių. Jie stovėjo nejudėdami 
beveik visą popietę. Galop penktą valandą išdrožė į Geiteno centrą. 
Klėjus ir Tomas nunešė drobule apgaubtą direktoriaus kūną į kiemo 
verandą. Visi keturi bendražygiai susibūrė virtuvėje, kur, jų žodžiais 
tariant, papusryčiavo stebėdami, kaip už lango ilgėja šešėliai. 

Keista, bet Džordanas apetito stoka nesiskundė. Išraudęs vaikas 
gyvai pasakojo apie savo gyvenimą Geiteno akademijoje, porino, kaip 
direktorius Ardajus paveikė draugų neturinčio, uždaro, iš Medisono, 
Viskonsino valstijos, atvykusio moksliuko protą bei sielą. Jo atsiminimų 
skaidrumas privertė Klėjų pasijusti nesmagiai. Susižvalgius su Alisa ir 
Tomu paaiškėjo, jog tuodu jaučiasi panašiai. Berniukas svyravo ties 
beprotystės riba, tačiau draugai nežinojo ką daryti. Šiaip ar taip, 
nusiųsti jį pas psichiatrą negalėjo. 

Kažkuriuo metu, galutinai sutemus, Tomas pasiūlė Džordanui griūti į 
lovą. Vaikas atsakė, jog ilsėsis, kai jie palaidos direktorių, ir pridūrė, 


esą kapui tinkamiausia vieta būtų už namo vešintis sodas. Tiksliau 
sakant, daržovėms skirtas žemės lopinėlis, kurį Ardajus kažkodėl 
vadino savo „pergalių sodu“. 

skaistus raudonis. Juodais ratilais apsuptų akiduobių gelmėje 
užsidegimą džiugesį, pamišimą arba visų trijų mišinį spinduliavo 

akys. — Visų pirma tame sklype — minkšta dirva. Antra, toji vieta jam 
visuomet labiausiai patiko... kai nesėdėdavo namuose, suprantama. 
Na, ką pasakysite? Jų nebėra, naktimis tie padarai vis dar 
neslampinėja, o mes iškasime duobę žibintų šviesoje. Imamės darbo? 

Apmąstęs berniuko žodžius Tomas paklausė: 

— Iš kur gausime kastuvus? 

— Iš pašiūrės. Nė nereikės eiti į šiltnamius. — Džordanas nusijuokė 
tuo priblokšdamas aplinkinius. 

— Tuomet nesėdėkime sudėję rankas, — tarė Alisa. — Palaidokime 
JL. 

— Paskui tu ilsėsies, — priminė Klėjus vaikui. 

— Žinoma, žinoma, — nekantriai atšovė Džordanas. Pašpko nuo 
kėdės ir įniko matuoti žingsniais kambarį. — Nagi, ko laukiate? — 
paragino bičiulius tarsi kviesdamas pažaisti gaudynes. 

Taigi jie iškasė kapą direktoriaus lysvėse ir palaidojo Ardajų tarp 
pupų bei pomidorų. Į drobulę įvyniotą pavidalą Tomas su Klėjumi 
nuleido duobėn, kurios gylis siekė tris pėdas. Fizinis darbas sušildė abu 
vyrus. Tik nustoję mojuoti kastuvais jie pastebėjo, kad naktį oras kaip 
reikiant atvėso, netgi tapo žvarbus. Danguje spindėjo akinamai ryškios 
žvaigždės, tačiau šlaitu, palei žemę, vilnijo tiršta migla. Akademijos 
aveniu jau skendėjo kylančiose balto potvynio bangose, iš kurių 
tekyšojo nuožulnūs aukščiausių senų pastatų stogai. 

— Gaila, kad niekas nežino gerų eilių, — prabilo Džordanas. Jo 
veidas dar labiau išraudo, bet akys užgeso atsitraukusios į apvalių 
urvelių gilumą. Berniukas drebėjo visu kūnu, nors buvo apsivilkęs porą 
nertinių. Pro lūpas veržėsi garų kamuolėliai. — Direktorius dievino 
poeziją. Sakė, kad jai neprilygsta niekas. Jis... — vaiko balsas, iki šiol 
skambėjęs keistai linksmai, galų gale užlūžo. — Jis išties priklausė 
velniškai senai mokyklai. 

Alisa priglaudė berniuką prie savęs. Džordanas pasimuistė, bet po 
akimirkos nurimo. 

— Klausykit, — tarė Tomas, — užkaskime velionį — apsaugokime 
nuo šalčio — ir aš palydėsiu jį Anapilin eilėmis. 

— Tu tikrai moki eilėraščių? — užmiršęs visas mandagybės paklausė 
vaikas. 

— Tikrai, — užtikrino mažylis. 

— Koks tu protingas, Tomai. — Džordanas apdovanojo jį nuvargusiu, 
šiurpinančiu dėkingumo vypsniu. 


Duobę jie užkasė gana greitai, nors, mėgindami sulyginti kapą turėjo 
pasiskolinti žemių iš kitos sodelio dalies. Klėjus baigė darbuotis 
apsipylęs prakaitu. Jis užuodė nemalonų, nuo savo kūno trenkiantį 
kvapą. Paskutinį kartą duše maudėsi labai seniai. 

Alisa bandė sulaikyti Džordaną, tačiau tas ištrūko iš merginos glėbio 
ir plikomis rankomis puolė versti žemes į duobę. Kai Klėjus galiausiai 
ėmė tapšnoti kastuvo mente per kapavietę, berniukas iš nuovargio 
siūbavo ant kojų lyg būtų įkaušęs. 

— Na, pirmyn, — paragino jis Tomą. — Tu žadėjai. — Klėjus kone 
tikėjosi, kad vaikis pridurs kaip meksikietis banditas iš Semo Pekinpos 
režisuoto vesterno: yr pasistenk, senjore, antraip suvary-y-ysiu kūliką 
tau į galivą. 

Tomas atsistojo prie vieno kapavietės galo — turbūt ties viršugalviu, 
nors nusiplūkęs Klėjus negalėjo to garantuoti. Jis netgi neprisiminė, 
koks direktoriaus vardas: Čarlzas ar Robertas. Mažylio pėdas ir kulkšnis 
apvyturiavo rūko ūseliai, besirangantys tarp nugeibusių pupienojų. 
Tomas nusiėmė kepurę, Alisa pasekėjo pavyzdžiu. Klėjus jau siekė 
savosios, bet staiga atsiminė, kad galvos apdangalo neturi — 
Teisingai! — sušuko Džordanas, ir jo lūpas perkreipė paklaikusi 
supratimo šypsena. — Nusiimti kepures! Pagerbti direktorių! — pats 
buvo vienplaukis, tačiau lyg mimas pakėlė ranką prie savo galvos, 
čiuptelėjo įsivaizduojamą skrybėlę ir neva sviedė ją į orą. Klėjų vėl 
užvaldė baimė, jog vaikis tuojau kuoktelės. — O dabar rėžk eiles, 
Tomai! Mes laukiame! 

— Gerai, bet tau derėtų patylėti. Atiduok velioniui pagarbą. 

Džordanas prispaudė smilių prie savo lūpų tuo parodydamas, kad į 
perspėjimą atsižvelgs. Sielvartą spinduliuojančios jo akys bylojo, jog su 
sveiku protu berniukas dar neatsisveikino. Prarado draugą, bet ne 
protą. 4 

Klėjus manė išgirsiąs Frosto eilėraštį arba ištrauką iš Šekspyro 
darbų — pirmosios „Makbeto“ eilutės „Kada trise susitiksime vėl“ 
neabejotinai būtų pradžiuginusios direktorių — gal net improvizuotą 
Tomo Makorto kūrybą. Tačiau jis visiškai nesitikėjo tylių, ritmiškai 
skambančių žodžių, kuriuos sududeno bendražygis. 

— Viešpatie, neatsakyk mums savo gailestingumo — tavo meilė ir 
tavo tiesa mus visad tesaugo! 

Juk mus supa vargai be skaičiaus, apniko nuodėmės mus, 
nebematome — jų daugiau nei plaukų mums ant galvų netekome 
drąsos. Suteik mums malonę, Viešpatie, gelbėk mus! Šalia kapo 
stovinti, galvą nukorusi Alisa spaudė kumštyje sportbatuką ir tyliai 
kūkčiojo. 

Tomas ištiesė ranką sulenkęs į save pirštus. 

— Tebūna nugalėti ir apstulbinti visi, kurie tyko mums gyvastis 
atimti. 


Tepasitraukia gėdos apimti tie, Kurie džiaugiasi mūsų nelaime. 

Tebūna savo pralaimėjimo išgąsdinti, Kurie mums sako: „Aha! Taip 
jums ir reikia!“ 

Čia atgulė dulkėmis virtęs amžinatilsis... 

— Man taip gaila, direktoriau! — sušuko Džordanas spigiu, lūžtančiu 
balsu. — Man taip gaila... jūs neturėjote mirti, sere... — berniukas 
užvertė aukštyn akis ir sukniubo ant kapo. Ji apsivijo balti, godūs 
miglos pirštai. 

Klėjus pakėlė vaiką, priglaudė smilių ir nykštį prie berniuko gerklės, 
užčiuopė ritmišką pulsą. 

— Tiesiog apalpo. Ką čia skelbei, Tomai? 

— Siek tiek pakoreguotą 40-ąją psalmę, — sutrikęs atsakė 
mažylis — Nuneškime jį po stogu. 

— Ne, — papurtė galvąklėjus. — Jeigu ji neilga, verčiau pabaik. 

— Taip, būk geras, užbaik, — paprašė Alisa. — Tavo psalmė 
raminanti kaip balzamas ant žaizdos. 

Tomas vėl atsigręžė į kapą. Kurį laiką tylėjo, turbūt mėgindamas 
susikaupti arba paprasčiausiai atsiminti, ties kokia vieta nutraukė 
kalbą. 

— Čia atgulė dulkėmis virtęs amžinatilsis, čia stovime mes, silpni ir 
beturčiai, tačiau Viešpats mūsų nepamiršo. 

Tu esi mūsų pagalba ir išgelbėjimas. 

Mano Dieve, nedelsk! 

Amen. 

— Amen, — sutartinai pakartojo Klėjus ir Alisa. 

— Dabar neškime vaikį vidun, — tarė Tomas. — Lauke velniškai 
šalta. 

— Tave išmokė melstis šventuolės iš Kristaus Išganytojo 
bažnyčios? — pasiteiravo Klėjus. 

— O taip. Mintinai iškalti teko daugybę psalmių. Be to, pramokau 
melsti išmaldos gatvėje ir per dvidešimt minučių apvaikščiodavau visą 
prekybos centro aikštelę, už kiekvieno automobilio valytuvų 
sukaišiodamas skrajutes, kurios skelbė: „Milijonas metų pragare ir nė 
lašo vandens“. Paguldykime vaikį į lovą. Manau, jis išmiegos iki 
rytojaus popietės, o atsibudęs jausis kur kas geriau. 

— Kas bus, jei čia atsibeldęs tipas su randuotu skruostu pamatys, 
kad mes nepaklusome jo įsakymui leistis į kelionę? — išsižiojo Alisa. 

Klėjus nusprendė, jog mergaitė pateikė teisingą klausimą, bet dabar 
nė kiek netroško jo apsvarstyti. Vienas iš dviejų: arba Skarmalius 
sutiks palūkėti dar dienelę, arba ne. Nešant Džordaną į lovą, Klėjų 
apėmė toks nuovargis, kad jam neberūpėjo, kaip įvykiai klostysis 
išaušus. 

Maždaug ketvirtą ryto Alisa vangiu balsu sumurmėjo „labanakt“ ir 
nusvyravo miegoti. Abu vyrai virtuvėje gėrė šaltą arbatą, bet didžiąją 
laiko dalį tylėjo. Tiesiog neturėjo, ką pasakyti vienas kitam. Prieš pat 
aušrą iš šiaurės rytų atsklido jau įprasta tapusi, vaiduokliška, ūkanas 
persmelkusi dejonė. Ji virpėjo, kaip vampyro skleidžiami garsai, kurių 
netrūksta siaubo filmuose. Vos aimana ėmė blėsti, jai atsakė 
vaitojimas, pasigirdęs Geitene, į kurį Skarmalius atvedė savo gausųjį 
pulką. 

Tomas su Klėjumi nustūmė šalin išsilydžiusių griausmadėžių užtvarą 
ir žengė ant verandos laiptelių. Aplinkui nieko neįžiūrėjo, nes pasaulis 
paskendo baltoje migloje. Pastovėję lauke minutę kitąjie grįžo į virtuvę. 

Laimei, Alisos ir Džordano neprižadino nei agoniškas, priešmirtinis 
dejavimas, nei atsakymas iš Geiteno. Kelių atlasas, nūnai sulankstytas 
ir ties kampučiais apibrizgęs, gulėjo ant spintelės. Pervertęs jį Tomas 
pratarė: “ 

— Atrodo, kažkas pasismagino Huksete arba Sankuke. Šiaurės 
rytuose yra tik šiedu nemaži miesteliai — nemaži kaip Niu Hempširui, 
suprantama. Įdomu, kiek jų pričiupo? Ir kaip? 

Klėjus palingavo galva. 

— Tikiuosi, daug, — kreivai, nemaloniai išsiviepė mažylis. — Belieka 
viltis, kad ne mažiau, kaip tūkstantį išperų kuriems teko svilti 
kankinamai ilgai. Vis nesiliauju mąstęs apie vieną restoranų tinklą, 
siūliusį „pačirškintą vištieną“. Iškeliausime rytojaus naktį? 

— Taip, jei tiktai Skarmalius leis mums išgyventi dieną. Ką pats 
manai? 

— Kitos išeities neturime, — patraukė pečiais Tomas. — Bet žinai, aš 
kažkodėl jaučiuosi kaip į skerdyklą varomas galvijas. Praktiškai 
užuodžiu mūkiančių brolių kraują. 

Klėjų kankino panaši nuojauta, bet tuomet neišvengiamai kilo 
klausimas: jeigu grupinės sąmonės vienijami padarai ketino juos 
išpjauti, kodėl savo sumanymo neįgyvendino čia? Juk galėjo visus 
sudoroti vakar, užuot palikę ant slenksčio griausmadėžių lydinį ir 
mylimą Alisos sportbatėlį. 

Tomas nusižiovavo. 

— Eisiu prigulti. Dar kelias valandas pasėdėtum? 

— Galbūt, — atsakė Klėjus. Tiesą sakant, jam nė trupučio nesinorėjo 
miego. Kūnas buvo išvargęs, tačiau smegenys ūžė nuo minčių 
pertekliaus. Kai galvoje tvyrantis chaosas išsisklaidys, jis vėl prisimins, 
kaip į kaulą brūkšėjo metalinis, iš direktoriaus akiduobės traukiamas 
plunksnakotis. — Kodėl klausi? 


— Supranti, jeigu rytoj jie nuspręs mus nužudyti, mieliau 
atsisveikinčiau su gyvybe savais būdais, — tarė Tomas. — Jų metodus 
jau matėme, teisingai? 

Klėjaus manymu, jei kolektyvinė sąmonė, kuriai atstovavo 
Skarmalius, iš tiesų privertė Ardajų į akį susigrūsti parkerį, keturiems 
likusiems Citemo namelio gyventojams netrukus gali paaiškėti, jog apie 
savižudybę nė neverta svajoti. Jis nutylėjo, nenorėdamas palydėti Tomo 
į lovą su tokiu komentaru ir paprasčiausiai linktelėjo. 

— Nusinešiu ginklus į viršų. Senąjį „Koltą“ tebeturi? 

— Aha. Betės Nikerson ypatingąjį. 

— Ką gi, labos nakties. Pamatęs arba pajutęs, kad jie ateina, 
surik. — Po tylos pauzės Tomas pridėjo: — Jei tik spėsi, ir jeigu jie tau 
leis. 

Neatplėšdamas akių nuo mažylio, žygiuojančio iš virtuvės, Klėjus 
sau pripažino, jog Tomas visą laiką lenkdavo jį keliais žingsniais. 
Pripažino, kad puoselėjo bendražygiui prielankumą ir būtų mielai 
susibičiuliavęs su vyruku artimiau, nors labai abejotina, ar tokiam norui 
lemta išsipildyti. O kaip Džonis su Sarona? Jis dar nė karto gyvenime 
nesijautė taip nutolęs nuo šeimos. 

Aštuntą ryto Klėjus sėdėjo greta direktoriaus numylėto pergalių 
sodelio ir tikino save, kad jeigu ne fizines jėgas iščiulpęs nuovargis, jis 
atplėštų nutirpusią sėdynę nuo suoliuko ir paskubomis suręstų Ardajui 
kokį nors paminklėlį. Senis nusipelnė pagarbos vien todėl, kad iki 
mirties rūpinosi paskutiniu išgyvenusiu mokiniu. Tačiau Klėjus nežinojo, 
ar sugebės atsistoti, nusvirduliuoti į Citemo namelį ir prižadinti Tomą, 
idant tas perimtų budėjimą. 

Netrukus turėjo išaušti žvarbi, nuostabi rudens diena — viena iš 
tokių, kokiomis Žmonės renka obuolius, raugia sidrą ir kiemuose žaidžia 
įprastą, amerikietišką futbolą. Kol kas lauke tebetvyrojo tirštas rūkas, 
bet jį skrodė patekėjusios saulės spinduliai, akinamai baltai nudažę 
pasaulėlį, kuriame tūnojo Klėjus. Ore pakibo miglos lašeliai, ir prieš jo 
akis, slegiamas apsunkusių vokų, nušvito šimtai vaivorykštės spalvomis 
žibančių taškų. 

Vyzdžius deginančioje baltoje ūkanoje kažkas materializavosi. Kelias 
sekundes rodės, jog Skarmaliaus bluzonas plevena pats sau, tačiau jam 
priartėjus prie sodo, virš apykaklės pasirodė tamsiai rudas veidas, o iš 
rankovių išniro delnai. Sįryt raudonosios palaidinės savininkas buvo ant 
viršugalvio užsimaukšlinęs gobtuvą, kuris įrėmino deformuotą, kreivai 
išsiviepusią fizionomiją ir šaltas kaip lavono, bet keistai gyvas, akis. 

Plati, mokslo žmogui priklausanti, pjūvio subjaurota kakta. 


Purvini, beformiai džinsai, suplyšę ties kišenėmis, dėvėti jau ilgiau 
nei savaitę. 

Universiteto pavadinimas — HARVARDAS, užrašytas skersai siauros 
krūtinės. 

Betės Nikerson „Koltas“ slypėjo dėkle, bet Klėjus nė nesiruošė 
griebtis ginklo. Skarmalius sustingo, kai iki jo liko maždaug dešimt 
pėdų. Nūnai stovėjo tiesiai ant direktoriaus kapo, ir, žinoma, ne 
atsitiktinai. 

— Ko nori? — paklausė Klėjus ir kaipmat sau atsakė: — Paaiškinti. 

Jums. 

Jis vėpsojo į Skarmalių, iš nuostabos praradęs žadą. Juodaodis 
prašiepė lūpas, tiek, kiek leido sužalota apatinioji, ir skėstelėjo 
rankomis sakydamas: ei, tai niekti darbas. 

— Kalbėk, — tarė Klėjus ir įsitempė, mėgindamas pasirengti balso 
užgrobimui. Neilgai trukus suprato, jog tokioms išdaigoms pasiruošti 
neįmanoma. Mintyse jis išvydo save besivaipančios, ant pilvakalbio 
kelių sėdinčios medinės lėlės kailyje. 

— Išeikite. Sį vakarą. — Sukaupęs jėgas Klėjus pareikalavo: — 
Liaukis, užsičiaupk! 

Juodaodis raudona palaidine priminė kantrybės įsikūnijimą. 

— Man regis, aš įstengčiau tave išvyti iš savo galvos, — pareiškė 
Klėjus. — Garantuoti negalėčiau, bet man taip atrodo. 

Skarmalius lūkuriavo, visa savo povyza klausdamas: ar jau baigei 
plepėti? 

— Na, pabandyk, — suurzgė Klėjus ir tuojau pat ištarė. — Aš galiu. 

Atsivesti. Daugiau. Bet atėjau. Vienas. 

Pasvarstęs, ko reikėtų tikėtis, jeigu Skarmaliaus ir viso pulko valios 
susivienytų, Klėjus nutarė, jog nieko gero iš to nebūtų. 

— Eikite. Sį vakarą. Į šiaurę. — Stojo tyla, kurią jis nutraukė tik 
tuomet, kai įsitikino, kad pašnekovui atsibodo naudotis svetimu balsu: 

— Kur? Kodėl? 

Užuot nuskambėjus žodžiams, akiratyje tvykstelėjo vaizdas, toks 
ryškus, jog iš pradžių buvo neaišku, kur jis švytėjo: sąmonėje ar 
migloje užsižiebusiame ekrane. Klėjus išvydo „lygtį“, rausva kreida 
pakeverzotą viduryje Akademijos aveniu: 

KEŠVAKAS.NERYŠ 

— Nesuprantu, — tarė jis. 

Nesileisdamas į smulkmenas, Skarmalius nudrožė šalin. Porą 
sekundžių raudonas bluzonas, kuris tarytum sklendė raibuliuojančiose 
ūkanose, dar buvo maryti, bet galiausiai pranyko ir jis. Klėjui beliko 
guostis tuo, jog drauge su bendražygiais vis vien ketino keliauti į 
šiaurę. Laimei, telefoniniai pamišėliai leido jiems atsipūsti dar dienelę. 
O tai reiškė, kad budėti sargyboje nebereikia. Jis nusprendė prigulti, 
bet kitų nežadinti. 

Džordanas pabudo aprimęs ir sveiko proto, tačiau nebeatrodė kaip 
savimi pasitikintis moksliukas. Jis kramsnojo kietą it akmenėlis bandelę 
ir abejingai klausėsi Klėjaus, porinančio apie savo susitikimą su 
Skarmaliumi. Galų gale berniukas paėmė kelių atlasą, dirstelėjo į 
abėcėlinę rodyklę ir atvertė puslapį su Vakarų Meino žemėlapiu. 

— Stai, — dure pirštu į miestą, esantį virš Fraiburgo. — Čia, rytų 
pusėje, tsikuręs Kešvakas. O vakaruose, beveik prie Meino ir Niu 
Hempsiro valstijų sienos, yra Mažasis Kešvakas. Aš prisiminiau, jog 
panašiai vadinasi ežeras. — Džordanas pabaksnojo pirštu į mėlyną 
dėmelę. — Ne ką mažesnis už Sebagą. 

Alisa pasviro arčiau berniuko ir įbedė akis į atlasą. 

— Keš... greičiausiai Kešvakamakas. 

— Sioji vietovė, TR—90, nepriklauso jokiems juridiniams 
asmenims, — dvylikmečiui nebūdinga kalba pastebėjo Džordanas vėl 
durdamas pirštu į žemėlapį. — Tą Žinant, atspėti, ką reiškia 
„Kešvakas.neryš“, visai nesunku. 

— Ten nėra ryšio, — susiprotėjo Tomas. — Ir jokių bokštelių, kurie 
sustiprintų perduodamas bangas. 

Berniukas blausiai šyptelėjo. 

— Na, palydovinių lėkščių, manau, tose apylinkėse netrūksta, bet 
visais kitais atžvilgiais... tiesiai į dešimtuką. 

— Nieko nesuprantu, — prisipažino Alisa. — Kodėl jie mus siunčia į 
neryšio zoną, kur dauguma žmonių greičiausiai išsaugojo sveiką protą? 
— Verčiau paklausk, kodėl jie mums dovanojo gyvybę, — atšovė 

Tomas. 

— Galbūt tie padarai užsimanė mus paversti gyvomis, valdomomis 
raketomis ir subombarduoti tą teritoriją, — pakišo mintį Džordanas. — 
Atsikratyti ir mumis, ir jais. Vienu šūviu nupilti du zuikius. 

Tylėdami bendražygiai apsvarstė jo žodžius. 

— Keliaujame, — galiausiai prabilo Alisa. — Išsiaiškinsime vietoje. 

Bet aš nieko nesprogdinsiu. 

Džordanas nudelbė ją niauriu žvilgsniu. 

— Tu matei, ką jie padarė direktoriui. Jeigu tie išperos nutars mumis 
pasinaudoti, nejau galvoji, jog turėsi, iš ko rinktis? 


5 


Daugumos mielų namelių, stūksančių priešais smiltainio kolonas, 
kurios žymėjo įėjimą į Geiteno akademiją, prieangiuose nestigo batų, 
bet visų durys buvo atšautos arba nuplėštos nuo vyrių. Patraukęs į 
šiaurę ketvertukas išvydo negyvėliais nusėtas vejas, pamatė vieną kitą 


telefoninį pamišėlį bei galybę nekaltų piligrimų, atsidūrusių ne vietoje ir 
ne laiku. Zuvo Žmonės, palikę batus lauke, bent taip jie spėjo, kadangi 
basų kojų praktiškai nematė — pasirengę atsakomajam smūgiui 
bepročiai sudraskė didžiumą aukų į gabalus. 

Už mokyklos, kur Akademijos alėja vėl įsiliejo į 102-ąjį plentą, 
paskerstų kūnų kilimas driekėsi abipus kelio mažiausiai pusmylį. Alisa 
ėjo užsimerkusi, leisdama Tomui ją vesti tarytum neregę. Klėjus 
pasisiūlė Džordanui pabūti jo vedliu, bet vaikis tik krestelėjo galva ir 
ryžtingai nupėdino skiriamąja linija — prakaulus berniukas su kuprine 
ant pečių ir perdėm suvešejusiais gaurais. Kelis sykius pažvelgęs į 
lavonus, jis nudūrė akis į savo sportbačius. 

— Jų šimtai, — kažkuriuo momentu ištarė Tomas. Laikrodis jau rodė 
aštuntą vakaro, ir dausas apgaubė tamsa, tačiau bendražygiai visvien 
matė daugiau nei norėjo. Ties Akademijos alėja ir Spofordo gatvės 
sankryža, susirangiusi aplink STOP ženklą, gulėjo mergaitė raudonomis 
kelnėmis ir balta jūreiviška palaidinuke, kokių devynerių metų, be batų. 
Už dvidešimties jardų žiojėjo atviras tarpduris, pro kurį ją, klykiančią 
pasigailėti, veikiausiai išvilko. —Simtai. 

— Turbūt mažiau, — nesutiko Klėjus. — Kai kurie iš mūsų padermės 
turėjo ginklų ir tų šunsnukių armiją kaip reikiant praretino. Iššaudė 
arba papjovė. Vieno jų galvoje netgi kyšojo strėlė... 

— Tai mūsų kaltė, — nutraukė jį Tomas. — Negi manai, kad mes dar 
priklausome kažkokiai padermei? 

Klausimą lydėjo tyla. Po keturių valandų visi prisėdo šalikelės 
poilsiavietėje, kad papildytų skrandžius šaltu daviniu. Dabar jie traukė 
156-uoju plentu ir, anot ženklo, sustojo tokioje vietoje, nuo kurios 
atsivėrė puikus vaizdas į istorinę Titnago kalvą. Klėjus spėjo, jog 
panorama išties keldavo susižavėjimą, jei čia užkandžiaudavai 
vidurdienį, o ne gilią naktį pikniko stalelį apstatęs dujiniais žibintais. 

Kai atėjo laikas desertui — sudžiūvusiems, šokoladiniams „Oreo“ 
sausainiams, — plente pasirodė pustuzinis garbaus amžiaus 
keliauninkų. Trys iš jų stūmė parduotuvės vežimėlius, pilnus maisto 
produktų, ir kiekvienas buvo apsiginklavęs. Nuo tada, kai teko išeiti iš 
Geiteno akademijos, kitus klajūnus bendražygiai sutiko pirmą kartą. 

— Ei! — šūktelėjo jiems Tomas ir pamojo ranka. — Čia stovi dar 
vienas stalas, jei norite atsipūsti. 

Jie pažiūrėjo į šalikelę. Vyresnioji iš dviejų moterų, panaši į močiutę 
su kupeta žilų, žvaigždžių šviesoje spindinčių plaukų, jau ruošėsi 
atsakyti mostu, bet staiga sustingo. 

— Čia jie, — nuskambėjo vyriškas balsas, ir Klėjus suvokė girdįs 
baimės bei neapykantos gaideles. — Gauja iš Geiteno. 

Kitas vyras suriko: 


— Eik po velnių, biče. — Grupelė paspartino žingsnį nors žilaplaukė 
senutė ir šlubčiojo. Salia žygiuojantis vyriškis turėjo padėti jai aplenkti 
„Subaru“, kuris buferiu rėmėsi į „Saturną“. 

Alisa pašoko, vos nenuversdama vieno žibinto ant žemės. Klėjus 
stvėrė ją už rankos. 

— Nesivargink, vaikeli. 

Mergina jo nepaisė. 

— Mes bent jau kažko griebėmės! — palydėjo juos šūksniu. — O ką 
jūs darėte? Ką, po šimts, jūs darėte? 

— Galiu pasakyti, ko nedarėme, — atsiliepė kažkuris vyriškis. Būrelis 
jau buvo apėjęs pikniko staliukus, todėl jam teko žvelgti per petį. 
Įsiręžti į kliūtį Žmogus nesibaimino, nes artimiausių poros šimtų jardų 
apleisti automobiliai neblokavo. — Mes nekrėtėme kvailysčių, dėl kurių 
žuvo gausybė normaliųjų. Jų yra gerokai daugiau nei mūsų, jei kartais 
nepastebėjai... 

— Nesąmonės, jūs nežinote, ar tai tiesa, — įsiterpė Džordanas, 
prašnekęs pirmą sykį nuo tada, kai jie pasišalino iš Geiteno. 

— Gal tiesa, gal ir ne, — atsiliepė žmogus. — Bet patikėkite manimi, 
jie turi velniškai keistų galių. Prižadėjo prie mūsų nelįsti, jei paliksime 
ramybėje tiek juos... tiek jus. Mes sutikome. 

— Jeigu jūs tikite tų padarų žodžiais — ar mintimis, vadinasi, esate 
idiotas, — atrėžė Alisa. 

Vyriškis nukreipė veidą į priekį, mostelėjo ranka tarsi 
atsisveikindamas ir drauge siūlydamas atsiknisti. 

Visi keturi stebėjo, kaip vežimėlius stumiantys žmonės pranyksta 
tamsoje, galiausiai susižvalgė parimę virš inicialais išraižyto stalelio. 

— Mes tapome tremtiniais, — pratarė Tomas. 

— Gal ir ne, jei telefoniniai pamišėliai verčia mus žygiuoti ten, kur 
eina likusieji, hmm... normalieji, — paprieštaravo Klėjus — Galbūt 
pavertė mus ne tremtiniais, O... 

— Kuo gi? — paklausė Alisa. 

Jis turėjo šiokių tokių minčių, bet nė kiek netroško jų atskleisti. 

Tiktai ne vidurnaktį. 

— Klausykit, dabar mane labiau domina Kent Pondas. Aš noriu... ne, 
man reikia pamėginti surasti žmoną ir sūnų. 

— Tik vilčių, kad juos ten aptiksi, maža, — tyliu, maloniu balsu tarė 
Tomas. — Nežinia, pamišo tavo artimieji ar išsaugojo sveiką protą, bet 
namuose jie tikrai nebetūno. 

— Sarona arba Džonis turėjo man palikti žinutę, jeigu nenukentėjo 
nuo mobiliųjų. Kad ir kaip ten būtų, Kent Pondas — ne blogesnis 
kelionės tikslas negu bet kuris kitas. 

Klėjus nutarė iš pradžių sužinoti, kas nutiko šeimai, ir tik tada sukti 
galvą, kodėl Skarmalius teikėsi išsiųsti pakvaišėlių žudikus į saugią 
vietą, jeigu tenykščiai jų nekentė ir bijojo. 


Arba kokį saugumą galėjo garantuoti teritorija, apibūdinama, kaip 
„Kešvakas.neryš.“, jeigu apie ją Žinojo telefoniniai žmonės. 

Ketvertukas lėtai artėjo prie 19-ojo plento, kuris kirto valstijos sieną, 
tačiau tą naktį iki jo nenusigavo. Sioje Niu Hempširo dalyje visi keliai, 
regis driekėsi pro Ročesterio miestelį, nūnai sudegusį iki pamatų. 
Ugnies židiniai vis dar žaižaravo spinduliuodami mažne radiacinį 
švytėjimą. Į priekį išsiveržusi Alisa vedė draugus į vakarus, tarp 
liepsnojančių griuvėsių. Keletą sykių jie išvydo Žodžius 
KEŠVAKAS.NERYŠ ant šaligatvio, o kartą aerozoliniais dažais užpurkštą 
ant valstybinės pašto dėžutės. 

— Prasižengėliui gresia milijardų dolerių bauda ir kalėjimas iki gyvos 
galvos Gvantaname, — blankiai šyptelėjo Tomas. 

Šalia gatvės plytėjo milžiniška, prekybos centrui priklausanti mašinų 
stovėjimo aikštelė. Dar jos nepasiekę visi išgirdo per garsiakalbius 
sklindančią susižavėjimo nekeliančią melodiją, kurią grojo trijulė 
naujaamžininkų džiazo atlikėjų. Tokios muzikos galima klausytis nebent 
apsiperkant, pagalvojo Klėjus. Aikštėje likę automobiliai skendėjo 
pūvančiose, ratų gaubtus siekiančiose atliekose. Vėjas atnešė troškų 
negyvėlių tvaiką. 

— Kažkur ten drunija pulkas, — pakomentavo Tomas. 

Jų armija įsikūrė kapinėse, prie pat prekybos centro. Kelias suko į 
pietus, o paskui į vakarus nuo paminklų sambūrio, tačiau, pasitraukę iš 
aikštės, pro medžių šakas bendražygiai nesunkiai įžiūrėjo raudonas 
griausmadėžių akis. 

— Gal reikėtų pribaigti ir tą rują, — netikėtai pasiūlė Alisa, kai jie 
atsidūrė centrinėje Siaurės gatvėje. — Guldau galvą, kad netoliese 
rastume propano cisterną. 

— O taip! — Džordanas kilstelėjo kumščius aukštyn ir juos papurtė. 
Berniukas atgijo pirmą kartą nuo atsisveikinimo su Geiteno 
akademija. — Atkeršykime už direktorių! 

— Neverta, — atsiliepė Tomas. 

— Baiminies, kad jie praras kantrybę? — paklausė Klėjus. Jis 
nustebo suvokęs, jog pritaria Alisos idėjai. Raginimas pakepinti dar 
vieną pulką skambėjo beprotiškai, bet... 

Sudeginčiau juos vien dėl šios „Ašaros temdo akis“ versijos, pamanė 
jis, klaikiausios, kokią teko girdėti per savo gyvenimą. Dieve, išvaduok 
mano ausis nuo kančių. 

— Ne, — mąsliai atsakė mažylis. — Ar matai aną gatvę? — jis 
parodė į kelią, kuris skyrė prekybos centrą nuo kapinių ir buvo 
užgrūstas automobiliais. Bemaž visi stovėjo bagažines nukreipę į 
parduotuvę. Klėjus nesunkiai įsivaizdavo, kaip po impulso Žmonės 


bandė grįžti namo, siekdami sužinoti, kas vyksta, įsitikinti, kad artimieji 
sveiki gyvi. Jie bejokių dvejonių įjungė mašinose įmontuotus telefonus 
arba savo mobiliuosius. 

— Kuo ji ypatinga? 

— Paeikime ta linkme. Tik atsargiai. 

— Ką tu pastebėjai, Tomai? 

— Kol kas sakyti nenorėčiau. Gal ir nieko. Nesitraukite nuo 
šaligatvio, slėpkitės po medžių šakomis. Tai bent eismo spūstis, ar ne? 
Ten, aišku, pilna lavonų. 

Tarp Tumblio gatvės ir Vakarinių kapinių Žemę tręšė tuzinai 
negyvėlių. Po dainos „Ašaros temdo akis“ atėjo eilė šleikščiai saldžiai 
„Mano širdis liko San Franciske“, pasigirdusiai tuo momentu, kai jie 
pasiekė medžius, pro kuriuos vėl įžvelgė raudonas griausmadėžių 
lemputes. Kai ką išvydęs, Klėjus sustojo tarsi įkaltas. 

— Jė-ė-ėzau, — nutęsė. Tomas pritardamas sulinksėjo. 

— Kas? — šnipštelėjo Džordanas. — Kas yra? 

Alisa tylėjo, tačiau veido išraiška ir bejėgiška povyza liudijo, kad ji 
pamatė tai, kas privertė abu vyrus suakmenėti. Kapines supo šautuvais 
ginkluoti sargybiniai. Klėjus suėmė berniuko galvą ir ją pakreipė. Po 
akimirkos Džordanas irgi nukorė pečius. 

— Nešdinamės, — iškošė vaikis. — Man jau bloga nuo smarvės. 

Melrouzo Posūkyje, už keturių mylių į šiaurę nuo Ročesterio (virš 
pastarojo tebežėravo rausvas švytėjimas, pamažu blėstantis ties 
pietiniu horizontu), jie aptiko dar vieną poilsiavietę, kurioje be stalelių 
rado ir nedidelį, akmenimis apklotą ugniakurą. Klėjus, Tomas ir 
Džordanas pririnko sausų žagarų. Alisa, kuri tvirtino, jog anksčiau 
dalyvavo skautų judėjime, parodė savo įgūdžius užkūrusi lauželį ir 
pašildžiusi tris skardines, anot jos, „darbininkiškų pupelių“. Bevalgant 
pro šalį praėjo dvi grupės piligrimų. Tiek vieni, tiek kiti juos nužvelgė, 
bet nekalbino ir rankomis nemojavo. 

Apmalšinęs alkio kirminą Klėjus paklausė: 

— Tomai, tu sugebėjai įžiūrėti sargybinius iš kitos aikštės pusės? 

Gal tave reikėtų pakrikštyti Sakalo Akimi? 

Mažylis palingavo galva. 

— Man tiesiog pasisekė. Padėjo ir šviesa, sklindanti iš Ročesterio. 

Tas spindesys. 

Bendražygiai sulinksėjo. 

— Į kapines pažvelgiau tinkamu laiku ir kampu. Akiratyje blykstelėjo 
šautuvų buožės. Aš sau tvirtinau, jog to negali būti, ir ten veikiausiai 
sužvilgėjo tvoros stulpai ar kažkas panašaus, bet... — Tomas atsiduso, 
įsmeigė akis į pupų likučius ir nustūmė juos į šoną. — Štai taip. 


— Prie kapinių turbūt stovėjo telefoniniai pamišėliai, — prasižiojo 
Džordanas, tačiau, sprendžiant iš balso, pats netikėjo savo spėjimu. 

— Tie padarai naktimis nesišlaisto, — tarė Alisa. 

— Gal dabar jie miega trumpiau, — patraukė pečiais berniukas. — 
Nenustebčiau, jeigu pamažu persiprogramuoja. 

Kiekvieną sykį, kai vaikis kalbėdavo apie telefoninius žmones taip, 
tarytum šie būtų organiniai kompiuteriai, veikiantys įkelties režimu, 
Klėjų nukrėsdavo šiurpas. 

— Jiems ginklai nereikalingi, Džordanai, — pasakė Tomas. 

— Kitaip tariant besiilsinčius pulkus saugoja kolaborantai, — 
paniekinamai ir kartu verksmingai iškošė Alisa. — Tikiuosi, jie degs 
pragare. 

Klėjus nutylėjo, bet sugavo save mąstantį apie žmones, stūmusius 
vežimėlius: prisiminė, kokia baimė ir neapykanta skambėjo Žmogaus, 
apšaukusio juos gauja iš Geiteno, balse. Lyg būtų susidūręs su 
Dilindžerio gangsteriais, nutvilkė sąmonę mintis, kurią nelauktai 
pakeitė kita. Aš atsisakiau telefoninių pamišėlių sąvokos; pervadinau 
juos telefoniniais žmonėmis. Kodėl? Trečiasis, galvoje sukirbėjęs 
pastebėjimas privertė jį pasijusti dar nesmagiau: kada kolaborantai 
nustoja būti parsidavėliais? Ko gero, tuomet, kai jie sudaro 
dominuojančią daugumą. O tie, kurie nepereina į priešų pusę, tampa... 

Na, romantikos mėgėjai pasakytų, kad jie tampa pogrindžio 
aktyvistais, realistai tokius žmones vadintų bėgiais. 

Arba paprasčiausiai nusikaltėliais. 

„Pasiekę Heiso Stoties kaimelį, jie nutarė įsikurti apgriuvusiame 
„Snabždančių pušų“ motelyje, kurį išvydo, kai sustojo prie kelio ženklo: 
19-ASIS PLENTAS, SENFORDAS BERVIKSAS KENT PONDAS — 7 MYL. 
Šįkart prieangyje apavo nepaliko. To daryti nebuvo prasmės. 

Jis vėl stovėjo ant pakylos, viduryje prakeikto stadiono, kažkaip 
sustingdytas, ryte ryjamas aplinkinių žvilgsnių. Horizonte pamatė 
skeletinę struktūrą, kurios viršuje mirksėjo raudona švieselė. Aikštė 
pasirodė besanti didesnė negu Foksboro stadione. Draugai rikiavosi 
vienoje eilėje, bet dabar jie buvo ne vieni. Atviroje erdvėje netrūko 
panašių platformų. Tomui iš kairės stypsojo moteris trumparankoviais 
marškinėliais, pažymėtais užrašu „Harley-Davidson“. Sau iš dešinės 
Klėjus išvydo pagyvenusį, šiek tiek už direktorių jaunesni poną, kuris 
savo ilgus žilstančius plaukus susirišo į uodegėlę. Protingame, 
masyviame veide atsispindėjo šnairas ir išgąstingas žvilgsnis. Priėjo 
beveik šliejosi jaunesnis vyriškis, užsimaukšlinęs nutrintą beisbolo 
kepuraitę su Majamio „Delfinų“ komandos simboliu. 

Tūkstantinėje minioje Klėjus įžiūrėjo pažįstamus žmones, bet nė kiek 
nenustebo. Juk sapnai visuomet pasižymėdavo tokiomis savybėmis. 
Vieną akimirką grūdies telefono būdelėje su savo mokytoja iš pirmos 


klasės, o kitąvaikštinėji dangoraižio apžvalgos aikštelėje kartu su trimis 
„Destiny's child“ narėmis. 

Merginų iš „Destiny's child“ jis nesapnavo, užtat pastebėjo jauną 
nuogalių, čaižiusį orą automobilio antenomis (nūnai vilkintį chaki 
spalvos kelnes bei švarius baltus marškinėlius), vyruką su kuprine, 
vadinusi Alisą „panelyte“, ir šlubą senutę. Toji bedė pirštu į Klėjų ir jo 
draugus, išsirikiavusius ties penkiasdešimties jardų linija, tada kreipėsi 
į moterį, kuri, kaip paaiškėjo (ir tai nesukėlė jokios nuostabos), buvo 
nėščioji pono Skotonio marti. Ana ten stovi gauja iš Geiteno, pasakė 
motiniškos išvaizdos senutė, ir ponia Skotoni prašiepė viršutinę lūpą. 

Padėkite, suriko moteris nuo platformos, iškilusios greta Tomo. 
Saukė nėščiajai. Aš noriu pagimdyti vaiką kaip ir jūs. Padėkite! Tau 
derėjo apie taipagavoti, kol buvo laiko, atšovė pono Skotonio marti, ir 
Klėjus suvokė, kad iš tiesų niekas nekalba. Bendrauja ne balsu, o 
mintimis. 

Skarmalius ėmė žygiuoti palei rikiuotę ir tiesti ranką prie kiekvieno 
žmogaus, kaip Tomas šalia direktoriaus kapo: atviru delnu, į save 
sulenkęs pirštus. Ant juodaodžio riešo tvykčiojo kažkokia apyrankė, 
matyt, vienas iš medicininių įtaisų, kurie perduodavo pavojaus signalus, 
jei suprastėdavo stebimų organų veikla. Klėjus matė, jog stadione yra 
elektra — bokštuose įmontuoti prožektoriai plieskė visu pajėgumu. Jis 
pastebėjo dar kai ką. Skarmalius galėjo pakelti ranką virš žmonių, 
sustatytų ant platformų, todėl, kad plaukė oru, atitrūkęs nuo Žemės per 
keturias pėdas. 

— Ecce homo — insanus, — pasakė grupinės sąmonės atstovas. — 
Eccefemina — insana. Kiekvieną sykį minia vieningai užriaumodavo: 
„NELIESK!“ Staugė tiek telefoniniai Žmonės, tiek normalieji. Nes dabar 
tarp jų nebeliko jokio skirtumo. Klėjaus sapne visi tarpusavyje sumišo. 

Jis atsibudo vėlyvą popietę susirietęs į kamuolėlį, gniauždamas 
plokščią motelio pagalvę. Kai išėjo laukan, rado Alisą ir Džordaną 
sėdinčius ant šaligatvio, tarp mašinų stovėjimo aikštės ir nakvynės 
namų. Mergina laikė vaikį savo glėbyje. Berniukas kiūtojo nuleidęs 
galvą ant jos peties, ranka apkabinęs juosmenį. Ant jo viršugalvio 
styrojo nešukuoti, pasišiaušę plaukai. Už jųdviejų į 19-ąjį plentą ir 
Meino valstiją vedė kelias, kuris buvo visiškai tuščias, neskaitant 
„FedEx“ pervežimų furgono, riogsančio ant baltosios linijos, praviromis 
galinėmis durelėmis, ir motociklo, per avariją pavirtusio į metalo laužą. 

Klėjus prie jų prisėdo. 

— Ar jūs... 

— Eccepuer, insanus, — atsiliepė Džordanas, nepakeldamas galvos 
nuo bičiulės peties. — Išprotėjęs berniukas, malonu susipažinti. 


— O aš esu femina, — tarė Alisa. — Klėjau, ar Kešvake yra 
milžiniškas futbolo stadionas? Nes jei taip, kojos ten kelti nežadu. 

Už nugaros trinktelėjo uždaromos durys. Pasigirdo artėjantys 
žingsniai. 

— Aš tai pat, — pareiškė Tomas, įsitaisydamas greta draugų. — 
Nuoširdžiai prisipažįstu, mane kankina daug psichologinių problemų, 
tačiau tarp jų niekada nebuvo mirties troškimo. 

— Garantuoti negalėčiau, bet Kešvake greičiausiai aptiksime tiktai 
pradinę mokyklą, — prabilo Klėjus. — Vaikai iš vidurinės turbūt 
autobusu keliauja į Tašmorą. 

— Tai virtualus stadionas, — tarė Džordanas. 

— Koks? — nustebo Tomas. — Kaip kompiuteriniame žaidime? 

— Kaip pačiame kompiuteryje. — Berniukas pakėlė galvą 
tebespoksodamas į tuščią kelią, kuris driekėsi į Senfordą, Berviksą ir 
Kent Pondą. — Velniop, koks dabar skirtumas? Jeigu jiems uždrausta 
mus liesti — ir telefoniniams žmonėms, ir normaliesiems, — kas gi 
išdrįs nepaklusti nurodymui? — Klėjus pirmą kartą gyvenime regėjo 
suaugusio žmogaus skausmą, trykštantį iš vaikiškų akių. — Kas? 

Niekas neatsiliepė. 

„ Mus palies Skarmalius? — paklausė Džordanas spigesniu balsu. — 
Galbūt. Nes jis mus stebi. Aš jaučiu. 

— Džordanai, tvardykis, — atsiliepė Klėjus, bet mintyse sutiko Jog 
berniuko pastebėjimai keistai logiški. Gal Skarmalius iš tikrųjų juos 
stebėjo, jeigu visus keturis apdovanojo tuo pačiu sapnu. Juk laiško 
nesiunti Jei nežinai adreso. 

— Aš nenoriu keliauti į Kešvaką, — išdrožė Alisa. — Man nusispjaut, 
veikia ten mobilusis ryšys ar ne. Mieliau Žygiuočiau... kad ir į Aidahą. 

— Pirmiausia privalau nusigauti į Kent Pondą, — pasakė Klėjus. — 
Apie Kešvaką, Aidahą ar kitas vietas galvosiu vėliau. Pasiekčiau savo 
miestelį per porą naktų. Draugijos neatsisakyčiau, bet jeigu jūs 
nenorite arba negalite prie manęs prisijungti... ką gi, aš suprasiu. 

Emė Žmogus turi tikslą, — tarė Tomas. — Tegul jį įgyvendina. Paskui 
nuspręsime, ką daryti toliau. Nebent pasiūlysite ką nors geresnio. 

Mažylio žodžius pasitiko tyla. 

19-ajame plente pasitaikė nemažai tuščių atkarpų, ir kelios iš jų 
buvo net ketvirčio mylios ilgio, kuo naudojosi sprinteriai — taip 
Džordanas praminė savižudiškai vairuojamus dragsterius, kurie 
riaumodami milžinišku greičiu lėkdavo pro šalį, paprastai viduryje kelio, 
visuomet su įjungtomis ilgosiomis šviesomis. 

Kai akiratyje užsižiebdavo akinantys automobilio žibintai, Klėjaus 
kompanija paskubomis nerdavo į šalikelę. Puldavo į piktžoles Jei 


priešakyje pastebėdavo duženas arba apleistus automobilius, kuriuos 
Džordanas vadino „sprinterių rifais“. Iš prašvilpiančio dragsterio 
sklisdavo džiaugsmingi žmonių (greičiausiai įkaušusių) ūkavimai. Jeigu 
kelią pastodavo nedidelis sprinterių rifas, vairuotojas bandydavo jį 
aplenkti. Kartais manevruodavo ir tuomet, kai abi juostos būdavo 
sausakimšai užgrūstos mašinomis. Bet kur kas dažniau drauge su 
keleiviais išvirsdavo laukan ir kulniuodavo pėsčiomis į rytus, kol 
rasdavo kokį eiklų žvėrį, tinkamą smagiam pasivažinėjimui. Klėjus 
įsivaizdavo jų maršrutą kaip seriją mėšlungiškų trūkčiojimų, būdingų 
nuo kvaišalų apspangusiems avigalviams... kita vertus, pašlemėkų ar 
mijai priklausė dauguma greičio mėgėjų, eilinių rakščių šikinėj, 
nuleistoje virš srutų duobe virtusio pasaulio. Nuo kitų bukagalvių 
niekuo nesiskyrė ir Saulys. 

Pirmąją naktį, praleistą 19-ajame kelyje Jo greitaeigis buvo 
ketvirtasis, kuri praūžė pro bendražygius. Tas tipas pastebėjo 
ketvertuką, kai šią nutvieskė spiginantys priekiniai Žibintai. Pastebėjo 
Alisą. Vyrukas išlindo pro juodo „Kadilako Eskalado“ langą, 
nekreipdamas dėmesio įveją, plaikstantį tamsius jo plaukus, ir sustūgo: 

— Čiulpk mano pimpi kekše! 

Keleiviai palydėjo riksmą pritarimo šūksniais ir mostagavimu. Kažkas 
užkriokė: 

— Gerai tu čia pavarei! 

Nuskambėjęs pagyrimas, Klėjaus manymu, spinduliavo pačią 
tyriausią pietų Bostono tarsena išreikšta ekstazę. 

— Žavinga, — pakomentavo Alisa. 

— Kai kurie Žmonės neturi... — pradėjo Tomas, bet Jam nespėjus 
paaiškinti, ko neturi kai kurie žmonės, priešakyje sucypė padangos ir 
po akimirkos iš tamsos atsklido galingas trenksmas bei dūžtančio stiklo 
garsai. 

— Viešpatie, — iškošė Klėjus ir leidosi tekinas. Įveikė vos dvidešimt 
jardų, kai jį aplenkė Alisa. — Neskubėk! Ten gali būti pavojinga! 

Nelėtindama žingsnio mergina kilstelėjo aukštyn automatinį ginklą. 

Tomas pasivijo Klėjų trūksmingai šnopuodamas. Šalia mažylio 
driuokė Džordanas, lyg ką tik išvirtęs iš supamojo krėslo. 

— Ką... darysime.. Jeigu jie... rimtai sužeisti? — paklausė Tomas. — 
Iškviesime... Greitąją pagalbą? 

— Neįsivaizduoju, — atsakė Klėjus, tačiau mintyse teberegėjo, kaip 
Alisa iškėlė automatinį pistoletą. Jis puikiai žinojo, ko reikėtų griebtis 
pačiu blogiausiu atveju. 

Merginą jie rado už kito posūkio. Ji stovėjo už kadilako, kėpsančio 
ant šono, su išsiskleidusiomis oro pagalvėmis. Klėjus iš karto suprato, 


kaip įvyko avarija. Juodasis automobilis bandė įveikti staigų posuki 
kokių šešiasdešimties mylių per valandą greičiu ir susidūrė su apleistu 
pienvežiu. Vairuotojui, nors ir mulkiui, vis dėlto pavyko nesusiknežinti. 
Dabar, nuo veido braukdamas plaukus, jis svyrinėjo ratais aplink 
visureigį. Iš nosies ir kaktą perrėžusio pjūvio plūdo kraujas. Klėjus 
žengė prie kadilako — po jo sportbačiais sutraškėjo stiklo šukės — 
pažiūrėjo į saloną, bet ten nerado nė gyvos dvasios. Pašvietęs 
žibintuvėliu, kraują teišvydo ant vairo. Keleiviams užteko jėgų 
išsirabždinti iš sudužusios mašinos ir sprukti iš nelaimės vietos. Dingo 
visi, neskaitant vieno, kuris, matyt, instinktyviai nusprendė likti. 
Vairuotojui draugiją palaikė ką tik iš paauglystės amžiaus išaugęs 
nykštukas arkliškais dantimis ir ilgais, neplautais, raudonais plaukais. 
Jo veidą bjaurojo nuo spuogų likę randeliai. Savo nepaliaujamu 
veblenimu vyrutis panėšėjo į šunėką, kuris garbino buldogą Spaiką iš 
animacinių „Warner Bros“ filmukų. 

— Kaip tu jautiesi, Saul-y-y-y? — sucypė jis. Matyt, pamanė Klėjus, 
būtent taip pietų bostonietis tardavo žodį „šauly“. — Po velnių, tu 
kraujuoji kaip sumautas močkrušys. Aš jau maniau, kad padžiovei 
autus. — Atsisukęs kreipėsi į Klėjų: — Ko žiū-ū-ūri? 

— Prikąsk liežuvį, — anaiptol ne maloniai pasiūlė tas. 

Raudongalvis dūrė į jį pirštu, vėl atsigręžė į kruviną draugą. 

— Čia vienas iš jų, Sauly-y-y! Tai jų gauja. 

— Užčiaupk žabtus, Haroldai, — taip pat ne itin meiliai atsiliepė 
Šaulys ir nužvelgė ketvertuką. 

— Leisk pažiūrėti į tavo kaktą, — tarė Alisa įsikišdama pistoletą į 
dėklą ir čiupdama savo kuprinę. — Aš turiu pleistriukų ir vandenilio 
peroksido, kuris gelia, bet apsaugo nuo infekcijų. Jau verčiau kęsti 
peršulį nei kankintis nuo užkrėtimo, ar ne? 

— Atsižvelgiant į tai, kaip jaunuolis tave apšaukė, esi geresnė 
krikščionė negu aš kada nors buvau, — pastebėjo Tomas. Jis, įbedęs 
akis į Haroldą ir Saulį laikė poną Mitruolį už apkabos. Pastarasis, 
maždaug dvidešimt penkerių metų vaikinas, atrodė kaip roko grupės 
vokalistas, tik jo veidas raudonavo nuo kraujo. Jis dėbtelėjo į pienvežį, 
paskui į kadilaką ir Alisą, vienoje rankoje laikančią pleistriukus, kita 
suėmusią buteliuką su vandenilio peroksidu. 

— Tomis, Fritas ir tas bičas, kuris nuolat krapštėsi nosį, paspruko, — 
pranešė raudongalvis neūžauga ir išpūtė savo siaurąją krūtinę. — Bet 
aš likau, Sauly. Ei, seni, tu kraujuoji kaip skerdžiamas paršas. | 

Alisa nuleido ant žemės peroksidą su pleistrais ir žengė link Saulio, 
bet šis tučtuojau atsitraukė. 

— Neliesk manęs. Tu nuodinga. 

— Cm jie! — sužvigo raudonplaukis. — Iš sapnų! Ką aš tau sakiau? 

— Atšok, nuokruša, — kreipėsi Saulys į merginą. — Jūs visi 
atsikniskite. 


Klėjus nė kiek nenustebo pajutęs norąjį nušauti. Išsikruvinęs tipelis 
elgėsi lyg pavojingas, į kampą įspraustas šuo, kuris šiepė dantis ir 
rengėsi įkąsti. O ką reikėdavo daryti su grėsmę keliančiais gyvuliais, jei 
neturėdavai kitos išeities? Nušauti? Bet jie turėjo išeitį, ir jeigu Alisa 
sugebėjo vaizduoti gerąją samarietę tam šunkarai, pavadinusiam ją 
kekše, tuomet Klėjus galėjo susilaikyti nenuspaudęs gaiduko. Bet prieš 
leidžiant porelei malonių vaikinukų drožti į visas keturias puses, derėjo 
Šį tą išklausti. 

— Tie sapnai... — prabilo jis. — Miegodami jūs regite... na, 
nežinau... savotišką vedlį? Tarkim, vyruką raudonu bluzonu? 

Šaulys gūžtelėjo. Nuplėšė marškinių rėžį, kuriuo apsišluostė veidą. 
Jis pamažu atsigaivelėjo ir nūnai, regis, geriau suvokė, kas čia vyksta. 

— Aha, Harvardą. Ar ne, Haroldai? 

Neūžauga raudonplaukis linktelėjo. 

— Taip, taip, Harvardą. Juočkį. Bet tai ne sapnai. Reikia juos 
pamatyti, kad suprastum, ką sakau, po velnių. Vaizdai primena sušiktas 
transliacijas. Transliacijas per miegus. Jeigu jų nesulaukiate, vadinasi, 
esate nuodingi. Tiesa, Sauly-y-y? 

— Jūs, chebra, rimtai susimovėte, — mąsliu balsu nutęsė kruvinas 
kadilako vairuotojas, vis dar šluostydamasis veidą. — Nedrįskit manę 
liesti. 

„ — Mes turėsime, kur apsistoti, — pareiškė Haroldas, — teisingai, 
Šaul-y-y? Meine. Visi, kurių nepašventino impulsas, keliauja į Meiną. Ir 
mus paliks ramybėje. Galėsime medžioti, žvejoti, dirbti suknistą žemę. 
Taip sako Harvardas. t 

— Ir tu juo tiki? — su nuostaba balse paklausė Alisa. Saulys 
krestelėjo pirštą. 

— Užsikimšk srėbtuvę, kekšę. 

— Verčiau tu užsikimšk savąją, — atrėžė Džordanas. — Nepamiršk, 
jog mes ginkluoti. 

— Nė nesvajokite, kad galėsite mus nušauti, — suspigo Haroldas. — 
Kaip manai, ką Harvardas tau padarys, nuopeza, jei suvarysi man 
kulką? 

— Nieko, — atsiliepė Klėjus. 

— Jūs ne... — išsižiojo Saulys, bet pratęsti nespėjo, nes Klėjus žen 
—! gė pirmyn, užsimojo Betės Nikerson „Koltu“ ir atsivedėjęs vožė jam 
į žandikaulį. Vamzdžio gale stirksantis taikiklis, perdrėskė vyruko 
skruostą, bet Klėjus vylėsi, jog tokie vaistai suveiks geriau negu 
vandenilio peroksidas. Deja, jis klydo. 

Šaulys nugara atsitrenkė į pienvežio cisterną ir išsprogino akis į savo 
užpuoliką. Haroldas instinktyviai pajudėjo pirmyn, bet Tomas atsuko į jį 
poną Mitruolį ir perspėdamas palingavo galva. Susigūžęs raudongalvis 
įniko krimsti purvinus nagus. Virš jų žvilgėjo drėgnos, išplėstos akys. 


— Dabar mes pasišalinsime, — šaltai ištarė Klėjus. — Patarčiau jums 
likti čia mažiausiai valandą, nes abejoju, kad norėtumėte dar kartelį su 
mumis susidurti. Sįsyk gyvybę jums dovanojame. Bet prižadu ją atimti, 
jei vėl jus pamatysiu. — Jis atsitraukė iki draugų tebespoksodamas į 
tūžmingą kruviną fizionomiją, spinduliuojančią nepatiki lumo išraišką. 
Jautėsi kaip liūtų dresuotojas Frenkas Bakas, verčiantis žvėrį paklusti 
savo valiai. — Dar vienas dalykas. Aš nenutuokiu, kurių galų 
telefoniniai Žmonės ragina „normaliuosius“ keliauti į Kešvaką bet žinau, 
kas nutinka į vieną krūvą suvarytiems galvijams. Pagalvokite apie 
mano žodžius, kai sulauksitę eilinės naktinės transliacijos. 

— Užsikrušk, — suurzgė Šalys, bet nudūrė akis sau į batus. 

— Eime, Klėjau, — paragino Tomas. — Judėkime. 

— Ziūrėk, Sauly, kad su jumis daugiau nesusitiktume, — perspėjo 
Klėjus. Vis dėlto porelę jie matė ne paskutinį kartą. 

Šaulys ir Haroldas kažkaip išsiveržė į priekį, galbūt surizikavo įveikti 
penkias, dešimt mylių dieną, kol Klėjus, Tomas, Alisa ir Džordanas 
miegojo „Pasienio“ motelyje, Meino valstijoje, vos už dviejų šimtų jardų 
nuo Niu Hempširo. Vyrukai veikiausiai numigo SalmonFolso 
poilsiavietėje — paslėpė naujus savo ratus tarp pustuzinio tenykščių 
apleistų automobilių. Koks skirtumas, kaip ten atsidūrė. Svarbiausia, 
kad juos aplenkė, sulaukė, kol visi keturi Žygiuos pro šalį ir tuomet 
užpuolė. 

Klėjus beveik nesureagavo išgirdęs garsėjantį variklio riaumojimą ir 
Džordano komentarą: „Dar vienas sprinteris“. Dabar jis kulniavo per 
gimtąją velėną, traukė pažįstamais kraštovaizdžiais — pro Freno omarų 
tvenkinį, tyvuliuojantį už dviejų mylių nuo „Pasienio“ motelio, „Šeikio“ 
Iledainę, generolo Džošuos Čemberleno statulą, iškilusią mažutėlėje 
Ternbolo miestelio aikštėje — ir jautėsi taip lyg sapnuotų. Klėjus suvokė 
beveik nesitikėjęs nusigauti iki namų, kol pamatė plastikinį ledų kūgį, 
kyšantį iš „Seikio“ užeigos, besistiebiantį į žvaigždes, atrodantį 
proziškai ir kartu egzotiškai nelyginant vaizdas iš pamišėlio košmaro. 

— Kelias pernelyg užgrūstas, kad juo galėtų lakstyti sprinteriai, — 
pastebėjo Alisa. 

Kai užnugaryje, kalvos viršūnėje, nušvito priekiniai mašinos žibintai, 
jie pasitraukė į šalikelę. Ant baltos linijos riogsojo apvirtęs sunkvežimis. 
Klėjaus manymu, egzistavo didelė tikimybė, kad atrūkstantis 
automobilis jį taranuos. Bet šviesos, prieš nusileisdamos nuo kalvos, 
trumpam pakrypo į kairę. Vairuotojas lengvai išvengė kliūties ir 
netrukus iš kelkraščio grįžo į plento vidurį. Vėliau Klėjus spėjo, kad 
Šaulys su Haroldu atidžiai ištyrė šią atkarpą ir įsidėmėjo, kokiose 
vietose stūkso „sprinterių rifai“. 


Ketvertukas lūkuriavo sustingęs pakelėje. Arčiausiai vis ryškiau 
plieskiančių žibintų stypsojo Klėjus. Jam iš kairės glaudėsi Alisa. Už 
merginos į kebą žvelgė Tomas, nerūpestingai apkabinęs Džordano 
pečius. 

— Vaje, kaip skuta, — prabilo Džordanas, visiškai abejingai, be jokio 
išgąsčio. Klėjaus irgi nepersmelkė jokia nuojauta, kuri būtų 
sukuždėjusi, kad jiems gresia pavojus. Šaulys su Haroldu iškrito jam iš 
galvos. 

Už penkiasdešimties pėdų į vakarus nuo tos vietos, kur jie stovėjo, 
perpus išlindęs į važiuojamąją kelio dalį, dunksojo sportinis automobilis 
(turbūt „MG“). Greitaeigį vairuojantis Haroldas pasuko į šoną, idant 
aplenktų užtvarą. Vairą kryptelėjo nežymiai, tačiau to ūžteko, kad 
Šaulio ranka sudrebėtų. Bet galbūt jis nė nesitaikė į Klėjų ir iš pat 
pradžių ketino užmušti Alisą. 

4 Šiąnakt jiedu bildėjo niekuo neišsiskiriančiu „Ševroletu“ sedanu. 
Šaulys klūpėjo ant galinės sėdynės iki juosmens išniręs pro langą, 
gniauždamas kampuotą šlakbetonio blokelį. Iš jo gerklės ištrūko 
staugimas, koks vaizduojamas balionėlyje, išsipūtusiame virš komiksų 
veikėjo lūpų: ė-hė-hė! Paleistas betono luitas nuskriejo į tamsą ir 
teškės tiesiai į Alisos galvą. Klėjus niekada neužmiršo to garso. 
Merginos žibintuvėlis, dėl kurio ji tapo puikiu taikiniu — nors 
prožektorius laikė jie visi, — išslydo iš suglembančių pirštų. Dalį 
tamsos, tvyrančios virš plento, išsklaidė šviesos kūgis, nutvieskęs 
akmenėlius ir galinių žibintų stiklus, kurie blizgėjo kaip netikras 
rubinas. 

Klėjus krito ant kelių šalia Alisos, suriko jos vardą, bet savęs | 
praktiškai negirdėjo, nes balsą užgožė netikėtai užkriokęs, savo Sanso 
galiausiai sulaukęs ponas Mitruolis. Naktį pervėrė iš vamzdžio pasipylę 
tvyksniai. Stroboskopinėje šviesoje Klėjus įžiūrėjo krauju aptekusią, 
kairiąją jos veido — o Dieve, kokio veido — pusę. 

Staiga šūviai nutyko, ir jų griaudėjimą pakeitė Tomo staugimas: 

— Vamzdis pašoko į viršų! Aš jo nenulaikiau! Visą suknistą apkabą 
iššaudžiau į dangų! 

Džordanas suklykė: 

— Ar ji sužeista! Ar tas šunsnukis į ją pataikė? 

Tuo metu Klėjus prisiminė, kaip Alisa siūlė Sauliui nuplauti kaktą 
vandenilio peroksidu ir apklijuoti ją pleistriukais. Jau verčiau kąsti 
peršulį nei kankintis nuo užkrėtimo, ar ne, — anuomet sakė mergina. 
Jis žinojo privaląs tučtuojau sustabdyti kraujavimą, todėl skubiai 
nusimetę striukę ir išsirangė iš nertinio, kuriuo nusprendė apvynioti 
Alisos galvą it kokiu sumautu turbanu. 

Iš Tomo prožektoriaus plūstantys spinduliai klydinėjo asfaltu, kol 
sustingo ties šlakbetonio blokeliu, aplipusiu plaukais ir kruvinais 
mėsgaliais. Jį pamatęs Džordanas ėmė spiegti. Nors oras buvo žvarbus, 


Klėjus įnirtingai šnopavo ir išliejo nemažai prakaito, kol Alisos galvą 
įkalino nertinio klostėse. Sios kaipmat permirko. Jis jautėsi taip, tarsi 
rankas būtų sukišęs į šiltas, drėgnas pirštines. Tomas atsuko žibintuvėlį 
į merginą. Dėl savo viršugalvio, sutvarstyto iki pat nosies, ji priminė iš 
nuotraukos žvelgiančią nelaimėlę, kurią įkalino islamo ekstre mistai. 
Išvydęs kruviną kaklą ir skruostą (tiksliau, skruosto likučius), mažylis 
taip pat suriko. 

Padėkite man, norėjo ištarti Klėjus. Liaukitės žviegę ir padėkite. 
Tačiau nepajėgė išlementi nė menkiausio garselio. Tegalėjo spausti vis 
labiau šlampantį nertinį prie koše virtusios jos galvos pusės. Sąmonėje 
sukosi mintis, kad Alisa kraujavo ir tuomet, kai jie pirmą kartą susitiko, 
bet tada ji nebuvo sužeista. Ne, ne, tikrai nebuvo. 

Merginos rankos mėšlungiškai virpčiojo, pirštai drabstė šalikelės 
dulkes. Ei, kas nors, duokite jai tą sportbati, pagalvojo Klėjus. Tačiau 
vaikiškas „Nike“ batelis gulėjo kuprinėje, ant kurios Alisa tysojo — 
gulėjo ir merdėjo, nes kai kas, griežęs ant jų dantį, suskaldė mergaitei 
galvą. Jos kojos irgi trūkčiojo, iš žaizdų tebeplūdo kraujas, prasisunkęs 
pro nertinį, ištepliojęs Klėjaus delnus. 

Mes stebime pasaulio pabaigą, dingtelėjo jam. Pakėlė galvą į dangų 
ir išvydo vakarę žvaigždę. 

Ji nepasimirė šalikelėje, bet visiškai sąmonės taip ir neatgavo. 
Susitvardęs Tomas pagelbėjo nunešti Alisą ant kalvos šlaito, tarp obelų. 
Klėjus prisiminė, jog kartą drauge su Sarona atvyko čia prisirinkti 
obuolių — tais laikais, kai Džonis dar buvo mažas, o juodu tebesiejo 
puikūs santykiai, kurių netemdė kivirčai dėl pinigų ir ateities tikslų. 

— Žmonių su galvos traumomis negalima judinti, — zirzė įkandin 
sliūkinantis, jos kuprinę nešantis Džordanas. 

— Dėl to neverta nerimauti, — atsiliepė Klėjus. — Alisa vis vien 
neišgyvens. Tik ne su tokia žaizda. Abejoju, ar net ligoninėje ją 
pastatytų ant kojų. — Prožektorių šviesoje jis pastebėjo, kaip berniuko 
veidą perkreipė neviltis. — Atleisk. 

Jie paguldė merginą ant žolės. Tomas priglaudėjai prie lūpų 
mineralinio vandens butelį, išvarvino porą lašų pro čiulptuką ir netgi 
pats nustebo, kai sužeistoji juos nurijo. Džordanas įspraudė jai į delną 
vaikišką „Nike“ sportbatuką, ir mergaitė instinktyviai sugniaužė savo 
talismaną išterliodama jį krauju. Paskui visi susėdę laukė, kol Alisa 
numirs. Laukė kiaurą naktį. 

Maždaug vienuoliktą valandą ji tarė: 

— Tėtis sakė, kad galiu suvalgyti likučius, todėl nekaltink manęs. 

Mergina gulėjo padėjusi galvą ant Tomo kuprinės, į kurią mažylis 
sukišo antklodę, nusavintais Metueno priemiestyje stovėjusio 
„Maloniojo slėnio“ motelio. Dabar rodės, jog tai įvyko kitame, 
geresniame gyvenime. Kuprinė jau buvo persisunkusi krauju. Vienintelė 
išlikusi jos akis spiginosi į žvaigždes. Per valandą kairioji ranka nė 
nepakrutėjo. Užtat dešiniosios pirštai be paliovos gniaužiojo sportbatėlį. 
Spūstelėdavo... ir atleisdavo. Spūstelėdavo... ir atleisdavo. 

— Alisa, — sušnibždėjo Klėjus. — Tu ištroškusi? Nori atsigerti 
vandens? 

Ji neatsiliepė. 

Vėliau — be penkiolikos pirmą, pagal Klėjaus laikrodį, — mergaitė 
kažko paklausė, ar galėtų eiti paplaukioti. Dar po dešimties minučių 
išrėžė: „AŠ nenorių šitų tamponų, jie purvini“, — ir suprunkštė. Keistai 
natūralus, gluminantis juokas prižadino snūduriavusį Džordaną. 
Pažvelgęs į ją berniukas apsiašarojo ir nukėblino atokiau nuo 
bendražygių. Kai Tomas prisėdo šalia mėgindamas vaikį paguosti, 
Džordanas suriko, kad jis nelįstų. 

L Penkiolika minučių po dviejų plente pasirodė gausi normaliųjų 
grupė, žibintuvėlių švieselėmis raižanti tamsą. Klėjus nusileido nuo 
šlaito ir sušukę; 

— Ar tarp jūsų yra gydytojas? — tiesą sakant, daug vilčių į teigiamą 
atsakymą nedėjo. 

Prožektorių spinduliai sustingo. Tamsūs pavidalai murmėdami 
tarpusavyje pasitarė, ir po akimirkos pasigirdo gana malonus 
moteriškas balsas: 

— Palikite mus ramybėje. Su jumis bendrauti draudžiama. 

Prie Klėjaus prisijungęs Tomas riktelėjo: 

— „Taip pat ir levitas, pro tą vietą eidamas, jį pamatė ir praėjo kita 
kelio puse“. Štai tau ištraukėlė iš Luko evangelijos, poniute, vietoj 
pasiūlymo užsikrušti. 

Jų užnugaryje netikėtai aiškiai nuskambėjo Alisos balsas: 

— Vyrai iš automobilio atsiims savo. Nedarau jums jokios paslaugos. 
Jai perspėjimas kitiems. Jūs suprantate. 

Salti Tomo pirštai įsikibo į bendražygio riešą. 

— Jezau Kristau, ji kalba taip, lyg būtų atsipeikėjusi. 

Klėjus tvirtai suspaudė mažylio delną. 


— Čia ne jos balsas. Vyrukas su bluzonu naudojasi Alisa kaip... 

kaip garsiakalbiu. 

Tamsoje blykstelėjo suapvalėjusios Tomo akys. 

— Iš kur žinai? 

— Tiesiog žinau. 

Žibintuvėlių Šviesos vėl nuslinko keliu ir gana greitai pranyko iš 
akiračio, kuo Klėjus netgi apsidžiaugė. Prie merdinčios mergaitės derėjo 
budėti vieniems, nes tai — jų asmeninis reikalas. 

Po pusės trijų nakties Alisa suaimanavo: 

— Ak, mamyte, kaip apmaudu! Vysta rožės, žūsta sodas. — Staiga 
linksmesniu balsu pridūrė: — Siandieną snigs? Mes suręsime sniego 
būstinę, nulipdysime lapą, paukštį, ranką... mėlyną ranką... — ji 
užsikirto, žiūrėdama į žvaigždes, kurios švytėjo tamsiame dangaus 
skliaute. Naktį gerokai atvėso, todėl draugai įsupo merginą į antklodes. 
Alsuodama ji iškvėpdavo baltų garų kamuolėlius. Zaizda pagaliau 
liovėsi kraujavusi. Džordanas prisėdo greta Alisos ir ėmė glostyti 
kairiąją jos ranką, jau suakmenėjusią, laukiančią, kol sąstingis apims ir 
dešiniąją. 

— Įjunk tą dainelę, kuri man patinka, — tarė ji. — Tą, kurią atlieka 
Holas ir Outsas. 

Be dvidešimties penkios mergaitė pareiškė: 

— Tai nuostabiausia suknelė, kokią esu mačiusi. 

Visi trys susibūrė aplink ją. Klėjus pasakė, esą, jo nuomone, Alisos 
gyvybė gęsta. 

— Kokios spalvos? — pasiteiravo jis nesitikėdamas, kad mergina 
sureaguos į klausimą, bet ji atsakė: 

— Zalios. 

— Ponias prašom prie stalo. — Alisa tebespūsčiojo sportbatėli, bet 
dabar pastebimai lėčiau. — Ponias prašom prie stalo. Ponas Rikardis 
neapleidžia savo posto, o ponias prašom prie stalo. 

— Teisingai, širdele, — sušnibždėjo Tomas. — Ponas Rikardis liko 
savo poste. 

— Ponias prašom prie stalo. — Vienintelė sveika akis pakrypo į Klėjų, 
ir Alisa antrą kartą per naktį prabilo svetimu balsu, kurį jis girdėjo 
sklindant pro savo lūpas. Šįsyk ištarė viso labo keturis žodžius. — Tavo 
sūnus. Su mumis. 


— Meluoji, — iškošė Klėjus gniauždamas kumščius. Nedaug trūko, 
kad būtų smogęs merdinčiai mergaitei. Laimei, jam pavyko 
susitvardyti. — Meluoji, šunsnuki. 

— Ponias prašom prie stalo, — pasakė Alisa. — Mes gersime arbatą. 

Rytuose pamažu ėmė brėkšti. Tomas atsisėdo šalia Klėjaus ir 
nedrąsiai palietė jo ranką. 

— Jei tie padarai skaito mūsų mintis, — pratarė, — jie iškniso iš tavo 
sąmonės, kad velniškai nerimauji dėl sūnaus, taip pat lengvai, kaip mes 
randame reikalingą informaciją internete, per paieškos sistemą, 
pavyzdžiui, įsijungę „Google“. Vyrukas su raudonu bluzonu galėjo 
pasinaudoti Alisa, kad pripūstų tau arabų. 

— Taip, be abejo, — atsakė Klėjus, bet jo instinktai tvirtino kalcitą: 

žinutė, kurią Alisos balsu perdavė Harvardas, atrodė pernelyg 
tikėtina. — Zinai, apie ką nuolat mąstau? 

Tomas papurtė galvą. | 

— Kai mano sūnus buvo trejų ar ketverių — kai mudu su Sarona 
gerai sutarėme ir vadindavome jį Džon į u šaunuoliu, — jis atbėgdavo 
pas mus, vos tik suzirzdavo telefonas, ir klausdavo: „Fonas man?“ Mes 
leipdavome juokais. Jei skambindavo jo močiutė arba senelis, 
sakydavome: „Fonas tau“ ir įteikdavome ragelį. Iki šiol pamenu, koks 
milžiniškas atrodė tas prakeiktas daiktas, kai mažutės Džonio rankos 
glausdavo jį prie ausies... 

— Liaukis. Nustok save graužti. 

— O dabar... dabar... — Klėjus nebeįstengė tęsti. Jam ir nereikėjo to 
daryti. 

— Ei, vyručiai! — desperatiškai sukliko Džordanas. — Ateikite Čia. 

Jie grįžo prie Alisos. Nutvilkyta traukulių, mergina atsiplėšė nuo 
žemės ir išlenkė nugarą virpančiu puslankiu. Iš akiduobės kone išvirto 
akies obuolys, lūpų kampučiai nukaro. Staiga ji suglebo, ištarė vardą, 
kuris aplinkiniams nieko nereiškė, paskutinį kartą suspaudė savo 
talismaną. Tada atleido pirštus, ir sportinis batelis nuslydo ant žolės. 
Pro lūpas, kartu su priešmirtiniu atodūsiu, išsruveno retos baltų garų 
sruogos. 

Džordanas paeiliui nužvelgė abu vyrus. 

— Ar ji... 

— Taip, — patvirtino Klėjus. 

Berniukas pratrūko ašaromis. Leidęs Alisai kelias sekundes 
paspoksoti į blėstančias žvaigždes, Klėjus ištiesė ranką ir delnu 
užmerkė jai akis. 

Netoli sodo stovėjo gyvenamasis fermerio namas. Vienoje iš pašiūrių 
jie susirado kastuvus ir palaidojo mergaitę po obelimi drauge su 
sportbatuku, kurį įkišo velionei tarp pirštų. Visi sutiko, kad ji butų to 
norėjusi. Džordano paprašytas, Tomas vėl padeklamavo 40-ąją psalmę, 
bet dabar mažyliui sunkiai sekėsi ją užbaigti. Galiausiai kiekvieJ nas iš 
trijules papasakojo, kokia Alisa išliks jų prisiminimuose. Per šią 
improvizuotų pamaldų dalį į šiaurę nuo kapavietės, nulingavo nedidelis 
pulkas telefoninių žmonių, kurie pastebėjo laidotuvių ceremoniją tačiau 
jos nenutraukė. Nuostaba Klėjaus neužvaldė. Juk jie — bepročiai, 
neliečiami... kaip netrukus savo nelaimei sužinos Šaulys ir Haroldas. 

Beveik visą šviesųjį paros metą bendražygiai išmiegojo fermerio 
namuose. Vakarop išsiruošė į Kent Pondą. Klėjus nebesitikėjo ten 
atrasti Džonio, bet viltis, jog sūnus arba Sarona paliko jam raštelį, kol 
kas užgesusi nebuvo. Zinia, kad žmona išgyveno, bent truputį 
apmalšintų sielvartą, slegiantį kaip apsiaustas su švino pamušalu. 


KENT PONDAS 
1 


Senasis jo namas, kuriame liko gyventi Džonis ir Sarona, dunksojo 
Livijos gatvėje, už dviejų kvartalų į šiaurę nuo aptemusio, Kent Pondo 
centre sumontuoto šviesoforo. Pasak nekilnojamojo turto agentūrų, 
tokiems būstams reikėdavo „kosmetinio remonto“, bet jie tiko 
žmonėms, ieškantiems namų „pirmai pradžiai“. Prieš skyrybas Klėjus 
su Sarona dažnai juokaudavo, kad „pirmąja pradžia“ teks mėgautis ir 
sulaukus pensijos. Kai žmona pastojo, jie nutarė, jog suteiks vaikui 
Olivijos vardą, jei gims, anot Saronos, „moteriškos padermės“ kūdikis. 
Visoje Livijos gatvėje, pridūrė ji, gyventų vienintelė Livė. O, kaip jie 
kvatojo. 

Klėjus, Tomas ir Džordanas — mirtinai išblyškęs Džordanas, mąsliai 
tylus Džordanas, kuris dabar atsiliepdavo tik pakartojus klausimą vieną 
ar net du sykius — pasiekė Centrinės ir Livijos gatvių sankryžą antrąją 
spalio savaitę, vėjuotą naktį, iš karto po vidurnakčio. Klėjus 
paklaikusiomis akimis įsistebeilijo į STOP ženklą, iškilusį ties senosios 
gatvės, kurioje pastaruosius keturis mėnesius jis lankydavosi kaip 
svečias, kampu. Ant skardos vis dar puikavosi aerozoliniais dažais 
užteplioti žodžiai BRANDUOLINEI ENERGIJAI, pastebėti prieš išvykstant 
į Bostoną. STOP... BRANDUOLINEI ENERGIJAI STOP... BRANDUOLINEI 
ENERGIJAI. Atvirai kalbant, jis nesuvokė užrašo prasmės. Dėl reikšmės 
nekilo jokių keblumų. Akivaizdu, jog tai viso labo tebuvo sumaniai 
perteiktas politinis pareiškimas (tokie žodžiai, ko gero, pakeverzoti ant 
kiekvieno STOP ženklo visame mieste, galbūt ne vien Kent Ponde, bet ir 
Springveile bei Ektone), tačiau suprasti, kodėl jis išliko, kai pasaulis 
pasikeitė, niekaip nesisekė. Klėjui kažkodėl dingojosi, kad, įsispitrijus į 
užrašą STOP... BRANDUOLINEI ENERGIJAI su desperatiška įtampa, po 
kurio laiko atsivertų kirmgrauža, mokslinės fantastikos knygose 
aprašomas laiko tunelis, ir jis galėtų nerti į praeitį. Tuomet tamsa 
išsisklaidytų. 

— Klėjau, kaip tu jautiesi? 

— Čia mano gatvė, — atsakė jis, tarsi tuo viską paaiškintų. Staiga 
suprato negalįs trauktis atgal ir leidosi tekinas. 

Sioje miesto dalyje tiek Livijos, tiek kitos gatvės vesdavo į aklavietę, 
kitaip tariant, įsirėždavo į skardį — išėstą Kento kalvos šlaitą. Prie 
namų stūksojo ąžuolai, todėl asfaltą dengė nukritusių lapų kilimas. 
Akiratyje nestigo apleistų mašinų. Pora iš jų bučiavosi grotelėmis. 

— Kur jis bėga? — už nugaros riktelėjo Džordanas. Baimės gaidelės, 
pasigirdusios berniuko balse, spaudė Klėjaus širdį bet jis neprisivertė 
sustoti. 


— Viskas gerai, — pasakė Tomas. — Lai eina. 

Klėjui laviruojant tarp automobilių, priešais jį be paliovos šokčiojo 
žibintuvėlio švieselė. Vienu momentu spindulys nutvieskė poną Kretskį, 
kuris kirpdamas Džonį visuomet jam duodavo „Tutsi“ ledinuką —! tais 
sunkiai atmenamais laikais, kai tėvai sūnų vadindavo Džoniu šaunuoliu, 
anuomet, kai suskambus telefonui mažylis šaukdavo „fonas man“. 
Dabar ponas Kretskis drybsojo ant šaligatvio, priešais savo namą, kone 
paskendęs ąžuolo lapuose. Jam trūko nosies. 

Svarbiausia, kad nerasčiau jų negyvų, tvinkčiojo mintis Klė—! jaus 
galvoje. Tik ne po Alisos mirties. Svarbiausia, kad nerasčiau jų negyvų. 
Šiek tiek pagalvojus teko sau nenoromis pripažinti (nuo tiesos 
nepabėgsi, ypač įtampos akimirkomis):jeigu kuriam nors iš jų vis dėlto 
buvo lemta žūti... tebūnie jai. 

Ridelų namas stovėjo paskutinis, kairėje kelio pusėje (ką jis nuolat 
primindavo Saronai, grėsmingai nusikvatodamas — net ir tada, kai 
pokštas seniai tapo nebejuokingas). Įvažiavimui skirtas takas 
nuožulniai kilo aukštyn iki atnaujintos stoginės, po kuria užteko vietos 
vienam automobiliui. Klėjus sunkiai gaudė kvapą, tačiau žingsnio 
nelėtino. Jis nudriuokė takeliu spardydamas lapus, jausdamas, kaip į 
dešinįjį šoną pamažu įsimeta dieglys, gomuryje, iš kurio veržėsi 
trūksmingas alsavimas, jausdamas vario prieskonį. Kilstelėjęs 
žibintuvėlį apšvietė garažo ertmę. Tuščia. Tik neaišku, gerai tai ar 
blogai? 

Jis apsisuko, apačioje pamatė strykčiojančius, iš Tomo ir Džordano 
žibintų plieskiančius spindulius ir apšvietęs savo prožektorium galines 
duris pajuto, kaip krūtinėje suspurdėjo širdis. Vienu šuoliu įveikė tris 
laiptelius, vedančius į atvirą prieangį, suklupo ir ranka vos neperskrodė 
antrų durų, plėšdamas raštelį, lipnios juostos kampučiu priklijuotą prie 
stiklo. Jeigu jie būtų pasivėlinę valanda ar bent pusvalandžiu, gūsingas 
nakties vėjas būtų nunešęs popiergalį į kalnus. Klėjus neabejojo, kad 
už tokį aplaidumą ją pasmaugtų. Taip nerūpestingai elgtis galėjo tiktai 
Šarona. Tačiau... Tačiau žinutę paliko ne žmona. 

Atbėgęs takeliu Džordanas sustojo prie laiptų, nukreipė žibintuvėlį į 
Klėjų. Iš paskos atkumėjo Tomas, kuris dusulingai švokštė ir traiškė 
sudžiūvusius lapus. Jis sustingo už berniuko ir savo prožektoriumi 
nutvieskė išvyniotą, Klėjaus rankoje gniaužiamą popieriaus lapelį. Po 
sekundės leido spinduliui pakilti iki pritrenkto bendražygio veido. 

— Aš visai pamiršau, kad jos motina serga sumauta cukralige, —tarė 
Klėjus ir įteikė draugams raštelį, iš kurio kampo tebekyšojo lipnios 
juostos skiautelė. Tomas su Džordanu drauge jį perskaitė. 


Tėveli, Tu tikreusei jau Žinai, kad atsitiko kai kas baisaus. Tikiuosi, 
esi sveikas ir mano laišką gausi. Mičas Stainmanas ir Džordžas 
Gendronas su manimi, žmonės pakvaišo. Mes manome, jog dėl 
mobiliųjų. Tėti, štai blogiausia žinia. Mes atėjome čia, nes aš 
išsigandau. Norėjau sutraiškyti savo telefoną, bet nuojauta manąs 
neapgavo. Jis buvo dingas. Turbūt ji paėmė mama, nes, žinai, norėjo 
patikrinti, kaip laikosi serganti senelė. Man reikia] bėgti, bet, Jėzau, 
kaip baisu. Kažkas nužudė poną KretskĮ. Aplinkui pilna negyvėlių arba 
bepročių, kaip seubo filmuose, bet mes girdėjome, kad žmonės 
(NORMALŪS žmonės) renkasi rotušėje. Ten mes ir keleusime. Galbūt 
tarp jų rasiu ir mamą, bet, Jėzau, ji turėjo mano MOBILŲJĮ. Tėveli, jei 
tu čia grįžai, ATEIK MANĘS PASIIMTI. 

Tavo sūnus, Džonas Gevinas Ridelas Tomas pakėlė akis ir prabilo su 
švelniu atsargumu, kuris Klėjų išgąsdino labiau negu tiesmukiausias 
perspėjimas. 

— Manau, supranti, kad rotušėje susibūrę Žmonės išsivaikščiojo į 
skirtingas puses. Nuo tada, kai pasaulį supurtė konvulsijos, praėjo jau 
dešimt dienų. 

— Suprantu. — Savo akyse Klėjus jautė dilgsėjimą ir girdėjo, kaip 
dreba balsas. — Iš visko sprendžiant, Džonio motina virto... — jis 
patraukė pečiais ir virpančia ranka mostelėjo į tamsą, kuri viešpatavo 
už lapais nukloto įvažiavimo. — Bet Tomai, aš privalau nukakti į rotušę. 
Vietiniai galėjo palikti kokią žinutę. Galbūt ten rasiu dar vieną jo raštelį. 

— Taip, — sulinksėjo mažylis. — Tokia tikimybė įmanoma. 
Nuspręsime, ką daryti toliau, kai išžvalgysime rotušę. — Tomas kalbėjo 
nutaisęs tą patį šiurpinamai meilų toną. Klėjui bemaž norėjosi, kad jis 
nusijuoktų ir pasakytų: susimildamas, nebūk mulkis — nejau tikrai 
galvoji, jog kada nors vėl pamatysi sūnų? Atsikvošėk, velniai griebtų. 

Berniukas perskaitė žinutę antrą kartą, galbūt trečią ir ketvirtą. 

Net ir apimtas baimės bei sielvarto, Klėjus jautėsi truputį nesmagiai 
dėl žodžių, parašytų su klaidomis, ir ne itin sklandžios Džonio kalbos. 
Jam netgi magėjo priminti Džordanui, kad sūnus keverzojo raštelį 
siaubingai įsitempęs, pritūpęs prieangyje, greta stovinčių draugų, kurie 
stebėjo gatvėje įsivyravusį chaosą. 

Galų gale vaikis nuleido popieriaus skiautę ir paklausė: 

— Kaip atrodo tavo sūnus? 

Klėjus jau ketino pasiteirauti, kodėl jį domina Džonio išvaizda, bet 
paskutiniu momentu persigalvojo. 

— Beveik pėda žemesnis už tave, kresnas, tamsiai rudais plaukai. 

— Ne liesas geltonplaukis? 

— Tavo apibūdinimas labiau tinka jo draugui Džordžui. 

Džordanas ir Tomas susižvalgė, gana niūriai, bet aiškiai su 
palengvėjimu. 

— Kas yra? — sukluso Klėjus. — Kas? Netylėkite. 


— Kitoje gatvės pusėje... — nutęsė mažylis. — Tu nematei, nes 
bėgai. Maždaug už trijų namų guli negyvas berniukas. Prakaulus, 
gelsvaplaukis, su raudona kuprine... 

— Džordžas Gendronas, — tarė Klėjus. Jis atminė raudonąją Džordžo 
kuprinę ne blogiau negu Džonio mėlynąją su atšvaitų juostelėmis. — 
Ketvirtoje klasėje, istorijos pamokai, jiedu su Džoniu rentė puritonų 
kaimelį. Abu gavo po aukščiausią pažymį. Netikiu, kad Džordžas 
žuvęs. — Bet jis, tiesą sakant, tuo neabejojo. Atsisėdęs prieangyje, 
kuris, kaip įprastai, sugirgždėjo nuo Žmogaus svorio, Klėjus delnais 
užsidengė veidą. 

Rotušė stūksojo Pondo ir Milo gatvių sankryžoje, priešais 
bendruomenės parką ir vandens telkinį, nuo kurio kilo miestelio 
pavadinimas? [* Pond (angl.) — tvenkinys]. 

Mašinų stovėjimo aikštelė buvo tuščia, neskaitant darbuotojams 
rezervuotų vietų, nes abejose gatvėse, vedančiose link balto Viktorijos 
epochos statinio, grūste grūdosi apleisti automobiliai. Zmonės nusigavo 
kiek galėdami arčiau centrinio Kent Pondo pastato ir likusią kelio dalį 
įveikė pėsčiomis. Pavėlavusiems, tokiems, kaip Klėjus, Tomas ir 
Džordanas, teko prakaituoti, mėginant prasibrauti pro eismo kamštį. 
Transporto priemonės glaudėsi vienos prie kitų netgi ant vejos, dviejų 
kvartalų spinduliu nuo rotušės. Pustuzinis namų virto apanglėjusiomis 
lūženomis. Kai kurie tebesmilko. 

Berniuką, susmukusį Livijos gatvelėje (kūnas išties priklausė Džonio 
bičiuliui Džordžui), Klėjus pridengė drobule, bet jie negalėjo suteikti 
panašios paslaugos gausybei išpurtusių, pūvančių lavonų, su kuriais 
susidūrė po truputį skverbdamiesi link Kent Pondo rotušės. Negyvėlių 
drybsojo šimtai, bet tamsoje Klėjus neišvydo nė vieno matyto veido. 
Veikiausiai nebūtų pastebėjęs ir dieną nes per pusantros savaitės 
palaikus kaip reikiant apdorojo varnos. 

Mintyse jis nuolat grįždavo prie Džordžo Gendrono, sukniubusio 
veidu į iškruvintų lapų šūsnį. Raštelyje sūnus minėjo esąs su dviem 
gerais savo draugais iš septintos klasės, Miču ir Džordžu. Kad ir kas 
nutiko pastarajam, gyvybę jis prarado po to, kai Džonis priklijavo 
popieriaus skiautę prie stiklinių durų ir visi trys pasišalino iš Ridelų 
namų. Krauju ištepliotuose lapuose skendėjo vienintelis Džordžas, todėl 
Klėjus spėjo, jog sūnui ir Mičui pavyko ištrukti iš Livijos gatves 
gyviems. 

Prielaidomis tiki Žiopliai, kurie kiša nagus prie atviro elektros laido, 
pagalvojojis. Evangelija pagal Alisą Maksvel, tegul ilsisi ramybėje jos 
siela. 

Tiesa ta, kad Džordžo žudikas galėjo juos nusivyti ir pričiupti kokioje 
nors kitoje vietoje. Centrinėje arba Dagvėjaus gatvėje. Galbūt 
gretimoje Lorelo alėjoje. Pagauti ir subadyti švedišku peiliu arba 
keliomis automobilio antenomis... 


Jie nusikasė iki aikštelės pakraščio. Kairėje pusėje maksojo 
sunkvežimis, kuris bandė pasiekti rotušę riedėdamas per žolę, tačiau 
įstrigo pelkėtame griovyje vos už penkių jardų nuo asfaltuotuos ir 
apytuštės civilizacijos salelės. Iš dešinės bendražygiai pamatė moterį 
sudraskyta gerkle; jos veide paukščiai iškapojo juodas skyles, iš kurių 
vingiavo kraujo gijos. Nelaimėlė tebedėvėjo beisbolo kepuraitę, Salia 
gulėjo nepaliesta rankinė. 

Pasikeitusiame pasaulyje pinigai žudikų nebedomino. 

Klėjus krūptelėjo ant savo peties pajutęs Tomo ranką. 

— Liaukis kankinęs save mintimis, kas galėjo įvykti. 

— Iš kur tu žinai... 

— Kad suprastum, apie ką mąstai, nereikia būti telepatu. Jei rasi 
savo sūnų... greičiausiai ne, bet jei vis dėlto rasi, jis išklos tau visą 
istoriją. Priešingu atveju nė neverta spėlioti, kaip susiklostė jo likimas. 

— Taip, taip. Bet Tomai... aš pažinojau Džordžą Gendroną. Jį 
pravardžiuodavo Konektikutu, iš kur vaikis atsikraustė. Mūsų kieme jis 
valgydavo dešrainius ir mėsainius. Džordžo tėvas užsukdavo pas mane, 
ir mes prisėsdavome prie televizoriaus pažiūrėti, kaip žaidžia 
„Patriotai“. 

— Žinoma, žinoma. — Staiga Tomas griežtai kreipėsi į Džordaną: — 
Liaukis žiopsojęs į tą lavoną. Jis neatsikels ir tavęs nepuls. 

Tačiau berniukas neatplėšė akių nuo varnų išrakinėtos moters, kurios 
viršugalvis slypėjo po beisbolo kepurėlė. 

— Perprogramuoti baziniame lygmenyje telefoniniai žmonės pradėjo 
rūpintis saviškiais, — prabilo jis. — Net ir tada, kai ištraukė negyvėlius 
iš po tribūnų ir sumetė į raistą, jie kažką darė. O mūsiškius palieka 
supūti. — Džordanas atsigręžė į abu vyrus. — Kad ir ką tie padarai 
sakytų ar žadėtų, mums nevalia jais pasikliauti, — nuožmiai išrėžė. 

— Nevalia, aišku? 

— Visiškai su tavimi sutinku, — atsiliepė mažylis. Klėjus linktelėjo. 

— Aš taip pat. 

Tomas pakreipė galvą į rotušę, kur iki šiol plieskė avariniai žibintai, 
ryjantys energiją iš ilgai veikiančių elementų, šleikščiai gelsvu 
švytėjimu nutvieskiantys vietinių darbuotojų automobilius. Pastarieji 
stovėjo nugrimzdę lapų sąnašose. 

— Eime vidun. Pažiūrėsime, ką jie paliko. 

— Taip, keliaujame, — pritarė Klėjus. Dabar nekilo jokių abejonių, 
jog Džonio ten nebus, bet giliai širdyje, vaikiškoje, nepasiduoti 
raginančioje kertelėje, teberuseno viltis, kuri kuždėjo, esą netrukus 
pasigirs šūksnis: „Tėti!“ — ir jam į glėbį puls sūnus — gyva, materiali 
būtybė, ištrūkusi iš košmaro gniaužtų. 

Jie suprato neaptiksią rotušėje nė gyvos dvasios, kai pamatė, kas 
užrašyta ant dvigubų pastato durų. Blėstantys avariniai žibintai 


apšvietė ilgus, kreivus brūkšnius. Raudonais dažais tarsi kręštančiu 
krauju nutepliotas užrašas skelbė: 

KEŠVAKAS.NERYŠ 

— Ar toli tas Kešvakas? — paklausė Tomas. 

— Sakyčiau, už kokių aštuonių mylių į šiaurę, — pamąstęs atsakė 
Klėjus. — Beveik visą laiką tektų keliauti 160-uoju plentu. Tik aš 
nežinau, kur reikėtų sukti, pasiekus TR zoną. 

— Ką tiksliai reiškia „TR“? — pasidomėjo Džordanas. 

— TR-—90 zoną sudaro neinkorporuota 36 kvadratinių mylių 
teritorija. Keli kaimeliai, vienas kitas karjeras, indėnų mikmakų 
rezervatas, įkurtas šiek tiek toliau šiaurėje, bet didžiąją ploto dalį 
užima girios, kur pilna lokių ir elnių. — Klėjus čiupo už rankenos ir 
atidarė duris. —Jums, vyručiai, visai nebūtina ten eiti, jei nenorite. 

— Ne, mes liksime su tavimi, — atsakė Tomas. — Ar ne, Dzordanai? 

— Zinoma. — Berniukas atsidūsėjo, tarytum jam būtų liepę imtis 
varginančios nuomų ruošos, paskui nusišypsojo. — Ei, čia yra elektra. 
Kas žino, kada vėl su ja susidursime. 

Džonis Ridelas neišniro iš tamsaus kambario ir neįsikniaubė tėvui į 
glėbį bet rotušė tebekvepėjo maistu, kurį žmonės, čia susibūrę po 
impulso, kepė ant dujinių grilių arba hibači — japoniškų nešiojamų 
židinių. Už didžiosios pagrindinės patalpos, ant ilgos skelbimų lentos, 
skirtos verslo žinutėms ir pranešimams apie būsimus renginius, kabėjo 
gal pora šimtų raštelių. Klėjus varstė juos žvilgsniu taip įsitempęs, kad 
vos prakvėpavo — tyrinėjo įdėmiai, kaip mokslininkas, kuris neabejojo 
aptikęs pražuvusią evangeliją pagal Mariją Magdalietę. Jį labiau gąsdino 
galimas radinys nei tikimybė, jog visos pastangos įžvelgti sūnaus 
laiškelį nueis perniek. Tomas su Džordanu taktiškai atsitraukė į 
posėdžių salę, apšnerkštą pabėgėlių šiukšlėmis. Matyt, Žmonės praleido 
rotušėje porą naktų laukdami pagalbos, kuri taip ir nepasirodė. 

Didžiumos raštelių autoriai įtikėjo galį ne vien išsigelbėti. Jie buvo 
tikri, kad nukakus į Kešvaką problemos išsispręstų savaime. Bet kodėl 
būtent tame miesteliūkštyje, kai mobilusis ryšys neveikė praktiškai 
visame TR-—90 sektoriuje (bent jau šiauriniame ir vakariniame 
rajonuose)? Popierių lapeliuose, prismaigstytuose prie skelbimų lentos, 
atsakymo jis neįžiūrėjo. Dauguma Cionykščių, ko gero, manė, jog 
skaitytojai be jokių aiškinimų susigaudys, kur šuo pakastas. Tokiais 
atvejais sakoma: „juk šitą žino kiekvienas“. Siaubą ir palengvėjimą 
stengėsi sutramdyti net ir meistriškai žodžius įvaldę „korespondentai“. 
Perfrazavus bemaž visas žinutes: nedelsdami keliaukite Geltona plytų 
keliu į Kešvaką nes ten jūsų laukia išsigelbėjimas. 


Patikrinęs tris ketvirčius skelbimų lentos, Klėjus išvydo skiautelę su 
šimtus kartų matyta sūnaus keverzone, dalį kurios dengė Airisės Nolan, 
gerai pažįstamos ponios (ji savanoriškai darbavosi mažutėje miestelio 
bibliotekoje), raštelis. Ačiū, Viešpatie, pagalvojo. Aš be galo tau 
dėkingas. Jis nuplėšė popiergalį nuo lentos, atsargiai, kad nesudraskytų 
į skutus. 

I akis pirmiausia krito laiško data: spalio 3-oji. Kurį laiką Klėjus 
bergždžiai mėgino atsiminti, ką jis veikė spalio 3-iosios naktį. Galbūt 
slėpėsi daržinėje Šiaurės Redinge? O gal „Maloniojo slėnio“ motelyje 
netoli Metueno? Pirmasis variantas atrodė labiau tikėtinas, tačiau 
garantuoti jis negalėjo — įvykiai pernelyg susipynė galvoje, todėl, 
bandant juos atgaivinti, imdavo vaidentis, kad vyriškis su žibintuvėliais, 
pritvirtintais prie smilkinių, iš tiesų buvo jaunuolis, kuris čaižė orą 
automobilio antenomis; kad ponas Rikardis nusižudė prarijęs stiklo 
šukes, o ne pasikoręs; kad mažylio sode agurkus ir pomidorus 
čiaumojo Alisa. Ė 

— Liaukis, — iškošė jis ir sutelkė dėmesį į raštelį. Siame buvo 
mažiau gramatinių ir stiliaus klaidų negu pirmajame, bet kančia tryško 
iš kiekvieno žodžio. 

Spalio 3-oji Mielas tėveli, Tikiuosi, esi sveikas ir mano laišką gausi. 
Aš su Miču pasislėpiau rotušėje, o Džordžą pričiupo Hjujis Dardenas. 
Manau, kad ji užmušė. Mudu su Miču tiesiog bėgome greičiau. Jaučeusi 
dėl to kaltas, bet Mičas pasakė, jog Dardenas yra telefoninis pamišėlis, 
todėl man nereikėtų savęs kaltinti. + 

Tėti, turiu labai blogą naujieną. Mama tapo viena iš jų. Šiandieną 
mačiau ją „pulke“ (taip vadiname pakvaišėlių būrius). Ji neatrodo taip 
prastai kaip kiti, bet aš žinau, jei išeičiau laukan, mama nedvejodama 
mane nužudytų. NEAPSIGAUK, JEIGU JĄ ISVYSI. DEJA, NUO JOS 
REIKIA LAIKYTIS ATOKIAU. 

Rytoj arba poryt mes keleusime į Kešvaką (į šeurę). Mičas mamos 
neprarado. Man taip pavydu, kad galėčiau jį pribaigti. Tėti, aš žinau, 
kad mobiliojo neturi. Visi sako, mums Kešvake bus saugu. Jei gausi šitą 
rašteli ATEIK MANĘS PASIIMTI Myliu tave iš visos Širdies. 

Tavo sūnus, Džonas Gevinas Ridelas Klėjaus neišvedė iš 
pusiausvyros net ir naujiena apie Saroną. Jis tvardėsi, kol perskaitė 
„Myliu tave iš visos Sirdies“. Gal ir tuomet ne būtų palūžęs, jei ne 
didžioji „S“. Pabučiavęs dvylikamečio sūnaus parašą, jis įsistebeilijo į 
skelbimų lentąakiratyje vaizdas susidvejino, susitrejino, galų gale 
išskydo — ir išspaudė kimų, sielvarto sklidiną riksmą. Priėjo tučtuojau 
atbėgo draugai. 

— Kas yra? — paklausė Tomas. — Kas atsitiko? — Pastebėjęs 
popieriaus lapelį, išplėštais bloknoto, stvėrė jį iš Klėjaus rankos ir 
drauge su Džordanu paskubomis perskaitė laišką. 

— Aš eisiu į Kešvaką, — gargždančiu balsu ištarė Klėjus. 


— Nekokia mintis, — įspėjo jį berniukas. — Atsižvelgiant į tai... na, 
žinai, į tai, ką mes iškrėtėme Geiteno akademijoje. 
— Man nusispjaut. Aš eisiu į Kešvaką ir surasiu sūnų. 

Bėgliai, prisiglaudę Kent Pondo rotušėje, o vėliau išdrožę (veikiausiai 
vienu metu) į TR-—90 zonoje esantį Kešvaką, paliko galybę maisto 
atsargų. Trijulė pasisotino konservuotomis vištienos salotomis 
užsikąsdami jas sužiedėjusią duona. Desertui paragavo iš skardinių 
išgriebtų vaisių. 

Bebaigdamas valgyti Tomas pasviro prie berniuko ir kažką 
sumurmėjo. Vaikis linktelėjo. Abu atsistojo. 

— Klausyk, bičiuli, — prabilo mažylis. — Mes atsitrauksime kelioms 
minutėms, gerai? Norėtume truputį pasišnekėti. 

Klėjus sulinksėjo. Bendražygiams pranykus, jis atidarė dar vieną 
konservuotų vaisių skardinę ir devintą ar dešimtą kartą perskaitė 
Džonio laiškelį. Visas eilutes beveik išmoko mintinai. Puikiai prisiminė ir 
Alisos mirtį, tačiau dabar rodės, jog toji nelaimė įvyko kitame 
gyvenime, ir jos liudininku buvo kitas Kleitonas Ridelas. Juodraštinis 
variantas, kaip pasakytų komiksų kūrėjas. 

Prikimšęs pilvą Klėjus įsikišo popieriaus skiautę į kišenę. Netrukus iš 
gretimos salės grįžo Tomas su Džordanu. Tuodu neabejotinai stengėsi 
išmąstyti „atsarginių veiksmų planą“, kaip būtų pasakę kadaise 
egzistavę teisininkai. Mažylis vėl buvo apkabinęs siaurus berniuko 
pečius. Džiaugsmu jie netryško, bet atrodė ryžtingai nusiteikę. 

— Klėjau, — prabilo Tomas. — Mes aptarėme ir... 

— Jūs nenorite palaikyti man draugijos. Visiškai suprantama. 

— Natūralu, jog tau rūpi sūnus, — tarė Džordanas, — bet... 

— Be sūnaus, kaip žinai, man nieko nebeliko. Jo motinaiklėjus 
nelinksmai vyptelėjo. — Jo motina. Sarona. Argi ne ironiška? Aš 
krausčiaus iš proto galvodamas, kad prakeikta raudonoji barškuolė 
galėjo įgelti Džoniui. Jei man būtų leista pasirinkti, kuris iš jųdviejų 
turėtų prisišlieti prie pamišėlių, besčiau pirštu į ją. — Na, štai, tiesa 
atskleista. Ji išsprūdo pro lūpas nelyginant gerklėje užstrigęs mėsos 
kąsnis, kuris baudėsi jį uždusinti. — Ar bent įsivaizduojate kaip 
jaučiuosi? Tarsi būčiau sudaręs sandėrį su šėtonu. 

Tomas nuleido monologą negirdomis. Jis prašneko labai švelniai ir 
atsargiai, lyg bijodamas, kad Klėjus gali sprogti kaip uždelsto veikimo 
bomba. 

— Jie mūsų nekenčia. Iš pradžių šiepė dantis prieš visus, o dabar 
puoselėja neapykantą tiktai mums. Nenutuokiu, kas laukia Kešvake, 
bet vargu ar kas nors gero, jeigu ten mus gena/te. 


— Gali būti, kad pakvaišėliai persiprogramavo į aukštesnį 
sąmoningumo lygmenį ir nusprendė palikti mus ramybėje, — atšovė 
Klėjus. Tomas su Džordanu matė, jog bendražygio neperkalbės. Jis 
privalėjo nusigauti į Kešvaką. 

— Abejoju, — papurtė galvą berniukas. — Atsimeni palyginimą su 
galvijais, varomais į skerdyklą? 

— Klėjau, visų pirma mes esame normalieji, — kantriu balsu ištarė 
Tomas. — Kurie sudegino vieną iš jų pulkų — tai antra ir trečia. Niekas 
mūsų ramybėje nepaliks. 

— Juk Skarmalius sakė, kad mes išprotėję, — papildė mažylį 
Džordanas. 

— Ir neliečiami, — pastebėjo Klėjus. — Vadinasi, nieko baisaus man 
nenutiks, teisingai? 

Nė vienas iš jų nebeturėjo, ką pridurti. 

Tomas ir Džordanas nusprendė pasukti į vakarus, įveikti Niu 
Hempširą ir nukakti į Vermontą — kuo greičiau atitolti nuo viliojančio 
kvietimo KEŠVAKAS.NERYŠ. Klėjaus nuomone, jiems derėjo žygiuoti 
11-uoju plentu, vingiuojančiu aplink Kent Pondą. 

— Jis nuves mane iki 160-ojo kelio, — aiškino draugams. — o jūs, 
vyručiai, galėsite traukti net iki Lakonijos, Niu Hempširo vidurio. Trasa 
gal ir ne pati tiesiausia, bet, po velnių, jums gi nereikia spėti į lėktuvą. 

Džordanas pasitrynė akis ir nuo kaktos nubraukė plaukų sruogą. Ne 
vieną sykį regėti gestai bylojo apie nuovargį ir susijaudinimą. Klėjus 
nujautė jų ilgėsiąsis. Zinojo, kad jam trūks vaikio. O dar labiau Tomo. 

— Gaila, tarp mūsų nėra Alisos, — sumurmėjo Džordanas. — Ji tave 
atkalbėtų. 

— Nieko panašaus, — atsakė Klėjus, nors labiau už viską troško, jog 
Alisa būtų turėjusi tokią galimybę. Ne tik šią, bet ir daugybę kitų. 
Penkiolikmečiai mirti neturėtų. 

— Tavo planas man primena ketvirtąjį „Julijaus Cezario“ veiksmą, — 
pareiškė Tomas. — Per penktąjį visi pasismeigia ant savo kardų. — 
Nūnai jie laviravo tarp apleistų, Pondo gatvę užkimsusių automobilių! 
(kartais paprasčiausiai juos perlipdavo). Už nugaros pamažu tolo 
avariniai rotušės Žibintai. Priešakyje, vėjelio gūsiuose, siūbavo užgesęs 
šviesoforas. 

— Nebūk sumautas pesimistas, — atkirto Klėjus. Sau prisižadėjo 
nesileisti suerzinamas — su draugais nenorėjo išsiskirti piktuoju, — bet 
dabar jautė, kad jo kantrybė senka. 

— Nepyk, aš pernelyg išsekęs, kad krykštaučiau. — Mažylis sustojo 
prie kelio ženklo su užrašu: 11PL. — 2 ML. — Ir... galiu kalbėti atvirai? 
Mane velniškai slegia tas faktas, jog ruošiesi su mumis atsisveikinti. 

— Atleisk, Tomai. 

— Jei manyčiau, kad turi nors vieną šansą iš penkių sulaukti 
laimingos pabaigos... po velnių, bent vieną iš penkiasdešimties... et, 


tiek to. — Tomas nukreipė savo žibintuvėlį į Džordaną. — O kaipgi tu? 
Gal slepi užantyje kokių argumentų, kurie atbaidytų jį nuo beprotiškoj 
tikslo? 

Berniukas susimąstė ir po akimirkos krestelėjo galva. 

— Norite išgirsti, ką vieną sykį man pasakė direktorius? - paklausė 
jis. 

Mažylis prispaudė prožektorių prie smilkinio, ironiškai atiduodamas 
pagarbą. Spindulys nuslydo „IOKA“ kino centro, kuriame rodė 
naujausią filmą su Tomu Henksu, stogeliu ir greta stovinčios vaistinės 
siena. 

— Mielai tave išklausysime. 

— Jis sakė: kad ir ką tvirtintų sveikas protas, mums vis tiek maga 
elgtis, kaip liepia širdis. 

— Amen, — tyliai ištarė Klėjus. 

Jie dvi mylias žingsniavo į rytus, ėjo gatve, sutampančia su 19A 
plentu. Kai įveikė pirmąją mylią abipus kelio atsivėrė laukai. Sukorus 
antrąją priešakyje bičiuliai išvydo dar vieną neveikiantį šviesoforą ir 
ženklą žymintį tašką nuo kurio driekėsi 11 —ašis plentas. Prie 
sankryžos sėdėjo trys Žmonės, iki smakrų įsisupę į miegmaišius. Klėjus 
atpažino vieną iš trijulės, vos tik nušvietė jį savo prožektoriumi: senyvą 
poną pailgu, protingu veidu, žilstančius plaukus susirišusį į uodegėlę. 
Majamio „Delfinų“ emblema papuošta, ant kito vyriškio pakaušio 
užmaukšlinta kepuraitė irgi atrodė matyta. Apšvietęs šalia pono 
Uodegėlės įsitaisiusią moterį, Tomas sušuko: 

— Cia jūs! 

Klėjus neįžiūrėjo, ar ant jos krūtinės juodavo užrašas „Harley- 
Davidson“, nes iš miegmaišio kyšojo tiktai galva. Jei ir ne, tie 
trumparankoviai marškinėliai slypėjo kažkurioje iš kuprinių, suverstų 
prie kelio ženklo. Be to, Klėjus galėjo kirsti lažybų, kad ji nėščia. Visus 
tris sapnavo „Snabždančių pušų“ motelyje, likus porai naktų iki Alisos 
mirties. Regėjo juos stovinčius ant pakylų erdviame stadione, 
prožektorių šviesoje. 

Žilaplaukis pakilo, leisdamas miegmaišiui nuslysti žemyn. Jų mantą 
papildė šautuvai, bet Žmogus atkišo į priekį tuščias rankas —taip 
parodė šiuo metu esąs neginkluotas. Moteris pasekėjo pavyzdžiu, ir kai 
ją apmuturiavusios miegmaišio klostės nusmuko apačion, į akis 
kaipmat krito apvalainas nepažįstamosios pilvukas. Vyriškis su beisbolo 
kepuraite buvo aukštas, maždaug keturiasdešimties metų. Jis taip pat 
iškėlė rankas. Visi trys pastypsojo kelias sekundes nejudėdami, 
nutvieksti žibintuvėlių spindulių. Galop pražilęs ponas įkišo pirštus į 
suglamžytų marškinių kišenę, iš ten iškrapštė akinius juodais rėmeliais 
ir jais pabalnojo savo nosį. į žvarbų nakties orą išpūtė garus, sruogomis 
nuvinguriavusius aukštyn, link kelio ženklo, kūno rodykles krypo į 
vakarus ir šiaurę. 


— Nagi, nagi, — prabilo jis. — Harvardo prezidentas minėjo, kad 
eisite šituo keliu, ir, pasirodo, neklydo. Sumanus vyriokas tas Harvardo 
prezidentas, nors šiek tiek per jaunas tokiam atsakingam darbui. Beje, 
mano nuomone, jam derėtų pasidaryti plastinę operaciją prieš 
susitinkant su potencialiais mecenatais. 

— Kas jūs toks? — paklausė Klėjus. 

— Jei liausitės spiginęs man į akis, jaunuoli, mielai jums atskleisiu 
šią paslaptį. 

Tomas su Džordanu dūrė žibintuvėlių spindulius žemyn. Klėjus 
nuleido savąjį prožektorių, bet kita ranka tebegniaužė Betės Nikerson 
„Kolto“ buožę. 

— Aš esu Denielis Hartvikas iš Heiverhilo, Masačiusetso valstijos, — 
prisistatė Žilaplaukis. — Jaunoji ponia yra Denizė Link, taip pat iš 
Heiverhilo. Man iš dešinės stovi ponas Rėjus Haizenga iš Grovlendo, 
gretimo miestelio. 

— Maluon suspžnt, — suburbuliavo Rėjus Haizenga ir linktelėjo. 
Gestas buvo juokingas, žavus ir truputį kerėpliškas. Klėjus atitraukė 
ranką nuo revolverio. 

— Bet mūsų vardai nebeturi jokios reikšmės, — tęsė Denielis 
Hartvikas. — Svarbiausia, kas mes tokie, telefoninių Žmonių 
požiūriu. — Jis apdovanojo trijulę rimtu žvilgsniu. — Mes išprotėję. Kaip 
ir jūs. 

Kol jie šnekėjosi, — didžiąją laiko dalį dudeno žilaplaukis, — Denizė 
su Rėjumi įjungė propano viryklę ir pašildė maistą („Jei konservuotas 
dešreles išverdi, jų skonis būna visai neblogas“, — tarė vyrukas su 
beisbolo kepuraite.) Denas pradėjo nuo to, jog dabar laikrodis rodė 
dvidešimt minučių po dviejų, o lygiai trečią „narsioji jų grupelė“ ketino 
vėl leistis į kelionę. Jis paaiškino, kad iki aušros, kai atsigaivelėdavo 
telefoniniai žmonės, norėtų sukarti kuo daugiau mylių. 

— Nes naktimis jie nesišlaisto. Bent tuo galime džiaugtis. Vėliau, kai 
programavimas baigsis arba artės prie pabaigos, jie, ko gero, 
sugebės... 

— Jūs tam pritariate? — sukluso Džordanas, atgijęs pirmą kartą po 
Alisos mirties. Jis griebė Denui už rankos. — Jūs sutinkate, kad jie iš 
pagrindų persikrauna kaip kompiuteriai, kurių kietuosius diskus 
kažkas... 

— ...ištrynė, taip, taip, — atsakė žilaplaukis, tarytum tai būtų 
elementariausias dalykas pasaulyje. 

— Ar jūs... hmm, mokslininkas? — pasiteiravo Tomas. 

Denas nusišypsojo. 


— Anksčiau vadovavau sociologijos katedrai Heiverhilo humanitarinių 
mokslų ir technologijos universitete. Harvardo prezidentas turėtų mane 
matyti savo klaikiausiuose košmaruose, jei tiktai juos sapnuoja. 

Denas Hartvikas, Denizė Link ir Rėjus Haizenga sunaikino ne vieną 
pulką, o du. Pirmąjį atsitiktinai aptiko Heiverhilo autolaužyne, kai jų 
būrys, dvigubai gausesnis negu dabar, bandė išsigauti iš miesto. Nuo 
impulso tebuvo praėjusios dvi dienos, o telefoniniai pamišėliai žudė ne 
tik normaliuosius, bet ir vieni kitus. Pulkelį tesudarė septyniasdešimt 
penki individai, kuriuos jie užliejo benzinu. 

— Antrą kartą pasinaudojome dinamitu, — įsiterpė Denizė. — 
Radome jį viename iS statybvietės angarų. Tuo metu jau buvome vieni, 
be Čarlio, Ralfo ir Artūro. Pastarieji du nutarė traukti savo keliais. Carlį 
tą vargšą senuką, pakirto širdies smūgis. Na, bet svarbiausia, kad 
Rėjus žinojo, kaip reikia elgtis su dinamitu, nes kitados darbavosi 
kelininku. 

Rėjus, virš viryklės maišantis pupeles, sumestas į dešrelių skardinę, 
pakėlė laisvąją ranką ir Ciupo už savo kepuraitės snapelio. 

— Vėliau pamatėme tą užrašą „Kešvakas.neryš.“, — pareiškė 
Denas, — ir, žinoma, apsidžiaugėme, ar ne, Denizė? 

— Aha, — patvirtino moteris. — Ei, ei, valio, valio. Mes žygiavome į 
šiaurę, kaip ir jūs. Išvydę tuos ženklus, dar labiau paspartinome 
žingsnį. Aš vienintelė dėl jų nėjau iš proto, nes impulsas atėmė iš 
manęs vyrą. Dėl tų šūdžių mano vaikas užaugs be tėvo. — Ji pastebėjo, 
kaip Klėjus suvirpėjo. — Atleisk, mes žinome, jog tavo berniukas 
nudrožė į Kešvaką. 

Klėjus iš nuostabos išsižiojo. 

— O taip, — patvirtino žilaplaukis, iš Rėjaus paimdamas lėkštę. — 
Harvardo prezidentas viską žino, viską mato ir turi visų dosjė... bent 
jau nori, kad mes taip manytume. — Jis mirktelėjo Džordanui, irtas 
nusišypsojo. 

— Pasak Deno, — tarė Denizė, — dėl impulso kalti kažkokie 
teroristai, galbūt viso labo pora kvėšų, kurie darbavosi garaže ir nė 
neįsivaizdavo, ką gali prikrėsti. Telefoniniai Žmonės tiesiog atlieka savo 
vaidmenį. Jie nebuvo atsakingi už savo veiksmus, kai prarado protą, 
nėra atsakingi ir dabar, nes... 

— Nes juos saisto grupinės paskatos, — užbaigė Tomas. — Toks 
poreikis kaip migracija. 

— Taip, poreikis, tačiau ne migracijos, — paprieštaravo Rėjus, 
prisėsdamas su savo lėkšte. — Denas tvirtina, kad jie vadovaujasi 
grynu išgyvenimo instinktu. Man rodos, jis teisus. Vienaip ar kitaip, 
mums derėtų susirasti saugią vietelę. 

— Sapnai mus apniko po to, kai sudeginome pirmąjį pulką, — toliau 
pasakojo žilaplaukis. — Įspūdingi sapnai. Ecce homo, insanus. Kaip 
harvardiška. Vėliau, kai susprogdinome Našuos pulką, Harvardo 


prezidentas nutarė asmeniškai su mumis pasilabinti. Jį atlydėjo penki 
šimtai artimiausiu, draugų. 

— Jūsų namų prieangyje išaugo krūva išsilydžiusių grotuvų, — spėjo 
Klėjus. 

— Buvo ir išsilydžiusių, — sutiko Denizė. — Bet daugiausiai — 
gabaliukų ir duženų. — Moteris kreivai vyptelėjo. — Nieko baisaus. Jų 
muzika vis vien mus užknisdavo. 

— Jūs jį vadinate Harvardo prezidentu, mes praminėme 
Skarmaliumi, — pastebėjo Tomas. Nuleidęs ant žemės lėkštę įniko 
naršyti savo kuprinę ir galiausiai išžvejojo popieriaus lapelį, kuriame, tą 
dieną, kai direktorius buvo priverstas nusižudyti, Klėjus brūkštelėjo 
juodaodžio eskizą. Denizės akys suapvalėjo. Ji perdavė piešinį Rėjui 
Haizengai, ir tas švilptelėjo. 

Paskutinis į portretą pažiūrėjo Denas. Po akimirkos jis įbedė pagarbų 
žvilgsnį į Tomą. 

— Jūsų darbas? 

Mažylis dūrė pirštu į Klėjų. 

— Jūs labai talentingas, — pagyrė jį žilaplaukis. 

— Kadaise lankiau piešimo kursus. Tepliojau popierių viskuo po 
truputį. — Klėjus atsigręžė į Tomą, kurio kuprinėje glūdėjo ir 
žemėlapiai. — Koks atstumas skiria Geiteną nuo Našuos? 

— Ne daugiau nei trisdešimt mylių. 

Kinktelėjęs galva Klėjus pažvelgė į Deną Hartviką. 

— Ar jis su jumis bendravo? Vyrukas su raudonu bluzonu? 

Zilaplaukis pažvelgė į Denizę, ir toji nusisuko. Rėjus išjungė 
viryklėje, matyt, ketindamas ją supakuoti. Klėjus kaipmat suprato, 
kodėl jie pasijuto nesmagiai. 

— Kurio iš jūsų lūpomis jis šnekėjo? 

— Mano, — atsakė Denas. — Siaubingas jausmas. Teko patirti? 

— Aha. Skarmaliui galima pasipriešinti, bet tada nesužinosi, ko jis 
siekia. Kaip manote, tas tipas bando mums pademonstruoti, koks jis 
stiprus? 

— Greičiausiai, — sutiko Denizė. — Bet ne vien dėl šios priežasties. 
Jie sugeba artikuliuoti garsus ir, be abejo, mąsto — nors ne taip kaip 
normalūs žmonės, — tačiau vargu ar įstengia ištarti žodžius. 

— Kol kas neįstengia, — įspėjo Džordanas. 

— Kol kas, — pritarė Denas ir nukreipė akis į laikrodį. Tai paskatino 
Klėjų įbesti žvilgsnį į savąjį. Jau buvo be penkiolikos minučių trys. 

— Jis mums liepė eiti į šiaurę. — pratarė Rėjus. — Papasakojo apie 
„Kešvaką.neryš.“ Užtikrino, kad nebegalėsime sudeginti nė vieno pulko, 
nes jie pasirūpino sargybiniais... 

— Keletą matėme Ročesteryje, — įsiterpė Tomas. 

— Ir, žinoma, regėjote daugybę ženklų, viliojančių į Kešvaką? 

Klėjaus draugija sutartinai linktelėjo. 


— Dėl tų užrašų man, kaip sociologui, kilo ne vienas klausimas, — 
prisipažino Denas. — Manęs nedomina, kas pirmasis juos 
pakeverzojo — akivaizdu, kad žmonės, po impulso nepraradę proto ir 
nusprendę, jog pati saugiausia vieta pasaulyje yra ten, kur neveikia 
mobilusis ryšys. Aš ėmiau spėlioti, kokiu būdu pati idėja — ir 
„graffiti“ — taip išplito katastrofiškai susiskaldžiusioje visuomenėje, iš 
kurios išgaravo visos įprastos ryšio priemonės. Juk dabar naujienas 
įmanoma perduoti tiktai iš lūpų į lūpas. Atsakymas aiškus kaip dieną, 
jei suvoki, jog scenoje pasirodė nauja komunikacijų forma, prieinama 
vienintelei grupei. 

— Telepatija, — kone sušnibždėjo Džordanas. — Telefoniniai žmonės 
nori, kad keliautume į Kešvaką. — Išgąstingas akis jis įsmeigė į Klėjų. 

— Mus tikrai varo į prakeiktą skerdyklą. Tau negalima ten eiti. 
Būtent to Skarmalius siekia! . 

Nespėjus Klėjui atsiliepti, vėl prašneko Denas Hartvikas. Zilaplaukis 
kalbėjo su mokytojui būdingu orumu: anksčiau jis užsidirbdavo 
pragyvenimui dėstytojaudamas, todėl jautė turįs išskirtinę teisę 
nutraukti pašnekovus. 

— Deja, mums teks judėti. Privalome jums kai ką parodyti, tiksliau, 
įvykdyti Harvardo prezidento reikalavimą... 

— Jis perdavė savo nurodymus sapnuose ar asmeniškai? — paklausė 
Tomas. 

— Sapnuose, — tyliai atsakė Denizė. — Jį gyvą matėme tik tada, kai 
sudeginome Našuos pulką. Be to, mus skyrė didelis atstumas. 

— Turbūt užsimanė į mus pažvelgti, — pridūrė Rėjus. 

Denas lūkuriavo, kol jie baigs šnekėti, nutaisęs kantrią, bet irzlią 
veido išraišką. Bendražygiams užsičiaupus, žilaplaukis tęsė: 

— Mes nutarėme paklusti, kadangi žadėtas reginys vis vien buvo 
pakeliui... 

— Vadinasi, jūs trauksite į šiaurę? — šįkart įsiterpė Klėjus. 

Dar labiau suirzęs Denas vėl žvilgtelėjo į savo laikrodį. | 

— Atkreipkite dėmesį į šitą kelio Ženklą. Jis siūlo rinktis iS dviejų 
krypčių. Mes žygiuosime į vakarus. 

— Tik į vakarus, po velnių, — sumurmėjo Rėjus. — Gal aš ir kvailas, 
bet neišprotėjęs. 

— Tai, ką išvysite, skirta grynai mums, — paaiškino Denas. — Beje, 
kalbant apie Harvardo prezidentą arba Skarmalių, jeigu jums labiau 
patinka šis vardas... nusprendęs asmeniškai mums pasirodyti jis 
padarė klaidą. Ko gero, didelę. Juk tas individas tėra pseudopodija, 
kurią grupinė sąmonė, jungtinis pulkas, ištiesia pirmyn bendraudamas 
su įprastais ir ypač išprotėjusiais, tokiais kaip mes, normaliaisiais. 
Spėju, jog pasaulyje netrūksta panašių jungtinių pulkų, ir kiekvienas iš 
jų turi po pseudopodija. Veikiausiai net ne po vieną. Tik neapsigaukite 


manydamas, kad su Skarmaliumi kalbėjotės kaip su atskiru žmogumi. 
Jūs bendravote su pulku. 

— Gal pagaliau nuvestumėte mus ten, kur jums liepė? — pasiūlė 
Klėjus. Jis iš visų jėgų stengėsi, kad balsas skambėtų ramiai. Tačiau 
sąmonėje kunkuliavo minčių chaosas. Dėl vieno dalyko nekilo jokiųj 
abejonių — jeigu jis sugebėtų pasivyti sūnų, kol tas nenukako į 
Kešvaką, gal dar pavyktų Džonį išgelbėti. Sveikas protas teigė, esą 
vaikis jau turėjo būti pasiekęs tikslą, bet kitas vidinis balselis tvirtino 
(ir, dės, gana logiškai), jog kažkas galėjo užlaikyti Džonį arba visą 
grupelę Žmonių, su kuriais jis keliavo. Visai įmanoma, kad jie išsigando 
savo ketinimų ir atsisakė žingsniuoti į neryšio zoną. Nereikėtų atmesti 
ir tikimybės, jog TR-—90 sektorius skirtas segregacijai. Galbūt 
telefoniniai žmonės paprasčiausiai nutarė normaliesiems įkurti 
rezervatą. Siaip ar taip, Džordanas buvo teisus, cituodamas direktorių: 
kad ir ką tvirtintų sveikas protas, mums vis tiek maga elgtis, kaip liepia 
širdis. 

— Eime, — paragino Denas. — Čia netoli. — Jis išsitraukė iš kuprinės 
žibintuvėlį ir bedęs spindulį sau po kojomis pajudėjo 11 —ojo plento 
kelkraščiu. Į šiaurę. 

— Tikiuosi, nepyksit, jei prie jūsų neprisijungsiu, — tarė Denizė. — 
Tą vaizdą jau mačiau. Vieno sykio pakako. 

— Manau, Skarmaliui magėjo jus pamaloninti, — kreipėsi Denas į 
Klėjų. — Ir, suprantama, perspėti — tiek jūsų grupelę, tiek mūsiškę, — 
kad visa valdžia atiteko telefoniniams Žmonėms, todėl mums derėtų 
jiems paklusti. — Jis stabtelėjo. — Atėjome. Savo „miegogramoje“ 
Harvardo prezidentas pasirūpino atkreipti mūsų dėmesį į šunį, kad 
nesupainiotume namų. — Prožektorius apšvietė pašto dėžutę, ant 
kurios šono buvo nupieštas kolis. — Man labai nemalonu, jog Džordanui 
reikės tai pamatyti, bet jam verčiau žinoti, su kokiomis jėgomis mes 
susidūrėme. — Zilaplaukis pakėlė žibintuvėlį aukščiau. Rėjus nukreipė 
savąjį į tą pačią pusę. Jie nutvieskė kuklų, vienaaukštį, medinį namą, 
kėpsantį dailioje, tarsi iš paveikslėlio perkeltoje vejoje. . 

Tarp svetainės lango ir laukujų durų kybojo nukryžiuotas Saulys. Jis 
buvo nuogas, neskaitant iškruvintų šortų. Delnuose, kulkšnyse, 
dilbiuose ir keliuose styrojo smaigai, dydžio sulig bėgvinėmis. Galbūt 
ten išties bėgvinės, pamanė Klėjus. Po Saulio kojomis išsiskėtęs sėdėjo 
Haroldas. Jo krūtinę — kaip ir Alisos, kai vienas iš tųdviejų į mergaitę 
sviedė šlakbetonio luittą — dengė pluta kraujo, tik šis ištekėjo ne iš 
nosies. Vienoje neūžaugos rankoje tebežvilgėjo stiklo šukė, kuria jis, 
nukryžiavęs dievinamą bičiulį, persirėžė gerklę. 

Po Šaulio kaklu, įkalintu špagato kilpoje, kabėjo kartono lakštas su 
trimis juodomis didžiosiomis raidėmis užrašytais žodžiais: JUSTITIA 
ESTCOMMODATUM 

— Išversiu, jei nemokate lotynų kalbos... — pradėjo Denas Hartvį. 

kas. 

= Šį tą iš vidurinės mokyklos dar atsimenu, — nutraukė jį Tomas. 
—“Teisingumas įvykdytas“. Jie sulaukė atpildo už Alisą. Nes drįso kibti 
prie neliečiamųjų. . 

— Teisingai, — patvirtino Denas išjungdamas žibintuvėlį. Sviesa 
užgeso ir Rėjaus prožektoriuje. — Tai perspėjimas kitiems. Jie porelės 
nežudė, nors galėjo. 

— Zinome, — atsiliepė Klėjus. — Tie išperos ėmėsi atsakomųjų 
veiksmų Geitene, kai paspraginome jų pulką. 

— Lygiai taip pat elgėsi ir Našuoje, — niūriai sumurmėjo Rėjus. — 
Klyksmai skambės mano galvoje iki mirties. Siaubinga, velniai rautų. 
Kaip ir šitas mėšlas. — Jis pamojo į tamsius namo kontūrus. — Jie 
privertė nykštuką nukryžiuoti sustingdytą sėbrą, o paskui persipjauti 
gerklę. 

— Kontroliavo tuodu kaip direktorių, — išspaudė Džordanas ir čiupo 
Klėjų už rankos. 

— Matot, kokia galinga jų sąmonė, — tęsė Rėjus. — Deno manymu, 
dėl to, kad visi traukia į Kešvaką, iš dalies kalti telefoniniai pamišėliai. 
Galbūt jie ir mus vertė keliauti į šiaurę, nors patys galvojome, kad viso 
labo ketiname jums parodyti šitą namą ir įkalbėti prisidėti prie mūsų. 

— Apie mano sūnų jums išklojo Skarmalius? — paklausė Klėjus. 

— Ne, bet jei ir būtų nusprendęs papasakoti, greičiausiai priburtų, 
kad jis atsidūrė tarp kitų normaliųjų, o judviem lemta susitikti 
Kešvake, — atsakė Denas. — Klausykit, užmirškite sapnus, kuriuose jūs 
stovite ant pakylos, o prezidentas aiškina džiūgaujančiai miniai, esąjūs 
išprotėjęs. Tokia pabaiga skirta ne jums. Neabejoju, kad apmąstėte 
visus įmanomus laimingai užsibaigiančius scenarijus. Turbūt širdyje 
viliatės, jog Kešvakas ir dievai Žino kiek kitų neryšio zonų tapo 
normaliųjų užuovėjomis. Tokiais prieglobsčiais, kurie žada saugumą 
visiems, nenukentėjusiems nuo impulso. Mano įsitikinimu, teisus yra 
jūsų jaunasis draugas, palyginęs tas vietas su galvijų skerdyklomis. Net 
jeigu normalieji būtų palikti likimo valiai, nejau tikrai galvojate, kad 
telefoniniai Žmonės atleis mums? Pulkų žudikams? 

Klėjus nesumąstė, ką atsakyti. 

Tamsoje Denas vėl pažiūrėjo į laikrodį. 

— Po trijų, — tarstelėjo. — Grįžkime. Denizė jau bus supakavusi 
mūsų mantą. Laikas apsispręsti, liksime mes kartu ar atsisveikinsime 
vieni su kitais. 

Bet prisišliejus prie jūsų, man teks išsiskirti su sūnumi, dingtelėjo 
Klėjui. O šito jis nė už ką nedarytų, nebent paaiškėtų, jog Džonis 
šaunuolis negyvas. 


Arba pasikeitęs. 

— Kaip gi jūs tikitės nusigauti į vakarus? — paklausė Klėjus, jiems 
pėdinant atgal prie sankryžos. — Naktys vis dar mūsų, užtat dienos — 
telefoninių Žmonių. O jūs matėte, ką jie geba. 

— Aš beveik tikras, kad būdraudami mes galėtume jų nejleisti į savo 
galvas, — atsakė Denas. — Reikėtų pasitelkti valios jėgas, bet atsiriboti 
nuo prezidento armijos įmanoma. Kurį laiką miegosime pamainomis. 
Daug kas priklausys nuo to, ar įstengsime laikytis atokiau nuo pulkų. 

— Todėl mums derėtų kuo skubiau kirsti vakarinę Niu Hempširo dalį 
ir pasislėpti Vermonte, — pridėjo Rėjus. — Atsitraukti nuo apstatytų 
teritorijų. — Jis pašvietė žibintuvėliu į Denizę, kuri sėdėjo atsilošusi į 
susuktus miegmaišius. — Viskas paruošta, mieloji? 

— Taip, — patvirtino ji. — Tik gaila, kad jūs man neleidžiate nieko 
nešti. 

— Užtenka ir to, kad nešioji kūdikį, — švelniai pastebėjo Rėjus. —Be 
to, miegmaišius galime palikti čia. 

— Pravažiuojamų vietų rastume nesunkiai, — pareiškė Denas. — 
Rėjaus nuomone, kai kuriuose šalutiniuose keliuose tuščios atkarpos 
driekiasi tuziną mylių. Mes pasiėmę gerus žemėlapius. — Jis parklupo 
ant vieno kelio, užsimetė kuprinę ant peties ir pakėlęs akis į Klejų 
karčiai šyptelėjo. — Aišku, daug šansų neturime. Nemanykit, kad esu 
kvailys. Bet mūsų kompanija sunaikino du pulkus, išžudė šimtus 
pakvaišėlių, ir man nė kiek nesinorėtų užbaigti savo dienų ant vienos iš 
tų platformų. 

— Mums naudingas yra dar vienas faktas — tarė Tomas. įdomu, 
paklausė savęs Klėjus, ar mažylis suvokė ką tik perėjas Į Hartviko 
stovyklą? Tikriausiai. Jam proto nestigo. — Telefoniniams žmonėms 
mes reikalingi gyvi. 

— Teisingai, — sulinksėjo Denas. — Mums gali pasisekti. Jie tik 
pradėjo nerti savo tinklą, kuriame, guldau galvą, pilna skylių. 

— Po velnių, kol kas jie nė nepasikeitė drabužių, — pridūrė Denizė. 
Moteris sužavėjo Klėjų. Ji buvo šeštą ar septintą mėnesį nėščia, bet nė 
akimirkai neprarado savitvardos. Kaip apmaudu, kad Alisa nesulaukė 
progos pamatyti šią tvirtą mažulę. 

— Nenustebčiau, jeigu mums pavyktų išsmukti iš jų įtakos zonos, — 
neatlyžo Denas. — Iš Vermonto nusibelstume į Kanadą arba Niujorką. 
Penkiese geriau negu trise, bet šeštas Žmogus mums irgi praverstų — 
dienomis trys miegotų, o kiti trys budėtų ir saugotų visus nuo 
telepatijos poveikio. Mes susikurtume savąjį pulkelį. Na, ką pasakysite? 

Klėjus lėtai palingavo galva. 

— Aš eisiu ieškoti sūnaus. 


— Būk geras, apsvarstyk pasiūlymą, — įniko melsti Tomas. 

— Palikite Žmogų ramybėje, — pratarė Džordanas. — Jis sprendimo 
nekeis. — Berniukas apkabino Klėjų. — Tikiuosi, sūnų rasi. Net jeigu jį 
aptiksi, spėju, kad mes nebepasimatysime. 

— Klysti, — atšovė Klėjus, pakštelėjo vaikui į skruostą ir žengė 
atatupstas. — Aš supančiosiu telepatą, gal net patį Skarmalių, ir 
pasinaudosiu kaip kompasu. — Jis ištiesė ranką Tomui. 

Nepaisydamas atkišto delno, mažylis stipriai suspaudė Klėjų savo 
glėbyje. 

Iš pradžių pabučiavo į vieną žandą, paskui į kitą. 

— Tu išgelbėjai man gyvybę, — sukuždėjo Tomas, karštu alsavimu 
pakutendamas draugo ausį barzdaplaukiais subrūkšėdamas per jo 
veidą. — Leisk man išgelbėti tavąją. Eikš su mumis. 

— Negaliu. Aš privalau surasti sūnų. 

Atšlijęs Tomas pažvelgė jam į akis. 

— Žinau, — ištarė. — Žinau, kad privalai. — Delnu perbraukęs akis 
suniurnėjo: — Po velnių, kiekvieną kartą, kai tenka su kažkuo 
atsisveikinti, aš sukiūžtu. Netgi neįstengiau pasakyti sudie savo 
prakeiktam katinui. 

Stovėdamas prie kelio ženklo, Klėjus lydėjo akimis nutolstančius jų 
žibintuvėlių spindulius. Paskutinė išnyko iš Džordano prožektoriaus 
sklindanti šviesa, įkuriąjis stebeilijosi. Porai sekundžių ji sustingo 
pirmoje, vakarų pusėje iškilusioje viršukalnėje — vienui viena 
kibirkštėlė, žioruojanti aklinoje tamsoje — tarytum Džordanas būtų 
stabtelėjęs ir atsisukęs. Susiūbavusi švieselė pranyko. Klėjus kimiai 
atsiduso, užsivertė ant pečių kuprinę ir nukulniavo į šiaurę dulkėtu 11- 
ojo plento kelkraščiu. Maždaug ketvirtą, už nugaros palikęs Kent Pondą, 
jis atsidūrė Siaurės Berviko ribose. 


TELEFONINIS BINGO 

Klėjus žinojo, jog dabar galėtų grįžti prie įprastesnio gyvenimo 
režimo ir keliauti dienomis. Telefoniniai žmonės jo neliestų, nes patys 
norėjo, kad pulko žudikas pasiektų Kešvaką sveikas gyvas. Tačiau jis 
pernelyg įprato prie naktinio būvio. Man tereikia karsto ir mantijos, į 
kurią Įsisupčiau prieš miegą, sukosi mintis Klėjaus galvoje. 

Pirmąjį rytą po išsiskyrimo su Tomu ir Džordanu jis pasitiko raudoną, 
šaltą aušrą Springveilo priemiesčiuose. Netoli vietinės reikšmės miško 
ruošos muziejaus stovėjo iš pažiūros jaukus namelis, veikiausiai 
prižiūrėtojo kotedžas. Išlaužęs galines duris Klėjus žengė per slenkstį. 
Virtuvėje akį maloniai nuteikė viryklės ir rankinio vandens siurblio 
vaizdas. Tvarkingame, neišplėštame podėlyje netrūko maisto produktų. 
Jis pasidžiaugė netikėta sėkme ir sukirto didžiulį dubenį avižinės košės, 
kurią pagardino įspūdingu kiekiu cukraus, apibėrė razino—! mis ir 
užsigėrė pienu — šio miltelių taip pat buvo su kaupu. 

Negana to, ant sandėliuko lentynų tarsi knygos stovėjo į foliją 
įvynioti kiaušinienės ir kumpio koncentrato pilni paketai. Klėjus vienąjų 
pasišildė, o likusius sukišo į kuprinę. Maisto skonis pranoko visus 
lūkesčius. Pasisotinęs jis nusliūkino į miegamąjį ir krito ant lovos kaip 
užmuštas. 

Abipus greitkelio dunksojo ilgos palapinės. 

Klėjus matė ne pievų, miestelių ir atvirų laukų apsuptą 11-ąjį plentą, 
kur maždaug kas penkiolika mylių klajūnai išvysdavo šalia degalinių 
įrengtas krautuvėles, o greitkelį, nusidriekusį tarp tankių girių, kurios 
žaliavo iki pat kelkraščio griovių. Abejose juostose stovėjo ilgos Žmonių 
eilės. 

Kairėn ir dešinėn, skelbė garsiakalbio sustiprintas balsas. Kairėn ir 
dešinėn, išsirikiuokite dviem eilėmis. 

Klėjui dingojosi, tarsi nurodymą skelbtų į mikrofoną dudenantis 
bingo numeriukų pranešėjas, tačiau vidurio linija artėdamas prie 
susibūrusiųjų jis suvokė, kad žodžiai skamba galvoje, įsakymus skelbė 
Skarmalius. Tiesa, šis tebuvo... kaip ten sakė Denas... elementari 
pseudopodija. Ir nūnai Klėjus girdėjo pulko balsą. 

Kairėn ir dešinėn. Teisingai. 

Kur aš? Kodėl į mane niekas nespokso ir neurzgia: „Ei, bičiuli, kur 
lendi be eilės? „ 


Priešakyje dviguba procesija išsišakojo kaip prie išvažiavimo iš 
autostrados. Viena vilkstinė suko į palapinę, iškilusią kairėje šalikelėje, 
kita traukė į stūksančią dešinėje. Karštomis popietėmis tokiose 
stoginėse paprastai slėpdavo lauke išstatytus švediškus stalus. Prieš 
pasiekdamos palapines žmonių grupės suskildavo į dešimtį ar tuziną 
trumpesnių eilių. Jie atrodė kaip roko grupės gerbėjai, nekantraujantys 
patekti į savo numylėtinių koncertą. 

Viduryje kelio, išsišakojimo taške, stovėjo pats Skarmalius, 
tebedėvintis nutrintą raudoną bluzoną. 

Kairėn ir dešinėn, ponai ir ponios. Lūpos nekrutėjo. Jis naudojosi 
telepatija, kurią sustiprino pulko galia. Pirmyn. Kiekvienas sulauks 
progos paskambinti mylimajam prieš patekdamas į neryšio zoną. 

Raginimai sukrėtė Klėjų, tačiau šokas atrodė keistai pažįstamas, kaip 
kulminacinė juokingo, prieš dešimt ar dvidešimt metų girdėto, 
anekdoto replika. 

— Kur aš patekau? — paklausė jis Skarmaliaus. — Ką tu darai? 

Kas, po velnių, Cia vyksta? 

Bet juodaodis raudona palaidine į jį nė nežvilgtelėjo. Klėjus, aišku, 
žinojo kodėl. Jis sapnavo, kad atsidūrė 160-ajame kelyje, prie pat 
Kešvako, ir stebėjo... 

Telefoninį bingo, užbaigė mintyse. Palapinėse žaidžiamas telefoninis 
bingo. 

Judėkite, ponai ir ponios, nenutilo Skarmalius. Iki saulėlydžio teliko 
dvi valandos. Prieš naktį norėtume kuo daugiau jūsų apdoroti. 

Apdoroti. 

Ar čia tikrai sapnas? 

Nujausdamas, ką pamatys, Klėjus žingsniavo palei procesiją, kuri 
krypo į kairėje šalikelėje įrengtą paviljono stiliaus palapinę. Priešais 
trumpesnes eiles jis išvydo telefoninius žmones, tuos Lorenso Velko, 
Dyno Martino ir Debės Būn garbintojus. Prieinantiems vyrui, moteriai ar 
vaikui tvarkos prižiūrėtojas — užsimetęs apskretusius drabužius, 
dažniausiai demonstruojantis daugiau sužalojimų, kuriuos patyrė per 
vienuolika dienų, negu Skarmalius — atkišdavo mobilųjį. 

Arčiausiai Klėjaus mindžikuojantis vyrukas čiupo pasiūlytą telefoną, 
tris kartus spūstelėjo mygtuką ir guviai priglaudė jį prie ausies. — 
Alio? — išsižiojo. — Alio, mama? Mama? Ar tu?.. — staiga Žmogus 
užsičiaupė. Jo akys sustiklėjo, veido raumenys išglebo. Mobilusis lėtai 
nusviro nuo ausies. Skarmaliaus pagalbininkas — tikslesnio apibug 
dinimo Klėjus sugalvoti neįstengė — išgriebė telefoną iš apmirusių 
rankų, stumtelėjo vyriškį ir mostu liepė prieiti kitam individui. Kairėn ir 
dešinėn, šaukė pulko pseudopodija. Judėkite. Motinai bandęs 
prisiskambinti asmuo iškiūtino iš paviljono, už kurio spietėsi šimtai 
nelaimėlių, priverstų įsilieti į telefoninių žmonių armiją. Retsykiais kokia 
porelė atsitiktinai susidurdavo ir apsimainydavo vangiais 


pliaukštelėjimas. Tačiau tie nė iš tolo nepriminė anksčiau regėto smurto 
protrūkio. Nes... Nes signalas modifikuotas. 

Kairėn ir dešinėn, ponai ir ponios. Judėkite. Iki tamsos privalome 
pasirūpinti kuo didesniu jūsų skaičiumi. 

Jis pastebėjo Džonį. Sūnus vilkėjo džinsus, mėgstamus marškinėlius 
su „Red Soks“ Žaidėjo Timo Veikfildo pavarde ir numeriu, ant 
viršugalvio buvo užsimaukšlinęs kepurėlę, papuoštą Mažosios lygos 
emblema. Vaikas ką tik pasiekė Skarmaliaus pagalbininkąuž dviejų eilių 
nuo tos vietos, kur stovėjo jo tėvas. 

Klėjus puolė į priekį, bet įsirėžė į žmonių spūstį. — Iš kelio! — 
suriko, tačiau priešais išdygęs vyriškis, kuris nervingai trypčiojo, lyg 
jam būtų magėje užsukti į tualetą, nieko neišgirdo. Na, žinoma, Klėjus 
sapnavo, be to, priklausė normaliesiems ir neturėjo telepatinių 
gebėjimų. 

Jis nėrė pro tarpelį, atsivėrusį tarp vietoje nenustygstančio vyro ir 
šio užnugaryje stovinčios moters. Prasispraudė ir pro kitą eilę. 
Braudamasis taip spiginosi į Džonį, kad nė nepastebėjo, ar į šonus 
stumiami žmonės yra materialūs. Iki sūnaus nusigavo tuo momentu, 
kai moteris — dideliam savo siaubui, jis suvokė regis pono Skotonio 
marčią, vis dar nėščią, bet dabar be vienos akies, — įteikė berniukui 
mobilųjį. Tiesiog surink 911, be žodžių ištarė ji. Visi skambučiai iš 
pradžių jungiami su pagalbos tarnyba. 

— Ne, Džoni, ne! — suriko Klėjus ir pabandė nustverti telefoną. 

Tuo metu sūnus ėmė spausti skaičius, kuriuos tėvai liepė įsiminti dar 
ankstyvoje vaikystėje — įsiminti numerį ir juo skambinti nelaimės 
atveju. — Sustok! 

Džonis nusigręžė į kairę, tarytum norėdamas apsaugoti aparatą nuo 
vienintelės akies, išsprogusios Skarmaliaus pagalbininkės fizionomijoje, 
todėl Klėjus mobiliojo nepasiekė. Ko gero, vis tiek nebūtų berniuko 
sulaikęs. Juk čia sapnas. 

Gan greit surinkęs numerį (trims skaitmenims įvesti daug laiko 
nereikėjo) Džonis dūrė pirštu į mygtuką su užrašu SKAMBINTI ir 
prispaudė telefoną prie ausies. 

— Alio? Tėti? Ar girdi mane, tėti? Jei girdi, ateik manęs pasi... 

— Klėjus tematė vieną pasisukusio sūnaus akį, tačiau suprato 
pavėlavęs iš to, kaip vaiko žvilgsnis apniuko. Džonis nukorė pečius. Nuo 
ausies nuslydo mobilusis. Pono Skotonio marti ištiesė purvinus pirštus, 
trūktelėjo telefoną į save ir vožė Džoniui šaunuoliui per sprandą, idant 
berniukas prisijungtų prie kitų, panūdusių apsistoti saugioje vietoje. 
Tuomet mostu liepė priartėti kitam asmeniui ir įteikė jam aparatą. 
Kairėn ir dešinėn, dviem eilėmis, nugriaudėjo Skarmaliaus balsas 
Klėjaus galvoje, ir jis pabudo šaukdamas sūnų vardu. Muziejaus 
prižiūrėtojo kotedže pro langus plūdo vėlyvo popiečio šviesa. 

Vidurnaktį, Klėjui pasiekus Šiaurės Šaplėjaus miestelį prapliupo 
nemaloniai šaltas lietus, retsykiais pereinantis į šlapdribą,ėmė snygti“, 
kaip pasakytų Šarona. Išgirdęs variklių gausmą, jis skubiai pasitraukė į 
kelkraštį (kaip ir anksčiau, žygiavo senuoju geruoju 11-uoju plentu, o 
ne sapne regėtu greitkeliu) ir stabtelėjo gudronuotoje „7—11“ 
parduotuvės aikštelėje. Kai akiratyje sužvilgo žibintai, perskrodę lietaus 
lašus sidabrinėmis gijomis, paaiškėjo, kad atlekia pora tamsoje 
lenktyniaujančių sprinterių. Abu automobiliai prašvilpė pro šalį, kaip 
senojo pasaulio vizija. Vienas iš vairuotojų dūmė senoviška korvete, 
nors Klėjus negalėjo to garantuoti, kadangi kelią teapšvietė blėstantis, 
prie parduotuvės kampo pritvirtintas, avarinis prožektorius. Mašinos 
nuriaumojo pro vienintelį užgesusį Siaurės Saplėjaus šviesoforą, 
galiniai jų žibintai virto neoninėmis, naktyje raudonuojančiomis 
vyšnaitemis, kurios po kelių sekundžių išnyko. 

Beprotystė, pagalvojo Klėjus. Grįždamas prie kelkraščio mintyse 
pridūrė: ne tau kalbėti apie bepročius. 

Teisybė. Nes kelionė prie telefoninio bingo palapinių neturėjo nieko 
bendra su tikru sapnu. Dėl to nekilo nė menkiausių abejonių. Tie 
padarai naudojosi stiprėjančiais telepatiniais gebėjimais, kad atsektų 
kuo daugiau pulkų žudikų. Nieko nuostabaus. Galbūt jiems sunkiai 
seksis kontroliuoti kai kurias grupeles, pavyzdžiui Deno Hartviko, šios 
stengsis nepasiduoti telefoninių Žmonių įtakai, tačiau jį suvaldyti 
pavyks be jokio vargo. Esmė ta, jog telepatija savotiškai priminė 
įprastą, telefonais užmezgamą ryšįfunkcionavo abejomis kryptimis. 
Todėl jis tapo... kuo? Pasiklausymo aparato atitikmeniu? Greičiausiai. 
Kol telefoniniai Žmonės stebės jį, Klėjus galės matyti juos. Bent jau 
miegodamas. Sapnuose. 

Ar prie Kešvako pasienio išties stovėjo palapinės, prie kurių rikiavosi 
normalieji, laukiantys, kol jiems bus suskystintos smegenys? Klėjaus 
manymu, jos tikrai egzistavo. Ne vien Kešvake, bet ir kitose vietose, 
visoje šalyje ar net pasaulyje. Siuo metu kontrolės postuose — 
transformacijos punktuose — darbo sumažėjo, bet ne tiek, kad jie 
nustotų veikti. 

Telefoniniai žmonės naudojosi telepatija, jog priviliotų normaliuosius. 
Gundė sapnais. Ar tai reiškė, kad impulso paveiktieji tapo protingesni, 
gudresni? Vargu bau, antraip sumaniu būtų galima vadinti ir vorą, 
gebantį nuvyti voratinklį, arba aligatorių, kuris tyko grobio sustingęs 
kaip rąstas. Kulniuodamas 11 —uoju plentu į šiaurę, link 160-ojo kelio, 
nuvesiančio jį į Kešvaką, Klėjus spėjo, jog telepatiniame signale, 
sklindančiame nelyginant tylus sirenos gausmas, slypi mažiausiai trys 
žinutės. 


Ateik, ir tau nebegrės jokie pavojai. Atsikratyk būtinybės grumtis dėl 
išlikimo. 

Ateik, ir tu prisijungsi prie savo padermės. Jausies kaip namuose. 

Ateik, ir tau bus leista pasikalbėti su mylimaisiais. 

Ateik. Taip. Stai kur esmė. Priartėjęs prie kontrolės punkto, atgal 
pasukti nebegalėsi. Stosi į eilę, nes nepajėgsi atsispirti telepatiniams 
postūmiams ir svajonėms apie saugią vietą. Klausysies Skarmaliaus, 
raginančio judėti pirmyn — visi sulauks progos šnektelėti su mylimu 
žmogumi, bet iki saulėlydžio, kai Betė Midler užgiedos „Vėją po mano 
sparnais“, mes privalome kuo daugiau jūsų apdoroti. 

Įdomu, kaip jie įstengė tęsti savo veiklą, kai dingo elektra, miestai 
supleškėjo iki pamatų, o civilizacija nugrimzdo į kraujo jūrą? Kaip 
sugebėjo papildyti savo armiją, netekusią milijonų telefoninių Žmonių, 
kurie Žuvo per pirmąsias pasaulio konvulsijas arba pastarąsias 
lydėjusias pulkų žudynes? Atsakymas badė akis — impulso transliacijos 
nenutrūko. Kažkokioje teroristų laboratorijoje ar pakvaišėlio garaže 
elementų energiją rijo prietaisas, prijungtas prie modemo, kuris 
tebesiuntė savo spigų, iš proto vedantį signalą. Siuntė į palydovus, 
skriejančius aplink planetą, arba į mikrobangų bokštus, gaudančius jį it 
Metaliniai slastai. Ir kokį numerį žmonės paprastai rinkdavo norėdami, 
kad juos sujungtų, net jei ir nujausdavo viso labo išgirsiantys 
autoatsakiklio balsą? 

911, suprantama. 

Štai kas nutiko Džoniui šaunuoliui. 

Sirdyje jis neabejojo pavėlavęs. 

Tuomet kodėl iki šiol žygiavo į šiaurę nepaisydamas lietaus? 
Netoliese, Niufilde, iš 11 —ojo plento teks persikraustyti į 160-ąjį, o šis 
atves ten, kur visus normaliuosius priverčia užmiršti, ką reiškia kelio 
ženklai. Koks velnias jį ten nešė? 

Klėjus žinojo, kodėl taip elgiasi. Lygiai taip pat, kaip suprato, kad iš 
tamsos atsklidęs trenksmas ir automobilio pyptelėjimas pranešė apie 
vieno iš lenktyniavusių sprinterių avariją. Jis keliavo į Kešvaką dėl 
raštelio, kurį rado priklijuotą ant stiklinių durų vienintele lipnios juostos 
skiautele — likusios trys jau buvo atplyšusios. Ir dėl antrojo laiško, 
aptikto rotušėje ant skelbimų lentos, perpus pasislėpusio po žinute, 
kurią Airisė Nolan skyrė savo seseriai. Dėl tų pačių žodžių, didžiosiomis 
raidėmis užrašytų ant abiejų lapelių: ATEIK MANĘS PASIIMTI. 

Net jeigu Džonį išgelbėti per vėlu, galbūt šiam pavyktų išaiškinti, 
kad jis iš visų jėgų stengėsi sūnų surasti. Galbūt iki pokalbio su vaiku 
kaip nors pasisektų išsaugoti sveiką protą, net jei telefoniniai žmonės 
priverstų kilstelėti mobilųjį prie ausies. 

Kalbant apie pakylas ir tūkstančius žiūrovų... 

— Kešvake futbolo stadiono nėra, — balsu pasakė Klėjus. 


Iš sąmonės gelmių išniro Džordano kuždesys: tai virtualus 
stadionas. 

Galutinai apsisprendęs jis išvijo erzinančias mintis iš galvos. Elgėsi, 
žinoma, beprotiškai, bet šiuo atžvilgiu niekuo nesiskyrė nuo 
kvoštelėjusio pasaulio. 

11-ojo ir 160-ojo kelių sankryžą Klėjus priėjo tapačią naktį, be 
penkiolikos trys, nutrintomis kojomis ir peršlapęs, nors vilkėjo skrandą 
Kryžkelėje nestigo į avariją patekusių automobilių; tarp jų įsiliejo ir 
korvetė, pradūmusi Siaurės Saplėjuje. Vairuotojas kyšojo pro suslėgtą 
kairįjį langą, nukoręs žemyn galvą ir rankas. Kai Klėjus, norėdamas 
pažiūrėti ar Žmogus gyvas, pakėlė jo veidą viršutinė kūno dalis išdribo 
ant žemės, o pavymui jos nudriko žarnų ringės. Atsitraukęs iki 
telegrafo stulpo, Klėjus prie medžio prispaudė netikėtai įkaitusią kaktą 
ir įniko vemti, kol ištuštino visą skrandį. 

Kitoje sankryžos pusėje, kur plytėjo į šiaurinius kraštus sukantis] 
160-asis plentas, stovėjo Niufildo faktorija. Ženklas ant lango skelbė: 
SALDAINIAI ČIONYKŠTIS SIRUPAS INDĖNŲ MENAS „PAPUOŠALAI“. 
Nors išgrobstyta ir apšnerkšta, krautuvėlė vis dėlto siūlė pastogę nuo 
lietaus ir klaikių, bet jau įprastais tapusių, vaizdų, vieną iš kurių teko 
regėti vos prieš akimirką. Klėjus žengė pro duris ir susmuko ant grindų. 
Sėdėjo nukabinęs galvą, kol atslūgo pykinimas. Patalpoje gulėjo pora 
dvokiančių lavonų, bet juos kažkas apklojo brezentu, ir tuodu bent jau 
atrodė nesudraskyti. Užeigoje riogsojo apdaužytas ir tuščias alaus 
šaldytuvas; „kolos“ automatas, laimei, tebuvo suknežintas. Jis čiupo 
imbierinio limonado skardinę ir išmaukė gėrimą ilgais lėtais gurkšniais. 
Retsykiais stabtelėdavo atsiriaugėti. Po kurio laiko pasijuto šiek tiek 
geriau. 

Klėjus desperatiškai ilgėjosi draugų. Šiąnakt kitų sprinto gerbėjų, 
išskyrus perpus supjaustytą patrakėlį ir antrąjį lenktynininką, jis 
nematė, o su bėgliais, žygiuojančiais pėsčiomis, išvis nesusidūrė. 
Kiaurą naktį praleido tiktai savo minčių draugijoje. Galbūt klajūnus po 
stogu užlaikė prastas oras, o gal dabar jie drįsdavo keliauti dienomis? 
Kodėl gi ne? Juk telefoniniai žmonės užgniaužė troškimą žudyti ir ėmė 
siūlyti normaliesiems pasikeisti. 

Jis suvokė kol kas negirdėjęs pulkų muzikos, anot Alisos. Visi pulkai 
tikriausiai spietėsi pietuose, išskyrus didįjį (neabejotinai milžinišką), 
Kešvake užsiimantį transformacijomis. Klėjus nekvaršino dėl to galvos. 
Vienatvė prilygo kankynei, užtat galimybė pailsėti nuo „Tikiuosi, tu 
šoki“ arba „Vasarvietės“ leitmotyvo teikė paguodą. 


Klėjus nusprendė žingsniuosiąs keliu dar valandą, o tada nuroposiąs 
į kokią lindynę, kur pailsės. Saltas lietus varė iš proto. Jis pasišalino iš 
Niufildo faktorijos nė neatsisukdamas į sutraiškytą korvetę ir 
permirkusius palaikus. 

Kulniavo jis bemaž iki aušros. Iš dalies todėl, kad nustojo lyti. Bet 
svarbiausia, 160-ajame plente jokios pastogės rasti nepavyko — 
aplinkui tebuvo matyti miškai. Maždaug pusę penkių Klėjus praėjo pro 
kulkų išvarpytą kelio ženklą: GERLIVDLIS, NEINKORPORUOTA 
TERITORIJA. Po dešimties minučių pasiekė objektą, miesteliui suteikusį 
egzistavimo prasmę: milžinišką karjerą granito sienomis, kurių apačioje 
stūksojo kelios pašiūrės, savivarčiai ir garažas. Jis pasvarstė, ar 
nereikėtų apsistoti viename iš įrengimų sandėlių, bet nusprendė galįs 
susirasti geresnę pastogę. Aplinkui nematė nė gyvos dvasios, negirdėjo 
jokios pulkų muzikos, netgi tolumoje. Momentais jautėsi, lyg būtų 
paskutinis žmogus Zemėje. 

Netrukus paaiškėjo, kad jis tikrai neliko vienas. Dar po dešimties 
minučių Klėjus užkopė ant kalvos ir papėdėje išvydo miestelį. 
Pirmajame pastate, prie kurio jis nusigavo, buvo įsikūrusi Gerlivilio 
savanorių gaisrinė (NEPAMIRŠKITE VISŲ ŠVENTŪJŲ DIENOS IR 
KRUVINŲ PASIVAŽINĖJIMŲ, perspėjo Žinutė ant skelbimų lentos; 
atrodo, į šiaurę nuo Springveilo niekas nemokėjo rašyti be klaidų). 
Mašinų aikštelėje, šalia nudrengto ugniagesių automobilio, ko gero, 
menančio Korėjos karo laikus, vienas priešais kitą stovėjo du 
telefoniniai Žmonės. 

Porelė lėtai atsisuko į Klėjų, kai tas nutvieskė juos žibintuvėlio 
spinduliu, po akimirkos vėl įniko piktai dėbčioti vienas į kitą. Dvidešimt 
penkerių metų individas ir dvigubai vyresnis tipas. Abu akivaizdžiai 
nukentėję nuo impulso. Jie dėvėjo purvinus, vos ant kūnų 
besilaikančius drabužius. Veidai buvo apdraskyti ir išvagoti pjūviais. 
Jaunesnysis, regis, ne taip seniai nusidegino ranką iki pat peties. 
Kairioji vyresniojo akis žvilgėjo išpurtusiose, pūlingose veido klostėse. 
Bet svarbiausia, ne kaip jie atrodė, o ką Klėjus pajuto savyje: jam 
užėmė kvapą, kaip Geitene, „Citgo“ degalinėje, kurjiedu su Tomu 
ieškojo raktelių nuo dujovežių. Apėmė suvokimas, jog čia kaupiasi 
galingos jėgos. 

Dabar tvyrojo naktis, negana to, aušrą atitolino storas debesų 
sluoksnis. Ką tie vyrukai veikia tamsiuoju paros metu? 

Klėjus išjungė žibintuvėlį, griebė Betės Nikerson „Koltą“ ir sustingo 
lūkuriuodamas. Sekundę kitą manė nieko įdomaus neišvysiąs. Kone 
įtikėjo, jog krūtinę slegiantis sunkumas nusiris, o pojūtis, tarytum 
kažkas tuojau turėtų įvykti, išgaruos. Staiga išgirdo zvimbimą, kokį 


išgauna suvibravęs pjūklas: priešais gaisrinę ėmė blaškytis atviri 
elektros laidai — taip žaibiškai, kad vos sekėsi juos įžiūrėti. 

— Nešdinkis! — vargais negalais išspaudė jaunesnis vyrukas. Klėjus 
krūptelėjo. Laimei, piršto nelaikė ant gaiduko, antraip šį būtų 
nuspaudęs. Jis išgirdo ne 000 aryyyn, o tikrą žodį kuris nuskambėjo ir 
galvoje, tik labai tyliai. Nelyginant aidas. 

— Tu... Dink! — atkirto vyresnis telefoninis pamišėlis, mūvintis 
dukslius šortus, ant kurių sėdimosios rudavo dėmė. Galbūt purvo, o gal 
išmatų. Jis taip pat kamavosi vartydamas liežuvį, bet šįsyk joks aidas 
Klėjaus smegeninėje nenuskambėjo. Paradoksalu, tačiau tai liudijo, jog 
pirmąjį kartajam nepasivaideno. 

www.eknygos.eu Tuodu užmiršo esantys ne vieni. 

— Mano! — iškošė jaunuolis, sudrebėdamas visu kūnu. Užnugaryje, 
plačiose garažo duryse, išsprogo keletas langų. 

Stojo ilga pauzė. Klėjus stebeilijosi į porelę pakerėtas, pirmą sykį po 
atsisveikinimo su Kent Pondu išmetęs Džonį iš galvos. Vyresnis 
pakvaišėlis, rodės, įnirtingai mastė... įnirtingai stengėsi išreikšti savo 
mintis, ką puikiai gebėjo daryti senais laikais, kai impulsas nebuvo 
atėmęs gebėjimo kalbėti. 

Savanorių gaisrine tituluojamo garažo viršuje ūktelėjo sirena, lyg ją 
būtų persmelkęs vaiduokliškas elektros pliūpsnis. Trumpam sumirksėjo 
senovinio ugniagesių automobilio šviesos — priekiniai žibintai ir 
raudonos posūkių lemputės — nutvieskusios abu vyrus, akimirkai 
padovanojusios jiems šešėlius. 

— Nė velnio! — pagyvenęs vyriškis išspjovė žodžius it mėsos gabalą, 
kuriuo springo. 

— Manovežimis! — mažne suriko jaunuolis, o Klėjaus sąmonėje tylus 
balselis pataisė: mano sunkvežimis. Viskas kaipmat paaiškėjo. Vietoj 
„Tvinkių“ tuodu kovojo dėl senojo ugniagesių automobilio. Tik kažkodėl 
naktį — prieš pat aušrą tenka pripažinti, tačiau sutemus — ir jie beveik 
kalbėjosi. Po šimts, jie tikrai kalbėjosi. 

Matyt, jaunuoliui nusibodo bendrauti, nes jis nuleido galvą ir 
įsibėgėjęs rėžėsi pašnekovui į krūtinę. Tas nudribo ant žemės. 
Užkliuvęs už nuvirtusios aukos kojos vaikinas suklupo ir užstaugė: 

— Velnias! 

— Šūdas, —riksmu atsakė kitas. Neabejotinai nusikeikė. Žodžio 
„šūdas“ nesupainiosi su niekuo. 

Jie pakilo nuo asfalto ir atsitraukė vienas nuo kito per penkiolika 
pėdų. Klėjus jautė tųdviejų neapykantą. Ji išsikerojo galvoje, pro akių 
obuolius veržėsi laukan. 

Jaunuolis pareiškė: 

— Tai... manovežimis! — Klėjaus smegeninėje sukuždėjo balsas: 

tai mano sunkvežimis. 


Vyresnysis giliai įkvėpė. Mėšlungiškai pakėlęs šašais nusėtą ranką, 
priešininkui parodė vidurinįjį pirštą. 

— Pasismeik, —kuo aiškiausiai ištarė. 

Abudu nunėrė galvas ir vienu metu puolė pirmyn. Jų kaktos susidūrė 
su tokiu trenksmu, kad Klėjus krūptelėjo. Šįkart išsprogo visi garažo 
langai. Karingai užstaugė ant stogo sumontuota sirena. Gaisrinėje 
suraibuliavo fluorescencinės lempos, kurias trejoms sekundėms įjungė 
pakvaišėlių spinduliuojama energija. Ausis pasiekė dainos fragmentas, 
Britnės Spyrs „Oi!.. Ir vėl tai padariau“. Subrunzgė du nutrūkstantys 
elektros laidai, kuriems kritus ant žemės, prie pat Klėjaus, šis 
paskubomis žengė atatupstas. Tie bepročiai veikiausiai negyvi, jie 
turėtų būti išleidę paskutinį kvapą, bet... Vyresnysis susmuko ant kelių. 
Jo skruostais sruvo kraujas. 

— Mano sunkvežimis, — aiškiai pasakė ir teškės veidu į asfaltą. 
Jaunuolis atsigręžė į Klėjų lyg norėdamas įsitikinti, ar tas regėjo, 
kaip jis iškovojo pergalę. Riebaluotais, sulipusiais plaukais plūdo kraujo 
srovelės, vingiuojančios tarp akių, abipus nosies, virš burnos. Jo akyse 
atsispindėjo ne bereikšmis, o agresyvaus psichopato žvilgsnis. Klėjus 

galutinai įsisąmonino, kad sūnaus nebeišgelbės, jeigu 
perprogramavimo ciklas užsibaigdavo būtent tokiais rezultatais. 

— Manovežimis! — sužvigo vaikinas. — Manovežimis, 
manovežimis! — tarsi pritardama ūktelėjo automobilio sirena. MANO 
VE... 

Klėjus paleido į jį kulką ir įkišo „Koltą“ į dėklą. Velniop, pamanė, ant 
pjedestalo mane gali užkelti tiktai vieną kartą. Vis dėlto kūnąpurtė 
nesuvaldomas drebulys. Įsilaužęs į vienintelį Gerlivilio motelį, jis dar 
ilgai nepajėgė sumerkti akių. Kai galų gale užmigo, sapnuose išvydo ne 
Skarmalių, o apskretusį, bukažvilgsnį sūnų, kuris, pašauktas vardu, 
išrėžė: atsiknisk, manovežimis. 

Jis pabudo gerokai prieš sutemas. Kadangi miego nebenorėjo, vėl 
išsiruošė į kelionę. Už mažojo Gerlivilio ribų nutarė susirasti ratus. 
Žygiuoti pėsčiomis nevertėjo, nes 160-asis greitkelis driekėsi visiškai 
įsčias — turbūt nuo kryžkelės su 11-uoju plentu, kur riogsojo daugybė 
susidūrusių arba apleistų automobilių. Dėl tamsos ir lietaus jis 
paprasčiausiai to nepastebėjo. 

Kelią pravalė Skarmalius su draugais, sušmėžavo mintis galvoje. Juk 
čia sumautas galvijų takas, kuris mane greičiausiai veda tiesiai Į 
skerdyklą. Nes aš primenu pernelyg ilgai rengtą verslo planą. Jiems 
knieti mane pervesti į „užbaigtųjų „sąrašą ir kuo skubiau nugrūsti į 
dokumentų spintą. Tik apmaudu dėl Tomo, Džordano ir kitų trijų. 


Įdomu, ar jie rado užtektinai šalutinių kelių, kuriais galėtų nusibelsti į 
centrini Niu Hempši... 

Užkopęs į kalvą Klėjus iš karto užmiršo, apie ką galvojo. Papėdėje, 
viduryje kelio, stovėjo geltonas mokyklinis autobusiukas su užrašu, 
juoduojančiu ant šono: MEINO MOKYKLA 38 RAJONAS NIUFELDAS. 
Priėjo šliejosi berniukas ir vyriškis, apkabinęs vaikio pečius. Draugišką 
gestą Klėjus būtų atpažinęs bet kur. Kol jis stypsojo suakmenėjęs, 
negalėdamas patikėti savo akimis, iS už buko autobuso pirmgalio išniro 
dar vienas žmogus, ilgus žilus plaukus susirišęs į uodegėlę. Įkandin 
sekė nėščia moteris blyškiai melsvais trumparankoviais marškinėliais. 
Nors ant šių nebuvo matyti žodžių „Harley-Davidson“, jis žinojo regįs 
Denizę. 

Džordanas pašaukė jį vardu. Nusikratė Tomo ranka ir leidosi tekinas 
į šlaitą. Savo ruožtu Klėjus nurūko žemyn. Jiedu susitiko už 
trisdešimties jardų nuo mokyklinio autobusiuko. . 

— Klėjau! — isteriškai džiaugsmingai užstaugė berniukas. — Cia tu! 

— Aha, aš, — patvirtino jis, metė vaikį į orą ir pakštelėjo į skruostą. 
Džordanas gal ir ne Džonis, bet šiam kartui teks pasitenkinti tuo, ką 
dovanojo likimas. Klėjus apkabino bičiulį, tuomet atsitraukė ir nužvelgė 
išsekusį jo veidą. Džordano akis supo rusvi nuovargio ratilai. 

— Dėl Dievo meilės, kaip jūs čia patekote? Berniuko veidas apniuko. 

— Mums nepavyko... tai yra, mes tik sapnavome... 

Prie jųdviejų atžirgliojo Tomas. Nepaisydamas ištiestos Klėjaus 
rankos, mažylis suspaudė jį savo glėbyje. 

— Kaip gyvuoji, van Goge? — paklausė. 

— Neblogai. Velniškai džiaugiuosi matydamas jus, vyručiai, bet 
nesuprantu... 

Tomo veidą perkreipė meili, tačiau išvargusi šypsena, kuria jis 
tarytum prisipažino nugalėtas. 

— Kompiuterių magas bando tau pasakyti, kad mes neturėjome, iš 
ko rinktis. Eime prie geltonojo autobusiuko. Pasak Rėjaus, jei kelias ir 
toliau bus tuščias — dėl ko praktiškai nekyla jokių abejonių — Kešvaką 
pasieksime iki saulėlydžio, net jei važiuosime trisdešimties mylių per 
valandą greičiu. Ar kada skaitei „Namą ant vaiduoklių kalvos“? Klėjus 
suglumęs pakratė galvą. 

— Ne, bet mačiau filmą. 

— Viena eilutė iš knygos puikiai apibūdina dabartinę mūsų padėtį: 
„Kelionės baigiasi tada, kai mylimieji susitinka“. Rodos, man vis dėlto 
nusišypsos laimė pasimatyti su tavo sūnumi. 

Trijulė nupėdino prie autobuso. Denas Hartvikas pasiūlė „Altoids“ 
skardinę, kurią laikė šiek tiek virpančia ranka. Kaip ir Džordanas su 
Tomu, senis atrodė nusikamavęs. Imdamas metinuką Klėjus jautėsi 
kaip sapne. Nors pasaulis, iš visko sprendžiant, sulaukė savo galo, 
saldainis pasirodė stebėtinai aštraus skonio. 


— Sveiks, seni, — susniaukrojo Rėjus, įsitaisęs už autobuso vairo, 
kepurėlės snapelį pakreipęs atgal, tarp pirštų suspaudęs smilkstančią 
cigaretę. Ištįsusiame, blyškiame veide įspraustos akys spiginosi pro 
priekinį langą. 

— Sveiks, Rėjau niekadėjau. 

Rėjus pakėlė lupų kampučius aukštyn. 

— Su manimi žmonės taip labinosi ne vieną sykį. 

— Turbūt keletą šimtų. Aš pasakyčiau, kad man labai malonu vėl 
tave matyti, bet vargu ar šiomis aplinkybėmis trokšti tai girdėti. 

— Priešakyje išvysi tipelį, kurio vaizdas tavęs tikrai nepradžiugins, — 
tebespoksodamas pro langą atsiliepė Rėjus. 

Klėjus nukreipė akis pirmyn. Kaip ir kiti bendražygiai. Už ketvirčio 
mylios į šiaurę 160-asis plentas kilo į kitą kalvą. Nuo viršukalnės į 
autobusą žvelgė Skarmalius, kuris iki šiol neatsikratė raudono bluzono, 
labiau nudrengto ir purvinesnio nei kada nors anksčiau, bet 
apsiniaukusią dieną vis dar ganėtinai ryškaus. Jį supo kokios penkios 
dešimtys telefoninių žmonių. Pastebėjęs, kur žvelgia geltonojo 
autobusiuko keleiviai, Skarmalius du sykius pamojo ranka, į kairę ir į 
dešinę, nelyginant skudurėliu valytų priekinį automobilio stiklą. Paskui 
apsisuko ir nupėdino šalin. Jo palyda (pulkelis, pagalvojo Klėjus), 
siūbavo įkandin, apverstos „V“ formos rikiuotėje. Neilgai trukus visi 
pranyko iš akiračio. 

Jie užsuko į netoliese įrengtą poilsiavietę. Labai išalkę nebuvo, 
tiesiog norėjo suteikti Klėjui progą paklausinėti. Rėjus išvis nevalgė. 
Paprasčiausiai sėdėjo ant akmeninio ugniakuro kraštelio ir rūkydamas 
klausėsi. Pats nepratarė nė vieno žodžio. Klėjui susidarė įspūdis, kad jis 
puolęs į neviltį. 

— Mes manome, jog čia apsistojome. — Denas mostelėjo į 
poilsiavietę, aplink kurią stūksojo pušys ir rudenio spalvomis nusidažę 
lapuočiai. Greta čiurlenančio upelio driekėsi žygeiviams skirtas takas. 
Šalia pastarojo iškilęs Ženklas skelbė: NEPAMIRSKITE PASEMTI 
ŽEMĖLAPIO! — Turbūt taip ir yra, nes... — jis pažiūrėjo į berniuką. — 
Džordanai, ką tu manai? Ar mes išties čia sėdime? Tu geriausiai iš 
mūsų suvoki aplinką. 

— Taip, — patvirtino vaikas. — Tai tikrovė. “ 

— Aha, — nepakeldamas galvos sutiko Rėjus. — Zinoma, kad 
tikrovė. — Jis užtvojo per akmens luitą ir vestuviniu žiedu išgavo tylų 
dzingtelėjimą. — Jie gi norėjo, kad mes vėl susiburtume. 

— Nieko nesuprantu, — prisipažino Klėjus. 

— Mes irgi ne visai susigaudome, kas vyksta, — atsakė Denas. 

— Jie kur kas stipresni, negu galvojome, — tarė Tomas. — Nors tiek 
aišku. — Jis nusiėmė akinius, marškinių skvernu pavalė stiklus. Darbą 
atliko atsainiais, nuovargį spinduliuojančiais judesiais. Dabar atrodė 
dešimčia metų vyresnis už žmogų, su kuriuo Klėjus susipažino 
Bostone. — Tie išperos kaip reikiant sujaukė mūsų smegenines. Mes nė 
neįstengėme pasipriešinti. 

— Jūs visi nusiplūkę, — pastebėjo Klėjus. — Bent jau iš pažiūros. 

Denizė nusijuokė. 

— Nejaugi? Na, tuo stebėtis nederėtų. Kai su tavimi atsisveikinome, 
11 —uoju plentu pasukome į vakarus. Zingsniavome, kol rytuose ėmė 
švisti. Dairytis ratų nematėme prasmės, nes kelias vis vien buvo 
nepravažiuojamas. Kas ketvirtį mylios atsitrenkdavome į... 

— Į mašinų užtvaras arba, kaip sako Džordanas, į sprinterių rifus, — 
užbaigė Klėjus. — Taip, žinau. 

— Rėjus tvirtino, kad į vakarus nuo Spoldingo užkardos padėtis 
pagerės, bet mes nusprendėme dieną praleisti nakvynės namuose, 
kurie vadinosi „Prieblandos“ moteliu. 

— Apie tą vietą girdėjęs esu, — linktelėjo Klėjus. — Motelis įsikūręs 
Vogano girios pakraštyje. Mano krašte jis gana liūdnai pagarsėjęs. 

— Tikrai? Koks skirtumas? — patraukė ji pečiais. — Taigi mes ten 
užsukome, ir vaikis, Džordanas, sako: „Aš jums paruošiu sočiausius 


“ 


pietus, kokius tik esate valgę, o mes atšauname: „Nesapnuok, vaikeli“. 
Vėliau paaiškėjo, kad mes iš tikrųjų sapnavome. Juokinga, ar ne? Bet 
motelyje yra elektra, ir jis pagamina mums pusryčius. Mes Džordanui 
padedame, ir galiausiai maistu nukrauname visą stalą. Aš pasakoju 
teisingai? 

Denas, Tomas ir berniukas sulinksėjo. Ant akmeninio ugniakuro 
sėdintis Rėjus prisidegė kitą cigaretę. 

Anot Denizės, jie valgė svetainėje. Tai pribloškė Klėjų, nes 
„Prieblandoje“ nebuvo svetainės. Ji priklausė virtinei pigių motelių, 
išsibarsčiusių Meino ir Niu Hempširo pasienyje. Sklido gandai, kad iš 
visų patogumų šie nakvynės namai teturėjo šaltą vandenį, televiziją, 
per kurią rodydavo juodą pornografiją, ir ankštus kambarėlius. 

Kuo toliau, tuo Denizės istorija skambėjo keisčiau. „Prieblandoje“ jie 
rado automatinį patefoną, prigrūstą ne Lorenso Velko ar Debės Būn 
plokštelių, o smagių, „karštų“ gabalų (įskaitant ir Donos Samer 'Karštą 
vaikinuką“). Užuot sukritę į lovas, jie dvi ar tris valandas energingai 
šoko. Prieš guldami miegoti, vėl prikimšo skrandžius. Šįsyk vyriausiojo 
virėjo kepurę prisimatavo Denizė. Galų gale visi išvirto iš kojų. 

— Ir sapnavome, kad žygiuojame keliu, — tarė Denas. Nerimą kėlė 
jo balse skambantis bejėgiškas kartėlis. Zilaplaukis nė iš tolo nepriminė 
žmogaus, su kuriuo Klėjus susitiko prieš dvi naktis. Kuris tvirtino: 

aš beveik tikras, kad būdraudami mes galėtume jų nejleisti į savo 
galvas. Sakė: mums gali pasisekti, jie tik pradėjo nerti savo tinklą. 
Dabar jis nelinksmai nusijuokė. — Mes garantuotai sapnavome, kad 
visą dieną kulniavome. 

— Ne visą, — pataisė Tomas. — Aš per miegus regėjau, jog vairuoju 
mašiną... 

— Aha, tu vairavai, — sumurmėjo Džordanas. — Kokią valandą. Tada 
mes ir sapnavome, kad miegojome tame motelyje. „Prieblandoje“. Aš 
irgi sapnavau, jog sėdėjau prie vairo. Kalbu apie sapną sapne. Tik 
antrajame iš tiesų mačiau realybę. 

— Dabar supratai? — nusišypsojo Tomas Klėjui ir pašiauše berniuko 
kaltūnus. — Kažkokiame pasąmonės lygmenyje Džordanas tiksliai 
žinojo, kas atsitiko. 

— Tai buvo elementari virtuali realybė, — paaiškino Džordanas. —Ir 
netgi ne itin tikroviška. Kaip kompiuterinis žaidimas. — Jis pažvelgė į 
šiaurę, kur pranyko Skarmalius. Į Kešvako pusę. — Kokybė pagerės, 
jeigu jie nenustos tobulėti. 

— Sumauti kalės vaikai nepajėgia taip šėlioti naktimis, — suurzgė 
Rėjus. — Jiems tenka klausytis prakeikto „čiūčia liūlia“. 

— Baigiantis dienai, į lovas suvirtome ir mes patys, — toliau dėstė 
Denas. — Toks buvo jų tikslas. Taip mus nuvarginti, kad 
nesusigaudytume, kas vyksta, atslinkus nakčiai, kai jie nebegalėdavo 
mūsų kontroliuoti. Dienomis Harvardo prezidentas su gausiu pulku 


nuolat slankiodavo netoliese, mūsų sąmones puldavo savuoju psichinės 
energijos lauku ir kurdavo Džordano minėtą virtualią realybę. 

— Aha, — atsiduso Denizė. — Tiesiai į dešimtuką. 

Klėjaus apskaičiavimu, draugams teko patirti telefoninių žmonių 

— Jie ne vien siekė mus išsekinti ar pasukti į šiaurę, — tarė Tomas. 

— Tie išperos norėjo, kad mes vėl susijungtume. 

Penketukas atsibeldė iki apgriuvusio motelio, kuris stovėjo prie 47- 
ojo kelio, vingiuojančio Meino valstijoje, šiek tiek į pietus nuo Greit 
Vorkso. Pasak Tomo, jie nesiorientavo aplinkoje. Nepadėjo ir šalimais 
skambanti pulkų muzika. Visi nujautė, ką buvo priversti išgyventi, 
tačiau kiekvieno iš jų mintis įgarsino Džordanas, beje, atkreipęs dėmesį 
ir į akivaizdų faktą: mėginimai pabėgti nuėjo perniek. Taip, iš motelio 
gal ir įmanoma išsmukti, bet įdomu, kokį atstumą pavyktų įveikti šį 
kartą? Jie nebepavilko kojų. Blogiausia, kad nežinojo, ko griebtis. Vėlgi 
Džordanas pastebėjo, jog iš normaliųjų telefoniniai žmonės galėjo 
atrinkti Žžvalgus, kurie naktimis nepaleistųjų iš akių. 

— Mes užkandome, — pasakojo Denizė, — nes ne tik pavargome, 
bet ir išalkome. — Tada griuvome į tikras lovas ir išmiegojome iki kito 
ryto. 

— Aš atsibudau pirmas, — pakėlė ranką Tomas. — Kieme stovėjo 
pats Skarmalius. Jis linktelėjo ir pamojo į kelią. — Klėjus puikiai 
prisiminė tą gestą. Kelias laisvas, galite eiti. — Aš galėjau jį nušauti — 
juk turėjau poną Mitruolį bet kokia iS to būtų buvusi nauda? 

Klėjus papurtė galvą. Jokios. 

Jie grįžo į plentą. Iš pradžių pėdino 47-uoju keliu, vėliau, pasak 
Tomo, pajuto, kad juos kažkas stumia į žemėlapiuose nesužymėtus 
miškų takelius, kurie, regis, suko į pietryčius. 

— Tą rytą vizijos jūsų neaplankė? — pasitikslino Klėjus. 

— Ne-e, — atsakė mažylis. — Jie gali skaityti mintis, todėl suprato, 
jog mes nutarėme nesispyrioti. 

— Tie padarai išgirdo, kaip sustūgome: „Pasiduodame!“, — tuo 
pačiu, kartėlio atmieštu, balsu iškošė Denas. — Rėjau, pavaišinsi 
cigarete? Rūkyti buvau metęs, bet šiuo metu dūmas man praverstų. 

Rėjus be žodžių švystelėjo pakelį. 

— Atrodė, tarsi būtų stūmusi kažkieno ranka. Tik ne į nugarą, o į 
smegenis, — paaiškino Tomas. — Pasibjaurėtinas jausmas. 

Toks atgrasus ir įkyrus, jog net sunku jį apibūdinti. 

Instinktyviai žinojome, kad mus lydi Skarmalius su savo gauja. 
Kartais keletą jų pamatydavome tarp medžių. Bet dažniausiai nieko 
nepastebėdavome. 

— Vadinasi, dabar jie spiečiasi į pulkus ne vien ankstų rytą arba 
vakarėjant, — pratarė Klėjus. 


— Taip, viskas keičiasi, — patvirtino Denas. — Džordanas išmąstė 
teoriją gana įdomią ir pagrįstą vienu kitu įrodymu. — Jis prisidegė 
cigaretę, [traukė dūmą. Užsikosėjo. — Po šimts, dabar prisiminiau, 
kodėl atsisakiau rūkalų. — Praktiškai be jokios pauzės pridūrė: — Tiesa 
jie sugeba skraidyti. Pakilti į orą. Velniškai patogu, kai keliai užkimšti 
mašinomis. Lyg turėtum stebuklingą kilimą. 

Miško keliuku įveikęs mylią, penketukas aptiko trobelę ir greta namo 
stovintį pikapą. Iš automobilio spynelės kyšojo raktai. Rėjus sėdo prie 
vairo. Tomas su Džordanu įsitaisė ant atviros mašinos platformos. Nė 
vienas nenustebo, kai takas galų gale pakrypo į šiaurę. Nespėjus jam 
prasmegti tankmėje, galvose pulsuojantys navigaciniai švyturėliai 
nukreipė į antrą kelią, o paskui ir į trečią, iš kurio tebuvo likusi pora 
piktžolių juosta atskirtų provėžų. Sios atvedė į pelkėtą teritoriją. Kai 
pikapas įklimpo purvynėje, jie vėl nužygiavo pėsčiomis. Klampojo liūne 
kokią valandą kol išsigavo į 11-ąjįplentą, įpietus nuo sankryžos su 160- 
uoju. 

— Ten radome porelę negyvų telefoninių Žmogėnų, — tarė Tomas. 

— Ką tik nusibaigusių. Nuo elektros stulpų nutrūko laidai. Varnos 
išsikėlė puotą. 

Klėjus pasvarstė, ar nevertėtų jiems iškloti, ką teko stebėti prie 
Gerlivilio savanorių gaisrinės, bet galiausiai nusprendė patylėti. Siaip ar 
taip, tųdviejų pakvaišėlių peštynės niekaip nesusijusios su dabartine 
padėtimi. Juolab kad netrūko ir tokių, kurie tarpusavyje nesigrūmė. 
Pastarieji stūmė Tomą su draugais pirmyn. 

Toji jėga atvedė juos iki geltonojo autobusiuko. Rėjus jį aptiko 
dairydamasis po Niufildo faktoriją, kol kiti krapštė limonado skardines iš 
kolos automato, kuriame gėrimą žvejojo ir Klėjus. Automobilį Rėjus 
pastebėjo žvilgtelėjęs pro langelį. 

Nuo to karto jie sustojo vos vieną sykį. Gerlivilio karjere užsikūrė 
laužą ir pasišildė maistą. Ten pat apsiavė kitus, iš faktorijos pagriebtus 
batus — maklinėdami pelkyne išsipurvino iki blauzdų — ir valandą 
pailsėjo. Matyt, pro Klėjų pravažiavo, kai tas budo Gerlivilio motelyje, 
nes pajuto privalantys sustoti. 

— Ir mes pagaliau susitikome, — skėstelėjo rankomis Tomas. — 
Istorijos pabaiga. — Jis pamojo į dangų, žemę ir medžius. — Vieną 
dieną sūnau, visa tai priklausys tau. 

— Tie pasąmoningi raginimai liovėsi, bent jau kuriam laikui, — 
pasakė Denizė. — Ir ačiū Dievui. Pirmąją dieną jaučiausi šlykščiausiai. 
Supranti, ką turiu galvoje? Apvaizda apšvietė vienintelį Džordaną bet 
man rodos, mes visi nujautėme, kad vyksta... na, žinai, kad vyksta 
kažkas negera. 

— Aha, — atsiliepė Rėjus, pasitrindamas sprandą. — Tarsi būtume 
atsidūrę vaikiškoje pasakaitėje, kur kalba paukščiai ir gyvatės. Kužda 
kažką panašaus į „viskas gerai, tu jautiesi puikiai; na ir kas, kad tavo 


kojos švininės, juk esi kietas bičas“. Kietas bičas... pamenu šituos 
žodžius iš savo vaikystės. Taip šnekėdavome Line, kur užaugau. 

— Linas, Linas, nuodėmių vežimas, bando jis riedėt į dangų, 
pragaran iš karto smenga... — suskandavo Tomas. 

— Tave užaugino dievota šeimynėlė, aš žinau, — atkirto Rėjus. — 
Taigi ir vaikis, ir aš pats — velniai rautų, mes visi — suvokėme, jog 
tapome marionetėmis. Netgi puspročiui aišku, kad pasprukti 
neįmanoma... 

— Aš norėjau tuo tikėti, todėl vilties nepraradau iki pat galo, — 
prisipažino Denas. — Bet jei atvirai, mes neturėjome nė menkiausio 
Šanso išsigelbėti. Galbūt kiti normalieji, bet tiktai ne mes. Telefoniniai 
žmonės trokšta mus pričiupti bet kokia kaina, nepaisydami, kas nutiks ! 
jiems patiems. 

— Kaip manome, kąjie mums paruošė? — paklausė bičiulių įdėjus. 

— Mirties patalus, be abejo, — atsainiai tarstelėjo Tomas. — Bent 
jau galėsiu padoriai išsimiegoti. 

Klėjus prisiminė keletą anksčiau minėtų dalykų ir tik dabar juos 
perprato. Denas tvirtino, neva įprasta tų padarų elgsena keičiasi, be to, 
pridūrė, jog Džordanas šiuo klausimu išmąstė kažkokią teoriją. Nūnai 
pareiškė: nepaisydami, kas nutiks jiems patiems. 

— Netoliese mačiau porą telefoninių žmogėnų, — galiausiai išklojo 
Klėjus. 

— Nejaugi, — abejingai atsiliepė Denas. 

— Naktį — pridėjo jis, ir visi sukluso. — Jie kovojo dėl ugniagesių 
automobilio. Kaip pora dėl žaislo susipešę vaikai. Vienas iš dviejų 
telepatiškai spinduliavo mintis... ir abu kalbėjo. 

— Kalbėjo? — Denizė nutaisė nepatiklią veido išraišką. — Sakė tikrus 
žodžius? 

— Taip. Gal ir ne visai aiškius, bet tikrus. Kiek negyvėlių regėjote 
pakeliui? Tik tuodu? 

— Nuo to momento, kai iš tiesų atsibudome, matėme mažiausiai 
tuziną, — atsakė Denas ir pažvelgė į bendražygius. Tomas, Denizė ir 
Džordanas sulinksėjo. Rėjus patraukė pečiais ir prisidegė eilinę 
cigaretę. — Tačiau mirties priežasčių nesiaiškinome. Galbūt jie 
regresuoja lankstesnę būseną, anot Džordano teorijos. Nors gebėjimas 
šnekėti visiškai prie jos nedera. Labiau tikėtina, kad susidūrėme su 
lavonais, kuriais pulkai nespėjo arba neturėjo galimybės pasirūpinti. 
Šiuo metu negyvėlių rankiojimas neįtrauktas į prioritetinių jų darbų 
sąrašą. 

— Jie sutelkė dėmesį į mus, — įsiterpė Tomas. — Ir nedelsdami 
ketina mus stumti į šiaurę. Vargu ar iki rytojaus pateksime... hmm, į 
milžinišką stadioną. Bet esu tikras, kad jie nori mus matyti Kesvake dar 
prieš sutemstant. 

— Džordanai, kokia tavo teorijos esmė? — pasiteiravo Klėjus. 


— Man rodos, autentišką programą pagraužė kirminas. 

— Nesuprantu, — prisipažino Klėjus. — Nieko nuostabaus. 
Kompiuteriai nėra mano stichija, nors kai kuriomis programomis 
naudotis sugebu — „Word“, „Adobe Illustrator“ ir „MacMail“, bet ne 
daugiau. Džoniui teko man parodyti, kaip įjungti pasjansą, kuris buvo 
instaliuotas į „makintošą“. — Jam maudė širdį, dalijantis prisiminimais. 
Dar didesnį skausmą kėlė sąmonėje nušvitęs vaizdas: Džonio pirštai, 
nuleisti ant jo rankos, kuri stumdė pelytę. 

— Bet tu žinai, kokį kirminą turiu galvoje? 

— Tokį, kuris prasiskverbia į kompiuterį ir išveda iš rikiuotės visas 
programas, teisingai? 

Džordanas užvertė akis, tačiau atsakė: 

— Panašiai. Išplitęs jis gali pažeisti tavo failus ir kietąjį diską. Kai 
patenka į programinę įrangą ar tavo siunčiamas žinutes, netgi į 
elektroninio pašto priedus, jis išplinta. Kartais virusas mutuoja, nors ir 
yra mutantas. Aišku? 

— Aha. 

— Impulsas — tai kompiuterinė programa, išsiųsta per modemą. Tik 
taip ir galėjo pasklisti. Ji iki šiol siunčiama, bet apkrėsta kirminu, kuris 
gadina programą. Sulig kiekviena diena vis labiau. AIS. Zinai, ką reiškia 
AIS? 

— Neturiu nė menkiausio supratimo, — atsakė Klėjus. 

— „Atsiunčia, išsiunčia šiukšles“. Mūsų manymu, tam tikruose 
punktuose telefoniniai žmonės pakeičia normaliuosius, ir... 

Klėjus prisiminė sapną. 

— Na, šitas išvadas aš padariau gerokai anksčiau negu jūs. 

— Bet dabar programavimo kokybė prastėja. Tai akivaizdu, nes 
pirmieji kojas pakrato naujai iškepti telefoniniai pamišėliai. Jie grumiasi 
vieni su kitais, šėlsta ir galiausiai krenta negyvi... 

— Tu neturi užtektinai faktų ir viso labo spėlioji — nutraukė berniuką 
Klėjus. Jo sąmonėje verpetais sūkuriavo mintys apie Džonį. 

Per pokalbį Džordano akys žvilgėjo. Dabar jos apniuko. — Taip, — 
sutiko ir pakėlė smakrą. — Bet spėlioju logiškai. Jeigu mano prielaidos 
teisingos, jei į autentiškos programos gelmes tikrai skverbiasi kirminas, 
tuomet išvados atrodo tokios pat natūralios, kaip ir lotynų kalba, kuria 
jie naudojasi. Naujieji telefoniniai žmonės persikrauna, bet kuo toliau, 
tuo daugiau klaidų atsiranda perprogramavimo eigoje. Jie išsiugdo 
telepatinius gebėjimus, tačiau gebėjimo kalbėti nepraranda. 

— Džordanai, tokių išvadų negalima daryti iš tųdviejų, kuriuos aš 
mačiau... 

Berniukas jo nesiklausė. Nūnai šnekėjo su savimi. 


— Jie nesispiečia į pulkus kaip kiti. Bent ne visada, nes tam trukdo 
prastai instaliuotas poreikis. Stai kodėl naujai iškeptieji vėlai griūna 
ilsėtis ir anksti keliasi. Maža to, jie vėl smurtauja prieš saviškius. 
Programa nenumaldomai genda... nejau neaišku? Pirmieji rimtai 
nukentės naujausieji telefoniniai žmonės! 

— Kaip „Pasaulių kare“, — svajingai papildė vaikį Tomas. 

— O kas ten įvyko? — susidomėjo Denizė. — Aš filmo nemačiau. 
Man jis atrodė per baisus. 

— Įsibrovėlius ateivius sunaikino mikrobai, kuriems mūsų 
organizmai buvo atsparūs, — paaiškino mažylis. — Jei telefoninius 
pamišėlius numarintų kompiuterinis virusas, toks scenarijus prilygtų 
idealiam teisingumui, ar ne? 

— Man labiau prie širdies agresijos protrūkis, — pareiškė Denas. — 
Tegu jie išsižudo viename masiniame mūšyje. 

Klėjus tebemąstė apie sūnų. Ir apie Šaroną, bet labiau apie Džonu 
kuris didžiosiomis raidėmis parašė ATEIK MANĘS PASIIMTI ir užbaigė 
laiškelį abiem savo vardais bei pavarde, tarsi norėdamas pabrėžti 
prašymą. 

— Jeigu jie neišsipjaus dar šį vakarą, mums iš to nebus jokios 
naudos, — tarė Rėjus Haizenga. Atsistojęs pasirąžė. — Netrukus 
šunsnukiai vėl mus nugins į Kešvaką. Kol yra laiko, keliauju patupėti už 
krūmelio. Be manęs niekur neikite. 

— Na, važiuoti autobusu vis vien negalėtume, — išsižiojo Tomas, kai 
Rėjus pasuko link takelio. — Tavo kišenėje liko raktai. 

— Malonaus pasisėdėjimo, — sumurkė Denizė. 

— Brangute, nejau nežinojai, kad aštrialiežuviai patinka ne 
visiems? — atkirto Rėjus ir pranyko iš akiračio. 

— Ką jie mums padarys? — Klėjus nužvelgė bendražygius. — Turite 
kokių nors minčių? 

Džordanas gūžtelėjo. r 

— Galbūt mus parodys visai šaliai ar net pasauliui. Zinai, kaip per 
televizijos transliaciją. Kai pagalvoju apie stadiono apimtis... 

— Neužmiršk lotynų kalbos, — priminė Denas. — Tos linguajranca. 

— Kam ji reikalinga? — nusistebėjo Klėjus. — Juk tie padarai 
bendrauja telepatiškai. 

— Bet mąsto žodžiais, — atsakė Tomas. — Kol kas. Svarbiausia, kad 
jie ketina mums įvykdyti mirties bausmę — tokia Džordano, Deno ir 
mano nuomonė. 

— Mano taip pat, — tyliai, niūriai pridėjo Denizė ir paglostė 
apvalainą savo pilvą. 

Tomas pridūrė: 

— Lotynų yra ne šiaip linguajranca. Ji įkūnija teisingumo kalbą, kuo 
mums teko patiems įsitikinti. 

Šaulys ir Haroldas. Taip. Klėjus linktelėjo. 


— Džordanui atėjo į galvą dar viena mintis. Tau reikėtų ją išgirsti, 
Klėjau. — Mažylis atsisuko į vaikį. — Džordanai? 

— AS negaliu... 

Tomas ir Denas Hartvikas susižvalgė. 

— Jėzau Kristau, kas nors iš jūsų teiksis šnekėti? — irzliai pasiteiravo 
Klėjus. 

Atsakyti vis dėlto ryžosi berniukas. 

— Būdami telepatais jie žino, ką mes mylime. 

Kad ir kaip Klėjus stengėsi, bloga lemiančios potekstės jis 
neįžvelgė. — Na, ir... 

— Providense gyvena mano brolis, — pasakė Tomas. — Jis 
greičiausiai taps mano budeliu, jei dabar priklauso telefoniniams 
pamišėliams. 

Ir, Žinoma, jei Džordanas teisus. 

— Mane pribaigs sesuo, — pratarė Denas Hartvikas. 
tas kaip lavonas. — Kuris turėjo naujausią „Nokia“ telefoną, rodžiusį iš 
interneto atsisiųstus filmukus. 

— Mane nužudys vyras, — prapliupo ašaromis Denizė. — Nebent jis 
negyvas. Meldžiu Viešpaties, kad jis būtų miręs. 

Akimirką Klėjus nesusigaudė, apie ką bendražygiai šneka. Staiga 
sąmonę persmelkė apvaizda. Džonis? Mano Džonis? Virš savo galvos jis 
pamatė Skarmaliaus ranką, išgirdo balsą: „Ecce homo — insanus“. O 
tada įžvelgė artėjantį sūnų, vis dar su atvirkščiai užmaukšlinta beisbolo 
kepuraite, mėgstamais marškinėliais, papuoštais „Red Soks“ žaidėjo 
Timo Veikfildo pavarde ir numeriu. Pamatė mažulį Džonį, kurį per 
telepatinę pulkų transliaciją stebėjo milijonai. 

Džonį šaunuolį. Vypsantį, tuščiomis rankomis. 

Beginklį neskaitant prašieptų dantų. 

Tylą nutraukė Rėjus, nors jis ir nesėdėjo tarp bendražygių. 

— Oooo, Jėzau, — iš už krūmų atsklido balsas. — Sūdas. — Po kelių 
sekundžių: — Ei, Klėjau! 

— Ko reikia? 

— Tu čia gyvenai nuo gimimo? — susniaukrojo Rėjus, atrodo, kažkuo 
susirūpinęs. Klėjus pažiūrėjo į kitus, bet tie atsakė bereikšmiais 
žvilgsniais. Džordanas skėstelėjo delnais, vienai Sirdį veriančiai 
sekundei iš paprasto bėglio, kuris mėgino išsigelbėti nuo Telefoninio 
karo, virtęs berniuku, neilgai trukus įžengsiančiu į paauglystės stadiją. 

— Aha, šiek tiek piečiau... bet taip, gyvenau. — Jis atsistojo. — Kas 
nutiko? 

— Vadinasi, vietinius nuodingus augalus pažįsti? 


Denizė suprunkštė ir delnais užsidengė burną. 

— Taip, — patvirtino Klėjus, pats nejučia nusišypsodamas. Kadaise 
Džonį ir jo bičiulius mokė, kaip atskirti nuodingus augalus. 

— Galėtum pažiūrėti, kas čia auga? — paprašė Rėjus. — Vienas. — 
be jokios pauzės pridūrė: — Denizė, aš ir be telepatinių sugebėjimų 
žinau, kad juokiesi. Prikąsk savo liežuvėlį. | ž 

Klėjus apėjo Ženklą su perspėjimu — NEUZMIRSKITE PASIIMTI 
ŽEMĖLAPIO! — ir nupėdino palei žavingąjį upelį. Miške pasigerėjimą 
kėlė ne vien čiurlenantis vanduo, bet ir įvairiausi liepsnų atspalviai, 
sumišę su niekada nekintančia eglių žaluma. Jis ne pirmą kartą sugavo 
save mąstantį, kad pasmerkęs žmones, savo kūrinius, myriop, Dievas 
išsirinko ne patį prasčiausią metų laiką. 

Nors Klėjus tikėjosi pamatyti Rėjų nusileidusį kelnes ir net pritūpusį, 
tas stovėjo ant spyglių kilimo. Užsisegęs diržą. Aplinkui nebuvo matyti 
jokių nuodingų krūmų. įsmeigęs akis į mirtinai išblyškusią jo 
fizionomiją, Klėjus atsiminė, kad Alisa panašiai išbalo, kai nėrė 
išsivemti į Nikersonų svetainę. Tačiau lavono kaukę primenančiame 
bendražygio veide tebežioravo gyvos akys. 

— Eikš, — sukuždėjo Rėjus tarsi kalėjimo kieme bendraudamas su 
nelaimės broliu. Snabždesį kone užgožė upeliūkščio gurgėjimas. — 
Greičiau. Mums liko nedaug laiko. 

— Kokia čia velnią... 

— Klausykis. Denas ir tavo bičiulis Tomas... na, jie pernelyg 
išmoningi. Džordis taip pat. Kartais daug proto gali tau pakenkti. Mano 
planui labiau tiktų Denizė, bet ji su pilvu. Aš negaliu pasitikėti nėščia 
moterimi. Tad lieki tu, ponuli Dailininke. Turiu pasakyti, kad tuo 
nesidžiaugiu, nes tau iš galvos niekaip neiškrenta sūnus. Nors širdyje 
žinai, kad jam galas. Tavo vaikio smegeninė jau ištuštėjusi. 

— Rėjau, aš nežinau, ką... 

— Patylėk ir įtempk ausis. Neįsivaizduoju, ko užsigeidė 
raudonbluzonis mėšlius, bet jo noras neišsipildys. Tik tiek ir tereikia 
žinoti. 

Iš savo chaki spalvos kelnių Rėjus iškrapštė popiergalį ir mobilųjį, 
net pilkšvą nuo suodžių, tarytum didžiąją savo gyvavimo dalį aparatas 
būtų praleidęs ten, kur vyko kelio darbai. 

— Paslėpk jį savo užantyje. Kai ateis laikas, surink numerį, užrašytą 
ant popieriaus skiautės. Tu suprasi, kada tai padaryti. Privalau tikėtis, 
kad suprasi. 

Neturėdamas kitos išeities, Klėjus čiupo telefoną. Popierėlis išslydo 
pro pirštus. 

— Paimk! — nuožmiai sušnypštė Rėjus. 

Pasilenkęs Klėjus kilstelėjo skiautelę. Išvydo ant jos pakeverzotus 
dešimt skaitmenų. Pirmieji trys priklausė Meino kodui. 

— Jie gi skaito mintis! Jeigu aš pasilaikysiu... 


Rėjaus lūpas perkreipė kraupi šypsenos parodija. 

— Aha, — iškošė jis. — Panaršę tavo makaulėje prakeikti 
pakvaišėliai sužinos, kad neatsikratai minčių apie suknistą mobilųjį. 
Apie ką dar mes galvojame nuo spalio 1-osios? Tai yra, tie iš mūsų, 
kurie pajėgia mąstyti? 

Klejus įbedė akis į nusitrynusį, purviną telefoną. Ant aptaiso pamatė 
dvi lipnias juosteles su užrašais. Viršutinė skelbė: PONAS FOGARTIS. 
Apatinė įspėjo: GERLIVILIO KARJERO NUOSAVYBĖ. NELIESTI. 

— Įsikišk jį savo sumautą kišenę! 

Paklusti privertė primygtinės gaidelės, pasigirdusios Rėjaus balse, ir 
reikalavimas, atsispindėjęs desperatiškose akyse. Klejus ėmė grūsti 
mobilųjį ir popiergalį į aptemptų džinsų kišenę, kurią teko šiek tiek 
praplėsti. Jis tebespoksojo žemyn, po savo diržu, kai Rėjus pasviro į 
priekį, Klėjaus dėkle sužvejojo Betės Nikerson „Koltą“ ir bedė vamzdį 
sau po smakru. 

— Tu padarysi savo sūnui paslaugą. Tikėk manimi. Tai ne 
gyvenimas, velniai rautų. 

— Ne! Ka tu... 

Rėjus nuspaudė gaiduką. Minkštanosis šovinys, „Amerikos gynėjas“, 
nušniojo viršutinę galvos pusę. Nuo medžių šakų sutartinai purptelėjo 
varnos. Klejus nė nenutuokė, kad jos ten tupi. Orą užtvindė 
griausmingas krankimas. 

Kuriam laikui paukščių keliamą triukšmą nustelbė jo riksmas. 

Vos pradėjus gremžti minkštą juodžemį, po eglėmis, kur jie ruošėsi 
palaidoti Rėjų, galvas pervėrė telefoninių žmonių nurodymas judėti. 
Klejus pirmą sykį pajuto suvienytąjų galią. Kaip minėjo Tomas, rodės, 
tarytum kažkas iš visų jėgų būtų jį stumęs į nugarą. Aišku, jei nugara ir 
įsakmi ranka slypėtų sąmonėje. Jokių žodžių. Tiktai stumtelėjimas. 

— Leiskite mums pabaigti! — užstaugė jis ir kaipmat atsiliepė šiek 
tiek aukštesniu, gerai pažįstamu balsu: — Ne. Eikite. Dabar. 

— Dar penkias minutes. 

Sįkart pulko garsiakalbiu tapo Denizė: 

— Eikite. Dabar. 

Tomas nuvertė Rėjaus kūną į kapą — sumaitotą galvą jie paslėpė 
apdangale, nuplėštame nuo vienos iS autobuso sėdynių, — duobėn 
paspyrė žemes ir susiraukęs stvėrė sau už smilkinių. 

— Gerai jau, gerai, — sušvokštė ir tučtuojau pridūrė: — Eikite. 
Dabar. 

Jie grįžo į poilsiavietę. Pirmasis žingsniavo Džordanas, išblyškęs, bet 
anaiptol ne toks baltas, koks prieš savo mirtį buvo Rėjus. Tai ne 
gyvenimas, velniai rautų — taip skambėjo paskutiniai jo žodžiai. 

Plente, išsirikiavę abipus kelio — gal net pusę mylios, iki pat 
horizonto, stovėjo telefoniniai žmonės. Ne mažiau kaip keturi šimtai. 


Tiesa, tarp jų Skarmaliaus nebuvo. Matyt, pulko atstovas iškeliavo 
pasiruošti svečių sutikimui. Juk jo rūmuose kambarių netrūko. 

Ir į kiekvieną iš jų atvesta telefono linija, pamanė Klejus. 

Traukdami prie autobusiuko jie pamatė, kaip iš rikiuotės pasišalino 
trys telefoniniai žmonės. Pora jų puolė kandžioti, vanoti vienas kitą, 
draskyti drabužius, riaumoti nerišlius, į žodžius panašius garsus — 
Klejus netgi įtikėjo išgirdęs frazę „kalės išpera“, nors visai įmanoma, 
kad ją sudarė atsitiktiniai skiemenų junginiai. Trečiasis paprasčiausiai 
apsisuko ir baltąja linija nusvyravo link Niufildo. 

— Teisingai, skirstykitės, — isteriškai suspigo Denizė. — Visi 
išsiskirstykite. 

Tačiau jie nė nekrustelėjo iš vietos. Nespėjus „dezertyrui“ nusigauti 
iki tos kelio atkarpos, kur 160-asis plentas pakrypo į pietus ir dingo iš 
akiračio, senyvas, tačiau tvirtai sudėtas telefoninis Žmogus ištiesė 
rankas, stvėrė kulniuojančio tipo galvą ir žaibiškai pasuko į ją (šoną. 
Auka susmuko ant asfalto. 

— Pas Rėjų liko rakteliai, — nuvargusiu balsu prabilo Denas. 
Uodegėlę veržusi gumytė nusmuko, ir dabar jo plaukai krito ant pečių 
palaidi. — Kažkam teks sugrįžti ir... 

— Aš juos turiu, — atsiliepė Klejus. — Pats ir vairuosiu. — Jis atidarė 
šonines autobusiuko dureles, galvoje jausdamas nuolatinį tvinkčiojimą, 
nebylų raginimąjudėti pirmyn. Nuleidęs akis pastebėjo, kad jo rankos 
ištepliotos žemėmis ir krauju. Prisiminus mobilųjį, paslėptą džinsų 
kišenėje, Klėjui dingtelėjo juokinga mintis: galbūt prieš tremtį iš Rojaus 
sodo Adomas ir Ieva pasirinko keletą obuoliukų, idant turėtų šio to 
pagraužti ilgame, dulkėtame kelyje į pasaulį kuriame egzistavo septyni 
šimtai televizijos kanalų ir kuprinės-bombos, nutrenktos Londono metro 
stotelėje. — Na, ko laukiate? Lipkite vidun. Tomas nudelbė jį keistu 
žvilgsniu. 

— Ar tau būtina taip džiūgauti, van Goge? 

— Kodėl gi ne? — nusivaipė Klėjus ir sugavo save svarstantį, ar tik 
jo šypsnys neprimena grimasos, prieš pat savižudybę sudarkiusios 
Rėjaus veidą. — Bent nereikės klausytis, kaip tu mali mėšlą. Na, šokite 
į autobusą. Kita stotelė — Kešvakas.neryš. 

Bet iš pradžių juos privertė atsikratyti ginklų. 

Jokio telepatinio įsakymo nepasigirdo, ir motorinių kūno funkcijų 
neperėmė jokia pranašesnė jėga — Klėjus nė neatkreipė dėmesio į savo 
ranką, kuri nėrė į dėklą ir ištraukė „Koltą“. Vargu ar šaudykles būtų 
sugebėję atimti telefoniniai žmonės. Be leidimo tie padarai netgi 
neįstengė užsiimti pilvakalbyste. Jo smegeninę paprasčiausiai 
persmelkė keistas, kone nepakenčiamas knietulys. 

— Jėzau, Marija, — sušvokštė Denizė ir kuo toliau šveitė mažąjį 22 
kalibro ginklą. Sis nusileido ant asfalto. Denas įkandin sviedė savąjį 
pistoletą, pridėjo ir medžioklinį peilį. Pastarasis nušvilpė į kitą kelio 


pusę, ašmenimis į priekį, tačiau ten stovintys telefoniniai žmonės 
nėnesuvirpėjo. 

Džordanas numetė pistoletą ant žemės, šalia autobuso. Paskui 
inkšdamas bei krūpčiodamas įniko naršyti savo kuprinę ir iš jos iškratė 
Alisai priklausiusį ginklą. Tomas atsikratė ponu Mitruoliu. 

Klėjus paaukojo 45-ojo kalibro „Koltą“. Nuo tada, kai mobiliuosius 
nutvilkė impulsas, iš revolverio paleistos kulkos pražudė du žmones, 
todėl jis labai nesisielojo atsisveikindamas su ginklu. 

— Stai, — kreipėsi Klėjus į akis, stebinčias penketuką iš kitos plento 
pusės, ir purvinus veidus, dauguma kurių buvo sumaitoti. Vis dėlto 
mintyse jis regėjo Skarmalių. — Daugiau neturime. Patenkinti? — 
kaipmat sau atsakė: — Kodėl. Jis. Taip padarė? 

Klėjus garsiai nurijo seiles. Sužinoti, kodėl nusižudė Rėjus, rūpėjo ne 
vien telefoniniams Žmonėms. Į jį spiginosi ir Denas su kitais 
bendražygiais. Džordanas įsikibo į Tomo diržą tarytum bijodamas to, ką 
gali išgirsti — kaip trimetis vaikelis, kuriam baisu eiti per judrią, 
automobilių pilną gatvę. 

— Jis sakė, kad nenori gyventi kaip jūs, — paaiškino Klėjus. — 
Griebė mano ginklą ir išsitaškė sau smegenis. Aš nespėjau jo 
sustabdyti. 

Stojo tyla, kurią nutraukė tiktai varnų krankimas. Staiga šaltu 
oratoriaus balsu prabilo Džordanas: 

— Mūsų. Gyvenimo būdas. Vienintelis įmanomas. 

Atėjo eilė abejingai sududenti Denui. Jie nieko kito nepajėgia jausti, 
išskyrus įsiūtį, pagalvojo Klėjus. 

— Lipkite. Į autobusą. 

Jie pakluso. Klėjus įsitaisė už vairo, užvedė variklį, ir geltonasis 
autobusiukas pajudėjo šiaurės linkme. Maždaug po minutės kairėje 
pusėje sukruto telefoniniai žmonės. Visi kaip vienas slinko ta pačia 
kryptimi. Ėjo kelkraščiu. Ne, pleveno virš kelkraščio lyg nematomo 
konvejerio juosta, atsiplėšę nuo žemės per aštuonis colius. Priešakyje, 
ties kalvos ketera, jie pakilo dar aukščiau, per penkiolika pėdų, ir pilko, 
debesuoto dangaus fone nudriko Žmonių skliautas. Regint, kaip tie 
padarai pranyksta už viršukalnės, rodės, tarsi stebėtum Žmones, kurie 

Grakščiai darni virtinė netikėtai suiro. Viena iš kylančių figūrų, 
vyriškis sudriskusiu sportiniu kostiumu, nėrė apačion it pašautas 
paukštis. Krito kokias septynias pėdas, kol išsidrėbė ant nugaros. Jis 
ėmė įnirtingai suktis ratu, viena koja atsispirdamas, kitą vilkdama 
žeme. Autobusui riedant pro šalį penkiolikos mylių per valandą greičiu, 
Klėjus pastebėjo, jog vyruko veidą sudarkė įtūžio grimasa. Be paliovos 
virpančios lūpos liudijo, kad jis kažką vapaliojo — matyt, spjaudėsi 
priešmirtiniais keiksmais. 


— Dabar viskas aišku, — dusliai pratarė Tomas. Jiedu su Džordanu 
sėdėjo autobuso gale, priešais bagažo skyrių, kur riogsojo kuprinės. — 
Iš primatų išsivysto Žmonės, šie užleidžia vietą telefoniniams 
pakvaišėliams, o pastaruosius keičia levitaciją įsisavinę telepatai, 
kuriems būdingas Turėto sindromas. Evoliucijos ciklas baigtas. 

— Kas yra Turėto sindromas? — paklausė Džordanas. 

— Kad aš apsitriesčiau, jei žinau, sūneli. — Neįtikėtina, bet jie 
prajuko. Netrukus bendražygiai kvatojo susiėmę už pilvų — netgi 
Džordanas, kuris pats nežinojo, iš ko juokiasi. O geltonasis 
autobusiukas lėtai bildėjo į šiaurę. Jį lenkė aukštyn kylantys, iš pažiūros 
į begalinę eilę išsirikiavę telefoniniai žmonės. 

KESVAKAS 

Praėjus valandai nuo atsisveikinimo su poilsiaviete, kur nusišovė 
Rėjus, jie pravažiavo ženklą su užrašu: 


ŠIAURĖS APYGARDŲ PARODA 

SPALIO 5—15 d. 

KVIEČIAME VISUS! 

APSILANKYKITE KEŠVAKAMAKO PARODŲ SALĖJE NEPAMIRŠKITE, 
JOG ČIA ATRASITE UNHCALŲ „ŠIAURĖS KAMPĄ“ 

*LOŠIMŲ AUTOMATAI (ĮSKAITANT TEKSASO POKERĮ) 

*INDĖNIŠKAS BINGO JŪS BŪSITE APSTULBINTI! 


— O Dieve, — palingavo galva Klėjus. — Kešvakamako parodų salė. 
Jėzau Kristau. Geresnės vietos pulkas sau nerastų. 

— Kokių parodų? — pasidomėjo Denizė. 

— Cia vyksta apygardos mugė. Tik gerokai didesnė nei dauguma ir 
audringesnė, nes rengiama neinkorporuotoje zonoje. O kur dar 
„Siaurės kampas“. Apie jį girdėti teko kiekvienam Meino gyventojui. 
Tam tikra prasme, „Siaurės kampas“ ne mažiau pagarsėjęs negu 
„Prieblandos“ motelis. 

Tomas jau žiojosi paklausti, kuo gi jis garsus, kai Denizė dūrė pirštu 
laukan. 

— Ana dar du. Jėzau Marija, aš žinau, kad jie tėra telefoniniai 
pakvaišėliai, bet man vis tiek bloga. 

Salikelės dulkėse drybsojo vyras ir moteris. Arba jie nusigalavo 
vienas kito glėbyje, arba per nuožmias pjautynes. Antroji prielaida 
atrodė labiau tikėtina, nes telefoniniai žmonės paprastai 
nesiglėbesčiuodavo. Pakeliui į šiaurę bendražygiai išvydo dar pustuzinį 
lavonų, neabejotinai atkritusių nuo pulko, kuris atsibeldė iki 
poilsiavietės. Pastebėjo dvigubai daugiau gyvųjų, sliūkinančių į pietus 
po vieną arba du. Kažkuriuo momentu priešakyje išdygo porelė, kuri 
niekaip negalėjo apsispręsti, kokia kryptimi kulniuoti, ir netgi pabandė 
susistabdyti autobusiuką. 


— Argi nebūtų šaunu, jeigu iki rytojaus, prieš mūsų egzekuciją, jie 
visi išdvėstų? — prabilo Tomas. 

— Nepuoselėk tuščių vilčių, — atsiliepė Denas. — Kiekvienai aukai ar 
dezertyrui tenka po dvidešimt — trisdešimt individų, kurie vis dar 
paklūsta autentiškai programai. Dievas žino, kiek jų susibūrė tame 
Kešvakemake. 

— Nebūtinai, — atžagarokai paprieštaravo Džordanas. — Menki 
juokai, kai į programą įsiskverbia kirminas. Iš pradžių jis tik truputį 
erzina, o paskui — babach, ir kompiuteris „užlūžta“. Esate girdėję apie 
tokį žaidimą „Zvaigždyną“? Aš nuolat priėjo sėdėdavau. Vienas tipelis iš 
Kalifornijos amžinai prakišdavo, todėl taip įsiuto, kad į sistemą įleido 
kirminą, kuris per savaitę pribaigė visus serverius. Dėl to avigalvio 
beveik pusė milijono žaidėjų buvo priversti grįžti prie senojo 
kompiuterinio kribidžo. 

— Mes neturime savaitės, — pastebėjo Denizė. 

— Zinau, — atsakė berniukas. — Jie tikriausiai neužvers kojų per 
naktį... bet tai įmanoma. Aš nenoriu prarasti vilties ir savo dienas 
užbaigti kaip Rėjus. Jį apėmė... na, suprantate, neviltis. —Džordano 
skruostu nutekėjo ašara. 

Tomas jį apkabino. 

— Tu nežūsi kaip Rėjus. Užaugsi ir tapsi antruoju Bilu Geitsu. 

— Man nė kiek nesinori tapti antruoju Bilu Geitsu, — niauriai 
burbtelėjo Džordanas. — Kertu lažybų, kad jis turėjo mobilųjį. Gal net 
tuzi ną. — Vaikas išsitiesė. — Man neduoda ramybės vienas klausimas: 
kaip gali veikti mobiliojo ryšio bokšteliai, jeigu jiems nebetiekiama 
sumauta elektra? — sukrenkštė Denas. 

Tomas su Džordanu atsigręžė į žilaplauki. Mažylis nedrąsiai 
vyptelėjo. Į galinio vaizdo veidrodėli pažvelgė netgi Klėjus. 

— Jūsų manymu, aš juokauju? — paklausė Denas. — O, kad taip 
būtų! Kartą žurnale skaičiau vieną straipsnį. Sėdėjau prie proktologo 
kabineto ir laukiau nemalonios procedūros, per kurią gydytojas 
užsitraukia pirštinę ir kiša pirštus... 

— Meldžiu, nereikia smulkmenų, — nutraukė jį Denizė. — Mums ir 
taip užtenka, kuo bjaurėtis. Sią dalį galėtum praleisti. Ką rašė 
straipsnyje? 

— Po rugsėjo 11-osios FEMA iš Kongreso paprašė nemenkos sumos 
pinigų — tiksliai nepamenu kiek, bet, regis, dešimčių milijonų. Mobiliojo 
ryšio bokštus ketino aprūpinti patvariais avariniais generatoriais, kad 
per galimą, gerai koordinuotą teroristų antpuolį šalyje nenutrūktų 
ryšys. — Po pauzės Denas pridūrė: — Kaip matome, planas suveikė. 

— FEMA... — nutęsė Tomas. — Nežinau, juoktis man ar verkti. 

— Pasiūlyčiau parašyti laiškelį savo apygardos kongreso nariui, — 
atsiliepė Denizė, — bet jis greičiausiai išprotėjo. 


— Jo smegeninėje trūko vingių ir prieš impulsą, — abejingai 
burbtelėjo Tomas. Pasitrynęs sprandą, nukreipė akis pro langą. — 
FEMA, —vėl ištarė. — Ką gi, galai sueina. Prakeikta FEMA. 

— Žinote, kas man įdomu? Kodėl jiems taip knieti pričiupti mus už 
pakarpos, — pasakė Denas. 

— Ir kodėl rūpi, kad nepasektume Rėjaus pavyzdžiu, — pridūrė 
Denizė. — Na, aš sau galo vis vien nesidaryčiau. 

Savižudybė yra nuodėmė. 

Kad ir ką jie mums paruošė, man lemta keliauti į dangų kartu su 
kūdikiu. Aš tvirtai tuo tikiu. 

— Mane asmeniškai šiurpina lotynų kalba, — prisipažino Denas. — 
Džordanai, ar telefoniniai žmonės sugebėtų įtraukti senas žinias, kurios 
egzistavo prieš impulsą, į naują programą? Jeigu jos derėtų... 

hmm, na nežinau... jeigu derėtų prie ilgalaikių jų tikslų? 

— Turbūt, — patraukė pečiais berniukas. — Bet garantuoti 
nedrįsčiau. Juk mes nenutuokiame, kokie nurodymai buvo užkoduoti 
impulse. Tai ne įprasta kompiuterinė programa. Ji organiška. 
Besikeičianti. Nuolat tobulėjanti. „Toks apibūdinimas būtų 
patenkinamas“, kaip pasakytų direktorius. Bet jie tobulėja visi kartu, 
nes... 

— ...nes yra telepatai, — užbaigė Tomas. 

— Būtent, — sutiko Džordanas, nutaisęs sunerimusią veido išraišką. 

— Kodėl lotyniškos frazės tau kelia šiurpą? — pasiteiravo Klėjus, 
žiūrėdamas į Deną per galinio vaizdo veidrodėlį. 

— Tomas minėjo, jog lotynų įkūnija teisingumo kalbą, ir jis, ko gero, 
neklydo. Bet man rodos, tie padarai labiau trokšta keršto. — Zilaplaukis 
pasviro į priekį. Už akinių stiklų blizgėjo nerimą ir nuovargį 
išduodančios akys. — Kad ir kokia kalba telefoniniai žmonės veblentų, 
kol kas jie nepajėgūs mąstyti. Aš nė kiek tuo neabejoju. Vietoj 
racionalaus proto, jie pasikliauja savotiška grupine sąmone, kurią 
pagimdė grynas įniršis. 

— Prieštarauju, Jūsų Kilnybe! — gan linksmai suriko Tomas. — 
Tokios spėlionės būdingos Froido išvedžiojimams! 

— Gal Froido, gal Lorenso, — numojo ranka Denas. — Vienaip ar 
kitaip, tu galėtum nors šiek tiek manimi pasitikėti. Kas čia keisto, jei 
tūžmingoji esybė kerštą supainiojo su teisingumu? 

— Koks skirtumas? — gūžtelėjo Tomas. 

— Mums gali būti didelis, — atsakė Denas. — Kaip Žmogus, dėstęs 
kursą apie linčiavimą Amerikoje, drįstu teigti, kad kerštas sukelia 
didesnį skausmą. 

Neilgai trukus autobusiukas nusigavo iki kelio atkarpos, kurią Klėjus 
iš karto atpažino. Jis sutriko, nes šioje valstijos dalyje anksčiau 
nesilankė. Neskaitant to karto, kai sapne regėjo masiškai apdorojamus 
normaliuosius. 

Ant asfalto, nutepliotas storais, žaliais brūkšniais, puikavosi užrašas: 
KEŠVAKAS.NERYŠ. Geltonasis autobusas pervažiavo žodžius 
trisdešimties mylių per valandą greičiu. Iš kairės nuolatiniu srautu 
tebeslinko akis prikaustanti telefoninių Žmonių procesija. 

Tai buvo ne sapnas, pamanė Klėjus, žvelgdamas į šūsnis atliekų, 
suverstų tarp krūmų, į alaus ir limonado skardines, nusėjusias šalikelės 
griovius. Po ratais čežėjo tušti bulvių traškučių, „Doritos“ ir „Čyz dudle“ 
maišeliai. Normalieji stovėjo dvigubose eilėse, užkandžiavo, malšino 
troškuli, jautėsi taip, lyg juos į nugaras stumtų nematoma ranka, laukė, 
kol galės prisiskambinti mylimiesiems, kuriuos prarado po impulso, 
klausėsi, kaip šneka Skarmalius: „Kairėn ir dešinėn, išsirikiuokite dviem 
eilėmis, teisingai, judėkite, prieš naktį norėtume kuo daugiau jūsų 
apdoroti“. 

Priešakyje abipus kelio stūksantys medžiai atsitraukė nuo plento 
užleisdami vietą karvių arba avių ganyklai, kurią ištrypė daugybė 
praeinančiųjų kojų. Nūnai plynė panėšėjo į lauką, kuriame vyko roko 
grupės koncertas. Vieną iš palapinių nupūtė vėjas, o kita, įstrigusi tarp 
medžio šakų, plaikstėsi ankstyvo vakaro prieblandoje kaip ilgas rudas 
liežuvis. 

— Aš sapnavau šią vietą, — įsitempęs tarė Džordanas. 

— Tikrai? — nustebo Klėjus. — Aš taip pat. 

— „Kešvakas.neryš.“ atvedė normaliuosius čia, — pridūrė 
berniukas. — Stoginės priminė rinkliavų būdeles, ar ne? 

— Taip, iš dalies. 

— Palapinėse mačiau kartono dėžes, pilnas mobiliųjų, — tęsė 
Džordanas. Sitos smulkmenos Klėjus neprisiminė, tačiau neabejojo, 
kad vaikis išties jas regėjo, r Didžiulės jų krūvos. Kiekvienam 
normaliajam leisdavo kam nors paskambinti. Sakyčiau, jiems dar 
pasisekė. 

— Kada visa tai sapnavai, Džordi? — paklausė Denizė. 

— Vakar, — atsakė vaikas ir per veidrodėlį pažvelgė Klėjui į akis. — 
Jie nujautė, kad negalės pasišnekėti su mylimais žmonėmis, Giliai 
širdyje žinojo... bet vis tiek paimdavo mobiliuosius. Dauguma nė 
nesipriešino. Kodėl, Klėjau? 

— Nes pavargo kovoti — pavargo būti kitokiais. Jie užsigeidė 
mėgautis „Drambliuko pasivaikščiojimu“. 

Už sutryptų laukų, kur ne taip seniai stovėjo palapinės, nuo plento 
atsišakojo asfaltuotas, šalutinis kelias, platesnis ir lygesnis negu 


valstijos greitkelis. Juo lingavo telefoniniai Žmonės, pranykstantys 
miško tankmėje. Tarp medžių, maždaug už pusės mylios, kyšojo plie 
ninė struktūra, kurią Klėjui teko matyti sapne. Jis nusprendė, jog tas 
karkasas priklauso kokiam nors pramogų parko pasilinksminimui, 
galbūt „Parašiutui“. Ties kelių išsišakojimu bendražygiai pamatė 
reklaminį stendą, kuriame besišypsanti šeima — tėtis, mamytė, sūnelis 
bei mažoji sesutė — pėdino į stebuklų šalį, siūlančią išmėginti 
atrakcionus ir pasigrožėti žemės ūkio eksponatais. 

ŠIAURĖS APYGARDŲ PARODA SPALIO 5-ĄJĄ ISKILMINGI SALIUTAI 
APSILANKYKITE KEŠVAKAMAKO PARODŲ SALĖJE „ŠIAURĖS KAMPAS“ 
VEIKIA VISĄ PARĄ NUO SPALIO 5-0SIOS IKI 15-0SIOS 

JŪS BŪSITE APSTULBINTI! 

Po stendu stypsojo juodaodis raudonu bluzonu. Jis pakėlė ranką, 
reikalaudamas sustoti. 

O Jėzau, mintyse suaimanavo Klėjus ir nuspaudė stabdį. Kad ir kaip 
neįtikėtinai skambėtų, Skarmaliaus akys, kurių niekaip nepavyko 
nupiešti Geitene, atrodė apdujusios ir drauge kupinos piktdžiugiško 
susidomėjimo. Kitaip sakant, jose atsispindintį vangumą kartkartėmis 
užgoždavo nemaloniai godus žvilgsnis. 

Negali būti, kad jis norėtų važiuoti su mumis. 

Pasirodo, norėjo. Skarmalius ištiesė rankas link durų, suspaudė 
delnus ir juos praskyrė. Gestą atliko elegantiškai, lyg Žmogus, rodantis 
„Išskrendantį paukštelį“, tačiau jo plaštakos juodavo nuo purvo, o 
kairysis mažasis pirštelis buvo lūžęs dviejose vietose. 

Mes susidūrėme su naujos kartos žmonėmis, pasakė sau Klėjus. 
Telepatais, kurie nemėgsta praustis. 

— Neįsileisk jo, — virpančiu balsu paprašė Denizė. 

Klėjus pamatė, kaip kairėje pusėje sustingo telefoninių Žmogystų 
konvejeris, ir krestelėjo galva. 

— Mes neturime kitos išeities. 

Panaršą tavo makaulėje prakeikti pakvaišėliai sužinos, kad 
neatsikratai minčių apie suknistą mobilųjį kone purkštaudamas tvirtino 
Rėjus. Apie ką dar mes galvojame nuo spalio 1-osios? 

Tikiuosi, tu teisus, Rėjau, pamanė Klėjus. Nes iki tamsos liko net 
pusantros valandos. Mažiausiai pusantros. 

Jis patraukė duris atidarančią svirtį, ir Skarmalius, nukoręs perplėštą 
lupą (dėl ko, rodės, nuolat šiepėsi) įsikabarojo į saloną. Suskretęs 
raudonas bluzonas kabėjo ant kūno — vien odos ir kaulų — lyg maišas. 
Nė vienas iš autobusu keliaujančių normaliųjų negalėjo pasigirti 
esantys švarūs, nes po spalio 1 —osios pirmenybę teikė išgyvenimui, o 
ne higienai, tačiau nuo Skarmaliaus trenkė toks dvokas, kad Klėjus 
bemaž apsiašarojo. Kvapas priminė sūrio, palikto įkaitusiame 
kambaryje, aromatą. 


Harvardo prezidentas, anot Deno, įsitaisė sėdynėje prie pat durų, 
ten, iš kur atsivėrė vaizdas į vairuotojo vietą, ir įsistebeilijo į Klėjų. 
Akimirką varstė jį miglotomis, slegiančiomis, keistai smalsiomis akimis. 

Omai nuskambėjo laibas, įtūžio sklidinas Tomo balsas, girdėtas 
tuomet, kai mažylis kreipėsi į apkūnią, Bibliją cituojančią davatką — o, 
pakaks, skirstomės savais keliais, — kuri kankino Alisą paistalais apie 
Apokalipsę. 

— Ko iš mūsų nori? Juk tu užgrobei pasaulį — ko tau reikia? 

Skarmalius išsižiojo, bet užuot prabilęs garsiakalbiu pasirinko 
Džordaną, kuris šaltu, bejausmiu balsu ištarė vieną vienintelį žodį: 

— Teisingumo. 

— Tu nė nejįsivaizduoji, ką reiškia teisingumas, — pareiškė Denas. 

Apskretėlis nukreipė ranką į kelio atšaką ir dūrė smiliumi: 

pirmyn. 

Kai autobusas pajudėjo iš vietos, atgijo ir didžiuma telefoninių 
žmonių. Kai kurie pasitraukė iš lygios virtinės ir ėmė peštis. Galinio 
vaizdo veidrodėlyje buvo matyti, jog keletas nukėblino atgal link 160- 
ojo plento. 

— Tavo gretos retėja, — įgėlė Klėjus. 

Skarmalius neatsiliepė. Kaip ir anksčiau, neatplėšė nuo vairuotojo 
savo akių, tai apsiblaususių, tai susidomėjusių arba miglotai smalsių. 

Klėjus beveik fiziškai jautė, kaip skvarbus žvilgsnis ropinėja jo oda. 
Pulko pseudopodija sunėrė murzinus pirštus, nuleido juos ant mėlynų, 
atsakymui? Vis dėlto Denas neklydo. Kad ir kiek telefoninių Žmonių 
nusibaigtų — užverstų kojas, kaip sakė Džordanas, — jų vietą užims 
daugybė kitų. Klėjus nenutuokė, kiek būtent. Suprato tiktai po 
pusvalandžio, kai miškas liko užnugaryje, o autobusiukas pravažiavo po 
medine arka su užrašu: SVEIKI ATVYKĘ Į ŠIAURĖS APYGARDŲ 
PARODĄ. 

— Viešpatie, — sulemeno Denas. 

Denizė išreiškė Klėjaus jausmus geriau; ji tyliai suspigo. 

Keleivio vietoje, kitoje siauro tarpueilio pusėje, sėdintis Skarmalius 
tebegręžė Klėjų pusiau abejingu, blogą lemiančiu žvilgsniu, kokį nutaiso 
paikšas vaikas, kuris ruošiasi musei nuplėšti sparnus. Patinka, klausė jo 
vypsnis. Neblogas vaizdelis, ar ne? Cia susibūrė visa gauja. Aišku, jo 
šypsena galėjo byloti ir ką kita, pavyzdžiui: aš žinau, ką turi kišenėje. 

Už arkos driekėsi pagrindinė alėja. Abipus jos stūksojo iš pirmo 
žvilgsnio ne iki galo sumontuoti atrakcionai. Akivaizdu, jog darbus 
nutraukė impulsas. Klėjus nežinojo, kiek Žaidimų paviljonų buvo spėta 
suręsti, tačiau suprato, kad kai kuriuos iš jų nupūtė vėjas kaip stogines 


iš kontrolės punkto, įrengto 160-ajame plente, už šešių ar aštuonių 
mylių nuo šitos vietos. Gūsiai plaikstė vos pustuzinio išlikusių palapinių 
šonus, todėl susidarė įspūdis, tarsi jos alsuotų. Jis išvydo perpus 
surinktus „Beprotiškų puodelių“ atrakcioną ir „Juoko namus“ (AR JŪS 
ISDRĮSITE, nuo fasado teiravosi užrašas, apsuptas šokančių griaučių). 
Užbaigti atrodė tiktai „Velnio ratas“ ir „Parašiutas“, iškilę alėjos gale. 
Tačiau be smagiai raibuliuojančių lempučių jie panėšėjo ne tiek į 
atrakcionus, kiek į milžiniškus, grėsmingus kankinimo įrenginius. Tiesa, 
viena švieselė mirkčiojo: raudonas, turbūt prie akumuliatoriaus 
prijungtas švyturėlis, kuris žibėjo „Parašiuto“ viršuje. Už pastarojo 
karkaso dunksojo baltas pastatas raudona apdaila, ilgio sulig tuzinu 
daržinių. Aplink jį netrūko palaido šieno. Vakaro vėjelio šuoruose, 
maždaug kas dešimt pėdų, plazdeno Amerikos vėliavos. Statinį puošė 
patriotinėmis spalvomis išdažytų, nuo stogo nukarusių audinių atraižos 
ir puikavosi ryškiai mėlynas legendinis užrašas: 

ŠIAURĖS APYGARDŲ PARODA KESVAKAMAKO PARODŲ SALĖ 

Tačiau atvykėlių dėmesį patraukė visai kas kita. Tarp „Parašiuto“ ir 
Kešvakamako salės plytėjo atviros erdvės akrai, veikiausiai skirti 
galvijams, traktoriams, vakaro koncertams ir, žinoma, saliutams, 
kuriuos iš čia leisdavo per parodos atidarymą bei uždarymą. Aikštę 
juosė žibintų ir garsiakalbių stulpai. Dabar pievoje knibždėte knibždėjo 
telefoninių pamišėlių. Jie stovėjo petys į petį, nukreipę akis į atriedantį 
geltonąjį autobusiuką. 

Bet kokios viltys surasti Džonį — ar bent Saroną — akimoju išblėso. 
Iš pradžių Klėjus galvojo, jog tarp užgesusių žibintų būriavosi penki 
tūkstančiai pakvaišėlių. Netrukus išvydo, kad jie pasklidę ant žolėtų, 
automobiliams skirtų aikštelių, ir spėjamą skaičių bemaž padvigubino. 
Aštuoni tūkstančiai. Mažiausiai aštuoni. 

Skarmalius, įsitaisęs ten, kur paprastai pritūpdavo trečiokas iš 
Niufildo pradinės mokyklos, parodė dantis, boluojančius pro sudraskytą 
lūpą. Patinka, vėlgi pasiteiravo savo vypsniu, ir Klėjus dar kartą turėjo 
sau priminti, jog tokia šypsena galėjo reikšti bet ką. 

— Na, ir kas šiandieną gros? Vinsas Gilas? O gal jūs, vyručiai, 
paėmėte banką ir nusisamdėte Alaną Džeksoną? — kandžiai replikavo 
Tomas, už ką Klėjus mintyse jį pagyrė. Deja, mažylio balsas skambėjo 
išgąstingai. 

Skarmalius tebespoksojo į vairuotoją; viduryje juodos kaktos įsirėžė 
vertikali raukšlelė, tarytum apskretėlį būtų kažkas sutrikdę. 

Autobusas nuriedėjo pagrindiniu taku, link „Parašiuto“ ir už 
atrakciono susispietusios gausios minios. Pakelėse tysojo lavonai it 
kokie vabaliukai, kurių kūneliai nukloja palangę po netikėto šalčio 
grybštelėjimo. Klėjus pasistengė atsipalaiduoti, nes nė kiek netroško, 
kad Skarmalius matytų, kaip virš vairo pabąla jo krumpliai. 


Tik neskubėk. Važiuok ramiai ir lėtai. Jis paprasčiausiai į tave Žiūri. 
Kalbant apie mobiliuosius, apie ką dar mes galvojame po spalio I-osios? 

Sulysėlis raudona palaidine kilstelėjo ranką ir lūžusiu mažuoju 
piršteliu bedė į vairuotoją. 

— Fonas ne tau, — ištarė Klėjus pulko balsu. — Insanus. 

— Aha, nėra ryšio nei man, nei kitiems. Šiame autobuse mes visi 
esame kvailiukai, — atšovė jis. — Bet juk tu mumis pasirūpinsi, ar ne? 
Skarmalius nusišypsojo lyg patvirtindamas — teisingai, — tačiau 
vertikali raukšlė nuo kaktos nepranyko. Atrodo, kažkas nedavė jam 

ramybės. Galbūt keistos mintys, sūkuriuojančios Kleitono Ridelo 
smegeninėje. 

Jiems artėjant prie centrinės alėjos galo, Klėjus dirstelėjo į 
veidrodėlį. ą 

— Tomai, tu klausei, kas yra „Siaurės kampas“, — tarė. 

— Nepyk, bet mano susidomėjimas išgaravo, — suniurnėjo 
mažylis. — Greičiausiai jį ištirpdė mus pasitinkančiųjų masė. 

— Bet tai išties įdomu, — neatlyžo Klėjus. 

— Tuomet pasakok, — atsiliepė Džordanas. Viešpatie, palaimink 
berniuką. Bent jis neprarado smalsumo. 

— Dvidešimtame amžiuje Siaurės apygardų paroda didelio ažiotažo 
nekėlė. Niekam per daug nerūpėjo sumauta tradicinė žemės ūkio 
mugė, į kurią suvažiuodavo amatininkai, meno dirbinių pardavėjai, 
galvijų prekeiviai. Visi rinkdavosi ana ten, Kešvakamako parodų 
salėje... kur, iš visko sprendžiant, mes keliaujame. 

Jis pažvelgė į Skarmalių, tačiau tas nei patvirtino, nei paneigė. 
Tiesiog sėdėjo išsiviepęs. Vertikalioji raukšlelė jau buvo dingusi. 

— Atsargiai, — perspėjo Denizė įsitempusiu, kone lūžtančiu balsu. 

Klėjus atsigręžė į priekinį stiklą ir nuspaudė stabdį. Iš tylios minios 
išsvirduliavo pagyvenusi moteris, kurios abi kojas vagojo plėštinės, 
pūliuojančios žaizdos. Ji apėjo „Parašiutą“, nutrypčiojo per 
surenkamąsias „Juoko namų“ dalis ir sverdėdama pasileido tekina, 
tiesiai prie mokyklinio autobusiuko. Kai pribėgo, pajuodusiomis, artrito 
išklaipytomis rankomis įniko lėtai stuksenti į stiklą. Vietoj telefoniniams 
žmonėms būdingo, miglotą godulį spinduliuojančio žvilgsnio, 
moteriškės veide Klėjus įžiūrėjo sąmyšį. Beje, pažįstamą. Kas tu, 
klausė Tamsioji Fėja, kurią nutvilkė tiktai dalis impulso. Kas aš? 

Link pagyvenusios moters, kurios paklaikusią fizionomiją nuo 
vairuotojo skyrė ne daugiau kaip penkios pėdos, išsirikiavę į 
stačiakampį atžygiavo devyni telefoniniai žmonės. Jos lūpos sukrutėjo, 
ir Klėjus išgirdo žodžius — tiek ausimis, tiek savo sąmonėje: 

— Išsivežkite mane. 

Mes vykstame ne ten, kur tau, poniute, norėtųsi nukakti, mintyse 
atsiliepė Klėjus. 


Pakvaišėliai griebė ją ir nuvilko atgal į žolėtą aikštę. Moteris muistėsi 
mėgindama ištrūkti, bet nieko nepešė. Klėjus pastebėjo, kaip 
blykstelėjo jos akys ir pagalvojo, kad šios priklauso Žmogui, 
atsidūrusiam skaistykloje, — aišku, jeigu jam šypsojosi sėkmė, — nors 
labiau tikėtina, jog pragare. 

Skarmalius vėl pakėlė ranką ir smiliumi dūrė pirmyn: važiuok. 

Ant priekinio stiklo moteriškė paliko vaiduoklišką, bet matomą delno 
atspaudą. Nukreipęs pro jį žvilgsnį Klėjus spūstelėjo akceleratorių. 

— Taigi, — tęsė jis, — iki 1999-ųjų niekas į šitą parodą pernelyg 
nesiveržė. Jeigu čionykščiai užsimanydavo atrakcionų ir žaidimų, jie 
keliaudavo į Fraiburgo mugę. — Klėjaus manymu, jo balsas skambėjo 
kaip iš įrašyto diskelio. Kalbėjo vien tam, kad netylėtų. Nejučia 
prisiminė vairuotojus, kurie autobusiukais vežiojo į Bostoną 
atkeliavusius turistus ir rodė įvairias įdomybes. — Prieš pat dvidešimt 
pirmąjį šimtmetį Indėnų reikalų biuras pakartotinai išmatavo šias 
vietoves. Visi žinojo, jog Kešvakamako teritorija šliejasi prie 
Sokabeisino rezervacijos. Iš tyrimo paaiškėjo, kad šiaurinis Parodų 
salės galas buvo įsiskverbęs į svetimas žemes. Teoriškai jis priklausė 
mikmakų genties indėnams. Parodų valdytojams sumanumo nestigo. 
Kaip ir mikmakų tarybos nariams. Pastarieji sutiko, kad jų prekybos 
kioskelius pakeistų pokerio automatai. Netikėtai Siaurės apygardų 
paroda tapo žymiausia rudenio muge visame Meine. 

Jie pasiekė „Parašiuto“ karkasą. Autobusiukui sukant tarp atrakciono 
ir pusiau suręstų „Juoko namų“, pulko pseudopodija sumostagavo 
rankomis delnais žemyn. Klėjui teko sustabdyti mašiną. Skarmalius 
atsistojo ir pasisuko į duris, tarsi prašydamas jas atidaryti. Kai 
vairuotojas pakluso, juodaodis sulysėlis žengė laukan ir atsigręžęs į 
Klėjų elegantiškai pamojo. 

— Ką jis daro? — pasidomėjo Denizė, nes iš savo vietos Skarmaliaus 
nematė. Kiti bendražygiai irgi jo neįžiūrėjo. 

— Nori, kad mes išliptume, — atsakė Klėjus, pakildamas nuo 
sėdynės, jausdamas, kaip prie šlaunies prisispaudžia Rėjaus dovanotas 
mobilusis. Mėlynuose džinsuose neabejotinai išryškėjo telefono 
kontūrai, todėl jis pridengė kišenę iš po diržo iškrapštytu marškinėlių 
pakraščiu. Mobilusis... na, ir kas? Apie juos galvoja visi. 

— Mes paklusime? — išgąstingai paklausė Džordanas. 

— Neturime, iŠ ko rinktis, — atsakė Klėjus. — Eime, bičiuliai. 
Drožiame į mugę. 

Skarmalius nusivedė juos link nebylios masės pakvaišėlių. Tie 
prasiskyrė, leisdami atvykėliams žygiuoti siauru tarpeliu, Žžiojinčiu nuo 
„Parašiuto“ iki dvigubų Kešvakamako salės durų. Klėjus su draugais 
perėjo mašinų stovėjimo aikštelę, užgrūstą sunkvežimiais (ant kėbulų 
buvo matyti užrašas NAUJOSIOS ANGLIJOS PRAMOGŲ PARKO 
KORPORACIJA ir amerikietiškų kalnelių emblema). Galų gale minia juos 
prarijo. 

Klėjui rodės, kad žygis tęsėsi visą amžinybę. Beveik nepakenčiamą, 
vimdančią smarvę tik šiek tiek prasklaidė gaivus vėjelis. Jis matė 
judančias savo kojas, priešakyje raudonuojantį Skarmaliaus bluzoną, 
tačiau dvigubos durys ir raudonos baltos bei mėlynos vėliavos, regis, 
nė trupučio nepriartėjo. Nosį rietė nuo purvo, kraujo, šlapimo, išmatų 
dvoko, kurį papildė pūvančios mėsos, apdegusios odos smarsas ir iš 
žaizdų besisunkiančių pūlių kvapas, primenantis sugedusį kiaušinį. 
Klėjus užuodė drabužius, trūnijančius ant kūnų, kuriuos jie dengė. 
Užuodė dar kažką — šį tą naujo. Sakyti, kad beprotystę, būtų perdėm 
Švelnu. 

Taip veikiausiai smirda telepatija, bet mes tam nepasiruošę. Jos 
tvaikas pernelyg stiprus. Jis degina smegenis kaip per stipri srovė, kuri 
mašinoje išveda iš rikiuotės elektros sistemą, arba... 

— Padėk man! — iš užnugario sušuko Džordanas. — Padėk, ji alpsta! 

Žaibiškai atsisukęs KJėjus pamatė, jog Denizė susmukusi ant visų! 
keturių. Berniukas klūpėjo ir bandė nulaikyti moterį vieną ranką 
užkėlusią jam ant sprando, tačiau Džordanui neužteko jėgų. Denas su 
Tomu kulniavo truputį atsitraukę. Jie negalėjo pripulti, nes koridorius, 
kuris perrėžė telefoninių Žmonių spūstį, buvo per siauras. Denizei 
kilstelėjus galvą, jos ir Klėjaus žvilgsniai trumpam susikryžiavo. Moters 
akyse atsispindėjo apsvaigusio, nieko nesuvokiančio, kirvio pentimi 
talžomo veršio nuostaba. Staiga ji susirietė ir išvėmė skystas gleives. 
Plaukai pakibo aplink Denizės veidą nelyginant užuolaidos. 

— Padėk! — pro ašaras suriko Džordanas. 

Klėjus skubiai žengė atgal ir ėmė stumdyti pakvaišėlius, idant 
prasibrautų prie jos šono. 

— Nešdinkitės! — užstaugė. — Iš kelio! Nejaugi jūs, idiotai, 
nematote, kad ji nėš... 

Akiratyje ūmai sušmėžavo pažįstama palaidinukė. Balta, šilkinė 
palaidinukė uždaru kaklu, kurią jis praminė gydytojos marškinėliais. 
Kažkuria prasme, mąstė Klėjus, tai buvo seksualiausias Saronos 
apdaras. Galbūt dėl aukšto, griežtų linijų kaklo. Jis mielai akimis rydavo 
žmoną, kai toji nusimesdavo visus drabužius, bet dar labiau mėgo liesti 
ir spūsčioti jos krūtis per baltą šilką, kol audinyje išryškėdavo 
sustangrėję speneliai. 


Dabar ant gydytojos marškinėlių netrūko juodų purvo dryžių, 
vietomis ir kaštoninių sudžiūvusio kraujo dėmių. Po pažastimi žiojėjo 
skylė Ji neatrodo taip prastai kaip kiti, rašė Džonis. Kita vertus, nekėlė 
ir susižavėjimo. Sita moteris neturėjo nieko bendra su Sarona Ridel, 
išėjusia į mokyklą balta palaidinuke ir tamsiai raudonu sijonu —tuo 
metu, kai atskirai gyvenantis vyras Bostone ruošėsi sudaryti sandorį 
kuris būtų išsprendęs visas finansines problemas ir privertęs Sarona 
suvokti, kad jos bambėjimą dėl „brangiai kainuojančio pomėgio“ 
nulėmė per didelė baimė ir per menkas pasitikėjimas sutuoktiniu (bent 
taip dingojosi apmaudaujančiam Klėjui). Tamsiai geltoni žmonos 
plaukai kadarojo sulipusiomis, glotniomis sruogomis. Veidą išraižė 
galybė pjūvių, viena ausis buvo pusiau nuplėšta. Galvos šone rudavo 
sukrešusiu krauju aplipusi skylutė. Lūpų. kurias Klėjus bučiavo 
kiekvieną dieną beveik penkiolika metų, kampučius supo tamsūs 
maisto krekulai. Sarona spoksojo į jį — kiaurai jį — nutaisiusi idiotišką 
vypsnį, kuris retsykiais perkreipdavo telefoninių Žmonių fizionomijas. 

— Padėk gi, — mažne kūkčiodamas sulemeno Džordanas. 

Klėjus atsipeikėjo iš sąstingio. Saronos čia nėra, irto nevalia 
užmiršti. Ji pradingo prieš dvi savaites, kai impulso dieną mėgino 
paskambinti raudonuoju Džonio mobiliuoju. 

— Šalin, kale, — iškošė jis, pastūmė apskurėlę. su kuria kadaise 
gyveno, ir skubiai atsistojo jos vietoje. — Si moteris nėščia, todėl 
pasislink, velniai tave rautų. — Susilenkęs užsimetė kitą Denizės ranką 
sau ant sprando. 

— Paeik į priekį, — paprašė Tomas. — Leisk man... štai taip. 

Džordanas perleido išglebusią Denizės ranką mažyliui, ir šis drauge 
su Klėjumi nunešė moterį likusius devyniasdešimt jardų iki 
Kešvakamako salės durų, kur lūkuriavo Skarmalius. Atsidūrusi prie 
pastato Denizė sumurmėjo, kad jaučiasi geriau, bet Tomas jos 
nepaleido. Klėjus taip pat nedrįso atšlyti, antraip būtų atsigręžęs į 
Šarona ko jis nė trupučio netroško. Ę 

Juodaodis raudonu bluzonu išsiviepė, ir Sįkart, rodos, specialiai. 
Tarytum jį kažkas prajuokino. Sarona, pagalvojo Klėjus. Tave 
pralinksmino Sarona? 

Jis suprato klydęs, nes Skarmalius pademonstravo gestą, kuris buvo 
įprastas senajame pasaulyje, bet čia atrodė visiškai ne vietoje: 
dešiniosios rankos krumplius priglaudė prie skruosto, nykščiu bedė sau 
į ausį, mažąjį pirštelį ištiesė link burnos. Lyg šnekėtų telefonu. 

— Fonas — ne tau, — tarė Denizė ir savuoju balsu pridūrė: — Palik 
mane ramybėje! Nekenčiu, kai taip darai! 

Suskretėlis nekreipė į moterį jokio dėmesio. Jis tebespaudė ranką 
prie veido ir žiopsojo į Klėjų. Vienai akimirkai pastarasis įtikėjo, jog 
pulko pseudopodija žvilgtelėjo į džinsų kišenę, kur pūpsojo mobilusis. 


Iš Denizės gerklės vėl atsklido šiurpinantys žodžiai, kurie parodijavo jo 
žaidimą su Džoniu šaunuoliu. 

— Fonas — ne tau. 

Skarmalius sužiopčiojo, mėgdžiodamas juoką. Regint, kaip kruta 
sumaitotos lūpos, Klėjaus oda nuėjo pagaugais. Jis jautė telefoninių 
žmonių žvilgsnius, kone fiziškai prislėgusius nugarą. 

Staiga savaime prasivėrė dvigubos Kešvakamako salės durys, ir iš 
vidaus padvelkė senus laikus menančių aromatų mišinys, silpnas, bet 
kur kas mielesnis nei pulko dvokas — prieskonių, uogienių, šieno ir 
galvijų kvapai. Salė neskendėjo aklinoje tamsoje, nes čia vis dar 
žioravo blausūs, avariniai, prie generatorių prijungti žibintai. Sviesa, 
nors ir blyški, Klėjų nustebino. Nejau tie padarai taupė elektrą jų 
atvykimui? Vargu bau. Skarmalius nė neketino aiškinti, kaip telefoniniai 
žmonės rengėsi pasitikti savo priešus. Jis tik mostu paragino penketuką 
žengti per slenkstį. 

— Su malonumu, išgama, — suurzgė Tomas. — Denize, ar tikrai 
pajėgsi eiti viena? 

— Taip. Bet iš pradžių norėčiau sutvarkyti vieną reikaliuką. — Ji giliai 
įkvėpė ir spjovė raudonbluzoniui į veidą. — Se tau. Kad tu nusprogtam, 
sūdžiau. 

Skarmalius nieko neatsakė. Paprasčiausiai šiepėsi Klėjui. Lyg iš 
pokšto, kurį žinojo tiktai jiedu. 

Maisto niekas jiems neatnešė, tačiau milžiniškame pastate netrūko 
užkandžių automatų. Pietiniame salės kampe, ūkinių reikmenų 
sandėliuke, Denas rado masyvią dalbą. Bendražygiai stebėjo, kaip jis 
bando išlaužti saldumynų aparatą — aišku, kad mes bepročiai, sukosi 
mintis Klėjaus galvoje, nes pietums valgysime „BeibiRuts“ šokoladukus, 
o rytoj pusryčiausime „PeiDeis“ batonėliais, — kai užgrojo muzika. 
Šįkart iš garsiakalbių, juosiančių žolėtą aikštę, sklido ne „Tu apšvietei 
mano gyvenimą“ arba „Drambliuko pasivaikščiojimas“, o lėta, 
iškilminga melodija, kurią Klėjus paskutinį sykį girdėjo prieš daugelį 
metų. Nuo jos garsų širdyje išsikerojo 1 iūdesys, o rankų odą nukratė 
šiurpas. 

— Dieve mano, — sukuždėjo Denas. — Juk čia Albinonis. 

— Ne, — papurtė galvą Tomas. — Tai Pachelbelas. „Kanonas D 
mažoras“. 

— Na, žinoma, — sutrikęs linktelėjo žilaplaukis. 

— Rodos, kad... — išsižiojo Denizė ir užsikirtusi nudūrė akis į savo 
batus. 

— Kas? — paklausė Klėjus. — Nagi, sakyk. Juk tu esi tarp draugų. 


— Toji muzika skamba, kaip... hmm, prisiminimai, — atsiliepė 
moteris. — Rodos, kad telefoniniams žmonėms tik jie ir teliko. 

— Ei, bičiuliai! — sušuko Džordanas, žvelgdamas pro vienais mažųjų 
langelių. Jie buvo įstiklinti gana aukštai, todėl berniukui teko pasistiebti 
ant pirštų galiukų. — Pažiūrėkite! 

Visi penki, pripuolę prie langų, įsispigino į plačiąją alėją. Lauke 
beveik sutemo. Akiratyje dūlavo garsiakalbių ir prožektorių stelažai, 
tarsi juodi sargai, iškilę tamsaus dangaus fone. Už jų stūksojo 
„Parašiuto“ rėmai, kurių viršuje mirkčiojo vieniša Iempelė. Priešakyje 
tūkstančiai telefoninių pakvaišėlių suklupo it melstis besiruošiantys 
musulmonai, tuo metu Johanas Pachelbelas užtvindė erdvę tuo, kas 
veikiausiai atstojo jų prisiminimų pakaitalą. Omai visi kaip vienas 
atsigulė išgaudami švelnų šlumštelėjimą, taip sudrebindami orą, kad 
nuo žemės pakilo tušti maišeliai ir suploti popieriniai puodeliai. 

— Apdujėlių armijai atėjo metas nusnausti, — pasakė Klėjus. — Jei 
mes kažkaip ruošiamės gelbėtis, privalome tuo užsiimti dar šiąnakt. 

— Gelbėtis? [domu kaip? — paklausė Tomas. — Pora durų, kurias 
bandžiau atidaryti, užrakintos. Tie padarai, aišku, pasirūpino ir kitomis. 

Denas iškėlė dalbą. 

— Nieko nebus, — pakratė galvą Klėjus. — Laužtuvu gal ir įmanoma 
apdoroti saldainių automatus, bet neužmiršk, jog anksčiau čia veikė 
kazino. — Jis pamojo į šiaurinį salės galą, nuklotą prabangiais kilimais, 
užpildyk vienarankiais banditais — gęstančioje avarinių lempučių 
šviesoje akivaizdžiai priblėso lošimo automatus puošiančios chrominės 
apdailos žvilgesys. — Vien tik dalba durų neįveiksi. 

— O kaipgi langai? — pasiteiravo Denas ir atidžiai juos nužvelgęs 
pats atsakė į savo klausimą: — Ne, laukan galėtų išlįsti nebent 
Džordanas. 

— Užkąskime, — pasiūlė Klėjus. — Beveik dvi savaites nieko 
nepiešiau. Velniškai pasiilgau šito užsiėmimo. 

— Tu neturi popieriaus, — pastebėjo Džordanas. 

Klėjus nusišypsojo. 

— Kai negaliu piešti ant popieriaus, darau tai mintyse. 

Berniukas nedrąsiai pakėlė akis į bendražygį tarsi norėdamas 
įsitikinti, kad nėra mulkinamas. 

— Juk įsivaizduoti piešinius ne taip malonu kaip perkelti juos ant 
popieriaus, argi ne taip? 

— Tam tikra prasme daug maloniau. Užuot ištrynęs vaizdus, aš juos 
tiesiog pergalvoju. 

Jų ausis pasiekė griausmingas žvangtelėj imas, ir po akimirkos 
atsilapojo saldumynų automato durys. 

Denas pagrūmojo dalba. 

— Na, kas sakė, kad realiame pasaulyje iš koledžo dėstytojų nėra 
jokios naudos? 


— Žiūrėkite! — Denizės akys godžiai sužibo. — Visa lentyna 
metinukų! — ji puolė prie saldainių. 

— Klėjau? — kreipėsi į draugą Tomas. 

— Ką? 

— Juk tu nematei savo sūnelio, ar ne? Arba žmonos? Sandros? 

— Saronos, — pataisė Klėjus. — Nemačiau nė vieno. — Pakreipęs 
galvąjis stengėsi įžvelgti, kas slypi už plačių Denizės strėnų. — Ar čia 
„Baterfinger“ šokoladukai? 

Po pusvalandžio, užkimšę pilvus saldumynais, jie išlaužė limonado 
automatą. Pamėgino atidaryti likusias duris, bet jos visos buvo 
užrakintos. Denas bandė pasidarbuoti su dalba, tačiau atramos taško 
nerado netgi ties slenksčiu. Tomas neabejojo, jog durys nulietos iš 
geležies ir tiktai iš viršaus apkaltos medžio plokštėmis. — Be to, prie jų 
prijungta signalizacija, — tarė Klėjus. — Jei kelsi triukšmą, atvažiuos 
rezervacijos policija ir tave išsiveš. 

Denas, Tomas, Denizė ir Džordanas sėdėjo ratu, ant minkštos 
kiliminės dangos, tarp lošimo automatų. Klėjus įsitaisė ant betono, 
nugarą atsirėmė į dvigubas duris, pro kurias Skarmalius juos gynė 
pašaipiu mostu — tiktai po jūsų, pasimatysime iš ryto. 

Klėjui magėjo mintimis grįžti prie kito ironiško gesto, mėgdžiojančio 
pokalbį mobiliuoju, tačiau jis sau neleido, bent jau ne tiesiogiai. Iš 
patirties žinojo, jog į tokius dalykus geriausia dairytis pro galines duris. 
Todėl priglaudė pakaušį prie geležinės, medžiu apkaltos, plokštės, 
užsimerkė ir pabandė įsivaizduoti reklaminį komiksų puslapį. Ne iš 
„Tamsiojo klajūno“, — kam kitam, jei ne jam, žinoti, kad pastarasis 
darbas taip ir neišvys dienos šviesos, — o iš naujo komikso. Tarkim, 
„Mobiliojo“, jaudinančios sagos apie pasaulio pabaigą, apie ordas 
telefoninių Žmonių, kuriems priešinasi keli normalieji... 

Ne, kažkas čia ne taip. Iš pirmo žvilgsnio pakvaišėliai susispietę į 
milžinišką armiją — lygiai taip pat, kaip į salę vedančios durys „buvo“ 
medinės. Bet jų gretos turėjo kaip reikiant praretėti. Kiek iš tų 
apdujėlių Žuvo per smurto protrūkį, lydėjusį impulsą? Pusė? Prisiminęs, 
kaip jie šėliojo, Klėjus save pataisė: ne, daugiau. Gal net šešiasdešimt 
ar septyniasdešimt procentų. O kur dar organizmą alinančios žaizdos, 
infekcijos, sveikatai žalingi faktoriai ir elementarus kvailumas? Jau 
nekalbant apie pulkų žudikus? Kiek jų pasisekė sunaikinti? Kiek iš 
tikrųjų liko tokių kaip šis, gausių, pulkų? 

Matyt, tiesa turėtų paaiškėti rytoj, kai išgyvenusieji užmegs 
telepatinį ryšį ir stebės fejeriją, pavadintą „Bepročių mirtis“. Tik kokia iš 
to bus nauda aukoms? 


Velniop. Mesk šitas mintis iš galvos. Jei nori, kad reklaminis puslapis 
atspindėtų siužetą, pasistenk istoriją sutraukti. Tai nerašyta taisyklė. 
Padėtį, kurioje atsidūrė telefoniniai žmonės, galima apibūdinti dviem 
žodžiais: rimti nuostoliai. Atrodė, jog nelemtų padarų yra daug, — po 
velnių, visa galybė, — antra vertus, karvelių masės temdė dausas iki 
pat galutinio jų išnaikinimo. Tik niekas nepastebėjo, kad gigantiškų 
pulkų nuolat mažėjo. Kol jie dingo. Pranyko. Išgaravo. Atia-atia. 

Be to, mąstė Klėjus, juos užgriuvo papildoma problema. Programą 
graužiantis kirminas. Kokios gresia pasekmės? Ogi tokios, kad, 
neskaitant telepatijos ar levitacijos, tiems tipams lemta egzistuoti 
trumpiau negu dinozaurams. 

Na, gerai, grįžk prie siužeto. Koks tavo koziris? Kokiu paveikslu 
patrauksi skaitytojų dėmesį? Pokalbiu tarp Klėjaus Ridelo ir Rėjaus 
Haizengos, žinoma. Jie stovi miške. Rėjus gniaužia Betės Nikerson 
„Koltą“, vamzdžio žiotis įbedęs sau į smakrą, o Klėjus laiko... 

Mobilųjį be abejo. Tą, kurį Rėjus aptiko Gerlivilio karjere. KLĖJUS 
(pasibaisėjęs): Bijau, NEBEIKIAI Tai beprasmiška! Nejau pamiršai? 
Kešvake NĖRA RYS... | 

Bergždžias reikalas! Šūvį papildo dantytomis, geltonomis, 
didžiosiomis raidėmis užrašytas DRIOKST! Revolveris išties drioksteli, 
nes Arnis Nikersonas žmonai parūpino minkštanosius šovinius, kurie 
parduodami internetinėse paranojikų svetainėse, ir Rėjaus galva virsta 
raudonu geizeriu. Fone nuo pušies šakos purpteli išgąsdinta varna — 
savo smulkmeniška piešimo maniera Kleitonas Ridelas veikiausiai būtų 
išgarsėjęs pasaulyje, kurio nepersmelkė impulsas. 

Koks šaunus reklaminis puslapis. Kruvinas, aišku (anuomet, kai 
egzistavo Komiksų kodeksas, jį tikrai pripažintų netinkamu), tačiau 
patrauklus. Nors Klėjus neminėjo, jog mobilusis neveiks Kešvake, jis 
manė, jog būtų tai pasakęs. Deja, pritrūko laiko. Rėjus nusižudė, idant 
Skarmalius su savo govėdajo sąmonėje neįžvelgtų telefono. Argi ne 
ironiška? Pulko pseudopodija žinojo apie mobilųjį, kurį mėgindamas 
apsaugoti Rėjus atsisveikino su gyvybe. Zinojo, kad jis paslėptas 
Klėjaus kišenėje... ir dėl to nė kiek nekvaršino savo pakvaišusios 
galvos. Stovėdamas prie dvigubų Kešvakamako salės durų Skarmalius 
parodė gestą: nykščiu bakstelėjo sau į ausį, krumplius prispaudė prie 
apdraskyto, šeriuoto skruosto, mažąjį pirštelį atstatė priešais burną. 
Denizės lūpomis pabrėžė: fonas — ne tau. Teisingai. Nes Kešvakas- 
neryš. Rėjus mirė perniek... kodėl gi jis dėl to nesisielojo? Klėjus 
suprato snūduriuojąs — jam pradėjus piešti mintyse, taip atsitikdavo 
nuolat. Kitaip tariant, buvo atsijungęs nuo aplinkos. Ir puiku. Nes dabar 
jis jautėsi panašiai kaip anksčiau, kai paveikslėliai ar istorijos 
fragmentai susiliedavo į vieną visumąlaimingas lyg namo grįžtantys 
žmonės arba po ilgo išsiskyrimo susitinkantys mylimieji. Tiesą sakant, 
pats nenutuokė, kas pakurstė šį jausmą. 


Rėjus Haizenga žuvo dėl beverčio mobiliojo telefono. O gal ne dėl jo 
vieno? Sąmonės akimi Klėjus išvydo kitą paveikslėlį, praeities intarpą, 
sprendžiant iš dantytų pakraščių. 

Stambiu planu parodyta RĖJAUS ranka, kuri laiko suodiną mobilųjį ir 
popiergalį su telefono numeriu. Nykštys dengia visus skaitmenis, 
išskyrus Meino kodą. 

REJUS: Kai ateis laikas, surink numerį, užrašytą ant popieriaus 
skiautės. Tu suprasi, kada tai padaryti. Privalau tikėtis, kad suprasi. 

Iš Kešvakamako niekam neprisiskambinsi, Rijau, nes Kešvakas- 
neryš. Paklausk Harvardo prezidento. 

Tarsi pabrėždamas jo žodžius, mintyse nušvito kitas praeities 
epizodas, paveikslėlis dantytais kraštais. 160-asis plentas. Fone stovi 
geltonas autobusiukas, ant kurio juoduoja užrašas. 

MEINO MOKYKLA. 38 RAJONAS. NIUFILDAS. 

Šiek tiek arčiau, ant asfalto matyti KESVAKAS.NERYŠ. Vėlgi piešinys 
pribloškia savo smulkmenomis: tuščios, į griovį nušveistos limonado 
skardinės, tarp krūmo šakų įstrigę marškinėliai, palapinė, plevėsuojanti 
medyje nelyginant ilgas, rudas liežuvis. Virš autobuso kybo keturi 
balionėliai, kuriuose įrašyti žodžiai priklauso pagrindiniams komiksų 
veikėjams. Tikrovėje jie nieko panašaus nesakė (tą žinojo netgi 
snūduriuojanti Klėjaus sąmonė), bet dabar svarbiausia ne tai. Ir netgi 
ne mėginimai sukurti istoriją. 

Jis nujautė suvoksiąs esmę, kai iki šios prisikas. 

DENIZĖ: Ar čia?.. 

TOMAS: Teisingai, transformacijos vyksta čia. Normalusis stoja į eilę, 
paskambina mobiliuoju, virsta vienu iš JŲ ir prisijungia prie pulko. 
Sumąstyta neblogai. 

DENAS: Kodėl ne parodų teritorijoje? 

KLĖJUS: Negi pamiršai? Kešvakas.neryš. Jie rikiuoja normaliuosius 
prie pat ribos, už kurios mobilieji nebeveikia. Už kurios telefonų 
ekranuose pranyksta ryšio juostelės. 

Dar vienas paveikslas. Iš arti nupieštas, žaizdomis besipuikuojantis 
Skarmalius. Jis šiepia sumaitotas lūpas ir apibendrina padėtį vienu 
vieninteliu gestu. Rėjui šovė nuostabi mintis, kurios įgyvendinimas 
priklausė nuo to, ar pavyks paskambinti mobiliuoju. Tokia nuostabi, kad 
jis užmiršo apie neryšio zoną. Ekrane pamatyčiau juosteles nebent 
tada, kai nusigaučiau į Kvebeką. Nors imk žvingauti. Bet juokingiausia, 
jog aš telefoną paėmiau! Na ir mulkis! 

Vadinasi, Rėjaus mirtis iš tikrųjų buvo beprasmė? Galbūt... bet dabar 
jo sąmonėje sušmėžavo kitas paveikslėlis. Lauke Pachelbelą pakeičia 
Fore, o tas savo ruožtu užleidžia vietą Vivaldžiui. Užuot sklidusi iš 
griausmadėžių, muzika vilnija iš garsiakalbių, juoduojančių apniukusio 
dangaus fone. Tolėliau dunkso pusiau suręsti atrakcionai. Greta alėjos 
stovi Kešvakamako salė, papuošta vėliavomis ir apsupta šieno 


kupetomis. Piešinį, pilną smulkmenų, dėl kurių Kleitonas Ridelas jau 
spėjo pagarsėti, belieka papildyti paskutiniu brūkštelėjimu... 

Jis atsimerkė ir išsitiesė. Bendražygiai tebekiurksojo šiauriniame 
gale, ratu susėdę ant kilimo. Klėjus nenumanė, kiek laiko rėmėsi į 
duris. Ganėtinai ilgai, sprendžiant iš nutirpusio pasturgalio. 

Ei, bičiuliai, norėjo sušukti, bet iš gerklės neišsiveržė nė vienas 
garselis. Burna perdžiūvo. Sirdis tvinkčiojo kaip pašėlusi. Klėjus 
atsikrenkštė ir vėl pabandė prabilti. 

— Ei, bičiuliai! 

Visi keturi sutartinai atsigręžė. Jo balse nuskambėjusios gaidelės 
privertė Džordanąpašokti. Nuo berniuko neatsiliko ir Tomas. 

Klėjus nusvyravo link jų tarsi ant guminių kojų. Eidamas iš kišenės 
iškrapštė mobilųjį dėl kurio Rėjus atėmė sau gyvybę, nes įsikarščiavęs 
užmiršo esminį faktą: Kešvakamake tie žaisliukai neveikė. 

— Kokia mums nauda iš telefono, jeigu čia nėra ryšio? - paklausė 
Denas. Jis įsiaudrino žvelgdamas į artėjantį susijaudinusį Klėjų, bet 
aprimo tą pačią akimirką, kai pamatė, jog vietoj leidimo pasišalinti iš 
cypės nelaimės brolis laiko eilinį prakeiktą mobilųjį. Purviną, seną 
„Motorola“ su įskilusiu aptaisu. Likusiųjų veiduose atsispindėjo baimė, 
sumišusi su smalsumu. 

— Išklausykite mane, gerai? — paprašė Klėjus. 

— Gali šnekėti nors ir kiaurą naktį, — atsakė Denas ir nusiėmęs 
akinius ėmė valyti stiklus. — Vis tiek neturime, ką veikti. 

— Jūs sustojote Niufildo faktorijoje, nes užsimanėte numalšinti alkį 
irtroškulį. — priminė Klėjus, — irten atradote geltonąjį mokyklinį 
autobusiuką. 

— Regis, tai įvyko prieš amžinybę, — pastebėjo Denizė. Atkišo 
apatinę lūpą ir nuo veido nusipūtė plaukus. 

— Rėjus rado autobusą, — pridūrė Klėjus. — Dvylikos vietų... 

— Sešiolikos, — pataisė jį Denas. — Taip parašyta ant prietaisų 
skydelių. Tų kraštų mokyklos turėtų būti miniatiūrinės. 

— Tebūnie šešiolikos. Su bagažine, įrengta už galinės sėdynės. Taigi 
jūs išvažiavote iš Niufildo. Kertu lažybų, kad sustoti Gerlivilio karjere 
pasiūlė Rėjus. 

— Tikrai, — sutiko Tomas. — Jis sakė, kad mums nepakenktų užkąsti 
karšto maisto ir pailsėti. Kaip tu atspėjai? 

— Mintyse jus nupiešęs. — Klėjaus žodžiuose buvo tiesos. Netgi 
dabar, šnekėdamas, jis matė tą vaizdą. — Denai, tu su Denize ir Rėjumi 
sunaikinote du pulkus. Vieną jų apipylėte benzinu ir padegėte, kitą 
išsprogdinote dinamitu. Rėjus žinojo, kaip juo naudotis, nes anksčiau 
dirbo kelininku. 


— Po velnių, — išsižiojo Tomas. — Karjere jis ieškojo dinamito, 
tiesa? O mes nieko nepajutome, nes knarkėme kaip užmušti. 

— Mus prižadino būtent Rėjus, — įsiterpė Denizė. 

— Tiksliai nežinau, ką jis aptiko — dinamitą ar kitus sprogmenis, — 
tęsė mintį Klėjus, — bet esu praktiškai garantuotas, kad, jums 
miegant, autobusiukas virto bomba ant ratų. 

— Radiniai sudėti bagažo skyriuje, — spėjo Džordanas. 

Klėjus linktelėjo. 

Berniukas sugniaužė kumščius. 

— Kaip manai, kiek jų ten yra? 

— Paaiškės, kai autobusas išlėks į orą. 

— Pataisyk mane, jeigu aš klystu, — pratarė Tomas. Alėjoje Vivaldį 
pakeitė Mocarto „Mažoji nakties serenada“. Muzikinis telefoninių žmonių 
skonis akivaizdžiai pagerėjo. — Jis įkišo bombą į autobuso galą... ir 
mobilųjį pavertė detonatoriumi? 

Klėjus vėl sulinksėjo. 

— Bent aš taip manau. Karjere veikiausiai rado porą mobiliųjų. Kas 
žino, galbūt ten buvo ir pustuzinis telefonų... tarkim, skirtų 
darbuotojams. Šiais laikais tie žaisliukai velniškai pigūs. Taigi vienąjų 
Rėjus prijungė prie detonatoriaus. Taip sukilėliai sprogdindavo bombas 
Irako keliuose. 

— Ir atliko darbą, kol mes miegojome? — išplėtė akis Denizė. — 
Kodėl mums nieko nesakė? 

— Nes nenorėjo, kad telefoniniai žmonės sužinotų paslaptį iš jūsų 
Minčių. 

— O pats nusižudė siekdamas ją apsaugoti, — pridūrė Denas ir 
prunkštelėjo su kartėliu. — Na, gerai, jis — prakeiktas didvyris! Tik 
vargšas pamiršo, jog už palapinių, kur normaliuosius transformuodavo, 
mobilieji neveikia! Prastas ryšys, ko gero, buvo netgi tuose kontrolės 
punktuose. 4 

— Teisingai, — nusišypsojo Klėjus. — Stai kodėl Skarmalius leido 
man pasilaikyti mobilųjį. Jis nenutuokė, kurių galų man jo reikia... nė 
neįsivaizduoju, ar jie sugeba mąstyti... 

— Gal ir sugeba, bet tikrai ne kaip mes, — užtikrino Džordanas. — Ir 
niekada mums neprilygs. 

— „.„bet jam tai nerūpėjo, nes Skarmalius neabejojo, jog telefonas 
čia neveiks. Man netgi nepavyktų savęs nutvilkyti impulsu, nes 
Kešvakas.neryš. Fonas — ne man. 

— Kodėl gi tu vaipaisi? — paklausė Denizė. 

— Nes žinau šį tą, apie ką jie neturi nė menkiausio supratimo. — 
Klėjus atsigręžė į Džordaną. — Ar tu moki vairuoti? 

Berniukas suglumo. 

— Ei, alio, juk man tik dvylika. 

— Tu niekuomet nesėdėjai už karto vairo? Visureigio? Sniegaeigio? 


— Na, už Našuos yra kartingo trasa, ir vieną ar porą sykių... 

— To užteks. Toli važiuoti nereikės. Jei tik Skarmaliaus bendrai 
nenuvarė autobuso nuo „Parašiuto“. Nors esu tikras, kad jo nejudino. 
Vargu ar jie pajėgtų vairuoti automobilį. 

— Klėjau, gal tu netekai proto? — pasiteiravo Tomas. 

— Ne. Rytoj, savo virtualiame stadione, jie galės bausti pulkų 
žudikus ir vykdyti masines egzekucijas, bet mes toje šventėje 
nedalyvausime. Iki ryto iš čia išsinešdinsime. 

Mažąjį langelį dengė stora stiklo plokštė, bet šią pavyko išdaužti 
geležine dalba. Denas, tomas ir Klėjus paeiliui plušėjo su laužtuvu, kol 
pašalino visas užsilikusias šukes. Tuomet Denizė nusivilko nertinį ir juo 
užklojo apatinę rėmų dalį. 

— Susitvarkysi, Džordanai? — paklausė mažylis. 

Berniukas linktelėjo. Pabalusios lūpos liudijo, kad vaikis negali 
atsikratyti baimės, tačiau jis atrodė ganėtinai ramus. Lauke telefoninius 
žmones vėl ėmė liūliuoti Pachelbelo kanonas — anot Denizės, 
prisiminimų garsai. 

— Taip, — atsiliepė Džordanas. — Viskas bus gerai... kai tik imsiuos 
darbo. 

— Galbūt pro langelį įstengtų prasisprausti Tomas... — pradėjo 
Klėjus. Už berniuko nugaros stovintis mažylis nukreipė akis į ertmę, 
pločio sulig aštuoniolika colių, ir pakratė galvą. 

— Viskas bus gerai, — pakartojo Džordanas. 

— Tiek to. Dar sykį papasakok, ką turėsi daryti. 

— Apeisiu autobusą ir pažiūrėsiu pro galines jo duris. įsitikinsiu, ar 
bagažo skyriuje išties sudėti sprogmenys, bet jų neliesiu. Pasidairysiu 
kito mobiliojo. 

— Taip. Patikrinsi, ar jis veikia. Jeigu ne... 

— Zinau, Žinau. Tada aš pats jį įjungsiu. — Džordanas nudelbė Klėjų 
priekaištingu žvilgsniu, bylojančiu, kad jis, nors ir vaikas, nėra 
kvaišelis. — Paskui užvesiu variklį... 

— Neskubėk. 

— Prisitrauksiu sėdynę, kad kojomis siekčiau pedalus, ir tuomet 
užvesiu variklį. 

— Teisingai. 

— Nuvairuosiu autobusą tarp „Parašiuto“ ir „Juoko namų“. Labai 
labai lėtai. Jei užvažiuosiu ant išbarstytų atrakcionų dalių, šios gali lūžti 
po ratais, bet man nereikėtų į tai kreipti dėmesio. 

— Būtent. 

— Pasistengsiu nusigauti kuo arčiau jų. 

tave atskirs parodų salė. 

— Mes tiktai viliamės, kad bomba sprogs, — pastebėjo Denas. 

Klėjus galėjo apsieiti ir be šito komentaro, bet nuleido žilaplaukio 
žodžius negirdomis. Jis pasilenkė ir pakštelėjo Džordanui į skruostą. 

— Juk tu žinai, aš tave myliu, — pasakė. 

Berniukas stipriai jį apkabimo. Paskui Tomą. Ir Denizę. 

Denas ištiesė ranką. 

— Ai, velniop, — suurzgė ir stvėrė Džordaną į glėbį. Klėjus, kurio su 
Denu Hartviku niekada nesiejo didelis artumas, pajuto jam simpatiją. 

Klėjus leido Džordanui atsistoti ant sunertų savo pirštų ir kilstelėjo 
vaikį aukštyn. 

— Nepamiršk, — perspėjo. — Tu leisies žemyn lyg nerdamas. Todėl 
iškelk rankas virš galvos ir jas suglausk. 

Paklusdamas Džordanas iškišo rankas pro langą, į tamsią naktį. Jo 
veidas, slypintis po tankių plaukų sruogomis, buvo labiau išblyškęs nei 
kada nors anksčiau. Pirmieji paaugliški spuogeliai raudonavo tarytum 
nudegimų žymės. Vaikis bijojo, ir Klėjus jo dėl to nekaltino. Galų gale 
kristi teks dešimt pėdų. Apačioje kėpsojo šiokia tokia šieno kupeta, bet 
nuo smūgio vis vien turėtų sukratyti kaulus. Teliko viltis, jog Džordanas 
atsimins prisidengti viršugalvį. Jis niekuo nepagelbės bendražygiams, 
jei tysos greta Kešvakamako salės sulaužytu sprandu. 

— Man skaičiuoti iki trijų? — paklausė Klėjus. 

— Ne, po velnių! Verčiau judinkis, kol neprileidau į kelnes! 

— Nepamiršk, ką sakiau apie rankas. Pasirengęs? Pirmyn! — jis 
kilstelėjo sunertus pirštus. Džordanas šovė pro atvirą ertmę ir pranyko 
iš akių. Klėjus negirdėjo, kaip jis nusileido. Aplinkinius garsus užgožė 
muzika. 

Ketvertukas susispietė prie langelio, iškilusio virš jų galvų. 

— Džordanai? — sušuko Tomas. — Tu gyvas? 

Sekundę kitą tvyrojo tyla, ir Klėjus beveik įtikėjo, kad vaikis 
nusisuko sprandą. Galop jų ausis pasiekė drebantis balsas: 

— Gyvas... Jėėėzau, kaip skauda. Aš nikstelėjau alkūnę. Kairiąją. 
Ranka kažkaip keistai pakrypusi. Minutėlę... 

Jiems lūkuriuojant, Denizė suspaudė Klėjaus delną savo 
gniaužtuose. 

— Juda, — pranešė Džordanas. — Viskas gerai, bet man tikriausiai 
reikėtų apsilankyti pas mokyklos seselę. 

Visi kone isteriškai prajuko. 


Autobuso raktelį Tomas pririšo prie dvigubo, nuo marškinių 
nudrėksto rėžio, kurias savo ruožtu pritvirtino prie diržo sagties. Klėjus 
vėl sunėrė pirštus, ant kurių šįkart užsirioglino mažylis. 

— Aš tau nuleisiu raktą. Girdi? 

— Aha. 

Tomas įsistvėrė į lango rėmus, pažvelgė žemyn, ir nukorė diržą 
laukan. 

— Paėmei? Gerai. Dabar klausykis. Atlik užduotį jei galėsi. Jeigu 
matysi, kad neįstengsi, siūlyčiau negaišti laiko. Supratai? 

— Taip. 

— Ką gi, keliauk. Škac! — šiek tiek paspoksojęs pro langelį Tomas 
tarė: — Nueina... Padėk jam, Viešpatie. Tas vaikis — tikras narsuolis. 
Nuleisk mane. 

Laukan išnirusį Džordaną nuo telefoninių Žmonių, tysančių žolėtoje 
alėjoje, skyrė nemenkas atstumas. Viduje likęs ketvertukas nupėdino į 
salės vidurį. Trys vyrai apvertė barbariškai apdorotą užkandžių 
automatą ir nustūmė jį prie sienos. Atsistoję ant improvizuotos pakylos 
Klėjus su žilaplaukiu lengvai galėjo įžiūrėti, kas vyksta lauke. Mažylis 
turėjo pasistiebti. O Denizei po kojomis teko pakišti dėžę. Sirdyje 
Klėjus meldėsi, kad ji nenuvirstų ir nepradėtų gimdyti. 

Jie matė, kaip berniukas pasiekė miegalių masę, trumpam stabtelėjo 
lyg svarstydamas, ką daryti, ir nužygiavo į kairę. Klėjui dingojosi, kad 
jis teberegi judantį vaikį nors sveikas protas tvirtino, esą Džordanas jau 
apėjęs pulką ir išgaravęs iš akiračio. 

— Kaip manai, kiek laiko jis užtruks? — paklausė Tomas. 

Klėjus papurtė galvą. Jis nežinojo, ką atsakyti. Prailginti vaiko žygį 
galėjo įvairūs faktoriai — vienas jų buvo pulko dydis. 

— O jeigu jie patikrino autobuso bagažinę? — sumurmėjo Denizė. 

— O jeigu Džordis į ją pažiūrės ir nieko ten neras? — pridūrė Denas, 
ir Klėjus vos susitvardė neatrėžęs žilaplaukiui, kad šis neskleistų savo 
neigiamų fluidų. 

Laikas slinko kaip lėtai tarp pirštų byrančios smiltelės. „Parašiuto“ 
viršuje tebemirksėjo raudona lemputė. Pachelbelą vėl pakeitė Fore, o 
šį — Vivaldis. Klėjus nejučia prisiminė užmigusį berniuką, kuris iškrito iš 
parduotuvės vežimėlio. Prisiminė, kaip vyriškis — greičiausiai nėjo 
tėvas — atsisėdo šalikelėje, greta apsi brazdinusio vaikio, ir pasakė: 
Gregoris pabučiuos žaizdelę, ir skausmas atslūgs. Prisiminė žmogų su 
kuprine, kuris klausydamasis „Drambliuko pasivaikščiojimo“ pareiškė: 
Dodžas irgi puikiai leisdavo laiką. Prisiminė, kaip vaikystėje lankėsi 
bingo palapinėje ir klausėsi pranešėjo, iš talpyklos, pilnos teniso 
kamuoliukų, ištraukiantį skaičių „B—12“ ir sududenantį: tai vitaminas, 


kurį suteikia saulės šviesa! Nors saulės spinduliuose, žinia, gaminasi 
vitaminas D. 

Laiko tėkmė beveik sustojo, ir Klėjus jautė prarandąs viltį. Jis 
neabejojo jau turėjęs išgirsti variklio burzgimą. 

— Kažkas atsitiko, — sumurmėjo Tomas. 

— Gal ir ne, — paprieštaravo Klėjus kiek galėdamas ramesniu balsu. 

— Ne, Tomis teisus, — išlemeno Denizė nuo ašarų sudrėkusiomis 
akimis. — Aš be galo mylių mūsų Džordį. Jo kiaušai kietesni negu 
Liuciferio, kai tą nutrenkė į pragarą. Bet per tiek laiko jis jau būtų 
nusigavęs iki autobuso. 

Keista, bet šįsyk optimisto vaidmenį perėmė Denas. 

— Mes nežinome, kokios kliūtys jam galėjo pastoti kelią. Giliai 
įkvėpkite ir sutramdykite savo vaizduotes. 

Klėjus nusprendė paklusti raginimui, tačiau nieko nepešė. Nūnai jis 
jautė sulėtintai tiksinčias sekundes. Per garsiakalbius griaudėjo Suberto 
„Ave Maria“. Aš parduočiau sielą, kad tik man leistų pasiklausyti 
rokenrolo, sūkuriavo mintis jo galvoje. Cako Bėrio „O, Kerola“ arba 
„U2“ „Kai meilė atklysta į miestą“... 

Lauke jie neįžvelgė nieko, išskyrus tamsą, žvaigždes ir raudoną 
lemputę. 

— Pakelk mane, — tarė Tomas, nušokdamas nuo saldumynų 
automato. — Aš prasiskverbsiu per langą ir jo paieškosiu... 

— Klausyk, jeigu aš klydau manydamas, kad autobuse sukišti 
sprogmenys... — pradėjo Klėjus. 

— Dėjau skersą ir ant autobuso, ir ant sprogmenų! — užbliovė 
Tomas. — Man terūpi surasti Džor... 

— Ei! — nutraukė juodu Denas. — Ei, viskas gerai! VARYK, 
MAŽULI! — jis tvojo kumščiu į sieną. 

Atsisukęs Klėjus išvydo priekines, naktyje užsižiebusias mašinos 
šviesas. Nuo sustingusių, plačiojoje alėjoje išdribusių kūnų pakilo 
miglelė, todėl žibintai buvo matyti tarsi pro rūką. Jie sumirgėjo, 
priblėso, nutvisko skaisčiau, ir žiūrovai aiškiai pamatė Džordaną, 
įsitaisiusį vairuotojo vietoje, mėginantį suprasti, kokia vienos ar kitos 
svirties paskirtis. 

Žibintai pajudėjo į priekį. Berniukas įjungė ilgąsias šviesas. 

— Taip, branguti, — sušnabždėjo Denizė. — Pirmyn, širdele. — 
Stovėdama ant dėžės ji įsikibo į Klėjaus ir Deno rankas. — Tu 
šaunuolis. 

Tiktai neatsipalaiduok. 

Susiūbavę žibintai pasisuko į šoną ir dabar nutvieskė medžius, 
stūksančius kairėje pusėje nuo telefoninių Žmonių kilimo. 

— Ką jis daro? — bemaž sudejavo Tomas. 

— Tiesiog pervažiavo „Juoko namų“ dalis, gulinčias ant žemės, — 
paaiškino Klėjus. — Viskas klojasi pagal planą. — Padvejojęs 


pridūrė: — Bent aš taip manau. — Kad tiktai nenuslystų jo koja. Kad tik 
jis nesumaišytų stabdžio su akceleratoriaus pedalu, neįsirėžtų į 
prakeiktų „Juoko namų“ šoną ir ten neužstrigtų. 

Jiems belaukiant, akinančios ilgosios šviesos pakrypo atgal ir smigo į 
Kešvakamako salės sieną. Štai tada Klėjus suprato, kodėl Džordanas 
taip užtruko. Ne visi telefoniniai pakvaišėliai tysojo ir ilsėjosi. Tuzinai 
jų — matyt, tie, į kurių programas įsiskverbė kirminas, — be tikslo 
slankiojo visomis įmanomomis kryptimis. Juodi siluetai kėblino iš 
aikštės klupčiodami per miegančiųjų kūnus, sudribdami ir vėl 
atsikeldami. Tuo tarpu nakties orą vėl suvirpino Suberto „Ave Maria“. 
Vienas apdujėlis raudonu pjūviu, perrėžusiu jo kaktą tarytum nerimo 
raukšlė, nusibeldė iki parodų salės ir įniko grabinėti jos sieną it 
neregys, kuris apčiuopomis ieško kelio. 

— Užteks, Džordanai, — suniurnėjo Klėjus, kai autobusas priartėjo 
prie garsiakalbių, iškilusių tolimajame aikštės gale. — Spausk stabdį ir 
nešdinkis iš ten velniop. 

Rodės, lyg vaikas jį išgirdo. Priekiniai žibintai sustingo. Akimirką 
judėjo tiktai būdraujančių telefoninių Žmonių pavidalai bei garai, kurie 
kilo nuo gulinčių šiltų kūnų. Staiga užkriokė variklis — jo nenustelbė 
netgi muzika — ir autobusas šoktelėjo pirmyn. 

— Ne, Džordanai, ką tu darai? — sustūgo Tomas. 

Denizė atšlijo nuo langelio ir būtų nuvirtusi nuo dėžės, bet Klėjus 
spėjo ją sugriebti už juosmens. 

Mokyklinis autobusiukas nudardėjo link miegančio pulko. Per 
miegantį pulką. Priešakinės šviesos ėmė strykčioti aukštyn žemyn, tai 
pasisukdamos į Kešvakamako parodų salę, tai nusigręždamos į kitą 
pusę. Mašina pakrypo į kairę, išlygino kursą ir nuplerpė dešinėn. 
Kelioms sekundėms ilgieji žibintai taip aiškiai nušvietė naktibaldas, tarsi 
šie būtų iškirpti iš juodo popieriaus. Klėjui bežiūrint, vienas telefoninis 
žmogėnas pakėlė rankas nelyginant futbolininkas, džiūgaujantis dėl 
įmušto įvarčio, ir pranyko po atbildėjusio autobuso grotelėmis. 

Mašina sustojo viduryje drybsančių miegalių. Zibintai tebeplieskė 
visu pajėgumu, nuo kapoto pirmgalio varvėjo kraujas. Prisidengęs akis, 
kad neapžlibtų, Klėjus pastebėjo, kaip pro šonines dureles išniro ir link 
Kešvakamako salės patraukė tamsi figūrėlė, kuri nuo kitų skyrėsi 
vikrumu bei ryžtu. Džordanas netikėtai parkrito, ir Klėjus pagalvojo, 
kad jis nebeatsikels. 

— Stai jis, štai! — išrėkė Denas. Berniuko pavidalas sušmėžavo 
dešimčia jardų arčiau ir gerokai kairiau nuo tos vietos, kur jis dingo iš 
akių. Turbūt prieš atsistodamas Džordanas ropojo per telefoninių 
žmonių kūnus. 

Pirmą kartą žiūrovai aiškiai pamatė vaikį kai tas grįžo į miglotą, 
priekinių žibintų spinduliuojamą šviesos kūgį. Nuo Džordano driekėsi 
keturiasdešimties pėdų šešėlis. Veido jie neįžvelgė, — trukdė iš 


užnugario sklindantis apšvietimas, — užtat galėjo stebėti, kaip 
berniukas grakščiai driuokia per miegančius pakvaišėlius. Tysantys ant 
žolės į aplinką nereagavo. Kėblinantys atokiau nuo vaiko nekreipė į jį 
jokio dėmesio. Tačiau keletas tų, kurie maklinėjo netoliese, pabandė 
bėglį sučiupti. Poros jų Džordanui pavyko išvengti, bet trečioji, moteris, 
griebė jį už kaltūno. 

— Palik jį ramybėje! — užstaugė Klėjus. Nors apdujėlės veido 
neįžiūrėjo, kažkodėl manė, jog berniuką pričiupo buvusi jo Žmona. — 
Paleisk jį! 

Moteris nė nesiruošė atgniaužti pirštų. Džordanas stvėrė užpuolike 
už riešo, kryptelėjo jį, suklupo ir nurepečkojo šalin. Pakvaišėlė dar sykį 
ištiesė ranką, tačiau vaiko sugauti neįstengė. Po nesėkmingo mėginimo 
ji paprasčiausiai nusvirduliavo, kur akys vedė. 

Aplink autobusą susibūrė didžiuma programiniu kirminu apsikrėtusių 
telefoninių Žmonių. Juos atviliojo šviesos. 

Klėjus nušoko nuo saldėsių automato (šįkart Denizei nusiridenti 
neleido Denas Hartvikas), čiupo dalbą ir grįžęs ištaškė langelį, pro kurį 
žiūrėjo laukan. 

— Džordanai! — sumaurojo. — Bėk link priešingos pastato pusės! 
Priešingos! 

Išgirdęs Klėjaus balsą, berniukas pakėlė galvą, už kažko užkliuvo — 
kojos, rankos, galbūt kaklo — ir sudribo. Jam stojantis, iš alsuojančios 
tamsos šovė pirštai, kurie griebė vaikiui už gerklės. 

— O Dieve, ne, — sukuždėjo Tomas. 

Džordanas pasviro į priekį tarsi gynėjas, amerikietiško futbolo 
aikštėje pasirengęs išversti priešininką iš kojų, atsispyrė ir nusikratė 
nematomo pakvaišėlio ranka. Jis nuklūpčiojo pirmyn. Klėjus pamatė 
suapvalėjusias berniuko akis ir sunkiai besikilnojančią krūtinę. Neilgai 
trukus išgirdo trūksmingą švokštimą. 

Jis neišsigelbės, pagalvojo. Už jokius pinigus. O juk iki mūsų taip 
arti. Tačiau Džordanas sugebėjo prasmukti pro du palei sieną 
svyrinėjančius telefoninius žmones, kurie, tiesą sakant, į jį nekreipė nė 
menkiausio dėmesio, ir nusigauti iki tolimojo statinio galo. Keturi 
žiūrovai žaibiškai stryktelėjo nuo užkandžių automato ir lenktyniaudami 
nuskuto per salę. Pirmavo Denizė siūbuojančiu pilvu. 

— Džordanai! — suriko ji, stypčiodama ant pirštų galiukų. — Džordi, 
ar tu ten? Dėl Dievo meilės, atsiliepk! I 

— Aš... — vaikis šniokšdamas atsipūtė, — ... Čia. — Dar vienas 
šniokštelėjimas. Klėjus miglotai suvokė, jog Tomas juokiasi ir delnu 
talžo jam per nugarą. — Nė nemaniau... — šnioookšt, — ...kad taip 
sunku... bėgti per Žmones. 

— Ką tu ten išdarinėjai? — užriaumojo Klėjus. Jis kankinosi 
negalėdamas apkabinti berniūkščio, pakratyti jo ir išbučiuoti kvailo, 
narsaus veido. Ėjo iš proto vien todėl, kad neturėjo galimybės jo 


pamatyti. — Juk liepiau prie tų išperų priartėti, o ne užvažiuoti ant jų 
krūvos! 

— Taip pasielgiau... — šnioookšt, — ...dėl direktoriaus. — Džordano 
balsas, nors ir pridusęs, skambėjo ryžtingai. — Jie užmušė direktorių. 

Tie padarai su Skarmaliumi priešakyje. Telefoniniai Žmonės ir 
sumautas Harvardo prezidentas. Aš nusprendžiau atsilyginti. Norėjau 
atsiskaityti su juo. 

— Kodėl sugaišai tiek laiko, kol pasiekei autobusą? — paklausė 
Denizė. — Mes šiurpome iš siaubo laukdami. 

— Tuzinai jų nemiega, — atsakė Džordanas. — Gal net šimtai. 
Nežinau, kas jiems atsitiko, bet tie pokyčiai plinta labai sparčiai. 
Pakvaišėliai slankioja lyg būtų visiškai pasimetę. Man teko nuolat 
nuklysti nuo tiesaus kelio. Viskas baigėsi tuo, kad iki autobuso 
nusigavau vos ne iš kitos pusės. O kai sėdau prie vairo... — sunkiai 
prašnopuodamas berniukas suprunkštė, — ...jis neužsivedė. Sukiojau 
raktelį, bet kiekvieną sykį išgirsdavau tiktai spragsėjimą. Persigandau; 
tačiau nepasidaviau, nes žinojau, kad nuvilčiau direktorių. 

— Ak, Džordi... — sušnibždėjo Tomas. 

— Zinote, kur šuo buvo pakastas? Aš turėjau prisisegti prakeiktą 
diržą. Keleivių sėdynės jais neaprūpintos, bet autobusas neužsiveda, 
jeigu diržo neprisisega vairuotojas. Tai va... atleiskit, kad taip ilgai 
užtrukau. 

— Turbūt neapsiriksiu spėjęs, jog bagažo skyrius netuščias? — 
pasiteiravo Denas. 

— Nė kiek. Ten radau daugybę raudonų plytelių. — Galų gale 
Džordanas atgavo kvapą. — Uždengtų antklode. Ant jų viršaus guli 
mobilusis. Rėjus jį pritvirtino prie sprogmenų elastine juosta. Telefonas 
įjungtas, ir jis turi prievadą, per kurį galima iš kompiuterio perkelti 
duomenis. Laidas pradingsta tarp plytelių. Sprogdiklio nepastebėjau, 
bet guldau galvą, kad jis įgrūstas į tos rietuvės gilumą. — Berniukas 
paskutinį sykį giliai įkvėpė. — Ir ekranėlyje mačiau ryšio juosteles. Tris. 

Klėjus linktelėjo. Ką gi, jis neklydo. Pasukęs į 160-ojo plento atšaką, 
vedančią link Kešvakamako parodų salės, turėjai atsidurti neryšio 
zonoje. Šitas žinias telefoniniai žmonės išžvejojo iš normaliųjų 
smegeninių. Užrašas „Kešvakas.neryš.“ paplito kaip raupai. Bet ar kas 
nors iš jų bandė paskambinti iš parodų teritorijos? Zinoma, ne. Kam to 
reikia, kai esi telepatas? Ir juo labiau, jeigu priklausai pulkui. 

Vis dėlto mugės ribose mobilieji veikė. Kodėl? Ogi todėl, kad čia 
buvo renčiami atrakcionai, kuriems įrangą tiekė „Naujosios Anglijos 
pramogų parko korporacija“. Dvidešimt pirmame amžiuje klajojantys 
parkai — kaip koncertuojančios roko grupės, aktoriai, dalyvaujantys 
spektaklio turnė, arba gamtoje filmuojantys kino žmonės — negalėjo 
išsiversti be mobiliųjų, ypač ten, kur trūko stacionarių telefonų. Jeigu 
vienoje ar kitoje teritorijoje, kur jie darbuodavosi, nebūdavo bokštelių, 


perduodančių mobiliojo ryšio signalus, niekas dėl to nesijaudindavo. 
Paprasčiausiai instaliuodavosi piratinę programinę įrangą ir pastatydavo 
savąją retransliacijos stotelę. Neteisėta? Zinoma, bet, sprendžiant iš 
trijų ryšių juostelių, kurias paminėjo Džordanas, ji siurbė 
akumuliatoriaus energiją ir iki šiol kuo puikiausiai veikė. Cionykščiai 
sumontavo retransliatorių aukščiausiame taške. Sumontavo „Parašiuto“ 
viršuje. 

Denas kirto salę, užšoko ant saldumynų automato ir pažvelgė 
laukan. 

— Jie susibūrė aplink autobusą trimis eilėmis, — pranešė. — Priešais 
žibintus — netgi keturiomis. Tarsi manytų, kad salone slepiasi kokia 
nors popžvaigždė. Tie, kurie guli po jų kojomis, veikiausiai 
sutraiškyti. — Grįžęs jis linktelėjo į Klėjaus laikomą „Motorolą“. — Jei 
ketini paspraginti pakvaišėlius, verčiau nedelsk, antraip vienas jų dar 
sugalvos įsibrauti į autobusą ir jį nuvairuoti. 

— Man derėjo išjungti variklį, bet aš baiminausi, kad užges 
šviesos, — tarė Džordanas. — Norėjau juos matyti. 

— Nieko baisaus, — nuramino berniuką Klėjus. — Tuojau pa... 

Bet kišenėje, kurioje ne taip seniai glūdėjo mobilusis, jis nieko 
nerado. Popieriaus skiautelė su telefono numeriu pradingo. 

Klėjus su Tomu kaip paklaikę dairėsi popiergalio ant grindų, o Denas 
nuo užkandžių automato graudulingai dudeno, kad į autobusą įsirioglino 
pirmasis telefoninis žmogus. Neapsikentusi Denizė užbliovė: 

— Liaukis! Užsičiaupk! 

Visi sustingo ir atsigręžė į moterį. Klėjaus širdis spurdėjo krūtinėje. 
Jis negalėjo patikėti, jog buvo toks lengvabūdis. Rėjus pasiaukojo, 
mulki, .klykė dalis jo. Nusižudė dėl šios popieriaus skiautės, o tu ją 
pametei! 

Denizė užsimerkė, sunėrė rankas virš palenktos galvos ir 
paskubomis suskandavo: 

— Toni, Toni, atsiliepk, kai ką rasti man padėk. 

— Kokia čia velniava? — priblokštas paklausė Denas. 

— Maldelė Šventam Antonijui, — ramiai atsakė moteris. — Išmokau 
parapijos mokykloje. Ji visada pagelbėja. 

— Nekalbėk nesąmonių, — kone sudejavo Tomas. Nepaisydama jo, 
Denizė įbedė akis į Klėjų. 

— Popierėlio nėra ant grindų, tiesa? 


— Lyg ir ne. 

— Į autobusą įsirabždino dar du, — pranešė Denas. — Įsijungė 
posūkių signalai, vadinasi, vienas jų sėdi vairuotojo... 

— Būk geras, patylėk, — paprašė Denizė. Ji tebevarstė Klėjų ramiu 
žvilgsniu. — Jeigu pametei numerį autobuse arba lauke, reiškia, jis 
pranyko amžiams. 

— Taip, — vangiai patvirtino jis. 

— Bet mes žinome, jog taip neatsitiko. 

— Iš kur? 

— Nes Dievas negalėjo mūsų apleisti. 

— Man tuojau... sprogs galva, — ištarė Tomas keistai šaltu balsu. Ji 
vėl praleido mažylio žodžius pro ausis. 

— Na, kurios kišenės tu nepatikrinai? 

— Aš patikrinau visas... — Klėjus užsikirto. Neatplėšdamas akių nuo 
Denizės jis sugrūdo pirštus į laikrodžio kišenėlę ir užčiuopė popieriaus 
juostelę. Nė neprisiminė, kaip ją ten įkišo. Iškrapštęs popiergalį laukan 
pamatė numerį, kurį kruopščiai pakeverzojo jau miręs žmogus: 207— 
919—9811. — Padėkok Sventam Antonijui nuo manęs, — sukrenkštė. 
„ — Jeigu mes išsigelbėsime, — atsiliepė moteris, — paprašysiu, kad 
Šventas Antonijus padėkotų Viešpačiui. 

— Denizė? — išsižiojo Tomas. 

Ji atsisuko. 

— Tark Jam ačiū ir nuo manęs, — pasakė mažylis. 

Visi keturi susėdo prie dvigubų durų, pro kurias buvo suvaryti į salę, 
vildamiesi, kad nuo smūgio bangos juos apsaugos plieno plokštės. 
Džordanas gūžėsi pastato galugalyje, po išdaužtu langeliu. 

— Ką darysime, jei sprogimas neišgriaus sienos? — pasiteiravo 
Tomas. 

— Ką nors sugalvosime, — atsakė Klėjus. 

— O jeigu Rėjaus bomba nedriokstelės? — paklausė Denas. 

— Elgsimės kaip futbolininkai — kai nelieka kitos išeities, tie 
atsitraukia per dvidešimt jardų nuo grūsties ir išspiria kamuolį sau iš 
rankų, — paaiškino Denizė. — Na, Klėjau, pirmyn. Gal lauki muzikinio 
leitmotyvo? 

Jis atvožė telefono dangtelį, pažiūrėjo į tamsų ekraną ir tik tada 
suvokė, jog turėjo patikrinti ryšio juosteles, prieš išsiųsdamas 
Džordaną laukan. Nei jis pats, nei kiti apie tai nepagalvojo. Kvaila. 
Lygiai taip pat, kaip užmiršti, kad popieriaus skiautę su numeriu 
paslėpei laikrodžio kišenėlėje. Klėjus pabandė įjungti mobilųjį. Aparatas 
supypsėjo. Akimirką niekas nepasikeitė. Galiausiai ekranėlyje užsižiebė 


trys ryšio juostelės. Surinkęs numerį jis nuleido nykštį virš mygtuko su 
užrašu SKAMBINTU. 

— Džordanai, tu pasirengęs? 

— Taip! 

— O kaip jūs? — paklausė bendražygių Klėjus. 

— Spausk gi, kol manęs nenutrenkė širdies smūgis, — paragino 
Tomas. 

Mintyse Klėjus pamatė šiurpinamai aiškų vaizdą: Džonį šaunuolį, 
gulintį po bagažo skyriumi, kur slypėjo sprogmenys, tysantį ant 
nugaros, atsimerkusį, pirštais gniaužiantį savo marškinėlius, 
besiklausantį muzikos, kol jo sąmonėje vyko keisti rekonstrukcijos 
procesai. 

Teko sukaupti jėgas, kad pavyktų išstumti šitą reginį iš galvos. 

— Toni, Toni, atsiliepk, — kažkodėl murmtelėjo jis ir nuspaudė 
mygtuką, kuris sujungė rankoje laikomą telefoną su mobiliuoju, nukištu 
į autobuso bagažinę. 

Klėjus spėjo suskaičiuoti iki dviejų, kai už Kešvakamako parodų 
salės į orą, rodės, išlėkė visas pasaulis. Riaumojimas godžiai prarijo 
Tomaso Albinonio „Adagio“. Toje pastato pusėje, už kurios ilsėjosi 
pulkas, į šipulius išlakstė visi langeliai. Pro ertmes plūstelėjo spiginantis 
purpurinis švytėjimas. Sprogimas sudraskė visą pietinį salės galą — ten 
įsisiautėjo lentų, stiklo šukių, sūkuriuojančio šieno audra. Paradinės 
dvigubos durys įdubo. Denizė apglėbė savo pilvą, saugodama negimusį 
kūdikį. Lauke atrakcionų parką perskrodė siaubingas klyksmas. 
Sekundę kitą jis raižė Klėjaus galvą tarytum diskinio pjūklo ašmenys ir 
staiga nutyko. Tačiau ausys tebespengė nuo riksmo. Taip staugė 
pragare deginami Žmonės. 

Kažkas nusileido ant stogo — ganėtinai masyvus daiktas, nes smūgis 
kaip reikiant sudrebino visą statinį. Klėjus pastatė Denizę ant kojų. 
Moteris dėbsojo į jį apdujusi, lyg nesuvokdama, ką prieš save mato. 

— Eime! — sumaurojo jis, bet pats beveik negirdėjo savo balso. 
Atrodė, tarsi prie burnos būtų prispaustas storas vatos sluoksnis. — 
Eime, nešdinamės! 

Tomas pašoko. Denas pabandė išsitiesti, bet sudribo. Atsistojo tiktai 
iš antro sykio. Jis čiupo mažylį už rankos, pastarasis suspaudė Denizės 
pirštus. Susikibusi trijulė nusvirduliavo link skylės, atsivėrusios salės 
gale. Ten jie pamatė Džordaną, stypsantį greta liepsnojančio šieno, 
įsistebeilijusį į tai, ką iškrėtė vienas vienintelis mobilusis. 

Milžino koja, prislėgusi Kešvakamako salės stogą, pasirodė besanti 


didžiulė mokyklinio autobuso nuolauža. Malksnos paskendo ugnies 
jūroje. Priešais, už kupetos degančio šieno, kėpsojo dvi apvirtusios, 


skrundančios sėdynės. Plieniniai, suskaldyti jų rėmai styrojo it 
spagečiai. Danguje kaip milžiniškos snaigės skraidė drabužiai: 
marškiniai, kepurės, kelnės, šortai, elastinis diržas, žaižaruojanti 
liemenėlė. 

Klėjus suprato, jog šienas, supiltas aplink statinį netrukus virs 
ugnies žiedu. Jie išspruko pačiu laiku. 

„ Liepsnų salelės išmargino tas aikštės vietas, kur vykdavo koncertai, 
Šokiai ir įvairiausi konkursai, tačiau sprogusio autobuso gabalai nulėkė 
dar toliau. Klėjus matė užsiplieskusius, per tris šimtus jardų nutolusius 
medžius. Pietuose užsidegė „Juoko namai“, o iš „Parašiuto“ rėmų, ties 
konstrukcijos viduriu, kažkas kyšojo — regis, pleškantis Žmogaus 
liemuo. 

Negyvi arba merdintys telefoniniai žmonės skrudo. Telepatiniai jų 
ryšiai sutruko (nors keistos psichinės jėgos tvinksniai iki šiol retsykiais 
priversdavo odą nueiti pagaugais), bet gyvieji balso stygų neprarado, ir 
naktį užtvindė jų krioksmas. Net jeigu Klėjus būtų numanęs, kokių 
siaubingų pasekmių tikėtis, — užuominą davė nugriaudėjęs 
sprogimas, — jis nebūtų atsisakęs savo sumanymo. Tačiau tai pranoko 
bet kokius lūkesčius. 

Ugnies šviesoje jie išvydo daugiau negu norėjo. Suluošinti ir galvas 
praradę lavonai, klanai kraujo ir išdrabstytos galūnės kėlė 
pasibaisėjimą, bet dar labiau gąsdino aplinkui kėpsantys batai ir 
drabužiai. Rodės, lyg sprogimo banga išgarino dalį pulko. Link 
penketuko artėjo žmogus, kuris prie gerklės spaudė delnus, 
mėgindamas pristabdyti pro pirštus besiveržiantį kraujo 
srautąnutviekstas liepsnų, ryjančių Kešvakamako salės stogą, šis [gavo 
oranžinį atspalvį. Ties paslėpsniais kadarojo žarnos. Kai sužeistasis, 
kurio suapvalėjusios akys vėpsojo į tuštumą, praslinko pro šalį, iš jo 
pilvo išvirto dar kelios drėgnos ringės. 

Džordanas kažką pasakė. Jo balsą užgožė agoniškas klyksmas, 
dejonės ir už nugaros garsėjantis ugnies traškesys, todėl Klėjus pasviro 
prie vaiko. 

— Mes privalėjome jiems pasipriešinti, nes kitos išeities 
neturėjome, — išspaudė berniukas, įbedęs žvilgsnį į begalvę moterį, 
bekoj į vyrą, į kūną, taip perplėštą, kad virto kraujo sklidina kanoja. 
Tolėliau porą degančių moterų, kurios žuvo viena kitos glėbyje, prislėgė 
dar dvi sėdynės. — Mes privalėjome jiems pasipriešinti, nes kitos 
išeities neturėjome. Mes privalėjome jiems pasipriešinti, nes kitos 
išeities neturėjome. 

— Teisingai, vaikeli, — patvirtino Klėjus. — įsikniaubk veidu man į 
šoną. — Džordanas akimoju pakluso. Taip žingsniuoti buvo nepatogu, 
tačiau įmanoma. 

Jie apėjo pulką ir nupėdino link tos pagrindinio tako vietos, kur būtų 
sustatyti žaidimų automatai, jeigu darbams nebūtų sukliudęs impulsas. 


Užnugaryje įsišėlstant gaisrui, žolėtą alėją nuplieskė ryškesnė šviesa. 
Ten svirduliuodami maklinėjo tamsūs pavidalai — smūgio bangos 
šuoras daugumą paliko be visų arba dalies drabužių. Klėjus nenutuokė, 
kiek jų ten klaidžiojo. Pora kėblino netoliese tačiau į normaliuosius 
dėmesio nekreipė. Kai kurie nusvyravo pagrindiniu keliu, kiti prasmego 
miške, į vakarus nuo parodų teritorijos, kur, žinoma, jie pakratys kojas 
nuo išsekimo, jeigu nesugebės atkurti kažko panašaus į pulko sąmonę. 
Na, tokia tikimybė labai abejotina. Ne tiek dėl viruso, kiek dėl Džordano 
sprendimo nuvairuoti autobusą į miegalių vidurį, idant jų žūtų kuo 
daugiau. Tokia pačia taktika Klėjus su bendražygiais naudojosi Geitene, 
kur susprogdino dujovežius. 

Jei tik jie būtų įsivaizdavę, koks atpildas gresia už vieno senuko 
numarinimą... į galvą atklydo mintis. Bet kaip... kaip jie galėjo Žinoti? 

Penketukas pasiekė žvyru nuklotą aikštelę, kur stovėjo sunkvežimiai 
ir nameliai ant ratų, priklausantys atrakcionų parko darbuotojams. Cia 
vingiavo galybė elektros laidų, o tarp gyvenamųjų furgonų nestigo 
reikmenų, kuriuos į lauką išsinešė klajūnų šeimos: kepsninių, dujinių 
grilių, šezlongų, hamakų. Salia vieno namelio netgi stovėjo nedidelė 
skalbimo mašina prieš porą savaičių užgrūsta drabužiais. 

— Pasiieškokime ratų su rakteliais ir nešd į narnės iš čia po velnių, — 
pasiūlė Denas — Jie išvalė kelio atšaką, ir jeigu mes neprarasime 
budrumo, 160-uoju plentu galėsime važiuoti į šiaurę, kiek tiktai 
užsimanysime. — Jis dūrė pirštu Kanados pusėn. — Juk ta kryptimi 
plyti neryšio zona. 

Klėjus pamatė furgoną, ant kurio galo įžiūrėjo užrašą: LEMAS. 
DAŽYMO IR SANTECHNIKOS PASLAUGOS. Viduje dunksojo pieno dėžės, 
užverstos santechnikos instrumentais ir detalėmis. Bet vienoje iš jų 
slypėjo dažų bidonėliai. Jis paėmė keturis, prieš tai įsitikinęs, kad 
skardinės daugiau ar mažiau pilnos. 

— Kam tau dažai? — nustebo Tomas. 

— Paaiškinsiu vėliau. 

— Eime iš čia, — įniko melsti Denizė. — Aš tuoj apalpsiu. Mano 
kelnės permirkusios krauju. — Moteris pravirko. 

Kaijie atsidūrė tarp „Beprotiškų puodelių“ ir Čarlio, vaikiško, pusiau 
sukonstruoto traukinuko, Tomas aiktelėjo: 

— Žiūrėkite. 

— O... Dieve, — išsižiojo Denizė. 

Ant bilietų kioskelio, stovinčio šalia traukinuko, kabėjo 
apanglėjusios, rūkstančios raudonos palaidinės — dar vadinamos 
bluzonu — liekanos. Krūtinėje atsivėrusią skylę, kurią tikriausiai 
praplėšė mokyklinio autobuso nuolauža, supo kruvinos dėmės. Kol 
kraujas neužliejo viso užrašo, Klėjus spėjo įžvelgti dvi raides, paskutinį 
Skarmaliaus juoką: HA. 

— Toje sumautoje palaidinėje nieko nėra, be to, sprendžiant iš 
kiaurymės apimties, jam atliko širdies operaciją be jokių anestetikų, — 
prabilo Denizė. — Pasakyk, kai tau atsibos spoksoti... 

— Pietiniame tako gale įrengta dar viena mašinų aikštelė, — 
nutraukė ją Tomas. — Ten galima aptikti žavingų automobilių, kuriais 
važinėja svarbūs šulai. Galbūt mums nusišypsos sėkmė... 

Jiems išties pasisekė, tačiau vietoj įspūdingos išvaizdos ratų teko 
pasitenkinti mini furgonu, — ant jo šono juodavo užrašas TYCO 
VANDENVALOS EKSPERTAI, — užstojusiu pravažiavimą. Vairuotojas 
parodė supratingumą spynelėje palikdamas raktelius. Matyt, nujautė, 
jog kam nors reikės pavaryti jo furgoną į šalį. Klėjus taip ir padarė: 
sėdęs už vairo, įsmeigęs akis į kelią, išvežė bendražygius toliau nuo 
gaisro, skerdynių bei klyksmų. Pasiekęs sankryžą, ties kuria iš 
reklaminio skydo šiepėsi jau neegzistuojanti (o gal niekada 
neegzistavusi) laiminga šeima, jis įjungė neutralią pavarą ir užtraukė 
rankinį stabdį. 

— Vienas iš jūsų turės mane pakeisti, — pratarė. 

— Kodėl? — paklausė Džordanas, bet berniuko balsas liudijo, kad jis 
žino atsakymą. 

— Nes ketinu išlipti. —Ne! 

— Taip. Aš noriu paieškoti sūnaus. 

— Jis greičiausiai Žuvo per sprogimą, — pastebėjo Tomas. — 
Nemanyk, jog esu kietaširdis. Tiesiog stengiuos mąstyti realiai. 

— Žinau. Bet egzistuoja tikimybė, nors ir menkutė, kad jis išgyveno. 
Kaip minėjo Džordanas, jie klaidžioja, kur akys veda, lyg būtų visiškai 
praradę orientaciją. 

— Klėjau... širdele... — prabilo Denizė, — net jeigu tavo berniukas 
gyvas, jis gali svyrinėti po miškus per sprogimą praradęs pusę galvos. 
Man nemalonu taip kalbėti, bet tu supranti, kad aš teisi. 

Klėjus linktelėjo. 

— Taip, suprantu, bet pasišalinti iš parko teritorijos ir, tarkim, traukti 
į Gerlivilį jis galėjo anksčiau, kol mes užrakinti sėdėjome Kešvakamako 
salėje. Aš mačiau kelis išsigelbėjusius. Tu irgi juos regėjai. 

— Su meniška siela nepasiginčysi, ar ne? — liūdnai paklausė Tomas. 

— Ne... beje, ar judu su Džordanu galėtumėte išlipti laukan ir 
trumpam palaikyti man draugiją? 

Mažylis atsiduso. 

— Kodėl gi ne? 

Jiems stovint šalia vandenvalos specialistų furgono, pro šalį 
prasliūkino keletas telefoninių Žmonių, sutrikusių ir pasimetusių. Klėjus, 
Tomas ir Džordanas ją nepaisė, o pakvaišėliai atsakė tuo pačiu. Siaurės 
vakaruose horizontas nušvito raudonai oranžiniu atspalviu — nuo 
Kešvakamako parodų salės ugnis persimetė į mišką. 

— Šįsyk atsisveikinimams laiko negaiškime. — Klėjus apsimetė, jog 
nemato ašarų, sužvilgusių vaiko akyse. — Aš tikiuosi, kad išsiskiriame 
ne visam laikui. Paimk, Tomai. — Jis įteikė bičiuliui telefoną, kuriuo 
sukėlė sprogimą. — Važiuokite į šiaurę. Protarpiais patikrinkite, ar 
ekranėlyje pasirodė ryšio juostelės. Jei įsirėšite į užtvaras, palikite 
mašiną ir Žygiuokite.pėsčiomis, kol kliūtys išnyks. Paskui susiraskite 
kitus ratus. Ryšys turėtų atsirasti kažkur netoli Reindželio teritorijos, — 
vasarą poilsiautojai ten plaukiodavo valtimis, rudenį medžiodavo, žiemą 
slidinėdavo, — bet už jos ribų mobiliojo ekranas vėl užges, ir jums 
nebegrės jokie pavojai. 

— Ir dabar negresia, — pastebėjo Džordanas, nusibraukdamas 
ašaras. 

Klėjus sulinksėjo. š 

— Taip, gal ir tavo tiesa. Siaip ar taip, pasikliaukite sveika nuovoka. 
Kai nutolsite nuo Reindželio per šimtą mylių į šiaurę, pasiieškokite 
trobelės ar kokio kotedžo ir apsirūpinkite maisto atsargomis. Zodžiu, 
pasiruoškite Žiemai. Manau, jūs įsivaizduojate, kas nutiks tiems 
padarams per šalčius? 

— Jeigu pulkų sąmonės galutinai suirs, ir jie nemigruos į pietus, 
beveik visi išmirs, — atsakė Tomas. — Bent tie, kurie klajos į šiaurę 
nuo Meisono-Diksorio ribos. 

— Būtent. Dažų skardines sudėjau į dėžę. Maždaug kas dvidešimt 
mylių ant kelio užpurkškite „T-D“ aiškiomis didžiosiomis raidėmis. 
Aišku? 

— T-D? — sukluso berniukas. — Tai reiškia Tomą, Džordaną, Deną ir 
Denizę? 

— Teisingai. Dvigubai didesnes raides užtepliokite tuomet, jei 
pasuksite kitu plentu. Nepamirškite rodyklės. Jeigu važiuosite žvyrkeliu, 
purkškite ant medžių, visada dešiniojoje kelio pusėje. 

— Visada dešiniojoje, — pakartojo Tomas. — Klėjau, prisijunk prie 
mūsų. Prašau. 

— Ne. Klausyk, man ir taip sunku. Neversk jaustis dar bjauriau. 
Kiekvieną sykį, kai būsite priversti keisti transportą, palikite automobilį 
viduryje kelio su užrašu: „T-D“. Gerai? 

— Taip, — sumurmėjo vaikas. — Tik neužmiršk mūsų surasti. 

— Dėl to gali nesijaudinti. Kurį laiką pasaulyje netrūks pavojų, bet 
ne tiek daug kaip anksčiau. Džordanai, noriu tavęs kai ko paklausti. 


— Rėžk. 

— Jeigu aš vis dėlto aptiksiu Džonį, nesužeistą, bet transformuotą, 
ką man reikėtų daryti? 

Berniukas žioptelėjo. 

— Iš kur man žinoti? Jėzau, Klėjau! Tai yra... Jėzau! 

— Tu žinojai, kad jie persikrauna. 

— Aš tik spėjau! 

Klėjus neabejojo, kad spėlionėmis čia neapsiribota. Bet kartu 
suvokė, jog vaikis išsekęs ir persigandęs. Jis nusileido ant vieno kelio ir 
suėmė Džordaną už rankos. 

— Nebijok. Dievas mato, šiurpesnių išbandymų likimas jam 
nebejįstengtų atsiųsti. 

— Klėjau, aš... — berniukas pažiūrėjo į mažylį. — Juk Žmonės — ne 
kompiuteriai. Argi ne taip? 

— Užtat kompiuteriai panašūs į žmones, — atsiliepė Tomas. — Jie 
atspindi, ką mes žinome. Tu nesuklydai nei dėl persikrovimo, nei dėl 
kirmino. Todėl paprasčiausiai sakyk, ką galvoji. Jis, ko gero, nesusidurs 
su savo sūnumi. Bet jei vis dėlto ras... — Tomas patraukė pečiais. — 
Na, kaip Klėjus minėjo, kokius kraupesnius išbandymus likimas galėtų 
jam atsiųsti? 

Krimsčiodamas lūpą Džordanas susimąstė. Jis atrodė siaubingai 
išsekęs; ant vaiko marškinių raudonavo kraujo dėmė. 

— Ei, vyručiai! — sušuko Denas. — Važiuojate? 

— Minutėlę, — atsiliepė Tomas ir švelnesniu balsu paragino: — 
Džordanai? 

Dar truputį patylėjęs berniukas pakėlė akis į Klėjų ir tarė: 

— Tau prireiktų mobiliojo. O sūnų turėtum nusivesti į ryšio zoną... 


IŠSAUGOTA SISTEMOJE 

Klėjus stovėjo viduryje kelio, ten, kur saulėtą dieną nuo reklaminio 
stendo būtų kritęs šešėlis, ir žvilgsniu lydėjo galines tolstančio furgono 
šviesas. Jis nepajėgė atsikratyti minties matęs Tomą ir Džordaną 
paskutinį kartą (vysta rožės, šmėkštelėjo sąmonėje), tačiau neleido jai 
išsikeroti į blogą nuojautą. Sykį su draugais jau buvo išsiskyręs, bet 
pasirodė, kad neilgam. Kas žino, galbūt lemtis vėl visus suves. 

į petį atsitrenkė pro šalį kėblinantis telefoninis žmogus — vyriškis 
iškruvintu veidu, pirmasis iš sužeistų bėglių, kurį teko išvysti, 
pasitraukus iš Siaurės apygardų parodos. Jis susidurs ir su kitais, jeigu 
stypsos vietoje. Taip pagalvojęs Klėjus nupėdino 160-uoju plentu į 
pietus. Pats nežinojo, kodėl sūnus turėjo traukti būtent ta kryptimi, bet 
širdyje vylėsi, jog Džonio sąmonės — senosios sąmonės — krislas 
pakuždėjo jam, kur ieškoti namų. Klėjus bent jau žinojo, ką toje pusėje 
rasiąs. 

Už pusmylio į pietus nuo kelio atšakos jis išvydo kitą pakvaišėlį, 
šįkart moterį, kuri žirgliojo skersai plentą ir atgal tarytum laivo 
kapitonas, žingsniais matuojantis denį. Ji taip įdėmiai įsispitrijo į Klėjų, 
jog tas iškėlė rankas, pasirengęs su apdujėle susigrumti, jeigu šioji 
nuspręstų pulti. 

[ kovą moteris nesiveržė. 

— Kas nutė? — paklausė, ir sąmonėje jis išgirdo: kas nukrito? Tėti, 
kas nukrito? 

— Nežinau, — burbtelėjo Klėjus, atsargiai slinkdamas pro šalį. — Aš 
nieko nemačiau. 

— Kur su? — pasidomėjo ji ir įniko dar energingiau kilnoti kojas. 
Mintimis atsklido patikslinimas: kur aš esu? Užuot atsiliepęs, jis 
prisiminė Tamsiąją Fėją, kuri rėkė: kas tu? Kas aš? 

Klėjus paspartino žingsnį tačiau kulniavo ne taip greitai, kad 
neišgirstų šiurpulį sukėlusio moters šūksnio: — Kas Ta Fė? 

Jo sąmonėje klausimas nuskambėjo gąsdinamai aiškiai. Kas yra 
Tamsioji Fėja? 

Pirmajame name, į kurį įsilaužė, ginklo jis nerado, užtat aptiko 
ilgakotį prožektorių. Šiuo pašviesdavo į kiekvieną sutiktą telefoninį 
Žmogų ir visuomet teiraudavosi to paties. Mintyse suformuluotus 
žodžius pasiųsdavo lyg nematomą kamuolėlį: ar matei berniuką? 
Atsakymų nesulaukdavo, telepatiškai teišgirsdavo frazių nuotrupas. 


Prie antrojo kotedžo stovėjo išvaizdus pikapas, „Dodge Ramas“, bet 
Klėjus nedrįso sėstis į mašiną. Jei Džonis išsigelbėjęs, jis keliauja 
pėstute. Net ir labai lėtai vairuojant automobilį berniukas gali prasprūsti 
pro akis. Iš podėlio Klėjus išgriebė konservuotą kumpį — skardinės 
dangtelį atidarė trūktelėjęs už ašelės. Maistą tebečiaumojo netgi išėjęs 
laukan. Jau ruošėsi liekanas nušveisti į piktžoles, kai pastebėjo senyvą 
telefoninį Žmogų, parimusį prie pašto dėžutės, spoksantį į jį liūdnu, 
alkanu žvilgsniu. Klėjus ištiesė ranką, kurioje laikė skardinę, įteikė ją 
seniui ir mintyse nupiešęs Džonio veidą lėtai ištarė: 

— Ar matei berniuką? 

Apdujėlis ėmė kramtyti kumpį. Nurijo kąsnį. Regis, susimąstė. Galop 
atsiliepė: 

— Dar nuor. 

— Nuor, — pakartojo Klėjus. — Aišku. Ačiū. — Jis nudrožė savo 
keliu. 

Trečiajame namo rūsyje, už mylios į pietus, rado 30—30 kalibro 
„Vinčesterį“ ir tris dėžutes šaudmenų. Virtuvėje išvydo mobilųjį, 
prijungtą prie įkroviklio. Pastarasis, žinoma, energijos nebetiekė, bet 
pabandžius įjungti telefoną tas pyptelėjo. Nušvitusiame ekrane 
pasirodė viso labo viena ryšio juostelė, tačiau Klėjus nė kiek nenustebo. 
Telefoniniai žmonės transformuodavo normaliuosius prie pat neryšio 
zonos. 

Jis judėjo link durų vienoje rankoje gniauždamas ginklą, kitoje 
suspaudęs prožektorių, mobilųjį prisisegęs prie diržo, kai kūną pakirto 
nuovargis. Klėjus susvyravo, tarsi kažkas plaktuku butų švelniai 
stuktelėjęs per galvą. Sirdis ragino žygiuoti, o sveiko proto likučiai siūlė 
numigti. Kad ir kaip pažiūrėsi, toks patarimas atrodė išmintingas. Jeigu 
Džonis dūlina keliais, labiausiai tikėtina, jog dabar jis miega. 

— Persijunk į dienos režimą, Kleitonai, — sumurmėjo jis. — Tu nė 
velnio nerasi aklinoje tamsoje. Nepadės nė žibintuvėlis. 

Kotedžas buvo nedidukas — pagyvenusios poros namai, sprendžiant 
iš nuotraukų, matytų svetainėje, vieno vienintelio miegamojo ir turėklų, 
supančių tualetą bei vonią. Jis nuvirto ant tvarkingai paklotos lovos. Po 
antklodėmis nelindo, tik nusispyrė batus. Išsitiesus kūną kaipmat 
prislėgė nuovargis, it koks švino luitas. Nūnai Klėjus neįsivaizdavo, kas 
jį galėtų priversti atsistoti. Kambaryje tvyrojo sausų kvepalų aromatas. 
Rūpestingos senelės kvapas — išgeibęs, kaip ir jis pats. Gulint tyloje, 
skerdynės parodų teritorijoje rodės tolimos ir netikroviškos kaip idėja 
komiksų knygelei, kurios nelemta nupiešti. Per daug smurto ir kraujo. 
Neapleisk „Tamsiojo klajūno“, pasakytų Šarona... senoji, geroji Šarona. 
Neapleisk apokalipsės kaubojų. 

Klėjui dingojosi, kad jo sąmonė atsiskyrė nuo kūno ir pakibo virš 
lovos. Lėtai, visiškai neskubėdama, ji nupleveno atgal prie „Tyco“ 
vandenvalos furgono, grįžo į tą momentą, kai teko atsisveikinti su Tomu 


ir Džordanu. Berniukas pakartojo, ką sakė Geitene — neva žmonių 
smegenys primena sudėtingus kietuosius diskus, kuriuos impulsas 
ištrynė, paprasčiau šnekant, paveikė juos kaip elektromagnetinės 

energijos pliūpsnis. 

Neliko nieko, išskyrus šerdį, kalbėjo Džordanas, kurią sudaro 
troškimas žudyti. Smegenys yra organiniai kietieji diskai, todėl jos 
pamažu atsikuria. Persikrauna. Tačiau signalo kodas turėjo defektą, o 
šis nulėmė poreikį spiestis į pulką, telepatiją levitaciją... nors, aišku, to 
įrodyti negalėčiau. Persikraunant jis niekur nedingdavo. Seki mano 
mintį? 

Klėjus linktelėjo. Tomas paantrino. Berniukas nenuleido akių nuo 
abiejų vyruj krauju ištepliotame jo veide atsispindėjo nuovargis ir 
uolumo išraiška. 

Bet impulsas tebetvinkčiojo, teisingai? Kažkur iki šiol veikia 
kompiuteris su baterijos elementais, todėl programa vis dar vykdoma. 
Kadangi ji pagedusi, defektas neišvengia mutacijų. Po kurio laiko 
signalas nutrūks arba programa taip pakriks, kad išsijungs. Bet dabar... 
na, ji gali tau praversti. Aš sakau, gali, aišku? Viskas priklauso nuo to, 
ar smegenys elgiasi kaip rimtas apsaugos priemones turintys 
kompiuteriai, kai juos nutvilko elektromagnetinė iškrova. 

Tomas pasitikslino, kaipgi jie elgiasi. Džordanas blausiai nusišypsojo. 

Įrašo duomenis į sistemą. Jeigu Žmonės į juos panašūs ir jeigu kaip 
nors pavyktų ištrinti impulso sukeltus pokyčius, galbūt po eilinio 
persikrovimo atsikurtų senoji programa. 

— Žmogaus programa, — tamsiame kambaryje sukuždėjo Klėjus 
užuosdamas salsvą, silpną sausų kvepalų aromatą. — Zmogaus 
programa, išsaugota pasąmonės gilumoje. Visi duomenys. — Jis ėmė 
snūduriuoti. Sirdyje vylėsi, kad nesapnuos skerdynių Siaurės apygardų 
parodoje, jei per miegus išvis ką nors regės. 

Prieš pat įmigdamas Klėjus spėjo pagalvoti, jog laikui bėgant 
telefoninių Žmonių būklė veikiausiai pagerėtų. Taip, jie užgimė smurto 
ir klaiko sūkuryje, tačiau gimimo procesą neretai lydėdavo kliūtys, 
dažniausiai skausmas, kartais ir siaubas. Kai impulso persmelkti 
individai ėmė burtis ir vienyti sąmonės galias, prievarta atslūgo. Kol kas 
jie nekariavo su normaliaisiais, nebent karo veiksmus atstotų jėga 
primesta transformacija. Represiniai veiksmai, kurių telefoniniai 
žmonės griebėsi po pulkų sunaikinimo, kėlė pasibjaurėjimą, tačiau buvo 
visiškai suprantami. Palikti ramybėje, jie, ko gero, taptų geresniais 
Zemės globėjais negu vadinamieji normalieji. Bent jau nesiverstų per 
galvas, idant įsigytų degalus ryjančius visureigius (kam reikalingos 
transporto priemonės, kai gali naudotis levitacija). Apsiribotų tuo, kad 
tenkintų savo primityvius vartotojiškus poreikius. Po velnių, per porą 
savaičių netgi evoliucionavo muzikinis jų skonis. 


Bet mes neturėjome jokių alternatyvų, mąstė Klėjus. Troškimas 
išgyventi yra aklas kaip meilė. 

Jis nugrimzdo į miego gelmes, tačiau vietoj skerdynių parodų par ke 
sapnavo bingo palapinę. Kai pranešėjas paskelbė numerį B—12 —tai 
vitaminas, kurį suteikia saulės šviesa, — Klėjus pajuto, jog kažkas 
trūktelėjo jį už kelnių klešnės. Pasilenkęs išvydo Džonį, besislepiantį iš 
po stalo. Kažkur suzirzė telefonas. 

Iš gyvųjų telefoninių pakvaišėlių išgaravo ne visas įniršis, kai kurie 
išsaugojo ir nekontroliuojamus gebėjimus. Kitą dieną, šaltomis 
darganomis pranašaujančią lapkritį, Klėjus pamatė porelę, kuri 
įnirtingai grūmėsi šalikelėje. Jie talžėsi kumščiais, draskėsi, galop 
susikibo, įniko trankytis galvomis, kandžioti vienas kito skruostus ir 
sprandus. Tuo pačiu lėtai atsiplėšė nuo žemės. Išsižiojęs Klėjus stebėjo, 
kaip tuodu pakilo maždaug į dešimties pėdų aukštį, bet nė akimirkai 
nenutraukė kautynių. Kybojo ore praskėtę kojas, tarytum stovėtų ant 
nematomo paviršiaus. Vienas iš jų suleido dantis į priešininko nosį. 
Auka vilkėjo suskretusius, kruvinus marškinėlius, ant kurių juodavo 
užrašas SUNKUS KURAS. Snervių Kramtytojas iš visų jėgų pastūmė 
nelaimėlį. Sis susverdėjo ir nulėkė apačion tarsi į šulinį sviestas akmuo. 
Iš sulaužytos nosies fontanu tryško kraujas. Nugalėtojas pasekė jį 
žvilgsniu, matyt, tik tuomet susigaudę sklendžiąs ore ir taip pat 
plumptelėjo žemyn. Kaip drambliukas Dambo, praradęs stebuklingą 
plunksną, pamanė Klėjus. Jam einant pro šalį, Snervių Kramtytojas, 
kuris drybsojo dulkėse išsinarinęs kelį, prašiepė krauju aptiškusius 
dantis. 

Tačiau toji porelė buvo išimtis. Nutrūkus sąsajai su pulko sąmone, 
dauguma telefoninių Žmonių, su kuriais tekdavo prasilenkti (normaliųjų 
jis nematė visą kitą savaitę), atrodę suglumę ir praradę orientaciją. 
Klėjus vis galvojo apie tai, ką Džordanas pasakė prieš įlipdamas į 
furgoną ir iškeliaudamas į šiaurės miškus, kur nebuvo mobiliojo ryšio. 
Jei kirminas nesiliaus mutavęs, naujai transformuotieji neturės nieko 
bendra nei su telefoniniais pakvaišėliais, nei su normaliaisiais. 

Kitaip tariant, mąstė Klėjus, jie primins Tamsiąją Fėją, tik bus 
išsaugoję mažumėlę daugiau proto. Kas tu? Kas aš? Tie klausimai 
atsispindėjo sutiktųjų akyse, ir jis įtarė — ne, žinojo, jog būtent šie 
žodžiai skambėjo apdujėlių vapalionėse. 

Akiratyje išvydęs eilinį paklaikėlį, jis teiraudavosi „Ar matei 
berniuką?“ ir mintimis mėgindavo perduoti Džonio portretą, tačiau 
išgirsti suprantamą atsakymą beveik nesitikėdavo. Paprastai sutikti 
žmonės į kalbinimus išvis nereaguodavo. Antrąją naktį Klėjus praleido 
vilkike, už penkių mylių į šiaurę nuo Gerlivilio, o rytą, šiek tiek po 


devynių, pastebėjo smulkią figūrėlę, sėdinčią ant šaligatvio, priešais 
„Gerlivilio“ kavinę, viduryje vietinio prekybinio rajono, kuris išsitelkė 
viename miestelio kvartale. 

To negali būti, tarė sau, bet žingsnį paspartino. Kai priartėjo prie 
kavinės ir suvokė, jog figūra priklauso vaikui, o ne žemaūgiui 
suaugusiajam, leidosi tekinas. Į nugarą ėmė dunksėti kuprinė. 
Kelkraščiui užleidus vietą siauram šaligatviui, kojos subildėjo į betoną. 

Priešais kiūtojo berniukas. 

Labai liesas vaikas ilgais plaukais, kone siekiančiais pečius, kuriuos 
dengė „Red Sox“ marškinėliai. 

— Džoni! — suriko Klėjus. — Džoni, Džoni šaunuoli! 

Krūptelėjęs berniukas atsigręžė ten, iš kur atsklido šūksnis. Jo 
žandikauliai karojo pražioti. Akyse tebuvo matyti miglotas nerimas. 
Vaikiui, regis, norėjosi paraityti kulnus, bet jis nespėjo išsitiesti, nes 
Klėjus užgriuvo Džonį ir bučiniais nubėrė pajuodusį, suglebusį veidą bei 
atvipusias lūpas. 

— Džoni, Džoni, — kartojo jis. — Aš suradau tave. Atėjau tavęs 
pasiimti. Atėjau pasiimti. 

Kažkuriuo momentu — galbūt todėl, kad pripuolęs Žmogus ėmė supti 
jį ratais — berniukas apsikabino tėvo kaklą. Ir šį tą ištarė. Klėjus 
atsisakė patikėti viso labo išgirdęs garsą, bereikšmį kaip švilpavimas, 
kurį išgauna vėjo gūsis, padvelkęs virš tuščio limonado buteliuko. Tai 
buvo žodis. Gal neee, lyg vaikas prašytų jį nuleisti. 

O gal tiaaa, kaip pirmą kartą į tėvą kreiptųsi vienerių metų sulaukęs 
kūdikis. 

Klėjus labiau linko prie antrojo varianto, todėl įtikėjo, jog išblyškęs, 
purvinas, nusilpęs vaikas pavadino jį tėčiu. 

Tokios smulkmenos užtenka, kad rastum savyje jėgų, mąstė jis po 
savaitės. Vieno garso, galėjusio būti žodžiu; vieno žodžio, galėjusio 
reikšti „tėti“. 

Dabar berniukas miegojo vaikiškoje lovytėje, stovinčioje miegamojo 
drabužinėje. Džoniui patiko ten lindėti, o Klėjui atsibodo jį žvejoti iš po 
lovos. Ankšta lyg įsčios sieninė spinta vaiką savotiškai ramino. Poreikį 
susirangyti uždaroje erdvėje turbūt nulėmė pokyčiai, kuriuos jis su 
kitais patyrė. Kokia apgailėtina transformacija. Kešvake telefoniniai 
žmonės jo sūnų pavertė vietoje nenustygstančiu, nuo pulko atskirtu 
silpnapročiu. 

Iš pilko vakarinio dangaus krito snaigės. Dvelkiant šaltam vėjui, 
tamsioje centrinėje Springveilo gatvėje it gyvatės vilnijo jų šuorai. Siuo 
metų laiku dar neturėjo snigti, nors taip toli šiaurėje žiema visada 
užgriūdavo anksčiau. Kai žemė pabaldavo prieš Padėkos dieną, žmonės 


niurzgėdavo. Dar garsiau bambėdavo, jei imdavo snyguriuoti prieš Visų 
Sventųjų dieną, bet galiausiai kas nors primindavo, kad jie gyvena 
Meine, o ne Kaprio saloje. 

Įdomu, pagalvojo jis, kur nakčiai apsistojo Tomas, Džordanas, Denas 
ir Denizė? Ką pastaroji darys, kai ateis laikas gimdyti? Na, ji kietas 
riešutėlis, ir išbandymus garantuotai ištvers. Klėjus paspėliojo, ar 
Tomas su Džordanu mąsto apie savo draugą, nusprendusį ieškoti 
sūnaus, tiek pat kiek jis — apie juodu? Ar ilgisi jo ne mažiau, negu 
Klėjus — rimtų berniuko akių, ironiškos mažylio Sypsenos? Beje, šią 
teko regėti ne taip jau dažnai. Na, bendri jųdviejų potyriai neatrodė 
labai juokingi. 

Jis paklausė savęs, ar paskutinė savaitė, praleista su išprotėjusiu 
sūnumi, buvo vienišiausia per visą gyvenimą, ir atsakė teigiamai. 

Klėjus nudūrė akis į mobilųjį, kurį spaudė rankoje. Labiausiai jį 
graužė klausimas — skambinti telefonu ar ne? Įjungto aparato 
ekranėlyje aiškiai švytėjo trys energijos juostelės, tačiau, laikui bėgant, 
jos pranyks viena po kitos, kol elementas galutinai nusės. Impulso 
tvinkčiojimai irgi amžinai nesitęs. Baterijos, kurios siuntė signalą į ryšių 
palydovą (jei iš vis siuntė), kažkada išseks. Be to, nereikėtų atmesti 
tikimybės, kad impulsas mutuos į idiotišką gausmą arba ausis veriantį 
cypimą, koks pasigirsdavo, kai jus per klaidą sujungdavo su faksu. 

Sniegas. Spalio dvidešimt pirmąją krentantis sniegas. Ar tikrai 
dvidešimt pirmąją? Jis pametė dienų skaičių. Bet dėl vieno dalyko 
neabejojo: sulig kiekviena naktimi išmirs vis daugiau telefoninių 
žmonių. Džonis irgi būtų atsisveikinęs su gyvybe, jeigu Klėjus nebūtų 
berniuko radęs. 

Tik neaišku, ką pavyko rasti. 

Ką pavyko išgelbėti? 

Tiaaa. 

Tėti? 

Galbūt. 

Nuo to laiko vaikis neištarė nieko, kas bent iš tolo primintų žodį. Jis 
neatsisakė palaikyti tėvui draugijos... bet dažnai linkdavo traukti, kur 
akys vedė. Tokiais momentais Klėjus sučiupdavo jį kaip trimetį mažulį, 
kuris užsimanydavo palakstyti mašinų stovėjimo aikštelėje. Kiekvieną 
sykį nejučia prisimindavo vaikystėje turėtą prisukamą robotą. Zaislas 
amžinai nužygiuodavo į kambario kampą ir ten bergždžiai kilnodavo 
kojas, kol jį pasukdavo į priešingą pusę. 

Kai Klėjus aptiko automobilį su rakteliais, minutę kitą Džonis 
paniškai spyriojosi, bet vos tik pasisekė prisegti jo diržą, užtrenkti 
dureles ir užvesti variklį, berniukas kaipmat aprimo, tarytum judėjimas 
būtų jį užhipnotizavęs. Vaikis netgi sugebėjo aptikti mygtuką, 
nuleidžiantį langą, ir užsimerkęs, šiek tiek pakreipęs galvą, atkišo veidą 


prieš vėją. Dieve, jaučiuosi taip, lyg keliaučiau su šunimi, dingtelėjo 
Klėjui, stebinčiam, kaip gūsiai taršo ilgus, riebaluotus sūnaus plaukus. 

Kai jiedu priartėjo prie kelio užtvaros, kurios nebuvo įmanoma 
apvažiuoti, ir jis padėjo Džoniui išlipti iš mašinos, paaiškėjo, kad vaikas 
pridarė į kelnes. Po velnių, higienos įgūdžiai pranyko kartu su kalba, 
niūriai pamanė Klėjus. Jis nesuklydo, tačiau pasekmės, laimei, didelių 
problemų nekėlė. Tereikėdavo nuvesti berniuką į laukus, kur jis 
nusišlapindavo, jeigu norėdavo, arba pritūpdavo ir išsituštindavo 
svajingą žvilgsnį nukreipęs į dangų. Galbūt stebėdavo aukštybėse 
skrendančius paukščius. O gal ir ne. 

Be higienos įgūdžių, bet išmokytas neteršti uždaroje erdvėje. Vėlgi 
Klėjus niekaip neįstengė atsikratyti minčių apie kadaise turėtus 
šunelius. 

Tiesa, šunys nepabusdavo viduryje nakties ir neklykdavo ištisas 
penkiolika minučių. 

Pirmą naktį jie apsistojo namelyje, netoli Niufildo faktorijos. Kai 
Džonis pratrūko žviegti, Klėjus išsigando, kad jis miršta. Berniukas 
užmigo tėvo rankose, bet, atsimerkęs pastarasis sūnaus neišvydo. 
Vaikis tūnojo po lova. Nušliaužęs į dusinančią dulkių kamuoliukų erdvę, 
viršugalviu beveik braukdamas per dugno spyruokles, Klėjus sugriebė 
laibą it geležinkelio bėgį kūną. Džonis spiegė garsiau negu leido jo 
plaučiai — rėkė ne vien balsu, bet ir mintimis. Nuo klyksmo tėvui piestu 
stojosi visi plaukeliai, netgi gaktaplaukiai. 

Džonis staugė beveik ketvirtį valandos ir staiga užsičiaupė. Jo kūnas 
suglebo. Klėjus prispaudė galvą prie vaiko šono (siaubingai ankštoje 
erdvėje viena berniuko ranka kažkaip prasibrovė virš tėvo kaklo), kad 
įsitikintų, ar jis alsuoja. 

Klėjus išvilko dulkėtą, sutežusį tarsi tuščias maišas mažylį ir paguldė 
ant lovos. Pats išsitiesęs greta būdravo kokią valandą, kol užsnūdo. Kai 
rytą pakirdo, pašonėje vaikio neberado. Džonis vėl lindėjo palovyje 
nelyginant primuštas, į anksčiausią kertelę įsispraudęs šunytis. Elgėsi 
visiškai priešingai nei pirmieji telefoniniai žmonės. Na, Džonis gerokai 
nuo jų skyrėsi, nes atstovavo naujai iškeptiesiems, padėk jam 
Viešpatie. 

Jiedu įsikūrė jaukiame kotedže, iškilusiame šalia Springveilo miško 
ruošos muziejaus. Maisto netrūko, virtuvėlėje stovėjo viryklė, rankinis 
siurblys tiekė vandenį. Namelyje netgi buvo įrengtas cheminis tualetas 


(Džonis juo nesinaudojo; prispyrus reikalui, keliaudavo į kiemą). Visi 
šiuolaikiniai patogumai, nuo pat 1908-ųjų. 

Dienos slinko ramiai, nors naktimis orą nuolat sudrebindavo Džonio 
rėksmas. Laiko apmąstymams užteko, ir nūnai, stovėdamas svetainėje, 
žvelgdamas pro langą ir klausydamasis, kaip gatvėje ūžauja sniego 
verpetai (tuo metu sūnus miegojo sieninėje spintoje) Klėjus suprato, 
kad metas liautis dvejojus. Jeigu jis nesigriebs jokių veiksmų, niekas 
nepasikeis. 

Tau prireiktų mobiliojo, pareiškė Džordanas. O sūnų turėtum 
nusivesti į ryšio zoną. 

Na, čia ryšys buvo. Kol kas. Tą liudijo juostelės telefono ekrane. 

Kokius kraupesnius išbandymus likimas galetų jam atsiųsti, paklausė 
Tomas ir gūžtelėjo. Bet jis galėjo traukioti pečiais. Džonis — nėjo 
vaikas. Dabar mažylis turėjo savąjį. 

Viskas priklauso nuo to, ar smegenys elgiasi, kaip rimtas apsaugos 
priemones turintys kompiuteriai, kai juos nutvilko elektromagnetinė 
iškrova, tvirtino Džordanas. Jie įrašo duomenis į sistemą. 

Išsaugota sistemoje. Viltį teikianti frazė. 

Teoriškai, norint atlikti antrąją nuodugnaus perkrovimo procedūrą, 
pirmiausia reikėjo ištrinti telefoninių Žmonių programą. Džordano 
pasiūlymas Džonį vėl nutvilkyti impulsu, kuris sunaikintų pirmojo 
signalo padarinius, kėlė siaubą ir atrodė itin pavojingas, nes Klėjus 
nenutuokė, kokias mutacijas patyrė autentiška programa... jei tiktai ji 
(taip, taip, prielaidomis tiki žiopliai, kurie kiša nagus prie atviro elektros 
laido) tebeveikė... 

— Išsaugota sistemoje, — sušnibždėjo Klėjus. Lauke beveik išblėso 
dienos šviesa, ir sniegą nešiojančio vėjo ūžesys labiau nei bet kada 
anksčiau priminė vaiduoklio dejones. 

Akivaizdu, kad impulsas pasikeitė. Jis prisiminė pirmuosius 
telefoninius pakvaišėlius, sutiktus naktį. Porelę, kuri prie Gerlivilio 
savanorių gaisrinės grūmėsi dėl seno ugniagesių automobilio. Tuodu ne 
tik kovojo, bet ir kalbėjo. Ne šiaip laidė nerišlius, kaip žodžiai 
skambančius, garsus. Zinoma, jie negražbyliavo lyg dalyvaudami 
kokteilių vakarėlyje, tačiau bendravo. Nešdinkis. Tu dink Nė velnio. Ir, 
aišku, populiarusis manovežimis. Tie tipai buvo nepanašūs į senuosius 
telefoninius žmones iš Skarmaliaus epochos... o Džonis skyrėsi nuo 
poreles. Kodėl? Todėl, kad kirminas tebegraužė programą ir vertė 
impulsą mutuoti? Greičiausiai. 

Prieš pabučiuodamas jį ir įlipdamas į furgoną Džordanas pasakė: 
Jeigu naująją programos versiją nukreipsi prieš tą, kuri kontrolės 
punkte transformavo Džoni gali būti, kad jos sučiaumos viena kitą. Nes 
taip elgiasi visi kirminai — jie nuolat kažką ryja. 

Ir jei senoji, ŽMogaus programa išsaugota sistemoje... 


Dirglios Klėjaus mintys netikėtai ėmė suktis apie Alisąmergaitę, kuri 
prarado motiną, tačiau išliko narsi, perkėlusi savo baimes į vaikišką 
sportbatuką. 156 plente, praėjus keturioms valandoms nuo to 
momento, kai ketvertukas pasitraukė iš Geiteno, Tomas šūktelėjo 
praeinančiai normaliųjų grupelei, ragindamas šią prisėsti jų 
poilsiavietėje. Cia jie, pasigirdo vyriškas balsas. Gauja iš Geiteno. 
Antras vyrukas pasiūlė mažyliui eiti po velnių. Tuomet Alisa pašoko ir 
išrėžė... 

— Ji suriko, kad mes bent jau kažko griebėmės, — sumurmėjo 
Klėjus žvelgdamas į tamsoje skendinčią gatvę. — Tada paklausė: „Ką, 
po šimts, jūs darėte?“ 

Štai ir atsakymas, kurį pateikė žuvusi mergaitė. Džonio šaunuolio 
būklė nepagerės. Vienas iš dviejų: arba teks tenkintis esama padėtimi, 
arba reikės bandyti kažką pakeisti, kol dar yra laiko. Jei tik jo liko. 

Klėjus nukreipė žibintuvėlį į miegamąjį. Pro atviras drabužinės duris 
įžiūrėjo Džonio veidą. Miegodamas, padėjęs skruostą ant delno, ant 
kaktos užkritusiais plaukais, jis atrodė lygiai taip pat kaip berniukas, 
kurį tėvas pabučiavo, kai prieš tūkstantį metų pasiėmė aplanką su 
„Tamsiojo klajūno“ piešiniais ir išsiruošė kelionėn į Bostoną. Truputį 
liesesnis, bet kitais atžvilgiais nepasikeitęs. Skirtumai išryškėdavo jam 
pabudus — amžinai pražiota burna, bereikšmis žvilgsnis, nukarę pečiai, 
tabaluojančios rankos. 

Iki galo atidaręs sieninės spintos duris, jis priklupo prie vaikiškos 
lovelės. Džonis pasimuistė, kai žibinto šviesa nutvieskė veidą, ir vėl 
aprimo. Klėjus niekada nepriklausė pamaldžiųjų gretoms, be to, 
pastarųjų savaičių įvykiai pakurstyti tikėjimo Dievu negalėjo. Kad ir 
kaip ten būtų, sūnų aptikti pavyko, todėl jo lūpos pačios sukalbėjo 
maldelę, trumpą ir puikiai derančią prie aplinkybių: Toni, Toni, atsiliepk, 
kai ką rasti man padėk. 

Klėjus atvožė mobiliojo dangtelį ir spūstelėjo jungiklį. Ekrane 
užsižiebė gintarinis žvilgėjimas. Trys ryšio juostelės. Akimirką jis 
padvejojo, galop nusprendė skambinsiąs numeriu, kuriuo turėtų 
atsiliepti automatinis atsakiklis — kuriuo naudojosi ir Skarmalius su 
savo draugais. 

Suvedęs skaitmenis ištiesė ranką ir papurtė Džonį už peties. 
Berniukas atsibusti nepanoro. Jis sudejavo, pabandė nustumti tėvo 
pirštus ir apsiversti. Klėjus jį sustabdė. 

— Džoni! Džoni šaunuoli! Kelkis! — teko kratyti vaikį, kol tas teikėsi 
atsimerkti ir į gimdytoją nukreipti akis, spinduliuojančias atsargumą, 
bet ne žmogišką smalsumą. Taip į šeimininką žiūrėtų apspardytas 
šunėkas. Regint tokį žvilgsnį, Klėjui kiekvieną sykį plyšdavo širdis. 

Paskutinė galimybė atsitraukti, pagalvojo jis. Ar tikrai to nori? Sansai 
lygūs vienam iš dešimties. 


Antra vertus, kokia buvo tikimybė, kad pasiseks sūnų rasti? Arba 
kad berniukas atsiskirs nuo Kešvakamako pulko prieš pat sprogimą? 
Viena iš tūkstančio? Iš dešimties tūkstančių? Negi jam lemta gyventi su 
tuo budriu, tačiau savotiškai abejingu žvilgsniu ir tuomet, kai Džoniui 
sukaks trylika? Penkiolika? Dvidešimt vieneri? Visą laiką stebint, kaip 
sūnus miega drabužinėje ir triedžia kiemelyje? 

Mes bent jau kažko griebėmės, sakė Alisa Maksvel. 

Jis dirstelėjo į ekranėlį tviskantį virš klaviatūros, į juoduojančius, 
Iemtingus pokyčius žadančius skaitmenis 911. 

Džonio vokai sviro žemyn. Klėjus dar sykį energingai papurtė sūnų, 
idant šis neužmigtų. Kratė kairiąja ranka. Dešiniosios nykščiu nuspaudė 
mygtuką SKAMBINTI. Jis spėjo suskaičiuoti iki dviejų, kai apšviestame 
mobiliojo ekranėlyje žodį SKAMBINU pakeitė SUJUNGTA. O tada 
Kleitonas Ridelas delsti sau nebeleido. 

— Ei, Džoni šaunuoli, fonas — tau, — tarė ir prispaudė mobilųjį prie 
sūnaus ausies. 


